
Malu, mažajam laumžirgiui, 
gimusiam kartu su šia istorija 


1980 metų gruodžio 23 diena, 0 val. 33 min. 


Oro laineris 5403 Stambulas-Paryžius prarado greitį. Kokį 
tūkstantį metrų beveik vertikaliai niro žemyn, kol vėl ėmė nor- 
maliai skristi. Tai tetruko mažiau nei dešimt sekundžių. Daugu- 
ma keleivių miegojo. Jie staiga išbudo pasijutę, lyg būtų užsnūdę 
mugės karuselės krėsle. 

Trapų Izelės miegą staiga pertraukė riksmai, o ne lėktuvo 
krėsčiojimai. Ji buvo pripratusi prie škvalų, prie oro duobių, nes 
jau kone treji metai skraidė aplink pasaulį Turkijos oro linijomis. 
Buvo jos pertrauka. Nemiegojo nė dvidešimties minučių. Vos 
pravėrė akis, prie jos pasilenkė budinti bendradarbė senoji Meli- 
ha, vilkinti palaidinę su prigludusia iškirpte. 

— Izele! Izele! Pabusk! Karšta. Atrodo, lauke audra. Pasak 
vado, matomumas nulinis. Eisi į taką? 

Izelė nutaisė atsainų patyrusios stiuardesės veidą. Stiuarde- 
sės, kuri dėl tokio menkniekio nepuola į paniką. Atsikėlė iš krės- 
lo, pasitvarkė kostiumėlį, timptelėjo žemyn sijoną, užgesusiame 
ekrane priešais trumpai pasigrožėjo savo dailaus lyg turkiškos 
lėlės kūno atšvaitu ir žengė į dešinį taką. 

Pabudę keleiviai neberėkė, tik žvelgė nė tiek sunerimusiomis, 
kiek nustebusiomis akimis. Lėktuvas toliau šoko tango. Ji ėjo pa- 
silenkdama prie kiekvieno iš jų. 

— Viskas gerai. Nesijaudinkit. Tiesiog skrendame per sniego 
audrą virš Juros. Mažiau nei po valandos būsime Paryžiuje. 


Izelės šypsena nebuvo prisiverstinė. Jos mintys jau krypo Pa- 
ryžiaus link. Ji ten turėjo likti tris dienas, iki Kalėdų. Džiaugėsi 
kaip mergiūkštė, pagalvojusi, kad Prancūzijos sostinėje jos dėsis 
laisvomis stambulietėmis. 

Izelė ramino visus: dešimtmetį berniuką, įsikibusį į močiu- 
tės ranką, paskui jauną vaikiną susiglamžiusiais marškiniais, su 
kuriuo rytoj mielai vėl būtų susitikusi Eliziejaus laukuose, paskui 
turkę užsmukusiu ant akių šydu, - be abejonės, staiga pažadinta 
dar nebuvo jo pasitaisiusi, - paskui susigūžusį senuką, kuris su- 
nėręs ant kelių rankas maldaujamai žiūrėjo į ją... 

— Viskas gerai. Užtikrinu jus. 

Izelė ramiai ėjo tarpueiliu, tik staiga lėktuvas vėl pakrypo į 
šoną. Nuaidėjo keli riksmai. Jaunas vyrukas, sėdįs Izelei iš dešinės, 
abiem rankom laikantis grotuvą, dirbtinai linksmu veidu sušuko: 

— O kada darys kilpą? 

Į tai keli žmonės nedrąsiai nusijuokė, bet jų juoką nustel- 
bė kūdikio verksmas. Vaikas gulėjo krepšyje tiesiai prieš Izelę. 
Stiuardesės žvilgsnis įsmigo į vos kelių mėnesių mergaitę balta 
suknyte su oranžinėmis gėlėmis ir nedažytos vilnos žakardiniu 
megztuku. 

— Ne, ponia, - įsikišo Izelė. - Ne. 

Motina, sėdinti šalia kūdikio, bandė atsisegti diržą, kad galėtų 
pasilenkti prie mergytės. 

— Ne, ponia, - neatlyžo Izelė. - Jūs turite likti prisisegusi. Tai 
įsakymas. Tai... 

Motina net neatsisuko, juoba nepasivargino atsakyti stiuar- 
desei. Jos ilgi palaidi plaukai krito į pintinę. Kūdikis pravirko dar 
smarkiau. 

Izelė dvejojo nežinodama, kaip pasielgti, priėjo arčiau. 

Lėktuvas vėl prarado greitį. Trys sekundės, galbūt vėl tūkstan- 
tis metrų. Pasigirdo keli trumpi riksmai, bet dauguma keleivių ty- 
lėjo. Be žado. Suvokę, jog tokio smygio priežastis jau nebe papras- 
tas Žiemos vėjo gūsis. Nuo šio krestelėjimo Izelė griuvo ant šono, 
dešine alkūne įspausdama grotuvą jo savininkui į krūtinę. Vaiki- 


nui užėmė kvapą. Negaišdama laiko atsiprašymams, Izelė atsisto- 
jo. Tiesiai priešais ją trijų mėnesių mergytė vis dar verkė. Motina 
vėl pasilenkė prie jos, stengdamasi atsegti vaiko saugos diržą... 

— Ne, ponia! Ne... 

Izelė supyko. Mašinaliai truktelėjo žemyn pasikėlusį virš nu- 
bėgusios kojinės sijoną. Kokia kankynė! Ji tikrai nusipelnė tų ma- 
lonių trijų dienų ir dviejų naktų Paryžiuje! 

Tada viskas įvyko labai greitai. 

Trumpą akimirką Izelei pasirodė, jog kažkur lėktuve, kiek 
toliau po kairei, lyg aidas nuskambėjo kito kūdikio verksmas. 
Virpantis vyruko su grotuvu delnas palietė pilku nailonu ap- 
temptus jos klubus. Senas turkas viena ranka apglėbė šyduotos 
žmonos petį, o kitą maldaujamai ištiesė į Izelę. Motina priešais 
Izelę, jau atsistojusi ir atsegusi dukrytės saugos diržus, ketino 
paimti ją iš krepšio. 

Tai buvo paskutiniai vaizdai prieš susidūrimą, prieš lėktuvui 
įsirėžiant į kalną. 


Smūgis nusviedė Izelę už dešimties metrų, prie avarinių durų. 
Abi jos žavios, lieknos, juodom kojinėm aptemptos kojos susivijo 
kaip plastikinės lėlės kojytės, išsukiotos žiaurios mergaitės ran- 
kų; maža krūtinė buvo pritrėkšta prie skardos; kairysis smilkinys 
trenkėsi į durų kampą. 

Izelė užsimušė iškart. Ir tai buvo didžiausia sėkmė. 

Ji nematė, kaip užgeso šviesos. Nematė, kaip lėktuvas lanks- 
tosi it paprasčiausia sodos vandens skardinė, šluodamas girios 
medžius, kurie, rodės, aukojasi vienas po kito, kad sustabdytų 
beprotišką lainerio skrydį. 

Kai pagaliau viskas sustojo, ji neužuodė sklindančio degalų 
kvapo. Nepajuto jokio skausmo, kai sprogimas sudraskė jos kūną 
kaip ir tų arčiausiai jos buvusių dvidešimt trijų keleivių. 

Ji nesuriko, kai liepsnos apėmė kabiną, užspeisdamos šimtą 
keturiasdešimt penkis išlikusius gyvus keleivius. 


Po aštuoniolikos metų 


1998 metų rugsėjo 29 diena, 23 val. 40 min. 


Nuo šiol jūs žinosite viską. 

Krediulis Gran Diukas pakėlė rašiklį, ir jo žvilgsnis įsmigo 
tiesiai į skaidrų didžiulio vivariumo vandenį. Akys kelias akimir- 
kas sekė beviltišką laumžirgio skrydį - tas laumžirgis mažiau nei 
prieš tris savaites jam kainavo apie du tūkstančius penkis šimtus 
frankų. Reta rūšis, vienas iš didžiausių pasaulyje, tiksli priešis- 
torinio protėvio kopija. Ilgakūnis laumžirgis blaškėsi nuo vieno 
stiklo prie kito pašėlusiame keliasdešimties kitų laumžirgių spie- 
čiuje. Kaliniai. Įvilioti į spąstus. 

Visi jie jautėsi mirštantys. 

Rašiklis vėl nusileido ant lapo. Krediulio Gran Diuko ranka 
nervingai sujudėjo. 

Šiame sąsiuvinyje surašiau visas nuorodas, visus pėdsakus, vi- 
sas prielaidas. Aštuoniolikos metų tyrimo duomenis. Toje šimtinėje 
puslapių viskas paminėta. Jei juos atidžiai skaitėte, žinote tiek pat, 
kiek ir aš. Gal jūs būsite įžvalgesni? Gal pasuksite tokia kryptimi, 
kurią aš laikiau neverta dėmesio? Gal rasite raktą, jeigu išvis jo 
esama? Galbūt... 

Kodėl gi ne? 

O man - baigta. 

Rašiklis pakilo kelis milimetrus nuo popieriaus ir sudrebėjo. 
Mėlynos Krediulio Gran Diuko akys vėl ėmė klaidžioti po lygų 
vivariumo stiklą, paskui nuslydo link židinio, kur ilgi liepsnos lie- 

žuviai laižė laikraščių, popierių, kartoninių archyvo dėžių maiša- 
lienę, kol galiausiai apsistojo ties sąsiuviniu. Suskrebeno rašiklis. 

Perdėčiau sakydamas, kad nesigailiu ir nejaučiu sąžinės prie- 
kaištų, bet padariau viską kaip galėdamas geriau. 

Krediulis Gran Diukas kelias ilgas sekundes stebeilijo į šią pa- 
skutinę frazę, paskui lėtai užvertė žalsvą sąsiuvinį. 

Padariau viską kaip galėdamas geriau, pakartojo sau, galų 
gale patenkintas išvada. 


23 val. 43 min. 


Padėjo rašiklį į puodelį priešais save, nuplėšė rašomojo stalo 
dešinėje pusėje gulintį geltoną Post-it lapelį ir prilipdė ant sąsiu- 
vinio viršelio. Ranka vėl siektelėjo pieštukinės. Ištraukė žymeklį 
ir ant popieriaus lopinėlio plačiai brūkštelėjo: Lili. Atstūmė sąsiu- 
vinį iki stalo krašto ir atsistojo. 

Gran Diuko žvilgsnis kelias akimirkas užtruko prie rašomojo 
stalo: ant jo blizgėjo varinė lentelė. Gran Diukas su pašaipa per- 
skaitė: Krediulis Gran Diukas, privatus detektyvas. Nusišypsojo 
iliuzijų neturinčio Žmogaus šypsena. Jau seniai visi jį vadino Gran 
Diuku, daugiau niekas nebeminėjo juokingo jo vardo*. Daugiau 
niekas, išskyrus galbūt Emili ir Marką Vitralius. Be to, tai buvo 
anksčiau, kai jie buvo mažesni. Nuo to laiko prabėgo amžinybė. 

Gran Diukas nužingsniavo į virtuvę. Metė paskutinį žvilgsnį 
į pilką nerūdijančio plieno kriauklę, į baltas aštuonkampes plyte- 
les, uždarytas šviesaus medžio lentynas. Viskas buvo tiksliai savo 
vietoje, nušveista, sutvarkyta; bet koks ankstesnio gyvenimo pėd- 
sakas buvo kruopščiai nutrintas kaip nuomotame bute, kurį rei- 
kia grąžinti savininkui. Gran Diukas buvo pedantiškas iki galo, 
iki paskutinio atodūsio. Jis tai žinojo. Ir tai daug ką paaiškino. Iš 
tikrųjų viską. 


* Krediulis - patiklus, lengvatikis (pranc.). Visos pastabos vertėjos. 


14 


Apsigręžęs jis žengė prie židinio, priėjo taip arti, jog beveik 
pajuto, kaip karštis nutvilkė rankas. Pasilenkė ir į ugnį įmetė dvi 
archyvo dėžes. Atsitraukė saugodamasis kibirkščių spiečiaus. 

Aklavietė... 

Jis skyrė daugybę valandų, kad iki galo ištirtų menkiausią šios 
bylos smulkmeną... Visos tos nuorodos, pastabos, paieškos dabar 
nyko dūmuose. Tyrimo pėdsakai dingo vos per kelias valandas. 

Aštuoniolika metų dirbta tuščiai. 

Kokia ironija... 

Visas jo gyvenimas susivedė į šią autodafė, kurios liudytojas 
buvo jis vienas. 


23 val. 49 min. 


Po keturiolikos minučių Lili sukaktų aštuoniolika metų, bent 
jau oficialiai... Kas ji buvo? Jis niekada to tikrai nežinojo. Viena iš 
dviejų, kaip ir pirmą dieną. Skaičius ar herbas. 

Liza Roza ar Emili? 

Jam nepavyko. Matilda de Karvil veltui išleido begalę pinigų, 
aštuoniolika metų mokėdama jam atlyginimą... 

Gran Diukas priėjo prie rašomojo stalo ir įsipylė dar vieną 
taurę geltonojo vyno. Išlaikytas penkiolika metų, Monikos Žene- 
vė rėserve spėciale, - galiausiai tai vienintelis malonus šio tyrimo 
prisiminimas, ko gero. Jis nusišypsojo keldamas taurę prie lūpų. 
Visai nebuvo panašus į seno alkoholiko detektyvo karikatūrą, 
veikiau panėšėjo į tokį, kuris taupiai, tik svarbiomis progomis 
ima vyną iš savo rūsio. Šį vakarą tokia proga buvo Lili gimtadie- 
nis. Ir, šiaip ar taip, paskutinės jo gyvenimo minutės. 

Detektyvas vienu mauku ištuštino geltonojo vyno taurę. 

Tai buvo vienas iš tų retų pojūčių, kurio jis gailėtųsi: neper- 
teikiamas šio vyno skonis pasklido po visą kūną, degindamas pa- 

laimingu skausmu, priversdamas bemat užmiršti šį apsėdimą, šią 
neįmenamą mįslę, kuriai jis paskyrė savo gyvenimą. 

Gran Diukas pastatė taurę ant rašomojo stalo ir perkėlė į kitą 
vietą žalsvą sąsiuvinį, dvejodamas, ar atsiversti jį paskutinį kartą. 
Žiūrėjo į geltoną Post-it lapelį, į užrašą Lili. 

Jis paliktų šiuos užrašus, tą šimtą lapų, primargintų paskuti- 
nėmis dienomis... Lili, Markui, Matildai de Karvil, Nikolei Vitral, 
policininkams, advokatams, - kiekvienam, kas tikrai panorėtų 
nerti į šią bedugnę... 

Užburiantis skaitymas, be jokios abejonės. Tikras šedevras, 
užimantis kvapą detektyvinis tyrimas... Visko čia buvo... 

Išskyrus pabaigą... 

Jis parašė detektyvinį romaną, iš kurio tarsi kažkas išplėšė 
paskutinį puslapį, trilerį, kurio penkias paskutines eilutes tarsi 
kažkas ištrynė. 

Apgaulė... 

Be abejo, būsimieji skaitytojai laikys save gudresniais už jį, 
atkakliai ieškos... ir manys radę sprendimą. 

Pagaliau, jis irgi taip manė... Visada buvo įsitikinęs, kad yra 
įrodymas, kad tą lygtį galima išspręsti, kad jis kažką praleido. 
Įspūdis, vien įspūdis, bet toks neišdildomas... Tas tikrumas leido 
jam gyventi iki šios datos, iki šiandien, kai po dešimties minučių 
Lili sukaks aštuoniolika metų... Galbūt šią iliuziją palaikė tik jo 
pasąmonė, kad jis visiškai nenusiviltų, - būtų buvę per žiauru vi- 
sus tuos metus ieškoti rakto neišsprendžiamai problemai... 

Padariau viską kaip galėdamas geriau, vėl perskaitė detekty- 
vas. Kita su juo dabar jau nebebuvo susiję. 

Gran Diukas paskutinį kartą apmetė akimis kambarį. Norėjo 
nunešti tuščią butelį ir nešvarią taurę, bet susilaikė ir vėl nusišyp- 
sojo sau pačiam. Policininkams ir teismo gydytojams, kurie po 
kelių valandų pasilenks prie jo kūno, nerūpės neiššluostyta taurė. 
Jo kraujas ir smegenys paliks lipnų klaną ant šio raudonmedžio 
rašomojo stalo ir vaškuoto parketo. Viską sugadins. Jeigu tik iš- 
kart bus pastebėta, kad jis dingo, bet greičiausiai (šiaip ar taip, 

kas gi galėtų jo pasigesti?) kaimynai pajus jo lavono dvoką, nes 
gendančiu kūnu pradės vaišintis vabzdžiai nekrofagai, ropinėda- 
mi ekskrementuose. 

Dar viena priežastis, pagalvojo Gran Diukas. 

Jis pasilenkė ir įmetė į židinį liepsnų išvengusį gabalėlį kar- 
tono. 

Paskutinis jo aristokratiškumo ženklas. 

Iš lėto Gran Diukas pasuko prie raudonmedžio sekretero, 
stovinčio priešingame nei židinys kambario kampe. Atidarė vi- 
durinį stalčių, išėmė iš odinio dėklo revolverį „Mateba“, kurio 
pilkas metalas blizgėjo šviesoje, tarsi būtų naujas. Detektyvas įki- 
šo ranką giliau į stalčių ir ištraukė tris kulkas. 38 milimetrų. 

Gran Diukas nusišypsojo. Įgudusiu judesiu papurtė būgnelį ir 
vidun atsargiai įstūmė kulkas. 

Pakako vienos, net jeigu būtų buvęs pusėtinai girtas, drebėjęs 
ar dvejojęs. Tačiau, be jokios abejonės, jam pavyks pridėti vamzdį 
prie smilkinio, tvirtai jį laikyti ir nuspausti gaiduką. 

Negalėjo nepasisekti, net su 0,72 promilėm vyno kraujyje. 

Jis padėjo revolverį ant rašomojo stalo, atitraukė stalčių iš 
kairės ir išėmė laikraščio „LEst rėpublicain“* numerį, labai seną, 
pageltusį. Jau daugelį mėnesių jis galvojo apie šią makabrišką mi- 
zansceną, apie šį simbolinį ritualą, kuris turėjo jam padėti viską 
baigti, galutinai išskristi virš labirinto. 


23 val. 54 min. 

Židinyje ryjami liepsnų raitėsi keli paskutiniai lapai. Detekty- 
vo žvilgsnis nukrypo į vivariumą, iš kur sklido gedulingas laum- 
žirgių dūzgesys. Elektros tiekimas prieš pusvalandį buvo išjung:- 
tas. Be deguonies, be maisto laumžirgiai savaitės neišgyvens... 
Vis dėlto jis buvo išleidęs milžinišką sumą įsigyti rečiausioms, 


* „Respublikoniškieji Rytai“ (pranc.). 

seniausioms rūšims. Metų metus leisdavo valandas vivariumui 
prižiūrėti, rūpindavosi pamaitinti globotinius visokiausių rūšių 
mažyčiais vabzdžiais, juos sustiprinti, suporuoti, saugoti, susi- 
ruošęs išvykti samdydavo specializuotos įmonės darbuotojus. 

Visos šios pastangos tam, kad juos paliktų numirti. Juos taip 
pat... 

„Galų gale tai malonu, - pagalvojo Gran Diukas, - šitaip nu- 
lemti kito gyvenimą ir mirtį, globoti, kad geriau pasmerktum, su- 
teikti viltį, kad geriau paaukotum. Žaisti su likimu tarsi kokiam 
gudriam ir nenuspėjamam dievui... Galiausiai gera būti tokiu 
žiauriu dievu, kuris ir pats tapo auka...“ 

Krediulis Gran Diukas atsisėdo ant kėdės prie rašomojo stalo, 
vėl nejučia pastūmė žalsvą sąsiuvinį arčiau krašto, tarsi bijoda- 
mas, kad kraujo lašai jo nesuteptų. 

Tiesiai priešais save ant rašomojo stalo atskleidė „LEst rėpub- 
licain“. Išleista 1980 metų gruodžio 23 dieną. Dar sykį perskaitė 
laikraščio straipsnį „Baisiojo kalno stebuklas“. 

Antraštė užėmė visą pirmą laikraščio puslapį. Po ja gana 
neryškioje nuotraukoje buvo matyti sudužusio lėktuvo siluetas, 
išrauti medžiai, sniegas, nutryptas gelbėtojų batų. Po nuotrauka 
keliomis eilutėmis buvo smulkiau aprašyta katastrofa: 

Oro laineris 5403 Stambulas-Paryžius tragiškai rėžėsi į Baisio- 
jo kalno šlaitą prie Prancūzijos ir Šveicarijos sienos naktį iš 1980 
metų gruodžio 22 dienos į 23-iąją. Iš šimto šešiasdešimt devynių 
keleivių ir įgulos narių šimtas šešiasdešimt aštuoni žuvo iš karto 
arba sudegė liepsnose. Stebuklingai išsigelbėjo tik vienas trijų mėne- 
sių kūdikis, per įvykį išsviestas lauk, dar neužsidegus piloto kabinai. 

Gran Diukas pakėlė akis. Jis mirs truputį palinkęs į priekį, 
iššovęs kulką į galvą. Nugrius ant šio laikraščio pirmojo puslapio. 
Jo kraujas nudažys prieš aštuoniolika metų įvykusios tragedijos 
nuotrauką ir susimaišys su šimto šešiasdešimt aštuonių aukų 
krauju. Jį šitaip ras po kelių dienų, po kelių savaičių. Niekas jo 
nesigailės... Juoba Karviliai... Vitraliai, šie galbūt truputį nuliūs... 
Emili, Markas. Ypač Nikolė. 

Viršūnė, aukščiausia ironija. 

Jį ras ir šį sąsiuvinį atiduos Lili, - jo trumpo gyvenimo knygą. 
Jo testamentą. 

Gran Diukas beveik išdidžiai paskutinį kartą pažvelgė į savo 
atspindį varinėje plokštelėje. Viską susumavus, tai graži pabaiga, 
daug gražesnė nei visa kita. 

Jis turėjo savo šansą, tai mažiausia, ką galima pasakyti: aštuo- 
niolika metų tyrimo... 


23 val. 57 min. 


Laikas. 

Jis gražiai padėjo tiesiai prieš save „LEst rėpublicain“ numerį, 
stumtelėjo į priekį kėdę, drėgna sauja tvirtai sugniaužė revolverio 
rankeną. 

Jo ranka iš lėto pakilo. 

Kai šaltas vamzdis prisilietė prie smilkinio, nejučia krūptelė- 
jo. Bet jis buvo pasiruošęs. Jam padės alkoholis. 

Pamėgino pasinerti į tuštumą, negalvoti apie kulką, kuri buvo 
per keletą centimetrų nuo jo smegenų ir kuri turėjo tuoj peršauti 
kaukolę... 

Apie nieką negalvoti, sutelkti dėmesį į nebūtį. 

Jo smilius susilenkė ant gaiduko. Tereikia paspausti, ir viskas 
bus baigta. 

Užmerkti akis ar atsimerkti? 

Nuo kaktos nulašėjo prakaito lašas ir nukrito ant laikraščio. 

Užsimerkti ir baigti. 

Jo kūnas palinko, akys įsmigo į laikraštį, gulintį per dvidešimt 
centimetrų nuo jo. Paskutinį kartą pažvelgė į sudegusią piloto ka- 
biną nuotraukoje, į gaisrininką prie Monbeljaro ligoninės, švel- 
niai laikantį pamėlusį kūnelį. Stebuklingas kūdikis. 

Smilius ant gaiduko sutvirtėjo. 

23 val. 58 min. 


Detektyvo akys nusileido dar žemiau, dabar jau tuščios, kly- 
dinėjančios tarp seno dienraščio pirmojo puslapio juodų raidžių. 
Kulka tuojau be jokio pasipriešinimo pramuš smilkinį. Tereikia 
labiau sulenkti pirštą, vos vos, keletą milimetrų. Jo žvilgsnis su- 
stingo, tarsi paniręs į begalybę; juodi spaustuvės dažai laikraštyje 
pasidarė ryškesni, kaip žiūrint pro vaizdo kameros objektyvą - 
paskutinį langą į pasaulį, prieš viskam panyrant į rūką. 

Smilius. Gaidukas. 

Plačiai išplėstos akys. 

Gran Diuką trenkė it elektros iškrova - taip staiga ir smarkiai 
jį nusmelkė neįsivaizduojamas dalykas. 

Tai, ką matė jo akys, buvo neįmanoma. Jis tai žinojo! 

Pirštas bent kiek atsipalaidavo. 

Gran Diukas iš pradžių pamanė, kad tai iliuzija, haliucinacija, 
sukelta neišvengiamos mirties, jo smegenų sugalvotas gynybos 
mechanizmas... 

Ne! 

Tai, ką jis matė, tai, ką skaitė šiame laikraštyje, buvo labai ti- 
kra. Laiko nugeltinta, truputį aptrinta, tačiau neabejotina. 

Viskas buvo čia. 

Detektyvo protas sujudo, per metų metus jis buvo sukūręs 
tiek hipotezių, šimtais, bet dabar turėjo išeities tašką, tereikėjo 
patraukti už siūlo, ir viskas atsiriš su trikdančiu paprastumu. 

Viskas buvo aišku, akivaizdu... 

Jis nejučia nuleido ginklą ir nusikvatojo it pamišėlis. 


»-y0- os 


23 val. 59 min. 


Dar vis negalėjo patikėti tuo, ką matė. Jam virpėjo rankos. 
Smarkus drebulys nuvilnijo nuo pakaušio iki stuburgalio. 

Jam pasisekė! 

Sprendimas nuo pat pradžių buvo čia, šiame laikraštyje, pir- 
mame jo puslapyje. Kantriai laukė: tuo laiku, prieš aštuoniolika 
metų, jo rasti tikrai nebuvo galima. Visi šį laikraštį skaitė, smul- 
kiai aptarinėjo, tūkstančius kartų tyrinėjo, ir vis dėlto niekas 
1980-aisiais ir visais paskesniais metais negalėjo atspėti. 

Sprendimas siūlyte siūlėsi... Bet su viena sąlyga. 

Vienintele sąlyga. Visiškai beprotiška sąlyga. 

Atskleisti laikraštį po aštuoniolikos metų! 


1998 metų spalio 2 diena, 8 val. 27 min. 


Kas tuodu buvo: meilužiai ar brolis ir sesuo? 

Šis klausimas jau beveik mėnesį kamavo Mariamą, Lenino 
baro savininkę. Jos baras buvo įsikūręs Stalingrado prospekto 
ir Laisvės gatvės sankryžoje, už kelių metrų nuo Paryžiaus VIII 
Vensano Sen Deni universiteto. Šią ryto valandą baras buvo pus- 
tuštis, todėl Mariama ėmėsi tvarkyti stalus ir kėdes. 

Ją dominanti porelė sėdėjo kaip paprastai gilumoje prie lan- 
go, už mažo stalelio dviem; laikydamiesi už rankų jie žvelgė vie- 
nas kitam į mėlynas akis. 

Meilužiai? 

Draugai? 

Brolis ir sesuo? 

Mariama atsiduso. Ši nežinomybė ją nervino. Paprastai dau- 
guma atvejų ji nesuklysdama atspėdavo, kokie yra studentų mei- 
lės reikalai. Ėmė suktis vikriau - turėjo dar nušluostyti stalus, 
galbūt pašluoti grindis; po kelių minučių iš metro 13-osios linijos 
galinės stoties „Sen Deni universitetas" pasipils tūkstančiai stu- 
dentų, skubančių, nervingų, nežinančių, kur pulti... Ši stotis atsi- 
darė tik prieš keturis mėnesius, jos atidarymas pakeitė kvartalą. 
Sen Deni universiteto fakultetas buvo tiesiai sujungtas su Pary- 
Žiaus centru. 

Mariama šiurkščiai stumdė kėdes prie stalų, ji žinojo, kad 
iš daugybės uolių ir nerimastingų studentų nemaža dalis ilges- 

niam ar trumpesniam laikui užsuks į Lenino barą išgerti kavos, 
ramiai surūkyti paskutinės cigaretės ir atitolinti tą valandėlę, kai 
reikės eiti ir užsidaryti auditorijoje... Pavėluoti į paskaitas ar ga- 
liausiai išvis į jas neiti... Mariamai buvo pažįstamas 8 val. 45 min. 
šturmas. Ji matė, kaip pamažu Paryžiaus VIII Vensano Sen Deni 
universitetas, žymus maištingas Žmogaus mokslo, visuomenės, 
kultūros universitetas, virsta išmintingu banaliu priemiesčio uni- 
versitetu. Dabar dauguma dėstytojų raukydavosi skiriami į Pary- 
žiaus VIII, jie taikėsi į Sorboną, galų gale į Žiusjė... Kol nebuvo 
atidaryta metro stotis, dėstytojai turėdavo žingsniuoti per Sen 
Deni lygumą ir šiek tiek susidurti su aplinka. Dabar ir tam atėjo 
galas. Dėstytojai nusileisdavo į 13-osios linijos metro, kad iškiltų 
į aukštąsias Paryžiaus kultūros erdves: bibliotekas, laboratorijas, 
ministerijas, svarbias institucijas... 

Mariama grįžo prie prekystalio pasiimti kempinės ir atsargiai 
žvilgtelėjo į kampą, kur sėdėjo jos dėmesį traukianti pora: švie- 
siaplaukė gražuolė ir aukštas tvirtas nužvarbęs vaikinas. 

Ta porelė nedavė jai ramybės. Ta pasalūniška mįslė galiausiai 
ją apsėdo. 

Kas jie tokie? 

Mariama nieko neišmanė apie aukštąjį mokslą, nenutuokė 
apie dalinius, modulius, streikus, bet niekas geriau už ją nemokė- 
jo sekti pertraukų. Ji niekada nebuvo skaičiusi Robero Kastelio, 
Žilio Delezo, Mišelio Fuko, Žako Lakano, Paryžiaus VIII univer- 
siteto dėstytojų žvaigždžių, geriausiu atveju buvo juos sykį ar du 
sutikusi savo bare ar aikštelėje priešais universitetą, tačiau save 
laikė studentiškos meilės ir vargų psichoanalizės, sociologijos ir 
filosofijos eksperte. Dėl savo globotinių, nuolatinių kavinės lan- 
kytojų, ji buvo prisiėmusi vištos perekšlės vaidmenį ir rūpinosi jų 
širdies reikalais su profesionalia kompetencija. 

Mariama vėl atsigręžė į porą prie lango. Perprasti tų dviejų 
žmonių santykių nepadėjo nei jos patirtis, nei nuojauta. 

Emili ir Markas. 

Šis netikrumas ją be galo erzino. 

Drovūs įsimylėjėliai ar giminaičiai? 

Paslaptis. Mariama negalėjo tiksliai nuspręsti. Kažkas kliudė. 
Tokie panašūs ir tokie skirtingi. Mariama žinojo jų vardus, ji įsi- 
dėmėdavo visų nuolatinių lankytojų vardus. 

Jis, Markas, jau dveji metai mokėsi Paryžiaus VIII universitete 
ir buvo ištikimas Lenino kavinės lankytojas. Aukštas, gražus vaiki- 
nas, bet iš pažiūros per daug subtilus, savotiškas „mažasis princas“ 
susitaršiusiais plaukais, svajingas, lyg ir kiek susikaustęs; studen- 
tas, kuris dar nežino taisyklių, dar neapšilęs, truputį provincialus, 
neturintis pinigų ir neišgalintis nusipirkti madingų, naujoviškų 
drabužių... Dėl darbo - Markas neatrodė esąs labai uolus... Kaip 
ji suprato, nepersistengdamas studijavo Europos teisę... Per tuos 
dvejus metus išliko ramus, susimąstęs. Mariama suvokė, kodėl. 

Jis laukė jos. Savo Emili... 

Ji atvažiavo šiais metais, rugsėjį. Vadinasi, buvo kokiais dve- 
jais ar trejais metais jaunesnė už jį. 

Taip, jie turėjo bendrų bruožų. Nelabai įprastas akcentas - iš 
kurios vietovės, Mariama negalėjo nustatyti - buvo neginčijamai 
toks pat kaip Marko. Tačiau tas akcentas nelabai tiko Emili, jos 
asmeniui, kaip ir banalus, paprastas jos vardas Emili... Mergina 
buvo šviesiaplaukė kaip ir Markas, mėlynakė kaip ir Markas... 
Pažiūrėti jie atrodė vienas į kitą panašūs. Bet Marko mostai buvo 
negrabūs, paprasti, truputį nusižiūrėti iš kitų, o Emili kažkuo 
skyrėsi: jos eisena buvo kitokia, galvos laikysena savotiškai iš- 
kilni, menkiausias judesys dvelkė įgimta elegancija, grakštumu, 
regis, paveldėtu iš retos giminės, suformuotu privilegijuoto au- 
klėjimo. Aura, galbūt dažna kituose universitetuose, žymių šeimų 
tarpusavio santykiuose, garsiuose institutuose, aukštosiose peda- 
gogikos mokyklose, tačiau beveik netinkama čia, tarp Sen Deni 
lygumos studentų. 

Kita paslaptis susijusi su pinigais: Emili gyvenimo lygis neat- 
rodė panašus į Marko. Mariama galėjo vienu žvilgsniu nustaty- 
ti studentų dėvimų drabužių kokybę, kainą ir kur jie pirkti: nuo 
H X Miki Zara, įskaitant Jennyfer ar Yves Saint Laurent... 

Emili dar trūko iki Ivo Sen Lorano, bet... jau buvo netoli. Tai, 
ką ji dėvėjo, elegantiškai ir paprastai, - oranžinio šilko marški- 
nėlius ir asimetriškai sukirptą juodą sijoną, be jokios abejonės, 
kainavo nemažus pinigus... Ne, Emili ir Markas, jeigu jie ir buvo 
iš tos pačios vietovės, nepriklausė tam pačiam pasauliui. 

Vis dėlto jie buvo neišskiriami. 

Tarp jų buvo nusistovėjusi bendrystė, kurios neišgalvosi, ne- 
susikursi per kelis mėnesius fakultete, - tokia, lyg juodu visada 
būtų gyvenę kartu... Tai matėsi iš daugybės mažyčių Marko glo- 
bėjiško dėmesio ženklų, subtilių, nuolat pasikartojančių: čia už- 
deda ranką ant peties, čia pristumia kėdę, prilaiko duris, pripila 
taurę... 

Mariama mokėjo iššifruoti šiuos judesius, - tai įprastas vyres- 
nio brolio elgesys su mažąja sesute! 

Ji nušluostė kėdę, energingai ją pastatė nesiliaudama galvoti 
apie tą porą. 

Emili atvažiavo į Paryžiaus VIII universitetą rugsėjį, tarsi 
Markas jai būtų paruošęs vietą, dvejus metus šiltai ją laikęs audi- 
torijoje ir už staliuko prie lango Lenino kavinėje. Mariama jautė, 
kad Emili yra puiki, ambicinga, drąsi ir veikli studentė. Meni- 
ninkė. Literatė. Matė, kaip ryžtingai ji išsitraukia knygą, paskaitų 
užrašus, kaip greituoju skaitymu peržvelgia pastabas, prie kurių 
Markas vargo valandų valandas. 

Tada brolis ir sesuo, nors iš skirtingų visuomenės sluoksnių? 

Jei Markas nebūtų įsimylėjęs Emili! 

Tai irgi krito į akis. 

Visai ne kaip brolis: kaip netekęs galvos įsimylėjėlis! 

Ne tik Mariamai, aklam būtų buvę aišku. Jaudulys, aistra, ne- 
įmanoma apsirikti. 

Mariama nieko nebesuprato. 

Šnipinėjo juos jau visą mėnesį. Niekas nesikeitė. Sykį ji dirste- 
lėjo į pavardę ant aplanko, į užrašus ant staliuko. 

Markas Vitralis. 

Emili Vitral. 

Galų gale tai nepadėjo jai pasistūmėti į priekį. Logiška prielai- 
da, kad jie brolis ir sesuo... Bet tada kvepia kraujomaiša? Marko 
ranka ant Emili juosmens. Galbūt jie tiesiog vedę. Aštuoniolikos 
ir dvidešimties metų?.. Studentams tai neįprasta, bet pasitaiko... 
Dar galėjo būti bendrapavardžiai, bet Mariama netikėjo tokiu 
sutapimu, nebent tai būtų buvusi tolimesnė giminystė, iš naujo 
sudaryta, sudėtinga šeima... 

Mariamos skuduras įnirtingai vieną po kitos šluostė kėdes, ir 
jos kaukšėjo į baro grindų plyteles. 

Emili, rodės, labai vertina Marką. Tačiau jos žvilgsnis buvo 
nevienareikšmis, sunkiai perprantamas, dažnai paniręs į tolį, 
ypač kai būdavo viena, tarsi būtų slėpusi psichikos sutrikimą, gilų 
liūdesį... Ta melancholija teikė Emili atsainaus žavesio: atotrūkis 
nuo pasaulio darė ją abejingą kitiems universiteto miestelio vai- 
kinams. Lenino kavinėje kiekvienas studentas nesidrovėdamas 
rijo akimis gražiąją Emili, tačiau, be abejonės, dėl šio nuotolio, 
šio santūrumo joks mergišius nedrįso jos užkalbinti... 

Išskyrus Marką! 

Emili buvo jo, todėl jis ir buvo čia. Ne dėl studijų. Ne dėl fa- 
kulteto. Tik dėl to, kad būtų su ja, kad ją saugotų. 

Asmens sargybinis. 

Tai Mariama suprato. 

Bet kita? Juos vienijantis ryšys? Mariama dažnai mėgino kal- 
bėti su jais apie visokius dalykus, bet nieko intymaus nesužinojo. 

Juo blogiau. Kol kas davė jiems ramybę, bet vieną dieną ji vis- 
ką sužinos. 


Ji šluostė paskutinius staliukus, kai Markas kilstelėjo ranką. 
— Mariama, = sušuko jis, - gal mums atneštum du kavos ir 
stiklinę vandens Emili? 


Mariama pati sau nusišypsojo. Markas niekada neužsisakyda- 


vo kavos, kai būdavo vienas, o su Emili užsisakydavo vieną puo- 
delį. Su vandeniu. 

— Gerai, įsimylėjėliai, - atsakė Mariama. 

Kad ištirtų. 

Markas sutrikęs nusišypsojo. Emili - ne. Jos galva buvo šiek 
tiek palenkta žemyn. Mariama tik dabar pamatė, kad šį rytą Emili 
atrodo siaubingai, jos veidas toks, lyg būtų visą naktį nemiegoju- 
si, nors jei būtų nutaisiusi tinkamą šypseną, subtilia išraiška galė- 
jo tai nuslėpti. Gal nerimavo dėl egzamino, naktį tikrinosi žinias, 
turėjo skubiai grąžinti paskaitų užrašus? 

Ne, tai buvo kas kita. 

Mariama iškratė į šiukšlinę kavos tirščius, perskalavo sietelį ir 
ėmė varvinti du espreso puodelius. 

Kažkas rimto. 

Tarsi Emili turėtų pranešti Markui skausmingą žinią. Maria- 
ma buvo tiek prisižiūrėjusi paskutinių pasimatymų, patetiškų po- 
kalbių akis į akį, šaunių vaikinų, kurie likdavo vieni su savo kava, 
kai mergina nueidavo, truputį sutrikusi, bet svarbiausia - laisva. 
Emili atrodė kaip mergina, kuri praleido naktį svarstydama, o 
paryčiui galutinai apsisprendė, pasirengusi prisiimti to pasirin- 
kimo pasekmes. 

Mariama pamažu nužingsniavo į kavinės gilumą, nešina pa- 
dėklu su dviem puodeliais kavos ir stikline vandens. 

Vargšas Markas. Ar nujautė, kad jis pasmerktas? 

Mariama mokėjo būti ir diskretiška. Ji padėjo kavą ir nuėjo 
nesiklausydama. 


1998 metų spalio 2 diena, 8 val. 41 min. 


Markas Vitralis palaukė kelias akimirkas, kol Mariama atsito- 
lins. Jis pasilenkė prie savo „Eastpack“ kuprinės - ji gulėjo šalia 
kėdės - ir ištraukė iš jos mažą kubo formos paketėlį, suvyniotą į 
sidabrinį popierių. 

— Gero gimtadienio, Emili, - pasakė Markas džiugiu balsu. 

Ir padavė paketėlį. 

Emili dėbtelėjo dirbtinai rūsčiu žvilgsniu. 

— Markai, - subarė ji, - tu jau trečią kartą mane sveikini šią 
savaitę... Puikiai žinai, kad man viso to nereikia... 

— Cit... Atidaryk. 

Emili susiraukė ir išvyniojo dovaną. Tai buvo sidabrinis pa- 
puošalas. Sudėtingų formų kryželis, kurio kiekvienas galas baigė- 
si rombu, išskyrus viršutinį - šis buvo su plačia apskrita skyle ir 
karūna viršuje. Emili paėmė papuošalą į rankas. 

— Tu pamišęs, Markai... 

— Tai tuaregų kryžius! Pasirodo, jų yra dvidešimt vienos rū- 
šies. Kiekvienas Sacharos miestas turi savo. Šitas yra Agadeso 
kryžius. Tau patinka? 

- Žinoma, patinka. Bet... 

Markui to buvo negana, ir jis kalbėjo toliau: 

- Sakoma, rombai vaizduoja keturias pasaulio šalis... Tasai, 
kuris dovanoja tuaregų kryžių, dovanoja pasaulį... 

- Žinau tą legendą, - švelniu balsu sumurmėjo Emili. - „Aš 
tau dovanoju keturis pasaulio kraštus, nes nežinau, kur tu mirsi.“ 

Markas negalėjo susilaikyti droviai nenusišypsojęs. Aišku, 
Lili jau žinojo viską apie tuaregų kryžius, kaip ir apie visa kita. 
Jie kelias akimirkas patylėjo. Emili ištiesė ranką prie savo kavos 
puodelio. Markas instinktyviai padarė tą patį. Jo pirštai slystelė- 
jo tikėdamiesi susitikti su Emili pirštais. Staiga Marko ranka su- 
stingo ant staliuko lyg prikalta. Lili ant bevardžio piršto mūvėjo 
žiedą! Auksinį žiedą, labai gražaus darbo, su šviesaus safyro aku- 
te; senovinę brangenybę, nuostabią, kainuojančią, be abejonės, 
didelius pinigus. Anksčiau Markas niekada nebuvo jo matęs. Jo 
žvilgsnį kelias ilgas sekundes aptemdė pavydo rūkas, į kurį jis pa- 
nirdavo kiekvieną sykį, kai kokia nors jam nesuprantama smul- 
kmena jį nutolindavo nuo Lili. Galiausiai jis įstengė suburblenti: 

- Šitas... šitas žiedas... Jis... jis tavo? 

— Ne... Aš šį rytą jį pavogiau Vandomo aikštėje! 

Markas neatitoko. Jo akių vokai virpčiojo. Nors jo padovano- 
tas sidabrinis tuaregų kryžius jam kainavo savaitgalį ir tris naktis 
telefonininko triūso Prancūzijos telekome, - toks buvo jo studen- 
tiškas „darbas“, - palyginti su šiuo žiedu, jis atrodė kaip paprasta 
blogos kokybės prekė. Beje, Lili afrikietišką papuošalą jau buvo 
įdėjusi į drobe trauktą dėžutę. O šis rinktinis daiktas... 

Jis prisivertė gurkštelėti kavos ir sulemeno: 

- Šitas... tavo žiedas. Tai... Tai dovana? Gimtadieniui? 

Emili iš lėto nuleido akis. 

— Tam tikra prasme... Tai truputį sudėtinga... Jis nuostabus, 
ar ne“ 

Ji nutilo ieškodama žodžių. 

— Aš tau paaiškinsiu, nesijaudink, ne apie tai. Ne apie šį žiedą, 
šiaip ar taip... 

Emili padėjo delną Markui ant rankos. 

„Nesijaudink, ne apie tai. Ne apie šį žiedą, šiaip ar taip...“ 

Šie žodžiai dūzgė Marko galvoje. Ką ji norėjo pasakyti? Šį rytą 
Lili veidas baisus, tarsi naktį būtų nemiegojusi, nors ir bandė jam 

nusišypsoti, kaip visada atskiesdama kavą trupučiu vandens. Stai- 
ga, lyg priėmus svarbų sprendimą, Emili žvilgsnis nušvito, ji sriub- 
telėjo kelis lašelius kavos ir taip pat pasilenkė prie savo paskaitų 
krepšio. Iš jo ištraukė sąsiuvinį žalsvu viršeliu ir jį pastūmė Markui. 

— Na, Markai, dabar mano eilė. Čia tau! 

Marką vėl persmelkė gūdus nerimas. 

— Kas tai? 

— Gran Diuko užrašai, - atsakė Emili, neduodama Markui lai- 
ko atsikvėpti. - Jis man juos atnešė užvakar, kitą dieną po mano 
gimtadienio. Veikiausiai įmetė į pašto dėžutę arba ką nors pa- 
siuntė įmesti, ir aš juos radau rytą. 

Markas atsargiai pirštų galais palietė sąsiuvinį. Jo akies vokas 
vėl suvirpėjo. 

Tas sąsiuvinis. Gran Diuko užrašai... Dabar jis suprato. Emili 
dvi praėjusias dienas ir naktis skaitė šį sąsiuvinį... To pamišusio 
privataus detektyvo aštuoniolikos metų tyrimo duomenis. Tai 
juk visas gyvenimas. Emili gyvenimas. Beveik diena iš dienos. 

Prakeikta gimtadienio dovana! 

Markas stengėsi išskaityti Emili žvilgsnį. Ką ji rado šiame 
sąsiuvinyje? Kokią tiesą? Naują tapatybę? Ramybę galų gale? Ar 
nieko? Vien klausimai be atsako... 

Emili neišsidavė. Buvo labai stipri šiame žaidime. Ji pamažu 
tradiciškai pylė vandenį į savo kavą ir ją gėrė mažais gurkšniais. 

— Matai, Markai, jis pagaliau man patikėjo šiuos užrašus. Kaip 
visada ir žadėjo. Teisybę, man perėjus į suaugusiųjų pasaulį. 

Emili nusikvatojo ne tiek spontaniškai, kiek nervingai. Mar- 
kas dvejojo, ar imti sąsiuvinį. 

- Ir... - sulemeno jis. - Ar kas nors pasakyta šiuose užrašuo- 
se? Kas nors svarbaus? Tu... tu dabar žinai? 

Emili vėl atitolo, nukreipė žvilgsnį į langą, į universiteto kie- 
melį, per kurį išsibarstę plūdo studentai. 

— O ką reikia žinoti? 

Markas pajuto, kad jį apima neviltis. Žodžiai vėl išplaukė jo 
mintyse, bet jis jų nepasakė: „Reikia žinoti, už ką tam prakeiktam 

detektyvui buvo mokama visus šiuos metus! Reikia žinoti, kas tu 
esi, Lili. Kas tu esi!" 

Emili išsiblaškiusi kaire ranka žaidė su savo žiedo įsodu. 
Nuovargis, sumišęs su šaltumu, regis, darė ją abejingą augančiam 
Marko nervingumui. 

— Tavo eilė, Markai. Tavo eilė perskaityti šį sąsiuvinį. 

Marko galvoje viskas susijaukė. Jis nebeturėjo jėgų galvo- 
ti apie šį keistą žiedą, kurį mūvėjo Emili. Kas jai jį padovanojo? 
Kada? Kodėl? Prisitraukdamas sąsiuvinį išgirdo save sakant: 

— Gerai, mano laumžirgi... Perskaitysiu tuos prakeiktus už- 
rašus... 

Patylėjęs pridūrė: 

— O tau ar viskas gerai? 

— Taip... Nesijaudink. Gerai. 

Emili įmerkė lūpas į kavą siurbčiodama gėrimą, tarsi prisi- 
versdama jį gerti. 

Ne! Nebuvo gerai. 

Emili kažką slėpė. Kažką, ką buvo Gran Diukas atskleidęs, 
užsirašęs savo sąsiuvinyje. 

Jos tapatybę? 

- Gran Diukas paliko kokį žodelį? Su užrašais, noriu pasakyti. 

— Ne, nieko, bet visi žodžiai yra sąsiuvinyje... 

- Ir tada? 

— Perskaitysi. Geriau, kad tu pats perskaitytum. 

— O kur dabar yra Gran Diukas? 

Emili žvilgsnis apsiblausė, tarsi ji žinotų baisią žinią ir neno- 
duką. Markas krūptelėjo. 

— Tu jau turi eiti? 

- Taip... Šį rytą man nėra paskaitos. O tau yra! Dešimtą valan- 
dą! Europos konstitucinė teisė. Seminaras su jaunu ir patraukliu 
Grandenu! Turiu tave palikti, Markai. 

Markas nesitvardydamas susiraukė. 

— Kur eini? 

Emili įvarvino paskutinį vandens lašelį į kavą, iš lėto viską 
prie savo krepšelio ir tuojau atsitiesė. 

— Aš... Aš tau turiu dar ir kitą dovaną. 

Ji jam padavė mažą dovanų paketėlį, truputį didesnį už deg- 
tukų dėžutę. 

Markas sustingo. 

Jį persmelkė baisi nuojauta. Visas Emili elgesys atrodė ap- 
simestinis. Jos smagi išvaizda, pastangos, kad judesiai atrodytų 
natūralūs. 

- Bet nereikia dovanos iškart išvynioti, - išpyškino Emili. - 
Tik tada, kai būsiu išėjusi. Po valandos! Pažadi? Galiu tavimi 
pasitikėti? Kaip žaidžiant slėpynes, man reikia laiko dingti, o tu 
užsimerki ir skaičiuoji, sakykim, iki tūkstančio... 

Emili, regis, panaudojo visą savo likusią energiją bandydama 
įgyvendinti patarimą, kaip žaisti lengvabūdišką meilę. Markas 
nebuvo kvailas. 

- Pažadi? - neatlyžo ji. 

Markas pasiduodamas linktelėjo galvą. Jų žvilgsniai ilgam su- 
sidūrė. Emili pirmoji sumirksėjo. 

— Ne, tu neištesėsi pažado. Tu, Markai, užsispyręs, pažįstu 
tave, kai tik nusigręšiu, pulsi prie dovanos... 

Markas to nepaneigė. Emili grakščiai kilstelėjo ranką. 

Vis tas prakeiktas žiedas. 

— Mariama! 

Baro savininkė, tarsi būtų stebėjusi jų elgesį ir judesius, bemat 
sureagavo ir po akimirkos jau buvo prie Marko ir Emili staliuko. 

— Mariama, aš tau pavedu vieną užduotį. Palieku tau šį pake- 
tėlį. Po valandos turi jį atiduoti Markui, ne anksčiau! Net jei tavęs 
maldautų, siūlytų pinigų ar šantažuotų... Ir, kol nepamiršau, tu jį 
man nusiųsi, taip pat po valandos, į paskaitą B318 auditorijoje, 
būtinai! 

Paketėlis atsidūrė Mariamos rankoje. 

— Aš pasitikiu tavimi, Mariama. 

Ji neturėjo pasirinkimo. Emili pašoko, dėžutę su tuaregų 
kryželiu įsidėjo į savo krepšį ir padovanojo Markui tyrą bučinį. 
Prisilietusi skruosto krašteliu, lūpų krašteliu. Dviprasmišką, tarsi 
tyčiodamasi iš Mariamos... 

Durys užsidarė. 

Mariama suspaudė paketėlį delne. Žinoma, ji paklausys Emi- 
li, bet šio žaidimo ji nemėgo. Mariama buvo patyrusi, kaip ski- 
riasi poros, moterys tokiomis valandėlėmis parodo stulbinamą 
ryžtą ir vaizduotę. 

Emili buvo iš tokių moterų. 

Visa ši mizanscena dvelkė melu. Emili bėgo, kiek įkerta kojos, 
ir ši dovana buvo uždelsto veikimo bomba. Markas nieku gyvu 
neturėjo šitaip jos išleisti. Tas šaunus vaikinas buvo per daug nai- 
vus, per daug patiklus... Mariama vis dar negalėjo nuspręsti, ar 
mergina, kuri nuo jo pabėgo, buvo jo sesuo, žmona, meilužė ar 
draugė, ji negalėjo apibrėžti, koks ryšys juos sieja, tačiau buvo 
tikra, kad Emili galvoje teturėjo vieną tikslą. 

Nutraukti šį ryšį. 


1998 mety spalio 2 diena, 9 val. 2 min. 


Markas žiūrėjo į Mariamą, stovinčią už prekystalio. Baro šei- 
mininkė tarp dviejų užsakymų padėjo Emili patikėtą jai paketėlį į 
savo kasą, mesdama į Marką tiesų, be jokių dviprasmybių žvilgs- 
nį. Nebuvo ko tikėtis iš jos anksčiau, nei nurodė Emili. Moterų 
solidarumas. Iš nevilties jis nudūrė akis į žalsvą Gran Diuko są- 
siuvinį. Emili žinojo, ką daro. Laukti čia vieną valandą, valandą 
prieš pirmą paskaitą, nuobodų seminarą apie Europos konstitu- 
cinę teisę, kuriam gyvai vadovavo jaunas dėstytojas, garsėjantis 
tuo, kad beveik pusė seminaro dalyvių turėjo atsakinėti į jo mobi- 
liojo telefono skambučius. Emili paspendė jam spąstus. Užspeitė. 
Tą valandą reikia kažkaip praleisti. 

Lenino kavinė jau buvo sausakimša. Aukštas vaikinas pa- 
klausė Marko, ar galėtų paimti kėdę priešais jį, Markas išsiblaškęs 
linktelėjo. Raudonas ir baltas „Martini“ sieninis laikrodis rodė 9 
valandas ir 3 minutes. Markas neturėjo pasirinkimo, bet vis dėlto 
dvejojo prieš atsiversdamas sąsiuvinį. Jo ranka švelniai nuslydo 
lakuotu kartoniniu viršeliu. Jis luktelėjo, vėl pakėlė akis. Juodos 
„Martini“ laikrodžio rodyklės atrodė priklijuotos. 

9 val. 4 min. 


Markas atsiduso. 

Jis neišgėrė savo kavos, neketino gerti nė dabar, iš tikrųjų 
kavos niekada nemėgo. Senas dėstytojas, palinkęs virš „Le Pari- 
sien“, stovėjo prie prekystalio su puse porcijos kavos ir skersom 
žvilgčiojo į Marko vietą. Jo teisybė, šią akimirką Markas turėjo tik 
vieną norą: šokti, bėgti, leistis paskui Emili, mesti šiuos užrašus 
į šiukšlinę. 

Jis pažvelgė pro langą, lyg ieškodamas vis tirštesnėje minioje 
pažįstamo Emili silueto, lyg tikėdamasis, kad tie žmonės sustos, 
pasitrauks į šonus, padarys taką jai ir jam. Jo akys apsiblausė. Šir- 
dies ritmas padažnėjo, pajuto, tarsi kas spaustų kaklą. Jis puikiai 
atpažindavo pirmuosius tachikardijos požymius, pasunkėjusį 
kvėpavimą... Išmintingai nusuko žvilgsnį nuo universiteto kiemo. 

Staiga kvėpuoti pasidarė lengviau. 

Pirštai vėl apčiuopė žalsvą sąsiuvinį. 

Emili kaip visada laimės. Jis irgi turėjo susitikti su jos praeitimi. 

Markas giliai įkvėpė ir atsivertė sąsiuvinį. Gran Diukas rašė 
glaustai, labai tvarkingai, kiek nervingai. Puikiai išskaitoma ra- 
šysena. 

Markas pasilenkė. Pasinėrė į mėlynas raidžių, žodžių, eilučių 
bangas, kaip sulaikius kvapą pasineriama į abejonių vandenyną. 


Krediulio Gran Diuko dienoraštis 


Viskas prasidėjo nuo katastrofos. Manau, kad niekas ar beveik 
niekas prieš 1980 metų gruodžio 23 dieną nebuvo girdėjęs kalbant 
apie Baisųjį kalną. Baisusis kalnas yra viena iš mažųjų Juros vir- 
šukalnių prie Šveicarijos ir Prancūzijos sienos, viršukalnė, iškilusi 
vidury Du upės vingio; lengvai įkopiamas kalnas, toli nuo visko, 
nuo Monbeljaro iš prancūzų pusės, nuo Porantriuji iš Šveicarijos 
pusės. Viršukalnė nelabai aukšta, tiksliai 804 metrai, bet vis dėlto 

ne visada pasiekiama, ypač žiemą, kai viską nukloja sniegas. Bai- 
susis kalnas gerai žinomas keliems istorikams, nes Revoliucijos 
metais čia buvo prancūzų ir šveicarų administracinė apygarda. 
Paskui visi ją užmiršo, išskyrus gal šimtą to užkampio gyventojų, 
o Baisusis kalnas dažniau vadinamas Baiskalniu... Suprantama, 
kai naktį iš gruodžio 22 dienos į 23-iąją į jo pietvakarinį šlaitą 
Prancūzijos pusėje atsimušė oro laineris 5403 Stambulas- Pary- 
žius, žurnalistai jį mieliau vadino ne Baiskalniu, o Baisiuoju kal- 
nu. Reikia įlįsti į jų kailį, „Baisiojo kalno tragedija“ stambioms 
antraštėms vis dėlto labiau tinka nei „Baiskalnio tragedija ! 

Žmonės galbūt dar tai prisimena. Gal ir ne. Nelaimingi įvy- 
kiai seka vienas paskui kitą ir yra panašūs vienas į kitą. Prieš ke- 
lis mėnesius boingas 747 sudužo prie Tenerifės, Kanarų salose. 
Žuvo šimtas keturiasdešimt šeši žmonės. Praėjus metams, kai 
lėktuvas nutūpė ant pilvo Baisiajame kalne, 1981-ųjų gruodžio 1 
dieną lėktuvas DC 9 Liubliana- Ajačas nukrito San Pjetro kalne: 
šimtas aštuoniasdešimt Žuvusiųjų... Vienintelis aviacijos istorijoje 
nelaimingas įvykis Korsikoje. Visi jau užmiršo lėktuvo katastro- 
fą prie San Pjetro. Išskyrus korsikiečius. Šiandien visi prisimena 
Sent Odilės kalno katastrofą, kol ją pakeis kita. 

Tuo laiku, 1981 metais, buvo kalbama apie juodąją seriją! 

Paistalai! Čia statistika! Patikėkit manim, aš valandų valandas 
nardžiau lėktuvų katastrofų tinklalapiuose, 1001crash.com, kad 
jums paminėčiau vieną. Pasižiūrėkit, pamatysit, jie pasiekia pri- 
trenkiamo tikslumo: žuvusiųjų skaičius ir aibės smulkmenų apie 
kelias akimirkas prieš galutinį nyrį... Tai gali pasirodyti neįtikė- 
tina, bet jie per keturiasdešimt metų surašė daugiau nei pusan- 
tro tūkstančio lėktuvo katastrofų ir daugiau nei dvidešimt penkis 
tūkstančius aukų... Jei suskaičiuosite, tai per vienus metus bus 
beveik keturiasdešimt tokių nelaimių, pasaulyje per savaitę apie 
vieną, ir ne tik Kinijoje ar Sibiro gilumoje... 

Taigi jūs manote, kad 1980 metų nelaimę, Baisiojo kalno tra- 
gediją, visi jau užmiršo! Žuvo šimtas šešiasdešimt aštuoni žmo- 
nės... Dulkės... Žvaigždžių dulkės... 

Aš taip pat, šios Baisiojo kalno katastrofos metu man tai 
nerūpėjo. Tą rytą vos įsiminiau informaciją. Sekiau Handajaus 
pusėje, byla buvo apie išeikvojimus, susijusius su kazino, baskų 
terorizmo fone... Gana jaudinamas dalykėlis. Tuo laiku aš turėjau 
gana karštų projektų, tokia buvo mano specialybė. Savarankiškai 
dirbau privačiu detektyvu mažiau nei penkerius metus, prieš tai 
apie dvidešimt metų buvau atseit samdomasis karys visose ketu- 
riose pasaulio pusėse. Artėjau prie penkiasdešimties. Privalėjau 
ko nors imtis su pažeistu klubu ir susuktu kaip Hermio lazda stu- 
buru; pradėjęs seklio darbą per savaitę priaugdavau kilogramą, 
O jį geriausiu atveju numesdavau per mėnesį... Trumpai tariant, 
man labai tiko dirbti privačiu detektyvu - net jei užduotys būda- 
vo skystokos. 

Naujieną apie lėktuvo sudužimą turėjau išgirsti rytą per radiją 
kaip ir visi, laukdamas pasaloje automobilių stovėjimo aikštelėje 
prie Handajaus kazino, bet neatkreipiau į tai dėmesio - nežino- 
jau, kad po kelių mėnesių šis nelaimingas įvykis taps vienintele 
mano gyvenimo prasme. Kokia ironija! Jei būčiau žinojęs... 

Oro laineris 5403 Stambulas-Paryžius rėžėsi į Baisųjį kalną 
gruodžio 23-iąją vidury nakties, trisdešimt septynios minutės po 
vidurnakčio, jei labai tiksliai. Niekas niekada iš tikrųjų nesuži- 
nojo, kas tą vakarą įvyko. Žiema iki tol buvo gana švelni, bet nuo 
ryto pradėjo be perstojo snigti. Tą naktį įsisiautėjo dar smarkesnė 
audra. Baisusis kalnas yra truputį panašus į laiptelį tarp šveica- 
rų ir prancūzų Juros. Pilotas turėjo tiesiog nekliudyti to laiptelio. 
Taip buvo kalbama tuo metu, paprasta viską suversti vargšui pi- 
lotui, sudegusiam, kaip ir kiti, savo kabinoje. O juodoji dėžė? — 
paklausite. Iš jos nieko nesužinota, tik tai, kad lėktuvas per žemai 
skrido ir pilotas galiausiai prarado kontrolę... Aukų asociacija ir 
piloto šeima stengėsi sužinoti daugiau, bet nesėkmingai. Taigi 
kaltas buvo pilotas, sniegas, audra, kalnas, likimas, garsusis juo- 
dųjų serijų Merfio dėsnis, sėkmės stygius... Aišku, buvo teismas. 
Aukų šeimos norėjo suprasti. Bet niekas tuo nesirūpino. Nes ne 
teismas sukėlė nepaprastą publikos susidomėjimą. 

Piloto kabina sudužo dvyliktą valandą trisdešimt septynios 
minutės... Tai apskaičiavo ekspertai, nes nebuvo nė vieno liudyto- 
jo, išskyrus keleivius, bet iš jų daiktų nieko nerasta, net sudužusio 
laikrodžio, kuris būtų rodęs katastrofos laiką. Ekologai kaunasi 
dėl kiekvienos eglaitės, prieš Kalėdas nukirstos Juros kalnuose. 
Oro laineris per kelias sekundes išvertė daugiau medžių, nei jų 
buvo per šimtą metų nukirsta Kūčioms. Tie, kurie nebuvo išrauti, 
sudegė nepaisant sniego. Lėktuvas girioje padarė kelių šimtų me- 
trų ilgio plentą, kol išsekęs sustojo. Po kelių sekundžių sprogo ir 
visą naktį liepsnojo. 

Pirmieji gelbėtojai įkaitusią lėktuvo dalį, kur buvo pilotas ir 
keleiviai, rado daugiau nei po valandos. Apie nelaimę buvo pra- 
nešta labai pavėluotai. Aplinkui penkių kilometrų spinduliu nie- 
kas negyveno. Slėnio gyventojus ant kojų sukėlė gaisras. Paskui 
pagalba susivėlino dėl sniego, sraigtasparniai liko ant žemės, de- 
gančią proskyną pirmi pėsčiomis pasiekė gaisrininkai, sunkiai ju- 
dėdami į priekį karšta tranšėja. Audra paryčiais nurimo, ir Baisu- 
sis kalnas kelioms valandoms tapo pasaulio centru. Manau, vyko 
teismo procesas ar bent jau tyrimas, buvo bandoma išsiaiškinti, 
kodėl pagalba atvyko taip vėlai, bet tuo irgi nedaug kas domėjosi. 
Juoba tai nebuvo procesas, kuris sulauktų publikos dėmesio. 

Šiaip ar taip, tikriausiai galvojo gelbėtojai, kam čia skubėti, aiš- 
ku, kad niekas neliko gyvas. Tai jie pamatė prisiartinę prie degan- 
čio suknežinto metalo. Bet gaisrininkai yra sąžiningi žmonės net 
pusę dviejų nakties, net Juros kalnų viduryje, net siaučiant sniego 
audrai. Tąsyk jie vis dėlto ieškojo, patys nežinodami, ko, gal todėl, 
kad jų žygis nebūtų veltui, kad nebūtų čia atėję vien kelias minu- 
tes pasišildyti prie didžiulės ugnies, kuri šiame kalno šlaite buvo 
viską surijusi ir nuslopusi sniege, kad pelenais ir garais paverstų 
šimto šešiasdešimt aštuonių paklaikusių iš siaubo keleivių kūnus. 

Jie ieškojo, nors jų akis graužė dūmai ir širdgėla. Rado jaunas 
gaisrininkas Tjeri Mušo iš Sošo brigados. Šie patikslinimai jus 
tikriausiai nustebins, kai praėjo tiek metų, bet, patikėkit manim, 
visa tai tiesa. Paskui aš daug valandų kalbėjau su juo akis į akį 

norėdamas iki begalybės pratęsti tas kelias išgyventas panikos se- 
kundes, vis grįždamas prie kiekvienos smulkmenos, iki absurdo. 
Tą naktį jis ne viską suprato. Iš pradžių pamanė, kad rado lavo- 
nėlį, kūdikio palaikus. Vis dėlto tai buvo vienintelis oro lainerio 
keleivio kūnas, nesudegęs kaip visa kita. Atrodė beveik naujagi- 
mis, šiaip ar taip, mažiau nei trijų mėnesių. Lėktuvui trenkiantis 
į šlaitą, jis buvo išmestas pro kairiąsias duris, iš dalies suknežin- 
tas smūgio. Visa tai atkūrė ir tiksliai įrodė ekspertai per tyrimą, 
mėgindami rasti lėktuve vietą, kurioje gulėjo kūdikis ir sėdėjo jo 
tėvai. Nusiraminkit, aš prie to grįšiu vėliau. Būkit kantrūs... 

Mušo, jaunas gaisrininkas, buvo įsitikinęs, kad rado kūnelį be 
gyvybės ženklų: kūdikis daugiau nei valandą gulėjo po sniegu... 
Tačiau kai pasilenkė, sumetė, kad jo veidas, rankutės, piršteliai 
buvo vos pamėlę. Kūdikis gulėjo per kokius trisdešimt metrų nuo 
laužo. Jį gaubė globėjiška liepsnojančio lėktuvo šiluma. Jaunasis 
gaisrininkas išsyk, kaip buvo mokytas, be galo atsargiai padarė 
dirbtinį kvėpavimą burna į burną, paskui širdies masažą. Nieka- 
da nebūtų pagalvojęs, kad jam teks gelbėti naujagimį, ir dar to- 
kiomis sąlygomis... 

Kūdikis dar silpnai kvėpavo. Kitkuo po kelių minučių pasi- 
rūpino greitoji pagalba. Vėliau gydytojai patvirtino, kad gaisras 
proskynoje, degančio lėktuvo skleidžiama šiluma išgelbėjo kūdi- 
kį, mergytę žydromis akimis, itin vaiskiomis dėl tokio jauno am- 
žiaus, tikriausiai prancūzaitę, kaip galėjai spręsti iš šviesios odos. 
Ji buvo išmesta pakankamai toli, kad nesudegtų gyva, bet kad vis 
dėlto nakties šaltyje galėtų šildytis saugia liepsnų šiluma. Šiurpi 
ironija: keleivių, jos tėvų žūtis išgelbėjo mergytei gyvybę. Taip 
sako gydytojai, aiškindami šį stebuklą. 

Nes tai tikrai buvo stebuklas! 

Dauguma šalies laikraščių specialioje laidoje parašė apie ka- 
tastrofą vėlią naktį, dar nesulaukę gelbėtojų išvadų. Tik vienas 
dienraštis „LEst rėpublicain“ surizikavo palaukti daugiau žinių, 
vėliau įjungti spausdinimo mašinas, paprašė budėti visus darbuo- 
tojus, ėmėsi išskirtinės parengties priemonių. Čia, be abejonės, 

vyriausiojo redaktoriaus uoslė. „LEst rėpublicain“ kiekviename 
Juros kampelyje išstatė armiją žurnalistų, jie ilgai stoviniavo už 
automobilių su švyturėliais, prie ligoninių... Žinia apie stebuklą 
pasiekė apie antrą valandą nakties. „LEst rėpublicain“ galėjo 1980 
metų gruodžio 23 dienos numeryje išspausdinti antraštę „Baisio- 
jo kalno stebuklas“. Posakis prigijo. Žurnalistai žengė dar toliau 
ir šalia proskynoje sudegusio lėktuvo fotografijos įdėjo spalvotą 
nuotrauką, kurioje gaisrininkas prie Belforo ir Monbeljaro ligo- 
ninės laiko glėbyje naujagimę su kiek dirbtinai pamėlintomis aki- 
mis ir veideliu. Trumpas komentaras buvo aiškus: „Oro laineris 
5403 Stambulas-Paryžius tragiškai rėžėsi į Baisiojo kalno šlaitą 
prie Prancūzijos ir Šveicarijos sienos naktį iš 1980 metų gruodžio 
22 dienos į 23-iąją. Iš šimto šešiasdešimt devynių keleivių ir įgu- 
los narių šimtas šešiasdešimt aštuoni žuvo iškart arba sudegė už- 
speisti liepsnų. Stebuklingai išsigelbėjo tik trijų mėnesių kūdikis, 
per įvykį išsviestas lauk, dar neužsidegus piloto kabinai.“ 

Prancūzija pabudo sulig šios tragedijos aidais. Našlaitė snie- 
guose pravirkdė visas šeimas. Rytą dienraščio „LEst rėpublicain“ 
karšta naujiena buvo pakartota per visas radijo ir televizijos spau- 
dos apžvalgas. Gal dabar prisimenate? Ši karštų ašarų puta pa- 
skandino žiemišką tautinį gedulą... 

Liko viena smulkmena. Dienraštis įdėjo per stebuklą išsigel- 
bėjusios mergytės nuotrauką, bet nepaminėjo jos pavardės. Antrą 
valandą nakties tai buvo sudėtinga: reikėjo susisiekti su Air France 
bendrove Stambule. Taip tikriausiai pagalvojo vyriausiasis redak- 
torius. Galų gale stebuklingosios mergytės pavardė nebuvo tokia 
svarbi. Žinoma, paskelbus mėlynakės našlaitės vardą po nuotrau- 
ka pirmajame laikraščio puslapyje, emocinis poveikis būtų buvęs 
didesnis, bet „stebuklingai išsigelbėjusi po Baisiojo kalno tragedi- 
jos“ irgi buvo gerai... Išsaugota dalelė paslapties, iki bus nustatyta 
kūdikio tapatybė, iki kito ryto, kaip buvo skelbiama. 

Iki vėliau... 

Pamatysim... 

Tos pavardės, to vardo... aš ieškau aštuoniolika metų! 


1998 metų spalio 2 diena, 9 val. 10 min. 


Marką išblaškė isteriškas juokas, pasigirdęs už dešimties me- 
trų nuo jo, kur aplink apskritą staliuką susispaudę sėdėjo penki 
studentai. Vaikinai rodė vienas kitam nuotraukas, be abejonės, iš 
paskutinio studentų vakarėlio, tokias nuotraukas, kurias tikriau- 
siai slaptai saugos visą gyvenimą pusiau didžiuodamiesi, pusiau 
gėdydamiesi. Markas juos šiek tiek pažinojo, jie visi priklausė 
vienai iš pagrindinių draugijų, kurios vadovavo gyvenimui už 
universiteto ribų. Kooperatyvas, egzaminų metraščiai ir paskaitų 
fotokopijos finansuoti vakarėliams ir kitoms pramogoms. 

Markas pakėlė akis. 

9 valanda 11 minučių, jei tikėtų sieniniu „Martini laikrodžiu. 

Mariama net nedirstelėjo į jį ir toliau kalbėjo prie prekystalio 
su mergina, apsirengusia juodai nuo galvos iki kojų, iki priderin- 
tų siaurikių, kyšančių iš po tamsaus ir minkšto studenčių pamėg- 
to Mortisijos Adams sijono. 

Markas atsiduso ir vėl įniko skaityti. Pasidavęs likimui. 


Krediulio Gran Diuko dienoraštis 
Štai... Kaip tik šią valandą užmenama Baisiojo kalno mįslė. 


Kokios prisiminimų nuotrupos jums galbūt dabar grįžta? Tačiau, 
rodės, viskas vyksta normaliai... Jaunojo gaisrininko rastu kūdi- 


4] 


kiu našlaičiu apsiėmė rūpintis Belforo ir Monbeljaro medicinos 
centro Pediatrijos tarnyba, prižiūrima daugybės gydytojų. 

Aš atkūriau tolesnių įvykių seką su metronomo tikslumu, bet 
jus apsaugosiu nuo ilgų liudytojų įrašų. Užteks išvados, mano 
nuomone, gana pamokomos. 

Leonsas de Karvilis dvigubą naujieną - apie lėktuvo suduži- 
mą ir stebuklingą kūdikio išsigelbėjimą - sužinojo šeštą valandą 
ryto per skubų radijo pranešimą. Leonsas de Karvilis visada kė- 
lėsi švintant. Nors buvo prieš minutę pasikrovęs telefoną, visos 
dienos limitą išnaudojo per vieną pokalbį ir tuojau privačiu lėk- 
tuvu išskrido į Monbeljarą. Leonsas de Karvilis, kuriam tuo metu 
buvo penkiasdešimt penkeri, priklausė šimto iškiliausių Pran- 
cūzijos pramonės vedlių ratui. Pagal išsilavinimą inžinierius, jis 
susikrovė turtus tiesdamas naftotiekius visuose žemynuose. Kar- 
vilio įmonės užsakovai buvo didžiausios tarptautinės naftos ir 
dujų bendrovės. Karvilio sėkmę lėmė iš tikrųjų ne technologijos 
naujovės, o tai, kad jis gebėjo naftos ir dujų vamzdynus nuties- 
ti pavojingiausiuose ir sudėtingiausiuose planetos kampeliuose, 
po vandeniu, po kalnais, seisminėse zonose... Įmonė iš tiesų ėmė 
kilti šešiasdešimtaisiais, kai išrado revoliucinę technologiją, kaip 
įtvirtinti naftotiekį amžinojo įšalo žemėje, kur dirvožemis įšalęs 
beveik ištisus metus... Ir kai pradėjo ją eksportuoti pačiame šal- 
tojo karo viduryje ir į Sibirą, ir į Aliaską... 


Leonsas de Karvilis baltame Belforo ir Monbeljaro medicinos 
centro labirinte išlaikė tą orumo kaukę, kuri padarė įspūdį visiems 
užsiėmusiems ir žurnalistų persekiojamiems darbuotojams. 

— Eikite paskui mus, - pakvietė jį skubanti slaugytoja. 

— Kur ji? 

— Lopšelyje. Nusiraminkit. Jaučiasi gerai... 

— Kas ją gydo? 

Slaugytoja kiek nustebusi padvejojo. 

- Daktaras... Moranžas. Šiąnakt jis budi... - neaiškiai suburb- 
leno ji. 

Leonsas de Karvilis įsmeigė į ją įdėmų žvilgsnį. Jam nereikėjo 
pasakyti nė vieno žodžio, kad slaugytoja patikslintų: 

— Jums pasisekė, pone de Karvili. Tai vienas iš labiausiai pri- 
pažintų specialistų. Jis dar čia. Galėsite apie viską jo paklausti... 

Leonsas de Karvilis kiek išsišiepė, jo grimasa galėjo reikšti ir 
pasitenkinimą, ir budrumą. Jis toliau žengė ryžtingu žingsniu nė 
kiek nedvejodamas. Buvo stengiamasi jam padaryti taką per pil- 
nus koridorius. 


Praėjusią naktį per Baisiojo kalno tragediją pramonininkas 
buvo netekęs vienintelio sūnaus ir marčios. Tai jis, apdairus pra- 
monės vadovas, prieš dvejus metus paskatino sūnų paimti Karvi- 
lio įmonės turkų filialo valdymą į savo rankas. Tai buvo Polišinelio 
paslaptis, jaunasis Aleksandras de Karvilis buvo užprogramuotas 
tapti tarptautinės įmonės vadovu pasitraukus tėvui. Valdžios per- 
ėmimas turėjo vykti pamažu. Aleksandras de Karvilis labai sė- 
kmingai sėmėsi praktinių žinių Turkijoje, rasdamas progų pade- 
monstruoti ne tik savo puikų išsilavinimą Politechnikos institute, 
bet sykiu ir politinių mokslų diplomą. Nelygu valdžios pokyčiai, 
jis turėjo bendrauti tai su militaristine, tai su demokratine Tur- 
kija... Galutinis tikslas buvo svarbiausias visai de Karvilio įmonei 
dalykas - lemiama sutartis ateinantiems dešimtmečiams: Alek- 
sandras de Karvilis buvo save su šeima ištrėmęs į Turkiją, kad tie- 
siogiai susitartų dėl naftotiekio Baku- Tbilisis-Džeichanas, antro 
pasaulyje pagal ilgį, apie du tūkstančius kilometrų nuo Kaspijos 
iki Viduržemio jūros. Daugiau nei tūkstantis kilometrų turėjo eiti 
per Turkiją iki nedidelio Džeichano uosto pietrytinėje turkiško- 
joje Viduržemio jūros pakrantėje, beveik prie Sirijos sienos, kur 
Aleksandro de Karvilio šeima buvo įsikūrusi vasaros buveinę. De- 
rybos vyko ilgai: jau dveji metai reikalai trypčiojo vietoje. Alek- 
sandras de Karvilis didžiąją metų dalį gyveno Turkijoje su žmona 
Veronika ir dukra Malvina, kuriai tuo laiku buvo šešeri - iš jų 
dveji praleisti Turkijoje. Nuo tada, kai pastojo, Veronika nebegrį- 
žo į Prancūziją: dėl silpnos sveikatos nėštumas buvo sudėtingas, 

kelionės jai buvo nerekomenduotinos, skrydžiai lėktuvu tiesiog 
uždrausti... Tačiau gimdymas Bakirkėjuje, didžiausiuose priva- 
čiuose Stambulo gimdymo namuose, puikiai pavyko, ir mažoji 
Malvina galėjo suspausti glėbyje sesytę Lizą Rozą... Leonsas de 
Karvilis ir jo žmona Matilda, likę Prancūzijoje, gavo gražų pra- 
nešimą ir ne itin ryškią vaikaitės nuotrauką. Niekas neskubino. 
Šeimos susitikimas buvo numatytas per 1980-ųjų Kalėdas. Mal- 
vina de Karvil, kaip ir kiekvienais metais, išskrido į Prancūziją 
prasidėjus Kalėdų atostogoms, savaite anksčiau už tėvus. Kiti šei- 
mos nariai - Aleksandras, Veronika ir mažoji Liza Roza - turėjo 
atskristi keliomis dienomis vėliau vakariniu skrydžiu Stambulas- 
Paryžius gruodžio 23 dieną... Šventė jau buvo numatyta pas Kar- 
vilius, didelėje Kuvrė šeimos rezidencijoje, ant Marnos krantų. 
Šešiametė Malvina, žavinga apvalutė tamsiaplaukė, išdykusi ir 
neįveikiama, kaip generolas komandavo armijai tarnų tiek Tur- 
kijoje, tiek Prancūzijoje. Mažosios sesytės garbei ji liepė baltais 
ir rausvais bumbulais išpuošti visą kelią nuo vestibiulio iki Lizos 
Rozos kambario, įskaitant didžiuosius laukinės vyšnios laiptus. 

Malvina de Karvil... 

Leiskite man atsitraukti nuo Leonso de Karvilio, žingsniuo- 
jančio ilgais Monbeljaro ligoninės koridoriais, ir keliomis eilutė- 
mis jums pristatyti Malviną. Tai svarbu. Paskui jūs suprasite. 

Taigi Malvina de Karvil. 

Ji, manau, niekada manęs nemėgo... Tai mažiausia, ką galiu 
pasakyti. Įdomu, kad tas jausmas abipusis. Veltui save įtikinėju, 
kad ji nekalta dėl savo beprotystės, kad jei ne ta tragedija, ji, be 
abejonės, būtų tapusi puiki ir geidžiama moteris, stambiosios 
buržuazijos atstovė, gimusi geroje šeimoje, o paskui gerai ište- 
kėjusi... Tai netrukdė šiai mergiūkštei, vis labiau apsėstai įkyrių 
minčių, metų metais nuolat man kelti velnišką baimę... Priešin- 
gai nei jos senelė, ji manimi niekad nepasitikėjo; tikriausiai jautė, 
kad žiūriu į ją kaip į savotišką pabaisą. Taip, į pabaisą! Štai kuo 
laikui bėgant tapo ši žavi šešiametė. Bjauria, pagiežinga ir neval- 
doma būtybe... Bet tiek to. Dabar ne metas apie tai kalbėti... Jei 

man nepasisektų ir šis užrašų sąsiuvinis pakliūtų į tos furijos ran- 
kas, kas žino, kokia galėtų būti jos reakcija skaitant šias eilutes! 

Geriau grįžkime prie to, dėl ko ji išprotėjo. Prie stebuklo. 
Tiksliau, prie apgaulingo stebuklo. 


Belforo ir Monbeljaro medicinos centre Leonsas de Karvilis 
išsaugojo tą savotišką nuotolį, kurio niekas iš aplinkinių nelaikė 
šaltumu, veikiau drovumu. Išliko stojiškas net tada, kai jam pir- 
mą kartą parodė vaikaitę, gulinčią už stiklo, per kurį nesigirdėjo 
jos verksmo. 

- Tai ji, - tarė slaugytoja. - Pirmas lopšys, tiesiai prieš jus. 

- Ačiū. 

Jo tonas buvo santūrus, ramus. Slaugytoja atsitolino per tris 
žingsnius. Ji žinojo, kad Liza Roza buvo viskas, kas liko Leonsui 
de Karviliui... 

Šią akimirką sėkmingo pramonės vadovo tikėjimas tikrai tu- 
rėjo susvyruoti. Bent jau vos vos... Aišku, Leonsas nebuvo toks 
karštas katalikas kaip jo žmona Matilda. Jis buvo tikintis tik to- 
dėl, kad atsivertė, iš draugiškumo, kad jo racionalus mokslingu- 
mas per daug nesujauktų žmonos šeimos ir įtakingos bažnytinės 
Kuvrė bendruomenės. Bet tokiomis akimirkomis, ko gero, net 
pačiam racionaliausiam žmogui sunku negalvoti apie Anapus. 
Nebūti draskomam pykčio žiauriam Dievui, kuris iš jūsų atima 
vienintelį sūnų, ir padėkos, atleidimo šykščiam Dievui, kuris dėl 
sąžinės graužaties, o galbūt kaip kompensaciją sutinka išgelbėti 
jūsų vaikaitę. Kaip tik ją... 

Liza Roza tyliai verkė savo stikliniame narve. 

— Tai stebuklas, - jam už nugaros tarė Moranžas, gydytojas 
baltu chalatu ir kunigo šypsena. 

Jis šypsojosi lygiai taip pat, kai po daugelio metų jį sutikau ir 
jis man viską papasakojo. 

- Ji stebuklingai gerai jaučiasi. Jokių komplikacijų. Laikome 
ją tiesiog todėl, kad stebime dėl saugumo, bet ji jau puikiai atsiga- 
vusi. Užtikrinu jus, tai stebuklas... 

„Ačiū Tau, ten aukštai , - turėjo vis dėlto pagalvoti Leonsas 
de Karvilis. 

Tą akimirką viena slaugytoja atėjo pašaukti slaugos tarnybos 
vadovo. Jis kviečiamas prie telefono. Taip, skubu. Skubu ir labai 
keista. Gydytojas Moranžas paliko Leonsą de Karvilį prie stikli- 
nio narvo, kuriame dūko jo vaikaitė. 

„Vienas jis pagaliau galės pravirkti , - tarė sau gydytojas, kaip 
visi mėgstantis tragedijas, kurios gerai baigiasi ar bent jau kurių 
pabaiga geresnė nei pradžia. Vis dar susijaudinęs jis griebė slau- 
gytojos atkištą ragelį. 

Balsas telefone, regis, atskrido iš kito pasaulio krašto, orus, 
tačiau kiek skubrus. 

— Laba diena, daktare, aš esu to kūdikio iš lėktuvo senelis. Jūs 
žinot, nelaimė Juros kalnuose šią naktį. Mane nukreipė pas jus iš 
telefono komutatoriaus... Kaip ji jaučiasi? 

— Gerai... Labai gerai, nusiraminkit, viskas einasi vis geriau. 
Net manau, kad ji po kelių dienų galės iš čia išvykti. Beje, jos 
senelis iš tėvo pusės jau atvyko. Jei norite, perduosiu jam ragelį... 

Stojo tyla. Nuo šios valandėlės gydytojas pajuto, kad čia kaž- 
kas ne taip. 

— Daktare... Aš apgailestauju, bet jūs tikriausiai klystate... Aš 
esu šio kūdikio senelis iš tėvo pusės. O mano vaikaitė neturi se- 
nelio iš motinos pusės, mano marti našlaitė... 

Gydytojo Moranžo pirštai suvirpo nuo nervinio dilgsėjimo. 
Įkaitusiose jo smegenyse visu greičiu praskriejo įsivaizduojami 
paaiškinimai. Koks nors įkyruolis? Žurnalisto, gaudančio žinias, 
gudrybė* Jam reikėjo daugiau patikslinimų. 

— Jūs kalbate apie skrydžio Stambulas-Paryžius katastrofą 
šiąnakt? Apie stebuklingai išsigelbėjusią mergytę? Mažąją Lizą 
Rozą? 

— Ne, daktare... 

Gydytojas išgirdo, kaip pašnekovas su palengvėjimu giliai at- 
siduso. 

— Ne, daktare, - kalbėjo jis toliau jau ramiu balsu, - čia kaž- 
koks nesusipratimas. Išgyvenęs kūdikis vardu ne Liza Roza... Jo 
vardas Emili. 

Gydytojo kakta išrasojo, jam taip niekada nenutikdavo, net 
operacinėje. 

— Pone, aš labai apgailestauju, bet tai negalimas dalykas. Vai- 
ko senelis yra čia, ligoninėje, kaip tik šią akimirką. Tai ponas de 
Karvilis. Jis žiūri į mergytę ir tvirtina, kad jos vardas Liza Roza... 

Viename ir kitame linijos gale stojo nejauki tyla. 

— Ar jūs... Ar jūs gyvenate toli nuo Monbeljaro? - Gydytojas 
pamėgino padėti. 

— Gyvenu Djepe... Aukštutinėje Normandijoje. 

— A... ė... O aš manau, kad geriausia, pone... 

Gydytojas negrabiai tempė laiką. 

— Pone Vitrali. Aš Pjeras Vitralis... 

- Ką gi, pone Vitrali, manau, kad paprasčiausia bus paskam- 
binti į Monbeljaro policijos komisariatą. Man regis, šiuo metu jie 
tikrina keleivių tapatybę. Daugiau jums nieko pasakyti negaliu... Jie 
jums, be abejonės, viską paaiškins. Atsakys į visus jūsų klausimus... 

Staiga gydytojas supyko ant savęs, kad elgiasi kaip valdinin- 
kas, siunčiantis vargšą nelaimės ištiktą žmogų prie kito langelio. 
Puikiai jautė, kad kitame laido gale, Djepe, esantis vyriškis padė- 
jęs telefono ragelį sugniuš, tarsi antrą kartą praradęs savo vaikai- 
tę. Gydytojas greitai nusiramino. Galiausiai jis čia niekuo dėtas. 
Ši istorija juokinga. Tikriausiai tas žmogus apsiriko. | 

Jie baigė kalbėti. 

Gydytojas svarstė, ar turėtų apie šį keistą skambutį papasakoti 
Leonsui de Karviliui. 


Pjeras Vitralis lėtai padėjo telefono ragelį. Jo žmona Nikolė, 
stovinti šalia, sunerimo. 

— Na, ar Emili viskas gerai? Ką jie pasakė? 

Vyras pažvelgė į ją su begaliniu švelnumu, jis tai puikiai mo- 
kėjo. Prakalbo tyliai, tarsi tai būtų jo kaltė: 

- Jie sako, kad likęs gyvas kūdikis yra Liza Roza, o ne Emili... 

Nikolė ir Pjeras Vitraliai ilgą laiką vienas kitam nepasakė nė 
žodžio. Gyvenimas nelepino nei vieno, nei antro. Sujungus dvi 
nesėkmes kartais gaunamas teigiamas rezultatas, kaip sudėjus du 
minuso ženklus. Dviese jie atlaikė pinigų stygių, likimo smūgius, 
ligas, kasdienybę. Niekada nesiskundė. Visada taip yra: jei garsiai 
nerėksi, nieko nepasieksi. Kadangi Vitraliai niekada nereiškė ne- 
pasitenkinimo tokiu gyvenimu, jis nesivaržydamas jiems suvertė 
savo nelaimių perviršį. Pjeras ir Nikolė susigadino sveikatą - Pje- 
ras nugarą, Nikolė plaučius - daugiau nei dvidešimt metų parda- 
vinėdami ant grotelių keptas bulvytes, dešreles ir kitus produktus 
specialiai pritaikytame raudoname ir oranžiniame H klasės fur- 
gone „Citroen Djepo pajūrio prospekte ir visuose šiauriniuose 
paplūdimiuose per kokius nors įvykius, festivalius, o juk orai... 
retai buvo maloningi. Jie ištaikė laiko pasigimdyti du vaikus, kad 
gyvenimui parodytų špygą; vieną, sūnų Nikola, jis iš jų atėmė lie- 
tingą vakarą, motoroleriu važiuojant per Pajūrio Krielį. 

Nesėkmė jiems buvo įsigėrusi į odą, tačiau lygiai prieš du mė- 
nesius jie pirmą kartą kai ką laimėjo: dviejų savaičių atostogas 
Bodrum Gumbete. 

Bodrum Gumbete? Kur yra tasai Bodrum Gumbetas? 

Turkijoje, tai pusiasalis, įsikišęs į Viduržemio jūrą, pakrantėse 
nusėtas keturių žvaigždučių viešbučiais-klubais, su perregimame 
vandenyje mirkstančiomis gultų kojomis. Visos išlaidos apmokė- 
tos. Tikri rūmai! Jie laimėjo atsitiktinai, konkurse, Sankryžos ga- 
lerijoje į stiklinį bokalą įmetę paprastą biuletenį per penkiolikos 
dienų prekybą. Buvo ištrauktas jų sūnaus Paskalio lapelis. Iškilo 
tik vienas nepatogumas: reikėjo važiuoti baigiantis 1980 metams. 
Jiems iš tikrųjų netiko ne tik tai... Paskalis ir Stefani, jo žmona, 
lygiai prieš du mėnesius buvo tapę žavios mergytės Emili tėvais. 
Dėl jų vyriausio sūnaus, dvejų metukų Marko, problemų neki- 
lo, jis tą laiką galėjo likti pas senelius. Bet su mažąja Emili buvo 
sudėtingiau, Stefani ją dar žindė ir apskritai neturėjo jokio noro 

vykti be dukters... Bilietai vardiniai, apsikeisti negalėjai... Reikėjo 
atsisakyti kelionės arba važiuoti su mažyle. 

Jie išvyko. Niekada nebuvo skridę lėktuvu. Stefani - jauna 
moteris, svajotoja šypsančiomis akimis - įsivaizdavo pasaulį kaip 
didelį dideliausią obuolį. Vaisių, kurį ji savo mažame rojuje manė 
esant saugų. 

Jie pagalvojo, kad nedera nusigręžti nuo sėkmės, kuri paga- 
liau jiems nusišypsojo. O reikėjo nepasitikėti, niekada nereikia 
pasitikėti šypsenomis. Paskalis, Stefani ir Emili turėjo nutūpti Ru- 
asi gruodžio 23-iąją, paskui dieną praleisti Paryžiuje, pasigrožėti 
kalėdinėmis parduotuvių vitrinomis. Dar viena Stefani fantazija. 
Stefani buvo našlaitė, ja žavėjosi ir ją garbino visa Vitralių šeima. 
Stefani jiems atsilygindavo tuo pačiu. Jai visai nereikėjo važiuoti į 
Turkiją, kad pasijustų laiminga. Jos stebuklinė pasaka buvo Mar- 
kas ir Emili, du jos pupuliukai, jų tėtis ir juos lepinantys seneliai. 


Pjeras ir Nikolė Vitraliai apie nelaimę sužinojo kartu, septintą 
valandą klausydamiesi France Inter radijo pranešimų. 

Kaip kiekvieną rytą. 

Susėdę vienas priešais kitą abipus mažo užgriozdintos virtu- 
vės staliuko. Du keraminiai puodeliai, vienas pripiltas kavos Pje- 
rui, kitas arbatos Nikolei, ilgai stovėjo ten atšalę, vos pradėti ger- 
ti, apstulbę, sustingę tą sekundę, kuri šiame mažame žvejų name 
Pošolio gatvėje Polė kvartale, buvusiame žvejų kvartale, tarsi sa- 
loje vidury Djepo uosto, gyvenimą pavertė tuščiu. 

— Kodėl Liza Roza? - staiga suriko Nikolė Vitral. 

Visi gatvės namai turėjo bendrą sieną. Akligatvį sudarė koks 
dešimt suporintų fasadų. Čia visi viską girdėjo. Nikolės šūksmas 
perėjo per visas sienas. 

— Kodėl to kūdikio vardas turėtų būti Liza Roza? A? Kas jiems 
tai pasakė? Gal kūdikis? Jis pasakė gaisrininkams savo vardą?! 
Lėktuve trijų mėnesių kūdikis, mergytė mėlynomis akimis... Tai 
mūsų Emili! Ji gyva. Kas gali pasakyti priešingai? Kaip jie gali 

sakyti priešingai? Jie kažką slapta ruošia, nes ji vienintelė gyva, jie 
nori ją iš mūsų pagrobti, nes ji vienintelė išgyveno... 

Nikolės akyse tvenkėsi ašaros. Kaimynai išėjo į gatvę, nepai- 
sydami šalčio. Ji puolė vyrui į glėbį. 

— Ne, mano Pjerai. Pažadėk man... Ne, mano Pjerai, jie neat- 
ims iš mūsų vaikaitės, ji ne todėl ištrūko iš lėktuvo, kad iš mūsų ją 
pagrobtų. Pažadėk man. 


Mažame kambarėlyje greta svetainės ėmė rėkti dvimetis Mar- 
kas Vitralis, staiga pažadintas močiutės šauksmų. Tačiau jis nieko 
negalėjo suprasti ir iš to nelaimingo ryto netgi neišsaugos jokio 
prisiminimo. 


1998 metų spalio 2 diena, 9 val. 24 min. 


Markas pakėlė akis nuo Gran Diuko užrašų. Susijaudinęs iki 
ašarų. 

Ne, savaime suprantama, jis neišsaugojo jokio prisiminimo iš 
to nelaimingo ryto. Kol nepradėjo skaityti šio pasakojimo... 

Šitaip sužinoti kiekvieną savo vaikystės dramos smulkmeną 
buvo keista, nerealu. 

Nuo kavinės šurmulio jam svaigo galva. Penki vaikinai iš stu- 
dentų draugijos, vis tokie pat linksmi, išėjo užtrenkdami stiklines 
duris. Markas ranka persibraukė veidą slapčiomis nusišluostyda- 
mas ašaras, susitvenkusias akių kampučiuose. Lėtai kvėpavo ra- 
mindamasis. Galų gale jis jau žinojo beveik viską apie šią istoriją. 
Savo istoriją. 

Beveik viską... 

Sieninis „Martini“ laikrodis rodė 9 valandas 25 minutes. 

O jis perskaitė tik pradžią. 


1998 metų spalio 2 diena, 9 val. 17 min. 


Malvina de Karvil stuktelėjo į stiklą mauzerio L100 vamz- 
džiu. Laumžirgiai beveik nesureagavo. Tik pats didžiausias su 
milžiniškais sparnais ir raudonais atšvaitais ant stambaus kūno 
pamėgino keltis, bet įstengęs pakilti tik kelis centimetrus vėl krito 
į vivariumo dugną, įsipainiojęs į dešimtis kitų jau negyvų vabz- 
džių kūnų. Malvina de Karvil nė akimirką nepajuto noro įleisti į 
vivariumą deguonies ar pakelti stiklinį dangtį, kad likę gyvi išsi- 
gelbėtų. Jai mieliau buvo stebėti šių gyvūnėlių agoniją. Galų gale 
dėl šių žudynių ji niekuo dėta. 

Ji vėl sudavė revolverio vamzdžiu per stiklą, šį kartą smar- 
kiau. Ją pakerėjo beviltiškos vabzdžių pastangos kaskart, sudre- 
bėjus vivariumo sienelei, mojuoti sunkiais sparnais ore trūkstant 
deguonies. 

Malvina išlaukė kelias ilgas minutes. Tie laumžirgiai visi ga- 
lėjo nugaišti! Jai nusispjaut. Ji čia ne dėl to. Ji čia dėl Lizos Rozos. 
Savo laumžirgio. Vieno ir vienintelio... Ji žengė kelis žingsnius į 
kambario gilumą. Svetainės veidrodis ją išgąsdino atspindėjęs jos 
atvaizdą. Negalėjo praeiti neapžiūrėjusi savęs. Ją nupurtė pasi- 
bjaurėjimo drebulys. Bjaurus atrodė tas baltas segtukas, dalijantis 
jos ilgus tiesius plaukus į dvi dalis; bjaurus atrodė žydras vilnonis 
megztinis nėrinių apykakle; bjauriai atrodė ir plokščia krūtinė, 
liesos rankos, keturiasdešimties kilogramų kūnas. 


51 


Gatvėje praeiviai ją palaikydavo penkiolikmete mergaite... 
Bent jau iš nugaros. Iš priekio - ji pamatydavo jų akyse nuosta- 
bą suvokus, kad prieš juos suaugusi mergina; suaugusi dvidešimt 
ketverių metų mergina, vilkinti šeštojo dešimtmečio drabužiais. 

Jai buvo vis tiek. 

Jai buvo nusišvilpt į tuos, kurie jau aštuoniolika metų kartojo 
tą patį: dešimtys psichologų, kuriuos ji išsunkė vieną po kito, vai- 
kų psichiatrų, mitybos specialistų, nežinia kokių patarėjų... Kaip 
ir į savo močiutę. Ji atmintinai mokėjo seną jos giesmelę. Atsi- 
sakanti augti... Atsisakanti pilnėti. Atsisakanti senti. Atsisakanti 
gedėti. Atsisakanti užmiršti Lizą Rozą. 

Liza Roza. 

Gedėti, ją užmiršti... 

Kitaip sakant, ją nužudyti... 


Ji apsigręžė ir nužingsniavo prie židinio. Turėjo peržengti la- 
voną. Nė už ką gyvenime nebūtų paleidusi mauzerio, kurį laikė 
dešinėje rankoje. Niekada nežinai. Net jei tas niekšas Gran Diukas 
toli gražu neatsikels. Kulka pataikė į širdį. Galva trenkėsi į židinį. 

Kaire ranka sugriebė žarsteklį ir negrabiai pasirausė ugniakure. 

Nieko! 

Tas mėšlius Krediulis Gran Diukas nieko nepaliko! 

Malvina, vis labiau nervindamasi, maišė pelenus, geležinis 
žarsteklis vis atsitrenkdavo į Gran Diuko veidą ir pakeldavo juo- 
dų suodžių debesį. Turėjo likti koks pėdsakas, nesudegusi popie- 
riaus skiautė, kokia nors nuoroda... 

Norėjo įsitikinti, ar tikrai nieko neras. Žarstė tik pajuodusius 
mažyčius konfeti. Ant parketo gulėjo archyvo dėžutės. Ant šonų 
raudonu žymekliu buvo užrašyta: 1980, 1981, 1982-1983, 1984- 
1985, 1986-1989, 1990-1995, 1996... 

Visos tuščios, beviltiškai tuščios. 

Malviną draskė jai pažįstamas nuožmus nesuvaldomas pyk- 
tis. Šitaip tas niekšas Krediulis Gran Diukas pasityčiojo iš jų! Ar 

už tai jos seneliai jį išlaikė aštuoniolika metų, apmokėdavo visus 
tyrimus, keliones, išlaidas metai po metų? 

Už krūvą pelenų! 

Malvina numetė žarsteklį ant vaškuotų grindų, medyje įsi- 
spaudė juodas įdagas. Tas niekšas jų pinigais mokėjo už šį namą, 
ponišką namą pačiame Putpelių kalvos centre... Jų pinigais! 
O galiausiai dėl ko? Kad prieš užsičiaupdamas sudegintų visus 
įrodymus. Galutinai! 

Ji sugniaužė kumštyje mauzerį. 

Malvina de Karvil Gran Diuką užjautė ne daugiau nei nugai- 
šusius laumžirgius vivariume. 

Gal net mažiau. 

Tas niekšas gavo ko nusipelnęs, baigė gyvenimą nužudytas 
savo namuose, nosimi, akimis, burna įsikniaubęs į dar šiltas savo 
melų žarijas. Jis prisiėmė riziką, norėjo žaisti dvigubą žaidimą. 
Pralaimėjo. Ji neapraudos jo likimo. Vienintelis dalykas, kurio ji 
gailėjosi, buvo tai, kad nuo šiol jis nebegalės kalbėti... Bet ji taip 
nepaliks, juo labiau dabar. Neapleis savo mažosios sesutės. Ji čia 
dėl jos, kaip visada. Savo Lizos Rozos, savo laumžirgio. Ji turi to- 
liau ieškoti. Turi rasti. 

Pavyzdžiui, užrašų knygą, juk Krediulis Gran Diukas visus 
tuos metus į ją rašė diena po dienos. Į sąsiuvinį žalsvu viršeliu, 
ji tai žinojo. Kur jis galėjo tuos užrašus nukišti? Kam galėjo juos 
patikėti? 

Malvina nuėjo į virtuvę. Apmetė ją žvilgsniu. Viskas atrodė 
švaru ir tvarkinga. Ant vinies kabojo mėlynas skuduras. Šiaip ar 
taip, ji jau buvo tuščiai išnaršiusi kiekvieną užkampį. Visur buvo 
tvarkinga, tiek virtuvėje, tiek kituose kambariuose. Gran Diukas 
buvo pedantiškas. 

Mėšlas! 

Tas namas buvo aklavietė. Jai reikėjo pamąstyti. 

Malvina vėl ėmė galvoti apie vakarykštį Gran Diuko telefo- 
no skambutį močiutei. Jis teigė kažką radęs. Pagaliau! Po šitiek 
metų, tą patį vakarą, kai Liza Roza sulaukė pilnametystės. Net 

geriau. Kelios minutės po vidurnakčio. Jis kalbėjo apie seną lai- 
kraštį „LEst rėpublicain“, apie tai, kaip po aštuoniolikos metų jam 
atsivėrė akys tiesiog tą laikraštį atverčiant! 

Tik pamanyk! 

Tas niekšas pūtė miglą į akis! 

Močiutė galėjo dar sykį leistis apgaunama, jeigu jai buvo ma- 
lonu dar tikėti to detektyvo paistalais. Tačiau ne ji... „LEst rėpub- 
licain“. Kaip tik po aštuoniolikos metų? Lygiai vidurnaktį. Tarsi 
atsitiktinai... 

Tai buvo apgailėtina. 

Jis tiesiog stengėsi laimėti laiko. Jo sutartis baigėsi sulig Lizos 
Rozos aštuonioliktuoju gimtadieniu, pinigai turėjo nustoti sruvę, 
jis norėjo dar truputį pasukinėti čiaupą prisigalvodamas bet ko. 
Religinga močiutė buvo pasirengusi viską išklausyti, ji labai pasi- 
tikėjo tuo Gran Diuku, visus tuos metus jis ją turėjo savo ranko- 
se. Malvina žvelgė į varinę plokštelę ant rašomojo stalo. Krediulis 
Gran Diukas, privatus detektyvas. 

Koks vardelis - toks ir paršelis! 

Jis manėsi laikąs savo rankose ir senelį, ir močiutę. 

Tik ne ją! 

Ji buvo laisva. Šviesaus proto. Gebėjo permanyti jo dvigubą 
žaidimą. Gran Diukas pirmenybę visada teikė Vitraliams. Buvo 
Nepasitikėjo. 

Nepakankamai! 

Malvina paskutinį kartą apžvelgė rašomąjį stalą, su gailesčiu 
paliko svetainę ir įžengė į nedidelį prieškambarį. Jos veriamas 
žvilgsnis tyrinėjo skėčius, sustatytus didelėje vazoje, ilgus ap- 
siaustus, kabančius ant vagių. Čia irgi viskas buvo tvarkinga. 

Ji neatsispyrė pagundai sustoti prie nuotraukų, magnetukais 
pritvirtintų rėme virš prieškambario lango. Gran Diuko ben- 
drininko Nazimo Ozano ir jo storos turkiškos karvės vestuvinė 
nuotrauka, kita - Nikolės Vitral, aišku, su gundančiais papais, 
besiveržiančiais iš keptų bulvyčių pardavėjos bjaurios suknelės. 

Gran Diukas nebeturės galimybės kiekvieną rytą spoksoti į tos 
Vitral krūtis, kai prieš išeidamas iš namų vilksis apsiaustą ir ims 
savo skėtuką. 

Malvina išsiblaškiusi apžiūrinėjo kitas prieškambario nuo- 
traukas. Kalno vaizdai, be abejonės, Juros. Baisusis kalnas. Mon- 
beljaras. 

Ji prisiminė. Atpažino tą kūdikį, savo seserį tenykštėje ligo- 
ninėje. Tuo laiku jai pačiai buvo šešeri. Ji buvo vienintelė gyva 
liudytoja. 

Liza Roza buvo gyva. Iš jos atėmė mažąją sesutę. 

Jie galėjo sakyti, ką norėjo. Atsisakymas gedėti ir visa kita. 

Niekada niekada ji jos nepaliks. 


Malvina pasistengė atsitokėti iš sąstingio, reikėjo išsijudinti. 
Grįžo į svetainę, vėl peržengė Gran Diuko lavoną, paskutinį kar- 
tą pažvelgė į židinį, vivariumą, rašomąjį stalą... Ji vogčia įsigavo 
į namą išdaužusi miegamojo langą tarp aukštų piliarožių. Visur 
buvo palikusi savo pirštų atspaudų; kaimynų iškviesta galiausiai 
atvažiuos policija. Jai derėjo būti atsargiai. Ne dėl savęs, jai į vis- 
ką nusispjaut. Bet dėl Lizos Rozos. Turėjo likti laisva, tad šiame 
name reikėjo visur panaikinti savo buvimo pėdsakus. Jei pasiseks, 
ras dar kokią nepastebėtą smulkmeną. Kodėl gi ne tą prakeiktą 
žalsvą užrašų sąsiuvinį? Ar jis iš tikrųjų Lizos Rozos sukaktuvių 
dieną laikraštyje kažką pamatė, atskleidė tiesą? 

Kokią tiesą? 

Ar dūmė akis? 

Ar ji galėjo šitaip rizikuoti? 

Jai reikėjo rasti tą sąsiuvinį... 

Šiaip ar taip, jis jį atidavė Vitraliams... Prieš kulkai perveriant 
širdį. Tai būtų į jį labai panašu. Kaip gimtadienio dovaną. Jeigu 
taip, sąsiuvinis to iškrypėlio Marko Vitralio rankose. Jis gal net jį 
skaito. 


1998 mety spalio 2 diena, 9 val. 28 min. 


Markas Vitralis pažvelgė į sieninį „Martini“ laikrodį. 

Priešais jį prie gretimo staliuko sėdėjo žavi studentė tamsiais 
trumpais berniukiškai kirptais plaukais ir žiūrėjo į jį vandenyno 
spalvos akimis, į kurias kiekvienas vyras be dvejonių būtų pa- 
sinėręs. 

Markas abejingai nusuko žvilgsnį į šalį. 

Tikriausiai tai dar labiau pakurstė gražiosios studentės susi- 
domėjimą blondinu, kuris paskendęs savo mintyse, savo sielvarte 
žvilgančiomis nuo ašarų akimis pažvelgė į ją, tarsi ji būtų nemato- 
ma. Tikriausiai buvo mažai vyrų, abejingų jos grožiui. Bet ją ne- 
išvengiamai traukė tik netinkami vyrai, nepasiekiami vaiduokliai. 


Markas gromuliavo Gran Diuko užrašus apie savo tėvus, Pa- 
skalį ir Stefani, kuriuos prisiminė tik iš senų fotografijų. Mostelė- 
jo Mariamai. Padavėja pamanė, kad jis nori prieš laiką, keliomis 
minutėmis anksčiau, atgauti dovaną, ir nepritariamai pažvelgė į 
sieninį laikrodį. 

- Mariama, gal atneštum man ragelį? Šįryt nieko nevalgiau... 
Nesu įpratęs, kad Lili man taip anksti skirtų pasimatymą! 

Nusiraminusi Mariama plačiai nusišypsojo. 

Po kelių sekundžių lėkštelėje atnešė Vienos ragelį. Šurmulys 
kavinėje pasidarė kurtinamas. Studentė jūrų gelmės akimis vis 
dar tebespoksojo į Marką, beviltiškai kaulydama jo žvilgsnio. 

Tuščias vargas. 

Markas atsilaužė pusę ragelio ir vienu mirksniu prarijo. 
9 valandos 33 minutės. 

Jis vėl pasinėrė į Gran Diuko užrašus. 


Krediulio Gran Diuko dienoraštis 


Manau, sutiksite su manimi dėl Vitralių, dėl Karvilių, gyveni- 
mas vis dėlto yra tikrai kekšiškas... Iš pradžių jiems pranešama, 
kad lėktuvas sudužo, kad išsigelbėjusių nėra, - gyvenimas vienu 
sykiu iš jų atima dvi kartas, kuriomis jie grindė savo ateitį. Sūnus 
ir dukraites... Paskui po valandos jie išgirsta džiugią žinią apie 
stebuklą: mažiausioji, gležniausioji būtybė išvengė Žūties. Ir jie 
dėl to net laimingi, dėkoja Dangui, užmiršę apie tokių brangių 
artimųjų netektį... Bet gyvenimas ištraukia durklą vien tam, kad 
antrą kartą smeigtų giliau. O jeigu ši stebuklingai išsigelbėjusi 
būtybė, jūsų įsčių vaisiaus vaisius, yra ne jūsų? 


Monbeljaro policijos komisariate šią 1980 metų gruodžio 23 
dieną darbas užvirė nuo pat aušros, šio reikalo ėmėsi pats ko- 
misaras Vateljė, patyręs ir veiklus policininkas ruda barzda, ne- 
šukuota, bet derančia prie odinės striukės. Keleivių sąrašą turkų 
oro linijos atsiuntė faksu septintą valandą ryto. Keistas faktas, 
tikriausiai pralinksminęs lėktuvo įgulą Stambulo Atatiurko oro 
uoste: lėktuve buvo du kūdikiai, dvi jaunos prancūzaitės, gimu- 
sios beveik tą pačią dieną. 

Liza Roza de Karvil, gimusi 1980 m. rugsėjo 27 d. 

Emili Vitral, gimusi 1980 m. rugsėjo 30 d. 

Juokingas sutapimas, tikriausiai pagalvojot. Aš paskui patikri- 
nau - kūdikiai lėktuve toli gražu ne išskirtinis dalykas. Atvirkš- 
čiai, jie skraido gana dažnai, ypač ilgais nuotoliais, per atostogas. 
Vykstant ekonominei globalizacijai, šeimoms reikia susiburti 
prie eglutės, gimtadienio pyrago, vestuvių, laidotuvių ar kokio 

kito įvykio proga... Mes to nepastebime, bet aš dabar žinau - lėk- 
tuvai knibžda kūdikių! 


Vateljė man atskleidė, kad iš pradžių jo vyrams net patiko... Du 
kūdikiai... Kaip sužinoti, kuris liko gyvas? Policininkai tikriausiai 
manė, kad tyrimas bus trumpas. Kūdikį nesunku prakalbinti. Jo 
akys, oda, kraujas, skrandžio turinys, drabužiai, asmeniniai daik- 
tai, giminės... Tiek duomenų, be abejonės, pakanka... 

Jeigu tik nebūtų reikėję veikti greitai. Policininkus vijosi aibė 
žurnalistų, - žiniasklaidai tai buvo netikėtas laimikis... Pamany- 
kit, viena našlaitė dviem šeimoms! Be to, sprendėsi mergaitės 
ateitis, jos nebuvo galima mėnesius laikyti Belforo ir Monbeljaro 
ligoninės vaikų skyriuje, reikėjo skubiai atlikti tyrimą, ją išlais- 
vinti, pasirinkti, kuriai šeimai grąžinti. Leonsas de Karvilis nuo 
gruodžio 23 dienos 14 valandos užsiundė Monbeljarą Paryžiaus 
advokatų gauja: visi nupirkti aukso kaina, įpareigoti Vateljė tyrė- 
jams sekioti iš paskos ir tikrinti kiekvieną smulkmeną... 

Teisiškai byla buvo sudėtinga. Tačiau Teisingumo ministe- 
rija nusprendė per kelias valandas: tyrimą pavedė Monbeljaro 
policijos komisariatui, bet galutinį nuosprendį turėjo paskelbti 
vaikų bylų teisėjas, išklausęs visas puses ir liudytojus. Supran- 
tama, uždarame posėdyje. Sprendimas turėjo būti priimtas 
vėliausiai 1981 metų balandžio mėnesį, kad nebūtų pakenkta 
emociniam vaiko saugumui, o iki to laiko mergytė turėjo likti 
Belforo ir Monbeljaro medicinos centro vaikų skyriuje. Tyrimui 
prižiūrėti Teisingumo ministerija neatsitiktinai paskyrė teisėją 
Žaną Luji Ledrianą, vieną iš geriausių Paryžiaus aukščiausiosios 
instancijos teisme, parašiusį gal dešimt knygų apie vaikus, gimu- 
sius anonimiškai, jų tapatybės paieškas, įsivaikinimą ir panašiai. 
Neapibrėžiamo žanro. 

Kitą dieną, gruodžio 24-ąją, baigiantis popietei teisėjui Le- 
drianui šiaip ne taip pavyko suburti improvizuotą darbo grupę. 
Nelabai entuziastingą, nes dalį Kūčių reikėjo praleisti prie šios 
bylos: Vateljė, Monbeljaro policijos komisaras, Moranžas, gydy- 

tojas, budėjęs tą naktį prie stebuklingai išsigelbėjusios mergytės, 
ir Sen Simonas, Prancūzijos ambasados Turkijoje policininkas, 
kuris su jais bendravo telefonu. 

Vėliau jie visi man pasakojo apie tą siurrealistinį susirinkimą 
Paryžiuje Siufreno prospekte, dideliame kabinete su įspūdingu 
vaizdu į apšviestą Eifelio bokštą baltame žiemos danguje... At- 
rodė, Kalėdas jie sutiks be girliandų ir dovanų. Jų vaikai laukė 
tėčių prie eglutės, o jie kruopščiai ir profesionaliai svarstė trijų 
mėnesių mergiūkštės ateitį. 

Teisėjas Ledrianas buvo susirūpinęs, jis šiek tiek pažinojo 
Karvilius. Teko su jais vieną ar porą kartų susidurti paryžietiška- 
me vakarėlyje, kur keli šimtai žmonių grumdosi didelėse osma- 
niškųjų* namų svetainėse. Įsivaizduoju save jo vietoje. Mažas bal- 
selis jo galvoje tikriausiai jam šnabždėjo: „Kad tik ta mergiūkštė 
tikrai būtų Karvilio vaikaitė, kitaip man šakės...“ 

Vienas šansas iš dviejų... Skaičius ar veidas. 

Bet iš pirmo žvilgsnio neatrodė, kad moneta kris norima puse. 

Kai po daugelio metų sutikau teisėją Ledrianą, jo laikysena 
buvo tokia pat kaip šios bylos metu: pedantiškas, tikslus, apsiren- 
gęs be priekaištų, rausvai violetinis šalikas kiek šviesesnis nei pur- 
purinis kaklaraištis, kostiumas kaip nulietas, - jis galėjo įkvėpti 
pasitikėjimo traumuotiems vaikams ir gauti jų parodymus. Tei- 
sėjas visus susirinkimus nufilmavo. Jis man patikėjo juostas, ne- 
ketino nieko slėpti nuo Karvilių. Tai man leidžia būti tiksliam: 
jūs turėsite teisę į vaizdą ir garsą. Apie nuosprendį, atvirkščiai, 
papasakosiu ne aš, o teisėjas, jo eilė tarti žodį. 


— Pamėginsiu kalbėti kuo trumpiau, - prabilo Ledrianas. — 
Visi skubame, ar ne? Pradėsiu nuo informacijos, susijusios su 
Liza Roza de Karvil. Mažylė gimė Stambule šiek tiek mažiau nei 


* Prancūzų politikos veikėjas Osmanas (Georges Eugėne Haussmann, 1809- 
1891), tapęs Senos prefektu (1853), subūrė specialistus, kurie pertvarkė ir iš- 
gražino Paryžių. 

prieš tris mėnesius. Ją pažinojo tik jos tėvai, bet Aleksandras ir 
Veronika de Karviliai viską, kas priklausė Lizai Rozai, pasiėmė 
su savim į oro lainerį Stambulas-Paryžius. Jos žaislus, drabužius, 
fotografijas, vaistus, sveikatos kortelę. Viskas dingo užsidegus 
lėktuvui. Sen Simonai, ar Turkijoje aptikote kitų liudijimų? 

Per telefono garsiakalbį, stovintį ant stalo, iš ambasados Tur- 
kijoje suspragsėjo policininko sniaukrojantis balsas: 
šydą nuo uodų, vienintelė mažylę mačiusi liudytoja yra jos vyres- 
nė sesuo šešiametė Malvina... Taigi... 

Ledrianas jau juto, kad byla ima strigti. Tokiais atvejais, kai 
įvykiai sprūsdavo jam iš rankų, jis atsistodavo ir timptelėdavo 
vieną šaliko galą, kad abu išilgai švarko karantys galai būtų tiks- 
liai vienodo ilgio. Manija, kaip ir kitos. Žinoma, čia kalta audinių 
trintis: teisėjui nė nepasukus kaklo, tas netikęs rausvai violetinis 
šalikas slydo tai į dešinę, tai į kairę. Komisaras Vateljė stebėjo 
šį teisėjo judesį su vos slepiama šypsena barzdoje. Jis įsiterpė į 
pokalbį: 

— Aš ilgai kalbėjau su mažylės seneliais Karviliais. Ypač su Le- 
onsu de Karviliu. Jie savo vaikaitę pažįsta tik iš neaiškių telefoni- 
nių apibūdinimų. Turi ir jos, naujagimės, nuotrauką, atsiųstą per 
kurjerį su pranešimu apie gimimą... 

— Kas toje nuotraukoje matyti? 

Komisaras Vateljė vyptelėjo: 

— Beveik nieko. Motina duoda dukrytei krūtį. Liza Roza atsu- 
kusi nugarą... Galima įžiūrėti kaklą, ausį, nieko daugiau... 

Teisėjas Ledrianas nervingai timptelėjo šaliką į dešinę... Iš tie- 
sų, Karviliams tai nieko gero nežadėjo. 


Jeigu man leisite truputį užbėgti už akių, pasakysiu, kad per 
kelias kitas savaites Leonsas de Karvilis sukvietė labai rimtų eks- 
pertų, kurie patvirtino, kad stebuklingai išsigelbėjusios mergytės 
ausis tokia pati kaip ir ką tik gimusios Lizos Rozos nuotraukoje. 


yv-- oo 

išties reikėjo būti ne itin sąžiningam, kad apsispręstum vienos ar 
kitos pusės naudai. Teisėjo Ledriano ten nebuvo, jis toliau tyrinė- 
jo stebuklingai išsigelbėjusios mergytės genealogiją. 

— O Lizos Rozos seneliai iš motinos pusės? - paklausė jis. 

Monbeljaro komisaras Vateljė liūdnai žvelgė į Eifelio bokštą, 
kuris žibėjo kaip didžiulė Kalėdų eglė, paskui pažvelgęs į savo už- 
rašus atsakė: 

— Veronika, Lizos Rozos motina, yra ketvirtas vaikas kvebe- 
kiečių Bernjė šeimoje, jų iš viso septynetas, jau yra ir vienuolika 
vaikaičių. Veronika jau buvo gerokai nutolusi nuo savo šeimos, 
kai Toronte per molekulinės chemijos seminarą sutiko Aleksan- 
drą. Bernjė šeima, regis, palaiko Karvilius. Nedrąsiai. 

— OK. Pamėginsime ieškoti iš tos pusės, - tarė Ledrianas. — 
Pereikime prie Emili Vitral. Rodos, ji paliko daugiau pėdsakų... 

— Taip, - atsiduso Vateljė, - nors jos sveikatos kortelė, laga- 
minas, buteliukai su žinduku, seilinukai taip pat išnyko dūmuose 
kartu su lėktuvu. Būsiu tikslus. Nuo gimimo iki dviejų mėnesių 
seneliai savo dukraitę matė tris kartus: du kartus Djepo klinikoje 
po savaitės jai gimus, o trečią kartą skrydžio dieną, kai Paskalis su 
Stefani atvažiavo palikti jiems prižiūrėti Marką. Bet mažylė tada 
kietai miegojo. 

Komisaras pasisuko į gydytoją Moranžą, šis pirmą sykį pra- 
kalbo: 

— Aš budėjau, kai jie pamatė mergytę Belforo ir Monbeljaro 
ligoninėje. Vitraliai tučtuojau atpažino savo dukraitę... 

- Suprantama, - tarė Ledrianas. - Suprantama. Juk jie netvir- 
tins priešingai... 

Teisėjas pavargęs atsipūtė, jo pirštai čiupinėjo šaliką, paskui 
timptelėjo jį į kairę. Komisaras Vateljė pakėlė balsą: 

- Betgi nesuguldysi į eilę keturių sunumeruotų kūdikių ir ne- 
liepsi seneliams atpažinti tikrąjį priešais stiklą be amalgamos! 

— Galbūt jūs turėjote taip padaryti, - neatlyžo Ledrianas nesi- 
juokdamas. - Būtume sutaupę laiko... 

Komisaras, gūžtelėjęs pečiais, kalbėjo toliau: 

— Viską užviršuoja tai, kad seneliai Vitraliai neturi jokios 
nuotraukos. Pasak jų, Stefani sudarė nedidelį savo dukters albu- 
mėlį, dvylika nuotraukų, ir su juo niekada nesiskyrė. Galima da- 
ryti prielaidą, kad jis taip pat dingo liepsnose. 

— O negatyvai? - paklausė teisėjas. 

- Djepo žandarmerija iškratė mergytės tėvų butą nuo lubų 
iki kiliminės grindų dangos, ieškodama tų prakeiktų negatyvų. 
Kol kas nesėkmingai. Be abejonės, Stefani juos taip pat išsivežė 
su savimi, galbūt fotoaparato kišenėlėje... 

Galbūt... 


Vėliau tų prakeiktų negatyvų ir aš ieškojau. Jūs galvojat, kū- 
dikio nuotrauka! Neverta palaikyti įtampos, bent jau šiame dar- 
bo bare. Galiu jums pasakyti, kad jie niekada nebuvo rasti! Be 
prielaidos, kad jie dingo lėktuve arba kad tai grynas ir paprastas 
Vitralių prasimanymas, aš visada maniau, jog čia galėjo įsikišti 
Leonsas de Karvilis, ateiti į Paskalio ir Stefani butą, kol dar men- 
tai to nesumąstė, ir sunaikinti visus kompromituojančius daiktus. 
Jis tą būtų galėjęs padaryti. Čia jums idėja apie galimybių mastą. 

Teisėjas Ledrianas jautė, kaip jam drėksta pakaušis, kaip - 
tarsi gyvatė ant peties - nenumaldomai slysta šalikas. Ši byla pa- 
kvipo teisiniu galvosūkiu. 

— Gerai, - tarė jis. - Beveik apsisukom. O kiti Emili Vitral 
šeimos nariai... Irgi aklavietė? 

— Kaip čia pasakius, - atsiliepė komisaras Vateljė. - Jos mo- 
tina Stefani buvo našlaitė, apie tėvus nieko nežinoma, ji užaugo 
terasoje, kai jai dar nebuvo šešiolikos. Apibendrindamas galiu 
pasakyti, kad mažoji Emili, jeigu tai ji išsigelbėjo, turi tik savo 
senelius Pjerą ir Nikolę Vitralius ir vyresnį brolį Marką. 

Teisėjo Ledriano žvilgsnis nuklydo toli pro lango kiaurymę, 
virš šviesų, sudarančių Eifelio bokšto žvaigždyną, ieškodamas 
krypties, kokios nors Piemenėlių žvaigždės, paskui kurią galėtų 
aklai sekti šią Kalėdų naktį. 

Galėčiau ilgai šitaip rašyti toliau, valandų valandas atpasako- 
damas pokalbius, argumentus ir atsakymus į juos. Be nufilmuo- 
tų susirinkimų, tyrimo medžiagą sudaro trys tūkstančiai pus- 
lapių, teisėjo Ledriano surinktų per kitas savaites. Aš juos taip 
pat kruopščiai patikrinau, čia net nekalbu apie savo asmeninį 
archyvą. Nebijokite, grįšiu prie jo vėliau, bent jau prie smulkme- 
nų, kurios man atrodė svarbios. Bet, manau, pradedate suvokti, 
kaip tyrėjams buvo sunku, kokia dilema jiems iškilo. Nelengva 
įsivaizduoti, ar ne? 

Kokia puse nukris moneta? Aš šito taip ir neatspėjau iki galo. 

Palieku jums visas šias nuorodas kaip paveldą. Dabar jūsų eilė 
Žaisti... 

Bet aš numanau, ką ketinat... 

O kaip tada mokslas? Drabužiai? Kraujas? Akys? Visa kita? 

Aš apsisprendžiau. 

Jūs nenusivilsit. 


1998 metų spalio 2 diena, 9 val. 35 min. 


Markas prarijo kitą ragelio pusę nepažvelgdamas nei į sieninį 
laikrodį nejudančiomis rodyklėmis, nei į priešais sėdinčią gražią- 
ją mėlynakę studentę, nei į Mariamą, kuri žaidė jo nervais. Aplin- 
kui šurmuliavo kavinės lankytojai. Žmonių knibždėjo ir univer- 
siteto aikštė, jis matė pro langą. Ir nors Gran Diuko pasakojimas 
nė karto nesukėlė abejonių, jam reikėjo dar skaityti, sukaupti visą 
šią informaciją, kuri buvo jam nežinoma. 

Todėl, kad Lili to norėjo... 


Krediulio Gran Diuko dienoraštis 


Teisėjas Ledrianas po poros savaičių, 1980 metų sausio 
11 dieną, sušaukė naują susirinkimą. Tie patys tyrėjai, ta pati 
vieta, tas pats kabinetas Siufreno prospekte, bet šį kartą buvo 
atsispindėjo dėl dulksnos pamažu didėjančiose balose. Turistų 
eilės driekėsi po skėčių taku. Nebuvo numatyta jokios saugios 
vietos, net stiklinio stogo laukiantiems prie labiausiai pasaulyje 
lankomo paminklo. 

Perpildyta taurė. Tarp daugybės kitų. 

Teisėjas Ledrianas vis labiau niuko. Hierarchiniais ryšiais jam 
buvo leista suprasti apie prielankumą, kurį itin įtakingi asmenys 
jautė Karviliams. 

Teisėjas nebuvo kvailas, suprato žinią... Tačiau su turimais 
duomenimis jis darė viską, ką galėjo. Negi jis imsis gaminti neti- 
krus įrodymus! 

Gydytojas Moranžas baigė savo pranešimą apie kraujo grupę. 
Perleido per rankas visų medicinos tyrimų kopijas. 

- Taigi apibendrindamas pasakysiu, - tarė gydytojas, - kad ste- 
buklingai išsigelbėjusi mergytė turi labiausiai paplitusią kraujo gru- 
pę A+, tokią pat kaip daugiau nei keturiasdešimt procentų Prancū- 
zijos gyventojų. Djepo ir Stambulo klinikų archyvai mums pranešė, 
kad Emili Vitral ir Liza Roza de Karvil, abejonių čia negali būti, abi 
turėjo... labiausiai paplitusią kraujo grupę, kaip jūs supratot, A+. 

Neišvengiamai, pagalvojo teisėjas Ledrianas. 

- Ar nėra būdo išgauti daugiau duomenų iš šių medicinos 
tyrimų? - supyko jis. 

Moranžas moksliškai paaiškino: 

— Reikia suprasti, kraujo mėginiai leidžia tik paneigti tėvystę 
ar brolystę, o ne patvirtinti. Galėtume tik teigti, kad esama gimi- 
nystės ryšio, jei rezus faktorius būtų mažai paplitęs arba retos ge- 
netinės ligos atveju... Bet čia visiškai ne tas atvejis. Mokslas mums 
nieko nepasakys apie šio vaiko šeimą. 


Dėl mokslo - spėju, ką jūs galvojat, manotės esą pasikaustę: 
genetika, DNR, tėvystės testas, ir jokio rūpesčio? Bet įsivaizduo- 
kite kontekstą, tai 1980-ieji! Tais laikais DNR buvo mokslinė fan- 
tastika. Pirmoji pasaulyje teismo byla, išaiškinta remiantis DNR, 
vyko 1987 metais... Suvokiat? Užtikrinu jus, mes prie to klausimo 
dėl DNR testo, aišku, grįšime; tas klausimas vieną dieną turės 
būtinai iškilti... Bet tada stebuklingai išsigelbėjusi mergaitė bus 
gerokai paaugusi ir visi duomenys labai pasikeitę. Mokslas visko 
nepaaiškina, toli gražu, pamatysit... 

O anuomet, 1980-aisiais, Siufreno prospekto ekspertai su- 
kosi, kaip mokėjo. Gydytojas Moranžas pažėrė ant stalo visas 
nuotraukas. 

— Modeliuota Medono laboratorijoje. Mažylės veidas dirbti- 
nai pasendintas informatikų, kad pamatytume, į ką kūdikis bus 
panašus po penkerių, dešimties, dvidešimties metų... 

Teisėjas metė akį į nuotraukas ir neslėpdamas irzulio tarė: 

— Manot, aš priimsiu sprendimą remdamasis tokiomis kle- 
jonėmis! 

Šiuo atveju jis neklydo. Bent jau iš dalies. Pasendinta išsi- 
gelbėjusi mergytė objektyviai daugiau panėšėjo į Vitral negu į 
Karvil, bet tai nebuvo akivaizdu, Karvilio advokatai turėtų ma- 
lonumo viską paversdami juokais. Beje, po aštuoniolikos metų, 
tiesiogiai matydamas, kaip metai iš metų auga per stebuklą išsi- 
gelbėjusi mergaitė, galiu jums patvirtinti, kad dirbtinio pasendi- 
nimo technikos atkūrė tikriausią veido modelį! 

- Lieka akių spalva, - neatlyžo gydytojas. - Vienintelė išskir- 
tinė šios stebuklingai išsigelbėjusios mergytės žymė... Tokio am- 
žiaus jos stulbinamai žydros. Spalva dar gali keistis, tamsėti, bet 
vis dėlto čia susiduriame su genetikos savitumu... 

Estafetę perėmė komisaras Vateljė. 

— Mažosios Emili Vitral akys buvo šviesios, jau šiek tiek į mė- 
lynumą, tai patvirtino visi, kurie buvo šalia: seneliai, keli draugai, 
gimdymo namų slaugytojos. Šviesios akys kaip abiejų jos tėvų, 
senelių, kaip praktiškai visos Vitralių giminės. O Karvilių, prie- 
šingai, tėvų ir senelių akys rudos, tamsios ir kaštoninės. Aiškiai ta 
pati spalva ir Bernjė giminėje, aš patikrinau. 

Atrodė, kad teisėjui Ledrianui neatlaikys nervai. Karviliams 
tai nieko gero, visiškai nieko gero. Tasai policininkas jį erzino. 
Lauke dulksna perėjo į liūtį, stojiški lankytojai tebelaukė Eifelio 
bokšto papėdėje, pasislėpę po skėčių kapiteliu - šiuolaikiška ro- 
mėnų vėžlio taktikos versija. Teisėjas atsistojo nuspausti jungi- 

klio, kad kambaryje pasidarytų šviesiau. Jo šalikas nuslydo į deši- 
nę. Jis jo nepasitaisė. 

- Ką gi, - tarė nusiraminęs. - Tik dar viena prielaida, bet ne 
įrodymas. Visi žino, kad rudaakių ar juodaakių tėvų vaikas gali 
turėti bet kokios spalvos akis... 

- Taip, tikrai, - nusileido gydytojas Moranžas, - tiesiog tai 
labiau tikimybės klausimas... 


Tikimybė... Jeigu visai sąžiningai, ji iš tikrųjų nekrypo Kar- 
vilių naudai. Prisimenu, kad po kelių savaičių žurnale „Science 
et vie“* buvo pateiktas „mergytės, stebuklingai išsigelbėjusios 
Baisiajame kalne“, pavyzdys aiškinant, kaip genetika nepajėgi iš 
giminės protėvių sistemingai perduoti fizinių asmens charakte- 
ristikų. Aš visada įtariau, kad tą straipsnį, kuris pasirodė pernelyg 
geru laiku, tiesiogiai ar netiesiogiai užsakė Leonsas de Karvilis... 


Tada teisėjas per garsiakalbį paklausė turkų tyrėjo Sen Simono: 

— O stebuklingai išsigelbėjusios mergytės drabužėliai, po 
šimts? Ar taip sunku padaryti rimtas išvadas iš drabužėlių, ku- 
riais ji vilkėjo lėktuvo sudužimo dieną? 

Sen Simonas ramiai atkirto: 

— Ponai, aš jums priminsiu, kokiais drabužėliais buvo apvilk- 
tas kūdikis: medvilniniai apatinukai, balta suknytė su oranžinė- 
mis gėlėmis ir nebalintos vilnos žakardinis megztukas. Galime 
tikrai patvirtinti, kad drabužėliai buvo pirkti Stambule, Didžiaja- 
me bazare, didžiausiame pasaulyje dengtame turguje... 

Teisėjas Ledrianas nepraleido progos: 

— Vitraliai tik porą savaičių atostogavo Turkijoje, o Stambule 
praleido tik dvi dienas. Jei paisysime logikos, mažoji Emili Vi- 
tral turėjo vilkėti nusivežtais prancūziškais drabužėliais. Mažai 
tikėtina, kad jos tėvai sumanė ją aprengti kelios valandos prieš 
parskrendant į Prancūziją Stambule pirktais drabužėliais! Jei kū- 


* „Mokslas ir gyvenimas“ (pranc.). 

dikis vilkėjo turkiškais apatinukais, suknele ir megztuku, man 
atrodo aišku, kad kalbame apie Lizą Rozą de Karvil. Mažylė gimė 
Stambule... 

Sen Simonas ryžosi tuoj pat atšauti: 

— Deja, pone teisėjau, drįstu pasakyti, kad turkiški drabužėliai, 
kuriais buvo aprengta naujagimė, labai pigūs... Aš patikrinau, jie 
neturi nieko bendro su kitais Lizos Rozos drabužiais, sudėtais jų 
vilos Džeichane spintose. Aš jums atsiųsiu tikslų aprašymą. Roza 
Liza buvo rengiama tik firminiais drabužėliais, pirktais vakarinia- 
me Stambulo kvartale, Galatasarajuje... Ne Didžiajame turguje! 

Prieš jam leidžiantis nagrinėti socialinius Stambulo kvartalų 
skirtumus, Ledrianas šaltai pertraukė Sen Simoną: 

— OK, aš tai peržiūrėsiu. Vateljė, ar galite mums padėti tašką 
dėl balistinių tyrimų? 

Vateljė pasikasė barzdą ir nepatikliai pažvelgė į teisėją. Paskui 
prabilo: 

— Ekspertai mėgino atkurti, kaip ir kada tiksliai kūdikis buvo 
išmestas iš lėktuvo. Žinome, kurioje vietoje sėdėjo kiekvienas ke- 
leivis. Karviliai buvo įsitaisę dešimtoje eilėje prie lango, šiek tiek 
toliau nuo kabinos; Vitraliai sėdėjo oro lainerio centre, maždaug 
ties sparnais. Taigi abu kūdikiai buvo vienodame nuotolyje nuo 
durų, kurios pasidavė lėktuvui trenkiantis į šlaitą ir pro kurias 
sprogstant buvo išsviestas kūdikis. Dėl šio paskutinio punkto 
visų nuomonės sutampa. Aš jums rodžiau dokumentus. Eksper- 
tai galėjo tiksliai atkurti smūgį, durų sulinkimą, todėl jie sutaria: 
iš tokių spąstų galėjo ištrūkti vien gyva būtybė, sverianti mažiau 
nei dešimt kilogramų... 

— OK, OK, komisare, - nutraukė jį teisėjas, tą dieną demons- 
truodamas geltoną garstyčių spalvos šaliką, nelabai derantį su 
butelio žalumo švarku. - Betgi vėliau atsirado Letalandjė teorija... 
Jeigu aš neapsirinku, fizikos profesorius Seržas Letalandjė įrodė, 
kad didesnė tikimybė, jog krepšys išskrido dėl šoninio judesio, 
kitaip sakant, mažiau tikėtina, kad tai buvo Emili Vitral, kuri gu- 
lėjo centre... Ką jūs manote, komisare? 

— Jei visiškai atvirai, Letalandjė apskaičiavimai tokie sudė- 
tingi, kad joks Prancūzijos mentas, net iš mokslinės laborato- 
rijos, nedrįstų jam prieštarauti. Bet vis dėlto turiu patikslinti — 
Seržas Letalandjė yra iš tos pačios Politechnikos instituto laidos 
kaip ir Leonsas de Karvilis, jis buvo Aleksandro de Karvilio 
diplominio darbo vadovas Paryžiaus kalnakasybos ir techno- 
logijų institute... 

Teisėjas pažvelgė į komisarą Vateljė, lyg jis būtų pasakęs ko- 
kią ereziją. Pamojavo rankomis ir taip nervingai trūktelėjo gars- 
tyčių spalvos šaliką, jog sunku buvo tikėtis, kad sulygins abu 
audinio galus. 

- Jeigu turiu nepaisyti net ekspertų, kurie vadovauja Politech- 
nikos instituto laboratorijai... 

Vateljė šypsodamasis atsakė: 

— O, aš nieko nekaltinu. Tam neturiu jokios kompetencijos. 
Galiu tik pasakyti, kad Letalandjė teorija labai prajuokino jo ben- 
dradarbius iš Politechnikos instituto, su kuriais buvau susitikęs... 

Teisėjas atsiduso. Eifelio bokštas buvo visai išnykęs rūke, ir 
šimtai lankytojų, be abejonės, tuščiai laukė valandų valandas 
merkiant lietui. 


Galėčiau jus paskandinti techninių detalių puslapiuose. Ar 
kankinti susirinkimų valandų įrašais. Nevarginsiu jūsų, bent jau 
šiuo tarpu. 

Bėgo savaitės, o byla strigo teisinėje ir mokslinėje painiavoje, 
kuri tolyn labyn nieko daugiau nedomino, išskyrus su tuo susi- 
jusias šeimas. 

Policininkai neatlyžo. 

O žurnalistai nuobodžiavo. 

Publika, įsijautusi į bylą iškart po „stebuklo“, greitai atšalo, nes 
nebuvo tikrumo... Ekspertų ginčai visiems įkyrėjo. Mįslė atrodė 
neįmenama. Kai tik susidomėjimas atslūgo, policininkai pamė- 
gino dirbti kuo santūriau. Karvilio advokatai taip pat panaudojo 
visą įtaką, kad tyrimas nebūtų itin viešinamas. Jei ši byla būtų 

buvusi tik aukštų pareigūnų rankose, be jokios abejonės, ji būtų 
pakrypusi jų naudai. Teisėjas Ledrianas buvo protingas žmogus. 


„LEst rėpublicain“, visa tai pradėjęs, buvo paskutinis laikraš- 
tis, skelbiantis kasdienę kroniką apie „mergaitės, stebuklingai 
išsigelbėjusios Baisiajame kalne“, bylos pasiekimus; ji trumpėjo 
su kiekviena diena. Žurnalistė, kuriai buvo pavesta informuoti 
skaitytojus apie tyrimą, Liusilė Moro, jau ne vieną dešimtmetį se- 
kanti nešvariausias Vakarų Prancūzijos bylas, o jų netrūkdavo, 
greitai susidūrė su dilema: kaip vadinti stebuklingai išsigelbėjusią 
mergytę? Neįmanoma, liekant neutraliai, jai duoti Emili ar Lizos 
Rozos vardą... Tokie apibūdinimai kaip „stebuklingai išsigelbė- 
jusi Baisiajame kalne“, „sniego našlaitė“, „kūdikis, išsigelbėjęs iš 
gaisro“, baisiai apsunkindavo jos stilių, o ji norėjo, jog jis būtų pa- 
prastas ir aiškus, kad patrauktų jos įprastus skaitytojus. Įkvėpimo 
ji sulaukė 1981 metų sausio pabaigoje. Tuo laiku, jūs tikriausiai 
prisimenat, per radiją sklido Šarleli Kutiur daina, labai tinkanti 
tomis aplinkybėmis: „Kaip lėktuvas be sparno... 

Liusilė Moro, kuriai nusibodo lėta procedūra ir teisėjo Le- 
driano šaltumas, sausio 29 dieną per visą pirmą laikraščio „LEst 
rėpublicain“ puslapį įdėjo „stebuklingai išsigelbėjusios ' nuotrau- 
ką: mergytė guli stikliniame ligoninės vaikų skyriaus narve, dau- 
giau kaip mėnesį kantriai laukdama aplink tvyrant visuotiniam 
abejingumui, ir po apačia riebiu šriftu įrašė tris dainos eilutes: 


O laumžirgėli, 
Trapūs sparneliai - tavo, 
Sulūžę sparnai - lėktuvo mano... 


Prityrusi žurnalistė pataikė į taikinį. Niekas nebegalėjo klau- 
sytis populiarios Šarleli Kutiur dainos negalvodamas apie ste- 
buklingai išsigelbėjusią mažylę trapiais sparneliais ir sudužusį 
lėktuvą. Prancūzijoje sniego našlaitė virto „laumžirgiu“. Vardas 
prigijo. Net artimieji jį priėmė. Net aš. 

Koks kvailys! 

Laumžirgis! 

Iš to uolumo aš net susidomėjau tais bjauriais vabzdžiais; 
ėmiau leisti dideles sumas juos kolekcionuodamas... Kai dabar 
apie tai pagalvoju... Visas tas cirkas dėl suktos žurnalistės, kuri 
mokėjo pasikinkyti minios jausmus... 

Policininkai buvo ne tokie romantiški. Kalbėdami apie kūdi- 
kį, kai nenorėdavo aiškiai minėti vienos iš dviejų šeimų, jie varto- 
davo sugalvotą neutralų akronimą, vieno vardo pradžią sujungę 
su kito pabaiga. Liza Roza ir Emili tapo Lili... 

Lili... 

Pirmasis šį vardą ištarė komisaras Vateljė pokalbyje su žur- 
nalistais. 

Nenuginčysi, neblogai sugalvota. Taip, galiausiai ir policinin- 
kai galėjo pasirodyti esą romantikai. Kaip ir Laumžirgis, Lili var- 
das prigijo. Šiek tiek meilus ir maloninis. 

Nei Liza Roza, nei Emili. 

Lili... 

Chimera, keista būtybė, susidedanti iš dviejų kūnų. 

Pabaisa. 

Dėl pabaisos - laikas jums papasakoti, kokį vaidmenį suvai- 
dino Malvina de Karvil... Žinau, Malvinai de Karvil nebūtų pati- 
kęs šis perėjimas iš vieno į kita. Jūs man atleisite už ją. Supraskite, 
tai šalutiniai tragedijos padariniai. Jei norit. 

Leonsas de Karvilis buvo valingas, drąsus žmogus, įpratęs 
gauti, ko nori. Tačiau joks įrodymas, joks dokumentas atvirai ne- 
liudijo jo naudai. Tada jis padarė dvi klaidas. Dvi labai dideles 
klaidas. Norėdamas paspartinti bylą. 

Pirmoji klaida susijusi su jo paties vaikaite Malvina. Ji tebu- 
vo šešerių, gyvybinga, auginama kaip karalienė privilegijuotoje 
aplinkoje. Suprantama, jai būtų buvę sunku susitaikyti su tėvų ir 
galbūt mažosios sesers žūtimi per nelaimingą atsitikimą. Bet ap- 
supta armijos psichologų, savo šeimos, ji būtų atsigavusi, atitokusi. 

Kaip visi. 

Tačiau ji buvo vienintelė mačiusi sesę liudytoja... Vienintelė 
dar gyva būtybė, buvusi šalia Lizos Rozos Turkijoje per du pir- 
muosius jos gyvenimo mėnesius. Galbūt tuos du vienintelius... 

Ar šešerių metų vaikas geba atpažinti kūdikį? Iš tikrųjų atpa- 
žinti? Atskirti jį nuo kito? 

Verta kelti tokį klausimą... 

Senelių Vitralių tvirtinimams atremti Karviliai turėjo vienin- 
telį kozirį - Malviną, nes tik ji viena galėjo nustatyti Lizos Rozos 
tapatybę. Leonsas de Karvilis privalėjo ją apsaugoti, neleisti liu- 
dyti, išvyti lauk policininkus, - turėjo tam priemonių, - nieko 
jos neklausinėti, duoti jai ramybę, išvežti atostogauti į kaimą, iš- 
siųsti ją toli nuo šios kankynės, į pensioną turtingųjų vaikams 
su paslaugiomis medicinos seselėmis, kitais linksmais vaikais, su 
dideliu parku, pilnu įvairiausių gyvūnėlių... Užuot taip pasielgęs, 
jis išstūmė Malviną į viešumą, liepė dešimt, šimtą kartų liudyti 
daugybei teisėjų, advokatų, policininkų, ekspertų... Savaitėmis ji 
vaikščiojo iš kabinetų į auditorijas, iš laukiamųjų į priėmimo sa- 
les, nuolat apsupta niaurių kostiumuotų vyrų su kaklaryšiais ir 
apsauginių, kad vis dėlto ją apsaugotų nuo žurnalistų. 

Malvina visiems jai pristatomiems suaugusiesiems kartojo 
tą patį: 

— Taip, šis kūdikis yra mano mažoji sesutė. 

— Ašją atpažįstu, tai tikrai Liza Roza. 

Seneliui net nebereikėjo jos versti. Ji pati tuo buvo tikra, ne- 
beturėjo abejonių, ji negalėjo klysti. 

Rodomi jai drabužėliai buvo sesers, ji atpažino jos veidą, iš- 
girdusi - jos verksmą. Buvo pasirengusi prisiekti teisėjui Biblija, 
savo lėle. Šešiametė galėjo duoti atkirtį net seneliams Vitraliams! 

Paskui aš mačiau, kaip Malvina auga, na, auga - per gražus 
žodis... Sakykim, sensta, tampa paaugle, suaugusia moterimi. Ma- 
čiau, kaip pamažu ją užvaldo beprotybė, nesuvaldoma beprotybė. 

Ji man kelia baimę, tai tiesa; manau, kad tikroji jos vieta psi- 
chiatrijos ligoninėje, kur ji būtų nuolat stebima; tačiau esu pri- 
verstas pripažinti vieną dalyką: ji nekalta, kad jai taip nutiko. Jos 

senelis Leonsas de Karvilis, tik jis vienas yra atsakingas. Jis Ži- 
nojo, ką daro. Jis apgalvotai savo dukraitę padarė instrumentu. 
Sąmoningai paaukojo jos psichikos sveikatą nepaisydamas gydy- 
tojų patarimų ir savo žmonos maldavimų. 

Blogiausia, kad tai nieko jam nedavė, visiškai nieko! 

Nes Leonsas de Karvilis padarė kitą klaidą, galbūt dar didesnę 
nei pirmoji. 


1998 metų spalio 2 diena, 9 val. 43 min. 


Lili nekrustelėjo visą pusvalandį. Sėdėjo ant marmurinės In- 
validų aikštės tvorelės. Akmens vėsa kilo kojomis aukštyn, bet 
tai Lili taip pat netrukdė. Oras buvo sausas. Priešais ją baltame, 
beveik vienspalviame danguje vos ryškėjo Invalidų kupolas. 

Tiesiai prieš jos akis, nepaisydami šaltoko oro, treniravosi gal 
dešimt riedutininkų. Nuo jų net darėsi šalčiau. 

Invalidų aikštė, nors ir žinoma nuolatiniams jos lankytojams, 
nėra populiariausia vieta Paryžiuje. Turistai labiau būriuojasi 
Trokadero, Karaliaus Rūmų, Rotušės, Bastilijos aikštėse... O čia 
žiūrovų mažiau... Ir ne kasdien tarp jų pamatysi tokią gražią mer- 
giną kaip Lili. Mergina ir graži, ir ilgai pasiliko jais pasigrožėti. 
Nepaisydama oro ir šalto marmuro po užpakaliu. 

Ko ji ieškojo? Vienkartinės pažinties? 

Kankinami abejonių, riedutininkai stengėsi, kaip galėjo. In- 
validų aikštė jų ypač mėgstama dėl greičio, slalomo, šuolių. Ant 
dviejų linijų jie pristatė oranžinių plastikinių kūgelių ir pradėjo 
šimto metrų dvejetų varžybas. Kaip viduramžių turnyrų šiuolai- 
kinėje versijoje, kur greičiausias, paskutinis nenugriuvęs laimės 
gražuolės širdį kaip trofėjų. 


Lili patiko riedutininkų greitis, šūksmai, juokas. Šurmulys jai 


padėjo išlaikyti ramybę. Tai nebuvo lengva. Visi stumdėsi. Ji vėl 
ėmė galvoti apie Gran Diuko užrašus. Ar gerai padarė patikėda- 

ma juos Markui? Ar jis perskaitys? Taip, žinoma... Bet ar supras? 
Marko santykiai su Krediuliu Gran Diuku buvo sudėtingi, ne 
kaip su tėvą pakeitusiu žmogumi, toli gražu, bet vis dėlto visus 
tuos metus jis buvo vienas iš retų vyriškių jo gyvenime. Markas 
taip pat turėjo savo įsitikinimus, savo instinktą, kaip jis sakydavo. 
Savo požiūrį. Ar buvo pasirengęs sužinoti tiesą?.. Kitokią tiesą? 

Ji ilgai mąstė apie šiuos klausimus. Išeities nebuvo. 

Vienas riedutininkas, vyresnis už kitus, gal kokių keturias- 
dešimties metų, jau kone žilstantis, nenuleido nuo jos akių. Jis 
nuosekliai laimėjo visas rungtynes, šauniausiai aplenkęs kitus 
varžovus. Nusimetęs odinį švarką nepraleisdavo progos parody- 
ti raumeningą savo liemenį, aptemptą sportiniais marškinėliais. 
Veriamas jo juodų akių žvilgsnis paklaidžiodavo po aikštę kaip 
plėšrus paukštis, o paskui įsmigdavo į žydras Lili akis. Jis viskuo 
panėšėjo į grobuonį paukštį, pradedant elegantišku šokiu apie 
plastikinius kūgelius ir baigiant aštriu liesu veidu. 

Lili jo net nepastebėjo, neišskyrė iš kitų riedutininkų. Dabar ji 
galvojo apie dovaną Markui, tą makabrišką mizansceną. 

Ar ji buvo naudinga? 

Jos akių kampučiuose ėmė tvenktis ašaros. Ji neturėjo pasi- 
rinkimo, reikėjo žūtbūt atitolinti Marką, kelioms valandoms, ke- 
lioms dienoms, palikti jį nuošaly nuo viso šito, apsaugoti. Paskui, 
kai viskas bus baigta, gal ji turės drąsos jam prisipažinti. Jis taip ją 
brangino. Ją... Iš tikrųjų ką? 

Ji nusišypsojo. 

Jo Lili, jo laumžirgis... Dieve mano, ji būtų viską atidavusi, 
kad tik turėtų normalų, paprastą vardą. Vieną vardą! 


Riedutininkas sidabruotais smilkiniais vos užkliudė Lili. Ji 
krūptelėjo staiga atitokdama. Neįstengė sulaikyti šypsenos. Žmo- 
gus kaip plėšrus paukštis, nepaisydamas vėsaus oro, - tikriausiai 
buvo mažiau nei dešimt laipsnių, - nusivilko sportinius marški- 
nėlius. Šoko prieš ją kraipydamas ilgas, džinsais aptemptas kojas. 
Nuogą liemenį. 

Tobulas kūnas. Nuskustais plaukais. Raumeningas. 

Dabar jis be jokio santūrumo apžiūrinėjo Lili, tarsi sverda- 
mas pranašumus ir trūkumus. Rodės, galutinai virto paukščiu. Jo 
tobulai valdomas piršlybų paradas buvo nedviprasmiškas. Kiek 
kartų jis tai darė? Kiek jaunų merginų pakliuvo į jo nagus? 

Visos? 

Lili kelias akimirkas išlaikė jo žvilgsnį, taip pat atidžiai ap- 
gražus it lianos kūnas nepalikdavo vyrų abejingų. Tačiau stebėjo- 
si, kad galima į ją žiūrėti, galima geisti. Jautėsi permatoma... 

Ji vėl pasinėrė į savo mintis. Neturėjo skystis likimu. Šiuo 
tarpu svarbiausia buvo ne jos vardas ar pavardė. Reikėjo greitai 
veikti, vienai. 

Buvo apsisprendusi. Dabar, kai sužinojo tiesą, baisią tiesą, ne- 
beturėjo pasirinkimo, privalėjo įsipareigoti. 

Tai buvo taip neseniai. Vakar. Jos gyvenimas vakar vakare 
apsivertė aukštyn kojom. Viskas vyko pernelyg greitai, bet taip 
buvo, kol ji nepadarė nepataisomo dalyko. Paskui tapo aplinky- 
bių auka, nebeturėjo pasirinkimo: tęsti ar būti sutraiškytai... 


Plėšrūnas nesitraukė. Brėžė plačius ratus apatinėmis galūnė- 
mis lyg skriestuvu, nė per centimetrą nepajudindamas galvos, 
kuri galutinai buvo nukreipta į Lili. 

Lili akys įsmigo į tuštumą. Ji vėl galvojo apie Marką. Užspeis- 
tą tame bare. 

Ji paspendė jam spąstus. Dar penkiolika minutėlių. Paskui, 
aišku, jis bandys jai prisiskambinti. Ji pagriebė savo rankinuką, 
išjungė mobilųjį telefoną. Turėjo likti nematoma, nepasiekiama, 
bent vieną akimirką. Markas priešinsis jos planui. Stengsis ją ap- 
saugoti, matys tik riziką, pavojus. 

Lili gerai jį pažinojo, jis tai pavadintų žmogžudyste. 

Žmogžudyste... 

4 

Kaip kregždžių pulkas po šūvio riedutininkų dešimtukas stai- 
ga pasuko Invalidų rūmų link, paklusdamas vadovo pasidabruo- 
tais smilkiniais įsakymams, - tasai pavargo arba įsižeidė, kad jo 
pasirodymas nesulaukė sėkmės. Oranžiniai plastikiniai kūgeliai, 
striukės, sportiniai marškinėliai - viskas dingo su vėjo gūsiu, as- 
faltas liko pilkas ir tuščias. 


Žmogžudystė... 

Lili nervingai šyptelėjo. 

Galiausiai taip, tai galima pavadinti ir šitaip. Žmogžudyste. 
Būtinas kruvinas nusikaltimas. 

Nužudyti. 

Nužudyti pabaisą, kad būtų galima dar gyventi. 

Bent jau išlikti gyvai. 

1998 metų spalio 2 diena, 9 val. 45 min. 


Markas pakėlė akis. 

Sieniniame „Martini“ laikrodyje 9 valandos 45 minutės. 

Po perkūnais, jis neina. Jį apėmė keistas jausmas. Ta Lili do- 
vana, kurią Mariama padėjo į kasos stalčių, ta degtukų dėžutė... 
buvo spąstai. Dingstis. Jaukas. Ši nesibaigianti laukimo valanda 
teturėjo vieną tikslą: leisti Lili išvykti, pabėgti, pasislėpti. 

Kodėl? 

Jam tai nepatiko. Tarsi kiekviena minutė būtų jį vis labiau to- 
linusi nuo Lili. Vis dėlto jis nuleido akis į sąsiuvinį. Nuspėjo pasa- 
kojimo tęsinį, antrąją Leonso de Karvilio klaidą. Jis ir čia vėl buvo 
tiesioginis liudytojas, kaip jam pasakojo, liudytojas verksnys; jei 
Gran Diuko versija sutaps su Pošolio gatvės legenda, jis vertins, 
ką perskaitys. Jau taip ir buvo. 


Krediulio Gran Diuko dienoraštis 


Leonsas de Karvilis manė, kad pinigai gali viską sutvarkyti. 

Byla trypčiojo vietoje, nors Teisingumo ministerija, sutaru- 
si su teisėju Ledrianu, pareikalavo, kad viskas būtų padaryta, iki 
stebuklingai išsigelbėjusiai mergytei sukaks šeši mėnesiai. 

Šeši mėnesiai. 

Leonsui de Karviliui tai buvo per toli. 

Tačiau visi advokatai jam tvirtino, kad reikia tempti laiką; 
abejonės galų gale išsispręs jų naudai, jie užmes gerus tinklus, 
visi pamažu pereis į jų pusę, net žiniasklaida, net policininkai, 
net Vateljė. Be įrodymų byla virs ekspertų ginču. Galutinis teisėjo 
Ledriano nuosprendis buvo užtikrintas. Vitraliai neturėjo jokio 
svorio, jokios patirties, jokios paramos... Bet Leonsas de Karvilis 
vis dėlto buvo ne toks taikus, ne toks garbingas, ne toks abejin- 
gas, kaip rodėsi. Jis ryžosi sutvarkyti reikalą vienas, sykį visiems 
laikams, taip, kaip valdė savo įmonę. 

Kaip viršininkas. Intuityviai. 

1981 metų vasario 17 dieną, apie pietus, jis tiesiog pakėlė savo 
telefono ragelį, - vis dėlto suvokė, kad šios užduoties nereikia pa- 
tikėti sekretorei, - ir sutarė susitikti su Vitraliais kitą rytą... Beje, 
tikriau, ne su Vitraliais, o su Pjeru Vitraliu. Dar viena didelė jo 
klaida. Vėliau Nikolė man viską papasakojo, su menkiausiomis 
smulkmenomis. Džiūgaudama. 

Kitą rytą nustebę Pošolio gatvės kaimynai pamatė, kaip prie 
Vitralių užtvaros sustojo beveik už namo fasadą ilgesnis automo- 
bilis „Mercedes“. Kaip filmuose įėjo globėjiškos išvaizdos Karvilis 
su juodu lagaminėliu rankoje. 

Karikatūra. 

— Pone Vitrali, ar galėtume su jumis pasikalbėti akis į akį? 

Pjeras Vitralis dvejojo. Jo žmona - ne. Klausimas iš tiesų buvo 
susijęs su ja. Ji nepasidrovėjo jam atsakyti: 

— Ne, pone de Karvili, negalima. 

Nikolė Vitral laikė glėbyje mažąjį Marką. Ji jo nepaleido, 
spaudė prie krūtinės dar stipriau. 

— Matot, pone de Karvili, net jeigu išeičiau į virtuvę, viską gir- 
dėčiau. Pas mus ankšta. Net jei išeičiau pas kaimynus, ir ten viską 
girdėčiau. Čia viskas girdisi. Taip jau yra. Sienos plonos. Negali- 
me turėti paslapčių. Beje, galbūt dėl to mes ir nenorime jų turėti. 

Markas jos glėbyje verkšleno. Ji prisitraukė kėdę, kad galėtų jį 
pasisodinti ant kelių, drauge parodyti, kad ji iš čia neišeis. 

Regis, Leonsui de Karviliui ta tirada nepadarė įspūdžio. 

— Kaip norit, - toliau kalbėjo jis su loterijos prizų dalytojo 
šypsena. - Aš kalbėsiu trumpai. Tai, ką noriu jums pasiūlyti, telpa 
į kelis žodžius. 

Jis žingtelėjo į kambarį, prabėgom nužvelgdamas kampe 
įjungtą mažą televizorių, rodantį kažkokį amerikietišką serialą. 
Svetainė buvo mažytė, daugiausia dvylikos kvadratinių metrų, 
apstatyta oranžinės formikos baldais kaip septintame dešimtme- 
tyje. Karvilis stovėjo per kokius du metrus nuo Vitralių. 

- Pone Vitrali, būkime atviri vienas kitam. Niekas niekada 
nesužinos, kas išgyveno po šios lėktuvo katastrofos. Katra gyva? 
Liza Roza ar Emili? Niekada neturėsime jokio tikro įrodymo, jūs 
visada būsite įsitikinęs, kad tai Emili, o aš - kad išsigelbėjo Liza 
Roza. Kad ir kas nutiktų, mes liksime prie savo įsitikinimų. Tai 
žmogiška. 

Iki čia Vitraliai sutiko. 

— Net teisėjas, - toliau kalbėjo Karvilis, - net komisija nieko 
nesužinos. Jie priversti priimti sprendimą, bet niekada nesužino- 
sime, ar jis teisingas. Tai bus kaip metant monetą: ar herbas, ar 
skaičius. Pone Vitrali, ar jūs iš tikrųjų manote, kad vaiko ateitis 
sprendžiama metant monetą? 

Vitraliai nesakė nei „taip“, nei „ne“, laukė tęsinio. Iš televizo- 
riaus sklido kvailas juokas. Nikolė atsistojo, išjungė garsą ir grį- 
žusi vėl atsisėdo. 

— Kalbėsiu su jumis atvirai, pone Vitrali, ir su ponia Vitral 
taip pat, aš pasiklausinėjau apie jus. Be abejonės, ir jūs apie mane. 

Nikolei Vitral vis labiau nepatiko patenkinta jo šypsena. 

- Jūs garbingai išauginote savo vaikus. Visi taip sako. O tai ne 
visada jums buvo lengva. Sužinojau apie jūsų vyriausio sūnaus 
Nikola žūtį per nelaimingą įvykį važiuojant motoroleriu prieš ke- 
tvertą metų, sužinojau ir apie jūsų nugarą, Pjerai, ir jūsų plaučius, 
Nikole. Abejoju, ar su tokiu verslu kaip jūsų... Galų gale, noriu 
pasakyti, kad jūs jau seniai turėjote susirasti ką nors kita. Dėl sa- 
vęs. Dėl jūsų vaikaičio. 

Jie suprato. Nikolė per stipriai suspaudė Marką, jis pravirko. 

— Ko jūs siekiate, pone de Karvili? - staiga paklausė Pjeras 
Vitralis. 

— Esu tikras, kad jūs mane jau supratote. Mes ne priešai. 
Atvirkščiai. Netgi visai priešingai, mūsų Laumžirgėlio naudai 
mes turime suvienyti jėgas. 

Nikolė Vitral staiga atsistojo. Karvilis šito net nepastebėjo, 
buvo įsigilinęs į savo minčių seką. Blogiau, laikėsi įsikibęs į savo 
įsitikinimus. Jis toliau dėstė: 

— Kalbėkime atvirai. Tikiu, kad svajojote savo vaikams, savo 
vaikaičiams suteikti tikrą išsimokslinimą... Tikras atostogas. Visa, 
ko jie nori. Visa, ko nusipelno. Tikrą sėkmę gyvenime. Tikra sėk- 
mė turi savo kainą. Viskas turi savo kainą. 

Karvilis įsivarė kalbėti. Nebeįstengė susivokti. Vitraliai sutri- 
kę tylėjo. 

— Pjerai, Nikole... Nežinau, ar mūsų Laumžirgėlis yra mano 
dukraitė, ar jūsų, bet apsiimu jai duoti viską, ko ji gali panorė- 
ti, patenkinti menkiausią jos įgeidį. Prisiekiu, apsiimu padaryti 
ją laimingiausia pasaulyje mergina. Maža to, aš labai gerbiu jūsų 
šeimą, jau jums sakiau, apsiimu taip pat jums padėti finansiškai, 
padėti jums užauginti Marką, kitą jūsų vaikaitį. Suprantu, kad šitą 
tragediją jums daug sunkiau pakelti nei man, nes būsite priversti 
dar metų metus dirbti, kad galėtumėt išmaitinti dar vieną burną... 

Nikolė de Vitral priėjo prie savo vyro. Jos įsiūtis didėjo. Leon- 
sas de Karvilis nutilo, pagaliau trumpai paabejojęs tarė: 

— Pjerai, Nikole, sutikite atsisakyti savo teisių į vaiką, į Lili. 
Pripažinkite, kad ji vadinasi Liza Roza, Liza Roza de Karvil. O aš 
iškilmingai pasižadu globoti jus, Marką... Galėsite matytis su Lili 
kada panorėję, niekas nepasikeis, būsite tarsi jos seneliai... 

Karvilio žvilgsnis pasidarė maldaujamas, beveik žmoniškas. 

— Maldauju, sutikite. Pagalvokite apie ateitį. Apie Lili ateitį. 

Nikolė Vitral jau ketino įsiterpti, bet pirmas, nepaprastai ra- 
miai, prabilo Pjeras Vitralis: 

— Pone de Karvili, man būtų mieliau jums neatsakyti. Emili 
neparduodama, čia neparduodamas nei Markas, nei niekas kitas. 

Ne viską galima nupirkti, pone de Karvili. Ar sūnaus žūtis per 
nelaimingą atsitikimą neišmokė jūsų tai suprasti? 

Nustebęs Leonsas de Karvilis staiga pakėlė balsą. Jo taisyklė 
buvo niekada nesiginti. Senelės rankose ėmė rėkti Markas. Ti- 
kriausiai girdėjo visa Pošolio gatvė. 

— Ne, pone Vitrali! Neskaitykite man daugiau moralų: gal ma- 
not, kad aš nesižeminu ateidamas pas jus su šiuo pasiūlymu? Aš 
jums ką tik pasiūliau vienintelę laimingą išeitį, o jūs net nesuge- 
bėjot jos įvertinti. Išdidumas, labai gražu... 

- Išeikit! 

Karvilis nė nekrustelėjo. 

- Išeikit tučtuojau! Ir neužmirškit savo lagaminėlio. Kiek 
jame? Kiek įkainojote Emili? Šimtu tūkstančių frankų? Gražiu 
automobiliu... Trimis šimtais tūkstančių, vila su vaizdu į Šiaurės 
jūrą mūsų senatvės dienoms? 

- Penkiais šimtais tūkstančių frankų, pone Vitrali. Daugiau 
po teisėjo sprendimo, jei pageidausit. 

— Dinkit iš čia! 

- Jūs darote klaidą... Galite tuoj viską prarasti. Viską prarasti 
dėl savo išdidumo. Žinot kaip ir aš, nėra jokios vilties, kad bus 
priimtas jums palankus sprendimas. Aš išlaikau dešimtis advoka- 
tų, kurie ekspertams sako „tu“, policininkus, kuriems pavestas šis 
tyrimas. Asmeniškai pažįstu pusę Paryžiaus aukščiausiojo teis- 
mo teisėjų. Tas pasaulis - ne jūsiškis. Žaidimas apgaulingas, pone 
Vitrali, ir jūs tai puikiai žinote. Visada žinojote. Stebuklingai iš 
lėktuvo išsigelbėjusi mergytė vadinsis Liza Roza, net jei atsirastų 
nepaneigiamų faktų, kad yra priešingai. Gyva išliko Liza Roza, 
apie tai jau rašyta, taip jau yra. Aš čia atvykau ne kaip priešas, 
pone Vitrali, ir nebuvau verčiamas taip padaryti. Atvykau vien 
tam, kad visiems sugrąžinčiau laimę, nes aš tai galiu. 

Nikolės glėbyje ėmė rėkti Markas. 

— Dinkit iš čia. 


Karvilis pasiėmė lagaminėlį, žengė prie durų. 

— Ačiū, pone Vitrali. Bent jau nuraminau savo sąžinę... Ir man 
tai nekainavo nė santimo! 

Jis išėjo. 

Nikolė Vitral stipriai suspaudė mažąjį Marką. Verkė įsikniau- 
busi jam į plaukus. Verkė, nes žinojo, kad Karvilis nemeluoja. 
Visa, ką jis pasakė, buvo teisybė, Vitraliai pažinojo šią lemtį, itin 
dažnai su ja susidurdavo. Išdidūs. Bet Nikolė suvokė, kad jie ne- 
turi jokios galimybės laimėti. Pjeras Vitralis apžvelgė svetainę. 
Ilgai žiūrėjo į nebylų televizorių. Jis galvojo, kad šią akimirką nu- 
garos jam nebeskauda, nes jis kenčia dėl kito dalyko, ir kad skaus- 
mai nesusideda į krūvą, o prislopina vienas kitą. Tai didelė laimė. 

Pjeras Vitralis paskutinį kartą pažvelgė į mažą televizoriaus 
ekraną. Pagaliau jo žvilgsnyje sužibo pasipriešinimo ugnelė. Jis 
sumurmėjo kone sau vienam: 

— Ne, jūs nelaimėsite, pone de Karvili. 


Jei galėčiau jums papasakoti apie savo tyrimą abejingai, po 
daugelio metų, pasakyčiau, kad tą rytą Karvilis padarė baisią klai- 
dą: pažadino Vitralių pyktį. Jeigu ne ta klaida, jis, be abejonės, 
būtų kuo tyliausiai sulaukęs palankaus nuosprendžio. Tvyrant vi- 
suotiniam abejingumui, Vitraliai ėmė rėkti apie skandalą. 


Prašmatnusis automobilis dar nebuvo išvažiavęs iš Polė salos, 
kai Pjeras Vitralis iš prigrūstos knygų lentynos ištraukė laikraštį. 

— Ką darysim? - paklausė jo žmona. 

— Kausimės... Sutriuškinsim jį... 

— Kaip? Girdėjai, jo teisybė... 

— Ne... Ne, Nikole. Emili dar turi galimybę. Jis užmiršo vieną 
smulkmeną. Visa jo kalba būtų buvusi teisinga anksčiau, prieš atsi- 
randant Laumžirgiui, prieš Paskaliui ir Stefani išskrendant į dangų. 
Bet nebe dabar. Mes taip pat, jei nori, esame svarbūs, Nikole! Mu- 
mis domisi. Apie mus rašoma laikraščiuose, kalbama per radiją... 

Jis pasisuko į kambario kampą. 

- Ir per televiziją apie mus kalbėjo. Karvilis tikriausiai nežiū- 

ri televizijos, jis nežino. Šiandien laikraščiai, televizija tokie pat 
svarbūs kaip pinigai. 

— Ką... ką tu ketini daryti? 

Pjeras Vitralis pabraukė laikraštyje telefono numerį. 

- Pradėsiu nuo „LEst rėpublicain“. Jie geriausiai išmano bylą. 
Nikole, prisimeni žurnalistę, rašančią kroniką? 

— O kaipgi! Praėjusią savaitę penkias eilutes parašė! 

— Taip. Dar viena priežastis. Gali man surasti jos pavardę? 

Nikolė Vitral pasodino Marką ant kėdės priešais televizorių. 
Ištraukė iš pastalės portfelį, kuriame rūpestingai saugojo visus 
laikraščių straipsnius apie Baisiojo kalno katastrofą. Užtruko tik 
kelias sekundes. 

- Liusilė Moro! 

— Puiku... Neturime ko prarasti. Pamatysim... 

Pjeras Vitralis griebė telefoną ir surinko numerį. 

— Čia laikraštis „LEst rėpublicain“?.. Laba diena, aš Pjeras 
Vitralis, kūdikio, stebuklingai išsigelbėjusio po Baisiojo kalno 
katastrofos, senelis... Taip, Laumžirgio... Norėčiau pakalbėti su 
viena jūsų žurnaliste, Liusile Moro, turiu jai kai ką pasakyti dėl 
bylos, svarbių dalykų... 

Pjeras Vitralis tuojau pajuto sujudimą kitame laido gale. Ma- 
žiau nei po minutės kiek uždusęs balsas, kaip moteriai keistai Že- 
mas, jam net nugara nuėjo pagaugais, tarė: 

— Pjeras Vitralis? Čia Liusilė Moro. Sakot, turite naujienų. Tai 
rimta? 

— Iš mano namų išeina Leonsas de Karvilis. Jis man pasiūlė 
penkis šimtus tūkstančių frankų, kad nutraukčiau bylą. 

Trys sekundės tylos Pjerui Vitraliui pasirodė begalinės. 
Gargždus rūkalės žurnalistės balsas vėl nutraukė tylą priversda- 
mas jį krūptelėti: 

— Turite liudytojų? 

— Visą kvartalą... 

— Po šimts... Niekur neikite, niekam kitam apie tai nekalbėki- 
te, tuoj susigaudysim, ką nors pas jus atsiųsim! 

1998 mety spalio 2 diena, 10 val. 


Sieninis „Martini“ laikrodis rodė 10 valandą. Lygiai! 

Markas derino skaitymo ritmą su slenkančiomis minutėmis: 
žvilgt į sąsiuvinį, žvilgt į ciferblatą. 

Užvertė žalsvąjį sąsiuvinį, įgrūdo į kuprinės vidurinį skyrių. 
Patenkintas priėjo prie kavinės prekystalio. Mariama plovė stikli- 
nes atsukusi jam nugarą. Markas padėjo pirštą ant stalo viršaus, 
lyg spausdamas skambutį. 

- Dziiinnn, - šaižiu balsu tarė jis. - Jau metas! 

Mariama atsigręžė, neskubėdama nusišluostė rankas į skudu- 
rą, gražiai sulanksčiusi padėjo jį į vietą. 

— Metas! - primygtinai pakartojo Markas. 

- Gerai... 

Mariama žvilgtelėjo į sieninį laikrodį. 

- Ką gi, tu laiko nešvaistai... Tikriausiai nesi iš tų, kurie miega 
Kalėdų naktį... 

-— Ne, tikrai ne... Nagi paskubėk, Mariama... Juk girdėjai, ką 
sakė Lili. Aš bėgu... 

Mariamos akys sužibo. 

— Bėgi pas kitas, ne pas mane... Gerai, štai tavo dovana! 

Ji atidarė stalčių, išėmė paketėlį ir padavė Markui. Jis godžiai 
jį griebė ir jau buvo besukąs prie durų. 

— Neišpakuosi? 

— Ne... Įsivaizduok, jei tai intymus dalykėlis... Sex-toy... Kelnaitės... 

— Aš nejuokauju, Markai. 

— Tada kodėl nori, kad išpakuočiau tau matant? 

— Todėl, kad aš nujaučiu, mano gudruoli, kas ten yra. Kad 
tave sugriebčiau, kai griūsi! 

— Žinai, kas ten yra? 

— Taip... Tikrai taip. Visada būna tas pat. Kai... 

Už Marko nugaros trypčiojo aiškiai skubantis klientas, ne- 
kantriai apžiūrinėdamas „Marlboro“ cigarečių eilę. 

— Kai? 

— „kai jauna mergina išeina valanda anksčiau, kvaileli. Va- 
landa anksčiau už vaikiną, palikusi jį vieną sėdėti ant kėdės mano 
bare! 

Markui tai buvo smūgis. Jis tuoj prisiminė safyro žiedą ant 
Lili piršto. Tuaregų kryželį, kurio ji neužsisegė ant kaklo. Jam pa- 
vyko abejingai gūžtelėti pečiais. 

- Iki rytojaus, Mariama. Ta pati valanda, tas pats staliukas. 
Prie lango. Dvi vietas, gerai? 

Čiupo paketėlį viena ranka stengdamasis, kad ji nedrebėtų, 
ir išėjo. 


„ALI E: 


nueinantį Marką. Šį kartą per daug pasakė. Ji nebuvo tikra dėl jos... 
Markas ir Emili - įdomi, keista pora, nepanaši į jokią kitą, bet va 
kuo ji buvo tvirtai įsitikinusi: šiomis valandomis Markas nulems 
savo likimą, vienu niekniekiu, geru ar blogu pasirinkimu... 

Markas irgi išnyko Paryžiaus VIII universiteto aikštėje, tarsi 
jo pilkas apsiaustas būtų išsilydęs asfalte. Nenutrūkstamas praei- 
vių srautas akimirką išblaškė Mariamą. 

Markas, aišku, bėgo priblokštas jos nuomonės. Tačiau viena 
smulkmena, vienas smėlio grūdelis galėjo viską apversti aukštyn 
kojom, galėjo sujaukti slapčiausius įsitikinimus, visą jo gyvenimą. 

Laumžirgio sparnelių plazdėjimas. 

+ 


Markas greitai tolo nuo Lenino kavinės kildamas Stalingra- 
do prospektu, šiek tiek ant nuomonės, Delono stadiono link. 
Ankstyvų skubančių tarnautojų retėjo. Tokiu metu gatvėse 
daugiausia sutinki pagyvenusių žmonių ir motinų, kurios eina 
apsuptos vaikų, ant vežimėlių pakabinusios plastikinius mai- 
šelius. Jis nužingsniavo prospektu dar kokius penkiasdešimt 
metrų, kad liktų kone vienas. Drebančiomis rankomis perplėšė 
sidabrinį dovanų popierių ir susigrūdo jį į džinsų kišenę. Rado 
mažą kartoninę dėžutę. Kartonas pasidavė maigomas jo nervin- 
gų pirštų. 

Daiktas iškrito jam į delną. 

Markas susvirduliavo. 

Kelias akimirkas juto, kad nebelaiko kojos. Jis žingtelėjo ata- 
tupstas du metrus lyg žaislinis klounas išnarintomis galūnėmis. 
Nugara atsišliejo į šaltą metalinį žibintą. Lėtai įkvėpė, kad atgautų 
kvapą ir pusiausvyrą. 

Nepanikuoti, palaukti, atgauti savitvardą. 

Dalis gatvės buvo tuščia, bet tereikėjo sušukti, žmonės jį būtų 
išgirdę, atbėgę. Ne, jis turi paklausyti proto balso. 

Nepaisant pastangų, kvėpavimas darėsi tankesnis, veržė ger- 
klę... Visada tie patys simptomai, nuo dvejų metukų, jo agorafobija. 

Kvėpuoti lėtai, atgauti ramybę. 

Agorafobija, priešingai nei dažnai manoma, nėra didelių er- 
dvių ar minios baimė... Tai tiesiog baimė, kad tau niekas negalės 
padėti... Tam tikra prasme baimės baimė... Tokia panika apima 
atsidūrus vietose, kur jautiesi izoliuotas: dykumoje, miške, kal- 
nuose, vandenyne... Bet lygiai taip pat minioje, auditorijoje, sta- 
dione; tiek sausakimšoje gatvėje, kur net juoda nuo žmonių, tiek 
tuščioje... 

Markas jau buvo su tuo apsipratęs, mokėjo ištverti, kai prie- 
puolis nebūdavo smarkus. Dabar toks pavojus kildavo retai. Jis 
galėjo klausytis paskaitų pilnose auditorijose, važiuoti metro, eiti 
į koncertus... 

Jis sunkiai alsavo. 

Pamažu kvėpavimas vėl įgavo normalų ritmą. Markas te- 
bestovėjo atsišliejęs į žibintą, nors plieninis vamzdis skaudžiai 
mygo nugarą. 

Nuleido akis į delną. 

Rankoje buvo mažytis žaisliukas. 

Lėktuvas. 

Sumažintas modelis. Tiksli metalinė oro lainerio A300 kopi- 
ja. Gana sunkus, pieno baltumo, tik lėktuvo uodega mėlyna, balta 
ir raudona. Mažas „Majorette“ žaisliukas, tokių šimtais rastume 
berniukų kambarių lentynose. Marko ranka drebėjo gniauždama 
šaltą lėktuvėlio korpusą. 

Ką tai reiškė? 

Juokai? 

Niauri dovana skaitančiam Gran Diuko užrašus? 

Juokinga... 

Markas turėjo pamąstyti. Daugiau nieko, tik šis žaisliukas? 

Jis pasirausė džinsų kišenėje, išlygino pakuotę. Supyko ant sa- 
vęs: tarp skubiai perplėšto popieriaus skiaučių rado mažą balto 
popieriaus lapelį su ranka rašytu tekstu. Markas tuoj atpažino Lili 
rašyseną. Dar stipriau nugara atsirėmė į žibinto stulpą ir perskaitė: 


Markai! 

Turiu išvykti. Nepyk ant manęs, visada sau tai žadėjau. Išva- 
žiuoti, kai sukaks aštuoniolika mety. Išvažiuoti toli, kitur... Į Indi- 
ją, Afriką, Andus... arba į Turkiją, kodėl gi ne? Nesijaudink, nieko 
nebijok, lėktuvas man ne naujiena, ar ne? Aš stipri. 

Išgyvensiu. Dar sykį. 

Jei būčiau tau papasakojusi, tu nebūtum sutikęs. Bet kai pagal- 
vosi, sutiksi, pritarsi man. Negalime taip gyventi toliau, abejodami. 
Todėl, Markai, turiu atsitolinti. Nuo tavęs. Turiu padėti tašką. Taip 
pat nukirsti nudžiūvusias šakas... 

Markai, nesistenk manęs surasti ar man prisiskambinti. Neda- 
ryk nieko. Man reikia nutolti, man reikia laiko. 

Aš taip manau. 

Kada nors mes, vienas ir kitas, sužinosime, kas esame, kas esa- 
me vienas kitam. 

Pasirūpink savimi. 

Emili 


Markas pajuto, kad jo kvėpavimas vėl darosi tankesnis. Prisi- 
vertė stumti šalin galvoje knibždančias mintis. 

Reikia kažką daryti, veikti. 

Jis žingtelėjo į priekį, atsisegė kuprinę, įsidėjo į ją lėktuvėlį, 
laišką ir popierių. Kelias akimirkas gaudė kvapą, paskui čiupo 
mobilųjį telefoną. Dirbdamas Prancūzijos telekome turėjo gali- 
mybę Lili ir sau gauti paskutinės laidos madingiausius telefonų 
modelius su automatiniu numerių įrašu. 

Negalvodamas leidosi per vardų sąrašą, sustojo ties Lili, pa- 
spaudė žalią mygtuką. Ekranas nušvito, ilgi signalai, rodės, nie- 
kada nesibaigs. 

Dažnai pasitaikydavo, kad Markui skambinant Lili nekelda- 
vo ragelio. Atsakiklis įsijungė tiksliai po septinto signalo. Jis juos 
skaičiavo mintyse. Jau po ketvirtojo nebeturėjo vilčių. 

„Laba diena. Čia Emili. Palikit man žinutę, aš jums paskam- 
binsiu, kai tik galėsiu. Iki. Bučiuoju.“ 

Markas nurijo seilę. Lili balsas išspaudė jam ašaras. 

- Lili, čia Markas. Maldauju, paskambink man. Apkabinu 
tave. Tu man brangi. Labiau nei visi kiti. Paskambink man. Grįžk. 

Markas išjungė telefoną. Lėtai nužingsniavo Stalingrado 
prospekto šaligatviu mąstydamas apie Lili žodžius. 

„Išvažiuoti toli...“ 

„Padėti tašką...“ 

„Nukirsti nudžiūvusias šakas...“ 

Ką ji norėjo pasakyti? 

Markas nebuvo kvailas, sukakę aštuoniolika metų tebuvo 
dingstis, visa ši istorija susijusi su Gran Diuko užrašais, kuriuos 
Lili skaitė visą naktį. Ką ji ten rado? Ką atspėjo? 

„Kada nors mes, vienas ir kitas, sužinosime, kas esame, kas 
esame vienas kitam...“ 

Ne! Markui buvo svetimos Lili abejonės. Niekas pasaulyje ne- 
būtų galėjęs pakeisti jo paties įsitikinimo. 

Markas pasiekė Generolo Leklerko aikštę. Autobusai tankio- 
mis eilėmis važiavo priešpriešiais abiem Gabrielio Peri gatvės ir 
Pulkininko Fabjeno prospekto pusėmis. 

Ką jis turėjo daryti? Kaip rasti Lili? Eiti tuo pačiu keliu kaip ji? 
Perskaityti Gran Diuko užrašus iki paskutinio puslapio ir atspėti 
tai, ką atspėjo Lili? 

Markas supyko. Sustojo kaip įbestas priešais autobusus, va- 
žiuojančius pirmyn ir atgal per aikštę. Jam atrodė neįmanoma 
sėsti ir imti skaityti tą šimtinę puslapių viliantis surasti pėdsaką. 
Jis vėl čiupo savo mobilųjį, ėmė tikrinti pavardes ir sustojo prie B. 

Bulo. 

Markas truputį atsitraukė nuo gatvės, kad nebūtų girdėti kur- 
tinamo eismo triukšmo. 

- Alio? Ženifė?.. Puiku, čia Markas. Atleisk, aš labai skubu. 
Man reikia informacijos, asmeniškai, vieno žmogaus telefono ir 
adreso Paryžiuje... Rašaisi jo pavardę?.. Gran Diukas. Krediulis 
Gran Diukas... Taip, Žinau, tai neįprastas vardas. Tokio antro 
nėra... 

Ženifė, jo bendradarbė iš Prancūzijos telekomo, buvo jo vien- 
metė, studijavo Filologijos fakultete taikomąsias užsienio kalbas. 
Markas neabejojo - jam nereikėtų didelių pastangų, kad mergina 
jį įsimylėtų. Prispaudęs telefoną prie ausies jis pakėlė akis, keletą 
Šv. Deniso bazilikos, virš namų, už kelių gatvių. 

— Taip?.. Tu juos iš tikrųjų radai? Genialu! 

Markas užsirašė Gran Diuko telefoną ir adresą. Skubiai mes- 
telėjo Ženifė „ačiū“ ir tuojau surinko privataus detektyvo telefo- 
no numerį. Tuštumoje aidėjo ilgi signalai, kol galiausiai vėl at- 
siliepė atsakiklis. Markas širdyje nusikeikė. Juo blogiau, jis turi 
žaisti atviromis kortomis, negaišti laiko. 

— Gran Diukas? Čia Markas Vitralis. Man reikia žūtbūt pas 
jus ateiti arba, geriau, su jumis kur nors susitikti. Kaip galima 
greičiau. Tai susiję su Lili. Ir su jūsų užrašais, kuriuos rašėte jai. 
Aš juos turiu, ji man juos patikėjo, kaip tik dabar skaitau. Klau- 
sykit, jei gausit mano žinutę, paskambinkit man į mobilųjį telefo- 
ną. Varau pas jus, būsiu po kokių keturiasdešimt penkių minučių 
vėliausiai... 

Markas įsikišo telefoną į kišenę. Ryžosi. Grįžo atgal, dideliais 
žingsniais nužirgliojo Stalingrado prospektu iki galinės trylikto- 
sios linijos stoties. Gran Diukas gyveno Putpelių Kalvos gatvės 
dvidešimt pirmajame name. Markas mintyse peržvelgė metro 
pagrindines linijas. Jau dvejus metus vienas vaikščiodamas Pary- 
žiaus gatvėmis išmoko susigaudyti net nebežiūrėdamas į stočių 
planus. Tryliktąja linija, Šatijono-Monružo kryptimi, jis pasieks 
centrą per Šv. Lozoriaus stotį, Eliziejaus Laukus, Invalidų aikš- 
tę, Monparnasą... Į Putpelių Kalvos gatvę, kuri yra tarp Ledainės 
gatvelės ir Italijos aikštės, reikėtų važiuoti šeštąja linija, Tautos 
aikštės kryptimi. Beje, Monparnase teks persėsti. Iš viso kokios 
dvidešimt stotelių, galbūt truputį daugiau. 

Po kelių minučių Markas vėl atsidūrė prie Paryžiaus VIII 
universiteto Lenino gatvėje. Iš tolo žvilgtelėjo į Mariamos barą, 
paskui nusileido į metro. Koridoriuje už pirmo posūkio, kur ma- 
žiau pūtė vėjas, ant nešvarios paklodės šalia šuns, lieso geltono 
kailio mišrūno, miegojo žmogus. Jis net neprašė pinigų. Markas 
padėjo ant paklodės du frankus beveik nesulėtinęs žingsnio. Šuo 
važinėjo Paryžiaus metro ir beveik kiekvieną kartą duodavo mo- 
netą sutiktam elgetai; šį įprotį jis atsivežė iš Djepo, kur jo senelė 
visada šelpdavo gatvės vargetas; ji metų metus jį mokė vertybių 
pagrindų, aiškino apie solidarumą, kalbėjo, kaip įveikti vargšų 
baimę, gėdą duoti; dabar tai buvo dalis jo moralės - ar Djepe, ar 
Paryžiuje, ar kokiame kitame pasaulio mieste, kad ir kur jis nu- 
keliautų. Jam tai daug kainavo! Lili iš jo juokdavosi, nepiktai. Joks 
paryžietis taip nedarė! Vadinasi, jis nebuvo paryžietis. 

Krypties Sen Deni-Paryžius peronas buvo pustuštis. Laimė, 
pagalvojo Markas. Keturiasdešimt penkios minutės metro, dvi- 
dešimt stotelių... Jis turės laiko toliau skaityti Gran Diuko užrašus 
ir mėgins suprasti. 

Seks Lili pėdomis. 

Markui nedavė ramybės trys žodžiai. 

. „Nukirsti nudžiūvusias šakas...“ 

Ką Lili norėjo pasakyti? 

Nukirsti nudžiūvusias šakas? 

Metro traukinys atvažiavo į stotį. Markas įlipo į vagoną, išsi- 
traukė žalsvąjį sąsiuvinį. 

Jam į galvą šovė beprotiška, įkyri mintis. O jei tas lėktuviukas 
tebuvo masalas, mizanscena įspūdžiui padaryti? Lili jam ne viską 
pasakė. Pavyzdžiui, tas žiedas. Iš kur tas safyras, kurį mūvėjo? 
Buvo daug tamsių dalykų. 

O jei Lili nepavyko išvažiuoti? Toli, kitur? O jei Lili liko čia, 
arti, ir jos tikslas buvo visai kitas? 

Jį atstumti. 

Jį atstumti, nes tai, ko ketino imtis, buvo rizikinga, pavojinga. 

Jį atstumti, nes jis nebūtų sutikęs. 

Nukirsti nudžiūvusias šakas... 

Ojei Lili sužinojo tiesą ir ketino tiesiog atsikeršyti? 

Krediulio Gran Diuko dienoraštis 


Į rajoninės spaudos žurnalistus naudinga kreiptis todėl, kad 
jie retai gauna svarbios informacijos anksčiau už Paryžių. Net jei 
įvairių įvykių nutinka po jų nosimi, jų darže, vis tiek Paryžiaus 
žiniasklaida įspėjama anksčiau už juos, jos žurnalistai atvyksta 
pirmieji ir paima interviu iš pagrindinių veikėjų vakaro laikraš- 
čiui. Taigi, kai rajoninė spauda turi informacijos, galinčios sudo- 
minti visą Prancūziją, ji jos neatsisako... Maža to, parodo didelį 
išradingumą, kad ji duotų vaisių, išsunkia iš jos visas sultis iki 
paskutinio lašo. 

Praėjus ketvirčiui valandos po Pjero Vitralio skambučio, pas 
juos į Pošolio gatvę prisistatė „Informations dieppoises'* žurna- 
listas. Liusilė Moro negaišo laiko. „LEst rėpublicain“ priklausė tai 
pačiai spaudos grupei kaip ir vietinis dienraštis „Informations 
dieppoises“. Djepo žurnalistas turėjo surinkti pirmą informaci- 
ją, pirmas nuotraukas ir paskui viską išsiųsti į jų būstinę Nansi 
mieste. Liusilė Moro savo ypatingas naujienas pardavė vietinėms 
televizijoms: FR3-Franche-Comtė ir FR3-Haute-Normandie. Stra- 
tegija buvo kuo tiksliausiai apskaičiuota, kad kitą rytą būtų par- 
duota kuo daugiau laikraščių: reikėjo įjautrinti viešąją nuomonę, 
iš vakaro pateikti kelias smulkmenas televizijai, kad kiekvienas 
panorėtų išskirtinį Vitralių interviu ištisai perskaityti antrame 


* „Djepo žinios“ (pranc.). 

„LEst rėpublicain puslapyje. Trumpus vietinių televizijų repor- 
tažus vakare perėmė nacionaliniai kanalai. TF1 komanda atvyko 
net į Kuvrė susitikti su Leonsu de Karviliu, nespėjus įsikišti jo 
advokatams, kurie būtų jam patarę tylėti. Jis pats ryžosi įpilti aly- 
vos į žiniasklaidos ugnį. 

Ne, jis nepaneigė. 

Taip, jis pasiūlė Vitraliams pinigų. 

Taip, jis širdies gilumoje įsitikinęs, kad išsigelbėjusioji yra jo 
vaikaitė Liza Roza, jis taip padarė iš kilnumo ar iš gailesčio Vi- 
traliams, šie du jausmai, regis, jam pynėsi kartu. Dievas, žinoma, 
apsaugojo jo šeimą. Kitaip nė negalėjo būti. 


Kitą rytą, 1981 metų vasario 18 dieną, jis net pridūrė tiesiai į 
RTL eterį per dešimtos valandos žinias: 

- Jei abejojama, jei nežinoma tikros tiesos, teisėjas turi galvoti 
apie vaiko interesus, tik apie vaiko interesus. Jei būtų galima, pa- 
sirinkti turėtų vaikas. Ir jei jis galėtų tai padaryti, kam kiltų abejo- 
nė, kad šis kūdikis pasirinktų mano siūlomą ateitį, o ne Vitralių? 


Dirbdamas su šia byla sužinojau, kad žiniasklaidos mašina 
veikia kaip milžiniškas sniego gniužulas, riedantis pakalnėn, - 
niekas nebegali jo sustabdyti. Jeigu jūs dar šiandien prisimenate 
Laumžirgio bylą, tai, be abejonės, prisimenate tą laiką, tas kelias 
savaites prieš teismą. 1981 metų vasario ir kovo mėnesiais apie 
nieką kita ir nebuvo kalbama, išskyrus, aišku, prezidento rinki- 
mų kampaniją. Prancūzija pasidalijo į dvi stovyklas. Bendrais 
bruožais, jei pateikčiau kaip karikatūrą, turtingieji prieš vargin- 
guosius. Taigi stovyklos nelygios. Jei Prancūziją padalysime į dvi 
dalis pagal turtingumą, daugiau bus vargšų nei turtingų. Taigi 
didžioji dalis prancūzų palaikė Vitralių šeimą, kuri vis dažniau 
kalbėjo per televiziją, radiją, laikraščiuose. Pamanykit, feljetonas 
su nežinoma pabaiga! 

Karviliui teko nenorom prisiimti blogiuko vaidmenį. Prancū- 
zijoje pradedamas rodyti serialas „Dalasas“. Leonsas de Karvilis 

išore nė kiek nebuvo panašus į J. R. Evingą, tačiau nesidrovėta 
juos lyginti. Buvo puiki proga. Ir, kaip ir „Dalase“, J. R. galėjo pra- 
nokti Karvilį. 

Įtampa. Jaudulys. 

Gal ir jūs tuo metu buvote pasirinkę savo stovyklą? 

Aš - ne. Tuo laiku Laumžirgio byla man visiškai nerūpėjo. Vi- 
sas smulkmenas sužinojau vėliau, savo ilgo ir kruopštaus tyrimo 
metu. 1981-ųjų vasarį aš dar buvau užsiėmęs kazino reikalais; iš 
baskų pakrantės buvau persikėlęs į Žydrąjį Krantą ir Rivjerą Ita- 
lijos pusėje. Konspiraciniai butai, visą laiką konspiraciniai butai. 
Nuobodus darbas, duodantis vis mažiau pajamų. Vis dėlto, prisi- 
menu, pagavau vienos laidos nuotrupą, savotišką išankstinį tele- 
vizijos realybės šou, vakare, labai vėlai, kai tuščiai laukiau viešbu- 
čio kambaryje. Kalbino Nikolę Vitral. Santykius su žiniasklaida ji 
pamažu buvo perėmusi į savo rankas. Mašina, kurią įjungė Pjeras 
Vitralis, jį patį jau seniai buvo pralenkusi. Jis vengė kamerų. Jei 
būtų galėjęs, galbūt viską būtų sustabdęs, palikęs teisingumui net 
rizikuodamas viską prarasti. 

Tuo laiku Nikolei Vitral buvo kokie keturiasdešimt septyneri. 
Ji buvo jauna močiutė. Tikrai neatrodė graži klasikine to žodžio 
prasme, bet, kaip sako žiniasklaidos atstovai, buvo nenugin- 
čijamai gera klientė, tai aš irgi sužinojau vėliau. Nuo jos sklido 
savotiška bendravimo energija, jos byla buvo kryžiaus Žygis, o 
ji - šventoji, kankinė, ir tai skelbė atvirai su nepamėgdžiojamu 
normandišku Ko krašto akcentu... Buvo nuoširdi, paprasta, grau- 
dinanti, juokinga, o visa tai nuostabiai tiko ekranui. Jos įdubęs 
veidas, nugairintas jodo prisodrinto Lamanšo vėjo, itin nekaip 
atrodė stambiu planu. Keturiasdešimt septynerių metų ji jau 
buvo gana apkūnoka... Toli gražu ne modelis... 

Vis dėlto tą vakarą, kai vienas sėdėjau priešais televizorių 
nieko nežinodamas nei apie bylą, nei Nikolės kryžiaus žygį, ta 
moterėlė, kurios niekada nebuvau matęs, mane sujaudino. Turiu 
galvoje - fiziškai. 

Tikriausiai ne mane vieną. Jos mėlynos kibirkščiuojančios 
akys sakė, kad ji iš tų, kurios gyvenimui ir visoms nelaimėms 
rodo špygą, be abejonės... Ypač krito į akis jos krūtys. Nikolė 
Vitral visada labai natūraliai savo stambią krūtinę įsprausdavo į 
sukneles su iškirptėmis arba atviras palaidinukes. Aišku, tai tu- 
rėjo padėti prekiaujant Djepo pajūryje. Kad dėl skonio užbertų 
pipiriukų, ji beveik visada dėvėjo liemenę, švarkelį ir visą laiką 
siaustėsi dangstydama savo apnuogintas formas. Paskui aš daž- 
nai ją stebėjau, tai tapo jos nevaldomu refleksu: jūs su ja kalbate, 
jūsų žvilgsnis neišvengiamai trumpam nukrypsta į jos krūtinę, 
tada Nikolė Vitral, - ji nenutraukia pašnekesio nei susidrovi, re- 
gis, jūsų žvilgsnio nė nemato, - išsyk susisiaučia liemenę, o ši po 
kelių sekundžių vėl atsilapoja. 

Keistas jaudinantis žaidimas, kuriam aš niekada neatsispir- 
davau. 

Televizijoje tas žaidimas rodėsi dar labiau iškrypęs. Švarkelis 
lyg uždanga čia prasiskleisdavo, čia užsiskleisdavo sulig prista- 
tančiojo žvilgsniu, o šis pamažu vis labiau jautėsi sumišęs. Bet kai 
jis pasisukdavo paklausti kito laidos svečio, televizijos žiūrovui 
nusišypsodavo kone dieviška laimė: pro prasiskleidusią uždangą 
galėdavo stebėti putnią krūtinę, kurią operatorius filmavo dro- 
viai ir labai įtaigiai, kol įsijungdavo Nikolės refleksas ir švarkelis 
vėl uždengdavo krūtinę. 

1981 metų vasario mėnesį Nikolė Vitral, galbūt pati to nesu- 
vokdama, savo netipišku žavesiu sutrikdė Prancūziją. Mane taip 
pat sutrikdė tą vakarą, nors jos nepažinojau ir su ja susitikau tik 
po kelių mėnesių. Ji mane trikdė visus tuos aštuoniolika metų. 
Tebetrikdo ir dabar, sulaukusi beveik šešiasdešimt penkerių. Tai 
yra mano amžiaus be kelių mėnesių. 


Jūs supratote, kad Vitralių ir mažosios Emili byla greitai tapo 
tokia, kurią visai įmanoma ginti. Geriausi Prancūzijos advokatai, 
dar nepasamdyti Karvilio, djepiečių šeimai pasiūlė savo paslau- 
gas. Veltui, savaime suprantama! Šios bylos reklama buvo didžiu- 

lė, juos palaikė viešoji nuomonė... Netikėtas laimikis! Nuo šiol 
tiek vienoje, tiek kitoje pusėje kovojantys profesionalai buvo vie- 
nodai kompetentingi. 

Pirmas darbas, kurio ėmėsi Vitralių advokatai, nauji, išma- 
nūs, įtakingi, žiniasklaidos išgarsinti, buvo tikras partizaninis 
karas, kurį jie paskelbė teisėjui Ledrianui ir kuris vyko 1981 
metų vasario ir kovo mėnesiais. Jie įtarė jį esant šališką ir buvo 
įsitikinę, kad jis galiausiai pritars Karviliams, nes Ledrianas ir 
Karviliai priklausė tam pačiam pasauliui. Lions Clubs, Rotary, 
frankmasonai, pietūs pas ambasadorių, - viskas buvo išmėginta, 
ir ne tik meiliai pataikaujant... Galų gale Teisingumo ministeri- 
ja nusileido! Balandžio pirmą dieną teisėjas Ledrianas atsista- 
tydino, - greitas juokingas veiksmas, - ir buvo paskirtas naujas 
teisėjas, iškilus asmuo Strasbūro teisme, teisėjas Veberis, mažas 
tiesus akiniuotas žmogelis, šiek tiek panašus į Eliotą Nesą ir Vudį 
Aleną. Žmogelis, apie kurio sąžiningumą niekas neužsimindavo, 
vėliau net Karviliai. 


Balandžio ketvirtą dieną prasidėjo liudytojų apklausa. Šiaip 
ar taip, po mėnesio viskas paaiškės. Teisėjas turėjo rinktis. Abi 
pusės sutarė vengti bet kokio tarpinio sprendimo, bet kokio teis- 
mo akto, nustatančio dvigubą tapatybę ir įtvirtinančio padalytą 
globą: savaitė pas vieną iš šeimų, atostogos pas kitą. Atsirastų dvi- 
vardė pabaisa. Lili visam gyvenimui. 

Ne, teisėjas turėjo kaip kirviu kirsti. Priimti gyvybės ir mir- 
ties nuosprendį. Nuspręsti, kas išgyveno, o kas žuvo. Liza Roza de 
Karvil ar Emili Vitral? Vėliau aš pats savęs to klausiau. Ar koks ki- 
tas teisėjas nors sykį turėjo tokią galią: nužudyti vieną vaiką, kad 
galėtų gyventi kitas? Būti gelbėtoju ir drauge budeliu. Viena šeima 
laimi, kita viską praranda. Šitaip buvo geriau, visi dėl to sutarė... 

Kirsti. 

Iš tikrųjų. Bet nuo ko? 

Vėliau aš daugybę kartų skaičiau tyrimo dokumentus, šimtus 
puslapių, kuriuos savo rankose turėjo teisėjas Veberis; išklau- 

siau dešimtis valandų trunkančių liudytojų parodymų teisme, 
turėjau leidimą juos gauti po daugelio metų, tarpininkaujant 
Karviliams... 

Tuščias reikalas! Tyrimai ir atsakomieji tyrimai, kuriuos galė- 
jai aiškinti vienaip ar kitaip. Teismo posėdžiai baigdavosi eksper- 
tų ginčais, jie buvo pakviesti abiejų pusių, vadinasi, šališki. Neša- 
liški ekspertai neturėjo ko pasakyti! Po teismo posėdžių, trukusių 
ne vieną dieną, viskas sukosi ties ta pačia starto linija: kūdikio 
akys žydros... Kaip Vitralių. Vitraliai įgyja pranašumo, tačiau la- 
bai mažai, Karvilių advokatai paskutinę akimirką suranda tolimą 
giminaitę šviesiomis akimis... Taigi! 

Teisėjas Veberis tikriausiai kišenėje turėjo monetą ir slapta ją 
sukiojo liudytojams duodant nesibaigiančius parodymus. 

Karvilio advokatai panaudojo visą energiją gramzdindami 
užmarštin pražūtingus savo kliento pasisakymus žiniasklaidoje, 
keisdami jo įvaizdį, stengdamiesi sugrąžinti viešosios nuomonės 
palankumą. Nors ir nelaimėjo, vis dėlto bent iš dalies jiems tai 
pavyko. Jie viešai pradėjo pulti tai, ką vadino „Vitralių klanu“; 
„klanas“ reiškė sykiu šeimą, kvartalą, rajoną... 

Prieš klaną, prieš nepalankią viešąją nuomonę Leonsas de 
Karvilis galiausiai stovėjo vienas su savo orumu, principais, mo- 
rale. Advokatai šiaip ne taip jį privertė apsivilkti minios smer- 
kiamo kvailio, aukos kostiumą, privertė prisiimti kieto, bet gar- 
bingo Žmogaus vaidmenį, žmogaus, kuris visą gyvenimą kovėsi, 
kad laimėtų, ir kuriam vis dėlto atimama teisė į poilsį. Teisė būti 
seneliu. Veikiau teisė būti „tėtuku“, Panjolio romano „Žanas de 
Floretas' tėtuku, kuris visą gyvenimą daro baisiausias klaidas, bet 
galiausiai, kai įvykių tėkmė pasisuka prieš jį, skaitytojas, užuot 
sušukęs: „Taip jam ir reikia! , susigraudina iki ašarų. 

Tokio vaidmens Leonsas de Karvilis turėjo laikytis per ap- 
klausas žurnalistų akivaizdoje - parblokšto ąžuolo! Žiūrovams, 
klausytojams ir žurnalistams norom nenorom įsismelkė abejonė: 
o jei galų gale tiesą sako kaip tik Karvilis... Jeigu jie leidosi su- 
klaidinami Vitralių skeryčiojimosi per žiniasklaidos priemones, 

jų skurdo, kurį jie taip begėdiškai bruko į akis... Putlios Nikolės 
Vitral krūtinės... 

Karvilio advokatai tikrai žinojo, ką daryti... 

Taigi visa byla krypo link lygiųjų; nepaisant skubos, buvo 
ruošiamasi žaisti pratęsimus. Atrodė, kad smūgiai į vartus nie- 
kada nesiliaus. 

Štai tada, paskutinę liudytojų parodymų dieną, į žaidimą įsi- 
traukė jauniausias Vitralių advokatas ponas Legernas. Nuo to lai- 
ko, galiu jums tai patvirtinti, jis garsėja Paryžiuje. Turi biurą per 
tris aukštus Šv. Honorato gatvėje. Bet tuo metu, 1981 -aisiais, jis 
buvo visiškai nežinomas. Iškilo iš tų advokatų, kurie nemokamai 
gynė Vitralius. Tad moralas toks: ginti neišgalinčius susimokėti 
našlę ir našlaitį taip pat gali būti labai naudinga... 

Legernas skrupulingai parengė planą. Paklausė teisėjo Vebe- 
rio, ar jis galėtų kalbėti paskutinis, tarsi ketintų paskutinę minutę 
ištraukti iš rankovės lemtingą daiktinį įrodymą... 

1998 metų spalio 2 diena, 10 val. 47 min. 
Šv. Lozoriaus stotis 


Staigus šurmulys privertė Marką pasukti galvą. Vagono durys 
atsidarė, ir minia, jau susispaudusi perone, pasistengė susigrūsti 
viduje, kur iki tol atrodė beveik tuščia. Tai nebuvo ryto ar vakaro 
spūstis, bet stovinčių kūnų tankis viename kvadratiniame metre 
vis dėlto pakėlė Marką ant kojų. Atlenkiamoji kėdė klaktelėjo į 
geležinę sieną. Markas pasitraukė į kampą, prisispaudė prie lango 
stiklo. Nepaleido iš rankų sąsiuvinio. Prasižergęs tvirtai įsirėmė 
kojomis į grindis, kad išlaikytų pusiausvyrą. Vienas žmogus įsiki- 
bo į plieninį turėklą pratiesęs ranką tiesiai po Marko nosimi, kita 
ranka jis gniaužė kišeninio formato trilerį ir godžiai skaitė. Mar- 
kas truputį pasisuko, kad ir pats galėtų skaityti. Vagonui purtantis 
smulki glausta Gran Diuko rašysena šokinėjo jam prieš akis, bet 
perskaityti buvo galima. 


Krediulio Gran Diuko dienoraštis 

Advokatas Legernas užlipo ant pakylos. Šią 1981 metų ba- 
landžio 22 dieną salėje žmonių buvo nedaug, apie trisdešimt: abi 
šeimos, artimieji, advokatai, įvairūs liudytojai, policininkai. Le- 


gernas pirmiausia kreipėsi į salėje esančius policininkus: 

— Ponai, - paklausė jis, - ar stebuklingai išsigelbėjusi mergytė 
turėjo kokį nors papuošalą, kai ją radot? Pavyzdžiui, vėrinį. Paka- 
buką. Galbūt grandinėlę? 

Apstulbę tyrėjų žvilgsniai. Komisaras Vateljė, sėdintis pir- 
moje eilėje, kostelėjo į barzdą. Aišku, ne! Tarsi rastas kūdikis ant 
riešo būtų turėjęs grandinėlę su užrašu Liza Roza arba Emili! Ko 
siekia tas jaunas reiklus advokatas? 

— Gerai, - toliau varė Legernas. - Ponia Vitral, ar mažoji Emi- 
li nešiojo kokį papuošalą, grandinėlę ant kaklo, apyrankę? 

— Ne, - atsakė Nikolė Vitral. 

- Jūs tuo tikra? 

— Taip... 

Nikolė Vitral užgniaužė raudą ir kalbėjo toliau: 

— Taip. Mes turėjome Emili dovanoti apyrankę krikšto proga, 
jiems grįžus iš Turkijos. Jau buvome ją užsakę pas Leserfą Ofran- 
vilyje, bet ji niekuomet jos nenešiojo. 

Ji pabrėžė savo frazę, šį kartą nebesulaikydama ašarų. Pasi- 
lenkė, kelias akimirkas pasirausė rankinėje, išėmė iš jos pailgą 
raudoną dėžutę ir pakišo ją teisėjui Veberiui po nosimi. Atidarė 
ją ir jam į delną įdėjo mažutę sidabrinę grandinėlę. 

Trapią ir nenaudingą. 

Klausytojus apėmė jaudulys, neaplenkdamas nė Karvilių sto- 
vyklos. 

Vaikiškomis, žaismingomis pasviromis raidėmis buvo įrėž- 
tas užrašas Emili, taip pat jos gimimo data - 1980 metų rugsėjo 
30 diena. 


Vėliau aš sužinojau, Nikolė Vitral man prisipažino: tai buvo iš 
anksto paruoštas smūgis! Krikštas buvo numatytas kitą mėnesį, 
bet jokia grandinėlė dar nebuvo užsakyta. Tai buvo tik mizan- 
scena, rizikinga, bet paveiki. Pasirengimas. Prieš staigiai puolant. 

Tada jaunasis advokatas pasisuko į Karvilį. 

— Pone de Karvili, ar Liza Roza turėjo kokį nors papuošalą, 
pavyzdžiui, grandinėlę ant rankos? 

Karvilis su nerimu pažvelgė į savo advokatus. Teisėjas Veberis 
paragino: 

- Pone de Karvili, prašom atsakyti advokatui Legernui. 

Karvilis buvo beprabyląs, bet Legernas, greitesnis, jam neda- 
vė laiko. Iš storo raudono aplanko pergalingai ištraukė sąskaitos 
kopiją, ir ne bet kokios, o auksakalio juvelyro Filipo Turnero iš 
Vandomo aikštės. 

Teisėjas Veberis patvirtino. Sąskaitoje buvo aiškiai nurodyta, 
kad išduota sunki rankinė aukso grandinėlė. Patikslinta, kad var- 
das „Liza Roza“ ir gimimo data „1980 m. rugsėjo 27 d.“ išraižyta 
ranka, su rėžtuku. Sąskaita išrašyta 1980 metų spalio 2 dieną, va- 
dinasi, praėjus mažiau nei savaitei po Lizos Rozos gimimo. 

Tai nieko neįrodė, absoliučiai nieko, bet pirmą kartą per liu- 
dytojų apklausą Karviliui reikėjo gintis be atsakomųjų argumen- 
tų, kuriuos jam smulkiai parengdavo advokatai. 

— Pone de Karvili, - kalbėjo toliau Legernas, - ar Liza Roza 
segėjo šią grandinėlę? 

— Iš kur man žinoti? Aš ją nusiunčiau sūnui į Turkiją kaip 
tik po Lizos Rozos gimimo. Tačiau manau, kad ją, be abejonės, 
jai užsegdavo retai... Kokiomis nors progomis... Tai buvo brangi 
grandinėlė. 

— Jūs manote? Ar žinote? 

— Manau. 

— Gerai, dėkoju. 

Advokatas Legernas iš raudono aplanko ištraukė dar vieną 
kopiją, pašto atviruko, siųsto iš Džeichano Turkijoje. 

— Pone de Karvili, jūs gavote šį atviruką iš sūnaus, iš Turkijos, 
praėjus kokiam mėnesiui po Lizos Rozos gimimo? 

- Kur jūs jį radot?! - suriko Karvilis. 

— Arjūs gavote šitą atviruką? - nesutrikęs paklausė advokatas. 

Karvilis pasidavė, jis neturėjo išeities. Ąžuolo šakos linko. 

— Taip, žinoma... 

— „Brangus tėti, - pradėjo skaityti Legernas. - Praleidžiu 
smulkmenas, štai kas mus domina: „Ačiū už grandinėlę... Tik- 

riausiai sumokėjot daug pinigų, ji nuostabi. Liza Roza jos nepa- 
leidžia... Tai vienintelis daiktas, kuris ją čia paverčia maža pran- 
cūzaite... 

Visiems apstulbus, Legernas nutilo mėgaudamasis pergale. 

Niekada nesužinojau, kas išdavė Karvilius, be abejonės, koks 
nors tarnautojas. Legernas už tą pašto atviruką turėjo sumokėti 
aukso kainą... Aukso kainą... Pagaliau viskas sąlygiška... Palyginti 
su keturių aukštų namu Šv. Honorato gatvėje! 

- Tai nieko neįrodo! - pratrūko vienas iš Karvilio advoka- 
tų. - Tai groteskas! Grandinėlė galėjo būti nusegta prieš sėdant į 
lėktuvą, ji galėjo būti nuplėšta dūžtant lėktuvui... 

Legernas triumfavo: 

— O ar grandinėlė, ar koks nors panašus papuošalas buvo ras- 
tas prie lėktuvo tame plote, kur kiekvienas kvadratinis centime- 
tras buvo iššukuotas? 

Tyla teismo salėje. Susikišęs rankas į odinės striukės kišenes, 
tylėjo ir Vateljė, priblokštas, kad tyrime jį dubliuoja ambicingas 
jaunuolis juoda mantija. 

- Ne, suprantama... Tiesa, komisare? Ar ant stebuklingai išsi- 
gelbėjusio kūdikio riešo buvo rasta nutrauktos apyrankės žymių? 
Mažiausias paraudimas? 

Išmaniai atseikėta tylos akimirka. 

- Ne, suprantama, nieko tokio gydytojai nepažymėjo... Eiki- 
me toliau. Ar ant kūdikio riešo buvo pastebėtas blyškesnis ruože- 
lis, mažiau įdegęs, kaip būna nuolat nešiojant papuošalą?.. 

Laikas, rodės, sustojo. 

— Ne, jokios, suprantama... Dėkoju, tai viskas. 

Advokatas Legernas grįžo prie savo kėdės. Karvilio advokatai 
vėl suriko, kad tai tik teatro efektas, kad ta nelaiminga grandinė- 
lė nieko nereiškia... Legernas neatsiliepė. Žinojo, kad juo labiau 
priešininko advokatai ginsis, juo labiau teiks reikšmės tam pa- 
prastam klausimui. 

Jei ši smulkmena nereikšminga, kodėl Karvilis niekada apie 
ją nekalbėjo teisme? 

Žiūrint iš šalies, ši istorija su grandinėle nebuvo nė kiek svar- 
besnė už visa kita. Abejonė, dar viena abejonė... Bet čia, to proce- 
so metu, grandinėlė virto daiktiniu įrodymu prieš Karvilį. Naujas 
daiktas byloje, daiktas, kurio visi laukė nuo pat tyrimo pradžios. 
Taigi, nors lengvutis, nors vos apčiuopiamas, šis naujas daikčiu- 
kas galėjo nusverti svarstyklių lėkštę... 

Teisėjas Veberis ilgai žiūrėjo į Leonsą de Karvilį. Pramoninin- 
kas melavo, žinoma, tas melas - tik nutylėjimas, bet vis dėlto me- 
las. Jis pagautas darant nusikaltimą! Vien dėl to, nesant geresnio 
pasirinkimo, argi teisė neturėjo atsisukti į priešingą pusę? 

Abejonė... 


Ta Karvilio grandinėlė mane persekiojo ilgus metus. Kai pa- 
galvoju, kiek įdėjau energijos jos ieškodamas, sekdamas paskui ją 
aplink pasaulį... Kai pagalvoju, kad aš ją jau beveik turėjau savo 
rankose, kad tiek mažai trūko... Bet dar sykį man atleiskite, aš vis 
užbėgu už akių, vis užbėgu už akių... 


Apie teisėjo Veberio sprendimą sužinota po kelių valandų. 
Mergaitė, stebuklingai išsigelbėjusi po Baisiojo kalno nelaimingo 
įvykio, buvo Emili Vitral. Jos seneliai, Pjeras ir Nikolė Vitraliai, 
tapo teisėtais globėjais, kartu ir jos vyresnio brolio Marko globėjais. 

Liza Roza de Karvil žuvo, sudegė gyva su savo tėvais oro lai- 
neryje 5403 Stambulas- Paryžius. 

Karvilio advokatai norėjo apskųsti nuosprendį, panaudoti vi- 
sas įmanomas priemones. Bet Leonsas de Karvilis atsisakė. Jo su- 
knežinto ąžuolo, tėtuko vaidmuo nebetiko šiomis aplinkybėmis. 

Kitais metais per kelis mėnesius jis patyrė du širdies priepuo- 
lius, nugramzdinusius jį kone į daržovės būklę ir prikausčiusius iki 
dienų galo prie vežimėlio. Tai atrodė tobulai logiška įvykių seka. 

1998 metų spalio 2 diena, 10 val. 52 min. 


— Paslėpk Gran Diuko lavoną! 

Matildos de Karvil tonas neleido prieštarauti. 

Tačiau Malvina de Karvil telefonu mėgino protestuoti: 

— Bet, močiute... 

— Paslėpk Gran Diuko lavoną, aš tau sakau! Nesvarbu kur, 
spintoje, po kokiu nors baldu. Reikia laimėti laiko. Pas jį kas nors 
gali ateiti. Kaimynė, namų tvarkytoja, meilužė... Anksčiau ar 
vėliau prisistatys policija. Kvailute, tikriausiai visur palikai savo 
pirštų atspaudų. Viską nuvalyk, sakau tau! 

Malvina prikando lūpą. Močiutės tiesa, ji elgėsi kaip kokia idi- 
otė. Sukosi aplinkui svetainėje tarp Krediulio Gran Diuko lavono 
ir vivariumo, kuriame galavosi vabzdžiai. Ji turėjo skubėti, negalė- 
jo čia ilgai užtrukti, bet reikėjo apie tai pakalbėti su močiute. 

Jis tuoj ateis. | 

— Močiute, yra dar vienas dalykas... 

Kitame linijos gale Matilda de Karvil kurį laiką tylėjo. Viena 
ranka laikė ragelį, kita toliau karpė ilgą rožyno eilę. Iš dukraitės 
tono suprato, kad tai svarbu. 

— Na, tai kas yra, Malvina? 

— Gran Diukui skambino Markas Vitralis. Vos prieš penkias 
minutes. Paliko žinutę atsakiklyje... 

Matilda de Karvil susilaikė nenutraukusi dukraitės. Tiksliu 
judesiu sodo žirklėmis nukirpo šaką. 

— Jis sakėsi ieškąs Gran Diuko... Bus čia po pusvalandžio. Va- 
žiuoja metro. Tai susiję su Liza Roza. Ir... ir... sakė turįs Gran Diu- 
ko užrašų sąsiuvinį. Liza Roza jį perskaitė vakar. Šį rytą patikėjo 
tą sąsiuvinį jam... 

Nukrito kita rožių kero šaka, nupjauta iki pat šaknų. Juodą 
Matildos de Karvil suknelę apipylė nuvytusių žiedlapių lietus. 

— Tada juo labiau turi paskubėti, Malvina. Padaryk, ką sakiau, 
nutrink visas žymes ir eik iš namo lauk. 

— O... o paskui, močiute? 

Pirmąkart Matilda de Karvil sudvejojo. Žirklių nasrai, apžioję 
stiebą, liko praviri. Iki kol ji gali naudotis Malvina? Iki kol ji gali 
ją kontroliuoti? Nerizikuodama, kad ratai vėl ims buksuoti... 

— Tu... tu lik netoliese, Malvina. Markas Vitralis tavęs nepažįs- 
ta. Pasislėpk gatvėje. Stebėk jį, pasek. Bet nieko daugiau nedaryk, 
paskambink man, kai jį pamatysi. Gerai supratai? Nieko daugiau 
nedaryk! O svarbiausia, paslėpk lavoną! 

— Su... supratau, močiute. 

Jos baigė pokalbį. 

Plieniniai žabtai nukando stiebą. 

Matilda de Karvil žinojo, kad Malvina nekenčia Vitralių. Taip 
pat suprato, kad jos dukraitė vaikštinėja gatvėje su mauzeriu 
L110. Užtaisytu. Puikiai veikiančiu, jai jau teko tuo įsitikinti. Ar 
protinga stengtis, kad ji žūtbūt išvengtų susitikimo su Marku Vi- 
traliu Putpelių Kalvos gatvėje prie Gran Diuko namo? 

Neprotinga! 

Žodį „protinga“ Matilda de Karvil seniai buvo išbraukusi iš 
savo žodyno. 

Paprasčiausia buvo atsiduoti likimui, Dievo valiai. Kaip visada. 

Matilda nusišypsojo pati sau ir toliau stulbinamai mikliai 
karpė rožių krūmus. Jos ilgi pirštai turėjo keistą gebėjimą suimti 
stiebus tarp dyglių ir niekada neįsidurti, o paskui tvirtu judesiu 
juos prilenkti iki aštrių sodo žirklių ašmenų. Matilda de Karvil 
dirbo greitai, mechaniškai, nedirsčiodama į rankas, kaip siuvėja 
narsto adatą į ją net nežiūrėdama. 

Jos elegantiška juoda suknelė apkrito žemėmis, žiedlapiais, 
aplipo žolės stiebeliais. Matildai de Karvil tai visai nerūpėjo. Ji 
apsidairė po didžiulį „Rožyno' parką. Leonsas de Karvilis sėdėjo 
vežimėlyje vidury pievelės po dideliu klevu. Galva nusvirusi ant 
šono. Nors buvo daugiau kaip už trisdešimties metrų, Matilda 
galėjo girdėti, kaip jis knarkia. Suabejojo, ar kviesti Lindą, slau- 
gytoją, kad pakištų po kaklu pagalvę ir pakeltų jam galvą, gal ir 
parvežtų, nes oras vėso. 

Ji truktelėjo pečiais. O kam... 

Jos vyras paniro į tokią būklę maždaug prieš septyniolika 
metų. Jam pavyko šiaip ne taip atsispirti pirmam infarktui, išsi- 
kepurnėti kelioms savaitėms, bet neištvėrė antrojo, kuris ištiko 
pačiame visuotinio susirinkimo įkarštyje aštuntame jų būstinės 
aukšte, tiesiai už Bersi. Greitosios pagalbos darbuotojams pavyko 
išgelbėti jam gyvybę, bet smegenys per kelias ilgas sekundes pri- 
trūko deguonies. 

Matilda de Karvil toliau apžiūrinėjo savo augalus, akimis sek- 
dama ant kaklo kabančio kryželio šešėlį rudoje žemėje. 

Dievo valia. Dar kartą. 

Po Baisiojo kalno katastrofos jos vyras, kaip visada, norėjo 
užsiimti viskuo. Ji neprieštaravo. Leido jam. Jis turėjo valdžią, ga- 
lią, ryšių... 

Ji suklydo! Žuvus vieninteliam jų sūnui Aleksandrui, Leon- 
sas prarado proto aiškumą. Darė vis daugiau klaidų! Pasiūlė pil- 
ną pinigų lagaminėlį Vitraliams, atsisakė kalbėti apie grandinėlę, 
kelias savaites visur tampė vargšę Malviną, kad ji liudytų kiekvie- 
nam sutiktam žmogui. 

Ką jau kalbėti apie kitką, beviltiška. 

Taip, Matilda šiam neįgaliajam jautė tik panieką. Po visų tų 
metų ji vyro nekaltino nebent už oro lainerio sudužimą. 

Matildos pirštai skraidė nuo stiebo prie stiebo. Rožių spygliai, 
juokingai menki ginklai, nerodė jokio pasipriešinimo. Šakos kri- 
to viena ant kitos. 

Ir dar... Garsusis naftotiekis Baku- Tbilisis-Džeichanas buvo 
jo asmeninė idėja. Išsiųsti savo vienintelį sūnų ilgiems mėnesiams 
į Turkiją su nėščia marčia, priversti dukraitę gimti užsienyje! Dėl 
kažkokios svajonės! 1998 metais šioje prakeiktoje linijoje nebuvo 
nutiesta nė vieno vamzdžio. 

Leonsas de Karvilis visas buvo netikras. 

Ji šlykštėdamasi žiūrėjo, kaip ant jos vyro glėbiais krinta klevo 
lapai: į plaukus, ant pečių, ant rankų, ir kaupiasi tarp kojų. 

Matilda nukirpo paskutinę šaką ir atsitraukė apžvelgdama 
savo darbą. 

Dešimtys rožių krūmų buvo apkarpyta kuo žemiausiai. Ma- 
tilda prisiminė senelės patarimus: „Rožių krūmo niekada nenu- 
kirpsi per daug; reikia kirpti nesigailint, visada kuo daugiau, ko- 
voti su noru žirkles kelti aukščiau, atvirkščiai, jas reikia nuleisti, 
visada kirpti paliekant vos dešimt centimetrų nuo apačios.“ 

„Rožyno“ vila buvo pastatyta 1857-aisiais. Šie metai dar matėsi 
įrėžti granite virš dengto prieangio. Matilda žinojo, kad rožės buvo 
pasodintos tais pačiais metais ir kad nuo to laiko Karviliai jas prižiū- 
rėdavo patys. Jie samdė galybę žmonių tvarkyti, virti, kirpti, šveisti 
varinius dirbinius, valyti langus, prižiūrėti šią valdą... Bet Karviliai 
kartų kartomis patys prižiūrėjo rožyną. Matilda buvo supažindinta 
su sodininkyste, kai tik išmoko vaikščioti. Be rožyno, ji dar prižiū- 
rėjo pačios įkurtą žiemos sodą tolėliau nuo vilos. Ji paskutinį kartą 
pasigrožėjo savo karpiniais ir nepažvelgusi į vyrą nuėjo į šiltnamį. 

Vėl pagalvojo apie paskutinius Malvinos žodžius. Vadinasi, 
Krediulio Gran Diuko užrašai, jo testamentas, visas jo tyrimas 
buvo Marko Vitralio rankose... 

Kokia ironija! 

Ar vėl reikėjo pasinaudoti Malvina, kad atgautų tuos užrašus? 
Toliau jai meluoti, neatimti iš jos iliuzijų? Ji niekada Malvinai ne- 
kalbėjo apie visus įrodymus, kuriuos buvo gavusi vėliau, Gran 
Diuko jai pateiktus įrodymus. 

Ją tai būtų nužudę! 

Ji įėjo į šiltnamį ir ten užsibuvo, kaip ir kiekvieną rytą kvėpuo- 
dama neįtikėtinu kvapų mišiniu. Jos ramybės uostas. Jos kūrinys. 
Čia, šiame šiltnamyje, ji jautėsi arčiausiai Dievo, Jo kūrybos, čia ji 
nuoširdžiau meldėsi, daug nuoširdžiau nei bažnyčiose. 

Malvina... 

Jos dukraitės pamišimas! 

Tai buvo taip pat jos vyro kaltė. Ji prisiminė tą mielą šešiame- 
tę mergytę, jos juoką ant laukinės vyšnios laiptų, gudrias slėpy- 
nes sode, susižavėjusias akytes sklaidant su ja herbariumus... Ką 
ji galėjo dabar daryti, jei ne meluoti? Uždaryti psichiatrijos ligo- 
ninėje? Vien Malvinos apsėdimas dar ją skatino keltis, rengtis, 
valgyti: Liza Roza buvo gyva, išsigelbėjo, nepaisant teisėjo spren- 
dimo prieš aštuoniolika metų; ji viena, jos vyresnė sesuo, galėjo 
grąžinti ją į gyvenimą net po šitiek laiko. 

Grąžinti ją į gyvenimą laikant rankose mauzerį L110... 

Matilda de Karvil pasilenkė prie Kafro lelijų, vienos iš pasku- 
tinių augalų rūšių, žydinčių rudenį. Matildai pavykdavo kasmet 
jas išlaikyti šiltadaržyje iki gruodžio, tai buvo jos pasididžiavi- 
mas. Puokštė ant stalo Kalėdų išvakarėse: rausvos lelijos, Kafro 
lelijos, raudonos „Mažor“ ir baltos „Alba“. Matilda rūpestingai 
tikrindavo vandens lygį, drėgmė buvo lelijų skanumynas, jų švi- 
tesio ir ilgo žydėjimo paslaptis. 

Matildos mintys vėl grįžo prie Malvinos - ginkluotos jos 
keršto rankos. Šiandien tikrai reikėjo, kad kas nors gintų Karvilių 
interesus. Galų gale kodėl ne Malvina? 

Po kelių dienų, po kelių valandų viskas pasikeis. Lili perskai- 
tė Gran Diuko sąsiuvinį, Malvina jau nebe vienintelė uždelsto 
veikimo bomba, palikta gatvėje. Gran Diukas jai padovanojo už- 
nuodytą gimtadienio dovaną. Jos gyvenimo filmą. Visos šeimos 
paslaptys surašytos šimtinėje puslapių. 

Dvi šeimos. Dvigubas vargas. 

Lili taip pat yra dėl ko išprotėti. Išprotėti iš pykčio. 


109 


Matilda de Karvil kiek paėjo į priekį. Jos žiemos sodo astrai 
„Raudonasis rugsėjis mėtė paskutinius žiedlapius, purpurinius 
spindulius, sujungtus su auksine šerdimi, tarsi neryžtinga įsimy- 
lėjėlė būtų įsisukusi į šiltadaržį, kad vieną po kitos nuskabytų di- 
džiules saulutes. 

Matildos vaizduotėje iškilo įdomus paveikslas. Beveik sapnas, 
lyg kokia nuojauta. Išvydo, kaip Lili įeina čia, į parką, į rožyną, 
ginkluota revolveriu, mauzeriu L110, padėjusi pirštą ant gaiduko. 
Lėtai žengia per pievelę. 

Taip, Lili turėjo priežasčių ateiti ir atkeršyti, jei Gran Diukas 
viską atskleidė savo sąsiuvinyje. Matilda nusišypsojo. Ją kankino 
vienas klausimas. Ar ant piršto, spaudžiančio gaiduką, ant smi- 
liaus, bus žiedas? Šviesus safyras... Ar deimanto inkrustacijos 
puoš šį kerštaujantį pirštą? 

Paveikslas pamažu pranyko. Vėl atsirado oranžinis astras, pli- 
kas, tik su trimis žiedlapiais. Matilda de Karvil puse lūpų sušnibž- 
dėjo, vien sau: 

- Džiaugsmingo gimtadienio, Lili. 

Jeigu tuo metu būtų žinojusi, niekada nebūtų samdžiusi Kre- 
diulio Gran Diuko su ta kvaila, netinkama ataskaita. 

Ji vėl žingtelėjo į priekį ir pažvelgė per petį norėdama įsitikin- 
ti, ar ji viena. Buvo viena. Pro šiltnamio stiklus į ją niekas nežiū- 
rėjo. Ji pasilenkė prie savo slaptos sodo lysvės ir praskleidė vilk- 
dalgius, pasimatė keli kuklūs mažų geltonų gėlyčių stiebai, keli 
ugniažolės kereliai. Matilda de Karvil mėgo žiūrėti į keturis gel- 
tonus aukso spalvos žiedlapius, išdėstytus kryžmai ir suglaustus 
į skėtį. Kadaise ji buvo vadinama žole nuo karpų, karpažole; bet 
Matildai patiko kitas ugniažolės veidas: žiedlapių kryžius slėpė 
mirtiną augalą, galbūt nuodingiausią iš visų, unikalią alkaloidų 
koncentraciją sultyse... 

Jos miela nuodėmė. 

Dievas jai atleis. 

Ji apsisuko, išėjo iš šiltnamio. Leonsas de Karvilis tebesėdėjo 
negalėdamas pajudinti rankų nei kojų; vienodais laiko tarpais jį 
nupurtydavo drebulys, nuo kurio suvirpėdavo raudoni klevo lapai. 

Negyvas stuomuo. Beformis. 

Matildos de Karvil žvilgsnis aprėpė visą valdą: rožyną, vilą, 
parką... 

Ne, galbūt dar ne viskas prarasta. Pavardė. Kilmė. Garbė. 

Liza Roza. 

Ji ėmė samprotauti kaip Malvina. 

Liko paskutinė viltis, vakarykštis Krediulio Gran Diuko te- 
lefono skambutis, paskutinis prieš mirtį. Jis teigė atradęs naują 
dalyką, kuris išklibino visus ankstesnius jo įsitikinimus. Tvirtino 
prieš tris dienas, kitaip sakant, paskutinėmis jo sutarties minutė- 
mis, patyręs nušvitimą skaitydamas „LEst rėpublicain“. Be pen- 
kių dvyliktą nakties! 

Ar ji bus tokia naivi ir tuo patikės? Ar ji bus tokia kvaila ir 
seks paskui Gran Diuką, net jei tai nevykęs akių dūmimas? 

Gran Diukas nenorėjo nieko daugiau sakyti, tik patikslino, 
kad ketina patikrinti kelias paskutines smulkmenas. Ji vėl pagal- 
vojo apie Malviną ir jos mauzerį. Gran Diukas elgėsi kaip tie liu- 
dytojai detektyviniuose romanuose: jie stengiasi kelti kainą it var- 
žytynėse ir gauna kulką į širdį, nespėję pasakyti galutinės sumos. 

Matilda de Karvil priėjo prie nukirptų rožių krūmų šakų. Pa- 
silenkė ir rankomis suėmė stiebus be jokios išraiškos, neparody- 
dama jokio skausmo. 

Negalėjo savęs įveikti ir netikėti paskutiniais Krediulio Gran 
Diuko žodžiais. 

Išeitis. Paskutinė viltis. 

Kaip visada šioje istorijoje, sujudėjo likimo svarstyklės. Kai 
viena šeima tikisi, kita viską praranda. 

1998 metų spalio 2 diena, 11 val. 1 min. 


Miromenilis. 

Eliziejaus Laukai-Klemenso. 

Stotelės bėgo viena po kitos. Po kiekvieno stabtelėjimo vago- 
nas vis tuštėjo. Traukinys staiga padidindavo greitį, bet vėl tuoj 
pat sulėtindavo kaip nepailstantis aklas bėgikas. 

Invalidų stotelėje įlipo graži mergina. Akimirką Markas pa- 
manė atpažinęs Lili iš liekno silueto ir dailiai sušukuotų šviesių 
plaukų. Tik vieną akimirką. Metro knibždėjo gražių blondinių, 
bet bėgti joms iš paskos jį būtų paskatinęs ne atsitiktinis pana- 
šumas į Lili ar neviltis tuščiai rašinėjant žinutes į jos atsakiklį, 
o Gran Diuko užrašai, kuriuos jis įdėmiai skaitė. Markas žūtbūt 
turėjo su juo susitikti. 

Varena. 

Markas vagone liko vienas. Blondinė jau buvo išlipusi. Mar- 
kas nusistebėjo, kad iš vienuolikos keleivių vagone - septyni juo- 
daodžiai. Keista, jei tikėsime, kad įstatymas dar šiomis dienomis 
draudžia afrikiečiams laisvai vaikščioti aiškiai jiems per bran- 
giomis gatvėmis, tokiomis kaip Grenelio, Varenos, Babilono. Iš 
tikrųjų Markas nebuvo pripratęs prie Paryžiaus, prie jo skurdo, 
abejingumo, vienatvės. Jam trūko Djepo, komunistinio jo vaikys- 
tės uosto. Jis atsiduso. Neturėjo pasirinkimo. Neatidėliotini buvo 
kiti dalykai. Susitaikęs su likimu jis vėl atsisėdo ir ėmė skaityti. 

Krediulio Gran Diuko dienoraštis 


Teisėjo Veberio sprendimas į Vitralių pašto dėžutę Pošolio 
gatvėje buvo įmestas oficialaus pasiuntinio 1981 metų gegužės 11 
dieną. Kaip simbolis. 

Visą naktį prieš tai platus Djepo pajūrio prospektas buvo ta- 
pęs didžiulės liaudies šventės improvizuota scena. Žmonės dai- 
navo, gėrė, juokėsi, šoko basi per naktį aikštės pievelėje. Djepas, 
raudonasis miestas, darbininkų uostas, nukentėjęs viena po ki- 
tos užsidarant gamykloms, šventė Fransua Miterano išrinkimą 
respublikos prezidentu - tai buvo vienas iš gražiausių Liepos 
14-osios minėjimų. Istorinis kairiųjų atėjimas į valdžią, vyriau- 
sybėje komunistai... Permainos! Iš visų lūpų skriejo tas šūkis. 
Seniausias Prancūzijos kurortas vienai nakčiai apsivilko savo pir- 
mojo pokylio kostiumą. Ir tas kostiumas jam dar tiko! 

Pjeras ir Nikolė Vitraliai taip pat savaip dalyvavo šventėje. Tai 
buvo pradžia, kurios jie laukė, dėl kurios kovojo, kurią skelbė, 
kurios propagandinius lapelius dalijo turgavietėse... Jų furgo- 
nas pajūrio prospekte liko atidarytas kone pernakt, linksmame 
siautulyje blynai, vafliai, traškučiai maišėsi su šampanu ir sidru... 
Čia susirinko kelios kartos. Bet Vitraliai neįstengė visiškai atsi- 
palaiduoti. Laukė laiško iš teismo, galutinio nuosprendžio; dar 
baiminosi kasacinio Karvilių skundo, paskutinio netikėto intri- 
gos posūkio. Nenorėjo džiaugtis pergale neturėdami rankose ofi- 
cialaus dokumento, nespausdami glėbyje Emili, vis dar laikomos 
Monbeljaro ligoninės vaikų skyriuje. 

Jie nedrįso tikėtis. 

Bet pagaliau kas net Djepe prieš 1981 metų gegužės 10 dieną 
iš tikrųjų tikėjo kairiųjų pergale? 


Pjeras atplėšė teisėjo laišką apie aštuntą valandą ryto. Drebė- 


damas. Buvo miegojęs tik porą valandų. Teisėjo Veberio laiškas 
išsklaidė visas abejones. Išsigelbėjusia iš Baisiojo kalno katastrofos 


113 


buvo pripažinta Emili Vitral. Jos seneliai iš tėvo pusės tapo teisė- 
tais globėjais. Galėjo tą patį rytą važiuoti į Monbeljarą jos pasiimti. 
Polė kvartale taurės, šampanas, kepimo aliejus ir kepiniai ant 
grotelių liko nesutvarkyti. Likučius išdalijo. Šventė tęsėsi. 1981 
metų gegužės 10 ir 11 dieną. 
Dvi gražiausios dienos jų gyvenime. 


Jau temo. Matilda de Karvil palaukė vakaro norėdama prieiti 
prie Vitralių furgono. Kantriai lūkuriavo, kol nutols paskutiniai 
pirkėjai. Apdairiai ieškojo progos, kol Nikolė Vitral liks viena. Šią 
1981 metų gegužės 13-ąją, kaip ir kiekvieną trečiadienio vakarą, 
jos vyras dalyvavo Polė kvartalo susirinkime. Jis rimtai ketino pa- 
tekti į miesto tarybos rinkimų sąrašus. Gegužės oras buvo gražus, 
bet, kaip visada, labai vėjuota. 

Atėjo laikas jums pristatyti Matildą de Karvil. Ji įsitraukė į 
žaidimą praėjus lygiai dviem dienoms po euforijos. Man nelen- 
gva nupiešti nešališką jos portretą, po kelių puslapių suprasite, 
kodėl. Prisiimu atsakomybę dėl jums tapomo paveikslo formos ir 
pagrindo. Jei pasirodysiu neobjektyvus, bent jau patikėkite mano 
nuoširdumu. Matilda de Karvil visą laiką, kol vyko tyrimas, pa- 
sitikėjo savo vyru; savo vyru ir Dievu. Iki šiol per visą gyveni- 
mą ji niekada nebuvo skundusis Dievu, beje, nė savo vyru. Ki- 
lusi iš kilmingos Anžu giminės šakos, įsikūrusios prašmatniame 
Paryžiaus priemiestyje, gan maloni, protinga, mylinti žmones, 
su aukštu kuodu ir kruopele vyliaus kaip Romi Šnaider, Matil- 
da greitai sulaukė dėmesio: ja žavėjosi, jai pavydėjo, ją mergino. 
Neilgai... Matilda pasitikėjo Dievu. Įsimylėjo pirmą Dangaus jai 
atsiųstą vyrą ir jam prisiekė amžiną ištikimybę. Tai buvo Leonsas, 
jaunas puikus inžinierius, ambicingas ir neturtingas. Tas inžinie- 
rius pamažu sunaikino visa, ką Matilda turėjo malonaus ir žmo- 
giško. Jei Dievas šitaip panoro... 

Matilda kaip kraitį atsinešė neįkainojamą vertybę - savo 
pavardę. Matilda de Karvil. Privilegijuota kilmė, aristokratiškas 
kraujas, padermė, paveldas... Leonsas perėmė žmonos pavardę. 

Sutikite su manimi, tai neįprasta, kad vyras perimtų žmonos 
pavardę! Tam reikia bent jau dalelytės „de“ ir genealoginio me- 
džio, siekiančio šventąjį Liudviką... Matilda padovanojo vyrui 
savo pavardę ir, neužmirškime, kelis milijonus valstybės obli- 
gacijomis, kurių reikėjo Karvilio įmonei įkurti. Visa kita padarė 
pramoninis Leonso talentas: pirmuosius milijonus padaugino 
iki kelių dešimčių, užtikrino komercinę įmonės sėkmę, užpa- 
tentavo puikių išradimų, įsteigė filialus penkiuose žemynuose. 
Iki tol Matilda turėjo manyti, kad ji nepaprastai gerai investavo 
savo pavardę... 

Kai per tą nelaimingą įvykį lėktuve Dievas pasiėmė jos sūnų 
Aleksandrą, Matildos tikėjimas nesusvyravo. Jums tai gali at- 
rodyti keista, bet aš per tuos metus sužinojau, kad išbandymai, 
kurių reikalauja religija, tikėjimą ne išmėgina, o sustiprina. Die- 
viškasis neteisingumas, pasirodo, labiau skatina nuolankumą, o 
ne maištą. Bausmė reikalauja paklusti. Ypač neteisinga bausmė, 
ištinkanti atsitiktinai, tarsi priminimas. Matilda de Karvil tapo 
vienuole ir atsilygino. Dievas žino, už kokią nuodėmę. Ji pasiti- 
kėjo Dievo teisingumu, kartu ir žmonių teisingumu, nes Dievo 
įžvalgumas daro įžvalgius ir mirtinguosius. 

Tačiau kai teisėjas Veberis patvirtino jos dukraitės mirtį, Ma- 
tilda pirmą kartą suabejojo. O ne, ne Dievu. Žmonių teisingumu. 
Be to, ir savo vyru. 

Jos tikėjimas susvyravo. 

Ji pati nepalūžo, priešingai, netgi tapo dar stipresnė negu 
anksčiau. Bet pasidarė kitokia. Jos tikėjimas nebebuvo tiesiog pa- 
syvus, klusnus. Matilda de Karvil suvokė, kad ji žemėje yra tar- 
pininkė tarp Dievo ir žmonių, kad tikėjimas yra jos jėga, jos gin- 
klas. Kad tikėjimas jai rodo kryptį, kad ji gavo dievišką užduotį. 
Kad ji turi veikti. 

Žinau, kur gali nuvesti tokie samprotavimai, prie kokio fana- 
tizmo, visose pasaulio šalyse žudomasi dėl dievų, kurie nieko ne- 
prašė. Aš tai supratau ankstesniame gyvenime, prieš pradėdamas 


dirbti privačiu detektyvu. 

Matildos de Karvil laimei, tas perėjimas vyko švelniai. Bent aš 
taip manau. 1981 metais ji ėmė galvoti, jog kai kurie žmonės yra 
gimę vykdyti Dievo užduotis, ir jeigu jai Dievas davė šitiek pini- 
gų, tai, be abejonės, ne dėl to, kad ji prieštarautų Jo sprendimams, 
o kad pakeistų pasaulio tvarką. 

Taigi tvirtai priėmusi naujus įsitikinimus Matilda de Karvil, 
ilgai svarsčiusi ir brandinusi, padarė du sprendimus. Antrasis su- 
sijęs su manimi. Pirmasis - tą gegužės vakarą susitikti su Nikole 
Vitral Djepo pajūrio prospekte; kai po poros metų susitikau su 
Nikole Vitral, ji prisiminė kiekvieną šio pokalbio žodį ir men- 
kiausią pauzę. 


w-- oo 


Matildą de Karvil. Nejučia susisiautė švarkelį, kad pridengtų ap- 
nuogintas krūtis. Jiedvi buvo susidūrusios, viena kitą apžiūrėjusios 
nuo galvos iki kojų per liudytojų apklausas vykstant teismui. Da- 
bar viskas buvo kitaip, Nikolė Vitral žinojo savo teises. Emili buvo 
jos dukraitė. Niekas, joks Karvilis šito nebegalėjo nuneigti. Dėl to, 
vien dėl tos priežasties ji sutiko išklausyti Matildą de Karvil. 

Matilda de Karvil stovėjo prie H klasės furgono „Citroen“. Ni- 
kolė Vitral - viduje, maždaug dvidešimčia centimetrų aukščiau. 
Matildos balsas neišdavė jokio susijaudinimo. 

- Ponia Vitral, eisiu tiesiai prie tikslo. Esama gedulo, kurio 
ištverti neįmanoma. Teisėjo Veberio sprendimas, - jūs jį Žinot, - 
tai mirties bausmė! Suteikdamas gyvybę vienam vaikui, jis nužu- 
dė kitą... 

Nikolė Vitral suirzusi mostelėjo ranka, lyg norėdama nuleisti 
metalinę uždangą ir likti už jos. Matilda de Karvil vos pakėlė balsą: 

— Ne, ne, prašom mane išklausyti. Šiandien, nepraėjus nė 
mėnesiui, dar negalime gerai susivokti. Jūs turite prižiūrėti kū- 
dikį. Liza Roza lieka mūsų prisiminimuose. Bet po penkerių, de- 
šimties, dvidešimties metų? Liza Roza niekada nebus gyvenusi, 
niekada nebus žaidusi, nebus lankiusi jokios mokyklos... Emili 
gyvens, ji gyvens. Katastrofą, tą baisią painiavą, visi užmirš. Ji 

visada bus Emili Vitral ir, net jeigu ji nėra Emili, tokia taps. Vi- 
siems bus nė motais tas įvykis, kai ji atsirado. 

Stiprus šaltas vėjas ėmė plakti oranžinę ir raudoną stogo dro- 
bę. Nikolė Vitral sutriko, pasijuto nesmagiai, bet negalėjo nu- 
traukti Matildos de Karvil. 

— Nikole... Ar leisite jus vadinti Nikole? Taip, esama gedulo, 
kurį pernelyg sunku ištverti. Aš niekada neturėsiu kapo, kurį ga- 
lėčiau puošti gėlėmis, marmuro, kuriame galėčiau įrėžti žodžius. 
Nes blogiausia, Nikole, būtų, jei aš apraudočiau Lizą Rozą kaip 
mirusią, jei užsakyčiau už ją mišias, argi tada nebūčiau didžiausia 
pabaisa? Todėl, kad ją palaidočiau, o ji galbūt gyva... 

— Na štai! - kietai nukirto Nikolė Vitral. 

Galingas vakarų vėjas, rodės, neįstengia pajudinti nė men- 
kiausio plaukelio tvarkingai susuktame Matildos de Karvil kuode. 

— Ne, Nikole! Jūs su tuo nesusijusi. Išklausykite mane iki galo. 
Aš nenoriu iš jūsų atimti Emili. Jums viskas paprasta. Jeigu ji iš tie- 
sų jūsų dukraitė, tada viskas kuo puikiausiai. Jeigu ji ne jūsų, išau- 
ginsite ją kaip globotinę... Abejonė jums nė kiek nesvarbi. Ne svar- 
besnė už tėvo, kuris niekada nežino, ar vaikas jo. Bet man abejonė... 

- Ko jūs pagaliau norit? - kone užriko Nikolė Vitral. 

Jos liemenė plaikstėsi vėjyje, madonos krūtinė išsipūtė. Niko- 
lė Vitral buvo įgavusi pasitikėjimo nuo pat šios istorijos pradžios, 
susidūrusi su žiniasklaida, advokatais, policininkais. Ji toliau kal- 
bėjo tokiu pat tonu: 

— Norit, kad mažoji jus vadintų močiute? Retkarčiais jums 
paskambintų telefonu? Pirmaisiais mėnesio sekmadieniais norit 
ją pakviesti valgyti sausainių? 

Matildai de Karvil nesuvirpo nė viena raukšlelė, nė viena 
blakstiena. 

— Jums nebūtina pykti, Nikole. Tikrai nebūtina. Liza Roza mi- 
rusi. Jūs puikiai žinote, ką aš jaučiu. Šią mažutėlę, kurią brangi- 
nate, jūs vadinsite Emili, bet širdies gilumoje niekada nežinosite, 
kas ji tokia. Nežinosime nei jūs, nei aš. Gyvenimas mus įvarė į 
aklavietę. 

Nikolė Vitral atsiduso. 

— Ką gi, sutinku. Tai ko norit? 

- Tiesiog tam vaikui padėti. Jeigu ji Liza Roza, aš turėsiu ra- 
mią sąžinę. Jeigu ji Emili... Tuo jai geriau. 

Nikolė Vitral kiek galėdama prisispaudė prie prekystalio ir 
įsmeigusi žudantį žvilgsnį į Matildą de Karvil paklausė: 

— Kokia tai bus pagalba? Norit ją matyti? 

— Ne... Manau, kad bus geriau, jeigu ji manęs nepažinos. Ne- 
žinau, ar norėsite visa tai papasakoti Emili. Aišku, vėliau. Neži- 
nau, ar jūs apie tai mąstėt. Tačiau manau, kad būtų geriausia, jei- 
gu ji to nesužinotų kuo ilgiau. Neturiu jokio noro iš toli stebėti 
ją išeinančią iš mokyklos. Pro priekinį automobilio stiklą žiūrėti, 
kaip ji auga. Tikėtis, kad bus panaši į mano sūnų. Ne, man tai 
nepriimtina, tai peržengtų mano skausmo ribas. 

Matilda de Karvil susijuokė, tai jai buvo švetima. 

— Ne, Nikole, turtingi žmonės turi geresnių priemonių palen- 
gvinti sąžinę... 

- Pinigų? 

— Taip, pinigų. Tvardykite savo išdidumą, Nikole, aš neatėjau 
kaip mano vyras pirkti mažylės. Tai ne šantažas, ne sandoris, toli 
gražu ne. Tik dovana jai. Mainais aš nieko nenoriu. 

Nikolė Vitral buvo beatsisakanti. Jos širdyje pyktis tvenkėsi 
kaip jūros vėjas, košiantis furgoną. Matilda de Karvil jai nedavė 
laiko. 

— Neatsisakykite, Nikole... Jūs turite Emili, jūs laimėjote. Aš 
jūsų nepapirkinėju, aš nieko nepapirkinėju. Tiesiog pamąstyki- 
te - kam atsisakyti jai dovanojamų pinigų, iš dangaus jai krintan- 
čių pinigų... 

— Aš nesakiau, kad atsisakau, - susitvardžiusi atkirto Nikolė. - 
Nei kad priimu... 

Staiga jos balsas pasidarė žemesnis. 

— Tai, ką jūs man siūlot, sudėtinga... 

Matildos intonacija kaip aidas pakilo į viršų: 

— Banke atidarykite sąskaitą Emili vardu, tai viskas, ką jums 
reikia padaryti... 

Nikolės Vitral lūpos sudrebėjo. 

— O paskui? 

— Emili į savo sąskaitą gaus šimtą tūkstančių frankų per me- 
tus. Šie pinigai turi būti leidžiami tik jai, jos išsilavinimui, laisva- 
laikiui, kad ji turėtų visa, kas geriausia. Suprantama, pinigus per 
tuos aštuoniolika metų turėsite tvarkyti jūs. Darysite, kaip no- 
rėsite. Aš duodu priemones, o jums palieku būdą. Neturite kuo 
skųstis... 

Nikolė Vitral ilgai leido vėjui draskyti savo liemenę, glamo- 
nėti viršutinę apnuogintą krūtinės dalį, kol pagaliau ėmė drebėti. 
Leidosi užliūliuojama paplūdimio garsų, kur nepailstamai at- 
plūsdavo ir nuslūgdavo bangos. 

Prieš ir už. 

Pagaliau tarė: 

- Atidarysiu tą sąskaitą, ponia de Karvil. Dėl Emili. Jei ne- 
atidaryčiau, imčiau pati sau priekaištauti. Veikiau ji galėtų man 
priekaištauti. Perveskit tuos pinigus, jei norit... 

- Ačiū. 

— „bet mes jų iš ten neimsim! — sušuko Nikolė Vitral. - Emi- 
li gaus tokį patį išsilavinimą kaip ir jos brolis Markas, ir mums 
tai pavyks. Aukosimės, kiek reikės, bet tai pasieksim. Sulaukusi 
aštuoniolikos, savo pilnametystės, Emili galės daryti su tais pi- 
nigais, ką panorėjusi. Jie bus jos, jei tik jų panorės, o ne mūsų. 
Suprantat? 

Matildos de Karvil lūpų kampučiuose pasirodė lengva šypsena. 

- Jūs žiauri, Nikole. Bet vis dėlto aš jums dėkoju. 

Moteris vos sekundę padvejojo, paskui tarė: 

- Ar galiu jūsų paprašyti dar vienos malonės? 

Iškankinta Nikolė Vitral atsiduso: 

— Nežinau. Tik greitai. Aš baigiu darbą. 

Matilda de Karvil iš ilgo apsiausto kišenės ištraukė mėlyną 
brangenybių dėžutę. Ją atidarė ir padėjo ant furgono prekystalio. 

Nikolė Vitral neįstengė atitraukti žvilgsnio nuo šviesaus safyro, 
įtaisyto Žiede. 

- Tai sena tradicija, - ramiu balsu tarė Matilda. - Mūsų gi- 
minės merginos aštuoniolikto gimtadienio proga gauna žiedą 
su savo akių spalvos brangakmeniu. Taip vyksta iš kartos į kar- 
tą. Mamos dovanotą žiedą aš mūviu jau daugiau nei trisdešimt 
metų. Deja, neturėsiu progos tokio padovanoti Lizai Rozai. 

Pagaliau Nikolė Vitral pakėlė akis. 

— Aš tikriausiai kvaila, bet išties nesuprantu... 

- Aš jums palieku žiedą. Saugokite jį. Galbūt po trejų ar de- 
šimties metų, būdama šalia Emili, atspėsite. Suprasite, ar ji tikrai 
jūsų dukraitė, ar ne. Gali taip nutikti, kad įsitikinsite. Jei taip įvyks 
ir jei savo širdyje būsite tikra, kad mergytė, kurią auginate, yra ne 
jūsų kraujo, manau, šią paslaptį pasilaikysite sau... 

Susijaudinusi ji atsiduso ir kalbėjo toliau: 

- Ir taip bus, be abejonės, geriau, bent jau mažylei. Bet jei 
atsitiks kitaip, jei atsiras įrodymų, jei metams bėgant įsitikinsite, 
kad ji ne jūsų dukraitė, tada, kai jai sukaks aštuoniolika, padova- 
nokite šį žiedą. Niekas kitas, net ji pati, nežinos, ką tai reiškia, tik 
mudvi. Bet šitaip jums ir man bus grąžinta teisybė... 

Nikolė Vitral ketino atsisakyti, atstumti žiedą, sušukti, kad 
tas sumanymas jai atrodo juokingas ir nesveikas, bet Matilda de 
Karvil neleido. Apsisuko nesulaukusi atsakymo. Jos ilgas tamsus 
apsiaustas susiliejo su nueinančios dienos brėkšma. 

Mėlyna dėžutė liko čia, ant prekystalio. 

1998 metų spalio 2 diena, 11 val. 8 min. 


Malvina išlipusi pristūmė langą skuduru apvyniota ranka. 
Sulankstė jį ir įsikišo į striukės kišenę. Viską juo nušluostė. Kas 
galėtų pastebėti, kad trūksta vieno rankšluosčio Gran Diuko vir- 
tuvės stalčiaus krūvelėje? 

Didžiuodamasi savimi pamažu nustypčiojo į sodelį, kad nie- 
kas jos nepamatytų iš gatvės. Pasislėpusi už namo kampo praleido 
du automobilius. Kai tik kelias atsilaisvino, peržengė akmeninę 
vos metro aukščio sienelę. Atsidūrė gatvėje. Niekas jos nepama- 
tė. Niekas niekada negalėjo sužinoti, kad ji buvo įsibrovusi pas 
Gran Diuką. Nors visi manė atvirkščiai, ji nebuvo tokia kvaila! 
Atsigręžė. Ją trikdė vienintelė smulkmena. Gerai įsižiūrėjus, nuo 
šaligatvio matėsi apatinis dešinėje išdaužtas langas: ji išmušė sti- 
klą, kad prakišusi ranką galėtų atidaryti langą. Gūžtelėjo pečiais. 
Tai nebuvo labai svarbu. | 

Greitai nužingsniavo Putpelių Kalvos gatve. Neturėjo čia lik- 
ti. Atviroje vietoje. Vitralis galėjo pasirodyti kiekvieną minutę. 
Turėjo mintį jo palaukti ir tą niekšą užspeisti. Dar truputį paėjo, 
išsitraukė iš kišenės automobilio raktus ir automatiškai atidarė 
dureles. Malvina įspraudė savo keturiasdešimt kilogramų į mažą 
automobilį. Ši transporto priemonė leisdavo jai rasti stovėjimo 
vietą beveik visur Paryžiuje, kaip rado ir dabar vos už keliasde- 
šimties metrų nuo Gran Diuko namo. Automobilis gal ir nebuvo 
paprastas, bet Vitralis niekaip nebūtų galėjęs jo atpažinti. 

Malvina paniro kuo žemiau tarp „Rover Mini“ priekinės sė- 
dynės ir pedalų. Nors čia buvo maža vietos, jai susilenkus žmo- 
gus, einantis šaligatviu, galėjo vis dėlto pamanyti, kad automo- 
bilyje nieko nėra. O Malvina nekeisdama padėties kaip tik matė 
visą gatvę ir priešais save, ir veidrodėlyje. Ideali sekimo vieta! Jei 
Vitralis atvažiuos per Korvizaro stotį, pakils gatve aplenkdamas 
jos automobilį, ji pamatys jį iš tolo. Nuostabu. 

Ji pasisuko ir paėmė mauzerį L110. Padėjo, kad pasiektų, tie- 
siai po vairuotojo sėdyne. 

Dar vienas dalykas trikdė Malviną: Putpelių Kalvos gatvė- 
je šiuo metu buvo daug praeivių, ypač duonos parduotuvėje už 
penkiasdešimties metrų, kur knibždėte knibždėjo pirkėjų, jie čia 
įeidavo, čia išeidavo; per daug liudytojų, bet nelabai arti, mažiau- 
siai už pusšimčio metrų, ji suspėtų. Prisiminė močiutės liepimus: 
„Tu jį stebėsi, jį paseksi. Nieko kito nedarysi. Kai jį pamatysi, 
skambink man.“ Malvina negalėjo susilaikyti nepakišusi rankos 
po sėdyne, ji palietė mauzerį tarsi tikrindama, ar jis dar ten. Šal- 
tas metalas suteikė jai pasitikėjimo. Gerai pasvarsčius, ar jai, dvi- 
dešimt ketverių metų merginai, dar privalu klausyti močiutės? 


Markas beveik aklai žingsniavo nesibaigiančiomis Monpar- 
naso stoties perėjomis, tačiau mėgino nepamesti iš akių šeštosios 
linijos krypties. 

Lili mūvėjo žiedą, šviesų safyrą, tokios spalvos kaip jos akys. 

Vadinasi, Nikolė jį padovanojo jai prieš tris dienas aštuonio- 
likto gimtadienio proga. Močiutė laikėsi sutarties. Niekam apie 
tai nepasakojo. Niekada. Net pačiai Lili. 

Bet padovanojo žiedą! 

Markas dabar žinojo, ką tai reiškia, tai buvo baisus močiutės 
prisipažinimas. 

Reikėjo jai paskambinti, reikėjo su ja pasikalbėti. Jis taip ir 
padarys. Šią akimirką skubiai reikėjo rasti Lili. Vis žingsniuo- 
damas laisvąja ranka spaudinėjo mobiliojo telefono mygtukus — 
rašė trumpą žinutę: 


122 


Lili, paskambink man, po šimts. Markas. 

Pasižadėjo po valandos vėl parašyti, neduoti Lili ramybės, kol 
neatsakys. 

Kur ji galėtų būti? Vėl pagalvojo apie lėktuviuką savo kupri- 
nėje. Ar mintis išvykti į kitą pasaulio kraštą buvo rimta? Taip... 
Sulaukusi aštuoniolikos Lili turėjo finansinių galimybių išvažiuo- 
ti gyventi į bet kokį planetos kampelį. Ir ten likti ilgus metus. 

Leisdamasis gatve žemyn Markas sau kartojo paskutines 
Krediulio Gran Diuko pasakojimo eilutes. Lili banko sąskaita. 
Užnuodyta Matildos de Karvil dovana. Senoji žinojo, ką daro... 
Bėgant metams Markas galiausiai įtikėjo, kad jųdviejų skirtumą 
lėmė pinigai, tai paaiškino nenatūralius jo jausmus, tą gamtai 
priešingą potraukį, kuris negalimas tarp berniuko ir mergaitės, 
susietų tų pačių tėvų krauju. 

Pinigai paaiškino viską. Tačiau širdies gilumoje balsas jam 
kuždėjo, kad pinigai čia niekuo dėti! Ne! Ne! 

Balsas neklydo. Pinigai čia buvo niekuo dėti. Nuo šiol jis tu- 
rėjo įrodymą, kad jo močiutė, nors niekada neišsidavė, galvojo 
kaip jis! 

Lili mūvėjo Karvilių žiedą. 

Močiutė prisipažino jį dovanodama. Lili nebuvo jo sesuo! Jie 
buvo laisvi. 


Markas jautėsi nešamas savotiškos euforijos. Jis vikriai liuok- 
telėjo į traukinį, važiuojantį Tautos aikštės kryptimi. Stumtelėjo 
kelis keleivius norėdamas prasibrauti į vagono vidurį, kad turėtų 
šiek tiek vietos, mažos gyvybinės erdvės, užtenkamos sąsiuviniui 
atsiversti. 

Penkios stotelės iki Korvizaro. Du žingsniai iki Putpelių kal- 
vos, iki Gran Diuko namo. 

Laikas perskaityti dar kelis puslapius... 

Krediulio Gran Diuko dienoraštis 


Štai čia scenoje pasirodau aš. Pagaliau! 

KREDIULIS GRAN DIUKAS, privatus detektyvas. 

Priverčiau laukti, ar ne? Pripažįstu, atvykstu jau kiek po mū- 
šio. Iš čia ir kyla mano problema. 

Matilda de Karvil įžengė į mano kontorą Belvilyje Migdolų 
gatvėje kitą dieną po susitikimo su Nikole Vitral. Man susidarė 
įspūdis, kad ji apsirengė juodai visą savo skausmą sudėdama į 
drabužius. Manau, jog pokalbis su Nikole Vitral jai nepaprastai 
daug kainavo, nes tą sprendimą ji priėmė viena, nepasitarusi su 
savo vyru. Matilda de Karvil Djepo pajūrio prospekte buvo pa- 
žeminta, bet suprato, kad tik ši auka gali palenkti Nikolę Vitral. 
Reikėjo, jog tą akimirką Nikolė Vitral pasijustų stipresnė, kitaip 
nebūtų sutikusi, kad sąskaita būtų atidaryta Lili vardu. 

„Daugiau niekada, daugiau niekada nepatirsiu tokio pažemi- 
nimo“, - tikriausiai vėliau galvojo Matilda de Karvil. Ji brangiai 
sumokėjo už savo sąžinės ramybę, daug daugiau nei šimto tūks- 
tančių frankų čekis per metus Lili. Po to susitikimo Djepe Matil- 
da de Karvil suledėjo. Kai įžengė į mano kontorą, atrodė it juodas 
poliruotas ledokšnis. 

Priėjo arčiau. 

— Daug girdėjau kalbant apie jus, pone Gran Diukai... 

— Išties“ 

Ji prisistatė, ir aš neaiškiai prisiminiau šią bylą, apie kurią ra- 
dijas ir televizija kalbėjo kelias savaites, o aš tuo metu karališkai 
laikiausi nuo jos nuošaly. 

— Pone Gran Diukai, man regis, jums pakanka subtilumo, at- 
kaklumo, kantrybės, griežtumo... Tokių savybių aš ir reikalauju. 
Byla, kurią jums siūlau, paprasta: vėl atversti visus nelaimingo 
įvykio Baisiajame kalne dokumentus, nuo pat pradžios, visas 
smulkmenas vieną po kitos. Jei įmanoma, rasti papildomų. 

Tuo metu, nors buvau vienas iš daugelio privačių tyrėjų, 
ėmiau šiek tiek garsėti. Išsprendžiau keletą smulkių man patikėtų 

bylų, pakrantės kazino veiklą ir kitus reikalus. Dar nebuvau paty- 
ręs pralaimėjimo - kaip boksininkas, kuris laimi tik mažas kovas, 
bet laimi visas ir galiausiai patiki, kad yra nenugalimas. Nežino- 
jau, kodėl ji mane pasirinko, bet šiaip jau - kodėl gi ne mane? 
Nesvarbu, aš neketinau praleisti šios progos. 

Matilda de Karvil žengė dar arčiau. Aš likau sėdėti, nesu la- 
bai aukštas, ji tikrai buvo kokiais penkiais centimetrais už mane 
aukštesnė. Vis dėlto aš atsitiesiau kėdėje ir nutaisiau orų veidą. 

- Tai sudėtinga byla, ponia. Byla, kurios negalima spręsti len- 
gvabūdiškai... Byla, kuri pareikalaus laiko... 

— Atėjau čia ne derėtis, pone Gran Diukai... 

Ir staiga! 

Ji stovėjo priešais mane, gniuždydama savo tamsiu šešėliu. 
Per vėlu buvo stotis... 

- Pone Gran Diukai, jūs mano siūlymą galite priimti arba 
atmesti... Esu tikra, kad nesunkiai rasiu kitą tyrėją, bet, manau, 
jūs sutiksite. Nuo šiandien jūs gausite šimtą tūkstančių per metus 
visus tuos aštuoniolika metų, kol Liza Roza, mano dukraitė, jeigu 
ji gyva, taps pilnametė. Iki 1998 metų rugsėjo pabaigos. 30-0s 
dienos, o ne 27-osios, nes taip nusprendė teismas... 

Šimtas tūkstančių metinių pajamų! Padaugintų iš aštuonioli- 
kos! Negalėjau suskaičiuoti nulių. Mano galvoje jie virto ilgu per- 
lų vėriniu. Per aštuoniolika metų. Tikra valdininko renta sekliui, 
kuris liktų „privatus“ tik nurodydamas savo pareigas. : 

Išskyrus... Nors mano toks kvailas vardas, Krediulis, man rei- 
kėjo faktų... Taip, aš jums patvirtinu, kad ir kaip keista, Krediulis 
yra mano tikras vardas. 

- Ponia, ko jūs tiksliai reikalaujate iš manęs už tokią sumą? 
Jei po aštuoniolikos metų nebūsiu nieko radęs, ar turėsiu pinigus 
grąžinti? 

Išankstinis klausimas? Tikriausiai nepasitikėjau. Taip, galų 
gale esu išties vertas savo vardo Krediulis... Juodas šešėlis palinko 
artyn, dar sunkiau mane prislėgdamas. 

- Pone Gran Diukai... Ši byla bus grindžiama mano pasitikė- 
jimu jumis, vien tuo. Dėl rezultato jūs neprisiimate jokių įsipa- 
reigojimų. Bet užtat aš reikalauju, kad jūs panaudotumėte visas 
įmanomas priemones šiai bylai išspręsti. Pageidauju, kad niekas, 
nė vienas pėdsakas, nė viena prielaida nebūtų palikta likimo va- 
liai. Tam skirsite visą laiką, visus pinigus. Jei kur nors esama ko- 
kio nors išsigelbėjusios mergytės tapatybės įrodymo, noriu, kad 
jis būtų atskleistas. Kad man būtų visiškai aišku, noriu Žinoti visą 
tiesą, pone Gran Diukai, kad ir kokia ji būtų, taip pat ir man ne- 
palankią. 

Mane pamažu apėmė savotiškas svaigulys. 

- Ir jūs manot, kad toks tyrimas truks... aštuoniolika metų? 

- Jums bus mokama aštuoniolika metų. Taigi turėsite daugy- 
bę metų tiesai atskleisti. Nereikalauju, kad atsidėtumėte vien šiai 
bylai. Aš jus tiesiog aprūpinu visomis galimomis priemonėmis šį 
tyrimą atlikti iki galo: laiku ir pinigais. 

— O... ojei aš atskleisiu tiesą per penkis mėnesius? 

„Naivuolis“, taip, mama man turėjo išrinkti vardą ne „Pati- 
klus“, o „Naivus“. 

- Nesuprantate, pone Gran Diukai? Aš nepakankamai aiš- 
kiai pasakiau? Jums bus mokama aštuoniolika metų, kad ir kas 
atsitiktų... Kalbame apie moralinę sutartį tarp mūsų, pone Gran 
Diukai. Aš iš jūsų tiesiog reikalauju imtis visko, kad būtų nustaty- 
ta išsigelbėjusios iš Baisiojo kalno katastrofos mergytės tapatybė. 
Tai viskas, kas man svarbu. 

Ji dar labiau palinko į mane, medinis kryželis, kabantis jai ant 
kaklo, tabalavo man virš nosies. Ji kalbėjo toliau: 

— Pone Gran Diukai, aš, suprantama, pasilieku sau teisę bet 
kuriuo metu vienašališkai nutraukti šią sutartį, jei man susidarys 
įspūdis, kad jūs nedirbate šio darbo... Jei man susidarys įspūdis, 
kad jūs naudojatės padėtimi. Bet taip neatsitiks, tiesa? Man apie 
jus kalbėjo kaip apie garbingą žmogų... 

Be sutarties! Įsivaizduojat? Aš susidūriau su užsidegusia sena 
moterimi, kuri nežino, kaip išleisti savo pinigus! 

Stebuklas. Pamišėlė... Kaip toli ji pasirengusi eiti? 

- Reikės važiuoti į Turkiją, - tariau aš. - Ilgam. 

— Be metinių honorarų, jums bus apmokėtos visos sąskaitos... 

Mesti meškerę dar toliau? 

— Aš... aš nekalbu turkiškai. Ten vyksiu ne vienas... 

— Jei reikia tyrimui, suprantama, jūs galite pasisamdyti ben- 
dradarbių. Jų išlaidos taip pat bus apmokėtos... 

Tai bent... 

Paklausiau ne be reikalo, turėjau galvoje, kad bent jau iš pra- 
džių dirbsiu su vienu vaikinu, su kuriuo keletą mėnesių bas- 
čiausi po Centrinę Aziją, su Nazimu Ozanu, tai vienintelis iš 
mano pažįstamų Prancūzijoje, mokąs turkų kalbą, ir aš juo šiek 
tiek pasitikėjau. 


Matilda de Karvil man išrašė pirmą čekį, tuo metu milžinišką 
sumą - šimtą tūkstančių frankų, ir išėjo iš mano kontoros taip 
pat niauriai, kaip ir buvo atėjusi. Aš neatkreipiau dėmesio į ledinę 
atmosferą, kurią kambaryje po savęs paliko ta šalta reptilija. Man 
susidarė įspūdis, kad net nelošdamas laimėjau Aukso puodą: pir- 
mą kartą mano vardas ir pavardė* derėjo tarpusavyje. 

Krediulis, nes aš tuo tyrimu tikėjau, tikėjau grįžtančia sėkme, 
tramplinu į laimę... Gran Diukas, nes tris dienas visus vaišinau 
švęsdamas savo sėkmę... Ir vaišindamas neišleidau nė franko iš tų 
šimto tūkstančių. 

Sąskaitos bus apmokėtos... 


Kaip tada galėjau atspėti, kad krentu į šulinį be dugno? Kad 
šviesa, kuri mane traukia, nuvilios į nebūtį. 
Juodoji skylė. 


Tramplinas virš tuštumos. 


* Grand duc - didysis kunigaikštis, apuokas (pranc.). 

1998 metų spalio 2 diena, 11 val. 13 min. 


Žano Mari Žego gatvė stačiai kopė į kalną, Putpelių kalva 
buvo iškilusi penkiasdešimt metrų; maža graži gatvelė kaip paš- 
to atviruke, atrodė, kad ja kopdamas išeisi į miestelio aikštę su 
savo bažnyčia, merija, baru ir petankės žaidimo aikštele platanų 
pavėsyje. Pačiame Paryžiaus viduryje! Markas neaiškiai žinojo, 
kad Putpelių kalva - vienas iš paskutinių Paryžiaus „kvartalų, 
sykį vakare buvo čia atėjęs išgerti kavinėje „Vyšnių metas“. Bohe- 
miškas turtingas studentas, kokių jis nemėgo, diplomato sūnus ar 
panašiai, jam paaiškino, kad čia statybininkai neįleidžiami norint 
apsaugoti požeminių klinčių kasvietę, dėl kurios neįmanoma jo- 
kia statyba viršuje. Markas tiesiog įsiminė vien tai, kad namas 
šiame buržuaziniame kvartale kainuoja milžiniškus pinigus. 

Markas įveikė paskutinį, dvidešimtą, laiptelį ir atsidūrė kalvos 
viršuje. Tebesilaikydamas už turėklų, išsiėmė telefoną ir pasiuntė 
naują žinutę Lili. 

Tą pačią. Buvo ją įsirašęs. 

Lili, paskambink man, po šimts. Markas. 

Sąžinei nuraminti patikrino gautas žinutes. Nieko. Atsakiklis 
buvo beviltiškai tuščias. 

Putpelių Kalvos gatvė tysojo rami, tik į duonos parduotuvę 
vis įeidavo ar iš jos išeidavo pirkėjai: šioje gatvėje, matyt, prekyba 
vyko tik ten. Kitur buvo per anksti, restoranai atrodė dar tuštoki. 
Markas žengė į priekį, pakėlė akis į fasadus, paskui nužingsniavo 

iki dvidešimt pirmo numerio. Išvydo mažą vienaaukštį namuką 
vidury nuostabaus maždaug dvidešimties kvadratinių metrų so- 
delio... Mažas statinys, kuris būtų juokingai atrodęs bet kokiame 
Prancūzijos kaime... Bet čia, Paryžiaus centre, jis tapo neįtikimu 
prabangos liudytoju! Privatus namas. Vienaaukštis. Apsuptas 
sodo! Net su šimtu tūkstančių frankų metinių pajamų, gauna- 
mų iš Matildos de Karvil, toks namas atrodė neįkandamas Gran 
Diukui... 

Markas toliau apžiūrinėjo namą. Šviesiai žalios langinės buvo 
uždarytos. Jis dėl viso pikto nuspaudė skambutį tarp geltonos ap- 
rūdijusios pašto dėžutės ir užtvaros apsilaupiusiais dažais. 

Nieko. 

Palaukė minutę, vėl paskambino. Veltui. Suglumęs ranka per- 
sibraukė plaukus. Gran Diuko nebuvo namie, reikėjo tai numaty- 
ti. Dar įdėmiau apžvelgė namą, sodą, ieškodamas išeities... Paėjo 
gatve į priekį. 

Tikrovė padėjo rasti sprendimą. 

Dešinėje namo pusėje langas buvo išdaužtas. Jei pasiseks, jis 
galėtų įkišti ranką, sugriebti rankeną, atidaryti langą ir patekti 
pas Gran Diuką. Markas pasuko galvą: gatvėje niekas nekreipė į 
jį dėmesio. Nedvejodamas peršoko baltą akmeninę tvorelę ir at- 
sidūrė prie lango, beveik pasislėpdamas nuo smalsių žvilgsnių. 
Padėjo ranką ant statramsčio. Nereikėjo nieko daugiau daryti, di- 
delei jo nuostabai, langas atsivėrė. Buvo tik pristumtas! 

Markas akimirką nustebo, kad taip keistai susiklostė palan- 
kios aplinkybės, kad privatus seklys toks neatsargus. Bet tik aki- 
mirką. Kitą akimirką jis jau įsmuko į Gran Diuko namus. 


Pavainikis pas Gran Diuką, pagalvojo Malvina. Automobilio 
veidrodėlyje ji puikiai matė, kaip Markas Vitralis priėjęs peršoko 
akmeninę tvorelę. Kaip žiurkė, dar pagalvojo Malvina. Ant nuga- 
ros nešėsi kuprinę! Gran Diuko sąsiuvinis viduje. Viskas klostėsi 
puikiai. Malvina mėgino pajudėti, atitraukti galvą nuo durelių, 
patogiau ištiesti kojas. Jai skaudėjo sprandą, nes reikėjo sėdėti su- 

silenkus, kad galva būtų sulig vairu, bet ji to nepaisė. Galėjo čia 
likti valandų valandas ir visą gyvenimą nešioti įtvarą, kad tik už- 
speistų išeinantį Vitralį, atverstų tą prakeiktą sąsiuvinį, vieną po 
kito išplėštų tuos melagystėmis primargintus lapus, kaip plėšiami 
nagai, kad auka prakalbėtų. Nagas po nago. Nutaikyti į Vitralį 
ginklą ir priversti jį kalbėti. Ji improvizuos. Laikui atėjus sugalvos 
subtilaus sadistinio žaidimo taisykles. 


Markui išsyk ėmė graužti gerklę pelenų ir dūmų kvapas, tar- 
si ilgai kūrenus židinį kambarys būtų likęs neišvėdintas. Markas 
pradėjo kosėti. Jis atsidūrė mažoje stoginėje, savotiškame sandė- 
liuke, kur rikiavosi sukrauti konservai ir įvairūs sodo ar smulkių 
darbų įrankiai. Jis pastūmė duris, užkopė trimis betono laipteliais, 
atidarė kitas duris. Jos atsivėrė tiesiai į kambarį, kuris tikriausiai 
buvo Gran Diuko svetainė. 

Dūmų smarvė sustiprėjo. Markas vėl pradėjo kosėti. Jo akį pa- 
traukė didelis židinys priešais. Buvo matyti, kad jame sudeginta 
ne vienas kilogramas popieriaus. Jis žiūrėjo į tuščias archyvų dė- 
žutes ant parketo. Gran Diukas aiškiai tvarkė namus, ir neseniai! 

Markui nespėjus įsigilinti, nuo keisto garso jo nugara perėjo 
šaltis. Garsas sklido už jo iš dešinės; tai buvo savotiškas duslus 
klapsėjimas su pasikartojančiais trumpais virptelėjimais, kaip 
stringančio mechaninio žaislo mechanizmo. Markas atsargiai 
atsigręžė. Apstulbęs išvydo didelį vivariumą, kuriame ant drė- 
gnos žemės tysojo nejudantys laumžirgiai. Jis priėjo arčiau. Sun- 
kiai plazdeno vienas, pats didžiausias, raudonos ir aukso spalvos 
kūnu. Tarsi pajutęs vėl kažką esant kambaryje, galimą pagalbą, jis 
silpnai judino sparnus atmušdamas juos į stiklo sieneles. Markas 
kelias akimirkas sustingo pakerėtas beviltiškų laumžirgio pastan- 
gų. Laumžirgis! Įkalintas. Jau beveik negyvas kaip ir kiti. Ilgiau 
nesvarstydamas, Markas priėjo ir abiem rankom sugriebė stiklinį 
vivariumo dangtį. Jis buvo gana sunkus, bet nepritvirtintas. Mar- 
kas be vargo jį nukėlė ir pastatė prie artimiausios sienos. Paju- 
tęs gaivų orą, laumžirgis arlekinas keliskart pamojavo sparnais 

ir bemat išskrido. Markas akimis sekė jo skrydį, iš pradžių kiek 
neryžtingą, paskui vikrų ir didingą. Laumžirgis kelias akimirkas 
kilo į viršų, kol nutūpė ant svetainės šviestuvo. 

Markui ėmė kvailai dunksėti širdis. 

Jį pagavo didelis beveik vaikiškas džiaugsmas, kad išgelbėjo 
raudonąjį vabzdį. 

Savo laumžirgį. 

Niekada nebūtų pagalvojęs, kad Krediulis Gran Diukas juos 
kolekcionuoja. O tada kodėl, kodėl paliko juos šitaip merdėti? 

buvo nepriekaištingai sutvarkyta: pieštukai, bloknotai, įdomus 
mažas buteliukas vyno, tuščias, taurė. Ši aplinka atrodė keistai — 
viskas kėlė mintį, kad Gran Diukas norėjo tvarkingai atsiteisti su 
viskuo, kas buvo susiję su jį įtraukusia byla. Archyvas sudegintas. 
Vabzdžiai paaukoti. Testamentas taip pat - tas žalsvas sąsiuvinis, 
kurį jis turėjo kuprinėje ir kurį Gran Diukas baigė rašyti tą naktį, 
kai Lili sukako aštuoniolika metų, ir kurį paskui jai padovanojo. 

Gran Diukui gyvenimas baigėsi. Skrupulingai surikiuotas. 

Kas gi tada įvyko? Kodėl Gran Diuko čia nėra? 

Markas vėl pajuto šiame name tvyrant skubos, išvykos, kuri 
baigsis nelaime, nuotaiką: pavyzdžiui, paliktas butelis, išdaužtas 
stiklas, tik pristumtas langas. Taip pat kvapas. Ne židinio dūmų, 
bet kitas, klastingai paslėptas po anuo. 

Kažkas čia nederėjo... 

Staiga Marko veidas nušvito. Jis įsitaisė ant kėdės prie Gran 
Diuko rašomojo stalo, atsisegė kuprinę, išsitraukė žalsvąjį sąsiu- 
vinį, pervertė lapus ir sustojo prie paskutinio puslapio, juoduo- 
jančio nuo Gran Diuko prirašytų raidžių. 

Iš esmės buvo paprasta sužinoti paskutines Gran Diuko min- 
tis: tereikėjo perskaityti paskutinius jo išpažinties žodžius... Kaip 
detektyvinį romaną, kuris taip gundo, kad negali atsispirti norui 
peršokti puslapius ir perskaityti pabaigą, nors ir jautiesi šiek tiek 
sukčiaujantis. Bet tas jausmas greit pamirštamas. 

Markas susikaupė. Paskutiniame Gran Diuko sąsiuvinio pus- 
lapyje buvo tik apie dvidešimt eilučių. Tyrėjo rašysena, kaip visa- 
da, buvo smulki, tvarkinga. 


Štai. Viskas pasakyta. 

Dabar 1998 mety rugsėjo 29 diena, be dvidešimt minučių dvy- 
likta nakties. Viskas sutvarkyta. Viskas baigta. Po kelių minučių 
Lili sukaks aštuoniolika mety. Tuoj įdėsiu rašiklį į puodelį, stovin- 
tį priešais mane. Įsitaisysiu už šio rašomojo stalo, išskleisiu 1980 
metų gruodžio 23-iosios, tos prakeiktos dienos, laikraštį „L'Est 
rėpublicain“ ir ramiai paleisiu sau kulką į galvą. Mano kraujas ap- 
lies pageltusį šio laikraščio popierių. Man nepavyko... 

Aš tiesiog palieku po savęs šį testamentą ir Lili, ir tam, kas 
panorės. 

Šiame sąsiuvinyje surašiau visas nuorodas, visus pėdsakus, vi- 
sas prielaidas. Aštuoniolikos metų tyrimo duomenis. Toje šimtinėje 
puslapių viskas paminėta. Jei juos atidžiai skaitėte, žinote tiek pat, 
kiek ir aš. Gal jūs būsite įžvalgesni? Gal pasuksite tokia kryptimi, 
kurią aš laikiau neverta dėmesio? Gal rasite raktą, jeigu išvis jo 
esama? Galbūt... 

Kodėl gi ne? 

O man - baigta. 

Perdėčiau sakydamas, kad nesigailiu ir nejaučiu sąžinės prie- 
kaištų, bet padariau viską kaip galėdamas geriau. 


Markas lėtai perskaitė paskutinę eilutę: padariau viską kaip 
galėdamas geriau. Jis kurį laiką stingsojo stengdamasis užgniauž- 
ti stiprų nepasitenkinimo jausmą, kylantį širdyje, paskui juodo 
rašalo eilutėmis perbėgo keliasdešimt žodžių aukštėliau. 

Paleisiu sau kulką į galvą. Mano kraujas aplies pageltusį šio 
laikraščio popierių. Man nepavyko... 

Markas vėl pakėlė akis. 

Gran Diukas kalbėjo apie savo savižudybę. Suplanuotą. 

Tada kodėl ant rašomojo stalo nėra jokios kraujo žymės? Nei 
laikraščio. Nei ginklo. Vadinasi, Gran Diukas maždaug prieš porą 
dienų tarp dvidešimt trečios valandos keturiasdešimt minučių ir 
vidurnakčio nusprendė nebesižudyti... Kodėl? Kodėl taip viską 
kruopščiai parengė, o paskutinę akimirką apsigalvojo? 

Gal tiesiog Gran Diukui pritrūko drąsos? O gal vėliau nusi- 
šovė kitur? O gal savo dienoraštyje pamelavo... Apie savo auką? 
Apie visa kita? Arba... Pamišėlio scenarijus! Gal prieš vidurnak- 
tį kažką atskleidė? Nušvito protas, kilo idėja, išvydo paskutinį 
pėdsaką... 

Markas dar sykį iš lėto perskaitė paskutines dienoraščio eilutes. 

Gran Diukas nepaliko jokios nuorodos. Tikra viena: jis nemi- 
rė su kulka galvoje ant savo rašomojo stalo. 


Markas užvertė sąsiuvinį ir vėl užsikosėjo. Visą laiką užuodė 
tą nepakeliamą kvapą, tolyn labyn aitresnį. Naujas mechaninis 
garsas, stipresnis už ankstesnįjį, privertė jį pasukti galvą. Svetai- 
nėje skraidė nedaug, tik apie dešimt laumžirgių, kuriuos atgaivi- 
no grynesnis oras nukėlus stiklinį dangtį; jų skrydžiai buvo trum- 
pi, dar nevikrūs, nuo vienos knygų lentynos iki kitos, nuo kėdės 
iki stalo, nuo užuolaidos iki karnizo. Jau nebenugaišę. Tie vabz- 
džiai išties atsparesni, nei galėjai pamanyti. Markas nusišypsojo, 
jo mintys nuskrido pas Lili, savo laumžirgį, kurį tikrai norėjo iš- 
gelbėti. Tik priešingai - jei reikėtų, uždėtų virš jos stiklinį dangtį. 
Markas suvokė, kad jo mintys painiojasi. Vabzdžiai skraidžiojo 
sukdamiesi prieš jo akis lyg nematomos musės, kurios vaidenasi 
apėmus svaiguliui. 

Jis atsistojo. Reikėjo pajudėti. 

Po šimts, iš kur tas kvapas?! 

Jis žengė kelis žingsnius, pavaikščiojo. Einant link virtuvės, 
kvapas rodėsi stipresnis. Virtuvė buvo švari, sutvarkyta, net 
šiukšlių dėžės ištuštintos... Bet kvapas, be jokios abejonės, sklido 
iš šios aukštos siauros spintelės šalia kriauklės. 

Markas pamažu atidarė dureles. 

Lavonas iškart nukrito prie jo kojų, dusliai dunkstelėdamas į 
grindis. 

Jau sustingęs. Kaip vaškinis manekenas. 

Markas atšoko. Sutrikęs, pabalęs. Apimtas siaubo. 

Kūnas tysojo priešais jį. Tamsi raudona dėmė ant marškinių. 

Krediulis Gran Diukas. 

Negyvas. Kaip ir skelbėsi savo dienoraštyje. 

Nors retai pasitaiko, kad žmogus, paleidęs sau kulką į širdį, 
paskui spėja paslėpti ginklą, nušluostyti pralietą kraują ir užsida- 
ryti spintelėje. 

Markas atsitraukė dar per žingsnį. 

Krediulis Gran Diukas nenusižudė. Jis buvo nužudytas. 

1998 metų spalio 2 diena, 11 val. 27 min. 


Malvina de Karvil nepakeldama galvos pirštų galais sugriebė 
savo telefoną, kad niekas iš gatvės negalėtų pastebėti jokio žmo- 
giškosios būtybės ženklo automobilio „Rover Mini“ viduje. 

Tik vienas skambutis. 

— Jis čia, - sumurmėjo Malvina. - Vitralis įėjo į Gran Diuko 
namą. 

— Tai buvo galima numatyti. Nepalikai pėdsakų? 

— Ne, ne, močiute. Nesijaudink. Nuvaliau net Gran Diuko 
blakstienas, plaukus ir veido odos lopinėlius, apdegusius židinyje. 

Savo tiradą baigė spigiai nusikvatodama. Jos močiutė ją visa- 
da laikė kvaile. 

— Močiute! 

— Ką? 

— Yra pavojaus, kad jis ras Gran Diuko lavoną. Aš jį paslėpiau, 
bet jis... jis... Jis jau labai smarkiai dvokia... 

Ji pajuto, kad kitame linijos gale jos močiutė svarsto. 

— Močiute! 

— Taip, - pagaliau atsiliepė Matilda de Karvil. - Ką gi, jeigu jį 
ras... Tuo blogiau. Arba, galų gale, tuo geriau. Jis įsibrovė pro iš- 
daužtą langą, liudytojai gatvėje tikriausiai jį matė. Jis visur paliks 
savo pėdsakų... Kas geriau gali atsitikti, ar ne? 

Malvina suvirpėjo iš malonumo. Močiutės tiesa, kaip visada. 
Markas Vitralis susimokės. Puiku! 

— Močiute! Jis su kuprine. Manau, kad ten yra Gran Diuko 
sąsiuvinis. Ar tau neatrodo, kad... 

Matildos de Karvil balsas pasidarė it ledinis: 

— Ne, Malvina, tu nieko nedarysi, tu jį seksi, tai viskas. Neįsi- 
kiši gatvėje pačiame dienos vidury. Ar gerai supratai mane? 

— Taip, močiute, supratau. Paskambinsiu tau vėl. 

Malvina pakilojo mauzerį po keleivio sėdyne. Taip, močiutės 
tiesa, kaip visuomet. Bet šį kartą... 


Aplink Gran Diuko lavoną skraidė keli laumžirgiai. Marką 
supykino. Jį apėmė panika. Tačiau reikėjo valdytis. Negalėjo leis- 
ti, kad jį ištiktų agorafobijos priepuolis, tik ne dabar, ne čia... 

Kviesti policiją? 

Markas greitai svarstė. Jis įlipo į Gran Diuko namus pro iš- 
daužtą langą, paliko savo pėdsakų. Tai nebuvo gera mintis. Ypač 
todėl, kad policininkai jo klausinės, laikys kvartalo komisaria- 
te geriausiu atveju kelias valandas. Jis negali sau to leisti! Tik 
ne dabar. Jo reikia Lili. Tučtuojau. Kviesti policiją nebuvo gera 
mintis. 

Ką daryti? 

Jo žvilgsnis nukrypo į lavoną. Jis nieko neišmanė apie tai, kaip 
mediciniškai atpažįstama mirtis, bet jam atrodė, kad žmogžudys- 
tė įvyko neseniai. Stingulys, dvokas, - visa bylojo, kad lavonas 
čia pūva tik kelias valandas. Markas vėl pagalvojo apie paskuti- 
nius Gran Diuko žodžius sąsiuvinyje. Pranešimą apie savižudy- 
bę. Kaip tai susiję su šiuo nusikaltimu? Ką jis galiausiai rado, kad 
nusipelnė būti amžinai nutildytas? 

Markas žirgliojo po kambarį neritmingais žingsniais, irzliai 
ranka nuvijo laumžirgį, triukšmingai mojuojantį sparneliais jam 
po nosimi. 

Niekas nesutapo. Gran Diukas buvo nužudytas prieš kelias 
valandas, o ne prieš tris dienas, Lili gimtadienio išvakarėse. Mar- 
kas vėl apžvelgė svetainę, rašomąjį stalą, židinį, vivariumą. 

Jis išgyveno siurrealistinę sceną. Laumžirgiai vienas po kito 
budo įgaudami pasitikėjimo. Skraidžiojo po kambarį atsimušda- 
mi į langus, juos traukė dienos šviesa, kuri smelkėsi pro langines. 

Markas pamažėle ėmė vaikščioti po namą, kad atitoktų. Ne- 
matė nieko įtartino, bet metodiškos paieškos jam bent jau leido 
nusiraminti, pradėti normaliai kvėpuoti. Nuėjo į prieškambarį. 
Bemat kraujas vėl priplūdo į kraujagysles kaip upės potvynis po 
smarkios audros. Pirštai, kaklas, smilkiniai paraudo. Prieškam- 
bario siena buvo nukabinėta nuotraukomis. Nazimas Ozanas, 
Lili, Baisusis kalnas... 

Jis sustingo prie vienos - savo močiutės! Gran Diukas namo 
prieangyje laikė Nikolės fotografiją. Nuotraukoje ji buvo daug 
jaunesnė nei dabar, tikriausiai vos penkiasdešimties. Pozavo 
paplūdimyje, Djepe. Markui daužėsi širdis iš pykčio ir sykiu iš 
nuostabos. Markas neprisiminė, kaip močiutė atrodė anksčiau, 
akyse matė ją tokią, kokia buvo dabar, šešiasdešimt penkerių, nu- 
vytusią per ilgus aukojimosi metus. Visai neprisiminė šios šyp- 
sančios, putnios, netgi viliojančios moters. 

Jis nusuko akis tikėdamasis, kad sumažės kraujospūdis. Mar- 
kas duso, jam reikėjo tučtuojau išeiti. Nerimas, agorafobija... Ne- 
išvengiamas priepuolis. Šmėstelėjo neaiški mintis, kad išeinant iš 
Gran Diuko reikėtų apeiti namus, perbraukti skuduru visus pa- 
liestus daiktus: vivariumo dangtį, kėdę prie rašomojo stalo, vel- 
kes, langą... Neturėjo tam nei noro, nei laiko. 

Reikėjo bėgti, palikti pridvokusį šio namo orą, atsidurti gatvėje. 

Ko jam bijoti? Juk ne jis nužudė Gran Diuką. Seklys miręs jau 
kelios valandos. Tuo metu jis buvo toli nuo Putpelių kalvos. 

Markas permetė kojas per langą jau traukdamas į save gryno 
oro gurkšnius. 

Taip, jis turi svarbesnių užduočių nei tvarkytis, ir turi tai pa- 
daryti skubiai. 

Pirmiausia rasti Lili. 

Taip pat paskambinti močiutei į Djepą. Susivokti. Atskleisti, 
kodėl buvo nužudytas Gran Diukas. 

Dėl šio paskutinio klausimo jis turėjo savo nuomonę. Nuomo- 
nę, kuri buvo tiesiogiai susieta su jo artimiausia kelionės kryptimi. 


Jis išėjo į lauką, žingsniavo per sodą. 
Nematė, kaip už nugaros pro atdarą langą į tolį skrenda 
laumžirgiai. 


Malvina dar labiau susigūžė „Rover Mini“ viduje. Išorinia- 
me veidrodėlyje puikiai matė Marko Vitralio siluetą. Jis artėjo. 
Tas niekšas su kuprine ant nugaros nieko neįtaria. Malvina pa- 
kišo ranką po vairuotojo sėdyne, pagrabaliojo, čiupo mauzerį 
L110. Dar keli metrai, ir jis bus pasiekiamas. Ji jam įrems plieninį 
vamzdį į pilvą, ir jis neturės kito pasirinkimo - atiduos jai savo 
juokingą kuprinę su to bjaurybės seklio testamentu viduje. 

Paskui matys. Gal jam peršaus vieną kiaušį. Arba abu... Dar 
nebuvo apsisprendusi. 

Bet jau beveik... 

Jis buvo daugiau nei už dešimties metrų. 

Malvina pakėlė galvą gniauždama revolverį. Gatvės gale keli 
seniai plepėjo duonos parduotuvėje. Jai nusispjaut. Suvaikėję, be 
to, per toli, nieko nesupras. Ji pasuko galvą į dešinę, į šaligatvį. 
Niekada nežinai. Dar šiek tiek ištempė kaklą. 

Kitą sekundę ji sustingo. 

Trys trejų ketverių metų vaikiūkščiai juokdamiesi jai rodė 
liežuvius! Dideliais snargliuotais veidais jie spoksojo pro stiklą į 
Malviną tarsi žaidžiančią slėpynių, įsispraudusią tarp sėdynės ir 
vairo. Ku kū, mes tave pamatėm... 

Išdygo maža miela kaip saldainiukas auklėtoja, sučiupo tris 
linksmuolius. Malvina atsitiesė, šį kartą visiškai. 

Prakeikti mažiai! 

Dabar šaligatviu ėjo visa darželinukų grupė, mažiausiai tris- 
dešimt vaikų. Į valgyklą, į žaidimų aikštę priešais ar nežinia kur. 

Kitą sekundę Markas Vitralis mandagiai prasilenkė su visa 
Šv. Onos darželio mažesniųjų grupe, išmintingai nusišypsojo 

auklėtojai ir skubiai nutolo paskendęs savo mintyse, net nežvilg- 
telėjęs į „Rover Mini. 

Malvina supyko pati ant savęs dėl savo kvailumo. 

Mažas juodas taškas šmėžavo jos automobilio veidrodėlyje 
čia išnykdamas, čia pasirodydamas, grodamas jos nervais. Po ke- 
lių paskutinių apsukų gražus raudonos ir aukso spalvos laumžir- 
gis nutūpė ant mėlyno „Rover Mini“ variklio gaubto. 


19 


1998 mety spalio 2 diena, 11 val. 31 min. 


Markas sustojo, laikas atsipūsti. Atsirėmė į chromuotą turė- 
klą, dalijantį į dvi dalis stačius laiptus, kuriais galėjai nusileisti į 
Blanki bulvarą. Paliestas šaltas plienas atrodė it ledas. 

Markas atmintinai žinojo maršrutą. Šešta metro linija. Per- 
sėsti Tautos aikštėje. Paskui RER* linija A4 Marn la Valė krypti- 
mi. Išlipti Europos Slėnyje, priešpaskutinėje stotyje. Daugiausia 
po valandos pasiektų Kuvrė. Nebūtų sunku susirasti tikslų Kar- 
vilių adresą - paskambintų Ženifė, savo bendradarbei, kaip pa- 
skambino norėdamas sužinoti Gran Diuko adresą, laimė, ji kaip 
tik budi šiandien. 

Nebūtina perspėti Karvilių, kad atvažiuoja, tikriausiai bus 
kam atsakyti į jo klausimus: senelis vežimėlyje, o karalienė motina 
savo pilyje, jie tikriausiai nedažnai palieka savo valdas... Net no- 
rėdami apsipirkti... Tam samdo tarnus. Kaip ir kitiems reikalams. 

Markas nusišypsojo pats sau. Padarys jiems staigmeną! Galų 
gale nuo šiol jo ir Karvilių tikslas tas pats: įrodyti, kad Lili ne 
jo sesuo, kad Vitralių kraujas neteka jos gyslomis... Galima rasti 
daug sąlyčio taškų. 

Sąlyčio taškų... 

Markas sudrebėjo pagalvojęs apie Gran Diuko lavoną. 


* RER (Rėseaux express rėgional) - penkios greitųjų traukinių linijos, jungiančios 
Paryžiaus centrą su priemiesčiais. 

Išsitraukė mobilųjį telefoną. Kaip ir buvo pasižadėjęs, turėjo 
paskambinti į Djepą. 

Ir vėl atsakiklis! 

Jau seniai močiutę ėmė vadinti vardu, Nikole. Tai buvo asme- 
ninis jo sprendimas, galutinai nutraukiantis dvejones, kamavu- 
sias jį pirmuosius dešimt metų: vadinti ją mama ar močiute? 

— Nikole! Čia Markas. Ar turi žinių iš Lili? Noriu pasaky- 
ti, naujų, nuo šio ryto devintos valandos. Paskambink man, tai 
skubu. 

Jis kiek patylėjo, paskui pridūrė: 

- Iš tikrųjų, nors aš visai neprisimenu, bet tu buvai graži prieš 
penkiolika metų! Bučiuoju. 

Kairioji Marko ranka sugniaužė šaltą metalą - rodės, delnas 
prilips ir atitraukus liks prišalusių odos skutų. Kitos rankos pirš- 
tai šokinėjo ant telefono mygtukų. 

Septyni signalai. 

- Lili, kur tu esi? Prakeikimas! Atsakyk! Atsakyk man. Neišva- 
žiuok. Einu iš Gran Diuko. Jis nenusižudė. Jis nu... Jis... Jis kažką 
rado, aš taip pat galiu rasti. Aš rasiu. Paskambink man. Markas. 


Jis nusileido į metro. Šiuo metu peronai buvo pustuščiai. Mar- 
kas vos spėjo žvilgtelėti kitapus bėgių į paslaptingą kraštovaizdį 
didžiuliame plakate, kviečiančiame aplankyti Emyratus. Už kelių 
sekundžių atvažiavo traukinys ir įklimpo į auksinį smėlį tiesiai 
prie rytietiškų rūmų po tūkstančio ir vienos nakties žvaigždėmis. 

Tarp Korvizaro ir Tautos aikštės - aštuonios stotelės. 


Krediulio Gran Diuko dienoraštis 
Taigi aš buvau pasamdytas aštuoniolikos metų tyrimui! Įsi- 
vaizduojat? Aštuoniolika metų ši istorija man prilipusi prie neu- 


ronų kaip kramtomoji guma prie dantų, daug sykių kramtyta ir 
praradusi skonį. Saugokitės ir jūs, kurie skaitote šiuos puslapius, 

kad tokia kramtomoji guma nepriliptų ir prie jūsų minčių su- 
minkyta jūsų vaizduotės, ištempta jūsų logikos. Iki begalybės. 


Pirmosios tyrimo dienos, pirmieji mėnesiai nepaprastai jau- 
dino. Nors prieš akis turėjau aštuoniolika metų, mane vijo sku- 
ba. Mažiau nei per porą savaičių prarijau visus teismo bylos do- 
kumentus, šimtus puslapių. Per pirmus du mėnesius apklausiau 
kelias dešimtis liudytojų: gaisrininkus, vykusius į Baisųjį kalną, 
Belforo ir Monbeljaro medicinos centro medikus, gydytoją Mo- 
ranžą, Karvilių artimuosius, Vitralių artimuosius, policininkus, 
komisarą Vateljė, advokatus, Legerną ir kitus, abu teisėjus, Le- 
drianą ir Veberį, ir... toliau nevardysiu. 

Nebemiegojau, dirbau po penkiolika valandų per parą, nu- 
busdavau ir keldavausi su mintim apie bylą, tarsi norėdamas kuo 
greičiau susitvarkyti su šia istorija, tarsi norėdamas parodyti uo- 
lumą savo šeimininkei, kad ji būtų patenkinta manimi, kad su- 
darytų sutartį iki gyvos galvos... Kad užsitikrinčiau klientą, kaip 
sakytų bakalėjininkas. 

Iš tikrųjų aš taip nesvarsčiau. Ši byla mane žavėjo, buvau įsi- 
tikinęs, kad atrasiu kažką nauja, kokį nors ženklą, kurį visi pra- 
leido. Rinkau pastabas, nuotraukas, įrašų valandas... Kvailio dar- 
bas... Tuo metu dar nežinojau, kad kruopščiai kloju pamatus savo 
neurozei. 

Kai per kelias savaites ištyrinėjau visus bylos dokumentus, 
susidariau pirmą nuomonę. Tuo metu maniau, kad tai geniali 
mintis. 

Grandinėlė! 

Ta prakeikta auksinė grandinėlė, kurią turėjo lėktuve mū- 
vėti Liza Roza de Karvil, kurią jai buvo padovanojęs jos senelis. 
Papuošalas, apvertęs aukštyn kojom teisėjo Veberio įsitikinimą, 
smiltelė, nusvėrusi teisingumo svarstykles, lemtingas Vitralių ir 
advokato Legerno ginklas. Įsitikinau, kad tas lemtingas ginklas 
yra dviašmenis. Kadangi vaikas buvo be grandinėlės, viskas rodė, 
kad išsigelbėjusioji yra Emili Vitral... Bet jeigu kūdikis, išsviestas 

iš lėktuvo, buvo Liza Roza, niekas nedraudė galvoti, kad plona 
grandinėlė galėjo nutrūkti nuo smūgio. Pradėjus tikrinti šią ver- 
siją, gal kur nors netoli lėktuvo grandinėlė būtų atrasta... Tada 
viskas pasikeistų. Tai būtų neatremiamas įrodymas, kad stebu- 
klingai išsigelbėjusi mergytė yra Liza Roza! 

Aš esu kantruolis, maniakas, užsispyrėlis. Galiu kaip apsėstas 
pasinerti į darbą, užtikrinu jus. Nors policininkai ne vieną valan- 
dą šukavo vietovę aplink sudegusį oro lainerį Baisiajame kalne, 
aš viską pradėjau iš naujo. Apsiginklavęs metalo detektoriumi 
1981 metų rugpjūčio pabaigoje Baisiajame kalne praleidau sep- 
tyniolika dienų šukuodamas mišką centimetras po centimetro... 
Tą vakarą, kai lėktuvas sudužo, siautė audra. Grandinėlė galėjo 
nukristi į sniegą, nugrimzti į purvą... Policininkas, po nelaimin- 
go įvykio paskirtas apieškoti vietovę, šąlant rankoms ir šlampant 
kojoms nebus uolus. 

Aš - taip. 

Veltui! 

Išvaduosiu jus nuo mano atkastų alaus skardinių, butelių, 
Baisųjį kalną kaip Aukštutinės Juros gamtos parką, įsigijo tarną — 
mane! Gregori Morė. Gražus prastai nusiskutęs vaikinas vilk- 
šunio akimis, saulėje įdegusiu gruoblėtu veidu, tarsi kiekvieną 
savaitgalį prieš grįždamas namo būtų vargingai kopęs į Kiliman- 
džarą... Galiausiai mudu pradėjome vienas kitam patikti... 

Trys maišai įvairiausių šiukšlių, bet jokios grandinėlės! 

Teisybę sakant, aš iš tikrųjų nebuvau nusivylęs. Nesitikėjau 
rasti, tačiau, kaip jums jau sakiau, esu užsispyręs. Tik paklusau 
Matildos de Karvil įsakymui „nepraleisti jokio pėdsako, man tai 
tiko. Eiti į priekį neskubant, žingsnis po žingsnio. 

Išties aš buvau įsitikinęs kitkuo. 

Jeigu grandinėlė ir buvo nukritusi kur nors šalia stebuklin- 
gai išsigelbėjusio kūdikio, ją galėjo rasti bet kas: gaisrininkas, 
policininkas, sanitaras, - ir tiesiog įsikišti į kišenę... O gal koks 
žmogelis iš pašalies buvo atėjęs pasirausti, kai lėktuvas atšalo... 

Tai buvo sunkus auksinis papuošalas, tuo metu tiksliai įvertin- 
tas vienuolika tūkstančių penkiais šimtais šešiasdešimt frankų, 
tai įrodo sąskaita. Turnero iš Vandomo aikštės antspaudas. Toks 
daiktas galėjo sugundyti. Tai įprastas dalykas, grifai pasinaudoja 
tuo, kas lieka po nelaimingo įvykio, ypač kai niekas negalėjo nu- 
spėti, koks vėliau pasidarys svarbus tas prakeiktas papuošalas... 

Mano mintis buvo labai paprasta, net esminė: užtvindyti tą 
rajoną trumpais skelbimais. Atnešusiajam garsiąją grandinėlę 
bus dosniai atlyginta. Atlygis turėjo būti daug didesnis už ra- 
dinio vertę... Sutikus Matildai de Karvil, buvau numatęs jauką 
vis labiau didinti. Ramiai pradėjome nuo dvidešimt tūkstančių 
frankų... Tokia žvejyba reikalavo kantrybės, laiko, miklumo, kad 
žuvis užkibtų. Tikėjau... Jei grandinėlė rasta, jeigu ji guli stalčiu- 
je pavydžiai slepiama atsitiktinio vagišiaus, kaip Golumas slepia 
Frodo žiedą, vieną dieną ji vis tiek išplauks į paviršių, prasismelks 
kokia nors nuoroda. 

Aš neklydau. Neklydau bent jau dėl šito. 


Kitas didelis darbas per pirmuosius šešis mano tyrimo mė- 
nesius - tai, ką aš paskui pavadinau turkiškomis atostogomis. Iš 
viso Turkijoje praleidau apie pustrečių metų. Didesnę pirmųjų 
mano penkerių tyrimo metų dalį. 

Mane lydėjo Nazimas Ozanas, jis tuoj pat sutiko būti mano 
pagalbininku tiriant šį reikalą. Tuo laiku jis sunkiai dirbo staty- 
bose, dažniausiai nelegaliai. Vyrukas artėjo prie penkiasdešim- 
ties, jau nelabai išėjo vaidinti samdinį karštose planetos vietose 
apsuptam fanatiškų kamikadzių. O ypač dabar, kai sutiko meilę. 
Gyveno Paryžiuje su apkūnoka, tačiau be galo miela moterimi — 
Aila, turkų kilmės kaip ir jis. Tuojau suprasite, kodėl jie buvo 
neišskiriami... Aila veikiau buvo moteris meilužė, pavydi kaip 
tigrė, ir man kas kartą, kai turėdavau išsivežti Azimą į Turkiją, 
reikėdavo derėtis valandų valandas. O ten nuvykęs jis privalėda- 
vo kasdien jai skambinti... Manau, Aila niekada nieko nesuprato 
šioje tyrimo istorijoje, maža to, ji niekada mumis netikėjo... Bet 

ant manęs nepyko, pati primygtinai prašė, kad 1985 metų birželį 
būčiau liudytojas jų vestuvėse... 


Nepaisydamas Ailos, aš dažnai vežiausi Nazimą į Turkiją, jis 
ten buvo mano vertėjas. Stambule aš visada apsistodavau Auksinio 
rago viešbutyje „Askokas', netoli Galatos tilto. O Nazimas nakvo- 
davo Stambulo priemiestyje Ejupe pas Ailos pusbrolius. Neturėjo 
kito pasirinkimo! Susitikdavome bare priešais viešbutį, Dez Anžo 
kavinėje, Aihan Isik Sokake. Nazimas naudodamasis proga maukė 
rakiją taurė po taurės, o mane mėgino įpratinti rūkyti nargilę. 

Turkiškos atostogos, sakiau jums. 

Vienas juokas! Turiu prisipažinti, manau, aš visada buvau 
truputį ciniškas tam, kas susiję su menu ir aukštuomenės tra- 
dicijomis, egzotiškumu, svetimumu ir panašiai. Tai savotiškas 
rasizmas, jei norit, bet nevienašališkas rasizmas, iš tiesų į nieką 
nesitaikantis, savotiškas bendras skeptiškas požiūris į žmonių pa- 
dermę, be abejonės, paveldėtas iš mano ankstesnio samdomojo 
kareivio amato, valytojo, įpareigoto ištuštinti pasaulio šiukšliadė- 
žes; jei jums labiau patinka, parako sandėlių pardavėjo amato. 

Nepraėjus nė savaitei, turkiškas gyvenimas pradėjo man lįsti 
pro akis, nosį ir ausis. Nenutrūkstamas minaretų karilionas, ga- 
tvėse nesibaigianti mugė, šyduotos moterys, prostitutės, arbata, 
prieskonių kvapas, taksistai, kurie vairuoja kaip nesveiki, amžini 
kamščiai iki pat Bosforo... Viskas! Galų gale vienintelis dalykas, 
kurį dar pakėliau, buvo Nazimo ūsai. | 

Na, tikriausiai juokiatės iš mano turginės antropologijos. Jūsų 
tiesa, nėra ko apie tai kalbėti. Tiesiog norėjau parodyti santykinę 
„Viduržemio jūros atostogų“ trukmę šioje byloje. Nuo viso to pa- 
bėgdavau susitelkęs į darbą. Aš jums nemeluoju. Bent jau pirmai - 
siais mėnesiais mudu su Azimu dirbome kaip bepročiai! Valandų 
valandas klausinėjome Didžiojo turgaus prekiautojų ieškodami, 
kas galėjo parduoti tuos garsiuosius kūdikio drabužius, kuriais 
vilkėjo stebuklingai išsigelbėjusi mergaitė. Medvilniniai apatinu- 
kai, balta suknytė su oranžinėmis gėlėmis, žakardinis nedažytos 

vilnos megztukas... Įsivaizduojat? Stambulo didysis turgus, di- 
džiausia pasaulyje prekybos galerija, penkiasdešimt aštuonios 
gatvės, keturi tūkstančiai krautuvėlių... Beveik visi pardavėjai kal- 
bėjo darkyta anglų ar prancūzų kalba, bandė apsieiti be vertimo, 
kreipdavosi ne į Nazimą, o tiesiai į mane, tarsi trispalvė vėliava 
būtų buvusi filigranu įspausta mano kaktoje. 

— Kūdikis, mano broli? Ieškai drabužėlių savo kūdikiui? Turiu 
viską, ko ieškai. Tavo lobis - mergaitė ar berniukas? Sakyk savo 
kainą... 

Keturi tūkstančiai krautuvėlių, patikėkit! Dvigubai ar trigubai 
daugiau pardavėjų, per penkiasdešimt metrų užuodžiančių žioplį 
vakarietį. Bet aš puikiai atsilaikiau. Iki galo. Praleidau ilgiau nei 
dešimt dienų žirgliodamas po šį prekybos labirintą auksuotomis 
mozaikos lubomis. Galų gale pasižymėjau devyniolika krautuvė- 
lių, kurios prekiavo medvilniniais apatinukais, baltomis suknytė- 
mis ir vilnoniais megztukais, šiais trimis drabužėliais kartu, lygiai 
tokiais pat... Bet nė vienas prekeivis neprisiminė tuos drabužėlius 
sykiu pardavęs vakariečių šeimai. 

Veltui darbas. 

Aklavietė labirinto gale. 


Beliko daugiau sužinoti apie Lizą Rozą ir jos tėvus, Aleksandrą 
ir Veroniką de Karvilius. Oficialus tyrimas nustatant Lizos Rozos 
tapatybę rėmėsi tik dviem dalykais: nuotrauka iš nugaros, kurią 
buvo gavę seneliai Karviliai, ir Malvinos liudijimu. Taigi mums 
reikėjo viską pradėti iš naujo Turkijoje, jūros pakrantėje, jų Džei- 
chano rezidencijoje. Buvau nusiteikęs optimistiškai. Per tris savo 
gyvenimo mėnesius mažoji Liza Roza turėjo tikrai sutikti žmonių! 

Greitai nusivyliau. 

Aleksandras ir Veronika de Karviliai aiškiai nebuvo bendrau- 
jantys žmonės, nepriklausė egzotiškų viešų maudynių gerbėjams 
ir nepalaikė broliškų santykių su vietos gyventojais. Greičiau 
mėgo sėdėti užsidarę savo baltoje viloje su vaizdu į Viduržemio 
jūrą. Jie net turėjo nedidelį privatų paplūdimį! 

Galų gale šiuo vienuolynu daugiausia rūpinosi Veronika. 
Aleksandras beveik visą savaitę dirbdavo Stambule. Žinoma, 
retkarčiais jie priimdavo svečius: draugus, bendradarbius, pran- 
cūzus... Bet iki Lizos Rozos! Gimus kūdikiui, Veronika apribojo 
tuos pasaulietinius šokių vakarėlius. Tikrindamas įvairių šaltinių 
duomenis radau septynis asmenis, dvi draugų poras ir tris Kar- 
vilio įmonės klientus, pakviestus į Džeichano vilą jau gimus Lizai 
Rozai. Visais tais kartais Liza Roza miegojo, pakviestieji prisiminė 
tik mažą gyvą gniužulą, vos kyšantį iš apklotų, kilsuojantį vieno- 
dais laiko tarpais. Tik vienas klientas iš Nyderlandų matė pabu- 
dusią Lizą Rozą... Kelias sekundes. Veronika išėjo pamaitinti jos 
krūtimi, ji neketino žindyti olando pramonininko akivaizdoje, o 
tas toliau siurbčiojo rakiją vidiniame kiemelyje pasirašinėdamas 
sutartis su Aleksandru. Subtilus „Shell“ turkų filialo prekybos di- 
rektorius, kurį galiausiai radau, mane patikino, kad neįstengtų 
atpažinti Lizos Rozos veido - kaip ir jos motinos krūtų... 


Bakirkėjuje, Stambulo gimdymo namuose, kur gulėjo Vero- 
nika de Karvil, kiekvieną savaitę gimdavo daugiau nei trisdešimt 
kūdikių... Tai buvo šiuolaikiškiausia ir prašmatniausia privati kli- 
nika, ten mane pasitiko tiesiog pataikaudami. Vaikų gydytojas, 
leido suprasti, kad jis apžiūri daugiau nei dvidešimt naujagimių 
per dieną... Jis man pakišo registracijos knygą, kurioje buvo su- 
rašyti Lizos Rozos duomenys. Svoris: trys kilogramai du šimtai 
penkiasdešimt gramų, ūgis: keturiasdešimt devyni centimetrai. 

Ar vaikas verkė? Taip. 

Ar buvo atsimerkęs? Taip. 

Kita? Nieko. 

Ypatingos žymės* Nėra. 

Vėl akligatvis! 


Veronika de Karvil savo viloje tikriausiai karališkai nuobo- 
džiavo! Todėl turėjo tik keletą tarnų. Man pavyko surasti pagy- 

venusį sodininką, per daug trumparegį, kad man padėtų, kuris 
buvo susidūręs su Liza Roza vėlyvą popietę po palmėmis ir... po 
tankiu tinkleliu nuo uodų! Teišpešiau neaiškų apibūdinimą, dar 
mažiau tikėtiną nei Malvinos kliedesiai. 


Neketinu jums čia smulkiai surašyti turginių, miglotų, nenau- 
dingų liudijimų, kuriuos surinkau per tuos mėnesius. „Nepraleis- 
ti jokio pėdsako, - sakė Matilda de Karvil. Pakerėtas aš paklusau. 
Galų gale reikėjo vieno liudijimo, vienintelio, kad laimėčiau. 

Stambulo Atatiurko oro uoste viena palydovė prisiminė, kad, 
prieš išskrendant lėktuvui į Paryžių tą gruodžio dvidešimt antrą 
dieną, ji tris kartus pakuteno kūdikiui pasmakrę. 

— Vienam kūdikiui, ne dviem? 

— Ne, vienam. 

Bent jau taip jai atrodė, ji nebuvo tikra. Nei dėl dienos, nei dėl 
skrydžio. O dėl kūdikio - taip, ji prisiminė... 

Ta netikusi skrydžių palydovė mano sujauktoje galvoje pasėjo 
kitą abejonę. 

Lėktuve buvo tik vienas kūdikis? 

Pagaliau kas galėjo tiksliai žinoti, kiek keleivių iš tikrųjų tą 
vakarą įsėdo į oro lainerį? Jų sąrašas puikiausiai žinomas, bet jei- 
gu kuris nors paskutinę akimirką į lėktuvą neįlipo? Pavyzdžiui, 
kūdikis. Liza Roza, kodėl gi ne? Pavėlavo, kažkas sukliudė pa- 
skutinę minutę, jos motina neapgalvotai pasielgė, ją pagrobė, iš 
anksto parengė tokį planą, - nesvarbu, kokia išmonė, kuri man 
leistų manyti, kad Liza Roza neskrido oro laineriu 5403, o yra dar 
gyva kur nors Turkijoje... Arba kitoje vietoje! 

Visiškai kvaila prielaida! 

Bet ją reikėjo kruopščiai ištirti... Ar ne keista, kad turėjome 
tiek mažai apčiuopiamų duomenų apie Lizą Rozą, tą trijų mė- 
nesių kūdikį? Tiek mažai liudytojų, jokio draugo, kuris būtų ją 
mylavęs, jokios auklės, kuri būtų ją nešiojusi glėbyje, jokios nuo- 
traukos. Nieko, beveik nieko. Tarsi kūdikio niekada nė nebūtų 
buvę, tikriau, tarsi norėta jį slėpti... 

Mano mintys vis sukosi apie tuos dalykus, ir aš dariausi vi- 
siškas paranoikas. Jei Liza Roza neskrido lėktuvu, galbūt ji buvo 
mirusi anksčiau! Nelaimingas atsitikimas namuose? Įgimta neiš- 
gydoma liga? Žmogžudystė? Aleksandras ir Veronika de Karvi- 
liai nusinešė paslaptį su savimi. 

Žinojo galbūt viena Malvina. Ir dėl to pamišo. 


Kai Dez Anžo kavinėje visas šias spėliones išdėsčiau Nazimui, 
jis ėmė kvatotis susiėmęs šonus. Nazimas mirkė savo ūsus rakijoje. 

— Žmogžudystė? Tu daraisi visiškas pusprotis, Krediuli! 

Tarp dviejų nargilės iškvėpimų jis man sugrąžino tvirtą pa- 
grindą po kojomis, jį įtikinti galėjo tik materialūs, konkretūs įro- 
dymai. Apčiuopiami. 

— Galų gale, Krediuli, ji nebuwo uždaryta slėptuvėje tris mėne- 
sius, ta tavo mergiūkštė, ją išveždavo į gatvę, gal atsiras kas nors, 
koks praeivis, turistas, kuris ją atsitiktinai pamatė, nufotografavo, 
nufilmavo... Niekada nežinai. 

— Ką tu nori tiksliai pasakyti? 

— Nežinau. Turi pinigų. Įdėk į Turkijos laikraščius, kone visus, 
trumpų žinučių su stebuklingai išsigelbėjusios mergytės nuotrau- 
ka, kuri buvo išspausdinta „LEst rėpublicain. 

Nazimo tiesa! Geniali mintis... Pateikėme turkų žiniasklaidai 
aiškių skelbimų, ko ieškome ir ką siūlome mainais, tikrą Aukso 
puodą turkiškomis liromis. 


1982 metų kovo 27 dieną, visada prisiminsiu šią datą, ankstų 
rytą „Askoko“ viešbučio registratūroje manęs laukė laiškas. Jį buvo 
atnešęs kažkoks žmogus. Laiškas buvo lakoniškas, pasirašė Unalis 
Serkanas. Telefono numeris... Bet svarbiausia - nuotraukos kopija. 

Perėjau Aihan Isik Sokaką kaip beprotis laviruodamas auto- 
mobilių sraute. Nazimas manęs jau laukė Dez Anžo kavinėje. 

- Kas atsitiko, Krediuli? 

Įkišau nuotrauką jam į storas apžėlusias rankas. Jo akys išsi- 
plėtė. Jis spoksojo į nuotrauką kaip ir aš prieš kelias minutes. 

Scena paplūdimyje. 

Pirmame plane - tamsiaplaukė mergina, įdegusi, šypsanti, to- 
bulai sudėta, pozavo apsivilkusi nelabai seksualiu bikiniu. Turkų 
modelis. Užpakaliniame plane galėjai atpažinti Džeichano kalvas 
ir žalumos įrėmintos Karvilių vilos sienas. 

Tarp šių dviejų planų, paplūdimyje, keli metrai už merginos, 
šalia moters, kurios buvo matyti vien kojos, po uždangalu gulėjo 
kūdikis. Kelių savaičių kūdikis. Nazimas buvo apstulbęs. Vos ne- 
išmetė nuotraukos iš rankų. 

Be jokios abejonės, tai buvo Lili, laumžirgis, stebuklingai iš- 
sigelbėjusi iš Baisiojo kalno katastrofos mergytė. Tos pačios akys, 
tas pats veidas... 

Paskalis ir Stefani Vitraliai, atostogaudami Turkijoje, nesi- 
lankė Džeichane, net nebuvo nuvažiavę arčiau nei per du šimtus 
kilometrų. Negalėjo būti jokios abejonės, tai buvo įrodymas, pa- 
galiau. Mes laimėjome! 

Išsigelbėjęs kūdikis, rastas Baisiojo kalno sniege, buvo Liza 
Roza de Karvil. 

Aš dėl to tikriausiai verkiau iš džiaugsmo. Tankūs Nazimo 
ūsai Man raminamai šypsojosi, jis suprato, jis taip pat suprato. 
Laimingas kaip berniūkštis. 


1998 metų spalio 2 diena, 11 val. 44 min. 


Vienas signalas, vienintelis. Beveik negirdimas požemio šur- 
mulyje. 

Ne skambutis į jo mobilųjį telefoną, o tik nuoroda, kad kažkas 
jam paliko žinutę. Praleistas skambutis. 

Traukiant telefoną iš kišenės, Marko pirštai drebėjo. 

1998 metų spalio 2 diena, 11 val. 42 min. 


Aila Ozan mechanine pjaustykle pjaustė keptą avieną, mėsa 
plonais griežinėliais krito ant skardos. Moteris galvojo apie kitką. 
Bet tai netrukdė dirbti, atvirkščiai, ji net spėriau sukdavosi, kai 
ruošdama kebabus pasinerdavo į savo mintis ir negaišdavo laiko 
kalbėdama ar juokaudama su klientais. 

Kaip kasdien prieš dvyliktą, laukiančiųjų eilė darėsi ilges- 
nė. Jos maža parduotuvėlė Raspajo bulvare turėjo nuolatinių 
pirkėjų. 

Aila buvo sunerimusi, bet to neparodė. Labai sunerimusi. Jau 
dvi dienos, kai iš Nazimo negavo jokių naujienų. Taip jis niekada 
nedarydavo! Iš po pjaustyklės toliau biro mėsa. Aila įsivaizdavo, 
kaip skutamąją mašinėlę vedžioja Nazimo pakaušiu, kaklu, smil- 
kiniais. Ji mėgo žaisti kirpėją su savo milžinu. Ailos ranka truputį 
virpėjo; kai skusdavo Nazimą, nevirpėdavo niekada. 

Aila nebuvo iš bailiųjų. Kai po valstybės perversmo 1982 
metų rugsėjo 12 dieną su tėvu bėgo iš Turkijos į Paryžių, visko 
matė. Tuo metu jos tėvas buvo vienas iš vadų, atsakingų už De- 
mokratik Sol partiją*, jie vos paspruko nuo kariškių... Per kelias 
dienas sulaikyta trisdešimt tūkstančių žmonių! Beveik visa jos 
šeima atsidūrė už grotų. 


* Turkijos kairiųjų demokratų partija. 

Ji atvažiavo į Paryžių be daiktų, be draugų, be nieko... Jai 
buvo trisdešimt aštuoneri, ji vos kalbėjo prancūziškai, neturėjo 
jokio diplomo. 

Bet išgyveno! Jeigu iš tikrųjų nori, visada išgyveni. 

Raspajo bulvare ji atidarė vieną pirmųjų kebabinių Paryžiuje. 
Tuo laiku nė vienas prancūzas nenorėjo valgyti keptos mėsos šitaip 
atvirai, visų akivaizdoje, musių ir miesto teršalų apsupty. Ji aptarna- 
vo turkus, graikus, libaniečius, jugoslavus... Taip ir sutiko Nazimą. 

Jis ateidavo kasdien per pietus. Ji negalėjo nepastebėti jo ūsų! 
Jis beveik metus, - Aila tiksliai suskaičiavo tris šimtus šešis vi- 
durdienius, - delsė, kol ją pakvietė pusryčių... į turkų restoraną, 
bet labai prabangų, Alezijos gatvėje. Paskui jie niekada nebuvo 
išsiskyrę, beveik niekada. 

Susituokę visam gyvenimui. 

Aila nejučia sudrebėjo. 

Niekada nebuvo išsiskyrę, beveik niekada. 

Tik tos prakeiktos kelionės į Turkiją su Gran Diuku, aiškinan- 
tis per lėktuvo katastrofą žuvusios turtuolių mergiūkštės sumautą 
istoriją. Tas privatus milijardierių tyrimas. Ji čiupo tris kebabus, 
suvyniotus į karštą foliją, ir sušuko: 

— Vienuoliktas numeris! Dvyliktas numeris! Tryliktas numeris! 

Klientai pakėlė ranką kaip mokykloje, kaip socialinės šalpos 
skyriuje. Kiekvienas savo taloną. Aila neturėjo keturių rankų, 
negalėjo greičiau dirbti. Ji subėrė maišelį šaldytų bulvių į ver- 
dantį aliejų. 

Vis dėlto ji išties tikėjo, kad tos istorijos eina į pabaigą. Iš savo 
restorano, jeigu jį galima vadinti restoranu, po truputį, diena iš 
dienos atidėdavo pinigų. Galų gale susidarė graži sumelė. 

Ji jau ne tokio amžiaus, kad nešiotų mėsos maišelius, degin- 
tųsi rankas kepdama. Svajojo grįžti į Turkiją su Nazimu, susiras- 
ti šeimą, giminaičius. Jau beveik turėjo lėšų, viską ne sykį buvo 
apsvarsčiusi, pajūryje netoli Antakijos susiradusi remontuotiną 
namelį, verslą. Ten visada geras oras. Prieš jos ir Nazimo akis dar 
ilgi gyvenimo metai! Gražiausi. 

Ką jis galėtų veikti, tas asilas? Į kokį turgaus planą vėl leidosi 
įtraukiamas Gran Diuko? 

Trys naujos folijos. Ji jas suvyniojo kaip sidabrines dovanas. 

Keturioliktas numeris. Penkioliktas numeris. Šešioliktas nu- 
meris... 

„Paskutinis kartas, - tvirtino jai Nazimas, - paskutiniausias!“ 
Kai prieš porą dienų Krediulis jam paskambino, jis vėl užsidegė. 
Akys sužibo kaip berniūkščio. Ailai labai patikdavo, kai Nazimo 
akys pasidarydavo kaip vaiko. Jis ją apkabino, pakėlė kaip plunks- 
nelę. Tik vienas Nazimas galėjo taip padaryti. 

— Būsime turtingi, Aila. Sutvarkysime paskutinį reikalą ir bū- 
sime turtingi! 

Turtingi? Ailai į tai nusispjaut. Jie jau buvo turtingi. Jau turėjo 
pinigų namui Antakijoje. 

— Paskutinis reikalas? Tu man pažadi? 

Ailai drebėjo rankos. Pjaustyklė kryptelėjo ir sudraskė mėsą į 
skutus, padarė nevalgomą košę... 

Kuo daugiau ji apie tai mąstė, tuo labiau viskas kėlė baimę. 
Ta tyla. Tai, kad staiga nebegauna žinių. Net ir išvykęs į Turkiją 
Nazimas jai kasdien paskambindavo telefonu. Ir Krediulis taip 
pat neatsako. Jo namuose nieko nėra. Jau dvi dienas ji bando pri- 
siskambinti. Kuo toliau Aila galvojo, tuo sunkiau jai buvo tverti 
bėgančias minutes. Suvokė tai kaip blogą nuojautą. Jeigu ne šie 
paskutiniai klientai, būtų bėgusi kaip pamišėlė į Putpelių Kalvos 
gatvę pas Gran Diuką. Ji taip ir padarys uždariusi kebabinę. 

Septynioliktas numeris. Aštuonioliktas numeris... 

Žinojo, kad jos Nazimas - ne angelas. Jis jai net buvo prisi- 
pažinęs baisių dalykų - po daugybės metų, kai jį glamonėdavo, 
leisdavo ūsais trintis į visus savo kūno linkius, kai ji kretėdavo iš 
juoko, nes jo valiūkiški šeriai kutendavo jai krūtis, šlaunis, tarpu- 
kojį... Paskui, pasimėgavęs, išklodavo jai viską. Negalėdavo susi- 
laikyti. Nieko nuo jos nebuvo nuslėpęs. Ji žinojo pavardes, vietas, 
žinojo, kur Nazimas slepia įkalčius. Ji buvo jo gyvybės draudi- 
mas! Milijardierių tyrimas... Derėjo būti atsargiam, kai pinigai 

krinta kaip iš dangaus, o dar ilgą laiką, kadangi neišvengiamai 
ateina diena, kai iš mūsų pareikalaujama apyskaitos. 

Dėl to ji ir norėjo išvykti į Antakiją. Kad Nazimas paliktų vi- 
sas tas istorijas čia, Paryžiuje. 

Dvidešimt devintas numeris. 

Ji atsiduso. Ne, Nazimas - ne vaikutis iš choro. Be jos jis ne- 
moka gerai pasirinkti. Atskirti, kas gera ir kas bloga. 

1998 metų spalio 2 diena, 11 val. 45 min. 


Įvažiuodamas į Italijos aikštės stotį metro traukinys sulėtino 
greitį ir perskrodė tamsą tūkstančiais dirbtinių kibirkštėlių. Mar- 
kas išsitraukė mobilųjį telefoną su vos valdomu įkarščiu, prispau- 
dė jį prie ausies. 

„Markai, tu nepataisomas, aš tavęs prašiau man neskambin- 
ti, nesistengti su manim susisiekti, nesistengti mane surasti. Aš 
tau sakiau, kad užvakar priėmiau svarbų sprendimą. Man buvo 
labai sunku, dvejojau, bet apsisprendžiau dėl vieno dalyko. Tu 
nesuprastum, ką aš ketinu daryti. Veikiau, nesutiktum. Žinau 
tavo jausmus, Markai, tavo gerus jausmus. Nepalaikyk tai už 
bloga, atvirkščiai, čia komplimentas, kai kalbu apie „tavo gerus 
jausmus“. Tavo moralės supratimą taip pat. Tavo atsidavimą. Ži- 
nau, kad būtum pasirengęs su viskuo sutikti, viską atleisti, jeigu 
paprašyčiau. Savo laiške kalbėdama apie kelionę, Markai, aš tau 
nemelavau. Didžioji išvyka rytoj, didžioji kelionė, iš kurios negrį- 
šiu. Dabar niekas tam negali sutrukdyti. Taip jau yra. Pasirūpink 
savimi. Emili.“ 

Markas glebo klausydamasis žinutės. Vos nešvystelėjo telefo- 
no į vagono gilumą. Ryšys požemyje trūkinėjo. Įsijungdavo kas 
antra stotelė. 

Ir vėl. 

Lili jam paskambino... 

Nėra ryšio! Tik to trūko! Ji pataikė į jo atsakiklį! 

Telefonas slidinėjo drėgnose rankose kaip šlapias muilo gaba- 
las. Markas virpėjo. Ką norėjo pasakyti Lili? 

„Didžioji išvyka rytoj...“ 

„Didžioji kelionė, iš kurios negrįšiu... 

„Dabar niekas tam negali sutrukdyti...“ 

O jei gali? 

Tokia prielaida Markui buvo skaudi. 

Ir neaiški, ir siaubinga. 

Ne Lili! 

Bet kuo toliau jis galvojo, vis daugiau atspėdamas tarp eilu- 
čių, tuo labiau jam aiškėjo. 

Didžioji kelionė, iš kurios negrįš... 

Dabar jis buvo niauriai tikras. 

Mažytis žaislinis lėktuvas. Sprendimas priimtas tą dieną, kai 
jai sukako aštuoniolika metų. 

Viskas sutapo. 

Lili nusprendė baigti visa, kas buvo susiję su jos abejonėmis, 
įkyriomis mintimis, praeitimi. 

Lili nusprendė nusižudyti. 

Rytoj. 


Lili įmetė į šiukšliadėžę prie ežero kebabą, suvyniotą į foliją. 
Beveik jo nepalietė. Nebuvo alkana. 

Paėjėjo artindamasi prie vandens. Jai atrodė, kad Monsuri 
parkas, neva pats didžiausias Paryžiuje, yra ir pats niūriausias. 
Bent jau spalio mėnesį... Tas šaltas vanduo, blausus ir nešvarus, 
tie nuogi medžiai kaip skeletų armija, tas vaizdas į Rejo pros- 
pektą ir pilkus įvairaus aukščio jo pastatus lyg blogai apglaistytą 
betono sieną... 

Čia gyvenančios antys seniai dingo, o nejudantys akmeniniai 
įsimylėjėliai drebėjo iš šalčio ant marmurinių pjedestalų, regis, 
trokšdami tik vieno: apsirengti ir taip pat nueiti. 

Lili toliau žingsniavo ežero alėja. Keista, galvojo ji, kaip vieto- 
vė gali pasikeisti nuo mūsų nuotaikos. Tarsi instinktyviai atspėtų, 

ką nešiojamės širdyje, ir mus lydėtų. Tarsi medžiai suprastų, kad 
jai bloga, taptų diskretiški, susigūžtų ir iš solidarumo, iš gailesčio 
jai mestų žemėn savo lapus. Tarsi saulė taip pat pasislėptų su- 
sidrovėjusi, susigėdusi, kad apšvietė parką, kuriame verkdama 
klaidžioja mergaitė. 

Lili vėl išjungė telefoną. Prieš kelias minutes ji pasidavė, pa- 
skambino Markui, paliko jam daug žinučių, jis tikriausiai labai 
sunerimęs. Ji turėjo taip padaryti. Galų gale jai palengvėjo, nes 
pataikė į jo atsakiklį. Išvengė jo klausimų. Tarsi šiuolaikiškiausia 
iš technologijų, kurios bangos sujungia tūkstančius belaidžių te- 
lefonų, taip pat instinktyviai būtų suvokusi, kad ji iš tikrųjų ne- 
nori bendrauti. 

Lili pasuko į Taikinio alėją ir atsisėdo ant suoliuko. Nuo vaikų 
juoko žaidimų aikštelėje jai nejučia susvaigo galva. 

Du kokių dvejų metų vaikučiai žaidė, o jų motina sėdėjo įbe- 
dusi akis į nespalvotą kišeninio formato knygą, retkarčiais vis pa- 
žvelgdama į juos. 

Dvynės. Mergytės buvo apvilktos vienodomis šiurkščiomis 
kelnėmis, raudonomis priekyje užsagstomomis striukėmis, avėjo 
vienodus „Kickers“ batukus. 

Neįmanoma jų atskirti! 

Tačiau kiekvieną kartą, kai motina pakeldavo akis, duodavo 
tikslų nurodymą. 

„Žiuljeta, lik ant sūpuoklių“ arba: „Anaisa, nestumk sesers 
ant sukynės“, „Žiuljeta, sėskis ant šliuožyklės taip, kad nušliuož- 
tum gera kryptimi...“ 

Mergytės vaikščiojo šen bei ten, nuo vieno žaidimo pereida- 
vo prie kito, susikibdavo rankomis, išsiskirdavo lyg žaisdamos. 
Katra buvo Žiuljeta, katra Anaisa? Lili sekė akimis jų baletą, kaip 
gatvėje sekamos žaidėjo, išdarinėjančio triukus su kortomis, ran- 
kos. Kas kartą jai nepavykdavo - po kelių akimirkų jau neįsteng- 
davo atspėti, kuri yra kuri. O motina trumpam pakeldavo galvą 
ir niekada neapsirikdavo: „Anaisa, tavo batų raištelis!“, „Žiuljeta, 
eikš, nušluostysiu tau nosį...“ 

Pavergta Lili juto, kaip ima jaudintis negalėdama paaiškinti, 
kodėl. Tiesiog žiūrėdama į tas panašias, visai vienodas mergy- 
tes... O vis dėlto kiekviena iš jų žinojo, kas esanti, Anaisa nebuvo 
Žiuljeta, o Žiuljeta nebuvo Anaisa... Ne todėl, kad jautėsi skirtin- 
gos. Ne. Tiesiog todėl, kad jų mama jas skyrė vieną nuo kitos, tarė 
jų vardus niekada nesuklysdama. Kiekvienos vardą. 

Lili ilgai žiūrėjo į jas. Pagaliau motina užvertė knygą, atsisto- 
jo, pašaukė: 

- Žiuljeta, lįsk iš voveraičių narvo, Anaisa, nusileisk virvinė- 
mis kopėčiomis. Grįžtame, tėtis mūsų laukia pietų. 

Motina švelniai padėjo ranką ant apvalaus savo pilvo. Buvo 
kelis mėnesius nėščia. 

Dvyniai? 

Dar viena mergytė? 

Lili užsimerkė. Ji matė kūdikį, kelių mėnesių kūdikį, rėkiantį, 
vieną ant pasaulio viršūnės. Jo riksmas silpo didžiulėje girioje, 
slopinamas dideliais kąsniais krintančio sniego. 

Lili, negalėdama susitvardyti, kvailai pravirko. 

1998 metų spalio 2 diena, 11 val. 48 min. 


Diugomjė. 

Domenilis. 

Vis dar nėra ryšio! 

Lili žinutė Marką pasiekė ir paliko sunerimusį. Bejėgį. 

Kito pasirinkimo nebuvo, tik aklai skverbtis į Paryžiaus vi- 
durius, beveik kur akys veda, arba vėl skaityti Gran Diuko die- 
noraštį. 

Iki Tautos aikštės Markas dar turėjo kelias minutes. 


Bel Eras. 

Metro traukinys sulėtino greitį, sustojo, sudrebėjo ir vėl 
nušvilpė į priekį. Nė vieno keleivio. Vis dar jokio ryšio! 

Skaityti, vėl skaityti. 

Suprasti ir atrasti Lili. 

Laiku. 


Krediulio Gran Diuko dienoraštis 
Leonsas de Karvilis tapo pirmojo širdies priepuolio auka, kai 
aš buvau Turkijoje, 1982 metų kovo 23-iąją, vos kelios dienos 


prieš Unaliui Serkanui paliekant mano viešbutyje nuotrauką su 
Džeichano paplūdimyje nufotografuota Liza Roza de Karvil. 

Taigi tarp šių dviejų įvykių nėra jokio ryšio. 

Teisybę sakant, Leonso de Karvilio širdies smūgis manęs nė 
kiek nesujaudino. Aš su juo dažnai susitikinėjau tyrimo reikalais. 
Manau, jis mane vertino tiek, kiek būtų vertinęs brangų žmonos 
nusipirktą niekutį. Jeigu atvirai, man atrodo, jis negalėjo tverti, 
kad žmona mane nusamdė savo iniciatyva, su juo nepasitarusi. Aš 
buvau gyvas įrodymas, kad jo buldozerio strategija nepavyko. Jis 
bendradarbiavo su manim nenoriai, šypsodamas, mano prašomą 
informaciją perduodamas per darbais užsivertusias sekretores. 
Suprantate, kodėl nepravirkau, kai jis griuvo it negyvas „Rožyno“ 
pievelėje? Galiausiai čekius man išrašinėjo jo žmona, o ne jis! 

Sutinku, kam jums mano cinizmas. Jus domina Džeichano 
paplūdimio nuotrauka? Norite, kad įminčiau mįslę? Gerai gerai, 
palaukite... 

Unalis Serkanas buvo tikras ungurys. Daug kartų jam skam- 
binau telefonu, pažadėjau didžiulius pinigus, du šimtus pen- 
kiasdešimt tūkstančių turkiškų lirų už Džeichano paplūdimio 
nuotraukos originalą, negatyvą. Reikalas truko jau visą savaitę. 
Puikiai jaučiau, kad Serkanas nori laimėti daugiau ir žiūri, iki ko- 
kios sumos gali kilti kaina. 

Balandžio septintą dieną, ankstų rytą, jis pagaliau man pasky- 
rė pasimatymą Kenedžio prospekte, Topkapio papėdėje, priešais 
Bosforo sąsiaurį. Tai buvo mažas žvairas staigių judesių žmogelis: 
viena jo akis žvelgė į Europą, kita į Aziją. Nazimas mane lydėjo 
kaip vertėjas. Serkanas norėjo avanso, penkiasdešimties tūkstan- 
čių lirų, be jokio dokumento, o jei ne, parduosiąs nuotrauką kam 
nors kitam. 

Kam nors kitam? Kam? Vitraliams? Jis mus laikė kvailiais. 

Suprantama, aš nepasidaviau. Be negatyvo - nė vienos tur- 
kiškos liros. Jis irgi nenusileido. Ten, prie Atatiurko statulos, vos 
nepradėjome muštis. Nazimas turėjo mus išskirti. 

Grįžtant į viešbutį mane apėmė keistas jausmas. Visai ne toks, 
koks būna padarius didelę klaidą, atvirkščiai. Lyg būčiau laimin- 
gai išsisukęs. Paskambinau į Prancūziją, kad man kuo greičiau 

atsiųstų visus laikraščius, visus žurnalus, kuriuose buvo straips- 
nių apie Baisųjį kalną. Po trijų dienų, balandžio dešimtąją, viską 
gavau. Mažiau nei po valandos turėjau atsakymą. Bjaurią mėlyną 
vazą nuo naktinio stalelio trenkiau į raudoną kilimą, kabantį ant 
mano kambario sienos. 

Unalis Serkanas toli neieškojo. 1981 metų sausio 8 dienos 
laikraštyje „Paris Match“ buvo įdėta daug Lili nuotraukų: lopšy- 
je, Belforo ir Monbeljaro ligoninės vaikų skyriuje. Vienoje iš jų 
Lili gulėjo ta pačia poza kaip Turkijos paplūdimio nuotraukoje, 
neva darytoje vienu mėnesiu anksčiau. Truputį palinkusi į šoną, 
šypsanti, sulenkusi dešinę kojytę, kairę ranką pasikišusi po galva; 
visiškai tokia pat poza, net pirštai išskėsti taip pat, akytė irgi Žvel- 
gianti skersom. 

Unalio Serkano nuotrauka buvo suklastota, grubiai suklasto- 
ta! Darbas buvo nesunkus, jis tiesiog lopšio paklodę pakeitė to- 
kios pat spalvos ir tokio pat audimo paplūdimio rankšluosčiu. 
Visa kita - tikriausiai eilinė kurios nors jo bičiulės fotografija. 

Norėjau nudraskyti visus kambario kilimus, tuos turkiškus 
kilimus, kuriuos mums mėgina parduoti kas kartą, kai tik įke- 
liame koją į šio prakeikto Stambulo gatvę. Parduoti kilimus ar 
keptos mėsos, ar įvairiausių daiktų, visus savo namus, išdėliotus 
atskiromis dalimis ant šaligatvio, parduoti net savo vaikus, savo 
moteris, save pačius, ranką, koją, organą, širdį... Sumauta preky- 
bininkų tauta! 

Dvi valandas vaikščiojau ratu kambaryje. Pamažu nusirami- 
nau; galų gale net nebepykau ant Unalio Serkano... Tai buvo gera 
kova, jis puikiai vedžiojo už nosies, apgavystė galėjo ir pavykti. 
Nesunku suprasti, du šimtai penkiasdešimt tūkstančių lirų už pa- 
prastą fotomontažą. To Unalio Serkano daugiau nemačiau. Turė- 
jau kitų skubių darbų. 


Paskesnes savaites praleidau Turkijoje kurdamas kitas prie- 


laidas. Dez Anžo kavinėje visos jos, tiek vienos, tiek kitos, Nazi- 
mui atrodė miglotos. Jis neklydo. Be abejonės, koją kišo nargilė. 

Galiausiai aš nejučia pamėgau tirtantį Stambulo ritmą. Nargilė, 
rakija ir neišvengiamas kaifas, pauzė tarp dviejų kvailų klausimų 
su arbata ant sidabrinio padėklo dailaus darbo stiklinaitėse, de- 
ginančiose pirštus. 

— Nazimai, o jeigu Liza Roza nebuvo Aleksandro de Karvilio 
duktė? 

- Ir kas gi tada pasikeistų, Krediuli? - atsiduso Nazimas, pūs- 
damas savo arbatą. 

- Viskas! Įsivaizduok, kad dėl vienos ar kitos priežasties Alek- 
sandras de Karvilis nėra Lizos Rozos tėvas... Kad Veronika turėjo 
meilužį... Meilužį žydromis akimis... Tai apverstų genetinės tiki- 
mybes, rainelių spalvos, visų tų panašumų, kurių ieškome... Taip 
nemanai“ 

— Meilužį, Krediuli? 

Nazimas įrėmė į mane linksmą ir vylingą rudų akių žvilgsnį, 
nuo kurio jo brangutė Aila būtų ištirpusi. 


Manoma, kad neištikimybės bylos privatiems sekliams yra 
nemalonus, bet pelningas darbas, amato bjaurastis... Nesąmonės! 
Jeigu kalbėsime nuoširdžiai, tai įsibrauti į seksualinį klientų gy- 
venimą yra viena iš geriausių šio amato pusių... 

Nepajutau jokio irzulio sužinojęs, kad Aleksandras de Kar- 
vilis nebuvo dorybės įsikūnijimas. Tai eufemizmas. Mažai tuo 
abejojau... Kai turi valdžią, pinigų, esi jaunas, gyveni mieste, kur 
haremai klestėjo kelis tūkstančius metų, o žmona su vaikais už 
penkių šimtų kilometrų nuo tavo darbovietės... Laikui bėgant 
man pavyko atskleisti pustuzinį gražiojo Aleksandro nesantuo- 
kinių nuotykių. Keistas dalykas, moterys linkusios gana lengvai 
prisipažinti apie savo nuotykius, kai meilužio nebėra gyvo... Juo- 
lab tada, kai meilužio žmona irgi mirusi... 

Jausmai keisti. 

Aleksandras de Karvilis elgėsi kaip įprasta: kirkino sekretorę 
įmonės būstinėje Jenikapio kvartale ant savo stiklinio rašomojo 
stalo; mačiau ir stiklinį stalą, ir sekretorę. Abu elegantiški ir šalti. 

Per tuos tris mėnesius jis pajuto jaunystės antplūdį su uždegančia, 
ką tik sulaukusia pilnametystės Stambulo gyventoja, kuri vaikš- 
tinėjo po Galatos kvartalą nuoga bamba ir sijonėliu iki šlaunų, 
piktai nužiūrima moterų juodais šydais. Mergina jį vedžiojo iš 
vieno kabareto į kitą. Aš ją suradau. Ištekėjusi. Augina du vaikus. 
Dar nedėvi šydo, bet trumpų sijonėlių nebenešioja. Pereinu prie 
hamamo, pilvo šokių, nuotykių su pusiau profesionalėmis meilės 
teikėjomis, beje, dažnai lydimomis klientų. Mano tyrimo duo- 
menimis, ištikimiausia meilužė buvo Polina Kolber, prancūzė, 
netekėjusi dirbanti mergina, „Iotal“ pardavimų vadybininkė, jos 
pačios žodžiais, ji paskutinė mylėjosi su Aleksandru de Karviliu 
1982 metų gruodžio 22-ąją, tą pačią dieną, kai šeima išskrido oro 
laineriu 5403... Matyt, a posteriori, ją itin jaudino tai, kad kelis 
kartus, kaip pati patikslino, patenkino vyrą, kuris mažiau nei po 
dvidešimt keturių valandų sudegė lėktuve. Nė kiek nesidrovėda- 
ma man prisipažino, kad Aleksandras buvo puikus meilužis ir 
kad jie net užsiėmė oraliniu seksu Topkapio seralyje rūmų sargy- 
binių panosėje. Mergina turėjo niekuo neišsiskiriantį veidą, uždė- 
tą ant gana gundančio kūno. Aš supratau, kad, jei būčiau truputį 
paspaudęs, ji savo medžioklės sąrašą būtų papildžiusi privačiu se- 
kliu. Tą akimirką nepasijutau esąs medžiojamas fazanas. 

Todėl pirmas klausimas: ar Veronika de Karvil žinojo apie 
savo vyro išdaigas? 

Sunku galvoti priešingai! Tada kyla antras, pagrindinis, klausi- 
mas: ar ji jam atsimokėjo tuo pačiu? Neaptikau jokio įrodymo. Iš 
visko, regis, galėjai spręsti, kad Veronika buvo šiek tiek prislėgta, 
gyveno viena su dukterimis Malvina, paskui Liza Roza... Kaip sa- 
kiau, svečių ji kviesdavosi mažai... Mėginau jos aplinkoje rasti kan- 
didatų į meilužius ir galimą Lizos Rozos tėvą. Buvo sodininko sū- 
nus, gražus kaip Apolonas vaikinas, kuris nuogu liemeniu rausdavo 
žemę po Veronikos žaliuzėmis, malonus, toks, kad galėtų pakerėti 
prislėgtą vakarietę, sutrikusią romano „Ledi Čaterli meilužis“ skai- 
tytoją, bet vaikinas man nieko neprisipažino, be to, jo abi akys buvo 
juodų juodžiausios ir manęs netenkino genetiniu požiūriu... 

Susitelkiau į mėlynų akių paieškas Karvilių vilos pajūryje. 
Tokių reta. Radau tris poras, iš kurių pusiau tikėtinos buvo gra- 
žaus vokiečio su kaspinu perrištais plaukais, jis nuomojo dvira- 
čius apylinkėje. Nufotografavau vaikiną, metams bėgant stebė- 
jau, ar atsiras panašumų su Lili. Septynių panašumų žaidime kol 
kas nieko akivaizdaus. Tuo geriau! Neketinau aiškinti Matildai 
de Karvil, kuri visus tuos metus man mokėjo didelius pinigus, 
kad Liza Roza tikrai išsigelbėjo sudužus lėktuvui, bet... ji yra ne 
jų vaikaitė, ne viena iš Karvilių, o vokiškų dviračių nuomotojo 
dukra! 


Tuo metu Prancūzijoje grandinėlės kaina skelbimuose jau pa- 
kilo iki keturiasdešimt penkių tūkstančių frankų, bet dar nekibo 
jokia žuvis, net koks įkyruolis kaip tas turkas. Reikia pripažinti, 
kad suklastoti stambią aukso grandinėlę su Turnero įspaudu nėra 
lengva... 

Serijoje „Nepraleisti jokio pėdsako“ aš tarp dviejų iškvėpimų 
ir trijų deginančių gurkšnių toliau bandžiau Nazimo kantrybę: 

— Nazimai, o jei oro lainerio 5403 sudužimas nebuvo atsitik- 
tinis dalykas? 

Buvo dvylikta valanda, Dez Anžo kavinė pilna kaklaryšiuotų 
turkų, siurbčiojančių rakiją per maldos valandą. Nazimas krūp- 
telėjo ir vos neapvertė padėklo, kurį nešė padavėjas. 

— Ko tu čia ieškai, Krediuli? 

— Ką gi... Kai pagalvoji, niekada nebuvo aiškiai atskleistos vi- 
sos nelaimingo įvykio Baisiajame kalne priežastys. Pūga, piloto 
nekompetencija - tam galima viską suversti, ar nemanai? Kodėl 
neįsivaizdavus, kad buvo kitaip? 

— Tikėtina... Patikslink... 

- Pavyzdžiui, pasikėsinimas. Teroristų pasikėsinimas! 

Nazimo ūsai suvirpėjo. 

— Prieš ką? Karvilius? 

— Kodėl gi ne? Pasikėsinimas į jų šeimą, Aleksandrą, vieninte- 
lį paveldėtoją... Mano samprotavimai nevisiškai kvaili. Aleksan- 

dras dirbo su itin rizikingu projektu, Baku-Tbilisis-Džeichanas 
naftotiekiu, einančiu per patį Kurdistano vidurį. Aleksandras 
derėjosi tiesiai su turkų valdžia, o KKP* vykdė vis dažnesnius iš- 
puolius visoje teritorijoje... 

Nazimas nusikvatojo. 

— Kurdai! Nieko sau! Jūs, vakariečiai, visur matote teroristus... 
Kurdai! Valstiečių gauja, kuri... 

— Nazimai, aš rimtai. Kurdistano darbininkų partija neįver- 
tino, kas jiems iš to, jei žiūrės, kaip juodasis auksas teka po jų 
nosim, bet kurdų teritorija jo negaus. Vadinasi, juoba neįvertino 
prielaidos, kad į Kurdistaną įvažiuos Karvilio buldozeriai, saugo- 
mi turkų kariuomenės tankų... 

— Sutinku, Krediuli, bet dėl to susprogdinti oro lainerį su Kar- 
vilio sūnumi... Beje, o ką tas pasikėsinimas į Karvilius galiausiai 
pakeistų? 

— Kodėl čia negali būti sukta šnipinėjimo istorija? Liza Roza 
pagrobiama prieš išskrendant lėktuvui arba vietoj Karvilių įlipa 
antrininkai, nes Karviliams pranešama apie pasikėsinimo planą... 

Nazimas vėl nusijuokė, smagiai trinktelėjo man į nugarą ir 
užsakė dar dvi taures. Praleidome naktį žiūrėdami, kaip pro Auk- 
so ragą plaukia laivai, ir varinėdami nesibaigiančias kalbas apie 
bylą. Kai vėl apie tai mąstau, suprantu, kad tai nebuvo pačios gra- 
žiausios šio tyrimo valandos. Pirmieji mėnesiai. Turkijoje. Gra- 
Žiausi mano prisiminimai. Paskui nuo 1982 metų vasaros mano 
kelionės į Turkiją tapo retos. | 


1982 metų lapkričio 7 dieną vis dėlto aš jau trečia savaitė gy- 
venau Turkijoje. Naujieną po trijų dienų sužinojau iš Nazimo. 
Matildai de Karvil neužteko takto mane įspėti. Pjeras ir Nikolė 
Vitraliai tapo nelaimingo įvykio aukomis Le Trepore naktį iš šeš- 
tadienio į sekmadienį, prieš pat aušrą. Pjeras niekada nebepabu- 
do. Nikolė kybojo tarp gyvybės ir mirties. 


* Kurdų komunistų partija. 

Esant Stambule buvo sunku patikėti nelaimingo įvykio auto- 
mobilyje versija. 

Profesijos sugadintas mąstymas ar asmeninis įsitikinimas? 
„Askoko“ viešbučio kambaryje staiga mane apėmė baimė, baisi, 
žiauri baimė. Pirmą kartą suvokiau, kad toliau dirbti su šia byla 
Karviliams visus tuos metus - vadinasi, juos išbraukti iš savo gy- 
venimo... Sykiu išbraukti ir vėlesnius metus, kurie man dar liktų. 

Tačiau aš dirbau toliau. 


1998 metų spalio 2 diena, 11 val. 52 min. 


Tautos aikštė. 

Markas pakėlė akis. Jam nugarą nubėrė prakaito lašai. 

Čia reikėjo persėsti, kad patektum į RER. 

Markas atsidūrė perone su sąsiuviniu rankoje, uždusęs, pa- 
klaikęs. Atsisėdo ant suolo priešais, užvertė sąsiuvinį ir atsisegė 
kuprinę. Jis buvo pritrenktas. 

1982 metų lapkričio 7 diena... 

Ši data buvo įsirėžusi jo atmintyje. Per daugybę metų ją šitiek 
kartų matė savo senelio antkapyje, nes neturėdavo kuo užsiimti, 
kai močiutė verkdavo. Į kapines ji eidavo kasdien. Kai nebūdavo 
pamokų, Markas eidavo kartu, stumdamas vežimėlį su miegančia 
Lili. Kelias tolimas, reikėdavo ilgai kopti į kalną, Nikolė nesiliau- 
davo kosėjusi. 

1982 metų lapkričio 7 diena... 


Markas paėjėjo metro koridoriumi ieškodamas A linijos tarp 
susikryžiuojančių krypčių šioje didelėje stotyje. Palengvėle atsi- 
gavo, ėmė mąstyti. Galvoje praskriejo RER planas. Venseno, Nu- 
azi le Grano, Biusi Sen Žoržo kryptis... 

Sulėtino žingsnį, reikėjo neskubėti, nesileisti įtraukiamam į 
įvykių verpetą, į Gran Diuko užrašus ir jo atskleistas naujienas, 
seklio mirtį, Lili dingimą. Nelaimingą atsitikimą senelių furgone. 

Skersvėjis ilguose metro koridoriuose šaldė jo šlapią nugarą. 

Jis nebuvo kvailas, neturėjo šitaip pulti liūtui į nasrus. Šiaip ar 
taip, reikėjo imtis atsargumo priemonių. Jo galvoje vėl praskriejo 
metro planas. Markas šyptelėjo. Taip, būtų protingiau pasukti į 
priešingą pusę Defanso kryptimi. Viena stotele toliau. Praras tik 
kelias minutes, bet jų užteks padėti į saugią vietą tai, ką sužinojo. 


Mažiau nei po poros minučių Markas atsidūrė Liono stoties 
grūstyje. Leidosi nešamas keleivių srauto nesibaigiančiais kori- 
doriais. Pro šalį slinko dideli plakatai, liaupsiną tuoj pasirody- 
siančius filmus: „Arklių užkalbėtojas“, „Gelbstint eilinį Rajaną... 

Naujausios knygos, koncertai. 

Markas nė galvos nepasuko. 

Tamsus plakatas skelbė: „Šarleli Kutiur koncertuoja Bataklane!“ 


Jo mintys nuskrido prie Lili. 


O laumžirgėli! 
Trapūs sparneliai - tavo, 
Sulūžę sparnai - lėktuvo mano... 


Markas išsitraukė telefoną. Pagaliau pagavo ryšį. Surinko Lili 
numerį. 

Septyni signalai. Kaip visada. 

Atsakiklis. 

- Lili, palauk, palauk manęs. Nedaryk kvailysčių! Paskam- 
bink man. Aš seku tavo pėdomis. Netrukus surasiu. 

Ką surasi? 

Nedvejoti, eiti į priekį. 

Markas priėjo prie didžiųjų linijų. Oranžiniai greitieji trau- 
kiniai buvo išsirikiavę prie išvykimo linijos, lyg pasirengę pen- 
kių šimtų kilometrų sprintui į pietus. Saugojimo kameros buvo 
dešiniau, už spaudos kiosko. Markas atidarė sunkias plienines 
duris ir įkišo kuprinę į pilkos dėžės vidų. Nevažiuos į „Rožyną“ 
pas Karvilius su Gran Diuko užrašais rankose. Gran Diukas juos 

patikėjo Lili, o ne seneliams Karviliams, vadinasi, tam buvo prie- 
žasčių. Tuoj susitiks su Karviliais, ginčysis, derėsis. Paskui galbūt 
jiems pasakys... 

Reikėjo įvesti kodą. Penkių skaitmenų. Markas negalvoda- 
mas surinko 82 11 7. 

Saugojimo kamera užsitrenkė sausai klaptelėdama. Markas 
atsiduso. Kioske buvo pardavinėjami sumuštiniai ir gėrimai, pa- 
stovėjęs porą minučių eilėje jis nusipirko sumuštinį su sviestu ir 
kumpiu bei butelį vandens. 

Jis gerai padarė nusprendęs laikinai išsiskirti su tuo sąsiuvi- 
niu, nors ir degė noru perskaityti tęsinį. Gran Diuko versiją. Apie 
1982 metų lapkričio 7 dienos įvykius. 

Tuo metu Markui buvo ketveri metukai, liko tik miglotų pri- 
siminimų. O Gran Diuko sąsiuvinio žodžiai buvo vis dėlto aiškūs. 

Esant Stambule buvo sunku patikėti nelaimingo įvykio versija. 
Profesijos sugadintas mąstymas ar... 

Markas norėjo žinoti! 

Juo blogiau. 

Staiga jis apsisuko, grįžo prie saugojimo kameros, surinko kodą. 

82117. 


Markas nervingai pasirausė kuprinėje, išėmė sąsiuvinį. Vertė 
lapus. Šokinėjo per eilutes. 

Vadinasi, juos išbraukti iš savo gyvenimo... Sykiu išbraukti ir 
vėlesnius metus, kurie man dar liktų. Tačiau aš dirbau toliau. 

Tai buvo čia. 

Markas pirštais sugriebė kelis lapus ir staigiu judesiu išplė- 
šė iš sąsiuvinio. Penkis lapus nuo to puslapio, kur buvo nusto- 
jęs skaityti. Tos nakties senelių nelaimė Le Trepore, papasakota 
Gran Diuko. 

Markas keturlinkai sulenkė lapus, įsikišo juos į užpakalinę 
džinsų kišenę, užtrenkė saugojimo kameros dureles, paskui vėl 
nusileido į Liono stoties koridorių labirintus. 

1998 metų spalio 2 diena, 11 val. 55 min. 


Nikolė Vitral lėtai žingsniavo Baro gatve. Priėjusi sankryžą 
ties Sevinjė mokykla, sustojo ir ėmė kosėti. Bjaurus drėgnas ko- 
sulys. Iki Žanvalio kapinių jai dar reikėjo įveikti visą Montinji 
gatvę. Daugiau nei kilometrą. Nesvarbu, laiko ji turėjo. Kai išėjo 
į pensiją, jai beveik jokio kito darbo ir nebeliko, tik kasdien ke- 
liauti prie vyro kapo, grįžtant pas Gisleną nusipirkti duonos, kas 
antrą dieną mėsos ir parsigauti į Polė. Jos kojos nebebuvo tokios 
tvirtos kaip kadaise. 

Nikolė drąsiai ėmė kopti Montinji gatvės pradžia - pačia sta- 
čiausia atkarpa. Už posūkio į baseiną ją aplenkė, o paskui užva- 
žiavęs ant šaligatvio sustojo merijos sunkvežimis. 

Pro dureles pasirodė linksmas Sebastjeno, municipalinio pa- 
tarėjo, veidas. 

— Važiuojame į gimnaziją, ponia Vitral. Pakeliui nuvežtume 
jus iki kapinių... 

Sebastjenas merijoje priklausė neįtakingų jaunų Žmonių 
būreliui, kadrams, kaip dabar sakoma, bet vis dėlto buvo ko- 
munistas ir tuo didžiavosi. Nikolė Vitral matė jį augantį. Mielas 
vaikinas, aktyvistas, mulo galva, bet ta galva buvo gerai įstaty- 
ta ant pečių. Priešingai nei tos kalbos per televiziją, su tokiais 
vaikinais kaip šis partija ateityje dar sulauks gražių dienų. Jie 
liks Djepo merijoje per artimiausius municipalinius rinkimus. 
Tikras dalykas! 

Nikolė Vitral nesiprašydino, sėdo į sunkvežimio kabiną. Se- 
bastjeną lydėjo Titi, municipalinis tarnautojas, Nikolė ir jį matė 
augantį. Jis neatvedė šilto vandens į Djepo paplūdimį, nors tai 
būtų buvę labai naudinga, bet neturėjo sau lygių prižiūrėdamas 
gėlynus ir prisidėjo prie miesto barų klestėjimo. O Djepui maža 
prekyba svarbi. 

- Jūs visada žvitri, kai tik jus matau, ponia Vitral! 

— Ne per labiausiai... Reikėtų paleisti autobusą į kapines, Se- 
bastjenai, visoms senoms našlėms, tokioms kaip aš... 

Patarėjas nusišypsojo. 

— Taaip... Gera mintis. Įtrauksim į programą! O Markui vis 
dar sekasi Paryžiuje? 

— Taip, taip. Vis dar... 

Nikolė nejučia nugrimzdo į savo mintis, vėl prisiminė pasku- 
tinius Marko žodžius atsakiklyje šį rytą, prieš jai išeinant. Ką at- 
sakyti? Ką kalbėti? Aišku, ji žinojo, kur yra Emili, aišku, atspėjo, 
kokį nepataisomą dalyką ji nori padaryti. Per visus šiuos metus ji 
tiek meldėsi, kad taip neatsitiktų. Veltui. Likimo kiaulystė. 

Atsitokėjo nuo šaižaus Titi balso. Jis jau keikė kalvd*. 

— Tas Markas... Vis dar vaidina šunytį prieš savo Emili? Da- 
bar net nebegrįžta į Djepą sekmadieniais Žaisti regbio su savo 
komanda... Žinokit, Nikole, nors jis jūsų vaikaitis, tai nedidelis 
praradimas, jo rankos tarsi kvadratinės. O kvadratinėm rankom 
nelengva laikyti ovalų kamuolį, ar ne?.. 

Titi skaniai nusijuokė. 

— Užsičiaupk, Titi, - nukirto Sebastjenas. 

— Nieko tokio, - nusišypsojo Nikolė. 

Ji atsigręžė. Sunkvežimio gale į kartonines dėžes buvo su- 
krauta šimtai mažų lapelių. 

— Vis savo poste, Sebastjenai? 


* Kalva - sporto rūšis, paplitusi Ispanijoje. Anksčiau tai buvo piemenų žaidimas: 
akmenėliu, įdėtu į buliaus ragą, reikėjo pataikyti į taikinį. 

- Vis dar! Širakas veltui išardė dešinę Asamblėjoje*, pokyčių 
tebelaukiame, taigi... Net kai turime draugų vyriausybėje! 

— Ką vežate? 

— Agitacinių lapelių, kad išgelbėtume prekybos uostą... Nori 
panaikinti linijas į Vakarų Afriką, paskutines, kurių neatnauji- 
no Havras ar Antverpenas. Bananai, ananasai... Suprantate, kas 
tai. Jei prarandama rinka, uostui šakės, nepiešiu jums to vaiz- 
do... Ateinantį šeštadienį surengsime manifestaciją Ruane prie 
prefektūros. 

Titi kumštelėjo alkūne Nikolei į šoną. 

— Ką gi, nors prarasime bananus ir ananasus, išlaikysime žve- 
jybą, teisybė? 

Sebastjenas atsiduso. Nikolė supratingai pažvelgė į jį. 

— Duok man tų agitacinių lapelių, jei nori... Atvežk į Polė ko- 
kią dėžę. Dėl šeštadienio manifestacijos nieko nepažadu, bet per 
savaitę juos išplatinsiu nešiodama nuo durų prie durų. Mėgstu 
tai, be to, Djepe dar liko žmonių, kurie mane pažįsta. Net manęs 
klauso... 

Titi vos nepašoko ant sėdynės. 

— Teisybė, Nikole! Anuomet man labai patikdavo į jus žiūrė- 
ti per televiziją. Man tada buvo penkiolika. Būdavo smagu, kai 
jūs visą laiką stengdavotės slėpti papus, o juos vis tiek galėdavai 
matyti! 

Susinervinęs Sebastjenas staigiai pasuko vairą. 

— Koks tu kvailas, Titi... 

- O kodėl? - nustebęs paklausė Titi. - Čia nieko blogo. Nikolė 
juk nepamanys, kad tokių metų aš ją merginu... Čia tik toks kom- 
plimentas. Kad jai būtų malonu. 

Nikolė švelniai padėjo delną ant Titi rankos. 

- Tu neklysti, Titi. Man tai malonu. 


* Artėjant 1986 metų parlamento rinkimams, J. Chiraco „Susivienijimas palaiky- 
ti Respubliką“ susijungė su „Sąjunga už Prancūzijos demokratiją“, ir jie iškovojo 
vietų daugumą Nacionalinėje Asamblėjoje. 

Trumpą valandėlę stojo tyla, ir Nikolė vėl nejučiom pagal- 
vojo apie Emili. Nikolė būtų taip norėjusi būti su ja, šalia jos. 
Ne dėl to, kad pakeistų jos nuomonę, ne, tiesiog būti ten. Nikolė 
žinojo, kad paskui ji jau nebegalėtų atsikratyti kaltės jausmo. 
Mirties skonis persekiotų Emili amžinai. Prisiminimai. Sąžinės 
priekaištai. 

Sunkvežimis sustojo. 

— Atvažiavome, - pasakė Sebastjenas. - Kapinės. Ar galiu at- 
vežti dėžę proklamacijų šį vakarą? 

— Taip, jei nori. 

— Tai mums labai pagelbės. Tikrai. Jūs... jūs turėtumėt įsirašyti 
į Mūsų sąrašą... 

- Pjeras. Pjeras turėjo tai padaryti. Buvo numatyta. 1983-iaisiais. 

Sebastjenas sutrikęs tylėjo. 

- Prisimenu, - tarė jis. - Baisus praradimas... Po šimts. Kokia 
kiaulystė! Iš tikrųjų... 

Jis padvejojo: 

- O... furgoną „Citroen“ jūs tebeturit? 

Nikolė, susitaikiusi su likimu, nusišypsojo: 

- Taip. Reikėjo toliau triūsti. Be to, augo Emili ir Markas. 

— Geriausios keptos bulvytės Albatros pakrantėje! - sušuko 
Titi. - Patikėkit manim, Nikole, ateidavau prie furgono ne tik pa- 
spoksoti į jūsų krūtis! 

Sebastjenas negalėjo susilaikyti nenusikvatojęs. Nikolė taip 
pat nusišypsojo su nostalgija. Jos mėlynos akys dar žibėjo. 

- Furgonas visada sode. Niekas nebeprašo jo perstatyti kitur, 
kad galėtų žaisti kieme. Ramiausiai lauke rūdija... 

Nikolė atidarė dureles. 

— Ką gi, palieku jus dirbti! 

Titi padėjo jai išlipti. Kelias akimirkas jie lydėjo ją akimis tuš- 
čioje automobilių stovėjimo aikštelėje. 

Nikolė stumtelėjo geležinius vartelius, vėl pasinėrusi į savo 
mintis. 

Markas ketino paskambinti. Netrukus. Galbūt atvažiuos į 
Djepą. Ką ji jam pasakytų? Duotų galimybę neįmanomai jų isto- 
rijai? Emili ir Markas... 

Ji turėjo apsispręsti. Kalbėti ar tylėti. Suvokė, kad reikia ne- 
delsti, priimti sprendimą iki vakaro. 

Įėjusi uždarė kapinių vartelius. 

Paklaus Pjerą patarimo. Pjeras visada pasirinkdavo teisingus 
sprendimus. 

1998 metų spalio 2 diena, 12 val. 32 min. 


Kai Markas išėjo iš RER Europos Slėnio stotelėje, Arianos 
aikštėje, jį pasveikino gležnas saulės spindulėlis. Markas pirmą- 
kart įkėlė koją į naująjį miestą, atidarytą prieš kelis mėnesius. Jį 
apstulbino plati apskrita aikštė. Tikėjosi rasti naują šiuolaikinį 
miestą, high-tech, Serži arba Evri stiliaus... Jis atsidūrė vidury os- 
maniškos aikštės, kuri buvo visiškai tokia pat kaip pirmuosiuose 
Paryžiaus rajonuose, tik jai buvo ne šimtas metų, o mažiau nei 
šimtas dienų! Nauja senos kopija. Beje, nebloga kopija. 

Priešais jį virš namų stogų ir išsikišusių laštakų kilo kranai. 
Arlington Business Park, - skelbė užrašas ant reklamos skydo. Ne- 
baigti stikliniai verslo kvartalo bokštai jau keliomis dešimtimis 
metrų lenkė ankstesnę sendaikčių aikštę. Markas pasuko galvą: 
čiosios gražuolės pilies varpinę, raudonus kasyklų akmenis, Spa- 
ce Mountain kupolą... 

Siurrealistinis vaizdas! 

Šito, be abejonės, ir norėjo urbanistai, pagalvojo Markas. 

Prisiminė vieno pokalbio Polė, Nikolės namuose, nuotru- 
pas. Buvo vakaras, keli mėnesiai po televizijos reportažo apie 
Disnėjaus konsorciumo tvarkomą naują miestą. Reportažas 
buvo parengtas prekybos centro atidarymo proga. Nikolė ba- 
rėsi virtuvėje: 

- Jau niekaip nesuprantu, kaip galima vesti vaikus į disneilen- 
dą ir krauti turtus tai kapitalistinei žiurkei Mikiui! Bet, maža to, 
dabar jiems duodama žemės, kad jie statytųsi miestus pas mus! 

Lili rinko indus nuo stalo. Kaip visada, ji apie tai žinojo dau- 
giau už juos. 

— Čia dar viena utopija, močiute. Ar žinai, kad Voltas Disnė- 
jus pats svajojo Floridoje sukurti idealų miestą Celebration - be 
automobilių, be žmonių atskirties, po kupolu, kad būtų galima 
valdyti klimatą? Bet jis mirė anksčiau, ir jo paveldėtojai iškreipė 
projektą... Europos Slėnis yra antrasis pasaulyje Disnėjaus pasta- 
tytas miestas. Vienintelis Europoje, naujausias Prancūzijoje, su 
dvidešimt tūkstančių gyventojų... 

— Kalbi apie utopiją! - atsikirto Nikolė. - Namai po tris mili- 
jonus! Golfas. Privačios mokyklos... 

Lili nieko neatsakė. Markas neabejojo, kad ji mielai būtų pa- 
teikusi argumentų apie miesto koncepciją, urbanizmą, žaliąsias 
erdves, architektūros iššūkius, lankstų judėjimo valdymą ben- 
druomenėje. Bet Lili tylėjo kaip visada. Tik nusišypsojo ir paėmė 
šluostę norėdama padėti Nikolei. Vakare apie tai trumpai šnekte- 
lėjo su Marku, ir daugiau nieko. Visi žinojo, kad Karviliai gyvena 
Kuvrė, viename iš tų gražių kaimelių šalia Marnos slėnio, kurių 
senas prancūziškas palikimas buvo subtiliai integruotas į ameri- 
kietišką Europos Slėnio projektą, ir tai dar labiau išpūtė nekilno- 
jamojo turto kainas. Tradicija ir naujovės. 


Markas vis ėjo. Kvartalas buvo skirtas pėstiesiems, šiuo po- 
žiūriu nieko negalėjai prikišti. Kuvrė buvo vos už dviejų kilome- 
trų. Jis pasiekė Toskanos aikštę. Nusišypsojo išvydęs skulptūro- 
mis papuoštą fontaną, terasas ir tokios pačios spalvos kavines 
kaip Sienoje. Nors niekada nebuvo nuvykęs į Italiją, bet kaip tik 
taip įsivaizdavo idealią Florencijos arba Romos aikštę, netgi vi- 
duržiemį. Mažai trūko, kad būtų dairęsis Gražuolės ir Elgetos, 
prie staliuko skanaujančių spagečius. Toliau ėjo sparčiais žings- 

niais. Miestas buvo skirtas pėstiesiems, bet jų pasitaikydavo retai. 
Markas žingsniavo per golfo kvartalą. Čia buvo madingi anglų 
kotedžai. Bow-windows, medis žalias arba raudonas, kalinėta ge- 
ležis. Markas pasijuto perėjęs visą pašto atvirukų Europą, nors 
sukorė mažiau nei du kilometrus. 

Turtingų žmonių, bet maži klasikinių formų namukai rodė, 
kad jis artėja prie Kuvrė. Matė įprastas iškabas: merija, mokykla, 
švenčių salė, biblioteka, Luji Brailio gimtasis namas-muziejus. 
Ženifė jam buvo davusi Karvilių adresą - Šiltųjų Saulių kelias, 
akligatvis gyvenvietės pakraštyje, Kuvrė miško vidury. Kuvrė 
buvo pastatytas Marnos upės vingyje, apsuptas saugomų girių. 
Kanalas iš Mo į Šaliferą buvo savotiška gyvenvietės riba, brėžian- 
ti tiesią liniją ir trumpinanti Marnos tėkmei kelią. Jis teikė dar 
daugiau vaizdingumo šiam idiliškam rojaus kampeliui už kelių 
kilometrų nuo sostinės. Ant akmeninės sienelės, kyšančios virš 
kanalo, sėdėjo trys žvejai. „Lešo užtvanka, - perskaitė Markas 
rudoje lentelėje. Jis nebeatsilaikė. Vieta jam pasirodė ideali su- 
stoti, atsisėsti ir išsitraukti iš džinsų kišenės tuos penkis lapus, 
išplėštus iš Gran Diuko sąsiuvinio. 

Nedrįso jų skaityti triukšmingame RER, kur nepažįstami 
žmonės būtų žiūrėję jam per petį. 

Tai buvo ne šios istorijos dalis. Tai buvo jo istorija. 

Delsė pradėti. Patikrino telefoną. Jokios žinutės iš senelės. Jo- 
kios žinutės iš Lili. 

Nebeturėjo pasiteisinimų. Išlankstė penkis lapus. 


Krediulio Gran Diuko dienoraštis 

Tą sekmadienį, 1982 metų lapkričio 7 dieną, praleidau An- 
talijoje, prie Viduržemio jūros, Turkijos Rivjeroje, kur saulėtų 
dienų per metus būna trys šimtai; svečiavausi pas aukštą Tur- 


kijos vidaus reikalų ministerijos pareigūną jo antrojoje reziden- 

cijoje; tas savaites, kai bėginėjau jam iš paskos, norėjau dar sykį 
patikrinti, ar gruodžio 22 dieną Stambulo Atatiurko oro uoste 
niekas nieko nematė. Niekada nežinai: gal stebėjimo kameros ką 
nors užfiksavo, gal kas nors atsitiko; oro uostas tuo metu buvo 
pilnas kariškių, vienas iš jų galėjo ką nors pastebėti, todėl sten- 
giausi perduoti į kareivines trumpą klausimyną, suprantama, visi 
į mane žiūrėjo kaip į pamišėlį. Tas aukštas nuo karo pavargęs 
pareigūnas galų gale mane pakvietė savaitgalį, kai pas jį turėjo 
susirinkti visa turkų nacionalinio saugumo grietinėlė. Šį kartą 
Nazimo nebuvo, Aila primygtinai pareikalavo, kad jis grįžtų, 
kiek prisimenu, ji susirgo... Man tai nepatiko, priešingai, aš visą 
savaitgalį vargau stengdamasis be vertėjo paaiškinti, ko noriu, o 
kiti nerūpestingai leido laiką saulėje su žmonomis... Jie nebuvo 
įsitikinę, kad mano prašymai svarbesni. Beje, aš taip pat. Kuo 
toliau, tuo vis mažiau tikėjau. 


Apie nelaimingą įvykį Le Trepore sužinojau po trijų dienų 
„Askoko“ viešbutyje. Man pranešė Nazimas. Paskui aš daug kal- 
bėjau apie tai su Nikole. Ji man paaiškino visas smulkmenas. 
Tą 1982 metų lapkričio savaitgalį, kaip ir kasmet, trys susibro- 
liavę Normandijos ir Pikardijos miestai Le Treporas, Ė ir Mer 
le Benas surengė jūros šventę, savotišką Diunkerko karnavalą, 
tik daug santūresnį, normandišką. Keptų bulvyčių ir moliuskų į 
valias, eitynės gatve, plaukiojimas laivu... Pamišę, nežinia iš kur 
išlindę žmonės... Pjeras ir Nikolė Vitraliai kasmet dalyvaudavo 
Le Treporo šventėje, bandydavo nukakti ir į kitus Lamanšo uos- 
tų, Diunkerko ar Havro, pasirodymus. Praėjus vasarai jiems tie 
šventiniai savaitgaliai padėdavo sudurti galą su galu. Palikdavo 
Marką ir Emili kaimynams ir vienai nakčiai išvažiuodavo su H 
klasės furgonu „Citroen“, nudažytu oranžine ir raudona spalvo- 
mis. Jį pastatydavo tinkamoje vietoje, kuo arčiau jūros, atidary- 
davo prekystalį, reikalui esant užtraukdavo brezentą nuo vėjo ir 
mažiau nei po valandos imdavo pardavinėti keptas bulvytes, bly- 

nus, vaflius ir kitus užkandžius... Paprastai dirbdavo iki vėlyvos 
nakties... Nepaisant klimato, Šiaurės šventės dažnai baigdavosi 
auštant. Kad sutaupytų laiko ir pinigų, Pjeras ir Nikolė uždary- 
davo furgoną, tarp dujinės viryklės ir šaldytuvo pasitiesdavo čiu- 
žinį, - kaip tik tenai buvo vietos, - kelias valandas numigdavo, o 
sekmadienį vėl pradėdavo darbą. Tai buvo spartietiškas užmojis, 
bet per vieną savaitgalį jie uždirbdavo daugiau nei per dešimt 
paprastų dienų. 


1982 metų lapkričio 7 dieną Pjeras ir Nikolė Vitraliai uždarė 
furgoną apie trečią valandą ryto. Ir jau nebeatidarė. Apie pavojų 
pranešė žmogus, vedžiojantis šunį ant Le Treporo molo. Nors 
taškėsi bangos, buvo galima užuosti dujų kvapą, sklindantį iš 
furgono. Na, veikiau sieros kvapą, jo dedama į butaną, nes tos 
bjaurybės gamtinės dujos neturi nei kvapo, nei spalvos. Gais- 
rininkai kirviu atplėšė užpakalines furgono duris ir rado du 
kūnus be gyvybės ženklų. Butanas ėmė sklisti mažiausiai prieš 
penkias valandas uždaroje devynių kvadratinių metrų erdvėje. 
Pjeras Vitralis nebekvėpavo. Gaisrininkai net nebandė jo gaivin- 
ti - mokėjo atpažinti mirties požymius. Nikolė Vitral dar buvo 
gyva. Ją skubiai nugabeno į Abvilį. Gydytojai tik po penkiolikos 
valandų pranešė, kad ji išgelbėta, bet plaučiai liko pakenkti iki 
gyvenimo pabaigos. 

Tyrimas neužtruko. Vienas keturių orkaičių dujų vamzdis 
buvo pradurtas. Nelaimė buvo kvaila ir nuspėjama. Draudikai 
pateisino savo „gailestingųjų samariečių“ reputaciją: miegoti fur- 
gone įsispraudus tarp butano balionėlių ir dar šiltų orkaičių, pa- 
sak jų, buvo tikra kvailystė; įranga sena, nors ir turėjo sanitarijos 
tarnybų leidimą, ekspertai iškniso ir kitų ydų... Trumpai sakant, 
draudikai lengvai rado pasiteisinimų, kad nereikėtų nieko mokė- 
ti Nikolei Vitral. 

Jai liko tik furgonas... Reikėjo pakeisti plastikinį vamzdį ir ga- 
lines duris... Ir užauginti du vaikus. 

Galbūt tai mane ir suartino su Vitraliais. Gailestis. Taip, gali- 
ma šitaip pasakyti. Gailestis. Čia nėra jokios gėdos. 

Gailestis. Taip pat įtarimas. 

Kai Nazimas man paskambino papasakoti, kas atsitiko Le 
Trepore, mano pirmoji reakcija buvo netikėti nelaimingo atsiti- 
kimo prielaida. Sutinku, likimas kaip vaikiūkščiai per pertrauką 
kieme - puola silpnuosius. Bet juk yra ribos! Vėlesnėmis savai- 
tėmis susitikau su Karvilių advokatais, kai kurie, ne patys išdi- 
džiausi, šį tą atskleidė. Leonsas de Karvilis prieš antrąjį širdies 
smūgį savo advokatams pateikė visai techninį klausimą: „O jei 
sutuoktiniai Vitraliai dingtų - kas atsitiktų? Ar mažoji Lili liktų 
Vitral ir būtų atiduota į kokią nors šeimą, ar tokiu atveju būtų 
galima ko nors imtis? Ar esama vilčių, kad mažoji būtų patikėta 
Karviliams?“ 

Klausimas buvo ir liguistas, ir keblus. Advokatai atvirai ne- 
išsakė vieningos nuomonės, bet bendra mintis buvo tokia: jei 
Vitraliai dingtų ir jei mažajai Lili būtų mažiau nei dveji metai, 
galimas naujas teismo nuosprendis. „Paprasta juridinė prielai- 
da, - patikslino jie, - bet būtų galima sužaisti abejone dėl tapaty- 
bės ir tuo, kas vaikui naudingiausia... Geriau grąžinti vaiką Karvi- 
liams, nei ieškoti kitos šeimos, kuri priimtų mažą našlaitę!“ 

Aš jums tai perduodu netvarkingai. Darykit su tuo, ką norit. 

Jei Matilda de Karvil buvo tokia beprotė, kad pasamdė pri- 
vatų seklį aštuoniolikai metų, tai jos vyrui, ne tokiam kantriam, 
tikrai galėjo kilti mintis nusamdyti žudiką. Pradurti dujų vamz- 
dį pradarame furgone nebūtų buvę sunku kokiam žmogeliui be 
skrupulų. Niekada netikėjau, kad Matilda de Karvil apie tai žino- 
jo, juoba kad galėtų slaptai šito imtis. Jau vien religija nebūtų jai 
to leidusi. Leonsas de Karvilis, atvirkščiai, galėjo tai padaryti. Po 
dvidešimt trijų dienų jį pakirto antras širdies smūgis. Čia galima 
įžvelgti priežasties ir pasekmės ryšį. Nikolė Vitral liko gyva. Gal- 
būt jo sąžinę slegia Pjero Vitralio mirtis. Mirtis dėl nieko. Liza 
Roza galutinai žuvo... 

Štai dabar jūs žinote tiek, kiek ir aš. Leonsas de Karvilis, tapęs 
daržove, visada saugos savo paslaptį. 

Ar ši prielaida jam nepakenks? 

Prakeiktas klausimas! 


1998 metų spalio 2 diena, 12 val. 40 min. 


vo- oo 


gerai sutelkto debesų pulko. 

Prielaida... 

Nelaimingo įvykio metu jam buvo tik ketveri, Markas beveik 
nieko neprisiminė, tik begalinį suaugusiųjų liūdesį aplinkui; o jis 
teturėjo tik vieną tikslą, tik vieną refleksą - saugoti Lili, stipriai 
spausti jai ranką, jos neapleisti, jos nepalikti. 

Močiutė jam niekada smulkiai apie tai nepasakojo. Jis su- 
prato. Apie tokius dalykus antrąkart nepasakojama. Gran Diuko 
apžvalga buvo daug aiškesnė nei tos informacijos nuotrupos, ku- 
rias jis galėjo surankioti bėgant metams. 

Markas stebėjo sėdinčius priešais jį žvejus, jie buvo jaunyvi, 
nejudrūs, veik užmigę. Dėl ko jie valandų valandas laukia žuvies, 
nors ji niekad nekimba? Galbūt šiame rojaus kampelyje jie tiesiog 
laukia pasaulio pabaigos. 

Prielaida... 

Rojaus kampelis, kuriame gyvena velnias? 

Markas stengėsi išjudinti giliausius savo prisiminimus. Jis 
tiksliai negalėjo suvokti, kodėl Gran Diuko pasakojimas sukėlė 
pavojaus nuojautą. Trikdanti smulkmena, neįtikėtina. 

Kažkas čia nesiklijavo! 

Markas pamėgino dar labiau susikaupti, bet tolyn labyn su- 
prato, kad ši smulkmena įrašyta mechaninėje atmintyje, kažkas, 
ką jis išmoko atmintinai, ką jis žinojo, bet tai išplauks tik tada, kai 
jis sučiups siūlo galą, ras atspirties tašką, žodį. 

Jis vėl pasirausė atmintyje, bet nesėkmingai. Buvo įsitikinęs, 
kad ta smulkmena gražiai padėta jo kambaryje, tarp jo daiktų 
Pošolio gatvėje Polė kvartale, Djepe. Kad ieškodamas ją suras. 

Ar tai skubu? Ką tai turi bendra su visa kita? Didžiąja Lili 
kelione be atgalinio bilieto. 

Iki Djepo tik dvi valandos kelio traukiniu... Jam taip pat rei- 
kia pasikalbėti su Nikole. 

Tai palauks. 

Drebančia ranka pervertė išplėštą lapą ir ėmė skaityti pasku- 
tinį puslapį. 

Krediulio Gran Diuko dienoraštis 


Praėjus mėnesiui po tragedijos Le Trepore, Nikolė Vitral jau 
aptarnavo naujus klientus savo riedančioje keptų bulvyčių par- 
duotuvėje. Ji neturėjo pasirinkimo. Daugeliui atrodė keista, net 
liguista, kad ji toliau dirba šitame karste ant ratų, valcuotos skar- 
dos ir dujų spąstuose, kur žuvo jos vyras, amžinai užmigęs ant šių 
grindų, kurias ji toliau visą dieną trypia. 

Nikolė šypsodama atsakydavo: 

- Juk toliau gyvename namuose, kur užgeso mūsų artimieji. 
Miegame tose pačiose lovose, valgome iš tų pačių lėkščių, iš ku- 
rių jie valgė, geriame iš tų pačių taurių, iš kurių jie gėrė... Daiktai 
niekuo dėti. Furgonas toks pat kaip kiti daiktai. 

Po daugelio metų aš supratau, kad širdies gilumoje Nikolė 
mėgo šį darbą, mėgo aptarnauti klientus H klasės automobilyje 
„Citroen“ Djepo pajūrio prospekte, kaip ji darė metų metais su 
Pjeru, nors kepinamo aliejaus dūmai ir kvapų maišalienė uždaro- 
je erdvėje jai vis labiau žalojo plaučius, kėlė nesibaigiantį kosulį. 
Pjeras užmigo šiame furgone, iš tikrųjų jis iš jo niekur neišėjo, ir 
Nikolė, likusi viena, jautėsi ne tokia vieniša savo parduotuvėlėje 
ant ratų nei kur kitur. Galbūt išskyrus Žanvalio kapines. 


Maždaug tuo laiku, apie 1983 metų vidurį, aš ir suartėjau su 


Nikole, su jos vaikaičiais. Pirmąkart su ja susitikau balandį, ryte. 
Markas buvo mokykloje, o Lili miegojo. 

Nikolė man užstojo duris. Aš nedrąsiai pradėjau: 

- Krediulis Gran Diukas. Privatus detektyvas. Aš... aš atlieku 
tyrimą dėl... 

- Žinau, kas jūs esat, pone Gran Diukai, ne vienas mėnuo čia 
šniukštinėjate... Žinot, naujienos greitai sklinda... 

— Hm... Ką gi... Bent jau sutaupysime laiką... Matilda de Kar- 
vil mane pasamdė, kad pradėčiau visą tyrimą, visą lėktuvo sudu- 
žimo Baisiajame kalne bylą nuo nulio... 

— Tikiuosi, kad ji jums už tai gerai moka... 

— Nėra ko skųstis, gana padoriai... 

— Kiek? 

Nikolės Vitral vokai virpėjo. Ji žaidė katę ir pelę su manim. 
Kam meluoti? 

- Šimtą tūkstančių frankų. Per metus. 

- Galėjote gauti daugiau, daug daugiau... 

Nikolė Vitral vilkėjo gana ploną pilkai melsvą megztinį su la- 
bai gilia iškirpte. V formos apykaklė leidosi į krūtis. Buvau baisiai 
sutrikęs. Ji kalbėjo toliau nė nekrustelėdama: 

- Ko tikitės iš manęs? 

- Galimybės prieiti prie Lili, ją stebėti, su ja kalbėti. Žiūrėti, 
kaip ji auga... Nieko daugiau... 

Jutau, kad derybos bus ilgos. Nežinojau, kur dėti akis: žiūrė- 
ti į krūtų spindesį ar žemiau. Nikolė Vitral truktelėjo megztinį 
aukštyn. 

— Matot, aš neturiu ko slėpti. Priešingai, nei tikriausiai manot, 
man taip pat rūpi sužinoti tiesą... Ar ką nors radot? 

Dvejojau. Ar atgaunu pranašumą? Neilgam, megztinis vėl 
nusmuko. 

— Sekiau daugeliu pėdsakų, dauguma atvedė į akligatvį, bet 
atskleidžiau ir kelias jaudinančias smulkmenas... 

Rodėsi, Nikolė Vitral abejoja. Apmetė akimis Pošolio gatvę. 

— Ar Matilda de Karvil jus privertė pasirašyti kokį popierių, 
kad saugosite paslaptis? Kad rezultatai būtų pranešti išimtinai 
tik jai? 

— Nieko panašaus. Ji man moka tik už tai, kad rasčiau įrodymą. 

- Įrodymą? Nieko daugiau? Aš neturiu lėšų mokėti, bet... Ma- 
tilda de Karvil moka būti dosni už du. 

Ji nusišypsojo ir vėl timptelėjo aukštyn megztinį. 

— Sauso niekas neklauso? Užeikite, išgersime kavos, jūs man 
visa tai papasakosite, kol Lili pabus. 


Nikolė Vitral man parodė pasitikėjimą. Supraskit, kodėl! 

Suvokiau, kad žaidžiu pavojingą žaidimą: jei kada nors ką 
nors atskleisčiau, mano padėtis tarp abiejų našlių, arba beveik 
našlių, nebūtų lengva, net jeigu įstengčiau likti nešališkas... O to 
nešališkumo buvo vis mažiau! Tarp Vitralių šeimos paprastumo 
ir Karvilių paniekos skirtumas akivaizdus. Leonsui de Karviliui 
vietoj raumenų buvo vanduo, Malvinai vietoj smegenų garai, o 
Matildai vietoj širdies - ledas. Aš buvau jų samdinys, atsidavęs 
šuo, tačiau prielankumą neginčijamai jaučiau Vitraliams. 

Markas ir Lili buvo žavūs vaikučiai. Įpratau lankytis pas juos 
dažnai, bent jau per kiekvieną Lili gimtadienį. Kartais nuvažiuo- 
davau į Djepą su Nazimu. Jo vešlūs ūsai juos baugino, o aš ypač 
žavėjausi Nikole, jos energija, humoru, užsispyrimu pačiai augin- 
ti Marką ir Lili. Ji gerai laikėsi, neėmė nė santimo iš Lili santaupų 
banko sąskaitoje, į kurią Matilda de Karvil buvo pervedusi didelę 
pinigų sumą. 

Nikolė buvo ryžtinga ir ištikima. Neįtikima moteriškaitė. 
Taip bėgo mėnesiai, metai. 


Aš taip pat buvau ištikimas savo kelionėms. Laikas apie tai 
pakalbėti. Tai svarbu. Jūs dar nenumanot, kaip. Kiekvienais me- 
tais apie gruodžio 22 dieną grįždavau į Baisųjį kalną. Nakvoda- 
vau netoliese, Klerbjefe, Du upės pakrantėje, ir leisdavau laiką 
kalno viršuje, pačioje lėktuvo sudužimo vietoje. Kasmet ten pra- 
leisdavau mažiausiai keletą valandų, vaikščiodavau, galvodavau, 
vėl skaitydavau, ką buvau užsirašęs. 


184 


Tarsi ta vieta būtų galiausiai turėjusi man atskleisti savo pa- 
slaptį... 

Ten važiuodavau visada vienas, be Nazimo. 

Pažinojau kiekvieną keliuką, kiekvieną akmenį, kiekvieną 
eglę. Jaučiau, kad reikia prisijaukinti šį laukinio kalno šlaitą, 
reikia rasti laiko jį išklausyti atsiejus nuo traumos. Kaip ir Vit- 
ralius. 

Be abejonės, nepatikėsit manimi. Bet tai įvyko! Kalnas man 
parodė pasitikėjimą. Po trejų metų. Po trijų kelionių 1986 metų 
gruodį. Kalnas man atskleidė savo paslaptį, kuri, žvelgiant iš tolė- 
liau, yra labiausiai jaudinanti per visus aštuoniolika tyrimo metų. 

Tą 1986 metų gruodžio 22 dieną, pavakary, mane kalno viršū- 
nėje užklupo staigi ir smarki audra. Norėdamas nusileisti žemyn, 
būčiau turėjęs mažiausiai dvi valandas žingsniuoti pliaupiant 
lietui ir švysčiojant žaibams. Ėmiau ieškoti, gal atsitiktinai rasiu 
kokią nors vietą prisiglausti. Medžiai, atsodinti nelaimės vietoje, 
negalėjo manęs apsaugoti. 

Kokį kilometrą ar du ėjau aklai. Kol kaktomuša susidūriau 
su netikėčiausia užuoglauda. Buvau permirkęs. Iš pradžių pa- 
maniau, kad tai sapnas, savotiška haliucinacija. Toliau šlepsėjau 
pirmyn per purvą, o vaizdas prieš mane darėsi vis aiškesnis, ti- 
kresnis. 

Nebepaisiau lietaus, kuris pylė kaip iš kibiro. Širdis daužėsi it 
pašėlusi. Paklaikęs prisiartinau prie... 


„22; 


Markas iš apmaudo nusikeikė. 

Išplėštas lapas baigėsi šia eilute. 

Paklaikęs prisiartinau prie... 

Susinervinęs jis paspyrė žvyrą sau po kojom. Žvejai nustebę 
pakėlė galvas ir smerkiamai sužiuro. Sakinio tęsinys buvo kitame 
sąsiuvinio lape, valanda kelio greituoju traukiniu, Liono stoties 
saugojimo kameroje, kurios kodą žinojo jis vienas. 

Markas susigrūdo lapus į kišenę pykdamas pats ant savęs, 
pykdamas ant įmantraus Gran Diuko stiliaus: ar detektyvas ne- 
galėjo surašyti visko paprastai, o ne klastingai mėgautis pasako- 
damas apie savo tyrimą ir tam pasakojimui suteikdamas detekty- 
vinio romano formą'.. 

Jis perėjo per kanalą tilteliu. Kuvrė gatvės buvo tykios. Šis 
žavingas kaimas Disney City šešėlyje atrodė šiek tiek dirbtinis, 
lyg irgi pastatytas iš papjė mašė. Dekoracija. Šiltųjų Saulių kelias 
buvo pirma gatvė po dešinei einant į kaimą. Iš tikrųjų net ne ga- 
tvė, o tamsus kelias, neriantis į mišką. Markas nepasitikėdamas 
žingsniavo į priekį. Kas iš esmės buvo Karviliai? Likimo aukos 
kaip jis? Tikroji Lili šeima, kaip jis tikėjosi? Bet ir jo senelio nu- 
žudymo užsakovai? 

Priešai? Sąjungininkai? Viena ir kita sykiu? 

Markas stengėsi kvėpuoti lėtai. 

Jam nedera dvejoti. Kiekvieną akimirką jį galėjo užklupti 
agorafobijos priepuolis, nesvarbu kur, gal ir čia, šioje tyloje, šioje 
žalumoje... 

Akligatvyje stovėjo keli prabangūs automobiliai. „Mercedes , 
„Saab“, „Audi“. Dideli, su daug cilindrų, išskyrus mažiausią mo- 
delį. „Rover Mini . Mėlynos spalvos. Markas sustingo, tarsi staiga 
pajutęs pavojų. 

Tą automobilį jis neseniai buvo matęs! 

Kur? 

Nesunku prisiminti, nes beveik visą dieną praleido po žeme, 
metro. Iškišęs nosį laukan buvo vienintelį kartą - čia, Kuvrė, ir... 

Pas Gran Diuką! 


Jo petį palietė kažkieno ranka. 

Metalinis vamzdis dūrė į strėnas. Šaunamasis ginklas, be jo- 
kios abejonės. 

Šaižus balsas dar labiau sustiprino tos akimirkos siaubą: 

— Ko nors ieškai, niekše? 

Keista, Markas nepajuto jokio priepuolio požymio. Nei dusu- 
lio, nei traukulių. Tiesiog pulsas pasidarė dažnesnis. 

Nepanikuoti. 

Atsigręžti. 

Šiltųjų Saulių kelias buvo beviltiškai tuščias. Ant šviesiai pilko 
žvyro judėjo aukšti medžių šešėliai. Markas iš lėto apsisuko ir pa- 
brėžtinai iškėlė rankas rodydamas, kad tikrai neketina priešintis. 

- Nevaidink gudručio, Vitrali. 

Markas prisimerkė. Priešais jį stovėjo mergiūkštė - kokio 
pusantro metro ūgio, sverianti daugiausia keturiasdešimt kilo- 
gramų, apsirengusi taip, lyg būtų iš mergaičių pensionato... Tik 
mergiūkštės veidas atrodė kaip trisdešimtmetės. 

Malvina de Karvil! 

Markas niekad nematė nei jos, nei jos nuotraukos, bet Čia ga- 
lėjo būti tik ji. Buvo nusitaikiusi į jį, godžiai nusitvėrusi revolverį, 
su keistu įniršiu akyse. Marko smegenys stengėsi visu greičiu ri- 
kiuoti šios dienos įvykius. Vadinasi, mėlynas „Rover Mini“, už po- 
ros metrų stovintis Šiltųjų Saulių kelyje, o prieš valandą stovėjęs 
Putpelių Kalvos gatvėje, yra Malvinos de Karvil automobilis. Prieš 
kelias valandas ši mergina buvo pas Gran Diuką... Su revolveriu. 

Ji nušovė Krediulį Gran Diuką. Dabar jo eilė. 

— Ko čia atsliūkinai, Vitrali? 

Malvinos tonas skambėjo juokingai, kaip spigus nepavojingo 
gauruoto šuniuko amsėjimas, aidintis už namo tvoros. Markas 
neturėjo tuo pasikliauti, jis tai suprato. Ši mergina galėjo pada- 
ryti bet ką, kvatodama net paleisti kulką į tarpuakį. Tačiau, ne- 
paisydamas sveiko proto, Markas neįstengė rimtai Žiūrėti į šią 
senamadišką moterytę. Keista, jis vis dar nejautė nė menkiausio 
agorafobijos požymio: nei išgąsčio, nei panikos. 

— Nejudėk, Vitrali. Nejudėk, sakau! 

Markas žingtelėjo pusmetrį į priekį nenuleisdamas rankų, 
nusišypsojo. 

- Liaukis į mane taip spoksojęs! - sušuko atsitraukdama Mal- 
vina. - Nedarai man įspūdžio, kad ir kaip pūstumeisi. Aš viską 
žinau apie tave. Net žinau, kad guli su savo seseria... Ar nevimdo 
bučiuojant seserį? 

Markas ir vėl negalėjo sulaikyti šypsenos. Šie įžeidimai Mal- 
vinos lūpose skambėjo dirbtinai, kaip gatvės vaikėzų keiksmai 
Djepo centre, tie žodžiai nutekėdavo nuo jo it nuo žąsies van- 
duo, nes buvo per riebūs aštuonmečiams ir nepaslėpdavo sunkiai 
įveikto drovumo. 

- Jei laikyčiausi tavo požiūrio, gulėčiau veikiau su tavąja... 

Malviną apstulbino jo atkirtis. Jos protas, rodės, veikia kaip 
kompiuteris, kuriam trūksta gyvos atminties. Pagaliau ji rado 
atsaką: 

— Tavo tiesa, tu bučiuoji mano seserį, nes ji per graži, per gra- 
Ži, kad būtų kokia purvina Vitral. Bet dabar, kai Lizai Rozai suka- 
ko aštuoniolika, jai nebeilgai reikės tokio utėliaus kaip tu... 

Malvinos įžeidinėjimai ir toliau skrido pro šalį nepaliesdami 
Marko. Per daug karikatūriški, be abejo. Netikroviški. Jis neturėjo 
noro net gintis, sakyti, kad ne, nesibučiuoja su Lili. Markas ėmė 
žingsniuoti alėja nebesirūpindamas Malvina, neleisdamas paro- 
dyti jokios dvejonės. Mergina tvirčiau nutaikė į jį mauzerį. 

— Nejudėk, sakau tau! 

Markas neatsigręždamas ėjo toliau. 

- Apgailestauju, aš čia atvykau ne dėl tavęs. Turiu pamatyti 
tavo močiutę. Atleisk man. Čia tas namas, „Rožynas“? 

— Dar žingsnis, ir aš tave nukepsiu. Supratai? 

Markas, tarsi neišgirdęs, neatsigręžė. Ar jo pasirinkimas ge- 
ras? Ar jis gali pasitikėti savo instinktu, tuo, kad nejaučia jokių 
priepuolio požymių? Ar jo, kaip ir Gran Diuko, nenušaus ta be- 
protė? Kulka į širdį. Strėnas pradėjo berti prakaito lašai. Jis stab- 
telėjo prie plačių „Rožyno“ vartų. 

— Ką čia veiki? Sakiau, kad tave nukepsiu! 

Malvina it susijaudinusi mergiūkštė nubidzeno skveru ir su- 
stojo priešais Marką nenuleisdama nuo jo mauzerio. Dar sykį ati- 
džiai apžiūrėjo vaikiną nuo galvos iki kojų. 

- Tu ko nors ieškai? - paklausė Markas, stengdamasis suteikti 
savo balsui pašaipos. 

— Atvažiavai čia be kuprinės? Ką, nieko neslepi? Kad ir po 
striuke? 

— Nori, kad čia prieš tave išsirengčiau? Taip? 

- Laikyk rankas iškėlęs, tau sakau! 

— Nori pati mane išrengti? Apieškoti mane savo mažomis 
rankutėmis? 

Malvina dvejojo. Markas svarstė, ar nenuėjo per toli. Atrodė, 
kad merginai nebeišlaikys nervai, jos pirštas buvo sustingęs ant 
mauzerio gaiduko; smilių puošė sidabrinis žiedas su nuostabiu 
perregimu kaštono spalvos akmeniu, tokios spalvos kaip jos akys, 
be to, švytintis. Malvina toliau tyrinėjo jo kūną. Be jokios abe- 
jonės, ieškojo Gran Diuko sąsiuvinio, gerai, kad jam kilo mintis 
imtis atsargumo priemonių. 

Jis prisivertė įvaryti vinį: 

— Apgailestauju, Malvina, man labiau patinka tavo sesuo. 

Nelaukdamas Malvinos reakcijos žengė į priekį ir drebančiu 
pirštu paspaudė telefonspynę. Nebegalėjo stebėti, ką už jo nuga- 
ros veikia ta pamišėlė. 

— Niekše, aš tave tuoj... 

Malviną nutraukė iš telefonspynės pasigirdęs moters balsas: 

— Kas ten? 

— Markas Vitralis. Atvažiavau pasikalbėti su Matilda de Karvil. 

- Įeikit. 

Vartai atsidarė. Malvina dvejojo, dabar jai ginklas lyg ir truk- 
dė. Ji nusitaikė juo į Marką. 

— Supratai? Na, ko lauki? Eik, tau pasakyta! 


Markas iš Gran Diuko užrašų žinojo, kad įžengs į prabangią 
valdą, vieną iš pačių prašmatniausių šiame turtuolių kvartale, bet 
vis dėlto jį apstulbino didžiulis medžių prisodintas parkas, au- 
galų rūšių įvairovė, net rudenį žydintys gėlynai, nepriekaištingai 
apkarpyti rožių krūmai. Kokį plotą galėjo užimti ši valda? Dešimt 
tūkstančių kvadratinių metrų? Penkiolika tūkstančių? Jis žengė 
rausvu smulkiu žvyru nubarstyta alėja, vis dar lydimas pusantro 
metro ūgio asmens sargybinio. 

- Išsižiojai iš nuostabos, ar ne, Vitrali, pamatęs šį žemės skly- 
pą! „Rožynas“! Didžiausias parkas Kuvrė. Iš trečio aukšto atsive- 
ria visas Marnos vingio vaizdas. Ar suvoki, Vitrali, kad jūs visa tai 
atėmėt iš Lizos Rozos? 

Markas užgniaužė norą trenkti šiai bjaurybei antausį. Aklai 
svaidydama savo užnuodytas strėles, ji galiausiai kelias pataikė į 
taikinį. Markas nejučia palygino „Rožyno' parką su savo sodeliu 
Pošolio gatvėje. Penki metrai ilgio ir trys pločio. Pastačius furgo- 
ną, sodelio išvis nelikdavo. Parko tolumoje, prie šiltnamio, nu- 
straksėjo voveraitė, baimingai dėbčiodama į lankytojus. 

— Dabar, kai supratai, tikiuosi, kad tave bent jau graužia sąžinė! 

Graužia sąžinė“ 

Marko ausyse tebeskambėjo Lili juokas. Linksmi šūksniai, 
kai tik Nikolė išvairuodavo furgoną uždarbiauti į Djepo pajūrio 
prospektą, o vaikai bėgdavo į sodelį žaisti klasių arba teniso. Ma- 
tuojant jų vaikiškomis akimis, tas sodelis buvo erdvesnis už bet 
kokį „Rožyną. 

Trys laipteliai. Malvina, nenuleisdama ginklo, žengė pirma ir 
atidarė sunkias medines duris. 

Markas nusekė jai iš paskos. 

Gal jis beprotis, kad eina čia savo noru? Jis veikė vienas. Nie- 
kas nežino apie jo vizitą. Malvina jam parodė platų koridorių, 
juodu vėl užkopė trimis laipteliais. Ant koridoriaus sienų buvo 
iškabinti laukų peizažai; ant kalinėtos geležies vagių kabėjo kaili- 
niai apsiaustai. Ovalus veidrodis gale dar labiau ilgino koridorių. 

Mauzerio vamzdis bakstelėjo į pirmąsias duris po dešinei, 
sunkias raudonais reljefiniais raštais puoštas duris. Juodu įėjo. 

Markas išvydo didelę svetainę. Kanapos, spintos ir dauguma 
kitų baldų buvo apdangstyti baltomis paklodėmis, aišku, skir- 
tomis juos apsaugoti nuo dulkių, kai nelaukiama svečių. Prieš 
Marko akis per visą sieną driekėsi knygų lentynos. Priešingame 
svetainės kampe stovėjo baltas lakuotas rojalis. „Petrof“, viena iš 
pačių prašmatniausių markių, Markas išmanė kainas. 

Matilda de Karvil stovėjo priešais. Tiesi, aukšta, sustingusi, vie- 
nintelis jos papuošalas buvo kryželis ant kaklo, suknelės apačioje 
buvo matyti kelios nederančios purvo dėmės. Šalia snaudė Leon- 
sas de Karvilis. Abejingas. Pledas ant kelių, keli pageltę lapai tarp 
rankų. Juodoji našlė ir paralitikas - scena, verta blogo siaubo filmo. 

Matilda de Karvil nesujudėjo. Tik keistai jam nusišypsojo. 

— Markai Vitrali, koks netikėtas vizitas... Jei būčiau maniusi, 
kad jūs čia vieną dieną ateisite... 

— Aš ir pats toli gražu apie tai negalvojau... 

Šypsena pasidarė dar truputį platesnė. Malvina atsitolino, nu- 
ėjusi atsistojo prie rojalio. 

— Padėk savo ginklą, Malvina. 

— Bet, močiute... 

Matildos de Karvil žvilgsnis rodė, kad nepakęs jokių „bet“. 
Malvina demonstratyviai padėjo ginklą ant rojalio. Ji aiškiai lau- 
kė vieno: vėl jį pasičiupti ir pasinaudoti. 

O Markas negalėjo atitraukti akių nuo rojalio. Rojalis būtinai 
turėjo stovėti pas Karvilius. Net jei nebūtų čia atsilankęs, būtų at- 
spėjęs. Tai buvo pasaulio tvarkos dalis. Nė vienas Vitralių šeimos 
narys neturėjo melomano sielos. Nei tėvai, nei seneliai gyvenime 

nebuvo priėję prie muzikos instrumento. Polė kvartale net plokš- 
telių pasitaikydavo retai. O Lili kaip pakerėta nuo pirmųjų mėne- 
sių, praleistų Pošolio gatvėje, buvo pavergta garsų, įvairių garsų; 
darželyje ją žavėjo muzikiniai žaislai; nuo ketverių metų ją užrašė 
į muzikos mokyklą - tai buvo savaime suprantama ir beveik nie- 
ko nekainavo; jos muzikos mokytojas nesiliovė Lili žarstyti pagy- 
rų, Markas didžiuodamasis tai prisiminė. 

— Puikus, ar ne? - tarė Matilda de Karvil. - Autentiškas. Už- 
sakytas mano senelio 1934 metais. Jūs mane stebinate, Markai. 
Domitės instrumentu? 

Markas, paskendęs savo mintyse, neatsakė. Kai Lili sukako 
aštuoneri, muzikos mokytojai pradėjo primygtinai raginti. Lili 
buvo viena iš geriausių mokinių, labiausiai užsidegusi. Jai patiko 
groti visais instrumentais, bet ypač skambinti pianinu. Ji turėjo 
daugiau groti, ne tik tas kelias valandas per pamokas, kasdien 
namuose reikėjo skambinti gamas. Argumentą, kad trūksta vie- 
tos, Djepo mokytojai greitai atrėmė - gaminama puikių pianinų, 
beveik plokščių, kurie telpa bute. Liko kainos klausimas. Papras- 
čiausias padorus pianinas, net pirmas pasitaikęs, kainavo tiek, 
kiek Nikolė uždirbdavo per kelis mėnesius. Nebuvo ko nė gal- 
voti. Lili neprotestavo, kai Nikolė jai paaiškino, kad tai daugiau, 
nei jie išgali... 

Markas krūptelėjo išgirdęs keistą girgždesį. Už jo nugaros 
Malvina braukė mauzeriu per rojalio „Petrof“ medį. 

— Prašom padėti tą ginklą, Malvina! - ramiu balsu paliepė 
Matilda de Karvil. - Aš taip pat, Markai, skambinau... Bent jau 
kai buvau jauna. Beje, gana nekaip. Mano sūnus Aleksandras 
buvo daug gabesnis nei aš... Bet, manau, jūs atėjote čia kalbėti ne 
apie klasikinę muziką... 

Nė vienas Matildos de Karvil žodis nebuvo ištartas šiaip sau, 
Markas tai suprato. 

— Jūsų tiesa... - pradėjo jis. - Eisiu tiesiai prie reikalo. Atėjau 
su jumis pakalbėti apie Krediulio Gran Diuko tyrimą. Neketinu 
nieko nuo jūsų slėpti, jis man patikėjo savo sąsiuvinį, visus už- 

rašus per aštuoniolika metų. Tiesa, jis juos patikėjo... - Markas 
sudvejojo, bet tuoj pat ėmė kalbėti toliau: - Jis juos patikėjo Lili, 
oji šį rytą primygtinai paprašė, kad perskaityčiau ir aš. 

— Bet jūs atėjote tuščiomis rankomis! - nutraukė Matilda de 
Karvil. - Jūs atsargus, Markai. Nepasitikite. Be reikalo. Dėl sąsiu- 
vinio - aš niekada nereikalavau, kad Krediulis Gran Diukas man 
rodytų ypatingą, išskirtinį dėmesį. Galų gale puiku, kad Lili žino. 
Geriau abejonės nei klaidingi įsitikinimai. Aš pati manau gana 
tiksliai žinanti to sąsiuvinio turinį. Gran Diukas buvo sąžiningas 
tarnautojas. 

Markas stebėjo iškreiptą Malvinos veidą, atsispindintį lakuo- 
tame rojalio paviršiuje. Paskui su dirbtine nuostaba tarė: 

— Buvo? 

Matilda, neslėpdama pašaipos, atsakė: 

— Taip, buvo. Gran Diukas man tarnavo aštuoniolika metų. 
Bet jau trys dienos yra laisvas... 

Markas supyko. Žvelgdama iš aukšto, Matilda de Karvil ke- 
tina juo manipuliuoti! Aišku, ji žino apie Gran Diuko mirtį. Juk 
nužudė jos dukraitė. Gal net jos liepimu... Marko rankos nejučia 
suvirpo. Ką jis čia veikia? Stovi tarp šios paniurėlės raganos ir tos 
beprotės, kuri tik ir laukia įsakymo jį nužudyti. Ką jau kalbėti 
apie nejudrų senį vežimėlyje. Košmariškas reginys. Ar jis galėjo 
tikėtis nesusimauti, kai viskas jau išblėsę per šitiek metų? 

Markas žengė kelis žingsnius į priekį, tarsi norėdamas atgauti 
pasitikėjimą savimi. Malvinos pirštai sugniaužė mauzerį. Jis netu- 
rėjo pasirinkimo, neturėjo ko prarasti, reikėjo pulti be atodairos. 

— Gerai. Baikime visą šį cirką. Žaisiu atviromis kortomis! Jau 
aštuoniolika metų mūsų šeimos laikėsi įsitvėrusios savo įsitikini- 
mų. Karviliai teigia, kad išgyveno Liza Roza, Vitraliai tikina, kad 
Emili. Taip pasakė ir teisėjas. 

Markas sunkiai alsavo ieškodamas tinkamų žodžių. 

— Ponia de Karvil, visus šiuos metus aš augau kartu su Lili ir 
įsitikinau pats. 

Markas vėl sudvejojo, paskui kalbėjo toliau: 

— Ponia de Karvil, Lili nėra mano sesuo! Ar girdite, ką sakau? 
Mudviejų nesieja joks kraujo ryšys... Tą nelaimingą naktį išgyve- 
no Liza Roza. 

Pasigirdo duslus krebždesys, mauzeris lėtai slydo rojalio pa- 
viršiumi. Malvinos akys spindėjo iš nuostabos, susižavėjimo, 
tarsi staiga Markas būtų tapęs sąjungininku. Šnipas, kuris pakėlė 
kaukę ir atskleidė savo tapatybę. 

Vienas iš jų! 

Tačiau Matilda de Karvil nė nekrustelėjo, ji ilgai tylėjo, pas- 
kui tarė: 

— Malvina, važiuokite su seneliu pasivaikščioti į parką. 

— Bet, močiute... 

Merginai į akis pašoko ašaros. 

— Daryk, ką sakau, Malvina. Paimk Leonsą ir pavežiok po parką. 

— Bet... 

Šį kartą Malvina nebesulaikė ašarų. Išėjo stumdama vežimėlį, 
kuriame tebemiegojo nejudrus jos senelis. 

Lili pavojingai suposi. Ši baro kėdutė laibomis kojomis atro- 
dė specialiai sumanyta tam, kad susverdėtų, kai ant jos sėdintis 
žmogus norėdavo išgerti taurelę viršaus. 

Ilgai netruks, pagalvojo Lili. 

Ta siūbuojanti kėdutė - vertas užpatentuoti triukas. 

Ji pakėlė taurelę džino prie lūpų. Džinas jos nebedegino. Ji 
nieko nebejuto, vien kėdutės supimąsi. 

Šiame „Baramundi“ bare Lapo gatvėje ji buvo vienintelė mo- 
teris. Tai toks baras, į kurį moteris neina viena net dieną, o jei 
ateina, tai su tam tikru tikslu. Baro lankytojai veltui dėjosi ne- 
sidomį ja, - toliau gėrė alų, tuštino baltojo aligoto vyno taures, 
triukšmingai gramdė žaidimų „Prancūzė“ langelius, stebeilijo per 
televiziją kartojamas sporto žinias... - ji jautė įkyrius jų žvilgsnius 
ant savo nuogų šlaunų, sukryžiuotų kojų, jų akys kilo jos nugara 
iki pakaušio... 

Užmiršti... 

Lili vienu mauku ištuštino džino taurelę ir pasisuko į padavė- 
ją, ramų Žmogelį su žilų garbanotų plaukų kuokštu viršugalvyje. 

— Ko dar turite man pasiūlyti? 

Jau ragavo rusiškos degtinės ir tekilos. Šią akimirką jai atrodė 
mielesnė rusiška degtinė. Tai buvo jos pirmosios pamokos, nes 
iki aštuoniolikos metų nebuvo gurkštelėjusi nė lašo alkoholio. 
Prieš tris dienas tik taurę šampano. Norėjo pasivyti prarastą laiką. 

— Manau, viskas susitvarkys, panele. Jau nemažai išgėrėte, 
ar ne“ 

Ko tas plikis su juokinga sruoga iš jos nori, negi nesupranta, 
kad ji jau trys dienos pilnametė? Lili ketino jam pakišti po nosimi 
tapatybės kortelę, bet tas kvailys padavėjas atsuko nugarą net į ją 
nepažvelgęs. 

Vyras pilku kostiumu ir atsileidusiu kaklaraiščiu sėdėjo už 
poros žingsnių palinkęs prie taurės, kurios dugne matėsi rudas 
skystis. Jis vienintelis nebuvo jos išrengęs žvilgsniu. Lili palinko 
prie jo laikydamasi už baro stalo, kad nenukristų nuo šleivos 
kėdutės. 

- Okąjūs geriat? 

Kaklaraištis kilstelėjo. 

— Klasiką. Škotišką... 

- Aš irgi šito noriu! Padavėjau, aš noriu šito! 

Padavėjas, vis toks pat ramus, suraukė dešinį antakį. 

- Jūs tuo tikra, panele? 

- Tegu, Žanai Šarli, - tarė kaklaraištis, - tebus mano sąskaita. 

Žanas Šarlis vėl suraukė antakį, šį kartą kairįjį. Žmogus ti- 
kriausiai kaip reikiant treniravosi. 

— Tada paskutinę. Nenoriu nemalonumų... 

Su kur kas geriau įvaldyta pusiausvyra škotiško viskio gėrėjas, 
nenulipdamas nuo savo laktos, prisiglaudė prie Lili. Toli gražu 
ne norėdamas ją paguosti; priešingai, tas bangų nešamas žmoge- 
lis tikriausiai laikėsi vien šnekėdamas su tais, kurie patyrė laivo 
sudužimą, pasakojo istorijas apie audras, išsigelbėjimą, butelius 
jūroje... 

— Ojūs? Kaip jūs čia atsidūrėt? Panele... 

— Laumžirge. Panele Laumžirge! 

Atrodė, kad vyriškis tik dabar pradeda suvokti, kad jo užkal- 
bintos merginos kūnas kaip ilgakojės manekenės ir kad visas ba- 
ras stebi jų išsidirbinėjimus kaip teatre. 

— Gražu... taip... Laumžirgė. O aš Rišaras... Koležo dėstytojas 
Bualdjė, iš dvidešimto, taigi jūs nuspėjate, kad... 

Lili pastūmė jį ranka siekdama škotiško viskio taurelės. Suvil- 
gė lūpas ir išsiviepė. Iš tikrųjų, niekas neprilygo rusiškai degtinei! 
Rišaras suprato, kad jai nusispjaut į jo akademinius rūpesčius, ir 
pakeitė temą: 

— Tokia graži mergina kaip jūs... Neatrodot profesionalė. Kaip 
šitaip galima? Kodėl jūs čia? Juk esat tokia graži. 

Lili palenkė kėdutę Rišaro link, bet ji per stebuklą atsilaikė. 

— Eikš čia, tu. 

Staiga Lili čiupo jį už kaklaraiščio, prilenkė jo galvą ir prikišu- 
si lūpas jam prie ausies tarė: 

— Pasakysiu tau, kaklaraišti. Iš tiesų aš nesu graži. Tik taip 
persirengiau. 

Rišaras nutaisė nustebusį veidą. 

— Ką? 

— Mano kojos... Mano krūtys... Mano lūpos... Mano oda... 
Visa, į ką jie spokso, nori paliesti gatvėje, visur... Na, tai netikra, 
lateksas, kostiumas, kurį apsivelka narai. 

- Tu... tu? 

- Aš tau nemeluoju. Visi mano, kad aš graži, bet iš tikrųjų 
viduje aš pabaisa! 

- Tu... 

— Nesupranti, ar ką? Aš tau aiškinu, kad esu lyg driežas... Tu- 
riu kelias odas. Matai, kaip V serijos pabaisos per televiziją, tie, 
kurie panašūs į žmogiškąsias būtybes, bet šlykštūs po savo oda. 
Ypač jų vadė, mergina, lipni reptilija nepaprasto grožio kūnu. Aš 
kaip ji, kaip driežai, kurie ryja gyvas peles. Baigta. Pagauni, ką 
noriu pasakyti? 

- Ėčė, nelabai. Žinai, tie televizijos serialai, aš esu dėstytojas... 

Staigus kaklaraiščio trūktelėjimas jį nutildė. 

— Aš tau pasakysiu kitą dalyką, kaklaraišti, dar blogesnį. Aš 
nesu viena, esame dviese kombinezono viduje. Dviese viename 
kūne, tiki tuo, a? 

- Na, ė... Aš pasakyčiau, kad... 

- Ša... Nieko nesakyk, taip bus geriau... Man reikės ten eiti. 

Po kelių minučių... Žinai, kur? Turiu padaryti bjaurų dalyką. Iš 
tikrųjų to nenoriu. Bjauriuosi. Tačiau privalau padaryti... 

Rišaras įsitvėrė Lili į petį, pasirinkimo nebuvo: įsikibti arba 
suptis. Nusvarino ranką per krūtį ir kišdamas burną prie jos lūpų 
suburbleno: 

— Kodėl? Niekas niekada nieko neprivalo. Jei aš tau padė- 
čiau... nusitraukti persirengėlės kostiumą, kad judvi pamatyčiau. 
Tave ir tavo draugę... 

Rišaras įsidrąsino. Tebelaikomas už kaklaraiščio, neturėjo di- 
delės erdvės manevrams, bet jo dešinė ranka nuslydo po juodu 
sijonu. Lili nė nekrustelėjo. 

— Per vėlu, sakau tau... Tu niekuo negali man padėti, niekas 
nebegali. Matai, aš tuoj eisiu kai ką nužudyti, kai ką, kas čia nie- 
kuo dėtas, kas nieko neprašė... Todėl, kad taip jau yra... 

— Gerai, gerai... Bet dar turime laiko. Kelias minutes. Reikia, 
kad tu prieš tai man parodytum savo antrąją odą... Jeigu nori, kad 
tavim tikėčiau... 

Dešinė jo ranka pakilo aukščiau ant Lili šlaunies, o kairiąją jis 
užmetė jai ant krūtinės. Padavėjas tuojau sureagavo, abu antakiai 
pakilo kaip stogeliai. Jis piktai tėkštelėjo taurę. 

— Tykiau, Rišarai. Tykiau su mergiūkšte. Atitrauk letenas, tau 
dar negana tokių nemalonumų, ką? 

Rišaras dvejojo. Kaklaraištis įsitempė verždamas kaklą. 

— Sakyk, ar mane girdi? Aš tau sakau, kad tuojau nužudysiu 
nekaltą! 

Lili dar pasilenkė. Šį kartą kėdė neatlaikė. Lili staiga griuvo. 
Krisdama paleido kaklaraištį, bet nuo to smaugimo Rišarui apie 
kaklą raudonavo ne ką siauresnė žymė. 

Kaip stebuklingai išsigelbėjęs nekerštingas pakaruoklis, jis at- 
sistojo padėti Lili. 

- Neliesk manęs! - suriko ji. - Atitrauk savo purvinas letenas! 
Čiuožk iš čia! 

Matilda de Karvil atsargiai patraukė dvigubą užuolaidą ir pro 
langą ėmė stebėti, ar dukraitė vykdo jos paliepimus. Markas pa- 
žvelgė ta pačia kryptimi, jo žvilgsnis akimirką stabtelėjo ties raukš- 
lėta ranka, paskui pro smulkias krintančio balto tiulio akis aprėpė 
erdvų žalią su ochros atspalviais parką. „Rožyno“ aplinka atrodė 
išpuoselėta kaip prastame žanriniame filme: buržuazinė puošy- 
ba, senamadiški neryškūs potėpiai ir pasteliniai tonai. Tolumoje 
sušmėžavo Malvina, nervingai stumianti vežimėlį su seneliu per 
rausvo žvyro alėją. Ligonio galva pamažu sviro, kaklas persisuko: 
plačiai atvertos nejudrios akys žvelgė į blyškų dangų, galbūt į me- 
džių viršūnes, į krintančius rusvai geltonus didžiulio klevo lapus. 
Malvina nė sykio nepasilenkė prie senelio, kad kilstelėtų jo galvą. 

Matilda kelias sekundes palaukė. Malvina ir Leonsas de Kar- 
vilis tolo palei rožių krūmus šiltnamio ir Marnos apžvalgos bokš- 
to kryptimi. Ji iš lėto užtraukė užuolaidą. Kambarys vėl pasken- 
do švelnioje prieblandoje, kurioje baltavo nejudrūs paklodėmis 
uždangstytų baldų siluetai ir, žinoma, „Petrof“ lakas. Matilda de 
Karvil atsisuko į Marką. 

— Markai... Galima jus vadinti Marku? Manau, mano amžius 
tai leidžia. Kadangi atvykote, norėčiau jums užduoti vieną klau- 
simą. Paprastą klausimą. Kai matėtės su Lili šiomis paskutinėmis 
dienomis, kai ji sulaukė pilnametystės, ar ji nešiojo papuošalą? 
Ar mūvėjo žiedą? 

Markas priėjo prie rojalio. Pirštais perbėgo klaviatūra ne- 
spausdamas klavišų. 

Kam meluoti? 

- Taip, mūvėjo... Žiedą. Šviesų safyrą... 

Matilda de Karvil nė nešyptelėjo. Neparodė jokio pergalės 
ženklo. Jokio džiūgavimo. Markui buvo keista. Ji reagavo kaip 
policininkas, kuris nedrįsta patikėti perėjūno prisipažinimu. 

Marko ranka nuslydo rojaliu. Mauzeris gulėjo ant balto me- 
džio už aštuoniasdešimties centimetrų nuo jo pirštų. Markas ke- 
tino vėl pasižiūrėti pro langą į Malviną, bet užtraukta užuolaida 
praleido tik blyškios šviesos pluoštą. 

— Ji pamišusi, - staiga suskambo ramus Matildos de Karvil 
balsas. - Mano dukraitė beveik išprotėjusi. Tikiuosi, supratote? 

Markas nieko neatsakė. Matilda kalbėjo toliau: 

— Ojjūs, Markai, ką apie tai galvojat? 

Markas tylėjo, laukė. 

— Apie pamišimą, Markai. Aš jums kalbu apie pamišimą... Ką 
apie tai manot? 

Marko pirštai šoko ant dramblio kaulo klavišų, kad ne taip 
kristų į akis jų drebulys. 

— Aš jums kalbu, Markai, - nuskambėjo atkaklus ledinis Ma- 
tildos de Karvil balsas. - Kalbu apie jus. Visai kaip ir Malvinos, 
jūsų mažos vaikiškos smegenys turėjo susidurti su abejone. Kas 
atsitiko jūsų mažajai sesutei? Ar ji gyva? Ar mirusi? Galų gale 
jums geriau baigėsi negu Malvinai? 

Markas pakėlė galvą netardamas nė žodžio. 

— Kokia kančia, ar ne, Markai? Visus tuos metus. Nežinoti, 
ką jaučiate mergaitei, kurią mylite labiau už viską pasaulyje. Ar 
tai tyra brolio meilė? Ar deginanti kūniška meilė? Kaip augti su 
tokia abejone? 

Tonas pasikeitė. Balsas suskambo stipriau, tapo grasinamas. 
Matilda de Karvil priėjo prie rojalio. 

— Kad gyventume, kad išgyventume, turime susitvarkyti su 
savo jausmais, ar ne, Markai? Visus tuos vaikystės metus mažasis 

Markas ieško mažosios Emili, žavios sesutės, meilės... Paskui ma- 
žasis Markas užauga... Kodėl nepasinaudoti abejone, puiki proga, 
tiesa? Palaidoti mažąją Emili ir įsimylėti Lizą Rozą, gražią ir tur- 
tingą Karvilių paveldėtoją? 

Matildos de Karvil pirštai artėjo prie revolverio, balsas tapo 
dar stipresnis: 

- Aš kentėjau, Markai. Dieve mano, kiek aš iškentėjau. Dau- 
gybę metų kentėjau už nežinia kokią klaidą, taip ir nesupratau 
už kokią, bet vis dėlto aš už ją atsiteisiau. Mano kerštas kartaus 
skonio, patikėkit manim, Markai. 

Markas sukosėjo. Jokiam kitam garsui nepavyko ištrūkti iš jo 
gerklės. Matilda stovėjo vos už poros žingsnių. Apie kokį kerštą 
ji kalba? 

Staiga Matilda atsigręžė. Moteris pasuko prie knygų lentynų 
kitame kambario kampe. Jos šešėlis lyg pilkas šydas trumpam 
uždengė rojalį „Petrof“. Nedvejodama ji paėmė storą knygą, ku- 
rios pavadinimo Markas negalėjo įskaityti, atvertė ją ir ištraukė 
levandos mėlynumo voką. Matilda de Karvil vėl žengė į kamba- 
rio vidurį. 

- Gran Diukas suartėjo su jumis, Markai, net tapo Vitralių 
šeimos draugu. Bet nebūkit naivus, jis dirbo man, kiekvieną sa- 
vaitę pateikdavo man ataskaitą... Bent jau pirmaisiais metais. Po 
penkerių tyrimo metų beveik nebeliko jokio pėdsako, kurį reikė- 
tų patikrinti. Po aštuonerių metų - visiškai jokio. 

Markui prieš akis šmėkštelėjo Gran Diuko lavono vaizdas. 
Matilda mėlyną voką padėjo ant rojalio, šalia revolverio. 

- Visiškai jokio, išskyrus vieną. Paskutinį, vienintelį. Tada 
buvo 1988 metai... 

Matilda vėl atsigręžė. Nejaugi ta moteris niekada nesiliaus 
vaikščiojusi? 

— Markai, mes turime laiko, galiu jums pasiūlyti ko nors išgerti? 

Nustebęs Markas dvejojo. Visa, ką jis išgyveno, ką pamatė 
nuo to laiko, kai atvažiavo į „Rožyną, atrodė paruošta, apskai- 
čiuota, tarsi jo atvykimo būtų laukta: tas niaurus, blogai apšvies- 

tas kambarys; baltas pianinas, ant jo padėtas mauzeris; Malvinos 
ir Leonso de Karvilio dingimas sode ar kur kitur, nes užuolaida 
slėpė visa, kas dėjosi lauke. 

- 'Ta...aip, - prieš savo valią sumurmleno Markas. - Kodėl gi ne? 

- Žolelių arbatos? Turiu nuostabių aromatingų mišinių, ku- 
riuos ruošiu pati. 

Markas linktelėjo galvą. Matilda de Karvil išėjo, palikusi 
Marką vieną šalia mėlyno voko ir mauzerio. Aišku, ji tai padarė 
tyčia. Švelni kankynė. Matildos kerštas. Markas stengėsi kvė- 
puoti lėtai, laukdamas pirmųjų agorafobijos priepuolio ženklų. 
Keista, bet susitikęs su ta ginkluota pabaisiuke Malvina jis neju- 
to jokio pavojaus, o senosios Karvil elgesys jam kėlė priešingų 
jausmų. Ėmė justi pažįstamą dilgčiojimą kraujui tekant į kojas, 
rankas, delnus. 

Matilda grįžo nešina padėklu su dviem puodeliais, kiekviena- 
me buvo žolelių nuoviro. Ji įpylė karšto vandens, padavė Markui 
lėkštutę. 

- Gerkite, Markai... 

Markas dvejojo. Matilda atvirai šyptelėjo. 

- Neketinu jūsų nunuodyti! 

Jis suvilgė lūpas. Vanduo buvo pernelyg karštas. 


— Markai, - tarė Matilda de Karvil, - nekankinsiu jūsų ilgiau. 

Markas gurkštelėjo arbatos. Skonis jam patiko. Vadinasi, ta 
sena ragana pati augina žolytes savo erdviame uždarame sode. 

— Šio dešimtmečio pradžioje, - toliau kalbėjo Matilda de 
Karvil, - jūs tai puikiai žinote kaip ir aš, tapo įmanoma sužinoti 
tiesą... Paprastas DNR testas! Tai tikras dalykas. Anglų labora- 
torijos, daug pinigų, truputis seilių ar kraujo, - ir jūs per kelias 
dienas sužinosite rezultatą. Aš dar keletą metų palaukiau prieš 
pasiryždama. Katalikų religija ne visada gerai sutaria su gene- 
tika, —- suprantat, Markai. Ilgai dvejojau. Apsisprendžiau prieš 
trejus metus, kai Lili sukako penkiolika. Tam tikru požiūriu tai 
buvo paskutinė Gran Diuko užduotis. Jis apsiėmė viską padaryti. 

Turėjo ryšių su prancūzų kriminalistais. Aš daviau pinigų. Toks 
žygis buvo neteisėtas. Jis parūpino Lili kraujo mėginį per jos gim- 
tadienį. Aš jam daviau savo, savo vyro ir Malvinos. Sužinoti buvo 
taip paprasta. 

Markas pajuto, kad žemė slysta jam iš po kojų. Jis vėl gurkš- 
telėjo žolelių arbatos. Ryjant skonis darėsi vis kartesnis. Aišku, jis 
prisiminė tą dieną, kai Lili suėjo penkiolika. Kaip ir kiekvienais 
metais, buvo pakviestas Krediulis Gran Diukas, jis padovanojo 
nedidelę stiklinę vazelę. Vaza buvo itin laiba, gal įskilusi, ji su- 
dužo, kai tik Lili paėmė ją į rankas. Įsipjovė smilių. Gran Diukas 
susikrimto. Surinko šukes atsiprašinėdamas... 

Ar Gran Diukas artimiausiuose puslapiuose prisipažins, kad 
žaidė dvigubą žaidimą? Markas patikrins. Jam degė gerklė. 

Šią akimirką jis troško tik vieno: čiupti tą mėlyną voką, at- 
plėšti ir perskaityti. 

Matilda jam vėl keistai nusišypsojo. 

— Markai, rezultatai čia, šiame voke. Aš juos Žinau jau treji 
metai. Aš viena. Jūs man padarėt paslaugą čia ateidamas, Markai. 
Galite paimti šį voką. 

Markas nusidegino gomurį sriūbtelėdamas paskutinį gurkš- 
nį. Drebančiomis rankomis griebė levandų mėlynumo voką. Ma- 
tildos de Karvil veidą iškreipė pergalinga grimasa. 

— Bet jūs, Markai, to voko neatplėšite! Nuvešite jį Nikolei Vi- 
tral. Tai jos ir mano reikalas, jau daugelį metų. Jei kas nors ir turi 
sužinoti tiesą, tai Nikolė. 

Kambarį sukaustė ilga tyla kaip ryto šerkšnas, nuo kurio su- 
ledėja padžiautos paklodės. Markas iš lėto mėlynąjį voką įsikišo 
į kišenę. 

- Iš ko sprendžiate, kad vos iš čia išėjęs neatplėšiu voko? 

- Jūs protingas berniukas, ar ne? Klusnus. Neišduosit savo 
močiutės. Aš jai skiriu šį laišką... 

- Tai jūsų taisyklės... Kas mane privers jų laikytis? 

- Žinoma, Markai, kad jų laikysitės. Nes esate įsitikinęs, kad 
jau žinote atsakymą, kuris yra šiame voke. 

Markas duso. Jam degė gerklė ir skrandis. Matilda de Karvil 
primygtinai kalbėjo: 

— Ko jūs bijote, Markai? Argi ne to norėjote? Liza Roza išgy- 
veno, Emili žuvo. Tik Nikolei, žinoma, bus truputį skaudu, bet ją 
paguos vaikaičio laimė, ar ne? 

Markas jautė, kad jam prasideda agorafobijos priepuolis, 
jis neįstengė valdyti savo kvėpavimo, tarsi verdanti arbata jam 
būtų graužusi skrandį. Matilda de Karvil prisivertusi kraupiai 
nusikvatojo. 

- Ko jūs iš tikrųjų tikitės, Markai? Vesti Lili? Kad ji, tapusi 
pilnametė, prisiimtų Lizos Rozos de Karvil pavardę? Būti mano 
vaikaitis? Vestuvių baltais apdarais Dievo Motinos katedroje? 
Mano vyrui būtų labai sunku nuvesti dukraitę iki altoriaus, bet 
tą dalyką kaip nors sutvarkytume. O paskui? Sekmadieniais atva- 
žiuotumėte su Liza Roza išgerti kavos, pažaisti šachmatais parke 
su vaizdu į Marną, o aš tuo metu kalbėčiau su jūsų močiute apie 
vaflius ir keptas bulvytes? Kaip gaila, Markai. Kokia painiava... 

Markas bandė suimti savo puodelį, bet jis iškrito iš rankų ir 
sudužo ant kilimo, aptaškydamas rojalio kojas. 

— Atiduokite tą voką močiutei, Markai. Jeigu ji panorės, duos 
jums perskaityti DNR rezultatus. Dar jai pasakykite, kad aš dėl 
nieko nesigailiu, ypač dėl pinigų, kuriuos pervedžiau. Aš susitai- 
kiau su savim. 

Markui aptemo akys. Kraujas tekėjo arterijomis kaip deganti 
nafta vamzdžiais. Kojos, kaip gaisro nuniokoti bokštai, nebeįsten- 
gė išlaikyti kūno. Rankos susigniaužė ant „Petrof“ klaviatūros. 
Jos paskutinę akimirką pristabdė krintantį kūną baisiai sužviegus 
nesuderintoms gaidoms. 

Aila Ozan stovėjo Putpelių Kalvos gatvėje priešais dvidešimt 
pirmą namą. Pasistiebusi mėgino kuo toliau įžiūrėti, kas dedasi 
sode. Niekas nejudėjo. Šviesiai žalios langinės buvo beviltiškai 
užvertos! Aila kelis kartus ilgai skambino. Nė gyvos dvasios! 

Galiausiai ji apsisuko, nužingsniavo gatve ieškodama kokios 
nors nuorodos. Ji dažnai ateidavo pas Krediulį Gran Diuką, ruoš- 
davo valgyti, kol Krediulis ir Nazimas dirbdavo prie bylos, gin- 
čydavosi iki vėlios nakties. Ji jų truputį pasiklausydavo, paskui 
visada galų gale užmigdavo ant kanapos gaubiama židinio šilu- 
mos, skaičiuodama laumžirgius vivariume. Liūliuojama abiejų 
vyriškių - savo gyvenimo vyro ir geriausio jo draugo - balsų. Kur 
jie galėjo būti? Nieko nėra pas Krediulį, ir jau dvi dienos jokio 
gyvybės ženklo iš Nazimo. Kažkas stringa. 

Aila praėjo pro barą „Vyšnių metas. Suabejojo, ar užsukti 
paklausti, Krediulis čia kartais išgerdavo kavos. Ji stabtelėjo su- 
vokdama, kad jos žygis ne visai įprastas. Išeidama iš kebabinės 
Raspajo bulvare, Aila pasiėmė didelį virtuvės peilį, patį aštriau- 
sią, įsuko jį į plastikinį maišelį ir paslėpė išilgai kojos po plačio- 
mis kelnėmis. Jis buvo per ilgas, netilpo į kuprinę. Atsitiktinis 
ginklas tuo atveju, jei... Negalėjo atsikratyti baisios pavojaus 
nuojautos. 

Aila apžvelgė Putpelių Kalvos gatvę. Žmonių buvo mažai. 
Motinos ir vaikučiai. Kepyklos klientai. 

Staiga ji sustingo. 

Po ilgu žieminiu paltu sudunksėjo širdis. 

Palei šaligatvį už penkiasdešimties metrų nuo jos stovėjo juo- 
das Krediulio BMW X3. Tačiau nebuvo jokio mėlyno Nazimo 
automobilio „Xantia“ pėdsako. Nazimas buvo išvažiavęs pas Kre- 
diulį; jeigu juodu kartu išėjo iš namo Putpelių Kalvos gatvėje, dėl 
kokios sumautos priežasties mieliau pasirinko purviną aplamdy- 
tą „Xantia, o ne BMW? Ypač tas senas maniakas Krediulis. 

Aila plačiais žingsniais apėjo apylinkes. Samsono gatvė, Bua- 
tono perėja, Žano Mari Žego gatvė, Alfano gatvė. Žengė iš lėto, 
šiaip ne taip vilkdama sustingusią koją, nes į ją rėmėsi peilio aš- 
menys. Galvojo, kad plastikinis maišelis kiekvieną akimirką gali 
plyšti, kad plienas tada įsmigtų į koją, o ji nugriūtų čia, gatvėje, 
kaip kokia kvailė... 

— Ar ko nors ieškote? 

Ją apžiūrinėjo žmogus su šunim, iš tų kaimynų, kurie nelabai 
mėgsta, kai kvartale trainiojasi svetimi. Ypač turkė, sukanti ratus 
apie čia stovinčius automobilius. 

— Aš... aš esu Krediulio Gran Diuko draugė. Jis gyvena Putpe- 
lių Kalvos gatvėje dvidešimt pirmame name. Tai mažas namukas 
priešais „Vyšnių metą . Jo ten nėra, bet automobilis stovi netoli jo 
namo. Juodas BMW. Ar... ar jūs nematėt kito automobilio? Mė- 
lyno „Xantia“... 
terijos imigracijos tarnybai, išduodančiai leidimus gyventi kvar- 
tale. Pasitarė su šunim. 

— Sulamdytas priekis? Prie veidrodėlio prikabinta įvairių 
gėlių puokštelė? Ant priekinio stiklo priklijuota turkų vėliava? 
Tas, ar ne? 

Vyras, patenkintas savimi, tylėjo, o Aila, atgavusi viltį, nusi- 
šypsojo pačia gražiausia savo šypsena, nors vyriškis atrodė labiau 
pasitikintis savo šunies instinktu nei turkės žavesiu. Šviesiai ru- 
das mišrūnas meiliai glaustėsi prie Ailos kojų. 

— Paskutinėmis dienomis „Xantia“ stovėjo kvartale, - galiau- 
siai tarė, - bet nuo vakar jos čia nebėra... Aišku, kad jūs jos nebe- 
rasite. Nereikėjo vėluoti. 

Peilis prie šlaunies ėmė Ailai kelti skausmą, o to kvailo šuns 
snukis, kuris trynėsi į jos koją, galėjo būti perpjautas pusiau kaip 
mėsa kebabams. Ji pasilenkė norėdama atstumti mišrūną ir at- 
sistoti patogiau. Vyras pažvelgė į ją su dar didesniu įtarimu. Tai 
buvo bjaurus niekšelis, bet jis galėjo būti jai naudingas. Aila nusi- 
šypsojo fašistui ir paglostė šunį. Jokio pavydo. 

— O... jūs, atrodo, puikiai pažįstate šį kvartalą... Ar šiomis 
dienomis, paskutinėmis valandomis nematėte nieko naujo? Pa- 
vyzdžiui, kokio nors nepažįstamo žmogaus? Kito, ne šio kvartalo, 
automobilio? 

Žmogus spoksojo į ją nustebintas jos drąsos. Jis instinktyviai 
truktelėjo pavadėlį. Aila kalbėjo toliau. Neturėjo ko prarasti. 

- Na, svetimo... 

Jis dar padvejojo, bet neįstengė atsispirti malonumui būti 
naudingam: 

— Suprantu, ką norite pasakyti... 

Jis pasižiūrėjo į savo šunį, tarsi norėdamas pasidalyti su juo 
savo džiaugsmu. 

— „Rover Mini, mėlynas, gana naujas. Savininkė bastėsi po 
kvartalą beveik visą rytą, mergina su senės galva ant mergaitės 
kūno. Keista. Žvaira, padirbto žetono žvilgsniu... Jos ieškote? 

Ailos Ozan veidas staiga išblyško. Žinoma, ji iškart suprato, 
apie ką kalba tasai žmogus. Nazimas jai dažnai apibūdindavo 
Malviną de Karvil, neįprastą jos fizinę išvaizdą, jos aikštingumą, 
automobilį, tą „Rover Mini“, dovanotą turtuolės močiutės... Na- 
zimas taip pat dažnai pasakodavo, kad po lėktuvo katastrofos ta 
mergaitė tapo visiškai trenkta. 

Pamišusi ir pavojinga. 

Ailą pagavo baimė. 

— Ką gi... Taip. A... ačiū... 

Ką ji galėjo daryti? Kulniuoti į policiją? Paskelbti paiešką? Jos 
imtų klausinėti. Turėtų atskleisti visa, ką žino apie bylą, apie Kar- 
vilius, apie Nazimą... Jis dingo tik prieš dvi dienas. Kalbėti - vadi- 
nasi, jį įduoti policijai. Nazimas jai niekada to neatleistų... 

Žmogus su šunimi tolo, skersomis vis pažvelgdamas į ją. 
Ne, ji turi išsisukti pati. Apie Karvilius žinojo pakankamai. Ne- 
užmiršo nė vieno iš slaptų Nazimo pasipasakojimų, kai patyręs 
malonumą atvirsdavo ant pagalvės. Fašistas ir jo rudas šuo dingo 
už Samsono gatvės kampo. Ailą krėtė keistas drebulys, nerimas, 
sumišęs su jauduliu. Prisiminė Nazimo kūną, storo milžino ūsų 
glamonę ant savo kūno. Taip norėjo susigūžti jo glėbyje. Šokti 
priešais jį, judinti savo mažą apvalų pilvuką jam po nosimi, kad 
jis užsidegtų, ją gosliai apkabintų. 

Aila pasilenkė, prispaudė šaltą peilį sau prie kojos. Neturėjo 
jokio pėdsako. Malvina de Karvil! Aila buvo viena, tačiau nebu- 
vo kvaila. Karviliai gyveno rytiniame priemiestyje, prie Marn la 
Valė. Puikiai rastų. Dvidešimt metų dalijosi lova su privačiu se- 
kliu. Jai pavyktų išsipinklioti. 

1998 metų spalio 2 diena, 13 val. 17 min. 


Markas ėjo tamsiu koridoriumi. Matilda de Karvil jam tik 
atidarė duris, bet nelydėjo, paliko jį vieną su savo abejonėmis. 
Agorafobijos priepuolis pamažu praėjo, kvėpavimo ritmas darėsi 
normalus. Nyko ir deginantis žolelių arbatos poveikis, visas kūnas 
atrodė vis geriau vėdinamas. Dideliame ovaliniame veidrodyje ko- 
ridoriaus gale Markas išvydo savo paklaikusį veidą. Nestabtelėjo. 

Reikėjo nusileisti trimis laipteliais. Pastumti sunkias ąžuoli- 
nes duris. Kuo greičiau bėgti. 

Marko kojos jį vos nešė. Mintys pynėsi. Ar jis turi atplėšti mė- 
lynąjį voką ir perskaityti DNR testo rezultatus? Ar ilgas valandas 
kantriai laukti, kol nukaks į Djepą? Matilda de Karvil galbūt no- 
rėjo jį užspeisti... 

Vienas laiptelis, du laipteliai, trys laipteliai. 

Į veidą siūbtelėjo gaivus oras, Markas traukė į save ilgus išga- 
ningus oro gurkšnius mėgindamas surikiuoti mintis. Priešais jį 
„Rožyno“ parke nejudėjo joks šešėlis. Ši valda jam priminė niau- 
rią senelių prieglaudos arba pamišėlių ligoninės parko aplinką. 

Markas pasuko vartų link. Kairėje, už parudusio klevo, pama- 
tė Leonsą de Karvilį. Neįgalusis miegojo vienas, nusvirusia ant 
peties galva, Malvinos paliktas pievelės viduryje. 

Markui po kojomis gurgždėjo rausvas žvyras. 

Jis pabandė sutvarkyti savo mintis. Turėjo išspręsti tris sku- 
bius reikalus, vienaip ar kitaip susijusius su nusikaltimu. Pir- 

miausia prieš kelias valandas įvykdyta žmogžudystė. Viskas kry- 
po į tai, kad Gran Diuką nužudė Malvina de Karvil. Paskui kita 
žmogžudystė, nes jo senelis, uždusęs sunkvežimyje Le Trepore, 
iš tikrųjų prieš penkiolika metų buvo nužudytas. Markas Gran 
Diuko pasakojime turėjo prisiminti vieną neatitinkančią smulk- 
meną, ta smulkmena buvo padėta kažkur jo vaikystės kambaryje 
Djepe. Pagaliau Lili. Kelionė be atgalinio bilieto, apie kurią ji kal- 
bėjo. Pabėgimas? Kerštas? Suplanuota žmogžudystė? 

Ar šios trys dramos surištos tarpusavyje? Taip, be jokios abe- 
jonės. Išspręsi vieną - vadinasi, išspręsi ir kitas dvi. 


Žvyras vėl sugurgždėjo. Markui už nugaros. 

— Kur eini, Vitrali? 

Malvina! 

Markas atsigręžė. 

- Išvykstu. Tavo senelė man papasakojo viską, ką norėjau su- 
žinoti... 

— Na jau! Nieko tu nesužinojai. Nepaisant kilnios išvaizdos, 
močiutė šneka vėjus. 

Markas atsiduso. 

— Tiesą žinau tik aš, - toliau kalbėjo Malvina. - Aš buvau ten, 
Turkijoje. Visi žuvo lėktuve ant Baisiojo kalno. O aš ne. Išskridau 
anksčiau. Eik paskui mane, Vitrali! 

Markas nepatikliai pasižiūrėjo į Malviną. 

- Eik paskui mane, sakau tau! Žiūrėk, nebeturiu ginklo. Tau 
ką tik sakė, kad išgyveno Liza Roza, o Emili Vitral sudegė lėktuve 
prieš aštuoniolika metų? Tada sek paskui mane! 

Markas nė nekrustelėjo. 

— Na, Vitrali, eikš su manimi. Tave tai sudomins, sakau tau! 

Pagaliau, kodėl gi ne. 

Susijaudinusi it mergiūkštė, Malvina grįžo alėja, vėl atidarė 
ąžuolines duris, perėjo koridorių, paskui užkopė laukinės vyšnios 
laiptais. Susidomėjęs Markas sekė įkandin. Užlipusi į antrą aukš- 
tą, Malvina atsigręžė, pridėjo pirštą prie lūpų ir pašnabždom tarė: 

— Po dešinei mano kambarys. Neturėk iliuzijų, aš tau jo ne- 
rodysiu. Po kairei, priešingoje pusėje, Lizos Rozos kambarys. Eik 
paskui mane... 

Markas žengė pirmyn. Šį kartą vėl, būdamas su Malvina, ne- 
jautė jokio pavojaus, jokio priepuolio artėjimo ženklo. 

Malvina pastūmė duris. 

Apstulbęs Markas išvydo žavų mažos mergytės kambarį. Nie- 
ko netrūko. Maža gili rausva lovytė, nukrauta pliušiniais žaislais; 
užuolaidos su didelėmis žirafomis, kurių kaklai siekė lubas, o ko- 
jos grindis; oranžinis frotinis rankšluostis, padėtas ant ąžuolinio 
vystymo stalo; spinta, puošta pastelinių spalvų gėlėmis; etažerė- 
je muzikinės dėžutės, naktinė lempa, kiti pliušinukai, mėlynas 
dramblys, tigras, pilkas ir baltas kiškučiai; ant žemės didžiulis ki- 
limas, apkrautas žaislais, barškučiais, skuduriniais klounais, tarp 
jų ir mažas drambliukas... 

Markui kilo tik vienas skubus, nevaldomas noras: išeiti iš šito 
pamišėlių namo, bet kojos jo nebeklausė, tarytum Malvinos bal- 
sas būtų jas apraizgęs lyg koks nematomas angelo siūlas. 

— Močiutė išpuošė šį kambarį prieš aštuoniolika metų iš Tur- 
kijos parskrendančiai Lizai Rozai. Vėliau jis buvo saugomas tam 
atvejui, jei Liza Roza grįžtų. Supranti? Ji galėjo atvykti bet kada! 

Malvina vikriai įbėgo į kambarį peržengdama žaislus. Atidarė 
spintą. Lentynos buvo prikrautos drabužių, įvairių dydžių sukne- 
lių, skrybėlaičių, žavių mažų batukų. Ant žemės nukrito rausva 
kailiu pamušta kepurėlė. 

Malvina atsigręžė į Marką, valiūkiškai toliau kalbėjo pašnabž- 
domis, užsidegusi kaip mergytė, kuri pasakoja apie savo lėlės na- 
melį suaugusiam Žmogui: 

— Dabar čia aš viską prižiūriu ir tvarkau. Esu tikra, jei leis- 
čiau, močiutė viską sumestų į šiukšliadėžę. Suvoki, viską sumesti 
į šiukšliadėžę? Gali suprasti. Puikiai žinau, kad Liza Roza dabar 
jau didelė, bet vis dėlto kai grįš, pamatys savo kambarį, savo Žais- 
lus, drabužius, tai jai padarys įspūdį, ar ne? 

Markas kiek atsitraukė, tačiau iš kambario neišėjo. Jį užplūdo 
prieštaringi jausmai. 

- Sakyk, Vitrali, matai? Eikš! Ar Liza Roza tau brangi, taip 
ar ne“ 

Markas nejučia žengė žingsnį į priekį. 

- Žiūrėk. Yra net jos dovanų! 

Markas pajuto, kad jam darosi vis labiau negera, jei dar gali- 
ma jaustis blogiau. Jis įkėlė koją į blogą pasaką, kalbasi su didelės 
vaikų aikštelės žaislų skyriaus serijine žudike. 

— Matai, Vitrali, čia visos gimtadienių dovanos nuo tada, kai 
Lizai Rozai sukako metukai. Taip pat ir kalėdinės dovanos. 

Malvina parodė Markui įvairiausių dydžių dovanų paketus, 
išmėtytus kambaryje, vietomis sukrautus vienas ant kito. 

- Galėčiau visus tau juos išvardyti atmintinai. Didžiausias pa- 
ketas ten, lovoje, - pirmoji dovana jai Kalėdų proga. Ėjome jos 
pirkti su močiute prieš pat Kalėdas, lėktuvo sudužimo išvakarėse, 
į Lafajeto galerijas, tuo laiku man buvo šešeri, dar prisimenu au- 
tomatus vitrinose... 

Ji priėjo prie Marko ir sumurmleno jam į ausį: 

— Atspėsi, kas ten yra? 

Markas papurtė galvą apimtas susijaudinimo ir sykiu siaubo. 

— Pliušinis meškinas, didžiulis pliušinis meškinas, didesnis už 
ją pačią, rudas ir oranžinis.Vardu Banžo. Aš jį pavadinau tuo var- 
du. Banžo. Nuo to laiko jis yra jos draugas, matai, jis jos laukia. 
Nesijudink, aš tau jį pristatysiu... 

Markas brūkštelėjo ranka sau per akis. Ta kvailutė Malvina 
su savo svaičiojimais galiausiai jį pravirkdys. Malvina atsargiai 
atidarė didelę kartoninę dėžę ir iš jos ištraukė dideliausią pliušinį 
meškiną svajingu žvilgsniu. Švelnumo jūra. Malvina padėjo Ban- 
žo ant lovos, atrėmė tarp dviejų rausvų pagalvių. 

- Sveikas, Banžo! - linksmai tarė ji. - Pasakysiu tau vieną pa- 
slaptį: tu greitai būsi nebe vienas, artinasi didžioji diena. Nepati- 
kėsi manim. Grįš Liza Roza! 

Miegančiosios gražuolės kambarys, pagalvojo Markas. Sau- 
gomi pliušinukai, užsigulėję drabužiai laukiant grįžtančio miru- 
sio vaiko. Nebūties muziejus. 

— Kituose paketuose, visų tau neišpakuosiu, - kalbėjo Mal- 
vina, - aišku, yra lėlės, storos knygos, žinau, kad ji labai mėgsta 
skaityti. Dešimtojo gimtadienio dovana va ten, kartoninėje dėžė- 
je, yra smuikas. Nežinau, ar tai buvo gera mintis, bet pianiną jau 
turėjome. Paskui — tai buvo sunkiausia išrinkti - mažiausi pake- 
tukai. Ten tryliktajam gimtadieniui yra papuošalų. Ir laikrodis. 
Plokštelės, bet jos dabar tikriausiai nebe tokios madingos, ar ne? 
Britni Spirs, Rikis Martinas, Lariuso, visa tai... Matai, koks žan- 
ras. Ten tas storas paketas jos šešioliktajam gimtadieniui, nedide- 
lis muzikinis centras su Hi-Fi. Ir paskutinė dovana, jos aštuonio- 
liktajam gimtadieniui, - vokas... Neatspėsi, kas? 

Markas papurtė galvą, neįstengdamas pratarti nė žodžio. 

- Kelionė! Paketukas iš agentūros Rivoli gatvėje, viskas įskai- 
čiuota. Manai, gera mintis? Manai, kad Liza Roza išdrįs vėl skristi 
lėktuvu? 

Marko galvoje siautė audra: pasmaugti tą beprotę čia pat, už- 
dusinti pliušinukais, kad ji nutiltų, liautųsi! 

Malvina beveik pakibo Markui ant kaklo. 

— Prisipažinsiu tau... Mano mėgstamiausia dovana tebėra 
pirmoji, pliušinis meškinas Banžo. Jis labai gražus, ar ne? Pa- 
sakysiu tau, iš pradžių aš taip mylėjau Banžo, kad truputį pavy- 
dėjau, norėjau pasilikti jį sau, bet močiutė nesutiko. Įsidėmėk, ji 
neklydo. Esu tikra, kad Liza Roza juo susižavės taip pat... Kaip 
manai? 

Markas žiūrėjo į Malviną nežinodamas, kaip elgtis. Vaikiška 
lovytė su šviesiai rausvais uždangalais forma ir spalva panėšėjo į 
granito antkapį! Ant vaiko kapo. Tas kambarys buvo laidojimo 
rūsys, dovanos, kauptos metų metais, - aukos kankiniui. Dievas 
pasigailėjo tokio sielvarto ir galiausiai atgaivino mirusį vaiką! 

— Ei, tu nieko nesakai, Vitrali. Esi baisiai apstulbęs! Tau dabar 
turėtų būti nemalonu, ar ne, kai suvokei viską, ko neteko Liza 

Roza. Įsivaizduoju, kokį mėšlą ji tikriausiai gaudavo Kalėdų pro- 
ga tavo namuose! 

Nors trenk jai antausį. Kad nors sykį fiziškai pajustų skausmą. 
Trenkti ir pabėgti. 

Markas susivaldė. 

— Na, Vitrali, eikš, aš tau kai ką parodysiu. Paskutinį triuką... 

Markas ruošėsi blogiausiam. Malvina priėjo prie spintos, ati- 
darė stalčių ir išėmė rausvu audiniu aptrauktą knygą, papuoštą 
gėlėmis ir bumbulais. 

- Lizos Rozos gimimo knyga, - sušnabždėjo Malvina. - Ką gi, 
tu gali ją pažiūrėti, bet atsargiai. 

Markas nenorom paėmė gimimo knygą, atskleidė, ėmė versti 
lapus. Jam drebėjo rankos. 

Dar viena kvailystė. 


MANO VARDAS: Liza Roza 

KITI MANO VARDAI: Veronika, Matilda, Malvina 

MANO TĖTIS: Aleksandras 

MANO MAMA: Veronika 

AŠ GIMIAU: 1980 metų rugsėjo 27 dieną Stambule, Turkijoje 


Toliau surašyti duomenys, vienas už kitą kraupesni... 


MANO NAMAS: „Rožyno' vilos nuotrauka. 

MANO KAMBARYS: kambario, kuriame stovėjo Markas, pie- 
šinys, vaikiškas piešinys, be abejonės, piešė Malvina, kai 
buvo maža. 

MĖGSTAMIAUSIO MANO PLIUŠINUKO VARDAS: Banžo 

GERIAUSIA MANO DRAUGĖ: sesuo Malvina 


Markas apstulbęs vertė lapus. Matė iliuzinio gyvenimo pamė- 
klę, neįvykusią būtį. 


MANO RANKA: nuspalvintas rankos atspaudas, kieno? 

MĖGSTAMIAUSIA MANO SPALVA: mėlyna 
KĄ AŠ LABIAUSIAI MĖGSTU: klausytis muzikos 


Lapai skraidė po Marko pirštais. 


PIRMASIS MANO GIMTADIENIS: Lili nuotrauka buvo iš- 
kirpta iš iliustruoto žurnalo, „Paris Match“ ar kokio nors 
kito, ir negrabiai įklijuota tarp Karvilių šeimos, pusry- 
čiaujančios prie stalo, ant kurio buvo padėtas gimtadienio 
tortas su žvakutėmis, taip pat iškirptas iš laikraščio. 

PIRMOSIOS MANO ATOSTOGOS: ta pati Lili nuotrauka 
buvo įklijuota tarp žydinčių gencijonų laukuose, kalno 
fone. Šalia pievoje džiaugsmingai pozavo Malvina. Jai 
buvo aštuoneri, gėlių stiebai siekė jai liemenį. 


Markas sustojo nebegalėdamas žiūrėti toliau, nuo pakaušio 
per galvą ėjo virpuliai. Malvina tikriausiai tai pamatė. Ištraukė 
jam iš rankų knygą. 

- Ką gi, matei? Padėsiu ją į vietą! 


Matilda de Karvil pro svetainės langą matė dideliais žings- 
niais alėja tolstantį Marką. 

Galima sakyti, jis bėgo. 

Ta nenaudėlė Malvina negalėjo atsispirti neparodžiusi jam 
kambario, žaislų ir viso kito. Užmiršo pievoje savo senelį kaip 
vaikišką vežimėlį, kaip paprastą žaislą, kurį vaikai palieka numes- 
tą sode rudenį, o pavasarį randa surūdijusį ir supelėjusį. 

— Taip jam ir reikia! - sušnypštė Matilda de Karvil pati sau. 

Pamatė Marką prie „Rožyno“ vartų. Nusišypsojo. Jis tuoj puls 
pas savo senelę į Djepą, skubėdamas kuo greičiau atplėšti voką ir 
bijodamas nepaklusti. Nenusivils perskaitęs DNR testo rezulta- 
tus, vargšelis Markas. 

Atidaręs vartus Markas išnyko jai iš akių - jį paslėpė Kuvrė 
miško medžių lapija ir kaimynų valdos. 

Matilda žingsniavo po kambarį tyli, susimąsčiusi. Ji ne viską 
pasakė Markui Vitraliui. Nekalbėjo apie Gran Diuko skambutį, 
paskutinį jo atradimą Lili gimtadienio vakarą, telefono skambutį, 
kuris viską pakeitė. Gran Diukas manė radęs tiesą. Kitą tiesą... 
Tiesiog pasilenkęs prie aštuoniolikos metų senumo laikraščio! 

Matildos de Karvil pirštas palietė baltą rojalio klavišą. 

Ar Gran Diukas dūmė akis? 

Ji netrukus turėtų gauti atsakymą. Direkcijos sekretorei Kar- 
vilio bendrovės būstinėje pavedė padaryti 1980 metų gruodžio 
23 dienos „LEst rėpublicain“ kopiją. Vakare, be abejonės, kopijos 
sulauks, jei sekretorė bent kiek pramankštinta. Paprašė, kad įteik- 
tų tiesiai jai per pasiuntinį. Pasakė aiškiai, mergina neperklausė. 
Tereikia kelias valandas palaukti. Tada ji žinos, ar Gran Diukas jai 
nemelavo, ar iš tikrųjų viskas baigta. 

Matilda de Karvil atsisėdo ant kėdutės prie rojalio, ištiesė 
plaštakas. Nebuvo skambinusi daug metų. Rojalis stovėjo neby- 
lus, nenaudingas, neįgalus kaip ir visa kita šiuose namuose. 

Taip, po kelių valandų viskas bus baigta. 

Tylą perskrodė trys šaižios gaidos. Do. Fa. Sol. 

Viskas bus baigta, deja, ne Malvinai. 

Kad ir kas bus tame laikraštyje, kad ir ką bus atradęs Gran 
Diukas, nesvarbu, ką perskaitys Markas Vitralis tame sąsiuvinyje 
ar mėlynajame voke, Liza Roza ir toliau gyvens savo sesers Mal- 
vinos liguistoje vaizduotėje. Gyvens, kaip gyvena lėlė mažos mer- 
gytės akyse. Tik ši mergytė lėlės vežimėlyje slepia mauzerį L110 
ir gali nušauti visus savo kelyje, kurie pasakys, kad vežimėlyje ji 
vežiojasi negyvą žaislą, šaltą plastikinį lavonėlį. 

1998 metų spalio 2 diena, 13 val. 29 min. 


Markas sparčiais žingsniais ėjo Šiltųjų Saulių keliu. Mąstė, 
kad kelias tikriausiai buvo taip pavadintas, kai dar neaugo Kuvrė 
miško medžiai. Šiuo metu žalumoje skendintį privačios valdos 
akligatvį tiksliau apibūdintų pavadinimas „Šalti šešėliai“. Markui 
palengvėjo, kai jis atsidūrė Kuvrė miestelyje, pamatė pilką baž- 
nyčios varpinę, trikampį skydą „Mokykla - važiuok lėčiau“, ru- 
das nuorodas „Fransiso ir Odetės Teseirų moksleivių grupė“ ar 
„Davido Dujė gimnazija“, o ypač - drovų šviesos spindulį, kuris 
atkakliai skverbėsi pro vatinį dangų. 

Ėmė žingsniuoti lėčiau, išsitraukė mobilųjį telefoną, įjungė 
atsakiklį. Vėl jokios žinutės. Nei nuo Lili, nei nuo Nikolės. 

Nesustodamas paskambino Lili. Nusikeikė klausydamasis su- 
mautų septynių signalų! 

- Lili. Čia Markas. Reikia pasikalbėti, kuo greičiau. Paskam- 
bink man. Einu iš Karvilių. Taip. Tu gerai išgirdai. Iš Karvilių. Tai 
svarbu, Lili. Nieko nespręsk nepasikalbėjusi su manimi. Tu man 
tokia brangi. Markas. 

Išjungė telefoną murmėdamas sau po nosimi beveik sučiaup- 
tomis lūpomis: 

— Tegu ji paskambina, maldauju, tegu ji paskambina... 

Markas toliau greitai žingsniavo į priekį, pasiekė Lešo užtvan- 
ką. Žvejai tebesėdėjo ten pat. Kanalo vanduo tekėjo taip pat tin- 
giai. Markas mobiliajame telefone ėmė ieškoti numerių. 

Nikolė. 

Po pusantro signalo atsiliepė pažįstamas gergždžiantis balsas: 

— Alio? 

Markas su palengvėjimu atsikvėpė. 

— Nikole, čia Markas, gavai mano žinutę? 

- Taip, taip... Ką tik grįžau iš Žanvalio kapinių. Ketinau tau 
paskambinti. Į tavo klausimus, mano dički, neturiu ko atsakyti. 
Be abejo, susitikai su Emili po manęs, Paryžiuje. Matai, aš... 

— Nikole, aš esu Kuvrė... Einu iš Karvilių. 

Tyla. Orfėjas, grįžtantis iš pragaro. Be Euridikės. 

Markui reikėjo kalbėti toliau. Nuleista galva. 

— Nikole... Matilda de Karvil įdavė tau voką. Kriminalistų ty- 
rimus... Jie atlikti 1995 metais. DNR testas. Gran Diukas pavogė 
Lili kraujo. 

Drebantis Nikolės balsas suskambo ragelyje maldaujamai: 

— Markai, tu jais netikėk. Ne... 

Markas nutraukė: 

- Laišką turi atplėšti pati, Nikole. Taip ji man sakė. 

Jų pokalbyje vėl stojo ilga tyla. Markas girdėjo tik kimų Ni- 
kolės alsavimą. 

— Markai, tu turi voką su savim? 

— Taip. 

— Apibūdink man jį... 

Markas, nesuprasdamas, ko nori senelė, pakluso: 

- Ką gi, tai standartinio dydžio vokas. Šviesiai mėlynas. Šiek 
tiek levandų spalvos. Kaip ligoninių, laboratorijų laiškai... 

— Tu jį atplėšei? 

— Ne, užtikrinu tave, Nikole. Aš... 

— Neatplėšk, Markai, nieku gyvu! Matildos de Karvil tiesa, 
bent jau šiuo atveju. Neatplėšk. Turi parvažiuoti į Djepą. Eiti pas 
Karvilius buvo didžiausia kvailystė. Dabar turi kuo greičiau par- 
vykti į Polė. 

Nikolė sukosėjo. Atrodė, jai sunku kalbėti. Vėl sukosėjo, šį 
sykį norėdama praskaidrinti balsą. 

— Markai, niekas nebūna taip paprasta, kaip mes kartais ma- 
nome. Netikėk niekuo, ką tau galbūt sakė Karviliai. Jie toli gražu 
žino ne viską. Grįžk greičiau. Tikiuosi, kad nebus per vėlu. 

Markas pasijuto, tarsi jį staiga kažkas būtų panardinęs į ledi- 
nį vandenį, niaurus kanalo vanduo užėmė kvapą ir jis, kažkieno 
traukiamas, neišvengiamai grimzta į dugną. 

— Kas bus per vėlu, Nikole? Kam bus per vėlu? 

— Negaišk laiko, Markai. Aš tavęs laukiu. 

— Nikole... 

Ji buvo padėjusi ragelį. 


Už betono stulpo, toliau nuo Liono stoties minios, Markas 
informacijos knygoje, kurią visada nešiojosi portfelyje, žiūrinėjo 
traukinių tvarkaraščius. 


Paryžius-Ruanas: 16 val. 11 min.-17 val. 29 min. 
Ruanas-Djepas: 17 val. 38 min.-18 val. 24 min. 


Turėjo daugiau nei valandą nuvažiuoti į Šv. Lozoriaus stotį 
ir įsėsti į traukinį. O kol nuvažiuos į Djepą, turės laiko į valias 
ir baigs skaityti Gran Diuko sąsiuvinį. Nešamas keleivių srauto 
į metro, Markas bandė prisiminti paskutinius žodžius, skaity- 
tus išplėštuose lapuose. Seklys, kaip ir kiekvienais metais, buvo 
užlipęs ant Baisiojo kalno. Jį užklupo audra. Jis ieškojo užuovė- 
jos... O paskui... 


Perone pasirodė metro traukinys. Prieš Marką įlipo jauna 
muzikantė ir jam linksmai nusišypsojo. Ant nugaros nešėsi gi- 
tarą; viršutinė įmautės dalis kyšojo jai virš galvos lyg juodas ge- 
dinčios bigudenės* šukuosenos ritinys. Markas nutaisė abejingą 
persisotinusio miestiečio išraišką, būdingą urviniams didmiesčių 
požeminių koridorių žmonėms. Įsitaisė vagono gale, atsirėmė į 


* Pon Abė gyventojos (bret. bigudenės) nešiojo aukštas šukuosenas. 

langą ir sutelkė dėmesį į Gran Diuko pasakojimą - iš pradžių į 
paskutines išplėštų lapų eilutes, paskui į jų tęsinį sąsiuvinyje. 


Krediulio Gran Diuko dienoraštis 


Pliaupiantis lietus man neberūpėjo. Širdis pašėlusiai daužėsi 
krūtinėje. Paklaikęs žingsniavau į lūšną tiesiai priešais save. Tai 
buvo beveik apleista piemenų lūšnelė, bet jos apgriuvęs stogas vis 
dėlto mane turėtų apsaugoti nuo audros. Tačiau mano žvilgsnį 
traukė ne lūšnelė, o maža akmenų krūsnis šalia jos. Akmenys 
sukrauti stačiakampiu: trisdešimt ir penkiasdešimt centimetrų. 
Priekyje įbestas medinis kryželis. Jo papėdėje moliniame vazo- 
ne - augalas, geltonas žieminis jazminas, net nenuvytęs. 

Įsivaizduojat, kaip buvau sumišęs. Buvau prie kapo, mažučio 
kapo! 

Svarsčiau. Be abejo, čia piemuo palaidojo savo šunį. Arba avį, 
o gal ožką ar dar kokį gyvulį. Ką gi daugiau? 

Lietus nesiliovė, pasislėpiau lūšnoje, bet lašai sunkėsi pro 
kiaurą stogą, turėjau prisispausti prie medinės sienos. Neįstengiau 
susilaikyti negalvojęs, kad kapas šalia audros purtomos lūšnos, 
žinoma, buvo nedidelio gyvulio dydžio, bet... taip pat... kūdikio. 

Laukiau, kol baigsis audra, ir apžiūrinėjau lūšną. Joje baldų 
nebuvo, bet ilgas rąstas prireikus galėjo atstoti lovą. Šalia buvo 
padėta pilka skylėta antklodė, susukta į gniužulą. Tamsių pele- 
nų pėdsakai žemėje išduobtoje savotiškoje įduboje rodė, kad čia 
prieš keletą dienų, galbūt prieš keletą savaičių kūrenosi ugnis. 
Ant žemės buvo primėtyta atmatų, alaus skardinių, senų ir nese- 
nų nuorūkų, ir tai buvo dar vienas įrodymas, kad lūšna kažkam 
tarnavo kaip sąuat“ arba gal kartais vietos paaugliai čia ateida- 
vo praleisti vakaro. Dvokas - žemės kvapas, sumišęs su šlapimo 
smarve, buvo toks stiprus, kad vos galėjai tverti. 


* Skvotas, neteisėtai užimta gyvenamoji patalpa (angl.). 

Audra nutolo tik po geros valandos. Jau buvo tamsu, bet aš, 
daug metų kopdamas į šį kalną, pasidariau įžvalgus. Turėjau pa- 
siėmęs žibintą. Išėjau iš lūšnos ir įbridęs į purvą nukreipiau žŽi- 
binto šviesą į kapą. Dar lašnojo. Nepatikliai žengiau pirmyn: ar 
tai buvo paskutiniai praėjusios liūties lašai, ar pirmieji naujos? 
Šviesos pluoštas skrodė tamsą. Kryžius buvo surištas iš dviejų pa- 
prastų šakų. Virvutė ar pynutė neatrodė sena. Daugiausia vienų 
dvejų metų. 

Nukreipiau šviesą į augalą. Nesu didelis žinovas, bet mažai 
tikėtina, kad žieminis jazminas - gyvybingas augalas, ypač kai 
tokia temperatūra. Vadinasi, kažkas padėjo vazoną nelabai seniai, 
ne anksčiau kaip prieš keletą mėnesių. 

Tą vakarą man buvo sunku eiti toliau, nes jau buvo visai su- 
temę. Nuo medžių kapsėjo šalti lašai. Temperatūra greitai krito. 
Nulipti nuo kalno man reikėjo dviejų valandų, gal ir daugiau, sil- 
pnai šviečiant žibintui. Tačiau aš likau ten... Jūs pradėsit mane 
pažinti! Šen bei ten pajudinau akmenis norėdamas pamatyti, ką 
galėtų slėpti tas kauburėlis. Matyt, nieko, tik žemę. Arba tada rei- 
kėjo grįžti su kastuvu ir pakasti, juk nerausiu rankomis... 

Jūs nujaučiate, ar ne, kad aš vis dėlto neatsisakiau savo tikslo? 
Viena ranka kits po kito kilnojau akmenis, antra ranka vargingai 
pasišviesdamas. Po dešimties minučių pakeičiau rankas. Atrodė, 
kad esu kapinių vagis, savotiškas gyvas numirėlis, norintis savo 
sektai parūpinti lavoną, - jeigu įmanoma, audringą vakarą. Šunį, 
ožką, naujagimį... Nesvarbu. | 

Nieko neradau, tik akmenų ir drėgną žemę. Aklai sukroviau 
akmenis atgal. 

Tą vakarą, kai pasiekiau savo BMW, jau buvo po vidurnak- 
čio, dar sugaišau ilgiau nei valandą, kol atvažiavau iki Monikos 
Ženevė namų Du pakrantėje dvidešimties kilometrų per valandą 
greičiu; audra įsisiautėjo smarkiau, krito lipni šlapdriba. Buvau 
permirkęs, sužvarbęs, purvinas. Kruvinais pirštais. Po to vaka- 
ro dešimt dienų gydžiausi peršalimą... Viskas dėl kelių akmenų. 
Šuns kapas! Šuns, kurio net nepavyko iškasti. Per šią tyrimo isto- 

riją aš išprotėjau. Prieš užmigdamas, kad nusiraminčiau, susiver- 
čiau tris taures motušės Ženevė desertinio baltojo vyno. 


Kitą rytą grįžau pasimatyti su gamtos parko samdomu van- 
denų ir miškų inžinieriumi Gregori Morė medkirčio pečiais, gra- 
žiu lyg iš Rošeze sukamo Holivudo filmo. Jis daug metų sukiojosi 
po Baisųjį kalną ir jo apylinkes su savo visureigiu, tad turėjo gerai 
žinoti tą lūšną ir kapą. 

Morė atrodė nustebintas mano klausimo, o kartu nusivylęs, 
nes neturėjo mane tenkinančio atsakymo. Taip, lūšną jis žinojo, ji 
retkarčiais tapdavo valkatų ar paauglių, kuriuos jis vaikė kaip ga- 
lėjo, užuoglauda. Dėl kapo, niekada į tai nebuvo atkreipęs dėme- 
sio, tačiau, be abejonės, tas kapas - šuns. Juros kalnuose dažnai 
šunys buvo laidojami po akmenimis. Sudedamos akmenų krūs- 
nys. Palei takus įbedami stulpeliai. 


Dvejojau, ar lipti į Baisųjį kalną su kastuvu, kad iškasčiau 
kapą. Tą dieną oras buvo dar bjauresnis nei vakar, temperatūra 
keliais laipsniais žemesnė ir lietus vis maišėsi su sniegu. Kopti dvi 
ar tris valandas, ir kam? Praėjusią naktį aš jau nagais rausiau to 
kapo žemę. 

Koks ryšys galėjo būti tarp tos lūšnos, akmenų krūsnies ir 
mano tyrimo“ 

Suprantama, jokio. 

Galų gale aš Endevilė, artimiausioje skylėje, išgėriau kavos ir 
pusvalandį palaukiau, kol prasigiedrys. Tuščia gaišatis. Įdienojus 
ėmė drėbti sniegas visa gūbrio linija. Pasukau tiesiai į Paryžių. 

Įsivaizduojat, atkasti šunį! 

Aš dar nežinojau, bet tą dieną, 1986 metų gruodžio 23-iąją, 
padariau klaidą. Galbūt vienintelę per aštuoniolika tyrimo metų, 
bet, Dieve mano, kokią klaidą! Galėčiau rasti daugybę pasiteisini- 
mų. Sniegas, šaltis, nuovargis, nesėkmė, Nazimo sarkazmas, bet 
kas iš to. Aš, Krediulis Gran Diukas, skrupulingas, užsispyręs, tą 
rytą atsisakiau savo sumanymo, man pritrūko drąsos, ne iki galo 

nusekiau pėdsaku. Vienintelį kartą, užtikrinu jus. Ir tai buvo vie- 
nintelis pėdsakas, kurio nederėjo praleisti... 

Bet aš vėl užbėgau už akių. Atleiskit man. Taigi dabar 
1986 metai, grandinėlės kaina pakilo iki šešiasdešimties tūkstan- 
čių frankų. Akiratyje ir vėl nė vieno kliento... Aš atkakliai tęsiau 
tyrimą, mėginau nustumti į šalį pirmuosius nuovargio ženklus 
metodiškai planuodamas savo tyrinėjimus... Ilgam nuvykau į 
Kvebeką, norėjau Šikutimi susitikti su Lizos Rozos seneliais iš 
motinos pusės - Bernjė. Be reikalo... 

Suartėti su Vitraliais buvo mano metodiško plano dalis. Beje, 
ne pati nemaloniausia. Lili sukako beveik šešeri, Markui aštuone- 
ri metai. 1986 metų birželio 21 dieną aš praleidau su jais... Buvo 
baisiai karšta. Vyko viena iš pirmųjų muzikos švenčių, Lili su 
Djepo orkestru paskambino pianinu porą dalykų ant specialiai 
tai progai įrengtos pakylos pajūryje priešais baseiną. Lili, džiugiai 
nusiteikusi, su dailia žalia suknele, garbanotais šviesiais plaukais, 
buvo jauniausia ansamblyje, kiti gerokai vyresni. Paskui mes už- 
krimtome Nikolės kepsninėje. Tą vakarą buvo susirinkusi didžiu- 
lė minia. Nikolė Vitral man pasirodė labiau spinduliuojanti nei 
visada, tokia išdidi, kad jos vaikaitė užlipo į estradą. Ir tokia graži, 
beveik laiminga skambant Šopeno sonatai. Nenuleidau nuo jos 
akių, ji to nepastebėjo, nes buvo įsmeigusi žvilgsnį į sceną, ku- 
rioje triumfavo Lili. Dėmėtas chalatas nė sykio neįstengė paslėpti 
krūtinės linkio po plona palaidinuke. 

Šiek tiek vėliau įsitaisėme ant žolės, Lili čiaumojo blyną atsi- 
sėdusi man ant kelių. Paklausė, kuo aš vardu. 

— Krediulis! 

— Krediulis dėdulis! 

Ji mane šitaip praminė vieną vakarą. Krediulis dėdulis. Ar ji 
dar tai prisimena? Privatus seklys, buvęs samdomasis kareivis, 
mergaitei tapau dėduliu. 

O Markas norėjo grįžti namo į Polė, į Pošolio akligatvį. Tuč- 
tuojau! Buvo Pasaulio taurės ketvirtfinalis. Prancūzija- Brazilija. 
Markui nereikėjo daug prašyti, aš taip pat nenorėjau praleisti 

rungtynių, širdies gilumoje džiaugiausi, kad jas žiūrėsiu su Marku. 
Nikolė leido berniuką parvežti į Polė, o ji su Lili liko paplūdimyje. 

Neįtikėtinas vakaras... 

Mudu su Marku puolėme vienas kitam į glėbį, Platini išlyginus 
rezultatą kaip tik prieš pertrauką, kai Stopyra subtiliai įveikė bra- 
zilų vartininką; mažasis Markas man stipriai suspaudė šlaunį, kai 
paskutinį ketvirtį Žoelis Ba atgalia ranka atmušė Sokrato vienuo- 
likos metrų baudinį - šedevras; abu surikome drauge, kai tas niek- 
šas teisėjas nesušvilpė suklydus Belonei lygioje vietoje per pratę- 
simą... O kai Luji Fernandesas paskutinį kartą taikliai smūgiavo 
į vartus, išėjome kartu į Pošolio akligatvį ir įsitraukėme į šventę 
sykiu su kaimynais, kaip niekada nebuvau patyręs gyvenime. 

1986 metai. 

Krediulis dėdulis. 

Pusė Prancūzijos prieš teutonus! 

Tai nedidelis dalykas palyginti su tyrimu, pripažįstu... 

Bet ar dar buvo likę didelių dalykų? 

1986 metais aš jau tuo ne kaži kiek tikėjau... 

1998 mety spalio 2 diena, 13 val. 41 min. 


Iš savo stebėjimo posto Aila Ozan matė visą „Rožyno“ val- 
dą. Ji buvo įsitaisiusi Kuvrė miške. Paėjusi Šiltųjų Saulių keliu, 
atsargiai pasuko tarp medžių kylančiu takeliu. Čia, pasislėpusi už 
kamieno, galėjo puikiausiai stebėti, kas ateina pas Karvilius ar iš 
jų išeina. 

Kol kas šioje valdoje buvo ramu, nejudėjo net senasis Karvilis 
po medžiu pievelės vidury, tarsi kokia šiuolaikinė skulptūra vie- 
šajame parke. Tetrūko gebenės, lipančios aukštyn jo kojomis, ir 
kerpių ant vežimėlio ratų. 

Aila apžiūrinėjo apylinkes, gatves, kelius. Mėlyno „Xantia“ nė 
žymės! O Malvinos de Karvil „Rover Mini" pamatė be vargo: jis 
stovėjo beveik prie pat „Rožyno“. Tas automobilis prieš kelias va- 
landas buvo Putpelių Kalvos gatvėje. 

Vadinasi, nei Krediulio, nei Nazimo čia nėra. Ji svarstė, kaip 
pasielgti. Laukti čia, nepaisant nieko? Tuo atveju, kai... Paskam- 
binti prie Karvilių durų, įeiti? Susitikti su šita Malvina de Karvil, 
ją vienaip ar kitaip pakalbinti, paklausti, ką veikė prie Gran Diu- 
ko namų? Ir paklausti, ar susidūrė su Nazimu? 

Aila visą laiką juto didžiojo virtuvės peilio ašmenų šaltį prie 
savo kojos. O taip, būtų visai smagu pasikalbėti akis į akį su šita 
Malvina. Nukritusių lapų kilimas tykiai šiugždėjo po jos padais. 
Paklausė proto balso. Užmegzti ryšį su Karviliais būtų paskuti- 
niausias dalykas! 

Eiti į policiją - šiaip ar taip, ji svarstė apie tai - buvo geras 
sprendimas. Kuo paprasčiausiai pasakyti, kad jos vyras, Nazimas 
Ozanas, jau dvi dienos neduoda apie save žinių. Paskelbti paieš- 
ką, policininkai tai gali padaryti. Galbūt dar ne vėlu. Pagaliau po- 
licininkai galbūt nė neklausinės. O jeigu klausinės ir ji jaus, kad 
tai gali padėti rasti Nazimą, papasakos jiems viską, ką žino. 

Galiausiai jos liudijimas padėtų Nazimui. Kaltas ne tik jis vie- 
nas, ji tai pasakytų policininkams. Jie suprastų. Nazimas taip pat 
suprastų. Dabar svarbiausia buvo jį surasti. 
toji Malvina, išeitų. Tada ją užspeistų, įremtų peilį į gerklę, paaiš- 
kintų, kad, jei nekalbės, supjaustys ją griežinėliais kaip mėsą ke- 
babams. Mergina ką nors išlementų. Ji beprotė, bet ne savižudė. 

Bet Aila nematė jokio merginos pėdsako, tik jos automobilį... 

Ji dvejojo. Laukė jau valandą. 

Tuo blogiau. Reikia važiuoti atgal, ji turi pasikalbėti su poli- 
cininkais. 

Aila atsistojo. 


Ausyse nuaidėjo šūvis. 

Aila instinktyviai niro į lapus. Jai pasirodė, kad nugriuvo ant 
storo kilimo. Ji kvėpavo. Nebuvo pašauta. Sprendė, kad buvo šau- 
ta mažiau nei už penkiasdešimt metrų nuo jos. 

Ar taikytasi į ją, ar ji tiesiog supanikavo? Medžiotojai? Jų tu- 
rėjo būti daug šiame miške, šiame prašmatniame priemiestyje, 
galbūt net surengta medžioklė su skalikais. 

Ką daryti? 

Šaukti. Rėkti: „Ei, čia aš...“ 

Įspėti medžiotojus? 

Galbūt įspėti žudiką... 

O gal šliaužti, mėginti pasiekti kelią keli šimtai metrų žemiau. 
Ten, prie namų, ji būtų saugi. 

Aila nieko nedarė, laukė klausydamasi menkiausio krebžde- 
sio miške. Kylantis adrenalinas jai priminė dieną, kai valandų va- 

landas susiraičiusi po netikromis sunkvežimio grindimis su tėvu 
bėgo iš generolų valdomos Turkijos. Dar nebuvo užmiršusi, kaip 
pasienyje ant perdangos aidėjo žingsniai, o keliais centimetrais 
žemiau tėvas ranka laikė užspaudęs jai burną. 

Visi jos pojūčiai paaštrėjo. 

Dabar miške nesigirdėjo nė garso. Tik vėjas šiurino medžius, 
jų lapus. 

Laukė ilgas minutes, kurios jai atrodė kaip valandos. 

Nieko. Miške ramu. Tyku. 

Ji atsargiai atsikėlė, akylai stebėdama medžių šešėlius, vėjyje 
judančius lapus. 

Nė gyvos dvasios. 

Ji vėl buvo viena šiame miške. Be abejonės, girdėjo paklydėlę 
kulką. Aidas po medžiais tikriausiai sustiprino garsą, šauta buvo 
toli nuo jos, kitame miško gale. Aišku, ji labai nervinosi, reikėjo 
žūtbūt eiti į policijos komisariatą, ir kuo greičiau. 

Vis dėlto nepasitikėdama iš lėto žengė žingsnį. Atsirėmė ran- 
ka į artimiausią medį. 

Kulka buvo įstrigusi į kamieną. 

Tikrai taikyta į ją... 


Aila išgirdo šūvį vos dešimtąją sekundės dalį anksčiau, nei pa- 
juto smūgį į petį. Ji griuvo. Smarkiai atsitrenkus į žemę, raktikaulis 
skilo antrą kartą. Aila ėmė pratisai klykti iš skausmo. Pasirito ant 
pilvo negalėdama atsigręžti. Viršutinė kūno dalis, sustingusi ir para- 
lyžiuota sopulio, atsisakė jos klausyti. Veltui Aila mėgino stotis rem- 
damasi sveikąja ranka. Tarsi kelių mėnesių vaikas, nukritęs ant pilvo. 

Kojos judėjo, pėdos ieškojo atramos, kad galėtų užsikabinti, at- 
sispirti. Apčiuopė tik pageltusių lapų sluoksnį, jie skraidžiojo nuo 
beviltiškų jos judesių. Tarsi būtų ketinusi plaukti plunksnų baseine. 

Skausmas prikalė ją prie žemės. Vis dėlto ji turėjo iš čia išeiti. 

Išgirdo artėjant žingsnius. Kraupus mindomų lapų šiugžde- 
sys girdėjosi vis aiškiau. 

Paskui viskas nutilo. 

Jis buvo čia. Tai buvo galas. 

Aila nebesikankino. Tik jautė, kaip nukritusių lapų guolis 
glosto jai veidą, kaklą, rankas. Norėjo mirti su šiuo pojūčiu, šia 
glamone. Jos apnuogintą kūną kuteno nebe lapai, o Nazimo ūsai. 
Vešlūs ūsai, švelnūs, malonūs, begėdiški. Jos mintys nuskrido 
prie namo Antakijoje, namo, kurį jie Turkijoje turėjo nusipirkti 
su Nazimu, jų namo, jų šalyje, toje šalyje, iš kurios taip seniai 
pabėgo tėvo glėbyje... 


Tylą sudrumstė sausas užtaisomo revolverio klaktelėjimas. 
Aila sukaupė paskutines jėgas, kad atsigręžtų, jį pamatytų. 

Pažintų savo žudiką. 

Atsirėmė sveikąja ranka. 

Šis paskutinis jos noras neišsipildė. 

Po akimirkos kulka jai perskrodė pakaušį. 

1998 metų spalio 2 diena, 14 val. 40 min. 


Santarvės aikštė. Reikia persėsti. 

Markas nesvarstydamas įsidėjo sąsiuvinį į kuprinę. Šypsanti 
mergina su gitara irgi išlipo. Koridoriumi jie ėjo vienas šalia kito, 
beveik liesdamiesi, susidrovėję, kaip būna lifte atsidūrus su nepa- 
Žįstamu žmogumi. 

Susigūžusi ant šaltų koridoriaus grindų kažkokia moteris, 
rodės, meldėsi nežinia kokiam pragaro dievui. Nei vaiko, nei 
gyvūnėlio, nei muzikos, nei kartono atraižos, nei užrašo, nei 
paaiškinimo, tik nematomas, tarp kelių paslėptas veidas ir bal- 
ta lėkštė. Tuščia. Minia nusigręždavo nuo elgetos, ją apeidavo, 
peržengdavo. Negalvodamas, netgi nelėtindamas žingsnio Mar- 
kas išsiėmė iš kišenės monetą ir įmetė į lėkštutę. Mergina su gi- 
jos akyse iš jauno skubančio kvailio nepatenkinta mina staiga 
tapo daug įdomesniu vaikinu, nei atrodo, tačiau, deja, nieko ne- 
matančiu... 

Už kelių metrų koridorius skyrėsi į dvi dalis. Markas, vis dar 
paskendęs mintyse, pasuko į dešinę prie dvyliktos linijos, Ko- 
plyčios vartų kryptimi. Mergina su gitara patraukė į kairę, prie 
septintos linijos, Lakurnevo kryptimi, ji truputį sulėtino žingsnį 
norėdama pasižiūrėti, kaip tolsta tas gražus melancholiškas švie- 
siaplaukis. 

Šv. Magdalietės bažnyčia. 

Artėjo labiausiai lankoma Paryžiuje stotis. Dar nebuvo piko va- 
landa, bet jau nedaug iki jos trūko. Minia peronuose ir vagonuose 
staiga pasidarė gausesnė. Tokiomis sąlygomis neįmanoma skaityti. 


Šv. Lozoriaus stotis. 

Vagonas ištuštėjo neįtikėtinu greičiu. Markas visada su nuos- 
taba stebėdavo keleivių lenktynes Šv. Lozoriaus stoties požemiais: 
žmonės bėgdavo stumdydami lėtesnius, nepaisydami prikimštų 
eskalatorių šokinėdavo per dvi pakopas, kai tik jų atsilaisvindavo, o 
ilgu tiesiu tuneliu lėkdavo dar greičiau... Ar jie imdavo lenktyniauti 
su laiku todėl, kad ypatingai skubėdavo, ar šitaip bėgdavo kasdien, 
ryte ir vakare, tiesiog iš įpročio, kaip kiti žaidžia po platanais? 

Markas skaitė - kartais pasitaiko tokių istorijų - apie vieną 
iš garsiausių pasaulio smuikininkų, jo rusiškos pavardės ne- 
įsidėmėjo, kad jis sykį įsitaisė metro prieangyje ir griežė kelias 
valandas. Be reklamos, be oficialaus skelbimo, tiesiog atsisėdo 
ir išsitraukė savo smuiką. Nors kas vakarą jis surinkdavo pilnas 
sales žmonių iš viso pasaulio, nors vietos, kad gautum galimybę 
jo pasiklausyti, būdavo išgraibstomos už šimtus frankų, tą dieną 
metro niekas, na, beveik niekas, nesustojo jo pasiklausyti. Visi tie 
kaklaryšiuoti keleiviai eidami pro jį net nesulėtindavo žingsnio, 
bėgdavo prie savo traukinio, o galbūt tą patį vakarą ar savaitgalį 
vėl bėgdavo, kad laiku suspėtų į garsaus muzikanto koncertą, ku- 
rio nieku gyvu nenorėjo praleisti. 

Markas pirmą kartą nuo šio ryto pasidovanojo sau trumpą 
atokvėpį. Ramiai nupėdino į keleivių salę, kur niekas nelėkė gal- 
votrūkčiais. Didžiulėje stoties patalpoje grūdosi daugybė žmonių: 
jie stovėjo nejudėdami, pakėlę akis į dangų tarsi minia, laukianti, 
kada scenoje pasirodys pasaulinio garso roko žvaigždė. Tik ke- 
leiviai žiūrėjo ne į spotlights*, o į spindinčius ekranus, rodančius 


* Scenos prožektoriai (angl.). 


230 


perono numerius ar, veikiau, jų nerodančius, nes dar per anksti. 
Keleivių kiekvieną minutę daugėjo, jie vis labiau spaudėsi. 

„Koralas“ Paryžius-Ruanas buvo iš tų traukinių, kurių pe- 
rono numerio dar nepaskelbė. Markas perėjo visą salę brauda- 
masis per suakmenėjusių keleivių mišką ir įsitaisė stoties bufeto 
terasoje. Užsisakė apelsinų sulčių, nerimastingas padavėjas išsyk 
paėmė pinigus, lyg jaunuolis ketintų pabėgti su stikline rankoje... 
Markas išsiėmė telefoną. Jo atokvėpis buvo trumpas, jis nusikei- 
kė: „Po galais!', bet jo šūksnis ištirpo stoties gaudesy. 

Lili atsiliepė! 

Tikriausiai skambino, kai jis buvo po žeme, galėjai pamanyti, 
kad Lili jį seka Paryžiuje žingsnis po žingsnio ir laukia, kol jis 
nusileis į požeminius koridorius, kad jam pasiųstų žinučių... Su 
juo nekalbėdama! 

Markas spaudinėjo mygtukus. Pridėjo telefoną prie ausies, 
kad išklausytų žinutę. Ji buvo vos girdima, Lili labiau šnabždėjo 
nei kalbėjo: „Markai, čia Emili. Ko tu važiavai pas Karvilius? Pa- 
sitikėk manimi, Markai. Rytoj viskas bus baigta. Tada aš tau pa- 
aiškinsiu. Paaiškinsiu viską. Jei mane myli taip, kaip sakai, atleisi 
man. Emili.“ 

Markas, laikydamas telefoną prie ausies, akimirką sustingo. 

Pasitikėti... 

Atleisti... 

Laukti?! 

Na jau ne! Lili kažką nuo jo slepia, viskas turi išsispręsti ar- 
timiausiomis valandomis, jam sutrukdyti gali tik ta jos kelionė 
be atgalinio bilieto. Markas vėl ėmė spaudinėti mygtukus ir vėl 
išklausė Lili žinutę. Jį užkabino viena smulkmena. 

„Markai, čia Lili.“ Jis prispaudė telefoną prie dešinės ausies, 
kitą užsikimšo pirštu. Turėjo girdėti aiškiai, bet šitoje pilnutėlėje 
stotyje tai buvo gana sunku. 

„Atleisi man. Emili.“ 

Markas vėl pamaigė mygtukus ir trečią kartą išklausė žinutę. 
Domėjosi nebe Lili žodžiais, bet tuo, ką girdėjo fone. Garsas buvo 

šiek tiek tolimas, šiek tiek duslus, bet klausydamasis trečią kartą 
buvo beveik tikras tuo, ką išgirdo. Vis dėlto, kad įsitikintų, išklau- 
sė žinutę dar vieną kartą: Lili balso fone jis aiškiai girdėjo kelių 
greitosios pagalbos automobilių sirenas. 

Markas įsikišo telefoną į kišenę ir išgėrė pusę stiklinės apel- 
sinų sulčių mėgindamas visa tai apsvarstyti. Rado tik du galimus 
paaiškinimus. Arba Lili buvo netoli nelaimingo įvykio vietos ga- 
tvėje ar kur nors kitur, arba ji buvo... prie ligoninės ar klinikos! 
Šiaip ar taip, čia buvo nuoroda, pirmoji! 

Markas ištuštino stiklinę ir svarstė toliau. Ieškoti Paryžiuje, 
kur įvyko nelaimingas atsitikimas, buvo kvaila, tą vietą, nelaimin- 
go įvykio vietą, sankryžą, gatvės kampą, galėjai nustatyti greitai, 
tačiau Lili nestovėjo vietoje, šitaip jos rasti buvo neįmanoma. Ge- 
riau apsistoti prie ligoninės prielaidos... Be abejonės, Paryžiuje tai 
būtų ne viena dešimtis adresų... Bet tai vienintelis kelias... 

Markas pastatė stiklinę ant aliumininio stalelio. Padavėjas 
pripuolė jos paimti, tarytum siųsdamas Markui žinią, kad buvi- 
mo bare laikas ribotas. Markas nekreipė dėmesio, jam nedavė ra- 
mybės kitas klausimas: kodėl ligoninė? Ką ketino ten daryti Lili? 
Pirmoji dingtelėjo mintis, kad Lili sužeista. Ji skubiai nugabenta į 
operacinį skyrių, aplink ją spiečius slaugytojų su chalatais... 

Didžioji kelionė. Ji mėgino nusižudyti! Nepalaukė rytojaus. 


Ką daryti? 

Markui pašėlusiai daužėsi širdis. 

Apskambinti visas Paryžiaus klinikas, visas ligonines? 
Šiaip ar taip, kodėl gi ne? 


Markas jau trečią kartą per dieną paskambino Ženifė, savo 
bendradarbei Prancūzijos telekome. Ji skubiai jam persiuntė ne- 
sibaigiančiomis žinutėmis - iš viso aštuoniolika - jo pageidauja- 
mų telefono numerių sąrašą: šimto penkiasdešimt aštuonių klini- 
kų ir ligoninių Paryžiuje intra muros... 

Tik tiek! 


232 


Daugiau nei pusvalandį Markas dirbo kaip koks telefoninin- 
kas. Klausė to paties: 

- Laba diena, ponia, ar pas jus šiandien nebuvo atvežta jauna 
mergina pavarde Emili Vitral?.. Ne, nežinau, į kokį skyrių... Gal- 
būt į skubiosios pagalbos? 

Kiekvienas skambutis trukdavo nuo kelių sekundžių iki kelių 
minučių. Atsakymas būdavo visada toks pat, gal kiek įvairuoda- 
vo: „Ne, pone, tokia pavarde nieko neturime. Jūs tikras dėl jos 
tapatybės?“ Ties dvidešimtu sąrašo numeriu Markas sustojo. 
Skambinti šimtas penkiasdešimt aštuoniais adresais užims be 
galo daug laiko. Jis suvokė, kad praras brangias valandas sekda- 
mas labai menka nuoroda - keliomis greitųjų pagalbų sireno- 
mis... Jos galėjo pravažiuoti susidarius spūstims bet kokioje ga- 
tvėje, kai Lili jam skambino... 

Padavėjas jau tris kartus buvo atėjęs paklausti, ar vaikinas 
dar ko nors pageidautų. Markas vėl užsisakė apelsinų sulčių, 
nelabai norėdamas, vien tam, kad padavėjas būtų pakantesnis. 
Jų nė negurkštelėjo. Ar Krediulis Gran Diukas visus tuos metus 
irgi tai išgyveno? Iki apsėdimo ėjo ta kryptimi, nors iš pat pra- 
džių žinojo, kad ji klaidinga? Audringą vakarą gelbėjosi degtuko 
liepsnele? 

Markas žvilgtelėjo į išvykimo lentą. Paryžiaus-Ruano trauki- 
nio vis dar nebuvo. Viskas klostosi labai greitai, pagalvojo jis, per 
daug greitai. Tos sirenos... Tas mėlynas vokas jo kišenėje... Gal jį 
tiesiog atplėšti nepaisant Matildos de Karvil patarimo ir pažado 
Nikolei... Ir tas sąsiuvinis, Gran Diuko prisipažinimai, nemaloni 
įtampa, kurią jie kėlė... Ir kuri jį sukaustė. 

Markas bemat išgėrė antrą apelsinų sulčių stiklinę. Padavėjas 
kone su palengvėjimo šypsena pripuolė nuvalyti staliuko. Tarsi 
tyčiodamasis iš jo, Markas išsiėmė žalsvą sąsiuvinį. 

Krediulio Gran Diuko dienoraštis 


1987 metais grandinėlės kaina pasiekė septyniasdešimt pen- 
kis tūkstančius frankų. Įsivaizduojat? Tais laikais tai buvo dideli 
pinigai net Turnero papuošalams. Mano tyrimas darėsi aiškiai 
liūdnas... Jokio naujo pėdsako, aš tenkinausi dirbdamas su se- 
nais, dešimtis kartų skaičiau tas pačias bylas. 

Kelis kartus nuvažiavau į Turkiją, vien dėl formalumo. „Asko- 
ko“ viešbutis, Aukso ragas, kilimų pardavėjai, sutemos Bosfore, 
visa Lilis Mystery Tour*; žiūrėkite kelionių vadovą. Vėl apsilan- 
kiau Kvebeke, Šikutimi, pas Bernjė - sykį, kai buvo daugiau nei 
penkiolika laipsnių šalčio. Tuščiai. 

Grįžau ir į Djepą. Man regis, du kartus, iš kurių vieną su Nazi- 
mu. Tai puikūs prisiminimai. Todėl apie juos papasakosiu. Man šiek 
tiek svarbu, kad jūs suprastumėt, dėl Lili. Noriu pasakyti, suprastu- 
mėt jos psichologiją. Jos aplinką, lemtį, tai, kas įgyta, ir tai, kas įgim- 
ta, visus tuos niekus. Noriu jums pateikti duomenų, kad galėtumėte 
spręsti patys. Tai svarbu, jei norėsite susidaryti savo nuomonę. 

Tai atsitiko 1987 metų kovą. Orai buvo baisūs. Kaip sakė Ni- 
kolė, Djepe dvi savaites nesiliovė pūtęs vėjas, kurio greitis siekė 
daugiau nei šešiasdešimt kilometrų per valandą, ir lijo lietus. Jū- 
ros pakrantėje nebuvo nė gyvos dvasios. Kaskart baigusi sakinį 
Nikolė užsikosėdavo. Nuo menkiausios pastangos ją kankino 
plaučių spazmai. 

Nazimas buvo laimingas. Jam patikdavo važiuoti į Djepą. La- 
bai mėgo lietų. Taip pat labai mylėjo Marką, nors berniūkštis tru- 
putį jo prisibijojo. Nazimas, kaip ir aš, neturėjo vaikų. Bet jis bent 
jau turėjo žmoną! Gražuolę Ailą, tokių pat apvalių formų kaip jos 
kebabai. Nazimas, suprantama, palaikė turkų futbolo komandą. 
Markas iš jo juokėsi: prieš keletą metų per 1986 metų Pasaulio 
taurės atkrintamąsias rungtynes turkų komanda 8-0 pralaimėjo 
anglams! „Vaikų futbolo rezultatas“, - juokavo Markas. 


* Paslaptinga Lili kelionė (angl.). 

Nazimas norėjo Markui parodyti nesąs kerštingas ir jam 
nuvežė Dundaro Sizo, „Galatasarajaus“ kairiojo krašto gynėjo, 
marškinėlius. Galatasarajus - Stambulo „gališkasis“ kvartalas... 
Dundaro Sizo pavardė jums tikriausiai nieko nesako. Pabandy- 
kit išversti į prancūzų kalbą... Išvertėt? Didjė Sisas*... Prancūzų 
žaidėjas turėjo priimti turkų pilietybę, kad kitais metais galėtų 
atvesti „Galatasarajų“ į pergalę. Didjė Sisas... Kaip galima Didjė 
Sisą laikyti stabu! Vyruką, kuris visą gyvenimą kartojo tą pačią 
apgaulę: tariamai bėgdavo į kraštą, o darydavo vidinį lankstą... 
Vyruką, kuris 1982 metais ypač pasižymėjo Sevilijoje, Pasaulio 
taurės pusfinalyje, komandai žaidžiant su vokiečiais, kai savo 
baudos smūgiu pasiuntė kamuolį vartininkui į rankas. Tas par- 
sidavėlis kadaise žaidė Štutgarte... Sušaudoma už menkesnius 
dalykus nei šis! 

Ir štai Nazimas po penkerių metų nesugalvojo nieko geres- 
nio, kaip nuvežti Markui Dundaro Sizo marškinėlius! Gyvo iš- 
tremto išdaviko netikra pavarde marškinėlius! Geras pavyzdys 
jaunuomenei. Markas, jaunas ir naivus, apsivilko marškinėlius 
nekeldamas klausimų. Aišku, jis negalėjo žinoti apie 1982-uosius, 
tą naktį Sevilijoje, visos kartos traumą... 

Mažajai Emili tai buvo nė motais. Šią 1987 metų kovo mėne- 
sio dieną ji nebijojo nei lietaus, nei vėjo. Apsivilko alyvinį neper- 
šlampamą apsiaustą su gobtuvu, kuris dengė jai veidą, kyšojo tik 
kelios šviesių plaukų sruogos. Apsiavė tokios pat spalvos botais 
ir šokinėjo per balas, į kurias sruvo vanduo iš Pošolio gatvės nu- 
tekamųjų griovelių. Bėgiojo paskui kates! Nikolė, susijaudinusi 
kone iki ašarų, man paaiškino, kodėl. 

Mergaitei sukako septyneri, ji pusę metų lankė paruošiamąją 
klasę, mokėjo skaityti ir jau rijo Marselio Emė „Katinėlio Mur- 
klio pasakas“. Gyvulines pasakas. Apie Delfiną ir Marinetę, kal- 
bančius ūkio gyvulius... 


* Prancūzas Didjė Sisas, gavęs turkų pilietybę, tapo Dundaru Sizu. 

— „Katinėlio Murklio pasakas“! - kalbėjo man Nikolė, tikė- 
damasi pritarimo. - Septynerių metų! Paruošiamojoje klasėje! 
Krediuli, jūs suvokiat? 

Jų mažame žvejų namelyje tikriausiai nebuvo nė dvidešim- 
ties knygų, o vaikams - tik ši viena knygelė. Koks ryšys su kvar- 
talo katėmis, paklausite manęs? Tuoj atsakysiu. Emili labai pa- 
tiko istorija apie katę, kuri, norėdama visiems įsipykti, kasdien 
prausdamasi braukydavo letena už ausies, šitaip neišvengiamai 
prišaukdama rytojaus lietų. Dėl blogo katės būdo ir jos prastos 
nuotaikos savaitėmis pliaupdavo toks lietus, kad ūkio šeiminin- 
kai nutarė katės atsikratyti... Tik paskutinę akimirką ją išgelbsti 
Delfina ir Marinetė. Emili padarė logišką išvadą - jeigu dvi sa- 
vaitės Djepe lietus, kruša, vėjas ir skraido akmenukai, vadina- 
si, kaltos kvartalo katės, kurios tikriausiai irgi brauko letena už 
ausies. Vienintelė išeitis - įtikinti kvartalo kates praustis kitaip. 
Visas Polė kates. Įsivaizduokite žvejų kvartalą! Emili leido va- 
landų valandas stengdamasi prie jų prieiti, jas prisijaukinti, švel- 
niai joms paaiškinti, kad dėl jų jos močiutė Nikolė negali dirbti. 
Kad jos, tokios saulės mėgėjos, irgi negali išeiti lauk pasikaitinti 
ant asfalto. 

Emili mėgino mane ir Nazimą išsivesti į lietų gaudyti kačių. 
Kad jas įbaugintų! Nes buvo tokių, kurios jos neklausė. Ypač 
laukinės. 

— Nagi eime, Krediuli dėduli! 

- Eikšen, Usuoti! 

Savo rankele ji timpčiojo mus už drabužių. Jos neperšlampa- 
mu apsiaustu varvėjo lietaus lašai. Nazimas smagiai juokėsi, bet 
liko sėdėti sausoje vietoje su kava. Aš taip pat. Vienas Markas 
galų gale nusileido ir išėjo į lietų, kuris pylė kaip iš kibiro. Su tur- 
kiškais per dideliais Didjė Siso marškinėliais, užsivilkęs juos ant 
rudo apsiausto. Sušlapo, pasidarė beveik permatomas. 

Toks pat permatomas kaip Dundaras Sizas, vienišas kairiaja- 
me Princų parko krašte. 

Gal jums nusibodau su savo šlapiais prisiminimais. Supran- 
tu. Jus domina tyrimas... Niekas kitas, tik tyrimas. Tuojau, tuojau 
prie jo grįžtu. Šiaip ar taip, neatsisakiau jo. Pamatysite, nenusi- 
vilsit. 1987 metų gruodžio 22 dieną, kaip kasmet, išvykau į savo 
piligriminę kelionę - į Baisųjį kalną. Vakare atvažiavau į Du pa- 
krantę pasidėti daiktų. Jau turėjau senbernio įpročių. Mano šei- 
mininkė Monika Ženevė, tvirta žavi moteris, kalbanti su žymiu 
Franš Kontė akcentu, - mano ausiai jis atrodė panašus į Kvebe- 
ko akcentą, - man visada palikdavo tą patį dvyliktą kambarį su 
vaizdu į Baisųjį kalną ir iš anksto gerą mėnesį brandindavo kan- 
kojotą*, kurį patiekdavo su Arbua vynu. Tyrimas klimpo, aš jau 
įsitaisiau neurozę... Turėjau teisę į šiokį tokį atlygį. 


Taigi tą dieną Monika, pamačiusi mane atvažiuojant, nedavė 
laiko net pastatyti automobilio. 

— Pone Gran Diukai, jūsų kai kas laukia! 

Žiūrėjau į ją apstulbęs. Ji paaiškino: 

- Jis čia jau dvi valandos. Šį mėnesį daug kartų skambino, 
norėjo jus pamatyti, aš jam sakiau, kad atvažiuosite kaip kiekvie- 
nais metais - gruodžio 22 dieną, popiet... Manau, kad tai susiję 
su jūsų tyrimu. 

Monika kvaksėjo prie manęs tarsi panelė Manipeni šalia 
Džeimso Bondo. Nustebęs, susijaudinęs greitai žengiau į svetai- 
nę. Skaitydamas reklamos leidinukus apie tą kraštą, manęs laukė 
gerai atrodantis kokių penkiasdešimties metų vyras tamsiu ilgu 
žieminiu apsiaustu. Mane pasitikdamas jis atsistojo. 

— Ogiustenas Peletjė. Jau ne vienas mėnuo, kai noriu su jumis 
susitikti, pone Gran Diukai. Atsitiktinai perskaičiau jūsų skelbi- 
mus laikraštyje „LEst rėpublicain“. Maniau, kad visi tyrimai apie 
Baisiajame kalne įvykusį nelaimingą atsitikimą seniai baigti... 
Bet, regis, jūs dar tiriate. Galbūt galėsit man padėti... 


* Minkšto fermentinio sūrio ir sviesto mišinys. 

Tai buvo veikiau priešingai, nei aš tikėjausi. Tikėjausi jo pa- 
galbos, bet ką gi... Ogiustenas Peletjė man padarė patikimo žmo- 
gaus įspūdį. Ryžtingas, aiškiai suvokiantis atsakomybę kokios 
nors įmonės darbuotojas. Tikrai ne pasakų rezgėjas. 

Įsitaisiau greta jo viešbučio vestibiulyje. Pro langą galėjai gro- 
žėtis kalnų keterų virtine, Baisusis kalnas šiais metais dar nebuvo 
apsnigtas. 

- Padarysiu, ką galėsiu, pone Peletjė. Jūs mane nustebinot... 

— Tai sena istorija, pone Gran Diukai. Papasakosiu kuo trum- 
piau. Ieškau savo brolio Žoržo, Žoržo Peletjė. Jis dingo prieš dau- 
gelį metų. Paskutinė žinia apie jį mane pasiekė 1980 metų gruodį. 
Tuo laiku jis gyveno kaip atsiskyrėlis ant Baisiojo kalno, mažoje 
lūšnelėje, netoli tos vietos, kur sudužo oro laineris. 

1998 metų spalio 2 diena, 15 val. 9 min. 


Markas pakėlė akis. Švytinčios skelbimų lentos raidės maišėsi 
kaip „Skrablio žodžių žaidime. 

Paryžius-Kanas. 23 peronas. 

Gera dalis minios, nejudriai laukusios peronų prieigose, 
puolė į siaurą dvidešimt trečią peroną tarsi spalvoti grūdeliai, 
byrantys pro smėlio laikrodžio kakliuką. Markas žinojo, kad 
vienu traukiniu gali važiuoti daugiau kaip tūkstantis keleivių. 
Tiek, kiek vidutiniškai gyvena svarbiausiame kantono mieste- 
lyje... Tad nenuostabu, kodėl peronų prieigose susitvenkė tokia 
minia: paskelbus, kad vėluoja du ar trys traukiniai, peronuose 
susiburia keli tūkstančiai keleivių... 

Kaip ir traukinio Paryžius-Ruanas keleiviai, kurių peronas 
vis dar nenurodytas. Markas pažiūrėjo į savo telefoną: reikėjo to- 
liau skambinti į klinikas, eiti vieninteliu keliu, kuriuo galėjo rasti 
Lili, kad ir koks nežymus buvo tas pėdsakas. Jo ranka dvejojo, ko 
siekti - telefono ar žalsvojo sąsiuvinio, bet viršų paėmė smalsu- 
mas. Jis tikrai galėjo sau skirti tas kelias minutes, kad perskaitytų 
dar kelis puslapius. Ar Gran Diukas iš tikrųjų rado žmogų, ma- 
čiusį, kaip Baisiajame kalne sudužo lėktuvas? 

Krediulio Gran Diuko dienoraštis 


Debesys plaukė iš Šveicarijos. Tai gana retas dalykas. Po dau- 
gelio metų patirties pradėjau išmanyti vietinę Aukštutinės Juros 
klimatologiją. 

- Žoržas - mano mažasis broliukas, - paaiškino Ogiustenas 
Peletjė. - Jis visada buvo gležnesnis už mane. Sudėtinga asmeny- 
bė. Mes buvome labai skirtingi. Kai jis pradėjo bėgti iš namų Be- 
zansone, jam buvo keturiolika. Trainiojosi su kvartalo gaujomis. 
Policininkai jį parvesdavo tėvams. Galų gale Žoržas buvo dve- 
jiems metams atiduotas į specializuotą įstaigą, nieko nepadarysi. 

Aš delnais tapšnojau savo krėslo ranktūrius. Kur suko 
Ogiustenas? 

- Jau artėju prie Baisiojo kalno epizodo, pone Gran Diukai, - 
tarė Ogiustenas, tikriausiai pamatęs, kad nekantrauju. - Nebijokite. 
Sulaukęs šešiolikos metų Žoržas galutinai paliko namus. Nepiešiu 
jums gražaus paveikslėlio. Nakvodavo gatvėje. Alkoholis. Narkoti- 
kai. Narkotikais ir prekiavo. Nieko labai blogo. Tiesiog tapo valka- 
ta. Dabar sakoma - benamis. Pagarsėjo Bezansone su keliais drau- 
geliais. Mano tėvai jo atsižadėjo. Aš taip pat. Tada turėjau darbą, 
moterį, kuri nebenorėjo girdėti kalbant apie jį, galite tai įsivaizduo- 
ti, ar ne, pone Gran Diukai? Nelengva pakviesti junky* į Kūčias... 

Mano pirštai tebešoko ant ranktūrių, bet Ogiustenas į juos 

— Aš tvarkiausi, kaip galėjau, - toliau dėstė jis. - Palaikiau 
savotišką netiesioginį ryšį per socialines tarnybas, taip pat per 
policiją. Žoržas nenorėjo pagalbos. Kiekvieną kartą, kai ištiesda- 
vau ranką, jis ją atstumdavo, pagaliau nesvarbu, juk suprantat, ką 
noriu pasakyti... 

Aš supratau. Ir man į tai buvo nusispjaut. Aš jam tai paro- 
džiau. Trumpiau, Ogiustenai. 

- Suprantu, pone Gran Diukai. Kai Žoržas dingdavo, mes vi- 


* Narkomanas, prekiautojas narkotikais (angl.). 

sada gaudavome šiokių tokių žinių apie jį - su trumpesnėmis ar 
ilgesnėmis pertraukomis. Dingdavo metams, daugiausia dviem. 
1980-aisiais aš galutinai pamečiau jo pėdsakus. Žoržui tuomet 
buvo keturiasdešimt dveji, bet atrodė mažiausiai penkiolika metų 
vyresnis. Jau aštuoneri metai neturiu apie jį jokių naujienų. 

Aš nebetvėriau. Balti šveicariški debesys kabinosi už viršu- 
kalnių linijos, žaidė slėpynių su Baisiuoju kalnu. 

— Pone Peletjė... Kaip tai susiję su manimi? Koks ryšys su 
gruodžio 23-iąja, su nelaimingu įvykiu? 

- Suprantu. Suprantu. Aš baisiai nerimavau. Jūs negalite įsi- 
vaizduoti. Jokios žinios. Apklausiau kitus Bezansono benamius. 
Tai buvo nelengva... Na gerai, smulkmenas praleidžiu, galiau- 
siai jie man pasakė, kad Žoržas išvyko į gamtą. Nusibodo gatvė. 
O svarbiausia - Bezansone buvo nemažai žmonių, kurie taikėsi jį 
užspeisti. Prasti deals*, matot. Be to, vyrukai iš policijos, matot. 

Mačiau... 

- Jo draugeliai papasakojo, kad kai paskutinį kartą bendravo 
su juo, jis gyveno lūšnoje ant kalno, prie sienos su Šveicarija. Tas 
kalnas vadinamas Baisiuoju kalnu. Apie jį daug tuo metu buvo 
kalbama, nes ten sudužo lėktuvas... Tai buvo paskutinis kartas, 
kai girdėjau apie brolį. Nuo to laiko praėjo kokie septyneri metai. 
Ieškojau kelis mėnesius. Nesėkmingai. Paskui apleidau paieškas ir 
sykiu praradau viltį, kad kada nors jį pamatysiu. Patikėkit, mano 
žmonos tai nenuliūdino. Bet kai po septynerių metų perskaičiau 
jūsų skelbimus, mane ištiko šokas! Pasakiau sau: kodėl gi ne? Jei 
kažkas stengiasi išsiaiškinti, kas tą naktį nutiko ten, viršuje, gal- 
būt netiesiogiai aptiko ir mano brolio pėdsakus... 

Ogiustenas baigė savo tiradą! Mano delnai gniaužė krėslo 
ranktūrius, taip kapitonas gniaužia savo tristiebio laivo vairalaz- 
dę. Akys pro stiklą ieškojo tolimo horizonto, apvalių viršukal- 
nių, jau skendinčių rūke. O jeigu 1980 metais, tą naktį į gruo- 
džio 23-iąją, Žoržas nakvojo toje lūšnoje? O jeigu Žoržas yra 


* Sandoriai (angl.). 

tas žmogus, kurio niekada nesitikėjau rasti, kurio niekada net 
neieškojau per septynerius tyrimo metus? 

Jeigu tas žmogus yra liudytojas! 

Tiesioginis lėktuvo sudužimo liudytojas. O jeigu Žoržas pir- 
mas pasirodė tragedijos scenoje? O jeigu Žoržas šalia stebuklin- 
gai išsigelbėjusio kūdikio rado garsiąją Lizos Rozos grandinėlę? 
O jeigu Žoržas iškasė tą kapą? 

Man spontaniškai kilo klausimas: 

- Ar Žoržas turėjo šunį? 

Ogiusteno veide pasirodė apstulbusi išraiška. 

„Prisimink, Ogiustenai, - vos nepasakiau. - Aš septynerius 
metus vargstu su šia byla!“ 

- Ėčė... taip. Mišrūną rudu kailiu ir trumpomis kojomis. Ko- 
dėl klausiat? 

Aš jau rašiausi pastabas apvertęs reklamos leidinį, padėtą 
priešais mane. 

— O ką jūsų brolis rūkė, turiu galvoje - kokias cigaretes? 

— Manau, „Gitanes“, bet nesu tikras. 

— Kokio dydžio buvo jo batai? 

— Sakyčiau, keturiasdešimt trečio ar ketvirto dydžio. 

— Ką jis gėrė? Kokį alų? 

— Alų? Na... Nenutuokiu... Tikrai... 

Ogiustenas, rodės, nebesiklausė. Jis sustabdė žaidimą. 

— Bet... Pone Gran Diukai, kam šie klausimai? Jūs radot Žor- 
žą? Negyvą? Taip? Radote jo lavoną?.. 

Raminkitės, Ogiustenai! 

Monika Ženevė, nepriekaištinga šeimininkė, atnešė mums 
arbatos ir sausainių spėculoos, tik pagal Juros receptą ilgesnių ir 
storesnių. Ogiustenas prie jų nė neprisilietė. Kramsnodamas už 
du, aš jam papasakojau viską apie savo praėjusių metų atradi- 
mą. Lūšną, nuorūkas, kapą... Ogiustenas Peletjė atrodė nusivy- 
lęs - aš neradau jokio konkretaus jo brolio pėdsako... Raminau 
jį, mirkydamas biskvitus karštoje arbatoje. Negalėjau tvirtinti, 
kad rasiu jo brolį Žoržą, juo labiau kad rasiu jį gyvą, bet užtikri- 

nau, jog ateinančiais mėnesiais tam atiduosiu visą savo energiją. 
Nemelavau. Stipriai prispausiu vienintelį galimą liudytoją! Atva- 
žiuodamas čia iš Bezansono, Ogiustenas išlošė: pačiu laiku gavo 
privatų seklį, užtikusį jo brolio pėdsakus, o visas išlaidas turėjo 
apmokėti Matilda de Karvil. Ir jam nė kiek nereikėjo prisidėti. Jis 
paliko vizitinę kortelę. Buvo atsakingas už klientus vienoje dide- 
lėje Bezansono bendrovėje. Dar kartą jam prižadėjau padaryti 
viską, ką galiu. 


Tą naktį miegojau vos kelias valandas. Šiek tiek dėl to, kad 
buvau įsijaudrinęs, bet daugiausia dėl butelio Arbua vyno, kurį 
išmaukiau vakare švęsdamas naujieną, o paskui dar išgėriau ke- 
lias taures desertinio baltojo vyno, kad gerai pažymėčiau tą įvykį. 
Mano šeimininkė turėjo puikaus. 


Kitą rytą auštant iškeliavau iki pečių apsikarstęs įrankiais. 
Kastuvai, grėbliai, sietai... Buvau pasiryžęs suvaidinti kapų plė- 
šiką, kad patikrinčiau, ar iš tiesų šalia lūšnos užkastas Žoržo 
mišrūnas rudu kailiu ir trumpomis kojomis. Taip pat nešiausi 
hermetiškų maišų ir mėgintuvėlių, - paskutinį kriminalistų iš- 
radimą, - kad susidėčiau ten nuorūkas, lūšnoje rastus kamščius 
ir nustatyčiau paskutinių gyventojų tapatybę. Kuprinė svėrė apie 
penkiolika kilogramų. Einant pro Aukštutinės Juros gamtos par- 
ko būstinę už Du upės vingio, man ranka pamojo inžinierius 
Gregori Morė. Jį pralinksmino mano apranga. 

- Jei nori sukarti aštuonis tūkstančius metrų, eik ne pro čia... 

Gregori... Jei neskaitysim kelių retų moksleivių grupių apsi- 
lankymo, inžinierius iš esmės turėjo visą dieną priiminėti stažuo- 
tojus. Bent jau taip atrodė. Tas niekšelis, regis, metai po metų da- 
rėsi gražesnis žilstant karčiams, o stažuotojos kasmet atvykdavo 
tokio pat amžiaus. Jis paliko gražią kaip angelas blondinukę, kuri 
nenuleido nuo jo didelių akių, ir tarė man: 

— Na, Krediuli, man tavęs gaila, užvešiu visureigiu. Paskuti- 
nius kilometrus turėsi įveikti savo kojomis, bet sunkiausia bus 

atlikta. Žiuli, grįšiu po dvidešimties minučių, niekur neik iš čia, 
jei nori sužinoti, kas man šiąnakt atsitiko ant Špitsbergo... 


[BE AL 


Parko prižiūrėtojas mane išlaipino, kai baigėsi gruntkelis, pa- 
merkė akį ir grįžo atgal plepėti su blondine. Važiuodamas jo pa- 
klausinėjau, bet jis niekada nebuvo girdėjęs kalbant apie Žoržą Pe- 
letjė. Suprantama, visa tai vyko daugiau kaip prieš septynetą metų... 


Žingsniuodamas mėginau surikiuoti metų senumo prisi- 
minimus apie šaltą lietų, žibinto šviesą, akmenis, sukrautus ant 
kapo. Lūšną radau be vargo. Buvau šlapias nuo prakaito. Oras at- 
rodė visai kitoks nei praėjusiais metais. Auksindama eglių viršū- 
nes, viršukalnę apšvietė graži žiemos saulė, tarsi šveicarišku rit- 
mu traukiantis savotiškai bobų vasarai. Galėjai taip ir pamanyti, 
jei nebūtų dygusios raktažolės, geltonieji narcizai ir gencijonai. 


Mane ėmė jaudulys kaip per pirmąją slaptą išvyką. Šio tyrimo 
metu man tai seniai bebuvo nutikę. Pradėjau nuo lūšnos. Rodės, 
niekas nebuvo pajudinta. Beje, visai galėjo nusišypsoti tokia lai- 
mė, kad nuo praėjusių metų niekas kitas nebuvo užsukęs į šią 
užuoglaudą pasaulio pakrašty. Apsimovęs pirštines, skrupulingai 
rinkau nuo žemės įvairių atmatų pavyzdžius. Truputį pakrapš- 
čiau, norėdamas iškasti į purią žemę įsmigusius daiktus. 

Nuorūkos, kamščiai, riebaluoti popiergaliai. 

Galbūt visa tai galės padėti vėl aptikti Žoržo Peletjė pėdsakus, 
net jeigu jis buvo senokai palikęs šias vietas. 

Išėjau iš lūšnos. Manęs laukė sunkiausias darbas. Kapas. Arti- 
nausi prie akmenų krūvelės. Medinis kryželis tebestyrojo įsmeig- 
tas. Jo papėdėje jazminas, pasodintas vazonėlyje, buvo nuvytęs. 
Vadinasi, per metus niekas nebuvo atėjęs papuošti kapo gėlėmis. 
Kodėl? Kodėl ankstesniais metais jis buvo puošiamas, o šiais 
metais - ne? Buvo labai karšta, nusivilkau megztinį, bet ir be jo 
mane vis tiek pylė prakaitas. Gaivus ryto vėjelis vos pukšnojo, o 
pūtė tik didelių pušų viršūnėse. Kaip dainoje. 

Pasilenkiau prie akmenų stačiakampio. 

Mane išgąsdino keista smulkmena. Keistas nepraeinantis 
įspūdis: akmenys buvo sudėti ne taip, kaip paskutinį kartą! Kaž- 
kas juos buvo perdėjęs. 

Mėginau klausyti proto balso. Kaip galėjau būti tuo tikras? 
Juk apžiūrinėjau tuos akmenis prieš metus, naktį, per lietų, pats 
spėtinai juos judinau pasišviesdamas žibintu... 

Nieko nepadėjo. Tai ne tik įspūdis. Kažkas buvo atėjęs! Prieš 
metus mano atmintyje buvo įsirėžę ženklai, pati akmenų forma, jų 
apimtis, padėtis, tikslus, nors ir naktinis, vaizdas. Nesigirsiu, bet 
esu tuo apdovanotas, turiu beveik neklystamą regimąją atmintį. 

Patikėkit mano žodžiu, viskas buvo pastumdyta! 

Tuo blogiau. Negalėjau rasti atsakymo į savo klausimus nesu- 
sitepęs rankų. Pradėjau nepaprastai atsargiai kiloti akmenis. Tai 
užėmė gerą pusvalandį. Linksma saulė neleido tai scenai tapti per 
daug niūriai. Kelis kartus sustojau atsigerti. 

Kai paskutinis akmuo buvo numestas į šalį, toliau atsargiai 
ėmiau kasti kastuvu. „Kam visa tai?“ - galvojau. Tam, kad atkas- 
čiau šuns lavoną! Ko gi kito galėjau tikėtis? Kūdikio, palaidoto 
Baisiojo kalno viršuje? 

Taigi kasiau beveik valandą. Saulė pasislinko į vakarus, ir ant 
išniekinto kapo nutįso palaimingas pušų šešėlis. Mano iškasta 
duobė buvo gili, daugiau kaip metras. Išroviau kryžių, kasiau ir 
po juo. Atkakliai dirbau dar pusvalandį. 

Galų gale... nieko! 

Net jokio šuns, ožkos ar triušio kaulelio. 

Nieko, sakau jums! 

Šis akmenų mauzoliejus, kryžius, nuvytęs augalas buvo pasta- 
tyti ant tuščios žemės. Aš palūžau išsekęs, pribaigtas. Iššvaisčiau 
tiek energijos veltui. Mąstydamas gurkštelėjau vandens. Mano 
marškiniai buvo purvini. Šešėlyje šlapiam nuo prakaito man pa- 
sidarė šaltoka. Vis tebegalvodamas, kalbėdamas pats su savimi ir 
šnekindamas egles, ėmiau vaikščioti, kad sušilčiau. Staiga nusi- 
šypsojau iš savo kvailumo! 

Ne! Žinoma, kasiau ne veltui. Blogiausia man, mano tyrimui 

būtų buvę atvirkščiai - rasti palaidoto gyvulio palaikus. Ir visa ta 
istorija su kapu būtų baigusis niekuo. Jeigu būčiau atkasęs Žoržo 
mišrūno kaulus, ką būčiau paskui daręs? Nuvežęs Ogiustenui tai, 
kas liko iš jo brolio šuns? 

Tačiau tuščias kapas! Gerai pagalvojus, tai buvo netikėta. Ta 
žiojinti duobė man atvėrė visas galimybes. Nusišluosčiau kaktą ir 
išsitraukiau Monikos suteptą sumuštinį su kontė sūriu. Iš esmės 
buvo galimi tik du paaiškinimai... 

Pirmiausia galėjai manyti, kad tai simbolinis kapas - kaip tie 
kryžiai ir gėlės palei valstybinius kelius prie posūkių, toje vietoje, 
kur per eismo įvykį žuvo artimas žmogus. To vis dar laikomasi... 
Oro lainerio 5403 Stambulas-Paryžius kurios nors aukos artimieji 
galėjo padaryti tokį gestą. Atvykti čia. Supilti tuščią kapą, nes pa- 
laikų nėra... Bet kuri iš šimto šešiasdešimt aštuonių aukų šeimų 
galėjo taip pasielgti. Bet tada kodėl čia, už dviejų kilometrų, o ne 
pačioje tragedijos vietoje? Kodėl iškastas stačiakampis kapelis kaip 
tik kūdikio dydžio? Lėktuve buvo tik du kūdikiai... Kas pastatė kry- 
žių, surinko akmenis, laistė geltonąjį jazminą visus šiuos metus? 
Vitralių šeimos narys? Karvilių šeimos narys? Kuris? Kada? Kodėl? 

Liko kita prielaida. Palaikai tikrai gulėjo po akmenimis. Kaž- 
kas visus tuos metus ateidavo atiduoti pagarbos tai mirusiai bū- 
tybei, slapta kukliai papuošti jos kapo. Bet šiais metais atėjęs tas 
nežinomas asmuo pamatė, kad duobė buvo rausta. Paslaptis iški- 
lo arba galėjo iškilti aikštėn. Laikantis tokios logikos, tas asmuo 
turėjo tik vieną išeitį - ištuštinti kapą! Nuimti akmenis, iškasti 
palaikus, vėl sukrauti akmenis... 

Nes akmenys buvo perkiloti, tuo neabejojau. 

Ši antroji prielaida kėlė tiek pat klausimų kaip ir pirmoji. Ko- 
dėl reikėjo atlikti tokias apeigas, laikytis tokio atsargumo? Dėl 
šuns lavono? Koks pamišėlis galėjo taip elgtis? Žoržas Peletjė? 

Nerimta! 


Vėl nusišluosčiau kaktą. Buvau giedrios nuotaikos, ramus. Iš 
esmės viso šito aš ir tikėjausi šiame tyrime: naujų klausimų, kokio 

nors šuolio. Turėjau laiko į valias patikrinti kiekvieną savo prie- 
laidą. Pasirausiau kuprinėje ir išsiėmiau sietą, kurį buvau pasirū- 
pinęs atsinešti. Jis buvo iš nailono ir medžio, panašus į tokį, kokiu 
iki šiol naudojasi aukso ieškotojai upėse ar smėlyje. Ketinau šią 
žemių krūvą persijoti iki paskutinės smilties. Jeigu liko menkiau- 
sias šuns, kūdikio ar diplodoko kaulelis, aš jį rasiu. 
Neperdėdamas pasakysiu, kad dirbau ilgiau nei penkias va- 
landas. Archeologas nebūtų turėjęs tiek kantrybės, kiek aš. 


Atlygio už atkaklumą sulaukiau tik pavakariop. Galų gale 
aš tikrai nusipelniau tų šimto tūkstančių frankų per metus. Kai 
triūsdamas menkiausią akmenėlį pastumdavau į šoną smiliumi, 
kai visą žemę paverčiau dulkėmis, mano siete pagavusi saulės su- 
spindo mažulytė auksinė kilputė. 

Papuošalo grandelė. 

Ovalas - vos vienas milimetras į plotį ir du į ilgį. 

Auksinis. 

— Nori mano nuotraukos, niekše? 

Markas pakėlė akis, dar klajodamas Baisiojo kalno viršūnėje, 
tarsi staiga pažadintas iš sapno. Stoties šurmulys buvo tikra prie- 
šingybė tyliam pušynui, kur jį buvo nunešęs dienoraštis. 

Kaip ir didžiuma peronų prieigose laukiančių keleivių, jis 
atsisuko į pamišėlės šauksmą. Tai buvo paprastas stoties ginčas: 
isteriška mergina įžeidinėjo savo kaimyną... Keleiviai gūžtelėjo 
pečiais ir nustojo jais domėtis... Visi, išskyrus Marką. 

Markas atpažino moters balsą... Sapnas virto košmaru. Juos 
skyrė kokie trisdešimt metrų - prie automatinės bilietų kasos 
Malvina de Karvil plūdo už jos stovintį žmogų; vyras mažiausiai 
trimis galvomis ją pranoko ūgiu. Jokios abejonės. Tai nebuvo at- 
sitiktinis kivirčas, o užsispyrusios beprotės išpuolis. 

Malvina jį sekė. 

1998 metų spalio 2 diena, 15 val. 21 min. 


Motociklas sustojo Šiltųjų Saulių kelyje kaip tik prie „Rožy- 
no“. Motociklininkas guviai nulipo, nusiėmė šalmą, pataršė savo 
ilgus varno spalvos plaukus ir paspaudė telefonspynę. 

— Kas ten? 

- Paketas poniai de Karvil. Specialusis pasiuntinys. Atrodo, 
skubu. Atvykstu tiesiai iš būstinės. 

— Dabar ji negali ateiti. Įmeskite paketą į dėžutę... 

— Turiu jai atiduoti į rankas. 

— Tada truputį vėliau. Ją bus galima sutrukdyti tik po kelių 
minučių. Galite palaukti? 

Motociklininkas atsiduso: 

— Ne, nelabai. O jūs kas esat? 

— Linda, slaugė... 

— Gerai, - trumpai paabejojęs tarė pasiuntinys. - Aš jumis 
pasitikiu. Perduosite voką poniai de Karvil? 

— Manau, gebėsiu tai padaryti... 

Motociklininkas prieš nuvažiuodamas nusijuokė: 

— Sakykit, Linda... Kas čia per sumaištis pas jus? Greitoji pa- 
galba, gaisrininkai, policininkai. Man buvo beprotiškai sunku 
pervažiuoti Marną. Jie apsupo serijinį žudiką, ar ką? 

— Beveik! Kuvrė miške, kaip tik virš šio namo, neseniai rado 
moters lavoną. Kaip supratau, ji nušauta. Jie dar nežino, ar pasi- 

klydo medžiotojo kulka, ar įvyko žmogžudystė. Suvokiat? Žmog- 
žudystė. Kuvrė! 
— Na, bent jau kilo šioks toks pagyvėjimas kvartale... 


Linda paėmė didelį tvirto popieriaus voką. Dvejojo, ar pa- 
šaukti Matildą de Karvil. Ji dirbo šiltnamyje. Matildai de Karvil 
nepatikdavo, kai ją trukdydavo tvarkant gėles. Tas stiklinis pas- 
tatas buvo tapęs jos koplyčia. Sodininkystė buvo jos komunija, 
šventas laikas, kurio Linda neturėjo jokio noro išniekinti. Tuo 
blogiau. Vokas palauks, kol grįš šeimininkė. Linda jį padėjo šalia 
telefono, ant sekretero prie durų. 

Nenorėjo ilgam palikti Leonso de Karvilio vieno. Ypač neno- 
rėjo pavėluoti, dar turėjo jį nuprausti, apvilkti pižama, pavalgy- 
dinti, prijungti lašelinę... Jei susitvarkys, apie šeštą valandą vaka- 
ro galės būti rami. Leonsas de Karvilis bus švarus, pavalgydintas, 
paguldytas. Linda galės grįžti namo. Pasiimti kūdikį, truputį su 
juo pabūti... 

Ji priėjo prie Leonso de Karvilio ir nustūmė krėslą su ratukais 
į vonią. Šitos valandėlės ji labiausiai nemėgo. Reikėjo paguldy- 
ti seną Žmogų ant stalo. Taip, tarsi tiestum čiužinį. Tai atlikusi, 
Linda atsipūtė ir paspaudė keltuvo mygtuką. Kūnas horizonta- 
liai pakilo sulig jos juosmeniu. Visa vonia buvo automatizuota, 
aprūpinta naujausiais įrenginiais kaip bet kokioje ligoninėje. Net 
geriau. Dėl to nieko neprikiši. Ji galėjo triūsti. Matilda de Karvil 
pasirūpindavo visomis slaugos priemonėmis. 

Linda pradėjo rengti neįgalųjį. 

Kai jį judindavo atseginėdama sagas, traukdama rankas iš 
rankovių, Linda lyg ir jusdavo, kad senolis reaguoja, tarsi įsi- 
traukia į Žaidimą, tarsi bando jai padėti. Prieš tris dienas Lin- 
dai net pasirodė, kad Leonsas de Karvilis jai nusišypsojo. Savo 
noru. Ji žinojo, kad tai neįmanoma. Bent jau taip sakė gydytojai. 
Ligonis negebėjo atpažinti veido, balso, garso, prisiminti savo 
veiksmų, skirti vieną dieną nuo kitos. Taigi ir padėti įkišti ranką 
į rankovę... 

Linda nutraukė drobines kelnes nuo glebių senolio kojų. Pas- 
kui suterštas apatines kelnaites. Ant vonios kilimo nukrito keli 
prie audinio laikęsi klevo lapai. 

„O jeigu jie klysta!“ - pagalvojo Linda. 

Dabar, kai jau kokie šešeri metai slaugė Leonsą, dvi valandas 
rytais ir tris popiet, Linda mėgo įtikinėti save, kad jis tik į krėslą 
sodinamas virškinamasis traktas, vežiojamas kaip prekės vežimė- 
lyje apsiperkant. 

Linda atsuko šiltą vandenį; paskui išmuilijo pirštinę. Visada 
pradėdavo nuo genitalijų, paskui imdavosi apatinės kūno dalies. 
Jau septyni mėnesiai Linda buvo mama. Mažojo Jugo mama. Ge- 
bėjo tikrą šypseną atskirti nuo patenkinto skrandžio šypsenos; 
supratingą žvilgsnį nuo aptemusio. 

Pirštinė kilo aukštyn kaire koja. Iš esmės Linda mylėjo Leon- 
są, nors šiuose niauriuose namuose visi jo nemėgo. Ir žmona, ir 
tikra jo vaikaitė, ta nemalonioji Malvina. Lindai buvo pripasako- 
ta tiek blogo apie Leonsą de Karvilį. Kad buvo tironiškas darbda- 
vys, galintis staiga išmesti už durų šimtus darbininkų Venesuelo- 
je, Nigerijoje, Turkijoje. Žmogus be skrupulų. Kietas. Na ir kas? 
Ji tuo nesidomėjo. Jai Leonsas de Karvilis jau šešeri metai buvo 
tik guminis manekenas. Bejėgis senis. Vargšė gležna būtybė, ne- 
turinti nieko daugiau, tik ją vieną, kad apgintų, slaugytų, rodytų 
truputį dėmesio, švelnumo. Kaip jos kūdikis! 

Juodu vienas kitą suprato. Senas žmogus ir slaugė. Penkios 
valandos per dieną. Joks gydytojas pasaulyje negalėjo pastebėti 
to ryšio. Juo labiau Matilda ir Malvina de Karvil. Taip, Leonsas de 
Karvilis dar galėjo bendrauti. Savotiškai... 


Trinktelėjo durys! 

Pirštinėta Lindos ranka ūmai sustojo ant šlapio senolio pilvo. 
Tai buvo lauko durys. Tačiau Linda buvo tikra, kad jas uždarė. Ji 
padėjo pirštinę, nuėjo kelis žingsnius iki vestibiulio. 

Nieko. Tikriausiai skersvėjis. Taip atsitikdavo neretai, „Rožy- 
no namas buvo didelis statinys - daugiau nei dešimt miegamųjų 

ir dvidešimt kambarių, kuriuose bent vienas langas ar durys visa- 
da būdavo atviri. Linda grįžo į vonią. Leonsas laukė. Nuogas. Jam 
jos reikėjo. Kaip ir mažojo Jugo, jo nederėjo palikti vieno. 

Linda padarė klaidą. Klaidžiodama mintyse tarp Jugo ir Le- 
kreterą šalia durų. 

Storo popieriaus voko ten nebebuvo. 


Linda vėl atsipūtė. Nuprausė Leonsą de Karvilį, kaip ir kiek- 
vieną dieną apvilko švariomis pižamos kelnėmis ir palaidine. 
Sauskelnių atsisakė, nors jos naudojamos net brangiausiose klini- 
kose. Tuo blogiau, pižamą ir paklodes jai tekdavo keisti kas rytą. 

Linda kilstelėjo ligonį medicininėje lovoje jo miegamajame 
šalia vonios. Reikėjo iškirsti naujas duris, kad pravažiuotų krėslas 
su ratukais. Lova taip pat buvo pati geriausia iš siūlomų preky- 
boje, visa valdoma automatikos. Nieko nepasakysi. Žvelgiant iš 
medicinos pusės, Leonsui de Karviliui čia buvo geriau nei mirties 
persmelktame senelių globos namų kambaryje, nes ten seneliai 
sugrūdami lyg bendroje duobėje. Leonsas de Karvilis bent jau tu- 
rėjo teisę mirti prabangoje. Vienišas, bet prabangoje. Matilda de 
Karvil jau daug metų miegojo antrame aukšte. 

Linda paėmė iš lovos plunksninę pagalvę ir ją padėjo ant ar- 
timiausios kėdės. Šią didelę pagalvę ji užkiš Leonsui de Karviliui 
už nugaros, kad jis pasikeltų ir atsiremtų, kol jį pamaitins. Linda 
už valandos. 

Ji dar sykį patikrino, ar senojo vyro liemuo gerai pririštas lo- 
voje. Ligonis žvelgė plačiai išplėstomis nejudriomis akimis, kaip 
visada nuprausus, tik retkarčiais sumirksėdavo vokai. Linda buvo 
girdėjusi kalbant apie vieną paralitiką, kuris parašė knygą dik- 
tuodamas raides, žodžius, sakinius akių mirksėjimu. Neįtikėtina! 
O jeigu ir jos Leonsui tas pat? O jeigu, nepaisant gydytojų kalbų, 
jo smegenys viduje ir toliau dirba? Medvilnės kiauto belaisvis. 
O jeigu Leonsas de Karvilis kažką nori jai pasakyti? Papasakoti? 

Tiesiog ji nesupranta jo bendravimo būdo. Kas to senolio gal- 
voje? Linda sužinojo, kad Leonsas de Karvilis buvo nepaprastas 
žmogus. Verslininkas. Vienas iš didžiausių. Pradėjęs nuo nieko, 
susikrovė nemažą turtą, įkūrė įmonių visame pasaulyje. Vadova- 
vo imperijai. Buvo faraonas didžiulės piramidės priešakyje. Jai 
teko pareiga palaikyti mumifikuotą jo prisiminimą, kvėpinti jo 
kūną. Be abejonės, dėl to, dėl šitos galios jis ir buvo taip neken- 
čiamas. Iš pavydo. Silpnieji jam keršijo dabar, kai jis nebegalėjo 
apsiginti. Bet tie silpnieji jam buvo skolingi už viską. Pavyzdžiui, 
už šią valdą, už „Rožyną“. 


Linda ant stalelio prie Leonso de Karvilio galvūgalio pastatė 
mažą klausomąjį aparatą, tokie naudojami norint girdėti, ar kita- 
me kambaryje neverkia kūdikis. Kitą pastatydavo virtuvėje, kol 
ruošdavo valgį. Šitaip ji jautėsi rami. Truputį juokinga. Kas galėjo 
nutikti ligoniui, kol ji triūsė virtuvėje? 

Išeidama Linda dar kartą žvilgtelėjo į senolį, šis tebesėdėjo 
išplėtęs akis. 

Talentas, atsiradęs iš nieko. Grįžęs į pirminį tašką. 


Šešėlis tyliai prasmuko už Lindos nugaros, pasislėpė tarp sie- 
nos ir laiptų. Linda būtų galėjusi jį pamatyti, jei būtų pasukusi 
galvą vos keturiasdešimt penkių laipsnių kampu. 


Linda mėgo pati ruošti valgį Leonsui de Karviliui. Jo košę. 
Ji laikė savo pareiga naudoti vien šviežius produktus. Daržoves, 
kumpį, daugiau nei dešimt produktų, kuriuos pirkdavo Marn la 
Valė turguje, o paskui lupdavo, pjaustydavo, maišydavo. Leonsas 
de Karvilis pusę jų išspjaudavo, kitais atsikratydavo tuštindama- 
sis, bet Linda nelaužė savo principų. Maža to, jau mėnesį vienu 
šūviu nušaudavo du kiškius. Košės išvirdavo daugiau, nei reikėjo 
Leonsui, ir pusę palikdavo sūneliui Jugo! Tą valandą, kai grįžda- 
vo namo, tai buvo idealu. Tas pats valgiaraštis senajam Leonsui 

ir kūdikiui Jugo. Linda buvo sumani moteris. Matildai de Karvil 
nieko nesakė, bet negi ta sena ragana ją bars dėl dviejų porų, trijų 
bulvių ir griežinėlio kumpio! 

Linda pastatė klausomąjį aparatą šalia trintuvo ir ėmė skusti 
dvi morkas. 

Mėgo šią tylos valandėlę. Tai ją veikė raminamai. 


Šešėlis šmėstelėjo palei virtuvę ir pastūmė Leonso de Karvilio 
miegamojo duris. Atsargiai įsėlino į kambarį. Linda nieko nema- 
tė, nieko negirdėjo. 


Ligonio žvilgsnis įsmigo į artėjantį siluetą. Jo akys buvo pla- 
čiai išplėstos. Kupinos siaubo, lyg būtų supratęs įėjusiojo ke- 
tinimus. Šešėlis sudvejojo. Šis įbestas į jį žvilgsnis atrodė tarsi 
netikras. Kone grasinamas. Bet abejonė tetruko vieną mirksnį. 
Šešėlis prisiartino. Nejautė jokio gailesčio šiam nejudriam prie- 
šais tysančiam kūnui. Tik panieką ir neapykantą. 

Šešėlis apsisprendęs žengė dar arčiau. Pamatė šalia lovos pa- 
dėtą pagalvę. Nusišypsojo. Idealus sprendimas. Greita. Tylu. Še- 
šėlis pasuko prie kėdės. Ligonio žvilgsnis jo nenusekė, išplėstos 
akys tebebuvo įsmeigtos į atviras duris. Šešėliui pasidarė truputį 
ramiau. Jo baimė tik iliuzija. Ligonis jo neatpažino, beje, jis nebe- 
atpažindavo nieko. Po kojomis šiek tiek girgždėjo parketas. 


Lindos peilio smaigalys pakibo ore. Slaugė Leonso miegama- 
jame aiškiai išgirdo garsą. Girgždesį! Nesvarstydama, net nepa- 
dėjusi peilio ant virtuvės stalo, Linda išėjo į vestibiulį ir pasuko 
prie ligonio miegamojo. Juk vis dėlto senolis negalėjo atsikelti! 

Nejučia delne tvirčiau suspaudė virtuvės peilio kotą. Ši popie- 
tė keista. Iš pradžių tas nusikaltimas miške. Visur policininkai. 
Paskui pasiuntinys, tas vokas. Durų trenksmas ką tik. Dabar tas 
girgždesys neįgaliojo kambaryje. 

Linda ištiesė ranką. Peilis perrėžė erdvę priešais ją. Jos ranka 
drebėjo. Tas namas jai visada kėlė baimę - kaip filmuose dvarai, 

kuriuose vaidenasi. Psichozė ir kita. Linda vengė apie tai galvoti, 
bet visada jautė nerimą. Ji vos laikėsi ant kojų. Visa drebėjo. 

Linda dar kartą švystelėjo prieš save peiliu ir įėjo į miegamąjį. 
Į ją įsmigo Leonso de Karvilio žvilgsnis. Tuščias. Tuščias kaip ir 
visa kita kambaryje. Nė gyvos dvasios! Linda nervingai nusijuokė 
atsikratydama įtampos. Tas namas ir ta pagedusi šeima išvarys ją 
iš proto. Iki ko ji priėjo: vaikšto su virtuvės peiliu rankoje vien dėl 
girgždančio parketo! Jai reikia susirasti ką nors kita, kitą tarnybą, 
Marnos pakrantėje turtingų šeimų netrūksta. Juo blogiau sena- 
jam Karviliui. Ji tikriausiai užmirš tą keistą švelnumą, kurį jaučia 
jam... Dabar ji turi Jugo. 

Peilis nukrito jai palei kojas. Linda pagalvojo, kad reikia su- 
sikaupti, baigti ruošti senoliui ir kūdikiui košę. Paskui dingti. Jau 
tvirtesniais žingsniais žengė į vestibiulį. 


Šešėlis su palengvėjimu išgirdo, kaip virtuvėje suūžė trintu- 
vas. Prieš kelias minutes jis buvo neatsargus. Nekantrus. Šį sykį 
slaugė virtuvėje jo neturėtų girdėti. Atsargiai pravėrė svetainės, 
kurioje buvo pasislėpęs, duris. Tos su baltuoju rojaliu. Ranko- 
mis griebė nuo kėdės plunksninę pagalvę. Dar du žingsniai. 
Šilkiniame audekle įsispaudė Leonso de Karvilio veido forma. 
Jokio judesio. Jokios reakcijos. Buvo taip lengva. Netgi per daug 
lengva. Kiek reikia laukti, kol uždus paralyžiuotasis? Negali at- 
spėti iš kokio nors ženklo, trūkčiojančio kūno suglebimo, kai 
jis staiga liaujasi blaškytis. Reikia palaukti minutę? Dvi? Tris? 
Amžinybę. 

Šešėlis neskaičiavo. Kaip elgtis? Tiesiog laukė. Kuo ilgiau. 


Ūmai įvyko neįtikėtinas dalykas. Pasak gydytojų, neįmano- 
mas. Leonso de Karvilio ranka atgijo. Staiga. Ar tai buvo paskuti- 
nė mirštančio kūno reakcija? Beviltiška gynyba? Šešėlis nesiliovė 
spaudęs. Kaire Leonso de Karvilio ranka tarsi perbėgo traukuliai. 
Nušlavė galvūgalio stalelį. Vandens grafinas ir stiklinė, nukritę 
nuo megztos staltiesėlės, sudužo ant parketo. 

Linda riktelėjo. 

Šįkart tai ne haliucinacija, miegamajame ji girdėjo dūžtant 
stiklą. Gal ji išprotėjo? Vėl apsiginklavo virtuvės peiliu ir puolė 
ten. Net nesvarstydama. Kaip viesulas įlėkė į miegamąjį. 

Po jos kojomis - stiklo duženos. 

Vanduo, truputį lipnus. 

Nieko daugiau. 

Nieko, tik Leonsas de Karvilis, vis dar atvertomis, beveik ova- 
linėmis akimis. Beprotiškomis. Burna perkreipta. Pamėlęs. Kaip 
pavidalas iš Munko „Šauksmo““. 

Nekvėpuoja. Negyvas. 

Linda mokėjo atpažinti mirtį. Ją pajusti. Apie dešimt metų 
dirbo su senais žmonėmis. 

Negyvas. 

Uždusintas. 

Pagalvė tebegulėjo ant lovos, prie jo kojų. 


Tą akimirką Linda nepajuto jokio gailesčio žmogui, kuris be 
gyvybės ženklų sėdėjo priešais ją, jokio gailesčio neįgaliajam, 
kurį buvo pamėgusi. Tą akimirką ją apėmė vienintelis jausmas, 
nustelbęs visus kitus, - baimė. 

Didžiulis siaubas it ledas sukaustė jai pakaušį. Jai kilo noras 
bėgti iš „Rožyno' ir šaukti. 

Žūtbūt palikti šiuos pamišėlių rūmus. 

1998 metų lapkričio 2 diena, 15 val. 22 min. 


Šv. Lozoriaus stoties laukiamajame Malvina nusiramino taip 
pat greitai, kaip ir susinervino. Nuėjo bambėdama dėl eilės, lau- 
kiančios prie kasos. Milžinas, kurį buvo užsipuolusi, atsisuko ir 
truktelėjo pečiais, daugiau niekas nebekreipė dėmesio į tą isteriš- 
ką moterytę. 

Niekas, išskyrus Marką. 

Taigi Malvina de Karvil jį sekė! Markas pajuto širdyje kylant 
nesuvaldomą pyktį. Vadinasi, ta pamišėlė nusprendė sekti jį iki 
Djepo. Šiuo metu jis buvo pranašesnis, laukė viešoje vietoje. Mi- 
nia jį saugojo. Tuo reikėjo pasinaudoti... 

Markas pašoko. Įsidėjo Krediulio Gran Diuko sąsiuvinį į ku- 
prinę. Nelaukdamas atsakymo, įgrūdo kuprinę stoties baro pada- 
vėjui į rankas. 

— Ar galėtumėt pasaugoti kelias minutes? Tuoj grįšiu. Atsar- 
giai, čia brangus daiktas. Vi... visos metų paskaitos. 

Apstulbęs padavėjas prisispaudė kuprinę prie krūtinės. Mar- 
kas jau tolo. Malvina stovėjo už kelių dešimčių metrų. Atrodė, 
renkasi tarp įspūdingos eilės prie stoties langelių ir automatinių 
kasų, o galbūt svarstė, gal išvis nepirkti bilieto. Buvo nuo jo nusi- 
gręžusi. Netikėta proga. 

Markas prasibrovė pro nešuliais apsikrovusius keleivius ir 
puolė prie jos. Jautė gyvulišką poreikį išsilieti. Čiupo Malvinai už 
peties, sugniaužė vilnonį megztinį ir beveik pakėlė moterį nuo 

žemės. Markas buvo trisdešimčia centimetrų aukštesnis už Mal- 
viną ir svėrė du kartus daugiau negu ji. Šiurkščiai nuvilko ją kelis 
metrus prie gaiviųjų gėrimų ir supakuotų sumuštinių automato, 
tolėliau nuo minios. 

Malvina atsakė kiek nustebusia šypsena. 

— Nebegali apsieiti be manęs, Vitrali? 

Marko gniaužtas dar šiek tiek suglamžė megztinį. 

— Ką čia veiki? 

- Atspėk... 

Marko ranka pasislinko prie Malvinos kaklo. Laibas kakliu- 
kas. Būtų jį apgniaužęs viena ranka. Markas dar labiau prisispau- 
dė prie Malvinos. Niekas iš aplinkinių nekreipė dėmesio į juos, 
tikriausiai laikė pora, apsikabinusia prieš išsiskiriant. 

— Tu mane sekei? Kaip sužinojai, kad vykstu į Šv. Lozoriaus stotį? 

— Per šiurkščiai, branguti... Per šiurkščiai... Kur mažasis Vi- 
tralis galėtų bėgti tekinas? Aišku, pasislėpti tarp močiutės sijonų. 

— OK... Tu baisi klastūnė. Įspėju, jei pamatysiu tave tame pa- 
čiame traukinyje, išmesiu pro duris. 

Markas dar smarkiau ją suspaudė. Suveržta megztinio apyka- 
klė paliko raudoną drūžę ant Malvinos kaklo. 

— Supratai? 

Malvinai darėsi sunku kvėpuoti. Vis dėlto ji atsakė šypsena, 
sumišusia su grimasa. Neatleisdamas gniaužto Markas pakartojo 
klausimą: 

— Supratai“ 

Malvina duso. Markas svarstė, kur riba. Kiek laiko galima 
veržti šį kaklą? Malvina panėšėjo į boksininko kriaušę. Šįsyk mi- 
nioje jis nejautė jokio agorafobijos ženklo, priešingai, jautėsi visa- 
galis, apakintas neapykantos. Iki kol jis gali ją spausti? 

Neilgai teko galvoti. Pajuto, kaip tarp kojų spraudžiasi plieno 
vamzdis, įremtas į jo kelnių praskiepą. Jis instinktyviai atlaisvino 
glėbį. 

— Lik prisispaudęs prie manęs, Vitrali, - sušnabždėjo Malvina 
jam į ausį. - Tegu žmonės laiko mus įsimylėjėliais, tegu nemato, 

kad tau į kiaušius įrėmiau mauzerį. Bet tuojau patrauk letenas 
man nuo kaklo. 

Marko žvilgsnis nuklydo į minią. Niekas į juos nekreipė dė- 
mesio. Didelis brolis ir maža jo sesuo. Apsikabinę. Galiausiai, tai 
buvo beveik tiesa. Malvina spiegiamu balsu paklausė: 

— Neturi kuprinės? 

— Matai, kad neturiu. Tikriausiai nori, kad išsirengčiau nuo- 
gas... Čia, visiems matant... 

Markas bandė laimėti laiko. Nevykusiai. Mintyse išbarė save 
dėl kvailumo. Tačiau žinojo, kad ta pamišėlė ginkluota. 

— Nusimesti drapanas čia? Kodėl gi ne, Vitrali? Tu savotiškai 
mielas. Kvailokas, bet mielas. Be to, esi priverstas daryti tai, ko aš 
noriu. 

Markui kaklą nubėrė prakaito lašai. Kol mauzeris jam spau- 
dė tarpukojį, kairioji Malvinos ranka nuslydo jo koja. Ėmė kilti 
aukštyn. Jis sudrebėjo. Mauzerio vamzdis kelis centimetrus atsi- 
traukė, ir Malvinos pirštai įsliuogė pro jo džinsų prarėžą. Malvina 
dar labiau prisiglaudė prie Marko ir stipriau prispaudė ranką. 

- Jei sujudėsi, šausiu. 

Markas pagalvojo apie Gran Diuko lavoną. Kulka tiesiai į širdį. 
Tai ne tuščias grasinimas. Ta pamišėlė tikrai galėjo nužudyti stoties 
vidury, daugybės liudytojų akivaizdoje. Malvina kalbėjo toliau: 

— Nieko nejauti, Vitrali? Aš tau nepatinku? 

Markas negalėjo atsikirsti į jos sarkazmą. Merginos pirštai 
sliuogė kaip glotnios roplio letenos. Malvina jam glostė organą. 
Negrabiai, per stipriai, nors jos ranka buvo lyg mažos mergaitės. 
Balsas vėl sušnypštė: 

— Nieko nejauti? Tau nepavyksta? Gal tau mielesnė mano sesuo? 

Markas giliai kvėpavo, kad nusiramintų. Jam kilo noras viską 
pastatyti ant kortos, griebti šią beprotę už pečių ir papurtyti. Gal 
ji nedrįstų į jį šauti. Tačiau jis nieko nedarė. Ir nieko nesakė. 

— Praradai amą, Vitrali? Nebeištari nė žodžio? Nesakyk, kad 
mano sesuo nesukelia tau erekcijos! Nedvejok, aš nesu pavydi. 
Visiškai nesu, pamatysi. Puikiai žinau, kad ji graži, tokia graži, 

kokia aš esu bjauri. Per abidvi gausis viduriukas. Gražuolė ir pa- 
baisa. Bjaurusis ančiukas! 

Malvinos ranka nusileido, glostė Markui kiaušinėlius. Veikiau 
nerangiai minkė, lyg pirmą kartą būtų lietusi vyro genitalijas. 

- Tau niekaip nepavyksta susijaudinti, a? Pasakysiu tau, kodėl 
nesu pavydi. Neatspėji? 

Malvina greitai mokėsi. Jos mergaitiški pirštai darėsi švelnes- 
ni, slidinėjo jo organu, lindo į tarpukojį. Markas jautėsi susitepęs, 
išprievartautas. Jis neturėjo pasirinkimo, privalėjo ją atstumti. 
Pritrėkšti prie stoties sienos. Malvina tarsi perskaitė jo mintis, 
vamzdis dūrė į kiaušinėlius. Nusmelkė skausmas. 

— Nesupranti, a? Aš tau pasakysiu, kad esu pabaisa ne dėl Li- 
zos Rozos kaltės. Visai ne. Tai tavo kaltė. Vitralių kaltė. Tai jūs pa- 
vogėt mano seserį... Ką į tai atsakysi? Gydytojų ištarmė: „Atsisakė 
augti.“ Anksčiau aš buvau graži kaip Liza Roza. Būčiau buvusi 
tokia graži kaip ji. Tokia pat aukšta. Na, tokia pat viliojanti. Bet 
aš atsisakiau augti! Vitraliai iš manęs atėmė sesutę, dėl kurios aš 
būčiau tapusi graži. Mudvi viena kitai būtume dariusios šukuo- 
senas, viena kitą gražinusios, matavusios drabužius. Abi kartu. 
Sykiu apsipirkinėjusios. Išsirinkusios vaikinus. Bet tu iš manęs 
visa tai pagrobei, Vitrali! Tad kam, tavo nuomone, aš turėčiau 
būti graži, a? Kam? 

Marką pylė stambūs prakaito lašai. Malvina kiek atleido pirš- 
tus ir sušnibždėjo į ausį: 

- Bučiavaisi su mano seserimi, ar ne? Sakyk. 

Ką sakyti? Beje, ar Malvina tikėjosi atsakymo? Markas drebė- 
jo. Praeidami juos užkliudydavo abejingi keleiviai. Niekam stoty- 
je neatrodė keista, kad jie šitaip susiglaudę. 

Merginos pirštai vėl pradėjo tą nesveiką žaidimą. 

— Tu gražus bernas, Vitrali. Tikriausiai turi merginų. Krūvą 
merginų. Kodėl tau reikia mano sesers? Tu iškrypėlis, ar ne? 

Mauzerio vamzdis dar stipriau prisispaudė prie jo varpos. 

- Jeigu tau nepavyks susijaudinti, aš tave nudėsiu, Vitrali. Da- 
bar Liza Roza grįš. Grįš pas mus, į savo namus. Kliedesiams atėjo 

galas. Ta prakeikta mažoji Emili žuvo lėktuve, pats ką tik sakei. 
Mano sesutės tu iš manęs neatimsi antrą kartą... 

Tuo blogiau, geriau nebemąstyti. Markas negalėjo judėti, bet 
galėjo veikti, įgauti pranašumo, provokuoti Malviną. Gal jam pa- 
vyktų. Jis prisivertė prabilti tvirtu, pašaipiu balsu: 

- Ieškai sesutės, tiesa? 

Buvo ilgai tylėjęs. Malvina nustebo, šiek tiek atlaisvino savo 
glėbį. 

- Patikėk manim, Malvina, tau trūksta ne sesučių. Ir ne bro- 
liukų. Tikriausiai turi jų galybę prie Bosforo. Tavo tėtis Aleksan- 
dras, ko gero, paliko kelis mažus suvenyrus Turkijoje iki išsisklai- 
dydamas dūmuose - tikiuosi, supranti, ką noriu pasakyti. Tavo 
tėtis neturėjo bėdų dėl erekcijos... 

Mauzerio vamzdis jo nebelietė. Malvina suglebo. Markas varė 
toliau: 

— Tu nebuvai tokia maža, turi prisiminti tas kekšes, kurias 
tavo tėvas bučiavo Stambule. Savo biure. Visur. Turi prisiminti 
verkiančią motiną. Ji taip pat bučiavo vyrus, kurie jai pakeitė tavo 
tėvą, vyrus mėlynomis akimis... 

Malvina susiraukė. Markas neatlyžo: 

- Jeigu taip, tai Liza Roza net ne tavo sesuo! 

Malvina suriko. Keleiviai Šv. Lozoriaus stotyje kone visi atsi- 
suko. Maža roplio letenėlė šiurkščiai iš visų jėgų sugniaužė Mar- 
ko genitalijas. 

Markas griuvo pakirstas skausmo. Mauzeris dingo Malvinos 
kišenėje, ir mergina mažais žingsneliais atsitolino pranykdama 
minioje - lyg ungurys dumblių tankynėje. 

Markas klūpėjo. Be žado. Gaudydamas kvapą. Baisiai kentė- 
damas. 

Praeiviai puolė jam padėti. 

Pagaliau. 

1998 metų spalio 2 diena, 16 val. 13 min. 


Markas perėjo jau penktą vagoną. Vis nerado vietos atsisės- 
ti. Keikė traukinius Paryžius-Ruanas, ypač tuos, kurie važiavo 
penktadienio vakarais. Geležinkelių bendrovė tikriausiai pardavė 
dvigubai daugiau bilietų, nei buvo sėdimų vietų. 

Tarpukojis tebeskaudėjo, nors skausmas pamažu rimo. Ko- 
kias dešimt minučių prasėdėjo ant grindų laukiamajame. Jį apsu- 
po dėmesingi keleiviai. 

- Ar viskas gerai? Ji jus nubaudė, ar ne? 

Pusiau sunerimę, pusiau linksmi. Kaip žiūrėti į dvilinkai su- 
sirietusį vyruką, kuriam mergina, kurią laikė apglėbęs, ką tik su- 
traiškė kiaušinius? Nelengva pasirinkti: gailėtis ar juoktis. 

Markas atsiėmė kuprinę iš baro padavėjo ir visu greičiu puolė 
į paskelbtą traukinio Paryžius-Ruanas peroną. Kiekvienas kojos 
timptelėjimas kėlė skausmą. 

Septintame vagone Markas nebeieškojo. Krito ant laiptelių 
tarp dviejų traukinio aukštų. Nebuvo vienas toks. Ant laiptų jau 
sėdėjo moteris su trimis vaikais, atsakingas darbuotojas, įsigili- 
nęs į tyrimo ataskaitą, ir užsnūdęs paauglys. Sėdėti buvo nepato- 
gu, bet vis tiek geriau, nei stovėti. Be abejonės, taisyklės neleido 
įsitaisyti šitaip ant tako, bet kadangi penktadienio vakarą prie- 
miestinis traukinys važiavo sausakimšas, žinoma, joks kontrolie- 
rius nebūtų drįsęs kibti. 


261 


Kuprinę įsispraudė tarp kojų. Vėl išsitraukė telefoną. Jokios 
žinutės. 

Surinko Lili numerį. 

Kaip visada, septyni signalai. 

— Lili... Čia Markas! Maldauju, atsiliepk! Kur tu? Išklausiau 
paskutinę tavo žinutę. Tau kalbant girdėjau greitųjų pagalbų sire- 
nas. Einu iš proto. Skambinu į visas Paryžiaus ligonines ir klini- 
kas. Paskambink man. Prašau. 


Markas nusikeikė. Perbėgo per visą sąrašą Ženifė žinučių su 
Paryžiaus ligoninių ir klinikų telefonais. Kol kas susisiekė su dau- 
giau nei dvidešimt. Su pagrindinėmis. Reikėjo skambinėti toliau. 
Paskyrė sau pusvalandį, tada vėl imsis Gran Diuko dienoraščio. 

Visur ta pati istorija. 

— Laba diena, ponia, ar šiandien pas jus nebuvo paguldyta 
jauna mergina Emili Vitral?.. Ne, nežinau, į kokį skyrių... Galbūt 
skubiosios pagalbos... 

Traukinyje aidėjo pragariškas triukšmas. Markui buvo labai 
sunku išgirsti, ką atsako administratorės. Šiaip ar taip, visada tą 
patį. 

Pas juos neužregistruota jokia Emili Vitral. 

Baigiantis pusvalandžiui jis buvo susisiekęs su dvidešimt 
dviem naujomis ligoninėmis. Mandagumą iškeitė į efektyvumą. 
Dabar skambino privačioms klinikoms, į specializuotus kabine- 
tus. Į medicinos įstaigas, kuriose, kaip jis puikiai jautė, nebuvo 
jokios galimybės rasti Lili. 

Visa tai atrodė beviltiška. Jis persekiojo chimerą, šitaip Lili 
neras... Ne šiandien. 

Reikėjo pamąstyti, suvokti, kaip vėl tvarkingai sudėlioti vi- 
sas dėlionės dalis. Iš pradžių turėjo baigti skaityti Gran Diuko 
sąsiuvinį. Kol nuvažiuos į Djepą, laiko į valias. Liko daugiausia 
trisdešimt puslapių. 

Markas mobilųjį telefoną įsikišo į striukę ir iš džinsų kišenės 
išsitraukė lapus, išplėštus iš Gran Diuko dienoraščio. Viena pa- 

skutinio lapo pusė buvo tuščia. Markas išsiėmė iš kuprinės rašiklį 
ir nervingai didžiosiomis raidėmis suraitė: 


KUR LILI? 

Paskui apačioje smulkia sugrūsta rašysena: 

Ligoninėje? Išvyko ir negrįš? 

Pridėjo dar tris žodžius su klaustukais: 

Savižudybė? 

Žmogžudystė? 

Kerštas“ 

Nesvarstydamas pabraukė žodį „kerštas“. Ir toliau parašė: 

KAS NUŽUDĖ KREDIULĮ GRAN DIUKĄ? 

Paskui mažosiomis: 

Malvina de Karvil 

Markas kelias sekundes čiulpė rašiklį ir po žodžio „Malvina“ 
padėjo klaustuką. „Koralas“ vibravo, bet Markas buvo pripratęs 
dirbti traukinyje arba metro. Jam pavyko įskaityti savo raštą, ir 
tai buvo svarbiausia. 

Toliau karštligiškai parašė: 

Kodėl Gran Diukas prieš tris dienas nepaleido sau kulkos į galvą? 

Ką tą vakarą prieš pat vidurnaktį jis atrado? 


Ką naujo atrado? 
Ką, kad jį dėl to net nužudė? 

NELAIMINGA MANO SENELIO MIRTIS. 
KOKIO FAKTO ČIA TRŪKSTA? 


Rašiklis slydo popieriumi. Marko parašytos eilutės panėšėjo į 
audringos jūros bangas. 


Apžiūrėti savo kambarį Djepe. Neskubėti. Prisiminti. 


Markas perskaitė savo tekstą. Lyg tarp kitko suskaičiavo 
klaustukus. Iš viso dvylika? O jis dar nebaigė. Striukės kišenėje 
juto mėlyno voko svorį, to, kurį jam buvo patikėjusi Matilda de 
Karvil. Rašiklis bėgo toliau: 


DNR TESTAS. IŠEITIS? 
Atplėšti voką? 


Pasistūmėti sprendžiant problemą išniekinus paslaptį? 

Ne. Tai niekur nenuves. Markas žinojo, kas tame voke. Lili — 
ne jo sesuo. Lili - Matildos de Karvil dukraitė. Tos pamišėlės Mal- 
vinos sesė. Viskas tai patvirtina. Iš anksto apmokėtas Gran Diuko 
tyrimas... Net žiedas, šviesus safyras, kurį mūvėjo Lili. Taip pat jo 
jausmai visą tą laiką... 


PASIKALBĖTI SU NIKOLE 


Markas padėjo paskutinį klaustuką dėl gražaus skaičiaus. 
Penkiolika! 

Traukinys atvažiuos į Djepą aštuonioliktą valandą dvidešimt 
keturios minutės. 

Liko laukti mažiau nei trys valandos. 


Traukinys sustojo Mant la Žoli. Išlipo geras trečdalis keleivių. 
Atsilaisvino kelios sėdimosios vietos. Markas atsistojo ir įsitaisė 

apatinėje sėdynėje šalia lango. Tarpkojis dar skaudėjo, bet ištiesus 
kojas buvo galima kentėti. Malvinos aplinkui nesimatė, ir tai tikrai 
buvo šis tas, nors niekas negalėjo jam patvirtinti, kad ta pamišėlė 
neįlipo į jo traukinį. Ji ištirpo Šv. Lozoriaus stoties minioje... Mar- 
kas atsiduso. Išsiėmė Gran Diuko sąsiuvinį ir vėl įniko skaityti. 


Krediulio Gran Diuko dienoraštis 


Mažytė aukso grandelė, skrupulingai supakuota plastiki- 
niame maišiuke, iškeliavo į Roni su Bua, geriausią Prancūzijos 
kriminalistikos laboratoriją, beje, kaip ir cigarečių nuorūkos bei 
alaus kamšteliai iš Baisiojo kalno lūšnos. Buvau išsaugojęs šiokių 
tokių ryšių su policija. Ir turėjau kuo susimokėti. Čia nebuvo, tik- 
riau sakant, beveik nebuvo nieko nusikalstamo. Lygiagretus tyri- 
mas, nevisiškai oficialus, bet vis dėlto tyrimas. 

Rezultatai atėjo po savaitės. Dviejų milimetrų grandelė, ras- 
ta lūšnos kape, iš tiesų buvo auksinė. Tai buvo vienintelis tikras 
dalykas. Iš tokio mažo pavyzdžio buvo neįmanoma nustatyti, ar 
ji nutrūko nuo kaklo grandinėlės, ar nuo apyrankės, ar nuo pa- 
kabučio... Ar net nuo šuns antkaklio! Neįmanoma sužinoti, ar ją 
nukalė Turneras iš Vandomo aikštės, ar koks kitas Franš Kontė 
provincijos miestelio auksakalys. 

Auksinė grandelė... Štai kas bylą darė dar painesnę. Kodėl ta 
grandelė buvo palaidota šiame kape, po mažu akmenų mauzolie- 
jumi? Iš kur ji? Kas ją palaidojo? 

Visas sąrašas paslapčių! 

Grandinėlės kaina mano skelbimuose buvo pasiekusi septy- 
niasdešimt penkis tūkstančius frankų. Tokia suma net kėlė juo- 
ką... Ypač už grandinėlę, kuriai, net jei ji atsirastų, trūko vienos 
grandies. Šiaip ar taip, tai buvo menama suma. Aš seniai buvau 
praradęs viltį, kad koks nors žmogus atsišauks. 

Tačiau... Aš tada to dar nežinojau, bet meškerės valas netruko 
įsitempti. Ir jo gale spurdėjo žuvis. Didelė žuvis. Pagaliau, „jau 

greitai“. Viskas sąlygiška. Žuvis užkibo tik po dvejų metų. Bet 
būkite kantrūs, aš prie to dar grįšiu. Netrukus. Dėl to, kad atide- 
du, manau, neturite skųstis: man tai buvo nesibaigiantys metai, o 
jums - tik keli puslapiai. 


Nuorūkų ir įvairių likučių pavyzdžiai, paimti iš Baisiojo kalno 
lūšnos, irgi nebuvo iškalbingi. Po septynerių metų niekas nebuvo 
tikra. Po Žoržo Peletjė, kuris ten gyveno 1980-aisiais, lūšnoje kita 
kitą keitė tikriausiai ne viena skvoterių ar sekmadienio įsimylė- 
jėlių karta... 

Teko grįžti į išeities tašką, neturėjau pasirinkimo, reikėjo su- 
rasti Žoržą Peletjė. Ištisas naktis leidau įsiprašęs pas Bezansono 
valkatas. Bezansonas by night“, tai kelia šypseną... Tai gali atro- 
dyti kaip folkloro patirtis - provincijos miesto girtuokliai, saujelė 
vaikinų, ne daugiau, nelabai blogų, gerai žinomų policijos tarny- 
boms. Pakampių girtuoklėliai. Beveik simpatiški. 

Netikėkite tuo! Galiu jums pasakyti, kad valkatavimas Bezan- 
sone vertas pagarbos. Įsivaizduokite, žiemą vasarą gyveni po kar- 
toniniu stogu šalčiausiame Prancūzijos mieste! Ten metro nėra. 
Stotis naktį uždaroma. 

Su jais praleidau tik kokias dešimt dienų 1988 metų sausio 
bei kovo mėnesiais ir maniau, kad pakratysiu kojas nuo šalčio. 
Paryčiais grįždavau suledėjęs ir tris valandas be kvapo mirkdavau 
karštoje vonioje. Gal pagaliau patikėsit, kad aš net po aštuonerių 
tyrimo metų ne veltui ėmiau atlygį iš močiutės Karvil. 

Kam visa tai? Palieku jums vertinti. 

Buvę Žoržo Peletjė gatvės ir nakvynės bendrai, visa Bezan- 
sono naktinės draugijos grietinėlė, man patvirtino, kad Žoržas 
Peletjė po 1980 metų gruodžio 23 dienos vėl pasirodė. Nulipo 
nuo savo kalno sveikas ir gyvas, - tik tiek ir nukentėjo per ka- 
tastrofą, kuria, aišku, neapsidžiaugė. Jokios grandinėlės ant riešo. 
Toks pat tylus. Bezansone užsibuvo pusmetį ir vėl pradėjo krėsti 


* Naktinis (angl.). 

kvailystes. Prekiauti narkotikais. Vagiliauti. Paskui išsidangino į 
Paryžių, kol neprigriebė policija. Arba jo brolis Ogiustenas. Pa- 
sak gatvės draugelių, Žoržas mažiau bijojo mentų nei broliuko 
pamokslų. 

Pridėsiu tik vieną smulkmeną, paskutinę. Žoržas Peletjė nusi- 
leido nuo kalno be šuns. Geras ženklas... Bet Ogiustenas klydo, jo 
šuo nebuvo mažas. Belgų aviganis. Patinas. Pasak draugelių, XXL 
dydžio. Nebūtų tilpęs lūšnos kapelyje. Nebent sukapotas gabalais, 
bet kam savo šunį kapoti gabalais? Kodėl neiškasė didesnės duo- 
bės? Dar viena paslaptis apie tą prakeiktą kapą, kad ją kur galas! 


Nujaučiate, kad aš nepasidaviau. Man neliko nieko daugiau, 
kaip rasti Žoržo pėdsaką Didžiojo Paryžiaus pamišėlių ir bena- 
mių džiunglėse. Čia turėjo prisidėti ir Nazimas. Vėl trys mėnesiai 
tyrimo be pertraukos. Trumpi skelbimai. Spaudimas policijai, 
socialinėms miesto tarnyboms, prieglobsčio centrams. Paieška 
gatvėse naktį, kišeninio žibintuvėlio šviesą nukreipus į Žoržo 
nuotrauką, kurioje jis šypsosi prie Kalėdų eglutės pas Ogiusteną. 
Naujausia nuotrauka, kokią broliukas galėjo rasti... 

Specialisto darbas. Smulkmeniškas. Žingsnis po žingsnio. Vi- 
suomenės padugnės, privatus amatas, kurį aš galiausiai pamėgau. 
Matilda de Karvil neklydo. Norint rasti sprendimą, reikėjo laiko 
ir pinigų. Vieno ir kito. Smulkmenų jums nepasakosiu. Su Nazi- 
mu eidami Žoržo Peletjė pėdsakais, susidūrėme su tokiu Pedru 
Ramosu. Tą Pedrą aš sutikau 1989 metų birželį Sosto mugėje* 
prie tagados. Taip, jūs gerai perskaitėte, prie tagados! 

- Žoržas man dirbo du sezonus, - paaiškino Pedras, akies 
kampeliu stebėdamas savo įrenginį. 

Isteriški paaugliai ir paauglės mokėjo penkis frankus už vietą, 
kad per pustrečios minutės atsimuštų užpakalius ant besisukan- 


*957 m. Paryžiaus Šv. Antano abatija gavo teisę Didžiąją savaitę pardavinėti 
duoną, keptą su prieskoniais, Sosto aikštėje (dab. Tautos aikštė). Iš čia ir kilo 
Paryžiaus mugės pavadinimas. 

čios plokštumos. Tagada - skverų įrenginio, kai supasi dviese, 
vienas viename lentos gale, kitas kitame, kolektyvinė versija. 

— Aš neprašiau jo gyvenimo aprašymo, - paaiškino Pedras, 
supratingai šypsodamasis. - Numaniau, kad nori duoti į kojas. 
Jis nebuvo tinginys. Kai nebūdavo apsinešęs, ateidavo dirbti. Kita 
man nebuvo svarbu. 

— Kada paskutinį kartą jį matėt? - paklausiau. 

Pedras ilgai nemąstė. Tik ranka mostelėjo rausvai apsirengu- 
siai mergaitei, renkančiai pinigus, kad greičiau suktųsi. Jo veidas 
keitėsi nuo neono spalvų. 

— Aštuoniasdešimt trečiųjų rudenį. Tiksliau - lapkričio vidu- 
ry. Po Šv. Romano mugės, paskutinės sezono mugės Ruano kran- 
tinėse. Mes viską išardėme, palikome žiemoti, ir basta. Iki kito 
sezono. Peletjė žinojo, kur mane rasti. Kitą sezoną jis nebepasiro- 
dė. Aš dėl jo neverkiau. Ir neieškojau. Mums, sezoniniams, taip 
dažnai nutinka. Dirbo du sezonus - gražu. Nebegrįžo nei kitais 
metais, nei vėliau. 

Akligatvis... 

Aš dar truputį paklausinėjau Pedrą Ramosą. Nieko kito iš jo 
išpešti negalėjau. Pėdsakai nutrūko Ruano krantinėse. Kai pagal- 
voji, ne taip toli nuo Djepo, ne taip toli nuo Vitralių... 

Koks ryšys? Be abejonės, jokio. 

Paskesniais mėnesiais aš pakeičiau strategiją. Rengiau muges. 
Siūliau tagadą ir kitokias kvailystes! 

Nazimas tai labai mėgo, labiau nei padugnes... Kartais sa- 
vaitgaliais atvykdavo su savo mažąja Aila. Į mugės atidarymą... 
Motušė Karvil apmokėdavo didžiąją aštuoniukę, traukinius vai- 
duoklius ir meilės obuolius. Tai iš mūsų atėmė begalę laiko, ko! 
atsirado kai kas nauja. Metų metus... 

Retkarčiais, kad prasiblaškyčiau, važiuodavau į Djepą. 

1998 mety spalio 2 diena, 16 val. 19 min. 


— Aš tau sakau, kad tai vestuvės! 

Žiudita rankutėmis kabinosi į vaikų darželio kiemo vielinę tvorą. 

— Visai ne, kvaiša! Tai ne vestuvės! Matai, kad jie visi apsitaisę 
juodai. Čia kažkas mirė... 

Eisena lėtai tolo gatve. Žiudita nelabai tikėjo tuo, ką pasakojo 
jos draugė Sara. Sara visada pripasakoja nebūtų istorijų norėda- 
ma sudominti. Kai žmonės žingsniuoja gatve gražiai apsirengę, 
išsirikiavę eilėmis kaip vaikai į valgyklą, kai išeina iš bažnyčios, 
kai skambina varpai... Tai vestuvės, ji gerai žino. Buvo jose daly- 
vavusi ne sykį. Mažiausiai du kartus, gal ir daugiau, kai buvo per 
maža, kad prisimintų. 

— Netikiu tavimi, Sara! 

Sara nervingai supurtė tvorą. 

- Čia kažkas mirė, aš tau sakau! Jie eina tą žmogų įdėti į duo- 
bę. Panašiai padarė ir su mano močiute... 

— Netikiu tavim! 

— Gerai. O kur tada tavo nuotaka? 

— Mes ją pražiopsojom, ji jau praėjo, ir viskas! 

— Nejaugi? Pirmiausia - šiandien penktadienis! Tą dieną, kai 
einame į darželį, niekas nesituokia. Bet kai kas nors miršta, būna 
kitaip, čia dienos nepasirinksi. 

Žiudita turėjo pripažinti, kad jos draugė sako teisybę. Dar ji 
pabrėžė: 

- Be to, vestuvėse žmonės nėra tokie seni. O čia matai - jie 
visi seniai. 

— Ne, ne visi! 

— Visi... 


— Ne! Žiūrėk. Ten. Ponia! Ponia! 


Lili ūmai atsikvošėjo. 

Nustebusi pamatė dvi žavias penkiametes mergytes — šiltai 
aprengtas, su ryškių spalvų vilnoniais paltukais ir perujietiškomis 
kepuraitėmis, kurios slėpė plaukus. 

- Ponia, ponia, ar čia vestuvės, ar kas nors mirė? 

Lili nejučia nusišypsojo. Džiugūs vaikų darželio šūksmai ir tyli 
nežinomo žmogaus laidotuvių eisena jai atrodė jaudinamas kon- 
trastas. Lili pritūpė, kad būtų viename aukštyje su mergytėmis. 

- Tai laidotuvės, - švelniai pasakė ji. 

— Na matai! - pergalingai sušuko Sara. 

Žiudita išsiviepė. Prie tvoros prisiplojo dar trys mergytės. Lili 
ant šaligatvio tapo grupės atrakcionu kaip ponis už spygliuotos 
tvoros. 

— Kas buvo mirusioji? - toliau klausinėjo Sara. 

— Ašjos nepažinojau, - atsakė Lili. - Tik einu pro šalį. Nesu gi- 
minaitė. Grįžtu va iš to balto pastato priešais. Beje, turiu vėl ten eiti. 

- Jeigu jos nepažinojai, tai kodėl esi tokia liūdna? - nepaleido 
jos Žiudita. 

Lili neįstengė nuslėpti nuostabos. Ji dar labiau prisislinko prie 
mergytės. Raudonus jos skruostukus buvo nubėrusios strazdanos. 

— Kodėl sakai, kad esu liūdna? 

— Na, todėl, kad tavo akys paraudusios. Reikia būti labai liū- 
dnai, kad mieliau eitum paskui nepažįstamą numirėlę, o ne į par- 
duotuves, na, nežinau, gal į parką pažaisti, pažiūrėti filmą... 

Dabar į Lili stebeilijo penkiolika porų akių, kurias vos galėjai 
įžiūrėti tarp kepuraičių, gobtuvų ir šalikų. 

- Tu atspėjai, - sumurmėjo Lili pasilenkdama prie Žiuditos 
ausies. - Bet nereikia niekam to sakyti. Kuo tu vardu? 

- Žiudita. Žiudita Potjė. Esu vaikų darželio didžiųjų grupėje. 
O tu kuo vardu? 

— Nežinau... 

Žiudita sučiaupė lūpas, lyg būtų paklaususi ko nors netinka- 
mo. Akimirką tylėjo susimąsčiusi. Be abejonės, pirmą kartą su- 
tiko žmogų, kuris neturėjo vardo. Ji pamėgino nusišypsoti nepa- 
Žįstamajai, tarsi bandydama sutaikyti dvi susiginčijusias drauges. 

— Tai todėl ir esi liūdna? 

1998 mety lapkričio 2 diena, 16 val. 39 min. 


„Koralas“ sustojo Vernone. Markas stebėjo, kaip dingsta ką 
tik išlipę keleiviai. Peronuose niekas nepasitinka, niekas jaus- 
mingai nesiglėbesčiuoja, niekas džiaugsmingai nešūkteli - tik 
kelios dešimtys dirbančiųjų, skubančių grįžti į namus. Trau- 
kiniui vėl pajudėjus, peronas jau buvo tuščias. Automobiliai, 
palikti mažoje stovėjimo aikštelėje kitapus geležinkelio bėgių, 
kimšosi išvažiuodami. 

Saulė dar ne visai buvo užlindusi už Senos šlaitų. Kad šviesa 
netrukdytų skaityti Gran Diuko sąsiuvinio, padėto ant pilko staliu- 
ko, Markas timptelėjo į save užuolaidą. Seklio tyrimas artėjo prie 
dešimties metų jubiliejaus. Dabar Marko prisiminimai neapsiribo- 
jo vien miglotais įspūdžiais, tolimu aidu, bet atkūrė tikslią įvykių 
versiją. Asmeninę versiją, kurią galėjo lyginti su Gran Diuko. 


Krediulio Gran Diuko dienoraštis 


1991-aisiais Emili Vitral mokslo metus ruošėsi pradėti koleže. 
Iki šiol nedaug kalbėjau apie Emili. Tačiau jums svarbu suprasti, 
kaip visus tuos metus Emili augo, kiek Nikolė Vitral nusileido, 
kiek Matilda de Karvil laimėjo. Savaip. 

Taigi Emili tuoj turėjo sukakti vienuolika... 

Manau, kad Emili mane visada labai mylėjo. Tai buvo abipu- 
sis jausmas. Čia tikriausiai kalta mano šiek tiek paniurusi vieni- 
šiaus prigimtis. Vaikai mėgsta klausytis mažakalbių suaugusiųjų. 
Ko gero, jie tokie pat drovūs. 

Jai aš buvau Krediulis dėdulis. 

Manau, kad ir Markas manimi žavėjosi. Ne vien dėl mano ne- 
išsemiamų žinių apie futbolą. Manau, greičiausiai todėl, kad pri- 
vatus seklys berniukui daro įspūdį. Kaip žmogus, nužengęs tiesiai 
iš televizijos. Kaip koks Makgiveris, Maikas Hameris... Magnu- 
mas* be dobermanų, su BMW vietoj „Ferrari“... Aš truputį per- 
dėdavau. Mėgau tai. Nikolė Vitral juokdavosi iš mano sugalvotų 
istorijų. O akies kampeliu stebėjau, kaip auga Emili... 


Slapta tikėjausi įžvelgti panašumą. Tikėjausi, kad vieną rytą 
svarstyklės galiausiai nulinks į vieną ar kitą pusę. Vitralių arba 
Karvilių. Kad ji nusišypsos Marko šypsena, kad jai pasireikš ne- 
valingi senelio Karvilio raumenų traukuliai. Ką aš žinau? Kas 
nors tikra, nesvarbu kas. 

Nieko. Ji toliau linko į Vitralių pusę. Ypač akys. Bet nieko 
daugiau... 

O dėl kitko - viskas darėsi sudėtinga. Nikolė Vitral kaip įma- 
nydama stengėsi nuslėpti, bent jau iš pradžių, tačiau tai buvo 
pernelyg akivaizdu. Atrodė, kad Emili į Pošolio gatvę nukrito iš 
skraidančiosios lėkštės, o ne iš oro lainerio. Emili labai mėgo eiti 
į mokyklą. Visose klasėse, nuo parengiamosios iki baigiamosios, 
buvo pirmūnė, o Markas, dirbdamas sąžiningai, išmintingai, 
be ypatingo polinkio, tik garbingai išsipinkliodavo, ne daugiau. 
Emili mėgo muziką. Emili mėgo meną. Emili mėgo knygas. Emili 
rijo viską. Vitralių namuose buvo šiek tiek plokštelių, knygų, pa- 
veikslų, - tarsi dėl to, kad jų turėjo būti, o ne dėl to, kad jų kam 


* Amerikiečių serialų veikėjai (Makgiveris - slaptasis agentas, kiti du - privatūs 
sekliai). 

nors reikėtų. Kaip garaže laikomas dviratis ar petankės rutuliai. 
Tam atvejui, jeigu... 

Emili augo kitokia, tai krito į akis. Žavėdavosi pati ir kelda- 
vo kitų susižavėjimą, ji buvo to verta, bet mergaitė duso. Ji ap- 
grobdavo knygų autobusą, kuris antradienio vakarais atvažiuo- 
davo į Djepo stoties automobilių stovėjimo aikštelę. Vargindavo 
klausimais sutrikusią močiutę. Nuo „Katinėlio Murklio pasakų“ 
parengiamojoje klasėje, paskui kuo toliau, tuo daugiau. Roaldas 
Dalis. Igoris Stravinskis. Radjardas Kiplingas, Sergejus Prokofje- 
vas. Tokios sudėtingos pavardės, kokių Nikolė niekada nebuvo 
girdėjusi. 


Šeimoje pasitaiko tokių išimčių. Taip galvojau, norėdamas 
save įtikinti. Gėlės, augančios tarp dygliakrūmių. Valstybinės 
mokyklos auklėtiniai. Amerikietiškos svajonės prancūziška ver- 
sija, jauni talentai, savarankiškai kopiantys aukštosios mokyklos 
pakopomis, kad įgytų diplomą - be turėklų, be apsauginio tinklo. 
Talentai, kurie semiasi jėgos, pykčio iš kuklių savo šaknų. Tas sa- 
votiškas namų kalėjimas juos visam laikui padaro kitokius nei „to 
ar ano sūnus, nei pirmųjų Paryžiaus rajonų kilmingieji, nei Hen- 
riko IV licėjaus klonai, tas namų kalėjimas suteikia jiems syvų 
stiebtis aukščiau. Tai tų namų vėliava. Jie - saviškių vėliavnešiai. 
Saviškių, kurie ima dar labiau didžiuotis. Jų mažyliui pasisekė. Ar 
dėl to vargšai gimdo tiek daug vaikų? Kad būtų daugiau galimy- 
bių ištraukti laimingą loterijos bilietą? 

Ką gi, čia baigiu savo kupletą už du frankus apie socialinį de- 
terminizmą. Tiesiog norėjau jums paaiškinti, kaip Emili žydėjo 
Polė kvartale. Mažylė, kuri eis toli... Saugoma savų. Žinoma, ir 
Nikolės. Bet įsivaizduokit, kokia skaudi abejonė atmiešdavo jos 
susižavėjimą. 

Ar Nikolė turėjo teisę žavėtis savo vaikaite? Savo? Po septy- 
nerių, dešimties metų tragedijos šešėlis dar nebuvo dingęs. Taip, 
jeigu mažylė buvo Emili Vitral, jos vaikaitė, jos kūnas ir kraujas, 
tada taip, kokia sėkmė, kokia garbė, koks stebuklas toks vaikas 

su aiškiai nubrėžtu likimu! Bet jeigu mažylė buvo Liza Roza de 
Karvil... Per klaidą atiduota auginti kitiems, toli nuo savo namų, 
pasiklydusi kitame pasaulyje... Supančiota. 

Nešališkai šnekant, žiūrėdamas, kaip Emili auga Djepo žvejų 
kvartale, neįstengiau atsikratyti minties, kad ji panaši į E. T.* atei- 
vį, nukritusį Jungtinėse Amerikos Valstijose, į Tarzaną, užmirštą 
džiunglėse, į Guliverį liliputų šalyje. 

— Tai normalu, - kartais man sakydavo Nikolė. - Vaikas auga 
pas močiutę. Be tėvų. Būtinai pasireiškia atotrūkis. 

Jos tiesa. Iš dalies. 


Baigdama pradinę mokyklą, kai jai sukako vienuolika metų, 
Emili pareikalavo. Pagaliau - ne, ji nieko nereikalavo. Emili pa- 
reiškė norinti pamatyti toliau nei savo dviračio vairas. Nusigauti 
kitapus uolų. Atrasti kitų vietų. Ir kitų pramogų. Ypač muziką. 
Toliau skambinti pianinu. Ne vien todėl, kad ji gabi ar skatina 
mokytojai. Ne. Tiesiog todėl, kad ji to nori. Ir tai net daugiau 
negu noras. Poreikis. 

Sumanymas buvo paprastas. Emili nebegalėjo tobulėti netu- 
rėdama pianino namuose. Kad kasdien galėtų skambinti po ke- 
lias valandas. Ji mokėjo savaip įtikinti. Išmatavo svetainę. Piani- 
nas tilpo, truputį į kampą pastūmus televizorių, o kanapą į šoną. 
Jis tilpo nedarkydamas kambario vaizdo, ant jo viršaus galėjai 
padėti net vazą ir krištolinę peleninę iš Brelio slėnio. 

Liko kaina. 

Pradinė kaina - trisdešimt tūkstančių frankų. Na, gal netyčia 
pavyks gauti už dvidešimt tūkstančių. 


Nikolė Vitral tarusi: 


— Pianinas! Mano vargše mažyte, man ir taip sunku tave reng- 
ti. Visus birželio ir liepos sekmadienius turiu dirbti, kad savaitei 


* Extra-Terrestrial (dažniausiai trumpinamas E. T.) - 1982 m. amerikiečių sukur- 
tas mokslinės fantastikos filmas. 

galėtume išvykti į Sen Kė, ir dar nežinau, kaip sumokėsiu už pir- 
kinius, kurių tau reikės koleže. O dar tavo muzikos pamokos. Kai 
tau suėjo dešimt metų, už jas reikia mokėti. Taigi, mano vargše 
mažyte, pianinas... 


Emili neprotestavo. Ji suprato. Vienuolikos metų ji jau buvo 
gerokai subrendusi, beveik nepadoriai. Bent jau atrodė supran- 
tanti. Užsidarė savo kambaryje. Savo kambaryje, kuris sykiu 
buvo ir Marko. Per sieną Nikolė išgirdo fleitos melodiją. Tai buvo 
vienintelis jos instrumentas. Plastikinė Marko fleita, reikalinga 
koleže. Nikolė atpažino tuo metu populiarią dainą - Goldmano 
„Leidenstadt“. 

Širdis plyšo pusiau. 

Markas, grįžęs iš stadiono, rado senelę sudribusią ant kana- 
pos ir verkiančią. Markui buvo trylika. Jis nežinojo, kaip pasielg- 
ti. Išgirdo Emili grojant fleita. Buvo gražu. Drauge ir liūdna. 

Nikolė pasisodino Marką ant kanapos, apkabino ir stipriai 
suspaudė glėbyje. 

— Nepavydėk Emili. Supranti? Niekada. 

„Žinoma“, - pagalvojo Markas. Kaip galėtų būti kitaip? 

— Tau ir toliau reikės gyventi su ja kaip anksčiau, Emili visada 
liks tavo mažoji sesutė... 

Aišku. Ką ji norėjo tuo pasakyti? 

— Net jeigu aš elgsiuos su judviem skirtingai. Tu jau didelis 
berniukas, Markai. Gali suprasti. 

Skirtingai. Kaip skirtingai? 

Nikolė iš lėto atsistojo. Markas irgi. Senelė vėl ėmė šypsotis. Bent 
jau dirbtinai. Davė ženklą Markui paimti kanapą iš kitos pusės. 

— Padėk man ją pastumti, Markai. Nesu tikra, ar čia galėsime 
pastatyti pianiną! 

Naujas brangus pianinas „Hartmann-Milonga“, nupirktas di- 


džiausioje specializuotoje Ruano parduotuvėje, buvo pirmas pir- 
kinys iš sąskaitos, atidarytos banke Emili vardu. 

Emili neklydo, pianinas įtilpo tarp kanapos ir televizoriaus. 
Gerai įspraudus. 

Paskui viskas ir prasidėjo. Pirmiausia stažuotės Paryžiuje. 
Po keletą dienų. Paskui viešnagės. Pusiau stažuotės, pusiau kon- 
certai, pusiau turnė užsienyje. Londonas. Amsterdamas. Praha... 
Paskui plokštelių pirkimas. Taip pat knygų. Kodėl neleisti Emi- 
li pirkti knygų? Paskui drabužiai. Kodėl neleisti Emili madingai 
rengtis? Tai žmogiška. Emili turėjo teisę į visa, kas geriausia. Ji 
to nusipelnė. Nikolė jautė nebeturinti teisės žiūrėti pro pirštus 
į menkiausią smulkmeną dėl jos ateities, nebeturinti teisės pra- 
žiopsoti nė vieno siūlymo. Tuo atveju, jeigu... 


Dabar supratote Matildos de Karvil strategiją. Iš pat pradžių 
ji suvokė, ką daranti. Sąskaita, atidaryta banke Emili vardu, buvo 
skrynioje padėtas gyvatės kiaušinis, kuris prasikalė, ir gyvačiukas 
metų metus pamažu augo po Vitralių namų pamatais, kad paga- 
liau iššliaužtų, pasiruošęs juos pasmaugti. 

Tarp Marko ir Emili vėrėsi praraja. Suprantat - materialinė 
praraja. Prie viso kito grįšiu vėliau... Nuo šiol Emili galėjo pra- 
šyti, ko panorėjusi: nuo menkiausių užgaidų iki brangiausiai 
kainuojančių norų. Jai niekas nebuvo per brangu. Markas turėjo 
tenkintis tuo, kas likdavo. Kaimyno drabužiais, senelio dviračiu. 
Vyresnių draugų regbio bateliais. 

Iš pradžių Emili primygtinai norėjo mokėti ir už Marko pir- 
kinius. Galiausiai jai buvo paaiškinta, kad tai jos pinigai! Nikolė 
Vitral nenusileido. Jai tai buvo garbės klausimas, moralinis įsipa- 
reigojimas Matildai de Karvil. 

Raudona linija, kurios nevalia peržengti. 

Nė vieno Karvilių santimo jos vaikaičiui. 

Tai gali pasirodyti keista, spręskit patys. Bet ar jūs tikrai elg- 
tumėtės kitaip nei Nikolė Vitral? Taip, jums dar sykį kartoju, Ma- 
tilda de Karvil žinojo, ką daro, kai aną 1981 metų gegužės vakarą 
atėjo Nikolei de Vitral pasiūlyti šią miegančią gyvatę. 

Užstatas - šviesaus safyro žiedas. 

* 

Priešingai nei tikėtasi, ši istorija turi moralą. Kiek galėjau ma- 
tyti, gyvatės darbas žlugo. Markas nebuvo pavydus. Niekada toks 
netapo. Netgi ne todėl, kad pakluso močiutei. Natūraliai. Tiesiog 
džiaugėsi Emili laime. Prie to dar grįšiu... Smulkiai papasakosiu, 
prižadu. 

Kitas stebuklas, galbūt dar įdomesnis, yra tai, kad tas skanu- 
mynų, saldžių dovanų ir auksinio gyvenimo fontanas nepavertė 
Emili rausvu lipniu saldainiu... Savotiška Neli Olson, su pasibjau- 
rėjimu žvelgiančia į paprastą Ingolsų gyvenimą*. Ji liko tokia pat 
gyva ir miela, širdyje nejautė paniekos prigrūstai svetainei, viens 
prie kito prilipdytiems Pošolio gatvės namams, pilkai jūrai nei 
kietiems akmenukams po basomis kojomis. 

Emili augo. Turėjo mėlynas Vitralių akis ir rafinuotą Karvilių 
skonį. Vitralių meilumą ir... Karvilių pinigus. 

Pamėginkite atpažinti. 


Markas pakėlė galvą. Susijaudinęs iki ašarų. 

Traukinys visu greičiu lėkė per Pozų tvenkinius. Smėlio pa- 
krautos baržos plaukė Sena priešinga kryptimi. Markui vėl viskas 
iškilo prieš akis. Eleita. Kanapa. Pianinas. Prie jo Emili, skambi- 
nanti Šopeną, Berliozą, Debiusi. Jis čia nieko neišmanė, bet tai 
jam atrodė jaudinama. Emili palaidais plaukais sėdėjo tiesia nu- 
gara, jos rankos, pirštai be paliovos judėjo. Jai išvykus pianinas 
liko nebylus. Apdulkėjęs. Vis dar stovėjo svetainėje, Djepe. Mar- 
kas prisiminė Lili drabužius. Kaip juos užmiršti? Jos sukneles, 
sijonus. Bėgant metams vis gražesnius. Pirktus dėl jo, vien dėl jo. 

Kaip jis būtų galėjęs pavydėti? 

Niekas to nesuprato. Nei Gran Diukas, nei Nikolė, nei joks 
kitas suaugęs žmogus. Juolab Matilda de Karvil. 


* Kalbama apie amerikiečių televizijos serialo „Namelis prerijose“ veikėjus. 

Traukinys sustojo Val de Rejyje, stotyje laukuose, naujasis 
miestas jos taip niekada ir nepasiekė. Markas dvejojo. Iki Ruano 
buvo likę vos ketvirtis valandos. Išsitraukė mobilųjį telefoną - ga- 
lėjo paskambinti dar į kelias klinikas. Kad būtų ramiau... Surinko 
tris numerius. Nepavyko. Tose įstaigose Emili Vitral pavarde nie- 
kas nebuvo paguldytas. Ką gi. Markas nebedėjo daugiau vilčių. 
Labiausiai jam knietėjo baigti skaityti Gran Diuko sąsiuvinį. 

Apie seklio aprašytą savo paauglystę. 

Atrodė, lyg jo asmeninį dienoraštį būtų rašęs svetimas žmogus. 

1998 metų spalio 2 diena, 16 val. 48 min. 


Nikolė Vitral lėtai pėdino į turgelį pačiame Djepo žvejybos 
uosto gale. Prisiartino prie stalo su išdėliotomis žuvimis. 

- Žilberai, ko šiandien turi? Nelabai brangiai. 

Žuvų prekiautojas nedvejodamas atsakė: 

— Plekšnių. Tiesiai iš naktinio laivo. Įdėti tau vieną? 

— Dvi! 

Žilbero akis iš profilio suapvalėjo kaip vienos iš jo negyvų žuvų. 

- Dvi? Kažkas pietaus kartu? Emili? Markas? Ar koks įsimy- 
lėjėlis? 

Kvailys! 

— Markas, paikšiau! - patikslino Nikolė. 

— OK, tada įdedu tau gražios žuvies. Kaip Markui sekasi? 

Nikolė atsakė išsisukinėdama. Pažėrė banalybių. Paskendusi 
mintyse susimokėjo. 

- Ačiū, Žilberai. Šią savaitę užnešiu tau merijos agitacinių la- 
pelių dėl uosto. Viskas ten parašyta. 

Žuvų pardavėjas atsiduso. 

— Vėl tos kvailystės. Jie merijoje turėtų rūpintis prekiautojais, 
o ne uosto darbininkais. Patikėk manim, mes pirmieji pakratysi- 
me kojas, net anksčiau už žvejus... 

Nikolė jau tolo. Žilberas Letonderas buvo geriausias Djepo 
žuvų pardavėjas, bet kaip tikras kvailys palaikė laivų savininkus 
bei Djepo prekybos ir pramonės rūmus. Trumpai tariant, žmo- 

gus, balsuojantis už dešiniuosius... Nikolė sutiko, kad ji į viską 
žvelgia paprasčiau, bet Djepą ji matė šitokį. Dvi priešiškos stovy- 
klos. Nors ir turėjo furgoną pajūrio prospekte, bet niekada nesi- 
dėjo prie prekybininkų. 

Išdavikė! 

Dviguba išdavikė. Valgė žuvį iš priešiškos stovyklos. 

Nikolė žingsniavo jūros link. Mėgo sausą orą. Negūsingą 
vėją. Ir šurmulį pievoje. Čia jau kilo keliasdešimt mažų baltų pa- 
lapinių, jos rikiavosi į eilę vienodos lyg dvyniai, o virš jų pleve- 
no spalvingos viso pasaulio valstybių vėliavos. Kas dveji metai 
Djepas gyvendavo Tarptautinio aitvarų festivalio ritmu. Dangus 
jau buvo pilnas margų rombų, didžiulių nejudrių ratų, trikampių, 
brėžiančių glaustas kreives. Dar aukščiau plazdėjo kinų drako- 
nas, inkų kaukė, didžiulis mėlynas katinas, tuščiaviduris ratas, 
kuriame visu greičiu sukosi vėjarodis. Daugybė tariamų spalvotų 
žvaigždynų. 

Nikolė Vitral žingsniavo apimta lengvabūdiškos, šiek tiek 
nostalgiškos nuotaikos. Galvoje sukosi prisiminimai apie anks- 
tesnius festivalius. Djepas buvo pirmasis kurortas, kuris septy- 
niasdešimtųjų metų gale ėmė rengti aitvarų festivalį. Paskui šį 
renginį pasigavo visi didieji Šiaurės Europos vėjuoti smėlio pa- 
plūdimiai. 

Nikolė su Pjeru dalyvavo dviejuose pirmuosiuose festiva- 
liuose, 1980 metais ir 1982-aisiais. Du kartus po dešimt dienų 
prisiminimų. Šventinių. Ir pelningų. Jų kilnojamoji kepsninė pa- 
jūryje buvo to laikotarpio traukos vieta. Pirmojo festivalio metu 
jų marčiai Stefani nėštumas ėjo į pabaigą. Vis dėlto savaitgalį ji 
padėjo jiems. Kaip galėdama. Pjeras ir Paskalis, dėmesingi tėvas 
ir vyras, pasistengė ją įtikinti, kad liktų sėdėti ant kėdės, paaiški- 
no, kad šis savaitgalis būtų ypač netinkamas metas gimdyti! Ga- 
liausiai Emili gimė po kelių dienų, rugsėjo trisdešimtą, lyg būtų 
pasirūpinusi išlaukti... 

Tada įvyko oro lainerio tragedija... Paskui teismas. Pjeras 
Vitralis antrą festivalį matė 1982 metais, prieš užmigdamas Le 

Trepore lapkričio 7 dieną amžinu miegu, iš kurio niekada nebe- 
pabudo. Festivalis diktavo Nikolei savo ritmą lyg kraupus sim- 
bolis: gyvenimas ir mirtis laikėsi tik ant siūlo vėjo valioje. Tačiau 
Nikolė prekiavo iš furgono pajūryje per visas tas šventės dienas, 
nors Pjeras jai nebepadėjo. Ji neturėjo pasirinkimo, festivalis liko 
didžiausias jos pajamų šaltinis sykį per dvejus metus. 

Markas ir Emili buvo per maži, kad tai prisimintų. Jiems fes- 
tivalis buvo tik didžiulis savaičių savaitėmis lauktas karnavalas. 
Markui su virvelėmis rankose neblogai pavykdavo nustebinti se- 
serį. Kaimynas jam buvo padovanojęs milžiniško vabzdžio formos 
aitvarą, - raudonos ir auksinės spalvų, ilga kaspinais puošta uode- 
ga ir permatomais stiklinio popieriaus sparnais. Suprantama, savo 
aitvarą Markas pavadino „Laumžirgiu“, nes kartais dar taip būda- 
vo šaukiama Emili. Kvailiai. Pavyzdžiui, Djepo prekybininkai. 

Emili lakstė nežiūrėdama į dangų. Bėgo nuo stendo prie 
stendo aplankydama visas pasaulio šalis. Peru. Kiniją. Etiopijos 
plokščiakalnius. Mongoliją. Pusiaują. Jemeną. Kvebeką. Aitvaras 
kaip siūlas, nutiestas tarp visų planetos vaikų: šiek tiek vėjo, ir 
nieko daugiau nereikia. 

Menas prisijaukinti dangų, vien tik tam, kad pasidžiaugtum. 

Kilti vis aukščiau. Be keleivių, be keliautojų. 

Be nelaimingų įvykių. 

Po 1980-ųjų Nikolė niekada nebežiūrėjo į dangų taip, kaip 
anksčiau. Mažoji Emili sukardavo ne vieną kilometrą. Japonija. 
Malis. Kolumbija. Grįždavo žibančiomis akimis, bėgdama lyg H 
klasės furgonas „Citroen“. Visos pasaulio gentys skirdavo viena 
kitai pasimatymus jos pievoje. 

„Matei, močiute? Matei, močiute?“ 


Nikolė susijaudinusi paliko pajūrį. Šiais metais Emili pirmą 
kartą gyvenime nematys Djepo aitvarų. 


Nikolė užsuko į kepyklą. Bijojo išgyventi tokią pat sceną, kaip 
su žuvų pardavėju. Ji neklydo. 

— Batoną, Nikole? 

- Batoną. Ir vieną „Salambo“. 

— Tikrai? „Salambo ? Markas grįžo? 

„Salambo“ Mėgstamiausias Marko pyragaitis. Bent jau tada, 
kai jam buvo dešimt metų. Nikolė suvokė esanti juokinga, no- 
rėdama savo dičkį pamaloninti vaikystėje mėgtais skanumynais. 
Bet galiausiai jai tai teikė malonumą, o Markas buvo mandagus 
berniukas. 
poros valandų. Lėtais žingsniais ji perėjo Iškylų uostą ir pasuko 
link pakeliamojo tilto, jungiančio Polė kvartalą su miestu. Sala 
Djepo vidury. 

Nejučia prisiminė telefono pokalbį su Marku. Mėlynas Matil- 
dos de Karvil vokas. DNR testas, patikėtas jos vaikaičiui. Draudi- 
mas atplėšti močiutei skirtą voką. 

Bjaurybė! 

Nikolė turėjo sustoti. Tiltas pakilo leisdamas praplaukti nedi- 
deliam keleiviniam laivui, kuris plaukė pirmas su Nigerijos vėlia- 
va. Liko dar keli. Bananai? Ananasai? Egzotiniai augalai? 

Ko ji tikėjosi, ta Karvil? Kad ji aiškiaregė? Kad ji viena pagal- 
vojo apie DNR? Kad Krediulis Gran Diukas jos išlaikomas? Kad 
ji kaip niekur nieko paims Emili kraujo, o jos močiutė nė piršto 
nepajudins? 

Prie tilto išsirikiavo automobilių virtinė. Jūros kvapas, su- 
mišęs su automobilių išmetamosiomis dujomis, Nikolei sukėlė 
smarkų kosulį. Toji Karvil ne viską suprato! Gran Diukas nebuvo 
toks niekšas. Kad nekiltų pavydo, jis užsakė du DNR testus. Du 
mėlynus vokus. Kiekvienai močiutei po vieną. 

Nikolė pasuko galvą. Virš pajūrio namų skriejo didžiulis ai- 
tvaras, kinų drakonas. Ji nusišypsojo. Antrame savo komodos 
stalčiuje buvo padėjusi ir užrakinusi Gran Diuko patikėtą mėlyną 
voką. Tas testas - jos pačios kraujo palyginimas su Emili krau- 
ju - patvirtins Matildos de Karvil gautą rezultatą, kurį jai parveš 
klusnusis Markas. 


283 


Pakeliamasis tiltas pagaliau nusileido. Automobiliai nekan- 
travo. Nikolė vėl ėmė kosėti. 

Nikolė atplėšė voką 1995 metais. Ji taip pat turėjo atsakymą, 
jau bus treji metai, kai jį žinojo. 

Reikėjo apie tai pasikalbėti su Marku. Aišku, reikėjo. Šį vaka- 
rą. Ji dar galėjo išgelbėti gyvybę. Paskui būtų per vėlu. Žinoma, ji 
tai turėjo padaryti anksčiau. Lengva pasakyt. 

Šitoks atsakymas. 

Išsivadavimas? 

Galbūt... 

Jei sutiksi viską prarasti. 

1998 metų spalio 2 diena, 17 val. 11 min. 


Traukinys riedėjo palei Dviejų įsimylėjėlių krantą, nesusto- 
damas kirto Dvaro prie Senos geležinkelio tiltą, pravažiavo Pon 
de Laršo stotį. Markas net nejuto, koks šaltas lango stiklas, prie 
kurio buvo priglaudęs kaktą. Tik virš galvos užsidegė lempelę. 


Krediulio Gran Diuko dienoraštis 


Pirmieji paskutinio dešimtmečio metai buvo tarsi apmirę. 
Naujos viešnagės Turkijoje, Kanadoje; Auksinis ragas ir Šikuti- 
mi, aš jums saugau nostalgiškus atvirukus. Nepamiršau savo kas- 
metinių kelionių į Baisųjį kalną. Nazimas liko sekti lūšnos ištisas 
dienas. Tuščiai! 

Visiškai nieko naujo. Tada ėmiau jaustis prislėgtas. Jeigu rei- 
kėtų nustatyti datą, pasakyčiau šitą: tarp 1990-ųjų ir 1992-ųjų. 
Iliuzijų pabaiga. 

Sekdamas Žoržą Peletjė taip pat atsidūriau akligatvyje. Bena- 
mis išgaravo. Įsuktas nežinia kokios karuselės, tagados ar trau- 
kinio vaiduoklio. Grandinėlės kaina nebekilo. Sustojo ties septy- 
niasdešimt penkiais tūkstančiais frankų. 

Kam siekti daugiau? Aš gyvenau auksinį ar beveik auksinį at- 
sitraukimo metą. 

Jau nebedirbau su byla kokias tris savaites, kai man staiga 
paskambino Zoranas Radjičius. Skelbimai „Grandinėlė - 75 000 
frankų“ kiekvieną savaitę ir toliau pasirodydavo gal dešimtyje lai- 
kraščių, nes pinigai buvo pervedami avansu. 

— Krediulis Gran Diukas? 

— Taip... 

— Zoranas Radjičius. Perskaičiau jūsų skelbimą dėl premijos už 
pamestą auksinę grandinėlę. Manau, kad turiu jums informacijos. 

Įsivaizduojate mano reakciją? Buvau nepatiklus, nudegęs nuo 
to klastininko turko prieš daugelį metų, kitame gyvenime. 

— Jūs žinote, kur yra grandinėlė? 

— Taip... Tikiuosi... 

Nepaisant visko, buvau susijaudinęs. Krediulis. Mes nepa- 
taisomi! 


Po dviejų valandų mudu susitikome „Espadono“ bare Gė 
Liusako gatvėje. Abu užsisakėme alaus. Zoranas Radjičius ne- 
abejotinai panėšėjo į smulkų kvartalo sukčių, pakampių apgavi- 
ką, tokį nedvejodamas pasiųstum šunims šėko pjauti. Klausiau 
savęs, kaip jis gali sutvarkyti kad ir menkiausią reikalą su šitokiu 
kiaunės veidu, bėginėjančiu žvilgsniu, šitaip sušukuotais aukštyn 
ir priplotais prie pakaušio plaukais. 

Ar galimas daiktas, kad tas žmogus man pateiks įrodymą, 
vienintelį naudingą įrodymą? Grandinėlę, rastą ant Baisiojo kal- 
no prieš dvylika metų... Visa kita galėjo keliauti į šiukšliadėžę: 
akių spalva, pomėgis skambinti pianinu, kapas šalia lūšnos... 
Man ganėtų laikyti tarp pirštų tą prakeiktą papuošalą, ir aš viską 
sustatyčiau į vietas - stebuklingai iš lėktuvo išmestas kūdikis va- 
dintųsi Liza Roza de Karvil. 

— Na? - tariau aš, stengdamasis pasakyti kuo mažiau. 

— Vakar perskaičiau jūsų skelbimą. Nedažnai skaitau laikraš- 
čius. Pajutau tilt...* 


* Staigų postūmį (angl.). 

Zoranas žaidė savo žiedu su įspaudu. Su raidėmis ZR. Sida- 
briniu. Kas šiais laikais mūvi tokius žiedus? 

— Ir... 

Reikia leisti jam pačiam kalbėti. 

- Tai seni laikai. Jau beveik dešimt metų. Sakyčiau, 1983-ieji 
ar 1984-ieji. Man ją parodė pasigailėjimo vertas žmogelis. Ne- 
slėpsiu to nuo jūsų. Tuo metu aš truputį padėjau mėšle besivolio- 
jantiems žmonėms. 

Susidūriau su geruoju samariečiu... 

— Na, neslėpsiu ir to: kartais jiems pasiūlydavau narkotikų. 
Na, kaip čia pasakius... Pardavinėdavau. Tas žmogelis iš tiesų 
skurdo. Šiek tiek jį pažinojau. Jau kurį laiką trainiojosi kvarta- 
le. Nebeturėjo šlamančiųjų, nieko. Norėjo dozės už papuošalą. 
Grandinėlę. Auksinę, kaip jis sakė. Nieko sau, ar ne? 

Samarietis lyg niekur nieko žaidė savo žiedu. Lyg nesuvok- 
damas, kad žaidžia mano nervais. Arba jis buvo tikras sukčius, 
profesionalas, tikrino mano kantrybę. Jo koziris gal ir buvo tokia 
apgaviko išvaizda, nelabai gudraus, nuspėjamo iš pirmo žvilgs- 
nio, kad pašnekovas patikėtų esąs sumanesnis už jį ir galiausiai 
prarastų budrumą. 

Nepatekti į spąstus, jeigu jie paspęsti. Leisti vėl kalbėti jam 
pačiam. 

— Manau, kad jus domina to žmogelio pavardė, ar ne? 

O čia jam paprieštarauti: 

— To žmogelio vardą aš žinau. Bet ieškau įrodymų. Tikriau, 
grandinėlės. Septyniasdešimt penki tūkstančiai frankų už gran- 
dinėlę. Dėl kitko - derėsimės. 

Žiedas dingo dešinėje samariečio rankoje. Jis stipriai su- 
gniaužė kumštį. 

— OK. Noriu lošti. Ko gero, kalbame apie tą patį vaikį. Kiek 
už pavardę? 

Gerai. Žiedas pasirodė kairėje jugo rankoje. Kaip jis taip pa- 
daro, tasai niekšas? 

— Dešimt tūkstančių frankų, - tariau aš. - Už pavardę. Jeigu 
ji bus naudinga... 

— Netinka. Kaip aš žinosiu, kad tu manęs nemaustai? Pasa- 
kysiu pavardę, o tu atšausi, kad tikėjaisi ne tokios, ir dingsi. Aš 
liksiu išdurtas. 

Ne toks jau kvailas tas jugas. 

— OK, - tariau aš. - Rašiklį turi? 

— Taip... 

— Užrašysiu pavardę ant alaus padėkliuko. Tu irgi. Jei pavardė 
ta pati, laimėjai dešimt tūkstančių frankų. Ir tada varom toliau... 

Samarietis vaikėziškai nusišypsojo. Žiedas atsidūrė dešinėje 
rankoje. 

- Tinka. Tokius žaidimus mėgstu. 

Abu pasilenkėme prie savo kartoninių padėkliukų, kairiąja 
ranka pridengę stengėmės kaip tik įmanoma nuslėpti, ką rašome. 
Du vaikėzai, žaidžiantys bakalauro egzaminą. 

Laimikis vis dėlto dešimt tūkstančių frankų. 

Padėkliukus pakėlėme kartu. 

Žoržas Peletjė. 

Ant abiejų. 

Mane suvirpino drebulys nuo pakaušio iki strėnų. Kalba 
sukosi apie tą patį žmogų! Išties Žoržas Peletjė siūlė grandinėlę 
šiam sukčiui. Viskas sutapo. 

„Atsargiai, Krediuli! - šnibžtelėjo man vidinis balsas. - Ne- 
sikarščiuok. Per penkerius metus išmaišei Paryžiaus padugnių 
dangų ir purvą ieškodamas Peletjė. Gandai gatvėse sklinda grei- 
tai. Pats nesmalsiausias sostinės valkata turėjo žinoti žmogaus, 
kurio ieškai, pavardę. Susieti tai su skelbimėliu, žadančiu septy- 
niasdešimt penkis tūkstančius frankų, nesunku ir pirmam pasi- 
painiojusiam samariečiui...“ 

— OK, - tariau aš. - Laimėjai dešimt tūkstančių frankų. Už- 
tikrinu, viskas teisėta. Išrašysiu tau čekį... Palieku net savo padė- 
kliuką prisiminimui. Su Žoržo pavarde... 

Samarietis truputį susiraukė. Čekis? Be abejonės, nebuvo 
įpratęs prie tokių atsiskaitymų. 

— Matei grandinėlę? 

- Taip... Kiek už informaciją? 

— Dešimt tūkstančių, jei bus vertinga, - tariau. - Turi daugiau 
žinių? 

— Reikia pagalvoti. Ką nori sužinot? 

Žmogėnas, žaidžiantis su savo žiedu (dabar jis atsidūrė kai- 
rėje rankoje), galbūt turėjo šiokį tokį vietos burtininko talentą, 
užtat aš rankoje laikiau paskutinę kortą. Metai ir mane išmokė 
gudrumo. 

- Jeigu iš tiesų matei tikrąją grandinėlę, puikiai nutuoki, ką 
noriu sužinot! 

Jugas pažvelgė į mane kvailai šypsodamas. Neįmanoma at- 
spėti, ar jis dumia akis, ar ne; ar jis šaiposi iš manęs, mane ap- 
gaudinėja, ar yra vienintelis, paskutinis mano tyrimo liudytojas. 

- Sakai, dar dešimt tūkstančių? Už įrodymą? Galiu tavim pa- 
sitikėti? 

- Aš laikausi taisyklių. Jei turi informacijos, privalai tai pa- 
tvirtinti... 

Samariečio rankos sujudo. Praleido kirtį. Žiedas nukrito ant 
stalo. Jis susinervino. Arba tas stambus sukčius norėjo, kad tuo 
patikėčiau... Paėmiau savo alaus padėkliuką, rašiklį. Užrašiau. 

Lyza Roza. 1980 rugsėjo 27. 

Lygiai taip kaip skelbime. 

Pastūmiau kartoninį padėkliuką jam. 

— Ar tai buvo įspausta ant grandinėlės, patvirtini? 

Jugas pasitrynė rankas. Žiedas grįžo į pirmykštę vietą, ant 
piršto. 

- Gimimo data, atleisk, man nieko nesako. Prabėgo šitiek laiko, 
ir net tuo metu vargu ar atkreipiau į tai dėmesį. O vardas tas pats... 

„Sumautas tipas! - pagalvojau aš. - Dar vienas, ieškantis, kaip 


pasipelnyti...“ 

— „išskyrus, - toliau kalbėjo jugas tuo pačiu tonu, - išskyrus 
tai, kad, jei gerai prisimenu, rašyba buvo kitokia. Liza buvo užra- 
šyta su „i, O ne su „y“. 

Mano nugara pašiurpo nuo naujos elektros iškrovos. Radji- 
čius nepakliuvo į skelbimo spąstus! Vardas buvo parašytas klai- 
dingai norint įvaryti į kampą galimą grandinėlės padirbinėtoją. 

„Valdykis, po perkūnais!“ - pasakiau sau mintyse. 

— OK. Puiku. Laimėjai dar dešimt tūkstančių frankų. O gran- 
dinėlę galų gale paėmei iš Peletjė už paslaugas? 

Krediulis, žinau... Būtų per daug gražu. 

- Jeigu tuo metu būčiau žinojęs, kad jos vertė septyniasde- 
šimt penki gabalai... Aišku. Bet ne, Peletjė turėjo apsieiti be nieko 
su tuo savo kvailu karuliu, kurį laikė man pakišęs po nosimi. Nei 
mainų. Nei narkotikų. Grynaisiais, viskas. 

Jis pašaipiai pažvelgė į mane. 

- Arba čekis, pasitaikius progai... 

Mėšlas! 

— Tada Peletjė nuėjo su savo papuošalu? 

— Taip... 

- Paskui dar buvai jį sutikęs? 

— Niekada. Mano nuomone, jis buvo tokios sveikatos, kad se- 
natvės neturėjo sulaukti... 

Mėšlų mėšlas! 

Išrašiau čekį. Be sąžinės graužaties. Matildai de Karvil tie dvi- 
dešimt tūkstančių nieko nereiškė. Nors abejonė liko. Mano spąs- 
tus - „i, virtusią „y“ - bent kiek apdairesniam sukčiui nebuvo 
sunku pastebėti, nes Lizos Rozos de Karvil ir Emili Vitral vardai 
tuo metu mirgėjo daugybėje laikraščių. Su kruopele sveiko pro- 
to ir pasitikėjimo samarietis Zoranas galėjo labai lengvai laimėti 
dvidešimt tūkstančių frankų. 

Jo vikrios rankos čiupo čekį, jis atidžiai ėmė jį tyrinėti. Paga- 
liau patenkintas atsistojo. Atkišo man ranką, tą su žiedu. 

- Ačiū. Ką gi. Paskutinė smulkmena. Lauktuvių dovana. 

Mano kūnas pašiurpo it vištos oda. 

— Kokia smulkmena? 

— Dabar prisimenu. Aš nepaėmiau Peletjė siūlomo daikto dar 
ir todėl, kad grandinėlė buvo sutraukyta. Noriu pasakyti, kad jai 
trūko vienos ar dviejų grandelių. 

Aplink mane ėmė suktis baro kėdės ir staliukai. Dieve mano! 
Niekas. Niekas, be manęs ir Nazimo, negalėjo šito žinoti. 

1998 metų spalio 2 diena, 17 val. 29 min. 


Šį kartą traukinys Paryžius-Ruanas atvyko laiku. Sustojo prie 
perono tiksliai septynioliktą valandą trisdešimt minučių. Rua- 
nas-Djepas turėjo išvykti po aštuonių minučių. Apskaičiuota 
buvo kuo tiksliausiai, bet kai „Koralas“ vėluodavo, visi kiti pro- 
vincijos traukiniai išmintingai laukdavo, kol iš sostinės atvyks jų 
didysis brolis. Nuo to laiko, kai išvažiavo mokytis į Paryžių, Mar- 
kas ne vieną dešimtį kartų čia buvo persėdęs. Aštuonių minučių 
nė nereikėjo. Su gailesčiu užvertęs Gran Diuko sąsiuvinį, Markas 
skubiai pasuko į krautuvėlę, prekiaujančią sumuštiniais. Prieš jį 
laukė tik vienas žmogus. Markas nusipirko obuolinio pyrago ir 
butelį „San Pellegrino“. Nikolė šį vakarą jam, be abejonės, suruoš 
puotą, kaip ji viena mokėjo, bet iki to laiko Markas jau bus suvirš- 
kinęs kumpį ir sviestą, suvalgytus RER. 


Greitasis vietinis traukinys į Djepą buvo beveik tuščias. Po 
grūsties traukinyje Paryžius- Ruanas skirtumas atrodė stulbina- 
mas. Markas įsitaisė prie lango, kaip buvo pratęs. Vagone, be 
jo, sėdėjo tik du keleiviai. Paauglys su grotuvu bei ausinėmis ir 
stambus vyras, kuris miegojo užėmęs dvi sėdynes, tačiau ir į jas 
vos tilpo. 

Markas nulenkė pilką staliuką priešais save, pasidėjo ant jo 
maišelį, paskui iš kuprinės ištraukė Gran Diuko dienoraštį. Jam 
liko skaityti daugiausia dvidešimt puslapių. Paskui jis galbūt pa- 

darys išvadas. Vėl pagalvojo apie Lili žinutes, bet prieš akis dar 
buvo vakaras ir naktis, kad viską išspręstų. 


Perone nervingai sušvilpė stoties viršininkas. 

Markas instinktyviai pasuko galvą. Sustingo priglaudęs kaktą 
prie stiklo, lyg per galvą trenktas. 

Tai buvo ji. 

Gležnas siluetas metė piktą žvilgsnį į stoties viršininką, iškošė 
pro dantis kelis įžeidimus ir įšoko į jau beveik važiuojantį traukinį. 

Malvina de Karvil. 


Markas ilgai stebėjo sustumiamas dvivėres duris į savo kupė. 
Bergždžiai. Malvina tikriausiai kur nors pasislėpė, bet Markas 
neturėjo jokio noro jos ieškoti. Neketino leistis užspeičiamas 
kaip vaikėzas antrą kartą. Jam buvo likę perskaityti tik dvide- 
šimt puslapių. 

Paskui užsiims ta pamišėle. 


Krediulio Gran Diuko dienoraštis 


Palikau Zoraną Radjičių „Espadone“ beveik įsitikinęs: tas 
smulkus gatvės sukčius man sakė tiesą! Kuo ilgiau apie tai gal- 
vojau, tuo labiau viskas siejosi. Žoržas Peletjė, apsigyvenęs toje 
lūšnoje, 1980 metais gruodžio 23 dieną tapo tiesioginiu Baisiojo 
kalno tragedijos liudytoju. Jis pirmasis priėjo prie sudužusio lėk- 
tuvo. Akis į akį susidūrė su stebuklingai išsigelbėjusiu kūdikiu. 
Iki atvykstant gelbėjimo tarnyboms, tas nuskurėlis grobikas pa- 
čiupo auksinę grandinėlę. 

Sekat paskui mane? Vadinasi, stebuklingai išsigelbėjęs kū- 
dikis, išsviestas iš lėktuvo, buvo Liza Roza de Karvil... Dabar tai 
buvo beveik tikra. Beje, visa problema buvo tas „beveik“... Kadan- 
gi, nors ir kaip atrodytų, Zoranas Radjičius galėjo visa tai išgal- 
voti, nes buvo patyręs apgavikas. Turėjo daug metų tam reikalui 

blizginti... Vėl grįžtame į išeities tašką: viskas buvo tik spėlionės, 
tvirtos, pagrįstos, tačiau tik spėlionės. Jokio galutinio tikrumo... 

Spėlionės... Įtarimai... Akivaizdūs dalykai... Pluoštas sutapi- 
mų... Vadinkite tai, kaip norite. Galiausiai aš jums viską papasa- 
kojau, apie bylą jūs žinote tiek pat, kiek aš. Susigaudykit patys! 

Kad būčiau sąžiningas, prisipažinsiu - liko tik vienas daly- 
kas, apie kurį jums dar nekalbėjau. Beje, ne tiek dalykas, kiek 
jausmas. Jausmą itin sudėtinga paaiškinti, daug sudėtingiau nei 
aprašyti tyrinėjimus ant Baisiojo kalno arba atpasakoti pokalbį 
su liudytoju. Kad viską jums atskleisčiau, pasakysiu, kad netgi 
ėmiau manyti, jog visi šie surinkti įrodymai: grandinėlė, kapas, 
drabužėliai iš Didžiojo turgaus, - verti ne daugiau kaip sendaik- 
čiai, išmesti į šiukšlių dėžę. Tas pat ir dėl akių spalvos ar gabu- 
mų muzikai. 

Tiesa buvo kitur, tiesa rėmėsi jausmu. Tiksliau, santykiais. 

Markas ir Emili. 

Manau, laikas prabilti apie keistus jų santykius. Vargšai vaikai 
čia nieko negalėjo pakeisti. Gyvenimas nusprendė už juos. 


Kad ir kokia geranoriška, Nikolė buvo per toli. Per toli nuo 
jų, - noriu pasakyti, per daug nutolusi nuo Marko ir Emili. Dar- 
bas, dienos, naktys ir savaitgaliai. Kasdienybė. Amžiaus skirtu- 
mas. Nėra mamos, kuri auklėtų Marką ir Emili. Nėra tėčio. Ne- 
bėra ir senelio. Suprantama, kad Emili ir Markas tapo artimi. Dvi 
šviesiaplaukės galvos. Du angelo veidai, tinkami reklamai. O vis 
dėlto jie buvo tokie skirtingi... 

Na, pradedu. Žinau, kad Lili ir Markas skaitys šias eilutes. 
Pamėginsiu laikytis garbingai. Šiaip ar taip, nebesužinosiu jų 
vertinimų. 

Markas... Žydros akys, tarsi klydinėjančios tolimuose hori- 
zontuose, tarsi nukreiptos į auksinį Djepo piratų amžių. Akys - 
sirenų gaudyklės. Tačiau Markas netikras svajoklis. Jis tiesiog 
myli savo namus, savo kvartalą, savo draugus, savo močiutę... 
O ypač Emili. 

Markas tiesiog myli tai, ką pažįsta, tokia meile, kuri laikui bė- 
gant auga kartu su dideliu kilnumu... Tarno kilnumu. Santūrusis 
Markas. Drovusis Markas. Tylusis Markas, tarsi. 

Tačiau Paryžiaus midinečių* dievaitis, jeigu Djepo licėjaus 
mokines galima prilyginti Paryžiaus darbininkėms. Abejingas 
dievaitis. Nuo tos dienos, kai su juo susipažinau, kai pradėjau jį 
stebėti kaip kruopštus tyrėjas, pamačiau, kad Markas turi tik vie- 
ną siekį - atsiduoti Emili, būti jai ir brolis, ir tėvas, ir senelis. Tas, 
kurio jai trūksta. Jos priedanga. Jos žaibolaidis. Jos skėtis. 

Jos rojus. 

Mažoji Emili jam atsilygindavo tuo pačiu. Ji užkrėsdavo gy- 
vastingumu kiekvieną sutiktąjį. Išskirtinio grožio. Tai yra išsi- 
skirianti iš aplinkos: užsidarančių gamyklų, plytų ir silicio sienų, 
nutekamųjų griovių. Graži kaip visa kita - saulėlydžiai Djepo pa- 
plūdimyje, ruduo Arko miške. Vaivorykštė virš uolų. 

Kaip paklydusi peteliškė. Kaip laumžirgis, jei taip norite... 

Emili praplėsdavo Vitralių namuko gyvenamąją erdvę kelis- 
syk, gal dešimt kartų, tiesiog ją pripildydama muzikos, Šopeno ar 
Sati melodijų, priversdama ją kilti aukštyn virš uolų kaip laimės 
balioną, paskui susprogdindama jį juoko pliūpsniu. 

Kai nusimindavo, savo liūdesį išsklaidydavo muzika. 

Pasiklydęs vabzdys. 

Tiktai kitokia. Ne išdidi. Vieniša. Be to - ne visada. Emili ne- 
sivaržydama rėkaudavo Moriso Tumyro stadiono tribūnose po 
kiekvieno šiurkštaus Marko puolimo. Nedvejodama apsiaudavo 
sportbačius, kad nubėgtų savo dešimt kilometrų, dar šešis raižytu 
slėniu ir penkis šimtus metrų įkalne. Djepas-Purvilis-Varanžvi- 
lis-Piuji. 

Didelė miesto saulė. Kai buvo mergiūkštė, aš taip pat nuo jos 
sutirpdavau. 

Krediulis dėdulis. 


* Midinetė - paryžietė darbininkė. 

Trijų mėnesių ji vos neprarado gyvybės, todėl nešvaistė gy- 
venimo nė trupinėlio. Be to, ji irgi didžiavosi savo Marku. Savo 
angelu sargu. Savo šviesiaplaukiu angelu... 

Markas ir Emili labai anksti sužinojo, kad juodu ne brolis ir 
sesuo. Bent jau ne tikri giminės. Ne tokie kaip kiti. Nikolės Vitral 
pavydžiai saugoma paslaptis išaiškėjo per pertrauką darželyje. 
Tėvai kalba, vaikai kartoja. Iškreipia. 

Polio Lanževeno mokykloje vaikai sugalvojo tokį žaidimą: 
bėgdavo apie Emili nuleidę galvas, plačiai išskėtę rankas ir mėg- 
džiodavo variklio ūžesį; sukdamiesi apie save vaizduodavo lėktu- 
vą, patekusį į suktuką ir iškrypstantį iš kelio už kelių centimetrų 
nuo jos. Tai buvo mėgstamiausias Polio Lanževeno mokyklos 
kiemo žaidimas, vaikai baigdavo jį išsitiesdami ant asfalto prie 
aikštelės, atseit pakirsti mirties. 

Markas nepavargdamas sukdavosi apie Emili žaisdamas nai- 
kintuvo pilotą. Būdamas keliais centimetrais aukštesnis, kaip 
koks King Kongas ant kupolo, stumdydavo kvailus lėktuvus, ku- 
riuos tik pasiekdavo. Net bausdavo. Bet viskas vėl prasidėdavo iš 
naujo. 

Markas ir Emili iš tikrųjų niekada nebuvo brolis ir sesuo. 
Augo persmelkti abejonės. 

„O, įsimylėjėliai!" - per pertraukas kieme iš jų šaipydavosi 
švelnesni nei lėktuvus žaidžią vaikai. 

Taip, jie mylėjo vienas kitą. Tai krito į akis. Bet kokia gi meile? 

Manau, kad Markas ėmė kelti šį klausimą sulaukęs kokių de- 
šimties metų. Nuo pat gimimo, nuo to nelaimingo įvykio juodu 
su Emili miegojo viename kambaryje. Jis apačioje, Emili viršuje, 
dviaukštėje lovoje. Nikolė jiems kaip galėdama padėjo. Tad vėliau 
Markas mažąjį kambarėlį, kuriuo dalijosi su seseria, pasiliko sau 
vienam, o Emili šiaip taip įsitaisė močiutės kambaryje. 

Nikolė tvarkėsi savomis priemonėmis. Ir sėkmingai, beveik 
visada. 

„Kokia meile?“ - klausiau aš. 


296 


Prisipažįstu, mėginau eiti toliau. Šnipinėjau juos kaip niekin- 
giausias paparacas. Nazimui į rankas įdaviau telėobjektyvą. Tuo 
atveju, jeigu... 

Veltui. Jausmai neatsispaudžia juostose. 

Jie vieni žino atsakymą. Ir dar... 


Bet ne... 

Net mokslas man nepadėjo. 

Tai atsitiko truputį vėliau. 

Lili buvo penkiolikos... 

DNR testas... Tas prakeiktas DNR testas. 

Šito neišvengiau. Neabejojau, kad Matilda de Karvil jo galų 
gale pareikalaus, galų gale mes į šalį savo bioetiką ir panorės 
prakalbinti genus. Nepaisydama Dievo, nepaisydama savo tikė- 
jimo. Ji norėjo žinoti. Tai žmogiška. Stebuklas, kad ji taip ilgai 
tam atsispyrė. 

Aš nesijaučiau išdidus. Labai bijojau. Įsivaizduokite save 
mano vietoje - penkiolika tyrimo metų nereiškė nieko palyginti 
su trimis kraujo lašais mėgintuvėlyje. 

Kaip gaila! Kiauliškas mokslas! 


„227 


Gran Diuko žodžiai šokinėjo Markui prieš akis. 

„Kokia meile? Jie vieni žino atsakymą. Ir dar...“ 

Pro jo akis slinko banguotas Ko krašto gamtovaizdis. Ir aukš- 
tos įtampos linijos nuo atominės jėgainės, kurios kryptimi iki 
Djepo važiavo traukinys. 

„Kokia meile?“ 

Ką tas senas seklys, šnipinėdamas su savo varganu teleobjek- 
tyvu, galėjo suprasti? Kas galėjo suprasti? 

„O, įsimylėjėliai...“ 

Vaikų šauksmai tebeaidėjo Marko ausyse. Kaip ir variklio 
ūžesys, blogai mėgdžiojamas tų snarglių. 

„O, įsimylėjėliai...“ 
Lili, kur tu? 


Markas nebenorėjo skambinti į naują kliniką. Dar vieną. Tuš- 
čias darbas. 

„O, įsimylėjėliai...“ 

Kas dar žinojo, be jų? Kas žinojo jų paslaptį? 

Niekas. To nei Gran Diukas, nei kas nors kitas neužrašė jo- 
kiame sąsiuvinyje. 

Nepraėjo nė du mėnesiai. 

Rugpjūčio 16-oji. 

Lili dar nebuvo sukakę aštuoniolika metų. 

Markas užsimerkė. 

Nuo to laiko dar nebuvo praėję du mėnesiai. 

1998 metų rugpjūčio 16 diena, lygiai 18 val. 


Beprotybė, pagalvojo Markas. Bėgioti pačiame rugpjūčio vi- 
duryje. Popietė ėjo į pabaigą, bet dar tvyrojo beveik trisdešimties 
laipsnių karštis. Išskirtinis Normandijos karščių laikotarpis! 

Lili atkakliai laikėsi savo. Pritūpusi ant slenksčio į Pošolio 
gatvę varstėsi sportbačius, tarsi jai būtų niežėję sparnai. Markas 
atsiduso. Nenorom nusviedė į šalį drobinukus virveliniais padais 
ir nuėjo ieškoti sportinių batelių. Suskambo linksmas Lili balsas: 

- Į kelią, tinginy! 

Šviesius plaukus žydra gumele ji buvo susirišusi į arklio uode- 
gą. Markui labai patikdavo, kai Lili plaukus susišukuodavo aukš- 
tyn. Veidas atrodydavo didesnis, kakta aukštesnė. Tai suteikdavo 
jai beveik princesės grakštumo. Lili baigė ruoštis. Šokinėjo prie 
durų. Nekantri. 

— Paskubėk! 

- Gerai... 

Kai Lili gavo aštuoniolika iš sporto per bakalauro egzaminus 
kroso rungtyje, ji pamėgo bėgimą. Bėgiojo visą pavasarį, - kas 
savaitę dar penkios valandos treniruočių pilvo raumenims, - su 
Marku kaip treneriu. 

Tas nervinosi, negalėjo rasti kairiojo sportbačio. 

— Jeigu tu nenori eiti... 

— Noriu... noriu. 

Lili paėmė butelį mineralinio vandens ir atvertusi galvą ėmė 

gerti iš kakliuko. Maža vandens srovelė nutekėjo lūpomis, sma- 
kru, kaklu. Markas nusuko žvilgsnį. Susijaudinęs. Vėl. 

— Už kibirų. Noriu pasakyti, ten tavo sportbatis. 

- Ačiū. 

Markas negrabiai pradėjo varstytis batą. Lili buvo apsivilkusi 
Serdžo Takinio sportinį kombinezoną. Baltos ir alyvinės spalvų. 
Panašų į olimpinės triatlono nugalėtojos kombinezoną. Milžiniški 
pinigai už kelias elastinio audinio skiautes. Apgulę šortai kaip an- 
troji oda. Viršus per daug priplojęs Lili krūtis, bet užtat aiškiai iš- 
ryškinęs jos plokščią pilvą, juosmenį, vos įrudusios odos struktūrą. 

— Gerai! Einam? 

Markas nejučia sujudėjo. 

Bloga nuojauta? Sunki šios rugpjūčio šešioliktos dienos kai- 
tra? Tykus oras be vėjo? Lili tonas? Linksmas? Per daug linksmas? 

Pirmieji žingsniai visada sunkiausi. Jie kirto Polė kvartalą, 
pakeliamąjį tiltą, pasuko palei betoninį molą pajūryje, paskui 
įkalne sausu keliu ėmė kilti iki Pilies muziejaus. 

Lili visada bėgo priekyje. Markas derino savo žingsnius su jos 
žingsniais. Jie prabėgo pro golfo aikštelę, futuristinės architektū- 
ros licėjų uolų papėdėje. Lili vylingai pamojavo licėjui ranka, lyg 
sakydama iki pasimatymo. 

Dabar jie gerą kilometrą bėgo lygia vietove iki Purvilio. Žingsnį 
galėjai daryti platesnį. Staiga pasukus už posūkio atsivėrė panora- 
ma. Nedidelis nuostabus saulės nutviekstas virš uolų kybantis Pur- 
vilio slėnis. Leidžiantis žemyn Lili ėmė bėgti dar greičiau. Žmonės 
ant molo, turistai terasose, paplūdimyje atsisukdavo jai prabėgant. 
Ypač vyrai, pavergti šios šviesiaplaukės lieknos merginos aptemp- 
tu kombinezonu trumpo pasirodymo. Užhipnotizuoti ritmiško jos 
ilgų nuogų kojų mostų tarsi nepaliaujamo sieninio laikrodžio vari- 
nės švytuoklės švytavimo. Markas prisiėmė jos apsauginio vaidme- 
nį. Žvalgėsi lyg seklys trijų šimtų šešiasdešimties laipsnių kampu. 
Dar truputis, ir būtų bėgdamas padėjęs ranką Lili ant peties. 

Buvo pripratęs prie geidulingų vyrų žvilgsnių į Lili, bet vis 
tiek pavyduliavo. Penki šimtai metrų Purvilio pajūriu buvo grei- 

tai įveikti, jie jau ėmė kilti į Varanžvilį, pačiu stačiausiu keliu, ge- 
riausiai apsaugotu nuo vakarų vėjo... Šlaitas, kur slėpėsi gražiau- 
sios vilos, sykiu ir dėl reginio, ir dėl klimato... Koks šimtas metrų 
kalvota vietove! 

Lili jau ilso. Markas bėgo iš paskos nejusdamas nuovargio. 
Tolumoje jis pamatė laukinį Si slėnį. Ypač stengėsi ilgam neįremti 
žvilgsnio prieš save. Tiesiai prieš save. 

Lili šlaunys judėjo jo akių aukštyje, siūbuojančios, šokuojan- 
ČiOS, gyvos. 

Mergina jį jaudino. Ar pati tai suprato? Paskutinis posūkis, ir 
įkalnė pagaliau bus įveikta. Markas pagreitino žingsnį, atsidūrė 
Lili aukštyje. Juodu ėmė bėgti vienas šalia kito. Lili pasuko galvą 
į Marką. Šypsanti. Linksma. 

Tokia graži. 

Marką apėmė jaudulys. Ne pirmą kartą. O ne! Bet stipresnis, 
smarkesnis nei kada nors anksčiau. Kelias buvo apylygis kokius 
keturis ar penkis kilometrus iki Varanžvilio jūrininkų kapinių, 
jų tikslo. Varanžvilis - miškingiausia Albatro pakrantės komuna, 
šešėlis buvo malonus. Jie aplenkė Ango dvarą, Mutjė gėlių parką 
vis bėgdami šalia, nepaisydami automobilių, kuriems buvo sun- 
ku juos apvažiuoti. 

Kai liko du šimtai metrų, Lili dėjosi pradedanti spurtą. Mar- 
kas jai leido atsiplėšti penkis metrus. Neturėjo leisti... Nuoga Lili 
nugara tekėjo prakaitas. Lašai kapsėjo iki pat juosmens. Oda 
ir perlai. Kaip džiaugsminga versmė, Markui kelianti tik vieną 
norą - panardinti joje lūpas. 

Jam reikėjo nusiraminti. Ypač nusiraminti. 

Markas paspartino žingsnį, juokdamasis aplenkė Lili ir sulėtino 
tik prieš galą, kad atbėgtų lygia greta su ja. Lili išsekusi griuvo ant 
pievelės. Markas vėl nusuko akis nuo tysančio saulei atviro kūno. 

Jis nuėjo, pastūmė jūrininkų kapinių vartus. Po kelių sekun- 
džių Lili jį pavijo. Jie nebuvo vieni, toli gražu. Po mažas kapinaites 
vaikštinėjo geros dvi dešimtys turistų, ieškojo Žoržo Brako kapo, jo 
vitražo bažnyčioje, pozavo prašmatnios panoramos fone. Djepas. 

Krielis. Le Treporas. Visa pakrantė iki negyvos uolos O, Pikardijoje. 
Kiek įsimylėjėlių porų svajojo susituokti čia? Šioje žavioje 
smiltainio bažnyčioje, kabančioje žalumoje tarp dangaus ir žemės. 

Markas pats... Apie ką jis svajojo? 

Nuvijo kvailas mintis. 

— Grįžtame? 

Jis sužinojo, kad uola čia sėda labiau nei kur kitur. Apačioje 
viskas buvo suirę. Kreidą paplovė vanduo. Trapu. Vieną dieną vis- 
kas nugarmės į jūrą. Bažnyčia. Kapai. Kryžiaus keliai iš smiltainio. 

Viskas. Į vandenį. Paskui, po dviejų dienų, juos nušluos potvynis. 


Lili gurkštelėjo iš čiaupo prie kapinių vartų ir jau bėgo tolyn. 

Markas klusniai nusekė iš paskos. 

Priešais važiavo nenutrūkstamas turistų automobilių srautas. 
Siauras kelio pakraštys vingiavo virš apsodinto rūpestingai pri- 
žiūrimo šlaito, todėl bėgti greta šį kartą buvo neįmanoma. Mar- 
kas turėjo sekti Lili pėdomis, turėjo ryžtis vėl stebėti priešais švy- 
truojančią šlapią nuo prakaito nugarą, riestą užpakalį, aksominį 
sprandą su šviesiais pūkeliais. 

Vis dėlto jam nederėjo to daryti. 

Kodėl? 

Kodėl? - rėkė balsas jo galvoje. 

Nebežiūrėti į nieką. Nukreipti dėmesį vien į savo širdies rit- 
mą, į savo žingsnius. Būti vien bejausmiu robotu. 


Jie vėl leidosi į Purvilį. Gražiosios epochos dvarai mirgėjo rung- 
tyniaudami baroko fantazija. Umai Lili pasuko į kairę Ptitaji tarpeklio 
link. Kybančio virš uolų slapto slėnio gale buvo mažas paplūdimys, 
žinomas tik nuolatiniams lankytojams... Be abejonės, tą rugpjūčio 
16 dieną jų vis dėlto buvo daug. Markas vėl pakilo į Lili aukštį. 

— Kur bėgame? 

Lili žvilgsnis spinduliavo. 

— Užgaida! Kas mane myli, seka paskui mane! 

Ji vėl pasuko. Į dešinę. Į patį mišką. Kelio nebeliko, tik reta 

gluosnių giraitė. Už dviejų šimtų metrų juodu išniro iš miško. 
Aplenkė balą, telkšančią jiems po dešinei. Tikriausiai pateko į 
ūkį. Lili toliau bėgo lauku nesislapstydama. Dideliais žingsniais. 

Jie gana stačiu šlaitu ėmė leistis prie jūros. Lili nesustojo. Virš 
jų pievoje ganėsi karvės ir žiūrėjo į juos. Lyg nustebusios, lyg iš- 
sigandusios. 

Jokio ūkininko nesimatė. Lili bėgo palei elektrinę užtvarą. 
Matyt, žinojo. Markas pasistengė susikaupti, jo mintyse pralėkė 
pakrantės tako GR 21, kuriuo taip dažnai žirgliojo, topografinės 
nuorodos. Jie pasuko į šiaurę nuo Ptitaji tarpeklio. Taigi, kiek pri- 
siminė, jie turėjo kirsti „Sudegusios pušies“ ūkį, paskui Mordalio 
ūkį. Dabar Markas nebeabejojo, kur jie bėga: į Mordalio prieplau- 
ką, apie kurią žinojo tik iš žemėlapių. Tai buvo viena iš tų turis- 
tams nepasiekiamų įlankėlių, pasislėpusių nuo kitų prieigų prie 
jūros. Privatus paplūdimys, skirtas tik šių vietų savininkui vals- 
tiečiui, kuris, be abejonės, čia niekada nė kojos nebuvo įmerkęs. 

Kybantis slėnis ties paskutiniais dvidešimt metrų iki jūros 
buvo įgriuvęs. Molis, išėjęs į žemės paviršių, ochriniais liežuviais 
tekėjo į jūrą. Jie turėjo įveikti dešimties metrų skylę, kurią nesun- 
kiai perlipo. Dėl jos paplūdimys buvo visiškai nematomas iš laukų. 

Lili paslydo ant molio. Jos ilgos kojos ir Serdžo Takinio oda 
išsitepė raudonu purvu. Ji stovėjo ant pakrantės akmenukų. Išdi- 
di. Pergalinga. 

Markas be vargo sekė paskui ją. Jūra pradėjo po truputį slūgti, 
atlaisvindama gerus tris metrus smėlio už akmenukų. 

Lili ištraukė žydrąją gumytę iš plaukų, ir jie pasileido auksi- 
niu kriokliu. Markas suvirpėjo. 

— Beprotiškas poelgis! - tarė Lili žaviai patempusi lūpą, tarsi 
atsiprašydama. - Neriam kartelį? 

Markas neatsakė. Nustebęs. Sunerimęs. Jo vis neapleido bloga 
nuojauta. 

- Pirmyn, - toliau kalbėjo Lili. - Aš permirkusi prakaitu! 
Sykį, kai toks gražus oras. Tai gražiausia vasaros diena! 

Lili sakė tiesą. Bent jau iš meteorologinės pusės. 

Jūra rami. Karšta. Smėlis. Tyla. 

Vieni du. 

Kaip atsispirti 

Šiaip ar taip, Lili nelaukė Marko atsakymo. Sportbačiai nu- 
skrido ant pajūrio akmenėlių. Mergina nėrė į vandenį. Triatloni- 
ninkės kostiumas buvo pritaikytas tiek bėgti, tiek plaukti. Markas 
vilkėjo plačiais Tulūzos stadiono spalvų sportiniais marškinėliais 
ir ilgokomis drobinėmis kelnaitėmis. Marškinėliai nukrito ant 
akmenų šalia sportbačių. Kelnaitės sušlaps. Tuo blogiau. 


Jie plaukiojo apie valandą. Protingai. 

Markas pradėjo peikėtis. Lili kūnas susiliejo su pilku Laman- 
šo vandeniu. Jie plaukė čia brasu, čia krauliu vienas šalia kito, 
laimingi, sutardami. 

Lili kaip visada neklydo. Pasidavė maloniai užgaidai. 

Ką jis įsivaizdavo? 

Spąstus? 

Iškreiptas jo protas kūrė visokius paveikslus... 


Jo mintis užpylė vandens pliūpsnis. Kvatodama Lili dar kartą 
aptėškė jį vandeniu. 

Jis atsakė tuo pačiu. Lili neva ėmė protestuoti, leido Markui 
nuplaukti, paskui grakščiu klubų judesiu užplaukė jam ant nuga- 
ros ir panardino jo galvą į vandenį. Markas neatsilaikė, nors Lili 
nelabai spaudė. 

Jis atgavo kvėpavimą iškosėjęs sūrų vandenį. Lili kvatodama 
buvo aplenkusi jį dviem metrais. 

— Neee... 

Markas iš pradžių sugriebė Lili už pėdos. Ji neįtikinamai už- 
protestavo: 

— Taip nežaidžiama! 

Jis ją truktelėjo artyn. Markas dažnai šitaip žaisdavo su Lili 
muiliname mažutės vonios vandenyje, kai juodu buvo vaikai. 
Tvirta vaikino ranka sugriebė Lili per liemenį. Ji buvo lengva 

kaip plunksnelė. Lateksu aptemptos Lili šlaunys prisispaudė prie 
Marko stuomens. 

— Tu sukčiauji... 

Lili tebesijuokė. 

Pakėlęs ranką Markas ją griebė už alkūnės, už peties. Švelniai, 
nesukeldamas skausmo ją stumtelėjo kelis centimetrus. Pasinau- 
dojo savo svoriu ir iškilo, o Lili tuo tarpu nugrimzdo į vandenį. 
Lili krūtinė prisispaudė prie Marko pilvo ir dar labiau paniro. Pe- 
čiai, paskui merginos veidas užmerktomis akimis, kad nepatektų 
druskingo vandens, pračiuožė palei jo stuomenį. 

Papildomas metras po vandeniu. 

Lili veidas prisiglaudė prie Marko kelnaičių audinio. Burna 
netyčia palietė vaikino organą. 

Markas pajuto erekciją. 

Didžiulę. 

Kaip kitaip galėjo būti? 


Tolumoje, aliejinėje jūroje, iš Djepo uosto Niuheiveno krypti- 
mi išplaukė savaeigis transporto priemonių keltas. Jam pavymui 
judėjo keli balti trikampiai, greičiausiai žuvėdros arba maži bur- 
laiviai, iš tokio nuotolio buvo sunku įžiūrėti. 

Lili ir Markas nesikalbėjo. Pamažu yrėsi paplūdimio link. 
Smėlis buvo pradžiūvęs. Lili išsitiesė ant pilvo. 

- Truputį pasidžiovinsiu, kol susiruošime grįžti, gerai? 

Tai buvo vieninteliai žodžiai, ji juos ištarė sutrikusiu balsu. 
Nauju balsu, tarsi po mutacijos. Suaugusios moters balsu. Mar- 
kas sėdėjo susigūžęs, rankomis apsikabinęs sulenktus kelius, akis 
įsmeigęs į horizontą. 

Kiek laiko tai truko? Kelias minutes? Valandas? 


Keltas, pasukęs Anglijos link, seniai dingo iš akiračio, o žuvė- 
dros ar burlaiviai grįžo į uostą. Jūra atrodė tuščia kaip dykuma. 

Lili staiga atsistojo. Tylėjo. Markas matė tik jos šešėlį ant 
smėlio. Sukryžiavusi rankas ji vienu judesiu nusitraukė viršuti- 

nę kombinezono dalį. Atsargiai patiesė ant smėlio, lyg norėdama 
išdžiovinti. Kai pasilenkė, Markui nereikėjo net pasukti galvos, 
kad pamatytų, kaip ant smėlio išryškėjo abiejų jos krūtų apribai. 
Mažų ir stangrių. Kaip geišos šešėlių teatre. 

Tarsi šito buvo per maža... 

Lili rankos slinko žemyn. Šešėlis bangavo lyg jai šokant. Iš 
pradžių audinys slydo pamažu, milimetras po milimetro. Pasi- 
matė antroji oda. Mergina keitė odą. Audinys nukrito ant smėlio. 

Tarsi negyvas kailis. Glebnus. Nereikalingas. 

Markas stebėjo juodą nejudantį šešėlį, išmargintą tūkstan- 
čiais šviesių taškelių. Šešėlis liko toks pat kaip ir anksčiau. Tas 
pats liemuo, tos pačios kojos, tos pačios šlaunys. Siluetas buvo 
toks pat tiek su antrąja oda, tiek be jos. 

O vis dėlto. 


Lili vėl atsigulė. Ir šį kartą ant pilvo. 

Markas laukė valandas, minutes. 

Niekas neatėjo jam į pagalbą, nei burė horizonte, nei pasikly- 
dęs turistas, nei piktas ūkininkas. 

Lili pajuto karštą Marko ranką ant strėnų. Nuo prikibusio 
smėlio rankos oda atrodė šiurkšti. Lili suvirpėjo ir atsisuko. 

Kam kitam ji galėjo padovanoti savo aštuoniolika metų? 


Markas atsimerkė. Buvo išpiltas prakaito. Pro stiklą jam į veidą 
bloškėsi nepabaigiama virtinė aukštosios įtampos elektros stulpų. 

Nejučia atsitraukė nuo lango. 

Ar jis buvo pabaisa? 

Markas striukės kišenėje juto mėlyno laboratorijos voko dvi- 
dešimties gramų svorį. DNR testas. 

Ar jie buvo pabaisos? 

Atplėšti. Sužinoti. Turėti įrodymą... 

Atsidarė vagono durys, ir įėjo Malvina de Karvil. 

1998 metų spalio 2 diena, 17 val. 49 min. 


Karštas vanduo kaip lietus sruvo ant nuogo Lili kūno. Ji už- 
simerkė po srove mėgindama atgauti šiek kiek giedrumo. Bent 
jau ramybės. Ranka aklai suspaudė minkštą antiseptinio muilo 
kriaušę. Kone isteriškai trynėsi kūną: krūtinę, pilvą, gaktą. Bal- 
tas, pieniškas kremas lašėjo ant kojų. Lili ilgai plovėsi muilą. 
Stengėsi būti kuo švaresnė. Bent jau iš išorės. Išlaikyti išorinį 
padorumą. 

Galiausiai išėjo susisupusi į didelį baltą rankšluostį. Ant froti- 
nio audinio nuo plaukų lašėjo vanduo. Lili atgalia ranka nušluos- 
tė aprasojusį veidrodį. Neaiškus atvaizdas ją išgąsdino, tarsi jos 
veidą būtų pakeitęs nepažįstamos moters veidas. Veidrodžio pa- 
mėklę vėl užklojo šlapgariai. Lili smarkiai, per daug smarkiai, iki 
kraujų ėmė valytis dantis. 

Ką tik gatvėje, ties Šuazi prospekto sankryža, buvo išsivė- 
musi. Ant šaligatvio su trenksmu išpylė vidurių turinį: rusišką 
degtinę, škotišką viskį, tekilą... Prie nutekamojo griovio krašto ją 
keturpėsčią užtiko jaunas policininkas. Padavė jai savo popierinę 
nosinę. Ji nusišluostė vis dar dvilinka susirietusi, o į jos vėmalus 
moteris stūmė vežimėlį su kūdikiu. Policininkas būtų galėjęs ją 
išsivežti. Būtų taip ir padaręs, jeigu ji nebūtų žvelgusi į jį drėgno- 
mis stirnaitės akimis. 

- Tai pirmas kartas, pone agente. 

Išsisuko. Nuo teisingumo. 

Išsivėmė dar sykį. Prieš pusvalandį kambaryje, prie lovos ko- 
jūgalio. Nebeturėjo ko išvemti, vien savo žarnas. Tai jai sukėlė 
šunišką skausmą. 


Lili išėjo iš vonios kambario. 

Palatoje kitoje lovoje gulinti mergina aiškiai laukė jos grįž- 
tančios. 

- Jos čia buvo atėjusios viską išvalyti, kol tu prauseisi po dušu... 

Mergina raudonais ežiuku kirptais plaukais ir jau pageltusiais 
dantimis dar neturėjo šešiolikos metų. 

— Tau pasisekė dėl šito, - toliau kalbėjo mergina, - o aš viską 
laikau savyje. Kartais man atrodo, kad pūnu iš vidaus. Kažin ką 
atiduočiau, kad galėčiau išsivemti. 

Lili neturėjo noro kalbėtis. Geltonieji Dantys to nepaisė. Ieš- 
kojo laisvos ausies, daugiau nieko. 

— Aš čia jau antrą kartą, - varė toliau. - Esu recidyvistė! Tada 
jie nutaiso nepatenkintą miną! Vakar tris valandas skaitė mora- 
lus. Tie šikniai čia mane marinuos. 

Lili atsitolino ir atsistojo prie lango. Geltonieji Dantys galiau- 
siai užsigavo: 

— Nesipūsk. Matysi, tu taip pat turėsi bėdos. 

Lili žiūrėjo, kaip stovėjimo aikštelėje manevruoja greitosios 
pagalbos automobiliai. Prieš įeidama čia, ji apie valandą suko ra- 
tus gatvėje. Net nusekė paskui sutiktą laidotuvių eiseną. Lili aiš- 
kiai matė Šventojo Ipolito bažnyčios varpinę, bet nedidelio vaikų 
darželio kiemą šalimais užstojo Osmano pastatai. Pro automobi- 
lių gausmą bulvare nesigirdėjo vaikų šūkavimų. Nebent jie būtų 
grįžę į grupę arba namo. Lili tiksliai nežinojo, kelinta valanda. Jos 
galvoje buvo viena košė, visą kūną skaudėjo. Ką ji čia veikia? Kaip 
atsilaikys visas tas valandas? 

— Pirmą kartą aš buvau tokia kaip tu... 

„Užsičiaupk!“ - mintyse suriko Lili. 

Telefoną Lili buvo palikusi vonios kambaryje, maišelyje ant 
kabyklos. Išjungtą. Tačiau turėjo tik vieną norą. Norą, kuriam 

negalėjo atsispirti: paskambinti Markui! Tegu jis atvažiuoja. Te- 
paima į glėbį, tesaugo kaip visada, kaip mokyklos kieme, tenuveja 
niekšus. 

Tiesiog tegu jis būna čia. 

Reikėjo tik nukabinti telefoną. Markas atvažiuotų laiku. Kad 
ir kur būtų. 

Geltonieji Dantys nepaleido savo kaulo: 

— Žinai, tavęs nekankins sąžinės priekaištai. Spjauk į tai, ką 
gali pagalvoti tie kvailiai. Jie mėgins tau sukelti kaltės jausmą. Ne- 
paisyk jų! 

- Ačiū, - nejučia pasakė Lili. 

Daugiau atseikėti jai negalėjo. Žvelgė į didelį kedrą priešais 
save ieškodama kokio paukščio, kokio gyvybės ženklo. Veltui. 

Ne, Markas neatvažiuos. Ji jam neskambins. Nei Markas, nei 
kas kitas neras jos pėdsakų. Mažiausia, ko ji galėjo čia reikalauti, 
buvo anonimiškumas. Ne, ji tikriausiai neskambins. Kad ir kaip 
stipriai norėjo, kad ir kaip raižė pilvą ir vis dar kilo tulžis, reikėjo 
palikti Marką nuošaly. 

Bent jau iki rytojaus. 


Lili atsigręžė į kaimynę. Ta mergina galėjo būti naudinga nors 
dėl vieno dalyko. Lili nutaisė kažką panašaus į šypseną. 

— Gal galėtum man duoti cigaretę... 

Atsakymo Lili nebeišgirdo. Atsidarė durys. Į kambarį įkišo 

— Panelė Emili Vitral? 

- Taip. 

— Laikas. Jus tuoj priims psichiatras. 


45 


1998 metų spalio 2 diena, 17 val. 57 min. 

jama gerų tėvų mažos iškrypusios mergaitės šypsena, grafienės 
de Segiur sugalvotos serijinės žudikės šypsena. Atsisėdo ant pir- 
mosios vagono sėdynės priešingoj pusėj, nei sėdėjo Markas. 

Priešais jį. 

Pro langus bėgo monotoniškas Ko krašto gamtovaizdis. 

Markas nė nekrustelėjo. Malvinos mauzeris tikriausiai buvo 
lengvai pasiekiamas. Protingiausia buvo laukti. Šią akimirką 
Markas pirmiausia norėjo baigti skaityti Gran Diuko sąsiuvinį. 
Jam buvo likę penki puslapiai. 

Jis suvaldė drebulį. Vėl prieš akis iškilo jaudinamas Lili pa- 
veikslas Morvalio paplūdimyje. Paskui ligoninių sąrašas. Jis netu- 
ri blaškytis. Reikia perskaityti šiuos paskutinius puslapius, viena 
akimi stebint Malviną... Ir pasinaudojus pasitaikiusia proga nu- 
ginkluoti tą pamišėlę. 


Krediulio Gran Diuko dienoraštis 
Numanau, ką jūs norite pasakyti. Suskaičiavote likusius pus- 


lapius! Pradedate panikuoti. Reikalaujate sprendimo. Tačiau aš 
jus buvau įspėjęs, kad nereikia laukti happy end, baigiamojo teat- 

rinio efekto, Erkiulio Puaro piršto, pačioje paskutinėje eilutėje 
rodančio į tikrąjį nusikaltėlį... 

Žinau, mano gatvės psichologija jūsų nebedomina. Jums jos 
gana. Tėtušio Gran Diuko metodams, nesibaigiančioms sielos 
būsenoms ir nesuvokiamoms nuorodoms - galas; jūs mandagiai 
klausėtės mano pasakojimo, bet dabar jums iš esmės rūpi tik vie- 
nas dalykas - DNR testas! Mokslas iš didžiosios raidės. Gene- 
tikos stebuklas. Nusiraminkit, tuoj prieisiu iki to garsiojo DNR 
testo. Nepanikuokit. Tai bus Lili gimtadienio dovana: trys lašeliai 
kraujo penkiolikos metų sukakčiai. 

Atleiskite, bet prieš tai reikia sutvarkyti kelias paskutines smul- 
kmenas... Mudu su Nazimu toliau atkakliai sekėme to Žoržo Pe- 
letjė pėdomis, vaikėmės benamį narkomaną, galbūt vaikštinėjantį 
su septyniasdešimties tūkstančių vertės grandinėle kišenėje... 

Galiausiai netikėtai jį surado Nazimas. Jau keli mėnesiai ban- 
dėme sudaryti visų - atsitiktinai ar ne - rastų mirusių valkatų ir 
kitų gatvės padugnių sąrašą. Tą dieną, - tai buvo 1993 metų liepos 
mėnesio rūke skendintis rytas, - Nazimas vienam Havro Sniegų 
kvartalo gyventojui keistame tarp uosto sandėlių įsispraudusia- 
me priemiestyje parodė nuotrauką. Žmogelis neaiškiai prisiminė. 
Tada buvo peržiūrėti archyvai, policijos komisariate esanti byla. 

1991 metų sausio 23 dieną naftos baseine buvo rastas pa- 
skendęs nepažįstamasis. Temperatūra jau savaitę laikėsi žemiau 
nulio, žmogus lediniame vandenyje galėjo likti gyvas ne ilgiau 
kaip penkias minutes, net jeigu jo kraujyje buvo daugiau nei dvi 
promilės alkoholio. Prie jo nerasta jokio tapatybę įrodančio žen- 
klo, bet policininkai nufotografavo lavoną. Be abejonės, tai tikrai 
buvo Žoržas Peletjė, gulintis ant savo skylėtos paklodės. Nei ran- 
kose, nei kišenėse nieko. Nei testamento, nei šuns pavadėlio, nei... 
grandinėlės. 

Akligatvio gale - siena. 

Aš pats daviau žinią jo broliui Ogiustenui, tas, rodės, pajuto 
beveik palengvėjimą. Jo asmeninės paieškos ėjo į galą. Jis galėjo 
užversti lapą. O aš - ne. 

Tas Žoržas Peletjė išskrido į dausas kartu su savo paslaptimi. 
Ką jis tą vakarą veikė ant Baisiojo kalno? Ką matė? 


22; 


Malvina užsimerkė! 

Banguotas Ko kraštas, regis, ją užliūliavo. 

„Mergiotė nepratusi prie ilgų kelionių, - pagalvojo Markas. 

Jis čia skaitė Gran Diuko dienoraštį, čia žvilgčiojo į Malviną 
de Karvil kupė gale. Malvina sunkiai kovojo su miegu; trumpam 
užsnūsdavo, paskui staiga pabusdavo budriu žvilgsniu ieškoda- 
ma Marko. Šį kartą Malvina buvo užsimerkusi daugiau nei pusę 
minutės. 

Markas ryžosi. Tyliai atsistojo ir atsargiai nusėlino. Merginą 
nuo jo skyrė mažiau kaip dvidešimt metrų. Kad tik Malvina neat- 
simerktų, tik ne dabar... 

Markas jau įveikė gerus dešimt metrų. Malvinos galva dar 
buvo nulenkta prie mėlyno ir geltono sėdynės atlošo, ji šypso- 
jo kone angeliška pavargusios nuo linksmybių mergytės šypse- 
na. Markas sėlino toliau. Pasijuto kaip berniukas, Djepo vaikų ir 
paauglių centre po atviru dangumi vaidinantis „Tylos karalių“: 
turėjo saugodamasis aklo drakono nagų - kažkurio berniūkščio 
užrištomis akimis - išvaduoti pririštą prie kėdės princesę. Su- 
prantama, Lili. 

Dar penki metrai. Traukinys šiek tiek pasuko į dešinę. Mal- 
vinos galva truputį pasisupo, paskui liovėsi. Markas virto statula, 
sulaikė net kvapą. 

Malvina atsimerkė. Jos akys įsmigo tiesiai į jį. Du tamsūs ru- 
tuliukai, paleisti iš svaidyklės. 

Mergina nespėjo nė krustelėti, nes po sekundės ją užgriuvo 
aštuoniasdešimt Marko kilogramų. Jis puolė nesvarstydamas, 
pasitikėdamas savo, kaip krašto puolėjo, instinktu. Dešine ranka 
užėmė Malvinai burną, o kairiąja sugriebė abi jos rankas. Malvi- 
na galėjo tik sukioti paklaikusias akis ir įnirtingai judinti kojas. 

Du kiti vagono keleiviai, paauglys su ausinėmis ir miegantis vy- 
ras, nė nedirstelėjo. 

Markas, tvirtai laikydamas Malviną, pastūmė ją prie lango. 
Sena žalia močiutės rankinė iš dirbtinės krokodilo odos buvo 
padėta šalia jos. Marko galvoje sukosi vienas paprastas planas: 
atimti ginklą. Paskui bus galima pasiginčyti... 

Tebelaikydamas dešinę ranką jai prie burnos, dar smarkiau 
kūnu užgulė Malviną, kad ji negalėtų pajudėti, o kairiąja ranka 
panaršė rankinėje. 

Užtruko tik kelias sekundes. Ištraukė iš rankinės mauzerį L110. 
Malvina metė į jį triuškinamą žvilgsnį. Markas nutaikė į jaunąją 
moterį revolverį, paskui pamažu atitraukė ranką jai nuo burnos. 

— Užsigeidei aplankyti Djepą? 

Malvina išsiviepė. 

- Taip. Esu pamišusi dėl aitvarų. Regis, Djepas šį savaitgalį 
bus jų meka... 

- Į viską turi atsakymą, ar ne? 

- Tai priklauso nuo klausimo. Ką darysi, jei aš imsiu rėkti? 

— Nušausuu... 

- Negi šitaip padarytum? Negi pasikėsintum į savo brangiąją 
svainę“ 

— Tuoj sužinosi... Aš Vitralis. Piktas žmogus... 

Malvina atsiduso. Aiškiai nenorėjo atkreipti kieno nors dė- 
mesio. | 

— Ar žinai, kad tai paskutinis traukinys šį vakarą, Malvina? 
Ketini nakvoti Djepe? 

— Tuoj sužinosi... Aš esu Karvil, neužmiršk. Turiu monetų... 

— Turi ar neturi, įspėju tave, - jei mano močiutė Nikolė su ta- 
vim susidurs, būsi sukapota į gabalus ir godžiai suryta žuvėdrų... 

— Kada baigsis tavo humoras už du frankus? 

Markas išsitiesė ir tapo keliais centimetrais aukštesnis. Jį erzi- 
no šios merginos pasitikėjimas savimi. Turėjo nuplėšti tą puikybę 
nuo jos lūpų. Turėjo ją sutraiškyti, kad ji kalbėtų! Kaip sunkaus 
būdo išdykėlę, kuriai duodamas atkirtis, prieš kurią naudojami 

jos pačios ginklai ir kuri galiausiai palūžta. Laisvąją ranką Mar- 
kas uždėjo Malvinai ant šlaunies. Mergina loštelėjo atgal ir galva 
trenkėsi į lango stiklą. 

— Norėjai, kad tave priimtume nakvynės, ar ne? Manei galė- 
sianti miegoti mano kambaryje, tiesa? 

Jo ranka kilo aukštyn. Niekingas kerštas. Markui į tai buvo 
nusispjaut. 

— Apgailestauju, mano gražuole, bet šį vakarą sergu kiaušiais, 
jei supranti, ką noriu pasakyti... 

- Jei nesiliausi, aš imsiu šaukti... 

Markas padėjo ranką ant alyvinio Malvinos megztinio po pat 
krūtine. 

- Žinai, tu būtum visai nebjauri, jei tinkamai rengtumeis. 

— Atitrauk letenas... 

Malvinos balsas atrodė įskilęs kaip betoninė siena, kurioje at- 
sirado plyšys. Markas nesiliovė: 

— Noriu pasakyti, seksualesnė. Kone gerai sudėta. Gražios 
mažos krūtys... 

Markas padėjo ranką ant vieno iš mažų guzelių, pūpsančių 
viršutinėje megztinio dalyje. Pajuto smarkiai plastančią Malvinos 
širdį. 

— Be to, į valias turi kuo už tai susimokėti. Ar ne? 

Širdis ėmė plakti dar smarkiau. Malvinos pirštai įsikibo į de- 
šinę Marko ranką: dešimt nepavojingų bigių, negalinčių suleisti 
nagų. Nukramtytų iki kraujo. 

Markas pasilenkė. Pūtavo jai į kaklą. Juto, kaip per tas ilgas 
sekundes mergina stingsta, jos pirštai trūksmingai susispaudžia, 
o liesas kūnas virsta negyvo medžio kamienu. Paskui ūmai Mal- 
vina pasiduoda, tarytum staiga subyrėjus skeletui. 

Markas atstūmė jos ranką ir sušnibždėjo į ausį: 

— Daugiau niekada neliesk manęs, Malvina! Supratai? Dau- 
giau niekada. 

Netikėtai atsidarė vagono durys. Bilietų kontrolė. Įėjo jauny- 
va kontrolierė. Nesustodama praėjo pro šalį. Tiesiog dirstelėjo į 

susipynusius Marko ir Malvinos kūnus. Lūpose atsirado šypsena, 
ir moteris dingo kitame vagone. 

Markas vėl atlaisvino savo glėbį, nusitaikė mauzeriu į belaisvę. 

— Liaukimės žaidę. Ką čia veiki? 

— Eik po paraliais... 

Markas nusišypsojo. 

- Tu mane juokini, Malvina. Turėtum liūdinti, ir aš noriu tau 
atskaityti moralą kaip mažajai sesutei. 

— Aš vyresnė už tave, kvaily! 

- Žinau. Keista, ar ne? Visi apie tave sako, kad tu pavojinga 
pamišėlė. Bet aš niekaip negaliu tuo patikėti. 

— Kas tie visi? Gran Diukas? 

— Taip, ir jis... 

- Jeigu tiki, ką jis pasakoja... 

Malvina ėmė gaivelėtis. Markui nederėjo pasiduoti keistam 
pasitikėjimui, kurį ji žadino. Jis vėl nutaikė į ją mauzerį. 

- Na, dabar jis tikrai nebegalės nieko blogo apie tave pasaky- 
ti. Kulka pataikė tiesiai į širdį... Tu jį nukepei todėl, kad jis tavęs 
nekentė? 

Antrą kartą per mažiau nei minutę Malvinos kūnas, regis, su- 
sileido. Ji atmerkė rudas akis, tie du rutuliukai atrodė kone jau- 
dinamai. 

— Ką tu čia kalbi, Vitrali? Aš... aš nenužudžiau Gran Diuko... 

Jos balsas suskambo lyg ir įtikinamiau: 

- Žinok, aš jį tikrai mėgau. Bet kai atvažiavau pas jį, darbas 
jau buvo padarytas... 

— Nelaikyk manęs kvailiu! Gran Diuko namuose ant manęs 
užvirto jo lavonas. Tavo „Mini“ stovėjo prie jo namo. 

Malvinos vyzdžiai išsiplėtė. Tamsios akys sujudo kaip dvi iš- 
sigandusios musės taurėje. 

— Kai atvažiavau, jis jau buvo miręs. Prisiekiu! Buvau pas Gran 
Diuką dviem valandom anksčiau nei tu. Daugiausia dviem. Jis jau 
buvo atšalęs. Kaip ir anglys židinyje, į kurį buvo įkišta jo galva. 

Markas prikando lūpą. 

Ji sako tiesą. 

Kai Markas jį rado, Gran Diukas buvo miręs prieš keletą va- 
landų. Malvina atrodė nuoširdi, jos versija buvo tikėtina. Negi jis 
bus toks paikas ir patikės šia pamišėle, kad ir kaip viskas atrody- 
tų? Tada kas nužudė Krediulį Gran Diuką? Jam prieš akis iškilo 
Lili paveikslas. 

— Kodėl turėčiau tavim patikėti? 

— Man nusispjaut, tiki tu manim ar ne... 

— OK. Tada ką veikei Gran Diuko namuose? 

- Aš laumžirgių fanė. Norėjau pasigrožėti kolekcija. Tu taip 
pat, ar ne? 

Markas nejučiom nusišypsojo. Vis dėlto mauzerio neatitrau- 
kė. Malvina vinį įvarė giliau: 

- Vitrali, galų gale, ko gero, Gran Diuką tu pats nukepei. Po- 
licininkai ras ne mano, o tavo pirštų atspaudų. 

Bjaurybė! Ne tokia jau ir pamišusi! Suglumęs Markas nelabai 
aiškiai suburbleno: 

— Tu... tu žinai, kas įvyko? Kaip rašoma sąsiuvinyje, jis turėjo 
nusižudyti. Kulka į galvą pasilenkus virš seno laikraščio... 

- Ne... 

Malvina trumpai padvejojo. Pro langą pralėkė trys elektros 
stulpai. Paskui pabrėžtinai tarė: 

— Reikia manyti, kad tas kvailys nemokėjo nusitaikyti. 

Ji melavo! Bent jau dabar melavo! Ar Gran Diukas susisiekė 
su Karviliais prieš jį nužudant? Ar atskleidė ką nors kita, ko ne- 
buvo parašęs savo sąsiuvinyje? 

- Gran Diukas kažką surado! - Markas kone šaukė. - Jis bū- 
tinai turėjo tai pasakyti tavo močiutei. Ką jis jums papasakojo? 

— Verčiau mirtis! 

Tai buvo beveik prisipažinimas... Malvina sukryžiavo rankas 
ir pasuko galvą į langą tarsi rodydama, kad daugiau nieko nesa- 
kys. Stiklas buvo dešimt centimetrų nuleistas, ir lengvas vėjelis 
kedeno retus Malvinos plaukus, išsprūdusius iš po blizgančios 
beretės. Marko akys nukrypo į merginos rankinę. 

— OK, - tarė jis. - Jei tu nenori nieko man sakyti... Aš apsitar- 
nausiu pats. 

Markas laisvąją ranką įkišo į rankinę. 

— Neliesk, Vitrali! 

Malvina atsitiesė kaip spyruoklė. Eurija trūktelėjo žandikau- 
lį į priekį link riešo, laikančio mauzerį, ir prasižiojusi, atkišusi 
dantis siekė perkąsti vaikinui venas. Markas, ištiesęs laisvą ranką, 
įrėmė merginai į krūtinę delną ir nubloškė ją ant sėdynės. 

— Niekšas, - sušnypštė Malvina, iš visų jėgų įsikibusi Markui 
į ranką. 

Jos mažos kojos spardė Markui kelius. Jis ketino sykį taip 
vožti merginai, kad daugiau nebereikėtų, bet atsisakė tos minties. 
Tiktai ištiesta ranka tebelaikė ją toliau nuo savęs. Malvina kibo 
Markui į striukę, stengdamasi iš visų likusių jėgų įgnybti, suplė- 
šyti į skiautes, sudraskyti, ką tik galėjo. 

Bet įveikti Marką jėgų buvo per maža. Kova buvo nelygi. Jos 
pirštai paleido auką. Pastumta į suolo gilumą, ji galva vėl atsitren- 
kė į langą. 


Markas gaudė kvapą. Malvina po ilgais sutaršytais plaukais 
slėpė džiugią šypseną. Jiems grumiantis, mėlynasis vokas iškrito 
Markui iš kišenės ir nuslydo po sėdyne, o jis nepamatė. Jai terei- 
kėjo palaukti, kol liks viena, ir jį pakelti. Gal ten nieko nebuvo: 
kvitas, telefono sąskaita... Arba galbūt kas nors kita... 

Markas atidarė krokodilo odos rankinę. 

Vokas palauks, pagalvojo Malvina, gal tas kalės vaikas vis dėl- 
to neišdrįs... 

— Nedaryk šito, Vitrali! 

Malvina, praradusi jėgas, niršo. 

- Jaudiniesi? Ką ten viduje slepi, niekšėle? 

Marko ranka aklai rausėsi po rankinę. Raktai, telefonas, lūp- 
dažis, piniginė, taip pat krokodilo odos, sidabrinis rašiklis, maža 
užrašų knygutė... 

Malvinai nevaldomai ėmė drebėti rankos. 

Markas atspėjo! Pamačiusi užrašų knygutę ji susinervino kaip 
pasiutusi. Iš tikro tai nebuvo knygutė, veikiau paprastas blokno- 
tas plėšomais lapais, gal septynių centimetrų pločio ir dešimties 
ilgio. Markas jau suprato, kodėl Malvina taip išsigando: tai buvo 
asmeninis dienoraštis ar kas nors panašaus. 

- Jei atskleisi, Vitrali... Mirsi. 

— Tada pasakyk ką nors. Ką žinai apie Gran Diuką? 

— Mirsi! Prisiekiu... 

— Tuo blogiau tau. 

Markas viena ranka sklaidė bloknotą. Lapai atrodė vienodai. 
Malvina puslapius kairėje buvo iliustravusi piešiniais, nuotrau- 
komis, koliažais, o dešinėje paprastai primarginusi tik tris eilutes 
smulkia vaikiška rašysena. Tris trumpas eilutes rūpestingai išve- 
džiojusi kaip trumpus eilėraščius. 

Jis, be abejonės, buvo pirmas žmogus, atskleidęs šiuos už- 
rašus ir, maža to, ketinantis juos perskaityti. Stengėsi mauzerio 
vamzdį laikyti nutaikytą į Malviną. Atrodė, kad toji moteris tyko 
menkiausios klaidos, kad galėtų šokti jam ant kaklo. Jis atsitikti- 
nai stabtelėjo. Kairiajame puslapyje buvo priklijuotas Nukryžiuo- 
tojo atvaizdas. Bet virš nuogo Kristaus kūno vietoj erškėčiais vai- 
nikuotos galvos buvo prilipdyta jauno vyro ugningomis akimis 
nuotrauka, be abejonės, kokios nors Markui nežinomos televizi- 


jos žvaigždės. Jis tyliu balsu perskaitė dešinįjį puslapį: 


Rožiniu brėžti tavo kūno linijas 
Liesti tavo kūną, nusikryžiuoti 
Ir tau atsiduoti 


- Slapuke, - sušvogždė Markas. - Štai apie ką tu galvoji per 
Mišias, žiūrėdama į Jėzulį... 

Malvina sustugo: 

— Tu per kvailas, kad suprastum! Tai haiku. Japonų eilėraščiai. 
Tai tau nepasiekiama! 

— O tavo močiutė? Ji taip pat per kvaila? Galėčiau jai nusiųsti 
žinutę. 

Malvina suraukė antakius kaip nusikaltimo vietoje užklupta 
mergytė. Markas neatlyžo: 

— Na? Kalbi, arba aš skaitau toliau. Ką žinai apie Gran Diuką? 

— Aš tave niekinu... 

Marko pirštai išplėšė užrašų knygutės lapelį, susuko į gumu- 
liuką ir išmetė pro atdarą traukinio langą. 

— Tavo teisybė. Būsiu nuoširdus. Šitas puslapis nieko vertas. 
Bandom kitą? Nagi, pažaiskim. Aš tavęs klausiu, o jeigu neatsa- 
kai, perskaitau vieną puslapį. Jei man nepatiks, suglamžau, jeigu 
patiks, pasiunčiu močiutei Karvil. 

Markas ėmė leisti tarp pirštų lapus garsiai juokdamasis. Per 
daug garsiai. Mėgino atrodyti pasitikįs savimi, nors jautėsi vis 
blogiau tame intymumo vagies kailyje. Malvina suolo gilumoje 
susigūžė lyg bejėgis žvirblis. Kiekvienas Marko išplėštas lapas 
buvo lyg išpešta iš sparno plunksna. 

Markas sklaidė lapus. Stabtelėjo ties lėktuvo, oro lainerio, 
nuotrauka, rūpestingai iškirpta, paskui įklijuota židinio angoje. 


Geležinis paukštis 
Angelas pragaruos 
Aš - namuos 


— Čia gražu, - pareiškė savo nuomonę Markas. Jo gerkle kilo 
gumulas, kliudė nuryti seiles. Stengėsi šito neparodyti. - Išskyrus 
paskutinę eilutę „Aš - namuos. Bent jau turėjai padėti klaustuką, 
mano mažoji Malvina. Na, skriskit! 

Du lapai dingo pro traukinio langą. Malvina drebėjo. Markas 
varė toliau: 

— Na, vis dar nieko neturi man pasakyti, Malvina? Ką veikei 
pas Gran Diuką? 

— Eik tu šunims šėko pjaut! 

— Kaip nori... 

Lapai vėl gulė vienas ant kito. Markas sustabdė jų šlamesį 
pamatęs mergytės kambario nuotrauką, tikriausiai kruopščiai iš- 
kirptą iš kokio nors baldų katalogo. Dešinėje atvarto pusėje Mal- 
vina buvo priklijavusi Banžo - didžiulio rudo ir geltono pliušinio 
meškino - fotografiją. Kambario viduryje ant lovos buvo prikli- 
juota kita nuotrauka - aišku, Lili. Ji sėdėjo parietusi po savimi 
kojas, atrodė kokių aštuonerių devynerių metų. Dar viena Gran 
Diuko pavogta fotografija... 

Markas prisivertė skaityti bejausmiu balsu. Jam degino gerklę: 


Žaislai pamiršti 
Tu mane palikai 
Ar tikrai? 


— Niekingasis Vitrali, - sušnypštė Malvina. - O aš tau dar pa- 
rodžiau Lizos Rozos kambarį... 

- Laukiu... 

Malvina atkišo Markui iškalbingą vidurinį pirštą. 

Suglamžė. Išmetė. 

Markas ėmė įdėmiau žiūrinėti lapus. Turėjo dar labiau įskau- 
dinti, giliau. Pirštai sustojo ties vienu lapu, beveik paskutiniu. 
Dešinės pusės atvartas buvo iliustruotas Lili ir jo nuotrauka. Len- 
gvai nustatė jos datą: 1998 metų liepos 10 diena, vadinasi, mažiau 
nei prieš tris mėnesius. Lili ką tik buvo sužinojusi bakalauro eg- 
zaminų rezultatus. Geri įvertinimai! Markas ir ji apsikabinę Dje- 
po pajūryje. 

Markas pats sau nusišypsojo. Taigi Krediulis Gran Diukas 
arba Nazimas Ozanas suvaidino paparacus. Tai buvo garbinga! 
Galų gale juk jie visada dirbo pagal sutartį, Karviliai jiems mo- 
kėjo. Beje, Gran Diukas savo dienoraštyje to nė neslėpė. O Mal- 
vina Fėjos Pirštai mėgo praskaidrinti sau gyvenimą iškarpomis. 
Bloknote įklijuotoje nuotraukoje Marką buvo apkabinusi ne 
Lili, virš tobulo Lili kūno kėpsojo Malvinos veidas. Nevykęs 

montažas. Sunykusi galva, tarsi živarų* apdorota, buvo uždėta 
ant deivės kūno. 
Markas tyliu balsu perskaitė: 


Stebėti meilužius tavo, dejuoti 
Vienai valdyti mylimuosius tavo 
Saldu be galo 


Malvina užsimerkė. Ji buvo tik maža pelytė, patekusi į spąs- 
tus, ir neturėjo urvelio pasislėpti. Markas vos atsispyrė norui ati- 
duoti jai tą užrašų knygutę, atsistoti, palikti ją čia ir nueiti. Malvi- 
na yra auka, sutriuškinta tos nelaimingo įvykio ant Baisiojo kalno 
grūsties. Neprisitaikiusi, beviltiška. 

Kaip ir jis. 

Vaikas, kuris rytą atsikėlęs veidrodyje susidūrė su pabaisa. 
Vaikas, skendintis uždraustų jausmų bjauriame purve. Tačiau 
Markas išgirdo savo tariamus žodžius, žudančius labiau nei mau- 
zerio, kurį tebelaikė nutaikytą, kulkos. 

- Šitą aš pasiliksiu, Malvina. Arba geriau - nusiųsiu tavo mo- 
čiutei. 

Malvina, nukreipusi klydinėjantį žvilgsnį į Ko krašto kuku- 
rūzų laukų platybę, grąžė rankas, tarsi norėdama išsisukti kokį 
pirštą. Markas dar giliau įsmeigė kuolą. Jo gerklė išsauso lyg iš- 
džiūvusi dykuma. 

— Arba geriau aš jį parodysiu Lili. Manau, tai ją labai pralinks- 
mins! 

Marko pirštai pradėjo plėšti lapą. Malvina atsimerkė ir ne- 
įprastai lėtai prakalbo: 

— Krediulis Gran Diukas paskambino mano močiutei. Už- 
vakar. Tuo metu jis dar buvo gyvas. Pasakė jai, kad kažką rado. 
Atrodo, visos bylos sprendimą. Taigi be penkių minučių dvyliktą 
nakties, paskutinę dieną! Kaip tik tą akimirką, kai ketino paleisti 


* Karingų indėnų tauta, nukirsdavusi priešams galvas. 

kulką sau į galvą virš 1980 metų gruodžio 23 dienos laikraščio 
„LEst rėpublicain'! Jam dar reikėjo vienos ar dviejų dienų surink- 
ti įrodymams, bet tvirtino esąs tikras dėl savo netikėto atradimo, 
atskleidęs paslaptį. Jam taip pat dar reikėjo šimto penkiasdešim- 
ties tūkstančių frankų... 

Markas atsargiai užskleidė Malvinos užrašų knygutę. 

- Iš kur tu žinai? 

— Girdėjau per kitą telefoną. Moku elgtis taip, kad mane pa- 
mirštų. Tam esu net labai gabi... 

— Ar tavo močiutė patikėjo? 

— Neturiu supratimo. Nors ir dvejodama, sutiko vis dėlto su- 
mokėti. Galiausiai jai nusispjaut į pinigus... Gran Diukas ją mul- 
kino aštuoniolika metų. Viena diena daugiau ar mažiau... 

- O tu? 

— Ką aš? 

- Patikėjai Gran Diuku? 

Malvinos veide atsirado nepatiklumo išraiška. 

— Tau tai atrodo tikėtina? Rasti sprendimą, tarsi burtininkui 
mostelėjus lazdele, prieš pat vidurnaktį, - tau atrodo normalu? 

Markas nieko neatsakė. Už lango kukurūzų laukus keitė Si 
slėnio obelų sodai. Malvina atsisuko į Marką ir tyliai prakalbo: 

— Nuvažiavau pas Gran Diuką susitikti su juo. Pasakyti, kad 
liautųsi mums įkyrėti. Kad viskas baigta, kad Lizai Rozai jau aš- 
tuoniolika, kad ji tokio amžiaus, kai gali pati apsispręsti. Ir tu, 
ir aš skaitėme visą tyrimą, todėl žinau smulkmenas. Grandinėlė, 
pianinas, žiedas... Tai neginčytina! Tu pats ką tik sakei „Rožy- 
ne“: gyva liko Liza Roza. Emili sudegė lėktuve prieš aštuoniolika 
metų; gali tai pasakyti savo močiutei. Taip ir manai, ar ne? Ir ji 
taip mano, ar ne“ 

Taip, Markas taip manė. Čia Malvinos teisybė nuo a iki z. 

- Jei ne tu nužudei Gran Diuką, tai gal žinai, kas? 

— Nežinau. Nieko nepadarysi. 

— Tavo močiutė? Kad nereikėtų mokėti? 

Malvina nusišaipė. 

- Šimto penkiasdešimt tūkstančių frankų? Sugalvok ką nors 
kita... 

Markas atlaikė smūgį ir vėl paklausė: 

— Ar Gran Diukas pasakė tavo močiutei, kaip jis ketina su- 
rinkti paskutinius įrodymus? 

— Taip. Jis papasakojo, kad šniukštinėjo Juroje. Gyveno ant 
upės Du kranto prie Baisiojo kalno. Ten močiutė turėjo jam nu- 
siųsti tuos pinigus. 

Juroje? Jo garsioji kelionė? Spalio mėnesį? Kokia ta sumauta 
priežastis? 

— Ką jis ten ketino veikti? - paklausė Markas. - Ieškoti tavo 
močiutei pažadėtų įrodymų? 

- Jis iš mūsų tyčiojosi! Štai ir viskas. 

Markas nieko neatsakė. Atsistojo, atsargiai įsikišo mauzerį į 
striukės kišenę, tada grąžino Malvinai bloknotą. 

— Ką gi, neminėk piktuoju! 

— Nešdinkis po paraliais! 

1998 metų spalio 2 diena, 18 val. 10 min. 


Tyliai praėjo pro paauglį, kuris sėdėjo užsidėjęs ausines, ir 
miegantį vyrą, nusimetusį po sėdyne abu „Doc Martens“ batus. 
Traukinys Ruanas-Djepas važiavo per Longvilį prie Si, ir pasku- 
tinės obelys vėl pranyko geltoname kukurūzų bei rapsų vandeny- 
ne. Djepe jie turėjo būti mažiau nei po ketvirčio valandos. 

Markas atsisėdo ir godžiai išgėrė daugiau kaip pusę „San Pel- 
legrino“ butelio. Pasitikrino, ar mauzeris tebėra kišenėje, paskui 
metė žvilgsnį į kupė gilumą. Leisgyvė Malvina nebuvo nė su- 
judėjusi. Markas karštligiškai išsitraukė Gran Diuko sąsiuvinį. 
Buvo nusprendęs baigti skaityti neatsitraukdamas. Liko mažiau 
nei penki puslapiai. Viskas vyko labai greitai. Jei nenorėjo išpro- 
tėti, turėjo vieną po kito įveikti šios pragariškos spiralės laiptus 
kaip galima ramiau, nors ir nežinojo, kur link jį nukreips šie pa- 
slapčių pastoliai. Kai užvers šį sąsiuvinį, bus pats laikas pamąs- 
tyti apie Malvinos pasakojimą, apie tą paskutinį intrigos posūkį, 
kurį Gran Diukas ištraukė iš savo skrybėlės prieš tai, kai buvo 
pasmerktas amžinai tylai. 


Krediulio Gran Diuko dienoraštis 


Matilda de Karvil man labai paprastai pateikė savo prašy- 
mą 1995 metams: palyginti mažosios Lili Vitral kraujo DNR su 

Karvilių palikuonių krauju. Aš turėjau ryšių su kriminalistais, ji 
taip pat žinojo, kad tapau artimas Vitraliams. Įsivaizduokite save 
mano vietoje. Kaip atsisakyti? Nelengva, suprantat: vakare kaip 
šeimos draugą tave priima Vitraliai, o rytą tu eini apie juos pasa- 
koti Karviliams. Sėdi ant dviejų kėdžių, jei jums tai labiau patin- 
ka. Bet ir šį kartą tai praleiskim, jums nusispjaut į mano, depresy- 
vaus seklio, sielos būsenas; ir tikrai jūsų teisybė! 

Jei žiūrėsim grynai techniškai, aš neketinau nusitaikyti su 
gimtadienio tortu ir iš Emili Vitral ar jos močiutės pareikalau- 
ti kraujo mėginio. Mano strategija buvo iš anksto apgalvota, štai 
jums ją atskleidžiu: Lili kaip gimtadienio dovaną įteikiau įskilusią 
vazą vienai gėlei pamerkti, ir vaza tarp jos pirštų netruko sudužti. 
Tai pranoko mano viltis. Vaza sprogo, kai Lili ją laikė tarp nykščio 
ir smiliaus. Sumišęs rinkau kruvinas stiklo šukes: kelias įsidėjau į 
plastikinį maišelį savo kišenėje, kitas išmečiau į šiukšliadėžę. 

Vaikų žaidimas. Niekas nei matė, nei girdėjo. 


Po kelių dienų iš laboratorijos gavau rezultatus. Jei pasaky- 
čiau, kad mane kamavo sąžinės priekaištai, jūs iš to tikrai pasi- 
juoktumėt. Rašau apie tai norėdamas paaiškinti, kodėl savo pa- 
žįstamo iš laboratorijos paprašiau antro egzemplioriaus. Vienas 
tyrimas. Du vokai. Vienas Matildai de Karvil, kitas Nikolei Vitral. 
Įteikiau jiedviem po mėlyną voką savomis rankomis. 

Lygybė. 

Taigi jos jau treji metai žino teisybę. Mokslas tarė savo žodį! 

Štai! Galėčiau prie to ir likti, pasakyti jums, kad abiem šei- 
moms įdaviau vokus, ir basta. Čiau, močiutės. Susivokit pačios! 

Bet aš ne angelas. Ne, aišku, kad ne, aš neatsispyriau pagun- 
dai. Taip, perskaičiau atsakymą. Pagalvokit, penkiolika tyrimo 
metų ir jokio tikrumo. Puoliau žiūrėti rezultatų, kaip kalinys po 
penkiolikos nelaisvės metų puola prie kekšės... 

Metafora teisinga. Rezultatas kekšiškas. 

Sakyti, kad tas rezultatas mane nustebino, būtų, moksliškai 
tariant, eufemizmas. Aš kritau ant užpakalio, tikra tiesa, kadangi 

sėdėjau ant dviejų kėdžių. Tarsi kažkas ten aukštai, Dievas ar Bai- 
siojo kalno dvasia, ir toliau iš mūsų juoktųysi. 

Manau, tas testų rezultatas mane galutinai sugniuždė, neper- 
maldaujamai pastūmėjo ristis į dugną, į prarają. Absurdiškas, 
juokingas rezultatas, verčiantis tų daugybės metų tyrimą mesti 
į laužą, o paskui ir pačiam ten šokti, nes neradau burtininkės, 
pasislėpusios už visos šios bylos. 


Vis dėlto nuo 1995 metų likau sąžiningas kaip senas ištiki- 
mas policijos šuo. Vargais negalais tęsiau tyrimą. Iš lėto. Nazimas 
jau kuris laikas buvo atsisakęs šio darbo. Jis gana neblogai vertėsi 
juodojoje rinkoje ir kartais padėdavo Ailai kebabinėje Raspajo 
bulvare. 


1997 metų gruodį išsirengiau savo paskutinėn kelionėn į Bai- 
sųjį kalną. Čia jums įteikiu paskutinę dėlionės dalį. Bene labiau- 
siai jaudinamą... Spręskit patys... 

Taigi pirmyn. Paskutinė mano kelionė į Jurą. Ketinau iki so- 
ties pasimėgauti paskutiniais malonumais: kankojotu, subtiliu 
kontė ir Monikos Ženevė Arbua vynu. Pavaikščioti mindžiojant 
paskutinius žolės stiebelius, stvertis už paskutinių šakelių prieš 
galutinai panyrant. Mano piligriminė kelionė, mano Lurdas. Vis- 
kas panašu. Tas pats laukiamas stebuklas, kuris neįvyksta. 

Paskutinė idėja man kilo naktį, viešbutyje. Tuoj suprasite, 
kodėl. Be abejonės, man reikėjo šešiasdešimt dviejų gramų gel- 
tonojo vyno, kad imtų dirbti vaizduotė. Matilda de Karvil nesu- 
klydo man duodama aštuoniolika metų tyrimui. Reikia manyti, 
aš lėtai atsikratau įtampos, ir ji tai atspėjo. Rytą užlipau į Baisųjį 
kalną su kastuvu ir dideliu šiukšlių maišu. Lyg prakeiktas kasiau 
šalia lūšnos toje kapo vietoje. Visą valandą. Dešimt kilogramų 
žemių! Nerūšiuodamas nieko. Ėmiau viską, ką iškasdavo kastu- 
vas. Nusinešiau visa tai ant kupros kaip koks katorgininkas. Du 
kilometrus. Kai pasiekiau kelią, mane su maišu savo visureigiu 
parvežė gražusis vyrukas iš gamtos parko. Kitą rytą sugadinau 

BMW vaizdą, ant jo viršaus uždėjęs dešimt kilogramų žemės, ir 
nuvariau iki Roni su Bua, kad tai pristatyčiau bičiuliui iš krimi- 
nalistikos laboratorijos. 

Nėra reikalo jums sakyti, kokia buvo jo mina. Dešimt kilo- 
gramų atliekų tirti mikroskopu! O ko ieškoti? Paskutinė niršaus 
pamišėlio užgaida? 


Žeromas, bičiulis, apie kurį kalbėjau, turėjo išlaikyti ką tik gi- 
musį trečią vaikiuką ir namą Bonduflyje, išmokėtiną per dvidešimt 
metų: jis ilgai nedvejojo pamatęs voką su pinigais, padvigubinsian- 
čiais jo, kriminalistikos pareigūno, mokslų daktaro, trijų mėnesių 
atlyginimą, nes jo uždarbis sudarė vos ketvirtadalį gydytojo algos. 
Tas darbas jam galėjo užimti begalę valandų, bet man tai nerūpėjo. 

Nepraėjus nė savaitei jis man paskambino. 

— Krediulis? 

— Taip! 

— Pažaidžiau sodininką, kaip tu norėjai. Tau reikia pH, hu- 
muso, žemės rūgštingumo ar kokio kito juoko? Ką ketini auginti? 
Įsiveisti daržą senatvėje? 

- Trumpiau, Žeromai. 

— OK. Tai žemė, Krediuli... Nieko daugiau, tik žemė. 

Jis kiek sudvejojo tardamas „nieko. Aš tebeturėjau vilties. 
„Krediulis“, tai yra patiklusis, iki galo. 

— Nieko daugiau? 

- Nieko... Bet ten iš tikrųjų patenki į mikropasaulį. Nieko, kas 
būtų tikra... 

- Klok... 

— Na, jei taip nori... Tose žemėse yra kaulų likučių. Nieko rim- 
to. Dalelyčių. Dulkių. Keli gramai. Kuo toliau į mišką, tuo dau- 
giau medžių. Žemėje visada taip - kompostas, viršuje visokiausių 
negyvų liekanų sankaupa... 

Aš dar jį paspaudžiau. Žeromas Laršė buvo geriausias savo srities 
specialistas. Galva kaip reta. Turėjo geriausią įrangą Prancūzijoje. 

- Kieno ten kaulai, Žeromai? 

- Keli gramai kaulų, sakau tau, Krediuli. Iš to moksliškai nie- 
ko negali pasakyti... 

— OK. Moksliškai. Bet tu ką pasakytum? 

Žeromas Laršė dvejojo. 

— Nori žinoti, ką sako mano intuicija? Tada OK, bet įspė- 
ju - ataskaitoje to nebus. Mano intuicija šnabžda, kad tai veikiau 
žmogaus, o ne gyvūno kaulai. 

Kad jį kur galas! 

Žmogaus kaulai! 

Turėjau dar paspausti Žeromą. Jaučiau, kad dar liko sulčių. Jis 
žinojo apie mano tyrimą, prie kurio triūsiau daugelį metų. 

- Gali nustatyti datą, Žeromai? 

— Neįmanoma... Negaliu, bet praėjo mažiausiai dešimt metų. 
Matai, tau tai nepadės pasistūmėti... 

- Nustatyti mirusio žmogaus amžių, štai ką noriu pasakyti, 
Žeromai. Ne palaidojimo datą. 

Žeromas ilgai tylėjo. Jutau, kad tęsinys man nepatiks. 

- Krediuli... Čia tikrai labai subjektyvu. Visiška improvizacija... 

- Praleisk įžangą, Žeromai... 

— OK, OK. Mano manymu, tai veikiau jauno žmogaus kaulų 
nuotrupos... 

Mano nugara ritosi šalto prakaito lašai. 

— Kiek jauno? 

— Na... 

— Vaikėzo? 

— Karščiuojiesi, Krediuli. 

Mano galva buvo suspausta tarsi gniaužtuvų, ir kiekvienas 
naujas žodis, rodės, ją užverždavo nauju sriegiu. 

- Ką tu nori pasakyti, Žeromai? Kūdikio? Tos sumautos kaulų 
nuotrupos yra kūdikio? 

— Aš čia tik spėju. Sakiau tau. Patikimumas nulinis. Bet iš ti- 
kro aš sakyčiau... kaulų nuotrupos yra kūdikio. 


Kad jį kur! 

Ką jūs būtumėt darę manim dėti? Sužinoti tai po aštuonio- 
likos metų tyrimo! Atvirai, ką jūs būtumėt darę? Kas liko, jei ne 
paleisti sau kulką į galvą? 


Paskutiniai aštuoni mėnesiai nesiskaito; nei dešimt paskuti- 
nių dienų, praleistų rašant šiuos užrašus. Štai. Viskas pasakyta. 
Dabar 1998 metų rugsėjo 29 diena, be dvidešimt minučių dvylik- 
ta nakties. Viskas sutvarkyta. Viskas baigta. Po kelių minučių Lili 
sukaks aštuoniolika. Tuoj įdėsiu rašiklį į puodelį, stovintį prie- 
šais. Įsitaisysiu už šio rašomojo stalo, išskleisiu 1980 metų gruo- 
džio 23-iosios, tos prakeiktos dienos, laikraštį „LEst rėpublicain“ 
ir ramiai paleisiu sau kulką į galvą. Mano kraujas aplies pageltusį 
laikraščio popierių. Man nepavyko... 

Aš tiesiog palieku po savęs šį testamentą ir Lili, ir tiems, kas 
panorės. 

Šiame sąsiuvinyje surašiau visas nuorodas, visus pėdsakus, 
visas prielaidas. Aštuoniolikos metų tyrimo duomenis. Toje šim- 
tinėje puslapių viskas paminėta. Jei atidžiai juos skaitėte, žinote 
tiek pat, kiek ir aš. Gal jūs būsite įžvalgesni? Gal pasuksite tokia 
kryptimi, kurią aš laikiau neverta dėmesio? Gal rasite raktą, jeigu 
išvis jo esama? Galbūt... 

Kodėl gi ne? 

O man - baigta. 

Perdėčiau sakydamas, kad nesigailiu ir nejaučiu sąžinės prie- 
kaištų, bet padariau viską kaip galėdamas geriau. 


„22; 


Paskutiniai žodžiai. Kitas puslapis buvo tuščias. 

Markas be galo lėtai užvertė Gran Diuko sąsiuvinį. Vienu 
mauku ištuštino „San Pellegrino“ butelį. Traukinys po penkių 
minučių turėjo įvažiuoti į Djepo stotį. Tarsi suveikus kerams, 
žmogus su kojinėmis pabudo, o paauglys nusiėmė ausines. 

Markui susidarė įspūdis, kad jo mintys sukasi tuščiai kaip 
nukritęs dviračio ratas. Jam reikėjo laiko pamąstyti. Pirmiausia 
pakalbėti su močiute Nikole. Juk ji buvo gavusi DNR testą ir prieš 
trejus metus sužinojusi, kad Lili nėra jos dukraitė. Iš esmės buvo 
aišku, ji tai net pripažino dovanodama Lili žydro safyro žiedą. 

Tikra buvo tik viena: gyva liko ne Emili, bet Liza Roza. O dėl 
viso kito... 

Kas išrausė kapą Baisiajame kalne? Ten buvo užkasta grandi- 
nėlė? Ar šuo? Kūdikis? Koks kūdikis? Jo išdžiūvusiose smegenyse 
klausimai keitė kits kitą, Gran Diukas nė vieno nebuvo išspren- 
dęs. Kas jį nužudė? Kokią tiesą tuo norėjo paslėpti? Kas nužudė 
jo senelį? 

Kur buvo Lil... 

Vagono tylą perskrodė klyksmas. 

Beprotės riksmas. 

Malvina! 

Markas puolė pirmas - vyras, varstantis savo „Doc Martens“ 
batus, nespėjo sureaguoti. Malvina sėdėjo susirietusi ant sėdynės, 
jos liesą kūną purtė traukuliai. Atgniaužta ranka buvo nusvirusi 
lyg savižudės, kuri persipjovė venas. 

Malvinos akys maldaujamai žvelgė į Marką, tarsi ji būtų be- 
viltiškai ieškojusi pagalbos, o atgniaužta ranka panėšėjo į alpinis- 
to, kuris kelios sekundės prieš nugarmėdamas žemyn tikisi, kad 
draugas padės. 

Marko žvilgsnis nukrypo žemyn. Keli centimetrai po mėš- 
lungiškai sutrauktais Malvinos pirštais gulėjo atplėštas mėlynas 
vokas, o baltas popieriaus lapas buvo numestas ant sėdynės. 

Markas suprato. Vokas tikriausiai iškrito jam iš kišenės gru- 
miantis su mergina. Malvina neatsispyrė, perskaitė DNR testo re- 
zultatus, ji nieko nežinojo, jos močiutė jai nieko nebuvo sakiusi. 
Tačiau kodėl jai užėjo tas beprotybės priepuolis? 

Markas nervingai pagriebė laišką, atspausdintą ant Roni su 
Bua nacionalinės kriminalistikos laboratorijos blanko. Tyrimas 
buvo išdėstytas šešiomis smulkiomis eilutėmis. 

GIMINYSTĖS RYŠIŲ NUSTATYMAS 


Tarp Emili VITRAL (1-as mėginys, 95-233 d.) 
ir Matildos de KARVIL (2-as mėginys, 95-234 d.) 


Tarp Emili VITRAL (1-as mėginys, 95-233 d.) 
ir Leonso de KARVILIO (3-ias mėginys, 95-235 d.) 


Tarp Emili VITRAL (1-as mėginys, 95-233 d.) 
ir Malvinos de KARVIL (4-as mėginys, 95-236 d.) 


O eilute žemiau... giljotinos peilis: 


Neigiami rezultatai. 
Jokio galimo giminystės ryšio. 
Patikimumo procentas: 99,9687. 


Lapas iškrito Markui iš rankų. 

Lili su Karviliais neturėjo jokio kraujo ryšio. 

Liza Roza žuvo. Išgyveno Emili, Markas ir ji turėjo tuos pa- 
čius genus, tuos pačius tėvus, jų gyslomis tekėjo tas pats kraujas. 
Kad ir kuo jis tikėjo, kad ir ką jam sakė širdis, geismas, kurį jautė 
seseriai, buvo vien nesveikas ir prakeiktas kraujomaišos skatulys. 

1998 mety spalio 2 diena, 18 val. 28 min. 


Markas lėtai žingsniavo palei Djepo iškylų uostą. Nuo stoties 
iki Polė kvartalo nebuvo nė kilometro. Danguje, kaip tik jam virš 
galvos, vaipėsi šlykštus kinų drakono snukis, tarsi ta būtybė būtų 
pradrėskusi debesis, kad galėtų asmeniškai pasityčioti iš jo ir dar 
truputį prisidėti prie aplinkos beprotybės. 

Markas paspartino žingsnį. Galvoje sukosi tik viena mintis — 
pasikalbėti su močiute. Neįstengė atitraukti minčių nuo DNR tes- 
to rezultatų. Lili ir jis turi tą pačią genetiką! Tačiau jo įsitikinimai, 
visi jo slapčiausi jausmai tam priešinosi. Ką reiškė tas popiergalis, 
tas pseudomokslinis tyrimas, palyginti su jo giliausiais jausmais? 

Ne! 

Lili nebuvo jo sesuo! 

Terasos priešais kuklias Djepo uosto jachtas, išmintingai at- 
gręžusias nugaras jūrai, buvo pilnos žmonių. Aitvarų festivalį 
lydėjo valgomųjų moliuskų ir keptų bulvyčių puota, nenusilei- 
džianti flamandiškų miestų* sendaikčių mugėms. Artėdamas 
prie pakeliamojo tilto, Polė salelę jungiančio su miestu, Markas 
dar labiau sulėtino žingsnius. Malviną, susigūžusią ant sėdynės, 
buvo palikęs traukinyje. Jis tiesiog paėmė tyrimų laboratorijos 
raštą ir įsikišo į kišenę. Susirietusi kaip vaisius gimdoje Malvina 
neprotestavo. 


* Turima galvoje Šiaurės Prancūzijos miestai. 

Prie restoranų ilgėjo triukšmingos eilės. Į nieką nekreipdamas 
dėmesio, Markas stengėsi užgniaužti buką pyktį, kylantį širdyje. 

Ne! 

Lili - ne jo sesuo! 

Gran Diukas tikriausiai suklydo, sumaišė, laboratorijai pa- 
teikė ne tuos mėginius. Arba pamelavo. Arba Matilda de Karvil 
stengėsi manipuliuoti pakišusi perskaityti klastotę, didžiulę klas- 
totę! Arba galbūt niekas nemelavo, Liza Roza galėjo ir neturėti 
jokio kraujo ryšio su Karviliais. Ji galėjo būti įvaikinta. Jos tėvas 
galbūt nebuvo Aleksandras de Karvilis. Visos gimimo Turkijoje 
aplinkybės skendėjo migloje. Pats Gran Diukas savo sąsiuvinyje 
nuo pat pirmųjų tyrimo mėnesių buvo paskleidęs abejonę. Dvi- 
račių nuomotojas mėlynomis akimis... 


Jis perėjo tiltą, dešinėje palikęs Polė barą su tabako parduotu- 
ve, ir įsuko į Pošolio gatvę. Vis rečiau grįždavo į Djepą, vos kartą 
per mėnesį, ypač nuo to laiko, kai Lili pradėjo mokytis su juo Pary- 
žiuje. Štai ir jų namas plytų ir titnago fasadu, panašiu į penkiolika 
kitų namų šioje gatvėje. Kiemą buvo visiškai užėmęs H klasės fur- 
gonas „Citroen, tarsi sodas aplinkui būtų pasodintas tiksliai pagal 
automobilio matmenis. Ant priekinio ir užpakalinio automobilio 
sparnų plito rūdys, durelės įlenktos, kėbulas subraižytas. Kiek lai- 
ko furgonas nebevažinėjo, kiek laiko stovėjo kieme? Nuo tada, kai 
niekas nebereikalavo vietos žaisti šiame mažame sodelyje. 


Markas paskambino. Nikolė tuojau atidarė. Jį užliejo dosni 
močiutės kūno šiluma. Ji ilgai spaudė jį glėbyje. Kokią nors kitą 
dieną jį būtų sutrikdęs toks ilgas apsikabinimas. Šiandien - ne. 
Abudu tai suvokė. Pagaliau Nikolė jį paleido. 

— Viskas gerai, Markai? 

— Gerai... 

Markas net nepasistengė nutaisyti balso. Apžvelgė mažą 
svetainę. Kaskart sugrįžus, ji atrodydavo vis mažesnė. Sykiu ir 
niūresnė. Tarp kanapos ir televizoriaus tebestovėjo apdulkėjęs 

pianinas „Hartmann-Milonga“. Ant klaviatūros šūsnis popierių: 
sąskaitos, katalogai, laikraščiai, agitaciniai lapeliai. Visam tam 
šlamštui kitur trūko vietos, tai kodėl ne ant pianino, kurio nie- 
kam nebereikėjo? 


Stalas jau buvo padengtas: dvi lėkštės, dvi nebalinto lino ser- 
vetėlės ir butelis naminio sidro. Markas atsisėdo. Nikolė vaikšti- 
nėjo pirmyn atgal tarp virtuvės ir svetainės, įveikdama trumpą 
penkių metrų nuotolį. Atnešė dvi porcijas Žuvies, paruoštos pa- 
gal Djepo receptą, grietinės ir padažo moliuskams bei krevetėms. 
Nikolė, gera virėja, mokėjo palaikyti ir pokalbį: klausinėti ir at- 
sakinėti. Marko mokslai, Djepo uosto ateitis, agitacinių lapelių 
platinimas, ją kankinantys plaučiai, prakiuręs namo lietvamzdis 
(„Markai, ar negalėtum užmesti akies?..“). Kalbėjo entuziastin- 
gai, įsitikinusi už du, kaip ir kiekviena močiutė, kai retas ben- 
dravimo su artimaisiais akimirkas skiria ilgos tylėjimo savaitės. 
Markas atsakinėjo vienskiemeniais žodžiais. Jo žvilgsnis klai- 
džiojo po kambarį ir vis grįždavo į tą pačią vietą - virš pianino. 
Popierių šūsnyje Markas matė mėlyną voką, tokį pat, kokį „Ro- 
žyne“ jam buvo davusi Matilda de Karvil, o Malvina atplėšė. Už- 
nuodyta Gran Diuko dovana. Vadinasi, Nikolė ištraukė šį voką, 
kurį tikriausiai trejetą metų slėpė kur nors slapčiausiuose savo 
suvenyrų stalčiuose... 

Kas pirmasis išdrįs apie jį prabilti? 

Nikolė kalbėjo apie kažkokį kaimyną, paguldytą į ligoninę 
jau laukiant paskutiniosios. Markas grįžo prie savo minčių. Taigi 
močiutė jau treji metai žinojo tiesą. Turėjo įrodymą. Emili liko 
gyva, visus tuos metus ji tikrai augino savo dukraitę. Nikolė lai- 
mėjo visais požiūriais. Žiedą su žydru safyru, be abejonės, dova- 
nojo Lili gailėdamasi Matildos de Karvil - panašiai kaip duodavo 
monetą elgetoms gatvėje... 

Karvilių nuosmukis iki elgetų, šelpiamų jo močiutės, kėlė 
prieštaringų jausmų. Jam prieš akis vis iškildavo leisgyvės Malvi- 
nos paveikslas priemiestiniame greitajame traukinyje Djepo stoty. 

Nikolė atnešė sūrio. Kaip visada, pati nevalgė deserto, bet į 
Marko lėkštę išdidžiai įdėjo vieną „Salambo'“. Bjaurią žalią gilę su 
šokoladu. Eidamas dvyliktuosius Markas pradėjo jos nebemėgti, 
bet niekada nedrįso to pasakyti močiutei. Tai buvo pats pigiausias 
konditerijos gaminys. Nikolė vėl grįžo prie istorijos su agitaciniais 
lapeliais, merija, prekybos uostu. Markas nebesekė jos kalbos. Jo 
žvilgsnis nuslydo prie tėvų, Paskalio ir Stefani, nuotraukos, kuri 
įrėminta kabėjo virš židinio. Jie pozavo su vestuviniais apdarais 
prie Dievo Motinos Gerosios Patarėjos koplyčios po ryžių grūdų 
lietumi. Markas visada matė ją kabančią toje pačioje vietoje, ant 
tos pačios vinies. Niauri laimė. 


Nikolė atnešė puode pašildytos kavos, pripylė du puodukus, 
sau be cukraus. Tai ji žengė pirmą žingsnį. Mažą žingsnelį. 

- Žinai paskutines naujienas apie Emili? 

— Ne... Na, ne visai. 

Markas padvejojo: 

— Aš... aš manau, kad ji ligoninėje. Klinikoje ar kur nors pa- 
našiai... 

Nikolė nuleido akis. 

- Nesijaudink, Markai. Neišgyvenk. Ji jau pilnametė. Žino, 
ką daro... 

Ji atsistojo nurinkti puodukų. 

„Žino, ką daro...“ Nikolės žodžiai daužėsi sudirgusioje Mar- 
ko galvoje. Ar tai buvo tiesiog raminami močiutės žodžiai, ar jie 
slėpė kitką? 

Markas pakilo padėti Nikolei, siuvančiai pirmyn atgal tarp 
svetainės ir virtuvės. Antrąsyk einantį jį sustabdė nuotrauka 
mediniais rėmeliais ant etažerės tarp medinio avalė žaidimo“ ir 
švyturio formos barometro, nors ji visada ten stovėjo. Joje buvo 
nufotografuoti Pjeras ir Nikolė Vitraliai. Žygiavo šalia viens kito 
pro Djepo suprefektūrą už didelio plakato SOUS LES GALETS, 


* Afrikietiškas žaidimas akmenėliais, reikalaujantis proto miklumo. 

LA GRĖVE*. Jų amžių nustatyti nebuvo sunku, nuotrauka datuo- 
ta 1968 metų gegužę. Nikolė ir Pjeras dar neturėjo trisdešimties. 
Nikolė laikė vyriausią sūnų Nikola už rankos, o Paskalis sėdėjo 
Pjerui ant pečių. Jam buvo kokie penkeri ar šešeri metukai, delne 
spaudė mažą raudoną vėliavėlę. Markas žiūrėjo į savo senelį, tėvą 
ir dėdę, esančius kartu vienoje nuotraukoje. Visi iškeliavo iš šio 
pasaulio nepalikę jam nė menkiausio prisiminimo. Markas pasi- 
stengė nutaisyti natūralų balsą: 

— Einu į savo kambarį, Nikole. Turiu užmesti akį į paskaitų 
užrašus. Trumpai. Tuoj grįšiu. 

Jam atsakė indų, dedamų ant fajanso, skimbčiojimas. 

Markas įžengė į savo kambarį. Tobulai sutvarkytas. Nikolė to- 
liau varginosi tvarkydama kambarį, kuriame Markas nakvodavo 
rečiau nei kartą per mėnesį. 

Markui pasirodė, kad jis pateko į savo vaikystės kambarį; kaltas 
tasai sumautas Gran Diuko sąsiuvinis, išjudinęs visą praeitį. Ant ra- 
šomojo stalo tebegulėjo fleita plastikiniu antgaliu. Jo fleita, kurią pa- 
skolindavo Lili pagroti Goldmaną, Kabrelį ar Balavuaną. Prie sienos 
tebestovėjo dviaukštė lova. Jau aštuoneri metai, kai ant viršutinio 
gulto niekas nebemiegojo, nes Lili buvo persikrausčiusi į močiutės 
kambarį. Markas prisiminė bemieges jų naktis. Lili mėgo išgalvoti 
nesibaigiančių istorijų. Markas, tysodamas savo lovoje, klausydavo- 
si virš jo gulinčios Lili balso; kartais, kai Lili būdavo baisu, mergaitės 
ranka nusvirdavo žemyn. Markas atsisėsdavo lovoje ir laikydavo jos 
ranką, kol ji suglebdavo, kol Lili užmigdavo. Sykiais, priešingai, Lili 
skaitydavo iki vėlumos. Markui šviesa trukdydavo užmigti, bet jis 
nieko nesakydavo. Juk neprašoma saulės nebešviesti. 

Šio ankšto kambariuko Lili nė už ką nebūtų iškeitusi į erdvų 
kambarį, kuris jos laukė pas Karvilius, - nei už toną dovanų, nei 


* Šūkis, atkartojantis 1968 metų gegužės mėnesio streikininkų šūkį „Sous les 
pavės, la plage!“ (les galets - pajūrio akmenys; les pavės - grindinio akmenys; 
la grėve istorinė reikšmė - paplūdimys, dabartinė - streikas; la plage - paplūdi- 
mys). Pažodžiui: „Po akmenimis smėlis.“ Barikadoms statyti buvo naudojami 
grindinio akmenys, kuriuos išlupus likdavo smėlis. 

už meškiną Banžo ar spalvotus paketus. Markas buvo tuo tikras. 
Šiaip ar taip, laumžirgiams, kaip ir drugeliams, kol jie maži, reikia 
kokono. Bent jau iki tol, kol tampa nimfomis... 


Markas pasipurtė, tarsi nostalgija it plėvelė būtų apgaubusi 
jo pečius. Priėjo prie spintos ir pastūmė drabužius. Jų buvo likę 
mažai. Visus išaugtus Nikolė atidavė labdarai, išskyrus geltonus 
ir mėlynus regbio marškinėlius: pradinukų, jaunučių, jaunių... Ir 
futbolo marškinėlius, vienintelius spintoje, raudonus ir geltonus, 
su užrašu Dundar Siz ant nugaros. Dvylikamečio. 

Markas pasilenkė. Paskaitų užrašus saugojo kartoninėse dė- 
žėse ant žemės. Tai, ko ieškojo, gulėjo krūvos viršuje - Europos 
teisės pernykščių paskaitų užrašai. Svarbiausia buvo atmintinai 
išmokti datas: kada kuri valstybė įstojo į Europos Sąjungą, kada 
pasirašytos sutartys, priimtos direktyvos, kada vyko rinkimai... 
Tai buvo teisės mokslai, nuobodžios pratybos, stengiantis įsimin- 
ti. Markas lengvai rado ieškomą skyrių, paskui puslapį. Nors ir 
ne pirmūnas, užtat buvo tvarkingas. Perskaitė: „1998 m. vasario 
12 d. paskaita. Europos Sąjungos pakraščiai.“ Per šitą paskaitą, 
kurioje buvo aptariamas Turkijos atvejis, jis buvo truputį dėme- 
singesnis. Markas perskaitė savo užrašus: kariškių Turkija, valsty- 
bės perversmas, demokratijos grįžimas... 

Praleido kelias minutes tikrindamas faktus. Rankomis tekėjo 
prakaitas. Pagaliau užvertė skyrių, rankos buvo drėgnos, pašiur- 
pusios lyg vištos oda. Dabar suprato, kas šlubavo Gran Diuko pa- 
sakojime. 

Viskas siejosi į vieną grandinę. 

Markas atsisėdo ant lovos ir mėgino viską kuo greičiau ap- 
galvoti. 

Ne, jo senelis mirė ne per nelaimingą atsitikimą. Jis tikrai 
buvo nužudytas! Markas turėjo įrodymą. Eormalų. Bet jeigu šis 
faktas, šis vienintelis faktas nepasiteisins, tada visas tyrimas bus 
beprasmis... 

— Markai! 

Nikolės balsas jį pasiekė per plonas kambario sienas. 

— Markai! Viskas gerai? 

Klausimą baigė kosulys. Sunkus kosulys, dar duslesnis per 
kartono sienas. Markas nusprendė dabar apie tai negalvoti. At- 
sistojo, įsidėjo paskaitos užrašus į kuprinę ir sutvarkė aplankus. 
Ilgai stovėjo atsirėmęs į dviaukštę lovą. Karščio bangos trukdė 
normaliai kvėpuoti. 

Nikolė vėl pašaukė drebančiu balsu: 

— Markai! 

- Ateinu, Nikole, ateinu. 


Jo kambario durys atsidarydavo tiesiai į svetainę. Indai buvo 
sutvarkyti, ant valgomojo stalo patiesta nerta staltiesėlė. Nikolė 
sėdėjo. Verkė. Ant stalo priešais ją gulėjo mėlynas vokas. 

DNR testas. 

Antrasis egzempliorius, prieš trejetą metų gautas iš Gran Diuko. 

1998 metų spalio 2 diena, 23 val. 19 min. 


Markas atstūmė kėdę ir atsisėdo tiesiai priešais močiutę. Pa- 
mažu išsitraukė iš kišenės atplėštą voką, kurį buvo įdavusi Matil- 
da de Karvil. Padėjo jį prieš save. 

Du mėlyni vokai. Kiekvienam savas. 

- Žinojau, kad Matilda de Karvil turi vieną egzempliorių, — 
tarė Nikolė tyliu balsu. - Suprantama. Bet, manau, ji nežinojo, 
kad Gran Diukas man parūpino kopiją. 

- Tavo tiesa, - patvirtino Markas. - Šito ji nežinojo. 

Nikolė nusišluostė akis balta nosine. 

— Ką ji tau tiksliai pasakė? 

Markas neturėjo pasirinkimo. Tam ir atvažiavo — išsiaiškin- 
ti. Jis kalbėjo ilgai, pasakojo, kaip apsilankė pas Karvilius, api- 
bendrino Krediulio Gran Diuko užrašus, paskutinius puslapius, 
DNR testą, seklio sąžinės priekaištus... Nutylėjo tik vieną epizo- 
dą - Gran Diuko žmogžudystę. Nepaaiškinama drova kliudė jam 
tai pasakyti močiutei. Tiesiai šviesiai. Jis turėjo prieš tai pagalvoti, 
iš naujo apmąstyti viską, ką Gran Diukas buvo surašęs. Viską pra- 
dėti nuo nulio. Viską patikrinti. 

Nikolė prisidėjo nosinę prie lūpų, pakosčiojo. 

— Markai, Krediulis Gran Diukas savo dienoraštyje nemelavo. 
Bet ir visos tiesos nepasakė. Istorija truputį kitokia. Krediulis la- 
bai mėgsta pagražinti... 

Pavartotas esamasis laikas Marką sutrikdė. 

— Aš ten buvau, - patikslino jis. - Per penkioliktą Lili gimta- 
dienį. Prisimenu. Viską mačiau. Dovaną, sudužusią vazą, kraujuo- 
jantį Lili pirštą, Gran Diuką, renkantį šukes ir atsiprašinėjantį... 

— Aišku. Tavo tiesa. Tęsinio jis nepapasakojo. 

Markas išblyško. 

— Tęsinio? 

Prisimeni, Markai, tu paskui išėjai su Emili. Atšvęsti jos gim- 
tadienio. Pas Manoną. Grįžote po vidurnakčio... 

Markas laikė ranką ant atplėšto voko. Nervingai jį stumdė ant 
stalo. Nikolė vėl ėmė kosčioti norėdama atgauti balsą. Tuščiai. Ji 
kalbėjo toliau: 

— Aš likau viena su Krediuliu. Jis gėrė kalvadosą ant kanapos, 
o aš ploviau indus. Verkiau prie kriauklės. 

- Tu... tu verkei? 

— Markai. Aš ne kvaila. Krediulis dirbo Karviliams. Neabe- 
jojau, kad vieną dieną ji pareikalaus to DNR testo. Tai buvo jos 
teisė. Ja dėta, ir aš būčiau panašiai dariusi... Bet ne šitaip. Toks 
niekingas sumanymas. Spąstai, supakuoti kaip dovana. Krediulis 
buvo vienintelis draugas, pakviestas į Lili gimtadienį... 

Markas jautėsi sutrikęs. Niekada anksčiau močiutė jam taip 
neatsiverdavo. 

— Kada atspėjai? 

— Kai pamačiau tekant Emili kraują... Ir Krediulį, renkantį va- 
zos šukes... Krediulį ir jo dideles klumpes. Būtų geriau, jei būtų 
atėjęs su švirkštu ir timpa kraujagyslėms užveržti. Žaidęs savo 
žaidimą atvirai. Tai viskas, ko jo prašiau. Nuo pat pradžių buvom 
taip sutarę: aš jam atidarau savo namų duris, o už tai gaunu tą 
pačią informaciją. 

— Taip jis ir darė, ar ne? Davė tau tyrimo kopiją... 

Nikolės akys vėl pasruvo ašaromis. 

- Nevisiškai, Markai. Nevisiškai. Šiaip jis viską padarė gerai, 
išskyrus vieną dalyką. Aš verkiau prie kriauklės. Paskui staiga ap- 
sisprendžiau. Buvau ką tik nuskalavusi peilį, sukandau dantis ir 
įsipjoviau į mažąjį rankos pirštą. Įsipjoviau vos vos, tik tiek, kad 

ištrykštų kraujas. Apsukau pirštą skuduru ir nunešiau Krediuliui 
mažą likerio taurelę su keliais mano kraujo lašais. Jis tuojau su- 
prato. Nebuvo kvailas. 

— Kaip reagavo? 

Nikolė pirmą kartą nusišypsojo. 

— Pasijuto truputį nesmagiai, kaip užkluptas vaikas. Tačiau 
Krediulis nepiktas. Atsiprašė, pripažino, kad elgėsi kaip kvailys. 
Mane beveik sujaudino. Užtikrino, kad padarys tyrimą dėl gimi- 
nystės ryšio: Lili ir Karvilių kraujo tyrimą Matildai, Lili ir Vitra- 
lių - man. O paskui... 

Nikolė vėl ėmė kosėti, atrodė, kosulys strigdo gerklėje jos žo- 
džius. Markas dar labiau sumišo. 

— Nikole... Ką nori man pasakyti? 

Balta nosinė sukiojosi tarp Nikolės pirštų. 

— Tau tikrai svarbu sužinoti? Galiausiai, tai nėra nusikaltimas. 
Ir abejoju, ar Krediulis apie tai rašo savo sąsiuvinyje. 

Ne, iš tikrųjų, Markui nebuvo svarbu tai sužinoti. Nikolė lei- 
do srūti ašaroms, nė nešluostė jų. 

- Tą vakarą mes mylėjomės. Mylėjomės, kol judu šventėte. 
Kaip du seniai. Tai buvo pirmas kartas. Pirmas kartas po tavo 
senelio mirties. Vienintelis kartas. Gran Diukas nenuleido nuo 
manęs akių jau daugelį metų. Jis buvo malonus. Beveik vieninte- 
lis vyras, kuris lankėsi mūsų namuose. Jis... 

— Nikole... 

Markas atsistojo, švelniai, kiek negrabiai uždėjo rankas mo- 
čiutei ant pečių, paskui pirštu užspaudė jai lūpas. Jam prieš akis 
vis iškildavo Gran Diuko lavono vaizdas. 

— Tau nebūtina man viso to pasakoti... 

— Ne, Markai. Būtina. 

Nikolė nusišluostė ašaras, atsistojo ir paslėpė nosinę suknelėje. 

— Ką gi, Markai. Tavo teisybė. Neįkyrėsiu tau daugiau senės 
istorijomis. 

Ji žengė kelis žingsnius, pataisė ant stalo staltiesėlę, paskui 

— Atplėšei voką? 

— Tai... tai ilga istorija. Sakykim, nelaimingas įvykis, bet taip, 
atplėšiau. Perskaičiau. 

— Tada supranti, Markai, kodėl aš verkiu. Ne dėl Krediulio. Ne 
tik dėl jo. Verkiu dėl Emili. 

Sėdėdamas vienas ant kanapos, Markas jautėsi kvailai. Jis irgi 
atsistojo. Jį užplūdo baisi nuojauta. Drebėjo kojos. Nebesusigau- 
dė. „Verkiu dėl Emili.“ Nikolės žodžių aidas vėl suskambo jo gal- 
voje. Kodėl verkia dėl Emili? Tas DNR testas juk buvo oficialus 
jos gimimo liudijimas... 

Jis atsargiai paėmė atplėštą voką, gautą iš Matildos de Karvil, 
ir įspraudė Nikolei į ranką. Paskui nuo stalo paėmė kitą, Gran 
Diuko atneštą jo močiutei. 

Išėmė raštą. 

Perskaitė. 

Tamsi svetainė ėmė suktis aplinkui; pianinas, rėmeliai, staltie- 
sėlės, kanapa, televizorius buvo įtraukti į tą patį miglotą sūkurį. 

Lapas iškrito iš rankų. 

DNR testas neturėjo jokios prasmės. 

1998 metų spalio 2 diena, 23 val. 37 min. 


Akmenukai jai spaudė užpakalį, o Malvina šito nemėgo. Buvo 
kieta ir šalta. Paplūdimį apšvietė vien puspilnis silpnutis mėnulis. 
Malvina nerado kitos vietos praleisti naktį. Traukinys Ruanas- 
Djepas jau seniai stovėjo stotyje, tik staiga vėl pasirodė jaunyva 
kontrolierė. Ji buvo gana maloni Malvinai, mandagiai paprašė išei- 
ti. Bet aiškiai tapo nebe tokia maloni išvadinta „bjauria kekše“. At- 
ėjo dar du kontrolieriai ir padėjo jai jėga išvesti Malviną iš stoties. 

Malvina atsidūrė gatvėje. Tikriausiai dėl to prakeikto aitvarų 
festivalio mieste nebebuvo likę nė vieno laisvo kambario. 


Malvina visą vakarą klaidžiojo mieste. Net nevalgiusi. Nejau- 
tė alkio. Jai tai nerūpėjo. Ilgai valkiojosi gatvėmis, paskui sugrį- 
žo į paplūdimį. Tikėjosi, kad visa tai: kvailiojimai, aitvarų šokiai, 
muzika, vėliavos, balionai, įgrisusios dainelės, vafliai, prastos ko- 
kybės gaminiai, pardavinėjami Djepo pajūrio prospekte Vitralių 
sekėjų, galiausiai dings. 

Dabar, po vidurnakčio, viskas buvo baigta. Danguje kabėjo 
tik kelios geometrinės švytinčios figūros, sujungtos su žeme il- 
gomis įtemptomis virvelėmis, kurios buvo užrištos ant įsmeigtų į 
žolę kuolų. Malvinai ir tai nerūpėjo, jos širdies nejaudino šilkinio 
popieriaus skiautės, sklandančios virš galvos. Jei ir turėjo kokį 
norą, tai tik nukirpti visas tas virveles, kad aitvarai sukristų į jūrą 
kaip negyvos saulės. 

Nukirpti virveles. Išjungti telefoną. Prakeikti močiutę, kuri 
užsakė tą DNR testą, kuri visus tuos metus ją apgaudinėjo. Už- 
verti duris. 

Malvina atsigulė. Ji čia miegos. Ant pajūrio akmenukų. Galų 
gale jai nusispjaut ant tų šaltų akmenų po užpakaliu. 


- Nagi pasakyk, gražuole, ar tokiu laiku neturėtum jau būti 
grįžusi pas tėtuką ir mamytę? 

Malvina liko šešėlyje, tiesiog pasuko galvą balso link. Už ko- 
kių dešimties metrų paplūdimyje stovėjo trys vyrukai. Kiekvie- 
nas iš jų rankoje laikė po mineralinio vandens butelį su oranžiniu 
skysčiu. Dviguba apgaulė. Ten tikriausiai buvo ne vanduo ir ne 
apelsinų sultys. 

— Gražuole, čia gali sutikti blogų žmonių, kai lieki šitaip vi- 
siškai viena... 

Kalbėjo pats didžiausias. Į dešinės akies voką buvo įsivėręs si- 
dabrinį žiedą. Mažiausias, plikagalvis, šiek tiek atsilikęs nuo kitų, 
svyrinėjo ant pajūrio akmenėlių. Jo blizgantys kaubojiški batai, 
ilgi ir siauri, nieko negelbėjo. Trečiasis, kurio matmenys Malvinai 
priminė meškiną Banžo, kuo gražiausiai sėdėjo ant žemės. 

Vyras su sidabriniu žiedu žingtelėjo arčiau. Tris metrus. Kiti 
pasekė juo. Malvina pakėlė galvą. 

— Po šimts, tai senė, - tarė Kaubojiški Batai. - O iš tolo manė- 
me turį reikalą su mergele... 

- Gal vis dėlto ji tokia ir yra, - pridūrė Sidabrinis Žiedas. 

Rudasis Meškinas ir Kaubojiški Batai nusikvatojo. Malvina 
susigūžė, ėmė karštligiškai raustis savo rankinėje. Nusikeikė iš 
pykčio! Prisiminė, kad traukinyje Vitralis atėmė iš jos mauzerį. 

Sidabrinis Žiedas prisiartino dar per metrą. 

- Ieškai nuotykio, gražuole. Turiu uoslę tokioms mergoms 
kaip tu. Matai? Tai tavo sėkmės diena. Trys vyrai vien tik tau... 

— Užsičiaupk, kvaily! 

Vyrukai per metrą atsitraukė, išskyrus Kaubojiškus Batus, - 
tas paslydo ant akmenų. Auksinis Žiedas vėl žingtelėjo į priekį. 

— Ė, vaikinai. Užsirovėme ant tikros kekšelės... 

Rudasis Meškinas taip pat mokėjo kalbėti. Buvo gaujos man- 
daguolis. 

— Mes tau nieko blogo nepadarysime. Norime tik truputį pa- 
silinksminti... 

- Taip, - įsiterpė Auksinis Žiedas. - Man patinka tavo išvaiz- 
da, gražuole. Penkiasdešimt metų, ar ne? Malonu. Visada svajo- 
jau, kad man pačiulptų močiutė. 

Prisiartino dar per metrą ir kalbėjo toliau: 

— Tik ji turi daugiau dantų negu mano močiutė. 

Rudasis Meškinas ir Kaubojiški Batai vėl nusikvatojo. Gera 
publika. Jie irgi žengė artyn neatsilikdami. Malvina mėgino atsi- 
traukti šliauždama, suriko: 

— Dar žengsit į priekį, ir aš jus patiesiu! 

Trijulė linksmai žiūrėjo, kaip gležnas Malvinos kūnelis sugle- 
bo ant akmenų. 

— Taigi kandžiotųsi mažulė. Na, nevaidink įniršusios, juk to 
ir prašai... 

Sidabrinis Žiedas žengė dar žingsnį į priekį. Nereikėjo. 

Išgirdo tik švilpesį, galbūt silpnoje šviesoje pamatė dar ir še- 
šėlį. Staiga jo akis užsimerkė. Sidabrinis žiedas pakibo, per ste- 
buklą išsilaikęs ant perplėšto voko skutelio, panirusio į kruviną 
košę. Po sekundės antras akmuo jam suknežino nosies kremzlę. 

— Kek... | 

Trečias akmuo vos neįlėkė į plačiai atvertą jo burną, įlaužda- 
mas dešinį žandikaulį. 

Geras akmenukas gali ir užmušti, - jei pataikysi išsirinkti ir 
tinkamai suspausi delne, jei sviesi iš labai arti, trijų ar keturių me- 
trų. Bent jau suluošinsi iki gyvenimo pabaigos, jėi sviesi nelabai 
taikliai. Malvina galbūt šito nesuvokė, bet trys vaikinai susiprotė- 
jo. Kai kuriomis aplinkybėmis net patys bukiausi greitai susigau- 
do. Išgyvenimo klausimas. 

Jie skubiai nešė kudašių. 

Juos nulydėjo akmenų kruša. Kaubojiški Batai vėl paslydo ir 
nusikeikė. Gavo smūgį į raktikaulį. Rudasis Meškinas nebuvo vi- 
kresnis. Akmenys jam pataikė į nugarą, į pakaušį. Malvina dabar 
juos svaidė aklomis, su dviguba nuo įsiūčio jėga. 

- Mes tave surasim, kekše! - riktelėjo Sidabrinis Žiedas, kai 
akmenukai jų nebepasiekė. - Dar pasimatysim! 

— Tikrai? - sušnypštė Malvina. - Pasakysiu mentams, o šie 
nesunkiai atpažins norėjusį mane išprievartauti žmogėną. Viena- 
kis, tokių gatvėse ne šimtai... 


Šešėliai šlubuodami nutolo. 

Po valandos paplūdimyje pakilo vėjas. Malvina sušalo. Ji atsi- 
stojo, papurtė skausmingas galūnes. Pamažu nusliūkino iki sto- 
ties per mirusį miestą. Žinoma, ji buvo uždaryta. Malvina galiau- 
siai užmigo ant suolo priešais. 

1998 metų spalio 2 diena, 23 val. 51 min. 


Vitralių svetainė tapo tyli. Amžinai. 

Markas drebančia ranka nuo grindų pakėlė nukritusį po- 
pieriaus lapą. Jis buvo visiškai toks pat kaip tas, kurį perskaitė 
traukinyje: net tas pats Roni su Bua nacionalinės kriminalistikos 
laboratorijos blankas. Ta pati spauda. Toks pat glaustas tyrimo 
rezultatų išdėstymas: trys eilutės. 


GIMINYSTĖS RYŠIŲ NUSTATYMAS 


Tarp Emili VITRAL (1-as mėginys, 95-233 d.) 
ir Nikolės VITRAL (2-as mėginys, 95-237 d.) 


Rezultatai neigiami. 
Jokio galimo giminystės ryšio. 
Patikimumo procentas: 99,94513. 


Markas metė lapą ant stalo, kaip metamas degantis popierius. 
Nikolė pasielgė taip pat, paskui griuvo ant kanapos. 

Abu giminystės testai buvo neigiami! 

Markas beveik negirdimai sumurmleno: 

— Ką... ką tai reiškia? 

Nikolė išsitraukė nosinę, nusišluostė ašarą akies kamputyje ir 
keistai nusišypsojo. 

— Sumautas juokdarys tasai Krediulis Gran Diukas. Nemanai? 

— Tu... tu nežinojai? 

— Ne, Markai. Užtikrinu. Niekas nežinojo. Aišku, išskyrus 
Krediulį. Aš prieš trejus metus perskaičiau šį atsakymą, trejus 
metus buvau įsitikinusi, kad Emili - ne mano dukraitė, kad Emili 
žuvo per nelaimingą įvykį oro laineryje, kad aš išauginau Lizą 
Rozą de Karvil... Pripratau prie tos minties. Net su ja susitaikiau 
padovanodama safyrą, kai Lili sukako aštuoniolika. Galiausiai 
beveik ėmiau tuo džiaugtis. 

Nikolė nutilo. Mašinaliai, grąžindama į pirmykštę padėtį, 
trūktelėjo vilnonį šaliką, kuriuo buvo apsigaubusi pečius ant už- 
sagstytos iki kaklo palaidinukės. Pažvelgė į Marką su neapsako- 
mu švelnumu. 

- Ėmiau tuo džiaugtis. Dėl jos ateities. Ypač dėl judviejų. Tai 
buvo daug paprasčiau. Tas rezultatas buvo toks akivaizdus... 

Markas nieko neatsakė. Staiga atsistojo, vėl paėmė abu lapus, 
padėjo vieną šalia kito, palygino. Niekas nekėlė abejonių, kad tai 
gali būti netikri dokumentai. Markas sutramdė didžiulį norą juos 
suplėšyti, paversti skiaučių krūva. Kone šaukdamas pasakė: 

- Gran Diukas apsiriko, Nikole! Galėjo suklysti dėl mėginių, 
juos sumaišyti, sukeisti... Laboratorija taip pat galėjo padaryti 
klaidą. Turi būti koks nors paaiškinimas! 

— Krediulis galbūt mums davė atsakymus, kokių tikėjomės, - 
švelniai tarė Nikolė. 

Markas krūptelėjo. 

— Kaip? 

— Jis vienas žino, kokius kraujo mėginius padavė tirti... Jis taip 
pasielgė pagal savo užgaidą, pagal savo teisybę, kurią norėjo at- 
skleisti. Per penkiolika tyrimo metų jis nieko nerado, tai galbūt 
pats parašė istorijos pabaigą... 

Nikolė, kiek pagalvojusi, kalbėjo toliau: 

— Du neigiami testai iš esmės nėra kvaila. Tai netgi itin pavei- 
kus dalykas. Šitaip jis įtikino Matildą de Karvil, kad jos dukraitė 
mirusi. Galutinai. Ji mums amžinai davė ramybę. Manau, Gran 

Diukas ją ne itin mėgo. O aš nurijau savo skausmą. Emili nebuvo 
mano dukraitė, nebuvo tavo sesuo. Prieš trejus metus dėl to nei- 
giamo testo aš verkiau ištisas naktis, bet jis sykiu ištirpdė baisų 
gniužulą, varginusį mano skrandį, pjovusį mane perpus, deginusį 
man plaučius kiekvieną kartą, kai judu su Emili pasižiūrėdavote 
vienas į kitą. Kiekvieną minutę, kiekvieną sekundę... 

Markas priėjęs atsisėdo ant kanapos, prisiglaudė prie Nikolės, 
padėjo galvą jai ant peties. Ranka apglėbė platų močiutės lieme- 
nį. Jo pirštai žaidė su jos vilnoniu šaliku. Nikolė atsisuko į savo 
vaikaitį. 

- Tu supranti, Markai. Žinoma, supranti. Tai reiškė, kad judu 
nesurišti kraujo ryšiu, kad nesate brolis ir sesuo. Judu laisvi, varg- 
šas mano Markai. Krediulis judu savaip mylėjo, stebėjo, jis tikrai 
galėjo sugalvoti tokį planą... 

Ji pažvelgė į mėlynus vokus ant stalo. 

- Jei abu rezultatai negulėtų vienas šalia kito ant to paties sta- 
lo, jo sumanymas galėjo būti įgyvendintas... 

Markas atsistojo ir ėmė nervingai vaikštinėti po kambarį. Ne- 
paisant Nikolės argumentų, jis neįstengė patikėti šia versija, šia 
Gran Diuko sumanyta apgaule! Savo sąsiuvinyje seklys atrodė 
taip pat apstulbintas DNR rezultatų. Nors galėjo ir čia meluoti. 
Kaip ir visur kitur... 

— Išeinu, Nikole, truputį pasivaikščiosiu. 

Nikolė neatsiliepė. Atsargiai šluostėsi akis nosinės kampučiu. 
Markas padėjo ranką ant lauko durų velkės. 

Nikolė prakalbo dar labiau drebančiu balsu, jei tik jis galėjo 
drebėti labiau: 

— Tu manęs nepaklausei, kur yra Emili. 

Markas sustingo. 

— O tu žinai? 

— Tiksliai ne. Tikslios vietos, kur ji yra, nė nenumanau. Bet ži- 
nau, supratau, apie kokią didelę kelionę ji šneka, kokį nusikaltimą 
ketina padaryti. Dieve mano, kaip tai vadinti nusikaltimu? 

Markas jautė, kad jo širdis tuoj sprogs. Per mažiau nei dešimt 
minučių jo gyvenimas trečią kartą verčiasi aukštyn kojom. Visi 
agorafobijos ženklai buvo nušluoti taip lengvai, kaip dingsta žag- 
sulys staiga užklupus baimei. 

Nikolė dvejojo. 

- Tokius dalykus močiutė atspėja. 

Marko ranka apgniaužė durų rankeną. Jis kone suriko: 

— Ką atspėja, Nikole? 

Atsakydama Nikolė kalbėjo kuo švelniau. Iš subtilumo? Iš gėdos? 

- Emili nėščia, Markai. Nėščia nuo tavęs. 

Marko ranka nuslydo šlapia velke. Nikolė kalbėjo tuo pačiu 
tonu, švelniu ir saldžiu: 

- Ji ketina pasidaryti abortą. Tam ir atsigulė į ligoninę. 


Markas stovėjo atsirėmęs į šiukšlių konteinerį Pošolio gatvėje. 
Mėnulis silpnai švietė į mažų vienodų namukų eilę. Akligatvio 
gale du katinai pašiaušę gaurus tylomis žiūrėjo vienas į kitą. Jis 
klausė savęs, ar tai tos pačios katės, kurias Lili norėjo prisijaukin- 
ti, kai buvo septynerių. Ko gero, taip. Tos pačios katės, tik dešim- 
čia metų vyresnės. 

Markas jautėsi keistai ramus, daug ramesnis nei prieš kelias 
minutes, kelias valandas. Prioritetų tvarka ūmai susijaukė, tarsi 
protas būtų atsisakęs nereikalingų minčių. Didysis tvarkymasis 
pasitelkus tuštumą. Dviejų prieštaringų DNR testų paslaptis pa- 
lauks, jo senelio žudikas taip pat. Marką buvo apsėdusi tik viena 
mintis. Lili, vieniša Paryžiaus klinikos palatoje, nėščia, nešiojanti 
kūdikį. 

Jų kūdikį. 

Markas žengė prie vienintelio akligatvyje degančio žibinto. 
Katinai sustingo tarsi statulos, nejudėjo nė plaukas. Jis penkis 
kartus mėgino prisiskambinti Lili. Nesėkmingai. Susisiekti su de- 
šimtimis Paryžiaus klinikų nebebuvo prasmės, jos, suprantama, 
turėjo saugoti pacienčių anonimiškumą, jeigu jos to prašė. 

Lili, aišku, paprašė. 

Markas dar sykį susitaikė su likimu, kad teks kalbėti į atsa- 
kiklį prisišliejus prie žibinto kaip girtuokliui, kuris mėnesienoje 
kalbasi pats su savimi. 

— Lili, Nikolė man viską pasakė. Aš nieko nemačiau, nieko ne- 
supratau. Atleisk man, buvau aklas. Kur tu? Aš turiu būti ten, šalia 
tavęs. Neketinu tau skaityti moralų, neketinu įkalbinėti, kad išsau- 
gotum kūdikį. Visai ne. Nemeluosiu tau, mano tyrimas nepasistū- 
mėjo. Visiška juoduma. Rūkas. Tirštesnis negu kada nors anksčiau. 
Galiu pasitikėti tik savo įrodymais. Tu juos žinai. Suprantu, kad jų 
negana. Lauk manęs, Lili, būk gera. Pasakyk, kad atvažiuočiau. At- 
važiuosiu. Pasakyk, maldauju. Tu man tokia brangi. Markas. 


Garso žinutė nuskriejo į giedrą naktį. 


Katinai prislinko vienas arčiau kito. Veriamai kniaukė iš įpro- 
čio skelbdami, kad kova bus žūtbūtinė. Tačiau tai tebuvo žaidi- 
mas, kurį jie pradėdavo kiekvieną vakarą jau dešimt metų. 

Markas atsisėdo ant žemės, ant to siauro šaligatvio, kurio 
kiekviena trinkelė jam buvo pažįstama. Vieną dieną čia buvo nu- 
griuvusi Lili, kaip tik toje vietoje, kur jis sėdėjo. Nieko baisaus. 
Griuvo nuo triratuko, nedidelis įbrėžimas, truputis kraujo; tą 
kraują ilgai plovė Normandijos lietus. 

Markas užsimerkė. 

Vaikas. Jų vaikas. 

Jį apėmė aklas pyktis. Ne Lili. Veikiau tokioms aplinkybėms. 
Negalėjo pakęsti jausmo, kad yra nenaudingas. 

Akligatvyje antrame aukšte atsivėrė langas. Kaimynas iškišo 
galvą tarp langinių ir suirzęs šūktelėjo. Markas jo nepažinojo, be 
abejonės, naujas kvartalo gyventojas. Pašauktas šeimininko, vie- 
nas iš katinų nubėgo. Kitas apmaudingai palaukė kelias sekundes, 
paskui atrisnojo prie Marko. 

Markas ištiesė ranką, ir katinas ėmė glaustytis. Jo pilkas ne- 
švarus kailis dar buvo pašiauštas. Senas patinas tikriausiai dažnai 
murkdavo glostomas Lili. 

Aišku, Markas suprato, kas pastūmėjo Lili darytis abortą. Jis 
kosi ne apie amžių, materialinį saugumą, būsimą gyvenimą, atei- 
ties karjerą. Lili nenorėjo nešioti kraujomaišos vaisiaus. 

Markas suleido pirštus į pilkus katino gaurus. Kol neturės ga- 
lutinio savo tapatybės įrodymo, Lili niekada nerizikuos gimdyti 
pabaisos. Suprantama. 

Pakėlė akis į dangų. O jeigu jis rastų tą galutinį įrodymą? Dar 
galėtų viską sustabdyti. Jam užtektų rasti raktą. Katinas užšoko 
Markui ant kelių. Markas pasisuko į jį. 

— Na, mano storuli? Kam reikalingas tėvas prieš gimstant, 
ar ne? Nemanai, jog būtų puiku pažiūrėti savo dukrai į veidą, į 
akis, kai bus didelė, kai bus tokio amžiaus, kad suprastų, saky- 
kim, penkiolikos metų? Arba aštuoniolikos. Paimti jos ranką ir 
pasakyti ką nors tokio, pavyzdžiui: „Matai, mano gražute, nedaug 
trūko. Jei nebūčiau atskleidęs tiesos, jei man nebūtų pavykę rasti 
to sumauto įrodymo in extremis, tavęs čia nebūtų. Aš galbūt tavęs 
nenešiojau savo pilve, ne, bet išgelbėjau tave, mano dičke. Taip, aš 
tave išgelbėjau. Todėl, kad taip mylėjau tavo motiną ir taip norė- 
jau vaiko su ja. Meilės vaiko...“ 

Katinas ūmai spruko šalin. 

— Tavo tiesa, - tarė Markas. - Aš kalbu kvailystes! 


Lili rūkė balkone. Neturėjo to daryti. Jai buvo nusispjaut. Vie- 
ną cigaretę, tik vieną. Pagaliau tris cigaretes, tik tas tris. Raudon- 
plaukė mergina geltonais dantimis, kuri miegojo šalia, nebuvo 
šykšti. Paliko jai pakelį: „Naudokis.“ 

Lili klausėsi Marko žinutės. Pirštų galiukais rašė atsakymą. 
Markas neturi jokios galimybės ją rasti. Taip geriau. Jai reikėjo 
eiti iki galo. Vienai. 

Išsaugoti šį vaiką būtų beprotybė. Be tapatybės negyvenama, 
Lili tai suvokė geriau nei kas kitas. Negalėjo nė įsivaizduoti, kad 
pati tą vargą amžinai užkrautų kitai nekaltai būtybei, kitam kū- 

dikiui, savo vaikui. Negalėjo pakelti minties, kad pati taptų šio 
prakeikimo įrankiu. 

Lili kairiajame delne spaudė Marko dovanotą tuaregų kryželį. 
Jos dešinės rankos pirštai drebėjo. Jais laikė cigaretę ir kartu mai- 
gė telefono mygtukus. Dūmai sklaidėsi - melsvoki mažo ekra- 
niuko šviesoje. Lili, padalijusi ilgą Žinutę, išsiuntė ją per keturis 
kartus. 


Markai! Greitai viskas bus baigta. Nesijaudink. Tai paprasta 
operacija. Trunka vos kelias minutes. 

Visą rytojaus dieną vaikščiosiu pas gydytojus. Jie sako, kad rei- 
kia papildomų tyrimų dėl anestezijos. Gal tai tik psichologų gudry- 
bė, kad duotų man daugiau laiko pamąstyti. Žinok, kad gudrus. 

Į operacinę galiausiai eisiu tik poryt. Būk ramus dėl manęs. Aš 
priėmiau gerą sprendimą. Pavyks. 

Pasirūpink savimi. Lili. 


Lili atsakymą Markas perskaitė savo kambaryje, gulėdamas 
vaikystės lovoje. Pamėgino jai prisiskambinti. Nesėkmingai. 

Perleido akimis žinutes. Nuo pradžios iki galo. Dėmesį pa- 
traukė vienas sakinys: „Į operacinę galiausiai eisiu tik poryt.“ 
Tiksliau, vienas žodis. Poryt. 

Jis turėjo dar vieną dieną rasti tiesai! Markas apie nieką kitą 
daugiau negalvojo, tik apie tai. Laimėjo dieną. Tai buvo tarsi lem- 
ties ženklas. Dar ne viskas prarasta. | 

Įsistebeilijo į viršutinę lovą. Valandos bėgo kaip vaikystėje, 
kai Lili skaitydavo iki vėlumos, kai per daug triukšmaudavo kai- 
mynas arba kai jį patį vieną užklupdavo nemiga. Markas budėjo. 
Kalėsi idėja lyg piktžolė itin švaraus sodo alėjoje. Ryškėjo įsitiki- 
nimas, kad šioje byloje viskas buvo susieta: jo senelio nužudy- 
mas, Gran Diuko nužudymas, gal ir kiti nužudymai, apie kuriuos 
jis nežinojo... Ir Lili tapatybė! 

Sprendimą Krediulis Gran Diukas buvo radęs. Seklys jį rado 
prieš pat nužudymą. Ketino važiuoti į Jurą, kopti į Baisųjį kalną. 

Iš esmės tai buvo logiška. Teri viskas prasidėjo, ten turėjo ir baig- 
tis. Sprendimas laukė ant Baisiojo kalno... Arba niekur. 


Ketvirta valanda ryto. Markas staiga atsikėlė, apsivilko megz- 
tinį. Galų gale kuo jis rizikuoja? Jis neturėjo kito pėdsako, kuriuo 
būtų galėjęs sekti, tik dar sykį perskaityti Krediulio Gran Diuko 
sąsiuvinį. Ne! Tai nėra geras sprendimas. Šiaip ar taip, ne jam. 
Jis atsargiai ėmė sėlinti prietemoje ir pasuko į močiutės kambarį. 

— Markai! - pasigirdo mieguistas Nikolės balsas. 

— Nikole! Ar furgonas dar važiuoja? 

— Mūsų furgonas? 

Nustebusi Nikolė pasitrynė akis. Žvilgtelėjo į žadintuvą, stovin- 
tį ant stalelio prie lovos galvūgalio, bet daugiau nieko neklausė. 

— Hm, taip. Manyčiau. Per metus nuvažiuoju tik keletą kilo- 
metrų. Kai paskutinį kartą jį vairavau, jis... 

— O rakteliai kaip visada antrame svetainės stalčiuje? Doku- 
mentai taip pat? 

— Taip, bet... 

Markas pakštelėjo močiutei į skruostą. 

- Ačiū. Nesijaudink... 


Nikolė norėjo pasakyti: „Būk atsargus!“, bet jos žodžius nu- 
stelbė kosulys. Ji prisidengė burną nosine. Nikolė žinojo, kad jau 
nebeužmigs. Nei šią naktį, nei kitas. 

1998 metų spalio 3 diena, 4 val. 12 min. 


Furgonas iš karto pajudėjo į priekį. Markas trumpais nuoto- 
liais jį buvo vairavęs daug kartų. Jau dveji metai jis išvairuodavo jį 
susiruošus į Djepą arba pastatydavo sode. Nikolė buvo nurodžiu- 
si ženklus, kaip važiuoti atbulom ir kada pasukti: laiškų dėžutę ir 
priešais gyvenančio kaimyno kairiąją langinę. Atidžiai laikantis 
patarimų viskas pavykdavo. 

Vitralių H klasės „Citroen“ buvo vienas iš paskutinių, paga- 
mintų Prancūzijoje. Pjeras Vitralis jį buvo nusipirkęs 1979 me- 
tais, o mitinio furgoniuko gamybą gamykla sustabdė 1981 -aisiais. 
Pjeras buvo išsirinkęs pailgintą modelį, maždaug tokį patį, kokį 
turėdavo mėsininkai ir dešrininkai šeštajame dešimtmetyje. 
Oranžinis, raudona priplota nosimi furgonas apvaliomis žibintų 
akimis ir atsikišusiomis veidrodėlių ausimis, pritvirtintomis ant 
geležinių strypelių, panėšėjo į didelį šunį. Banguota skarda pasi- 
šiaušęs šuo. Storas ciuciukas, kaip jį vadindavo Lili. Storas tingus 
ciuciukas, miegantis lauke ir užėmęs visą sodelį. 

Pjeras jį įrengė pats, padedamas pusbrolio, garažo darbininko 
iš Nevilio. Tas pusbrolis ir toliau retkarčiais pasirūpindavo furgo- 
nu. Automobilis, kad ir senas, atrodė neblogai. Du šimtai aštuo- 
niasdešimt trys tūkstančiai kilometrų. „Nedvesiantis gyvulys“, - 
sakydavo pusbrolis. Markui nieko kito neliko, kaip juo patikėti, 
nors kėbulas buvo sulamdytas, išgraužtas rūdžių, lango valytuvas 
pritvirtintas izoliacine juostele, o variklio gaubtas nebeužsidarė... 


355 


»oy0- eso 


čiu. Djepas miegojo. Pervažiavo miestą vaiduoklį, šiąnakt saugo- 
mą šilkinių kaukių, kurias danguje judino nepastovios krypties 
vėjas. Furgonas važiavo triukšmingai, bet vis dėlto važiavo. Mar- 
kas nenorėjo per anksti džiaugtis, jam dar reikėjo įveikti daugiau 
nei šešis šimtus kilometrų. Buvo pasižiūrėjęs į žemėlapį. Pasirin- 
ko važiuoti ne per Paryžių, o šiauriau. Turėjo viską susirašęs ant 
lapelio: Nešatelis an Brė, Bovė, Kompjenė, Suasonas, Reimsas, 
Šampanės Šalonas, Sen Dizjė, Langras, Vezulis, Monbeljaras, 
Baisusis kalnas. Buvo apskaičiavęs, kad kelionė truks apie dešimt 
valandų. Jei viskas seksis. 

Markas važiavo palei uostą. Liko pakilti Šanzi bulvaru, ir jis 
išvažiuos iš Djepo. Gatvės buvo tuščios. Bulvaro gale Markas pa- 
siekė stotį. Mašinaliai pasuko galvą. Ant suolo miegojo mergina... 

Furgonas staiga sustojo. Bent jau veikė stabdžiai! 

Garso signalas irgi. 

Malvina de Karvil ūmai pabudo. Po sekundės apgniaužė vieną 
iš akmenukų, kurių buvo pasirūpinusi prisirinkti palikdama pa- 
plūdimį. Gal ir pamišusi, bet atsargi. Ji atsistojo. Pagaliau atpažino 
Marką prie raudono ir oranžinio furgono vairo. Jis atidarė langą. 

— Gal vis dėlto neapmėtysi akmenimis automobilio? 

— Tau tik reikia grąžinti man ginklą! 

- Jis mano kišenėje, deja. Šiltoj vietoj. Lipk! 

Malvina nepatikliai išplėtė akis. 

— Važiuoji prekiauti, ar ką? 

— Lipk, sakau. Susiruošiau pakeliauti. Tokiai pakvaišėlei kaip 
tu ši kelionė turėtų būti įdomi. 

Malvina priėjo nepaleisdama akmens iš rankos. Skeptiškai 

— Nesakyk, kad tikiesi nusigauti iki Baisiojo kalno su šiuo 
karstu ant ratų! 

Markas nurijo įžeidimą stengdamasis negalvoti, ar jis buvo 


pasakytas tyčia, ar ne. 

— Esu tikras, kad nesi kojos įkėlusi į Jurą. Ir kad labai norėtum 
ten nuvažiuoti. 

Malvina paleido iš rankų akmenuką. 

— Pataikei kaip pirštu į akį! 

Markas atidarė keleivio dureles. Malvinai buvo sunkoka už- 
kelti koją ant aukšto geltono skardinio laiptelio. Ji suabambėjo: 

- Tuo sukežusiu furgonu nepasieksim nė Paryžiaus. 

— Tavo nuomonė man nerūpi. Ir mes važiuosim ne per Pary- 
Žių. Kirsim šiauriau... 

Markas padavė Malvinai miestų, pro kuriuos ketino važiuoti, 
sąrašą. 

— Oho)! - tarė moteris. - Atkampios skurdžios vietos... Manai, 
furgonas nesubyrės? Vis dėlto iš mudviejų tu didesnis kretinas! 

Markas neatsikirto. Juodu tylomis važiavo pirmu numeriu 
pažymėtu krašto keliu. Jis ilgais vingiais raitėsi per Brė slėnio gi- 
lumą. Po dešimties minučių Markas pirmas nutraukė tylą: 

— Atleisk už vakarykštį vakarą, nepakvietėme pietų... Kitą 
kartą, gerai? 

- Nesijaudink. Gebu rasti išeitį. Maloniai bendravau su vietos 
vaikinais... 

Tyla vėl truko dešimt minučių. Jie artėjo prie Nešatelio an Brė. 

— Ką ten veiksim? - staiga paklausė Malvina. 

— Važiuojam pakeliauti, sakiau tau... 

- Ir kas gi tave šitaip domina? Maniau, kad reikalas baigtas. 
Tas juokingas DNR testas, kurio pareikalavo mano močiutė. 
Laumžirgis - tavo sesutė, tai užrašyta juodu ant balto. Taip neri- 
mauji todėl, kad ją bučiuoji? 

Markas įvažiuodamas į gyvenvietę staiga pristabdė. Malvina 
kniūbtelėjo sėdynėje. Saugos diržas kabėjo aukštai ir įsirėžė jai 
į kaklą. 

- Jei tu kaskart taip stabdysi, kai aš pajuokausiu, mes nenu- 
važiuosim... 

Pajuokausiu... 

Tik pamanykit, jis turės dešimt valandų kęsti tą mergą... At- 
šovė, kaip mokėjo: 

— Atleisk dėl diržo, pamiršau kėdutę pas auklę... 

— Aaa, - suvapėjo Malvina. - Jei tavo humoras bus aukštesnio 
lygio, jaučiu, kelyje nenuobodžiausim. 

Markas neturėjo jokio noro įsitraukti į žaidimą. Leido ilgam 
įsigalėti tylai, paskui vis dėlto paklausė: 

— Ar tu tiki tuo juokingu DNR testu? 

— Dar ko, tikėti tuo popiergaliu! 

— Tada gerai, mes vienos nuomonės. 

Malvina, vis tampydama saugos diržą, neatlyžo: 

- Tai klastotė! Visada žinojau, kad Gran Diukas jūsų pusėje. 
Dėl sąžinės priekaištų. Ir dėl tavo močiutės papų... 

Šįkart Markas neprimynė stabdžio, bet rimtai pagalvojo, ar 
nereikėtų jos palikti čia, kelkraštyje. Būtų taip ir padaręs, jeigu 
jam nebūtų jos reikėję. Jis turi likti kantrus, Malvina jam bus nau- 
dinga, ji jau išsidavė, pati to nesuvokdama. Ką tik užsiminė apie 
Gran Diuko sąžinės priekaištus. Tai buvo tik pradžia... 

Iki Bovė jie kone valandą tylėjo. Valstybinis kelias bėgo tuš- 
čias, monotoniškas. Malvina pasilenkė į priekį. Senas dulkinas 
kietas saugos diržas jai įsirėžė į ausį. 

— Lažinuos, tavo radijas neveikia? 

— Radijas veikia blogai. Iš tikrųjų. Bet magnetola turėtų veikti. 
Dar galėtume rasti ir kasečių, kurių klausėmės vaikystėje... 

Malvina nusikvatojo. 

— Oho! Kasetės. Jų dar esama? 

— Pažiūrėk dėtuvėje priešais save. Rasi kokią dešimtį. 

Malvina atidarė dėtuvę. 

— O į ką panaši kasetė? 

Ji pasisuko į Marką kone su klasta akyse. 

— Nestabdyk staigiai dėl šito! Aš kalbu kvailystes! 

Kelias minutes ji apžiūrinėjo kasetes, paskui vieną, neparo- 
džiusi Markui, įdėjo į magnetolą. Banguotos skardos kabiną už- 

tvindė šaižūs gitaros ir policijos sirenos garsai. „Seržo K. baladė“. 
Naktinis vienišo gyvenimo vaizdelis. 

Markas atpažino albumą iš pirmo akordo. „Roko poemos“. 

„Rytoj, rytoj. Rytoj kaip vakar“, - dainavo Šarleli Kutiur no- 
siniu balsu. 

- Buvau tikras, kad įdėsi šitą, - tarė Markas. 

— Numanau. Nenorėjau tavęs nuvilti... 

Markas nusišypsojo. Jie įvažiavo į Bovė. Net penktą ryto per- 
važiuoti jį buvo nelengva. Riedėjo pirmyn stabčiodamas tarp 
trispalvių šviesoforų, kuriuos tikriausiai reguliavo koks nors sa- 
distas, kad vairuotojas, laikydamasis greičio apribojimo, visada 
turėtų sustoti, kai jam privažiavus užsidegdavo raudona šviesa. 

— Tavo tiesa, - tarė Markas tarp dviejų šviesoforų. - Sutinku. 
„Roko poemos“ - geriausias kada nors įrašytas prancūzų roko 
albumas... 

— Nieko apie tai nežinau. Atpažįstu tik dainą. Atspėjai, ko- 
kią... Bet kaip tu neturi kompaktinių plokštelių? Reikia įsirašyti 
visą „A. veidą... 

— Ko tu paprastai klausaisi? 

— Nesiklausau nieko. 


Šarleli Kutiur balsas užpildė stojusią tylą. Pagaliau jie išvažia- 
vo iš Bovė. „A. veidas“ baigėsi. Malvina tylomis paleido kitą ka- 
setės pusę ir padidino garsą. Per smarkiai. Skarda suvirpėjo nuo 
pirmų pianino akordų. | 


Kaip lėktuvas be sparnų... 
Visą naktį dainavau, 
Netikėjo ji manim 

Visą naktį be sapnų... 


Markui per nugarą perbėgo šiurpulys. Užsimerkusi Malvina 


pravėrė lūpas ir kartojo žodžius; veikiau žiopčiojo, iš iškreiptos 
jos burnos neištrūko joks garsas. 

Nors nuskristi negaliu, 
Tikslo neatsisakau. 

Gal ir laimės neturiu, 

Bet dainuosiu vien tik tau. 


Markas nejučia ėmė važiuoti lėčiau. Tos dainos buvo klau- 
sęsis tūkstantį kartų. Klausydavosi, kai būdavo vienas. Kai pasi- 
slėpdavo, kai abejodavo. Visada be Lili. Lili negalėjo jos pakęs- 
ti. Išgirdusi imdavo rėkti. Būdama aštuonerių, pas savo draugę 
Manoną trenkė tranzistorių į virtuvės grindis vien todėl, kad ta 
daina skambėjo per radiją. 


Vėjo balso paklausyk, 
Beldžias, veržias pro duris. 
Viskas pasikeis, mergyt, 
Ateitis tau prieš akis... 


Malvina atrodė susijaudinusi iki ašarų. Širdį veriantis gitaros 
solo graudino dar labiau. Markas buvo įbedęs akis į horizontą. 


O laumžirgėli, 
Trapūs sparneliai - tavo, 
Sulūžę sparnai - lėktuvo mano... 


Šarleli Kutiur balsas pamažu nutolo. Malvina sušniurkščiojo. 
Markas nieko nepasakė. Juodu važiavo toliau. Valstybinis kelias 
kirto liūdnus kaimus, kurie, nesulaukdami aplinkkelio, buvo iš- 
kabinę skelbimus, kiek žmonių žuvo kelyje ir kiek per dieną pra- 
važiuoja sunkvežimių. Po dvidešimties minučių jie privažiavo 
Kompjenę. Judėjimas darėsi intensyvesnis. 

Išvažiuojant iš Kompjenės, Markas pasisuko į Malviną. 

- Jei artimiausioje gyvenvietėje pamatysime atidarytą kepy- 
klėlę, galėsime sustoti ko nors užkąsti. 

Malvina atsigręžė į furgono galą. 

— A? Maniau, paliksi mane prie vairo, o pats nueisi į galą vis- 
ko paruošti. Blynų. Vaflių... Kaip senelis ir močiutė. 

Markas nieko neatsakė. Tai nebevargino, jis buvo priėmęs 
sprendimą. Buvo metas... Šiaip ar taip, galų gale kalbą apie tai 
pradėjo Malvina. Jie važiavo per Katnua, mažą gyvenvietę, kurios 
centras, bažnyčia, mokykla, merija buvo išmintingai pastatyti 
atokiau nuo kelio. Markas pastatė furgoną tuščioje dulkėtoje au- 
tomobilių stovėjimo aikštelėje. Asfaltuotos aikštės gilumoje na- 
mai buvo tamsūs, visos parduotuvės uždarytos, kaip ir restoranas, 
išdidžiai siūlantis dienos pietus vairuotojams už keturiasdešimt 
devynis frankus. Markas patikrino, ar mauzeris vis dar jo kiše- 
nėje, ištraukė automobilio raktelius ir išlipo lauk. Apie stovėjimo 
aikštelę augo keli beržai pajuodusiais lapais nuo nenutrūkstama 
srove riedančių sunkvežimių dujų. Markas žengė keletą žingsnių, 
nusilengvino už kamieno ir grįžo prie furgono. 

Malvina nebuvo pajudėjusi. Markas priėjo prie keleivio dure- 
lių. Atidarė. Ištraukė iš užpakalinės džinsų kišenės penkis išplėš- 
tus lapus ir atkišo Malvinai. 

- Imk, paskaityk. 

Nustebusi Malvina išpūtė akis. Markas paaiškino: 

— Tai Gran Diuko sąsiuvinio, jo garsiųjų užrašų, lapai. Jo ty- 
rimas. Perskaityk. Tai pamokomas fragmentas. Paskui dar kai ką 
tau parodysiu. 

1998 metų spalio 3 diena, 6 val. 13 min. 


Matilda de Karvil užbrėžė degtuką, prikišo prie dujų. Mėly- 
nas liepsnelių ratas ėmė laižyti vandens puodą. Ji atsigręžė, pa- 
rėpublicain“ numerį, tada nuplėšė pirmą lapą. Susuko į popierinę 
tūtelę ir prikišo prie liepsnos. Popierius virto fakelu. Matilda de 
Karvil jį laikė virš kriauklės ir paleido tik tada, kai nuo ugnies 
pajuodo jos nagai. 

Tas laikraščio vedamasis niekam nebebuvo reikalingas. Va- 
kar popiet rado voką vestibiulyje prie laukujų durų. Viduje buvo 
sulenktas laikraštis, kaip ir buvo prašiusi tos sekretorės. Vis dėl- 
to apsukruolė. Ji perskaitė. Neprireikė nė minutės, kad suprastų. 
Kaip nesuprasi? 

Gran Diukas nedūmė akių. Nė kiek neklydo. Tiesa buvo aiški, 
šiuo atveju reikia tai pripažinti, bet su viena sąlyga, vienintele. 
Reikėjo išskleisti šį laikraštį po aštuoniolikos metų. 

Kokia ironija! 

Taigi iš pat pradžių jie nuėjo klaidingu keliu. 

Blogiau. Jos vyras elgėsi kaip niekingiausias nusikaltėlis. Nu- 
žudė. Be reikalo. Ji ne geresnė. Užmerkė akis. Dėl Lizos Rozos. 
Puikiausiai žinodama pritarė tam. Kirto nekaltiems. Aukoms 
kaip ir jie. Vieną gražią dieną tiesa išaiškės. Jai neužtektų drąsos 
susidurti su žmonių teismu. O dėl Dievo teismo... 

* 


Matilda de Karvil nedvejodama suvilgė pirštą vandenyje. Jis 
buvo šiltas, ne daugiau. Linda gulėjo viršuje, draugų kambaryje. 
Miegojo. Nualpo vestibiulyje, kai rado Leonso lavoną. Nenužen- 
gė nė dešimties žingsnių - griuvo ant parketo. Matilda jai davė 
tabletę raminamųjų, paskui migdomųjų, paguldė į lovą, įspėjo jos 
vyrą, kad žmona nakvos „Rožyne“, - kartais taip atsitikdavo, kai 
Leonsui pasidarydavo blogai. Tas nieko neklausė, ji gerai mokėjo, 
pakankamai, kad slaugė dirbtų papildomas valandas. 

Matilda atidarė spintelę, išėmė stiklinį buteliuką, susuktą į 
laikraštinį popierių. Linda netrukus pabus. Pirmiausia, ką ji da- 
rys, - aišku, bėgs į policiją. Matilda jai netrukdys. Ką ji galėjo 
padaryti? Neketino žudyti tos vargšės merginos. Vis dėlto vakar 
popiet ji turėjo palaukti kelias valandas, pakantrauti, kol Linda 
išeis namo. Tada būtų likusi viena su Leonsu kaip visais vakarais. 
Viskas būtų buvę daug paprasčiau... Išskyrus viena. Tai pranoko 
jos jėgas! Laukti kelias valandas gavus šį laikraštį ir viską supra- 
tus. Tūkstantį kartų per šiuos metus ji pagalvodavo, kad pati ati- 
taisys skriaudą. Atitaisyti skriaudą... Tikrai didūs žodžiai. Visa, 
kuo galėjo guostis, - kad sutrumpino neįgaliojo kančias. Dievas 
ją jau nuteisė. 

Dabar jai irgi reikėjo padėti ant svarstyklių savo sąžinės prie- 
kaištus. 

Tada policija, skandalas... 

Nesvarbu. Jos jau nebebus čia, su tuo ji nesusidurs. 


Matildos de Karvil pirštas vėl sujudino vandenį ant dujinės 
viryklės. Beveik verdantis! Su palengvėjimu atsiduso. Netrukus 
viskas bus baigta. Išjungė dujas, supylė burbuliuojantį vandenį į 
didelį ochros spalvos molinį puodelį be ąšos, padėjo jį ant mažo 
sidabrinio padėklo su buteliuku, šaukšteliu ir išėjo iš virtuvės. 

Matilda lėtai užlipo laukinės vyšnios laiptais, atidarė pirmąsias 
duris po dešinei į Lizos Rozos kambarį. Žvelgė į erdvų kambarį, 
užgriozdintą žaisliukais, dovanų paketais. Nesvarbu jų vertė, jie 

buvo dovanojami kasmet kiekvieną vasarą, per kiekvieną gimta- 
dienį, per kiekvienas Kalėdas kaip vilties ženklas. Liza Roza nebu- 
vo užmiršta. Kiekviena trapi žvakė vaizdavo mažą galimybę, kad ji 
dar gyva. Kibirkštėlę vilties. Vakar popiet ji buvo galutinai užpūsta. 

Leonsas nužudė be reikalo. 

Matilda pastatė sidabrinį padėklą ant stalelio lovos galvūga- 
lyje. Norėdama nusigauti iki lovos, perkėlė į kitą vietą mezginiais 
apkraštuotą žydrą dengtą karietą, atsargiai peržengė mažytį ki- 
nišką indų servizą. Švelniai pastūmė mergytės lovoje gulintį storą 
meškiną, Malvina jį vadino Banžo. Išsitiesė ant lovos, kurioje vi- 
sus tuos metus būtų turėjusi miegoti Liza Roza; kurioje ji nieka- 
da nebemiegos. Atkimšo stiklinį buteliuką ir visą gelsvą jo turinį 
supylė į verdantį vandenį ochriniame puodelyje. 

— Mano mėgstamiausios, - sumurmėjo Matilda. - Mano pa- 
slaptis. Mano ugniažolės, pavydžiai saugomos šiltnamyje išskirti- 
nėms progoms. Išskirtinė proga. Paskutinė. 

Matilda sidabriniu šaukšteliu pamaišė skystį puodelyje. 
Ugniažolių sultys ištirpo karštame vandenyje. Matilda žinojo, 
kad tai mirtinas gėrimas. 

Ji buvo patyrusi, kad nužudyti ugniažolėmis neįmanoma. Net 
savo vyro. Šio augalo skonis, rodos, buvo nepakeliamas. Todėl 
nelaimių atsitikdavo labai retai, kiek buvo skaičiusi, tik viena 
mirtis sykį Vokietijoje. Taigi ugniažolė, karpų žolė, detektyvinių 
romanų autorių buvo palikta be dėmesio. 

Matilda atsargiai padėjo šaukštelį ant sidabrinio padėklo. Pa- 
kėlė rankas ir nusisegė nuo kaklo kryželį. 

Ugniažolėmis nebuvo patariama net nusinuodyti... Tikriau, 
jos buvo tinkamos tik itin valingiems. Matilda nusišypsojo. Ji ne 
iš tų, kurie baigia gyvenimą prarydami dėžutę raminamųjų arba 
susileisdami į veną ko nors neskausmingo... Švelni savižudybė! 
Blogiausias oksimoronas! Koks baisus veidmainiškas būdas stoti 
prieš Paskutinį teismą! 

Matilda de Karvil suvilgė lūpas ugniažolių gėrimu. Susiraukė, 
bet ir toliau lenkė skystį. Išgėrė iki dugno. 

Buvo šlykštu. 

Ji neketino skųstis. 

Kitais laikais norėdama išpirkti kaltę būtų liepusi save mirti- 
nai užplakti, mediniu kuolu perverti širdį, sudeginti gyvą. 


Matilda išsitiesė Lizos Rozos lovoje. Mirusiosios lovoje. 
Suspaudė kryželį rankoje. 
Neturėjo ilgai trukti. 

1998 spalio 3 diena, 6 val. 22 min. 


Kol Malvina, sėdėdama furgono keleivio sėdynėje, skaitė iš- 
plėštus lapus, Markas žirgliojo po automobilių stovėjimo aikštelę. 
Kuprinėje turėjo sausainių ir pakelį apelsinų sulčių. Godžiai su- 
valgė sausainius ir išgėrė pusę vaisių sulčių. Į aikštelę atvažiavo 
pusvilkikis ir sustojo šiek tiek toliau nei per penkiasdešimt metrų 
nuo jų. Išlipo vyras su termosu rankoje. Be abejo, kavos. Markas 
svarstė, ar jo paklausti apie tai. 

Iš furgono iššoko Malvina su lapais rankoje. 

— Gali būti patenkintas, perskaičiau! Tai šito tu norėjai? Su- 
nervinti mane dėl savo senelio mirties? Aišku, jam nepasisekė... 
O be šito, ko tu dar sieki? Tuo laiku man buvo aštuoneri, bet tau 
atrodo, kad aš daugmaž viską apie tai žinojau. Kas tau darosi? Jei 
norėjai mane įspėti, kad šitas raudonas ir oranžinis furgonas — 
laidotuvių automobilis, nereikėjo vargti! Neketinu jame nakvoti 
šią naktį... 

Markas neatsikirto. Galbūt apsiprato su niūriu Malvinos hu- 
moru. Iš esmės tai buvo vienintelis jos bendravimo būdas; be 
abejonės, net savotiška terapija. Gal gydymas elektrošoku ir jam 
buvo veiksmingas, priešingai nei visi tie tylos, nutylėjimų ir drau- 
dimų metai. Markas vėl įlipo į furgoną, pasirausė kuprinėje ir iš- 
ėmė iš ten segtuvą su Europos konstitucinės teisės paskaitomis. 

— Na, dabar šitą perskaityk... 

— Ką šitą? Viską?! 

— One, ne viską. Tik vasario 12 dienos paskaitą apie Turkiją. 

Malvina atsiduso. 

- Prieš tai duok man apelsinų sulčių ir pavalgyti. 

Markas jai atidavė pusryčių likučius, Malvina godžiai viską 
surijo. Jei ir buvo anoreksikė, puikiai tai slėpė. 

— Gerai, kas čia per kvailystė? 

Ji paėmė segtuvą, atsivertė Marko norimą puslapį ir išsiviepė. 

— Apgailestauju, neįskaitau tavo karakulių. Tu fakultete ti- 
kriausiai didžiausias kvailys, ypač šalia Lili... Esu tikra, kad ji pra- 
noksta viltis... 

Markas ištvėrė smūgį. Jos humorą. Humorą su terapinėmis 
savybėmis! 

— O tu? Koks tavo diplomas? 

— Pasaulinis privačių dėstytojų rekordas. Turėjau trisdešimt 
septynis per penkiolika metų... Paskutinis išsilaikė dvi dienas... 

— Bepigu tada tau tyčiotis iš manęs... 

Malvina pradėjo juoktis. Numetė žemėn sausainių popierių ir 
tuščią sulčių pakelį. 

— Taip, bet tai todėl, kad aš per daug savotiška dėstytojams. 
Neįtelpu į jų stalčiukus, supranti? 

Ji vėl pakėlė akis. 

— Po velnių! Nieko nesuprantu tavo užrašuose... 

— Skaityk vien datas. Įskaitai datas, ar ne? Tam esi ne per daug 
savotiška? | 

— Bruki man per prievartą... 

— Skaityk! 

— Neįkyrėk... 

Vis dėlto ji perskaitė: 

— „1923 m. spalio 29 d. Atatiurko Turkija tampa respublika; 
1961 m. rugsėjo 17 d. už Konstitucijos pažeidimą mirties bausme 
nubaudžiamas ministras pirmininkas Adnanas Menderesas...“ 
Na, ir kas tau iš to? 

— Skaityk toliau! 

— Po velnių... „1980 m. rugsėjo 12 d. valstybės perversmas, į 
valdžią grįžta kariškiai; 1982 m. lapkričio 7 d. vyksta nacionalinis 
referendumas dėl demokratijos atkūrimo...“ 

- OK, - nutraukė Markas. - Dabar vėl paimk Gran Diuko 
dienoraščio lapus. Perskaityk visas pirmąsias eilutes. 

— Tu iš tiesų įkyrus! 

Malvina numetė lapus žemėn. 

— Na, judam? Jei nori su savo tanku nuvažiuoti į Jurą prieš 
Visus Šventuosius... 

Markas ramiai pasilenkė, surinko lapus ir pradėjo skaityti: 

— „Tą sekmadienį, 1982 metų lapkričio 7 dieną, praleidau 
Antalijoje, prie Viduržemio jūros, Turkijos Rivjeroje, kur saulėtų 
dienų per metus būna trys šimtai; svečiavausi pas aukštą Turkijos 
vidaus reikalų ministerijos pareigūną jo antrojoje rezidencijoje...“ 
Truputį praleidžiu. „Tas aukštas nuo karo pavargęs pareigūnas 
galų gale mane pakvietė savaitgalį, kai pas jį turėjo susirinkti visa 
turkų nacionalinio saugumo grietinėlė. Šį kartą Nazimo nebu- 
vo, Aila primygtinai pareikalavo, kad jis grįžtų, kiek prisimenu, 
ji susirgo... Man tai nepatiko, priešingai, aš visą savaitgalį vargau 
stengdamasis be vertėjo paaiškinti, ko noriu, o kiti nerūpestingai 
leido laiką saulėje su žmonomis... Jie nebuvo įsitikinę, kad mano 
prašymai svarbesni. Beje, aš taip pat. Kuo toliau, tuo vis mažiau 
tikėjau...“ 

Malvina ėmė nervingai maigyti tarp pirštų savo kaštoninį Žie- 
dą ir nukreipė žvilgsnį į sunkvežimį, pastatytą aikštelės gale. 

— O dabar? - sušuko ji gana garsiai, kad girdėtų tolimųjų reisų 
vairuotojas. - Prišvartuojam čia tavo suknistą furgoną ir kepam 
vaflius storašikniams? 
įdomų gyvūnėlį, paskui trūktelėjo pečiais ir nusigręžė, susinervi- 
nęs ne labiau, nei būtų išvydęs prie blauzdų lojantį gauruotą šu- 
nėką. Markas įdėmiai stebėjo Malviną. Ir šį sykį merginos pyktis 
atrodė dirbtinis. Varganas apgaulingas manevras... 

— Aš tau sudėliosiu taškus ant „i, Malvina. Problema - tik 
mažas užrašų klausimėlis... Savo sąsiuvinyje Krediulis Gran Diu- 
kas pasakoja, kad buvo pakviestas į svečius su Turkijos vidaus rei- 
kalų ministerijos pareigūnais, kad 1982 metų lapkričio 7 dieną, 
sekmadienį, jie šventė su žmonomis ir vaikais pajūryje... 

— Ačiū. Moku skaityti. 

— Bet, - toliau kalbėjo Markas, - 1982 metų lapkričio 7-oji 
kaip tik yra Turkijos referendumo diena. Grįžta demokratija! Ka- 
riškių valdymo pabaiga. Istorinė diena. Nemanai, kad tą savaitga- 
lį aukšti turkų valdininkai turėjo veikti kažką kita? 

Malvina gūžtelėjo pečiais. 

- Gran Diukas supainiojo datą. Tik tiek. Žinai, po penkioli- 
kos metų... 

— Najau ne! - sušuko Markas. 

Vairuotojas su termosu, atsirėmęs į sunkvežimio sparną, ste- 
bėjo juos, tarsi Markas ir Malvina būtų komedijos herojai. 

— Nori garsintuvo? 

Vyras nė nesusiraukė. Buvo atbukęs... Markas varė toliau: 

- Pasakysiu tau teisybę, Malvina. 1982 metų lapkričio 7 dieną 
Gran Diukas nebuvo Turkijoje! Šiaip ar taip, ne Antalijos viloje. 
Kodėl tada jis melavo? Kodėl pasinaudojo tokiu netinkamu alibi? 
Todėl, kad jis tikrai buvo kitoje vietoje. Gerai, kitoje vietoje, bet 
kurgi? Kur jis tą savaitgalį, 1982 metų lapkričio 7 dieną, galėjo 
slėptis? Kokioje vietoje, kur jo neturėjo būti? Kodėl reikėjo pa- 
tikslinti, kad Nazimas buvo Prancūzijoje, o jis Turkijoje? Ar ne 
tam, kad įtarimų šešėlį mestų ant savo bendro? 

- Čia tu kliedi, - įsiterpė Malvina. - Iš tikro esi didesnis kre- 
tinas negu aš. 

Markas sugriebė Malviną už megztinio. Ji nesigynė. Nebetu- 
rėjo kišenėje ginklo. Net akmenuko. 

— Ojeigu mielasis Gran Diukas, kantrusis seklys, smulkmeniš- 
kas, garbingas dėdulis Krediulis, Vitralių draugas, mano močiutės 
dūsautojas, neturintis iliuzijų viso šio tyrimo pasakotojas, ištiki- 
mas, tyras, vargšas Krediulis Gran Diukas... O jeigu tasai žmogus 

tebuvo samdomas niekšas! Šiukšlė, kurios tavo senelis paprašė pa- 
šalinti mano senelius, kad atgautų Lili? Šiukšlė, pasakiusi „taip“... 

Markas nervingai tampė alyvinį Malvinos megztinį. Ji vis dar 
tylėjo. Stovėjimo aikštelėje vairuotojas su termosu jau buvo įlipęs 
į savo sunkvežimį. Juos pasiekė jo radijo spragesys. 

Markas kalbėjo toliau tramdydamas ašaras: 

— Nėra ko tikėtis, kad jis, Gran Diukas, patikslins šį faktą savo 
sąsiuvinyje... Net jeigu visa kita galbūt yra teisybė, net jeigu jo 
prisirišimas prie globojamos šeimos, prie mano močiutės galbūt 
yra tikras... Klasikinis atvejis: budelis prisiriša prie aukos, ku- 
rios jam nepavyko pribaigti... Sąžinės priekaištai, virtę vaizdiniu. 
Patetiška, taip! Tik pamanyk, mes tą žmogų tiek metų kviesda- 
vomės į savo namus... Mano senelio žudiką. Kai pagalvoji, kad 
mano močiutė net turėjo... 

Markas staiga paleido Malviną, žengė kelis žingsnius per aikš- 
telę, mašinaliai nuo žemės pakėlė sausainių ir apelsinų sulčių pa- 
kelius. Nunešė juos į artimiausią šiukšliadėžę už dešimties metrų. 

- Tu man gali pasakoti, ką nori! - suriko jis. - Žinau, kad taip 
atsitiko. Tai Gran Diukas! Kai šitai supranti, visas jo pasakojimo 
veidmainiškumas tampa akivaizdus... Samdinys. Nors ir kietas, 
vis dėlto atsiskleidė... 

Markas sumetė pakuotes į šiukšliadėžę. 

— Tai mano senelis, - suskambo Malvinos balsas. - Jis vienas. 
Po pirmojo širdies smūgio. Jis netikėjo ilgu mano močiutės ty- 
rimu. Buvo greitas žmogus. Jis taip pat užmezgė ryšius su Gran 
Diuku, šiek tiek vėliau nei močiutė. Jis jam sumokėjo labai bran- 
giai, daugmaž tiek, kiek kainavo namas Putpelių kalvoje, - sakau, 
kad susigaudytum. Tai turėjo būti nelaimingas įvykis... Pasak 
advokatų, jei seneliai Vitraliai būtų mirę, Veberis, vaikų teisėjas, 
būtų turėjęs rūpesčių, užtat mums būtų atsivėrusios visos galimy- 
bės atgauti mažylę... Gran Diukas nebuvo angelas, mano senelis 
apie jį susižinojo. Tą savaitgalį, 1982 metų lapkritį, jis nuvažiavo į 
Turkiją ir grįžo į Prancūziją. Niekas niekada apie tai nesužinojo. 
Visa kita jam nebuvo labai sunku. 

— Iš kur tu žinai? 

— Man buvo aštuoneri. Tuo metu ne viską supratau, bet jau 
visus šnipinėjau. Niekinga maža pelytė visur rausė urvelius pa- 
sislėpti. Močiutė irgi tai sužinojo vėliau, po Pjero Vitralio mir- 
ties. Nepasakosiu, kokia sumaištis turėjo kilti tos mielos vargšės 
sąžinėje. Nusikaltimas! Kaip apie jį pasakyti, meldžiantis Tėvui, 
Sūnui ir Šventajai Dvasiai? Išsyk po viso to senelį ištiko antrasis 
širdies priepuolis. Jo planas nepavyko. Mano močiutė tai suprato 
kaip Dievo teisingumą ir užčiaupė burną! 

— O tu, Malvina, ką apie tai manai? 

Malvina akimirką dvejojo. Nervingai baksnojo batelių padu į 
aliumininį laiptelį, paskui atsakė: 

— Manau, kad mano senelis neklydo! O tau kaip atrodo? Vis- 
kas būtų pavykę, jei seneliai Vitraliai būtų dingę. Tik pokšt... Liza 
Roza, mano mažoji sesytė, kurią jūs iš manęs pagrobėte, būtų grį- 
žusi į savo kambarį. O tave, tave būtų atidavę į našlaityną. Būtų 
buvę gerai! Štai ką aš apie tai maniau. 

— O dabar? Ką šiandien apie tai manai? 

Malvina šį kartą nedvejojo: 

— Manau panašiai! 


Jie vėl leidosi į kelią. Malvina pakeitė kasetę. Pasirinko atsitik- 
tinai, pagal žydrą įmautės spalvą, „Dire Straits Brothers in Arms. 
Marko Knopflerio balsas skambėjo pakaitomis su elektriniais jo 
gitaros kliedesiais. Malvina prakalbo pirmoji: 

— Tai nenuneigia, kad Gran Diukas buvo niekingas kvailys. 
Jis niekada negalėjo manęs pakęsti, nesuprantu, kodėl. Gal todėl, 
kad nutuokė, jog aš viską Žinau. 

Markas klausėsi išsiblaškęs. Jautė lipnų išdavystės skonį. Kiek 
Gran Diukas iškreipė tikrovę savo dienoraštyje? 

- Prieš keturias dienas jis norėjo pašokdinti mano močiutę, - 
toliau kalbėjo Malvina. - Su ta juokinga paskutinės minutės neti- 
kėta istorija. Šimtas penkiasdešimt tūkstančių frankų. Ir trigubai 

daugiau, kai pristatys įrodymus. Nežinau, kas jį nudaigojo, bet 
apvalė žemę nuo prakeikto tarakono! 

Marko pirštai žaidė ant vairo saksofono iš Your Latest Trick 
ritmu. Jis vėl pagalvojo apie paskutinius Malvinos žodžius. 

„Nežinau, kas jį nudaigojo...“ 

Jam prieš akis iškilo vaizdas, kaip jis aptiko Gran Diuko lavo- 
ną. Kulka širdyje. Galva židinyje lyg pagal kažkokias siaubingas 
apeigas. Lavono veidas nubertas pūslių ir apneštas pelenais. 

- Jau nekalbu apie DNR testą, - toliau kalbėjo Malvina. - Abu 
žinome, kad gyva Liza Roza. Vadinasi, šis testas puikiai rodo, kad 
Gran Diukas supuvęs iki kaulų smegenų. 

Į sujauktą Marko protą įsiskverbė baisi abejonė; mažytė 
smarkaus vėjo įpūsta kibirkštėlė sklido jo smegenyse kaip ugnis 
savanoje. 

— Maža to, - padarė išvadą Malvina, - Gran Diukas buvo vi- 
siškas nulis. Nupirktas už milijoną neįstengė sudoroti dviejų mie- 
gančių senukų... 

Marko rankos smarkiai sugniaužė vairą, aptrauktą nusidėvė- 
jusia oda. Marko Knopflerio gitara išleido paskutinį akordą. 

Tik dėl juoko. Gydomaisiais tikslais. 

1998 metų spalio 3 diena, 11 val. 33 min. 


Juodu važiavo jau penkias valandas. H klasės oranžinis ir 
raudonas „Citroen“ laikėsi ištvermingai. Kai kuriuos autostra- 
dos ruožus įveikdavo sunkokai, pasiekdamas maksimalų šimto 
ar šimto dešimties kilometrų per valandą greitį. Kasečių atsarga 
buvo pasibaigusi - aštuntojo dešimtmečio kelių nepralenkiamų- 
jų rinkinys: Danielio Balavuano „Gelbėti meilę“, grupės „Super- 
tramp“ Famous Last Words, Reno „Išprotėjęs dėl tavęs“, Žano 
Žako Goldmano „Tai tikra“. 

Jie sustojo Vitri le Fransua, mieste, išdygusiame iš niekur vi- 
dury Šampanės kukurūzų laukų, net be varpinės - įspėjamojo 
ženklo. Papusryčiavo šalikelės restorane prie Marnos upės. Juodu 
buvo vieninteliai klientai. Markas, pasinėręs į savo mintis, tenki- 
nosi kiaušiniene su salotomis. Malvina pasinaudojo visais dienos 
valgiaraščio siūlymais: lėkšte dešros, jautienos nugarinės kepsniu 
su svogūnais ir krembriulė. 

— Jūsų mažoji dama turi gerą apetitą, - tarė šeimininkas, 
merkdamas Markui akį. - Kyla klausimas, kur jai visa tai telpa! 

Vėl leidosi į kelią. 

Sen Dizjė. Šomonas. 

Gyvenvietės Paryžiaus baseino pakraštyje bėgo viena po ki- 
tos. Javų lygumas ribojo kuestos*, staigūs statūs nuolydžiai tarsi 


* Kalvagūbriai nesimetriškais šlaitais. 

laiptų pakopos, kurių papėdėje plytėjo miškingos upių daubos, o 
paskui vėl driekėsi javų laukai. Eurgonas, leisdamasis kuestų šlai- 
tais, taip įsibėgėdavo, jog, rodės, pats niekada nebejįstengs sustoti, 
kol nepristabdys nauja įkalnė. Reno trečią kartą dainavo tą pačią 
dainą. Jau apie porą valandų jie nebuvo pratarę nė žodžio. Tylą 
nutraukė Malvina: 

— Manai, Liza Roza norės tokios sesers kaip aš? 

Markas važiavo per kaimą, pavadintą Fel Bijo. Jis tylėjo. 

— Tu juk ją pažįsti, - nesiliovė Malvina. - Manai, gebės su- 
prasti? Priimti tokią vyresnę seserį? Niekingą. Vulgarią. Piktą. 

Markas neatsiliepė. Jam buvo mielesnis gydomasis Malvinos 
humoras. 

— Aš galiu pasikeisti, - neatlyžo ji. - Pasakysi jai, kad galiu 
pasikeisti? 

— Tu tikrai esi įsitikinusi, kad Lili yra tavo mažoji sesutė? 

- Žinoma. Mes juk abu už tai, ar ne? 


Juodu vėl nutilo. Dviem valandoms. Markas pavydėjo Mal- 
vinai jos tikrumo, jos ryžto. Rodės, ji gyvena pūslėje, kurios nie- 
kas negali susprogdinti. Pervažiavus Vezulį, Markas gavo žinutę 
iš Lili. Kišenėje ėmė virpėti telefonas. Išsitraukė jį vairuodamas 
viena ranka. 


Markai, rytoj dešimtą valandą einu į operacinę. Viskas OK. 
Nesijaudink. Paskui tau paskambinsiu. Viskas bus gerai. Bučiuo- 
ju. Emili. 


„Rytoj dešimtą valandą...“ Mažiau nei po paros. 

Goldmanas rėkė: „Paskraidink mane!“ Markas nejučia pa- 
spaudė greičio pedalą. Prieš juos plytėjo nedidelė dirbtinė lygu- 
ma. Vis dėlto H klasės „Citroen“ nepradėjo važiuoti greičiau. Juo 
daugiau kilometrų liko užpakalyje, juo labiau darėsi apčiuopia- 
ma, įtikėtina, pasirengusi virsti akivaizdžia realybe beprotiška 
prielaida, kad Marko protas pakriko. 

Po trijų valandų jie važiavo per Monbeljarą. Lengvai. Grafys- 
tės gyvenvietės ašys atrodė per plačios menkam judėjimui: er- 
dvūs bulvarai, platūs prospektai, keliai. Miestas atrodė pritaikytas 
„Peugeot“ gamyklos dydžiui jos klestėjimo metu, kai ten dirbo 
daugiau nei keturiasdešimt tūkstančių darbuotojų. Didžiausia 
Europos gamykla... Šiandien jų buvo likę mažiau nei trečdalis. 

Markas padėjo Malvinai į skreitą Prancūzijos kelių žemėlapį: 
jis turėjo juos atvesti į Klerbjefo vietovę Baisiojo kalno papėdėje, 
kur Du upė kerta Šveicarijos sieną; paskui ten reikėjo rasti Moni- 
kos Ženevė namą, pasak Gran Diuko užrašų, gražiausią to krašto 
šveicarišką vilą. 

— Ką ten veiksime? - subambėjo Malvina. - Tikiesi atgauti 
pinigus, kuriuos močiutė nusiuntė Gran Diukui? 

Markas gūžtelėjo pečiais. Slapčiomis pasitikrino, ar mauzeris 
guli kišenėje. Ar jam teks pasinaudoti jos ginklu? Ar jis tikrai ne- 
klydo? Ar jais visais nebuvo manipuliuojama iš pat pradžių? 

Malvina nebeklausinėjo ir susitelkė į žemėlapį. Ji puikiai tvar- 
kėsi. Po Monbeljaro įveikęs dešimt kilometrų, pervažiavęs Pon de 
Ruadą, šaunusis raudonas ir oranžinis furgonas susidūrė su pir- 
mosiomis Juros priekalnėmis: iš pradžių riedėjo siauru kanjono 
keliu palei Du upę iki Sent Ipolito, paskui kilo į statų šlaitą vietos 
keliuku. Furgonas ilso, pūkštė, girgždėjo, bet jam vis dėlto pavyko 
persiropšti į kitą kalno pusę. Vaizdas į didįjį Du vingį, trisdešim- 
ties kilometrų kilpą Šveicarijos pusėn, iš kurios upė prieš tai buvo 
išmintingai grįžusi į savo gimtąją Prancūziją, atrodė stulbinamo 
grožio. Furgonas linksmai leidosi Du link per pušyną, papuoštą 
lapuočių medžių nukritusiu auksu. 


Monikos Ženevė namo negalėjai nepastebėti. Palei Du iki 
Šveicarijos sienos, esančios priešais, ėjo tik vienas kelias. Šviesus 
šveicariškos vilos medis atsispindėjo ramiame upės vandenyje. 
Markas sulaikė kvapą. Sunerimęs vėl kišenėje pačiupinėjo mau- 
zerį. Pastatė furgoną automobilių stovėjimo aikštelėje priešais 

namą. Iškaba „Prancūzijos nakvynės namai“ patvirtino, kad jie 
neapsiriko. 

Automobilių stovėjimo aikštelė buvo tuščia. Šiame pasienio 
kaimelyje pasaulio pakrašty laikas atrodė sustojęs. Markas sun- 
kiai kvėpavo. O jeigu jo paieškos baigsis čia, kelio gale? 

— Na, einam? - paklausė Malvina. 

— Palauk... 

Markas išsitraukė mauzerį L110 ir įsitikino, kad jis tikrai už- 
taisytas. 

— Ką čia darai su mano ginklu? Ketini nusitaikyti į motušę 
Ženevė? 

— Prisimeni Gran Diuko lavoną? 

— Taip. 

— Ką prisimeni? 

— Kaip ką? 

- Tu prisimeni lavoną, rastą Gran Diuko namuose. Jis vilkėjo 
Gran Diuko drabužiais, avėjo jo batais, segėjo jo laikrodį... 

Malvina staiga išblyško. Markas varė toliau: 

- Lavoną, kurio galva buvo įkišta į židinį. Veidas apdegęs, nu- 
ėjęs pūslėmis. Taigi nebeatpažįstamas. 

Malvina narstė pirštus. 

— Ką nori pasakyti? 

— Eik paskui mane! 

Juodu išlipo iš furgono. Monika Ženevė jau stovėjo tarpdury- 
je, įrėmintame didelių stovų su snapučiais. 

— Laba diena! - sušuko Markas. - Ar mes tikrai Ženevė na- 
kvynės namuose? 

Pokalbio pradžia nebuvo itin ryžtinga, sodybos pavadinimas 
didelėmis raidėmis puikavosi įrėžtas ant lakuoto medžio stovo. 

— Mes... mes Krediulio Gran Diuko draugai. 

Monikos veidas nušvito. 

- Ponas Gran Diukas! Žinoma, aš jį pažįstu. Jau daugiau kaip 
dešimt metų jis čia apsistoja gruodžio mėnesį. 

— Manau, kad jis... jis turėjo šiais metais atvažiuoti anksčiau. 

Viešbučio savininkė nutaisė apgailestaujamą išraišką. 

— Tikrai, bet jums nepasisekė. Jis kaip tik šį rytą išvažiavo. 

Markas pajuto, kad žemė slysta jam iš po kojų. Malvina šalia 
jo liovėsi kvėpuoti. Monika Ženevė kalbėjo tuo pačiu tonu nė ne- 
pastebėjusi, kaip sumišo lankytojai: 

— Vakar ir užvakar jis čia nakvojo kaip paprastai dvyliktame 
kambaryje. Užvakar pasiliko čia didžiąją ryto dalį, prieš išvyk- 
damas laukė pašto pasiuntinio. Ir iš tikrųjų gavo storą voką. Bet 
šįryt išvažiavo labai anksti, apie šeštą valandą. 

Markui pavyko išlementi kelis žodžius: 

— Gal... gal žinote, ar jis sugrįš? 

— O, nustebčiau. Kai atvažiuoja, jis čia paprastai nakvoja vieną 
naktį arba dvi. Tai jo piligriminė kelionė, kaip jis sako. Jūsų drau- 
gas gana įdomus ponas. Malonus, mandagus, nieko neprikiši. Ir 
jo apetitas atsakantis. Bet, kita vertus, ta jo Baisiojo kalno istori- 
ja, katastrofa, lėktuvas, - visa tai praėjus vis dėlto aštuoniolikai 
metų. Tarsi negalima būtų užmiršti visų tų nelaimių. Tiesa? 

Markas kelias sekundes patylėjo, galiausiai samurmleno: 

- Jis... jis kai ką pasakė. Ar Žinote, kur jis išvyko? 

Monika nuskynė kelis nudžiūvusius snapučių stiebelius. 

— O, supraskit, ponas Gran Diukas ne iš tų žmonių, kurie at- 
siveria. Netgi ištuštinęs litrą desertinio baltojo vyno. Ir aš ne iš tų, 
kurie klausinėja. Taigi ne, iš tiesų nežinau. Tikriausiai išvažiavo į 
Paryžių. Paprastai jis taip daro, ar ne? 

Markas dėl akių dar truputį paklausinėjo. Bet daugiau nieko 
neišpešė iš viešbučio šeimininkės. Juodu vėl sulipo į furgoną. 

Atsisėdusi šalia Marko, Malvina išliejo pyktį: 

— Aš tau sakiau, kad tas niekšas iš pat pradžių stengėsi mus 
apkvailinti! 

Markas neatitarė. Jautėsi visiškai bejėgis. Krediulis Gran Diu- 
kas. Gyvas. Dingęs... Paskutinis tyrimo siūlas slydo jam iš pirštų... 
Malvina neatlyžo: 

- Jei atspėjai, kad Gran Diukas suvaidino savo mirtį ir vietoj 
savęs nudėjo ir pakišo kitą žmogų, tai ko mes čia atsibeldėme? 

— Užsičiaupk... 

Malvina suplojo rankomis. 

— Tu genijus, Vitrali. Dešimt valandų kelio. Šeši šimtai ki- 
lometrų. Kad lyg kvailiai atsidurtume čia... Nesusiprotėjai pa- 
skambint? 

— Užčiaupk kakarinę. 

— Galėjai man bent jau apmokėti kambarį pas Moniką. Atro- 
do, ten puiku. 

— Užčiaupk kakarinę, sakau tau. 

— Bent jau pavalgyti. Išgerti baltojo vyno, labai noriu... 

— Tu per daug kvaila, turėčiau tave tuojau čia nukneckinti, 
išmesti į Du ir pabėgti į Šveicariją... 

— Kad Gran Diukas - šiukšlė, iš tikrųjų jokia sensacija. Tai 
kokia čia bėda? Kodėl ūmai pasidarei toks nervingas? Tau kažkas 
dega? Rytoj turėjai susituokti su mano mažąja sese? Tau užsaky- 
tas išpuoštas kambarys? 

— Nespėliok, tu negali suprasti. Neturi jokių diplomų. 

Markas nervingai pasuko furgono raktelį. 

— Kur važiuojam? Grįžtam? Niekur neapsilankom? 

— Užsičiaupk! Pažadėjau tau sumautą piligriminę kelionę. Va- 
dinasi, eisim kryžiaus keliu iki galo. 

1998 metų spalio 3 diena, 12 val. 1 min. 


Krediulis Gran Diukas pro žiūroną sekė laiškininko kelią. 
Lengvojo geltonai dažyto krovininio automobilio negalėjai pa- 
mesti iš akių, jį aiškiai matei kiekviename posūkyje tarp vien- 
spalvių žalių eglynų. Iš lėto, neskubėdamas jis ropštėsi aukštyn. 
Sustodavo ties kiekvienu šveicarišku nameliu prie pašto dėžutės, 
o namukai rikiavosi palei siaurą kelią, visi atsigręžę į pietus ant 
saulėtojo kalno šlaito. Čia turėjo atvažiuoti ne anksčiau kaip už 
dešimties minučių. 

„Xantia“ stovėjo keliais kilometrais aukštėliau už gerų trisde- 
šimties vingių, dar neprivažiavus Sent Ipolito. Seklys savo auto- 
mobilyje dar kelias akimirkas stebėjo laiškininko veiksmus. 

Dešimt minučių... 

Ar tai bus pagaliau tikrasis? Jis buvo aštuntas laiškininkas, 
kurį Gran Diukas nesėkmingai medžiojo. Sėkmė galėjo nusisuk- 
ti. Beje, čia buvo ne sėkmės, o, kaip visada, teisingo metodo ir 
ištvermės klausimas. Jau trys dienos jis ėjo tos Melani Belvuar 
pėdsakais. Mergina nebeturėjo jokių ryšių su šeima. Jos vardo 
nebuvo jokiame informacijos žinyne nei internete. Jis nerado 
nė vieno formalaus jos buvimo pėdsako. Gal buvo ištekėjusi, 
bet šio krašto vedybų registre nebuvo jokios Melani Belvuar. Jis 
apvažiavo keturiasdešimt penkias Monbeljaro krašto komunas. 
Tada pagalvojo apie laiškininkus. Jeigu Melani Belvuar buvo rau- 

donajame sąraše*, jeigu buvo pakeitusi pavardę, gal vis dėlto ir 
toliau gaudavo laiškus senąja pavarde. Laiškus iš vaikystės drau- 
gės, spaudą, užsakytą ankstesniais laikais... Laiškininkas galėjo 
tai žinoti, ypač kaimo, kalnų vietovių laiškininkas turėjo Žinoti 
kiekvieną adresą... 

Tačiau pirmieji septyni laiškininkai vis dėlto nepažinojo jo- 
kios Melani Belvuar. 

Ką gi. Jis turėjo kabintis, veikti toliau. Panašiai buvo nuo pat 
šio tyrimo pradžios. Bet Gran Diukui ryžto netrūko. Niekada dar 
nebuvo šitaip priartėjęs prie saulės. 

Ko vertas gyvenimas? Maždaug šią valandą prieš keturias 
dienas jis ketino paleisti sau kulką į galvą. 


Gran Diukas vėl nutaikė žiūronus. Automobilis buvo įveikęs 
dešimt vingių. 

Krediulis Gran Diukas suspaudė kišenėje revolverio „Mate- 
ba“, 6 Unica modelio, rankeną. Pusiau automatinio. Jo ginklas 
tapo kone kolekciniu, kai ši amerikiečių bendrovė bankrutavo. Jis 
turėjo atsisiųsdinti kulkų net iš Kanados, aukso kaina, keturias- 
dešimt Kanados dolerių už dėžutę su šešiais vienetais. Jam buvo 
nesvarbu. Turėjo lėšų kaip niekada. Vakar rytą Monikos Ženevė 
viešbutyje pasiėmė šimtą penkiasdešimt tūkstančių frankų, ku- 
riuos papildomai buvo atsiuntusi Matilda de Karvil. 

Tik avansą. 

Ko dar norėti? 

Galbūt sąžinės, ramios sąžinės? 

Jis vėl pagalvojo apie savo sąsiuvinį; Lili ir Markas tikriausiai 
jį buvo perskaitę. Mažai tikėtina, kad jie paskui nuėjo į jo namus, 
kad rado lavoną. Tačiau net ir tuo atveju jis buvo ėmęsis atsargumo 
priemonių. Jų akyse liko auka, o ne žudikas. O dėl kitko... Ar pa- 
kankamai buvo apsukrus? Ar jie neatspės tiesos? Kad jis 1982 metų 
lapkritį juokingai sugadino dujų vamzdį ir tai baigėsi mirtimi? 


* Raudonasis sąrašas - slapti telefonų numeriai, nenurodyti kataloge. 

Bėgant metams Gran Diukui pavyko save įtikinti, kad jis te- 
buvo Karvilių įrankis, paprastas įnagis jų rankose; kad visai ne- 
norėjo nužudyti Vitralių. Jei būtų atsisakęs Leonso de Karvilio 
siūlomo sandorio, tai būtų įvykdęs kitas policijos agentas, galbūt 
žiauriau, ir tas kitas nebūtų apsaugojęs Nikolės. Paskui jis išsipir- 
ko. Prisirišo prie Vitralių, prie Nikolės, prie jos vaikaičių. Išmo- 
ko juos pažinti. Net mylėti. Taip, mylėti. Ypač Nikolę. Vėliau jis 
jų niekada nebeišdavė. Mėgino tirti toliau labai nešališkai. Viską 
jiems surašyti tame sąsiuvinyje kuo sąžiningiau. 

Žinoma, išskyrus Le Treporo nakties įvykius. 

Jis nebuvo angelas, niekada to nesiekė. Bet buvo tikslus, 
kruopštus, net su DNR testais, tais prakeiktais DNR testais, kurie 
jį taip išvedė iš proto, kad jis prieš keturias dienas atsidūrė ties 
savižudybės riba. 

Visa tai praeityje. Patyręs nesėkmę privatus seklys, sąžinės 
priekaištų kamuojamas vienišius. Jis išvyniojo siūlų kamuolį. Jam 
liko surasti paskutinį liudytoją. 

Paskutinę liudytoją - Melani Belvuar. 


Posūkyje pasirodė geltonas automobilis. Sustojo kaip tik šalia. 
Laiškininkas išlipo. Jaunuolis ilgais į kaseles supintais plaukais, 
kurie buvo suveržti raudona skarele. Sportiškos išvaizdos. Iš to- 
kių, kurie gebėtų pasidovanoti sau kelionę kalnų dviračiu po pa- 
sivaikščiojimo takus... 

Krediulis Gran Diukas išdygo priešais. 

— Atleiskite. Norėčiau jūsų paklausti. Gal galėtumėt pasakyti, 
kur gyvena Melani Belvuar? 

— Apgailestauju, laikomės taisyklės neteikti tokio pobūdžio 
informacijos... 

Klasikinis atsakymas. Tačiau Krediulis Gran Diukas džiū- 
gavo, nors šito neparodė. Laiškininkas, išgirdęs Melani Belvuar 
pavardę, sureagavo. Jis ją pažinojo. Pagaliau gera žinia. Telieka 

priversti jį atsiverti! Laiškininkas įmetė tris laiškus į dėžutę ir jau 
buvo besukąs prie savo automobilio. 

— Palūkėk, vaikine. Aš čia nejuokauju. Policija! 

Krediulis Gran Diukas atkišo privataus seklio pažymėjimą, 
patvirtintą ir antspauduotą Prancūzijos Respublikos vėliava, ku- 
ris aštuonis kartus iš dešimties sutvarkydavo reikalus. 

— Na, ir ką? - atšovė pašnekovas net nežvilgtelėjęs į pažymė- 
jimą. - Aš dirbu. Esu tarnyboje. Pateikite oficialų prašymą mano 
viršininkui. Popiergaliai - jam... 

Susidūrė su nuoboda. Nereikia su juo šiurkščiai elgtis, dar ne 
dabar. Reikia jį paveikti jausmais. 

Gran Diukas nutaisė susirūpinusio komisaro išraišką. 

— Tai skubu. Gyvenimo ir mirties klausimas. Negaliu daugiau 
pasakyti, bet kiekviena prabėgusi minutė mums ne į naudą... 

Laiškininkas ilgai žiūrėjo į Gran Diuką. 

— Negaliu nieko pasakyti. Apgailestauju, tai slapta. Vienas 
skambutis į centrinę, ir sužinosit... 

- Ne. Melani Belvuar nėra sąrašuose. Šiaip ar taip, ne šia 
pavarde... 

— Vadinasi, nenori, kad ją trukdytų... 

Iš tikrųjų susidūrė su kvailiu. Tokia jau jo sėkmė. 

— Tai jūsų pareiga, jaunuoli. Padėti policijai. 

Vaikinas švilptelėjo purtydamas savo kaseles. 

- Sorry, biče. Aš nelabai pratęs garbingus žmones įdavinėti 
mentams. Matai, mūsų laikais taip nebedaroma... Na, atia. 

Jis apsigręžė. 

— OK, - tarė Gran Diukas. - Kiek? 

Laiškininkas atsiduso. 

— Kas kiek? 

— Kiek už adresą? Penki tūkstančiai frankų? Dešimt tūks- 
tančių? 

— Tai tokie mentų metodai? - Jis nusikvatojo. - Netikiu tuo... 

„OK, stabdom žaidimą, - pagalvojo Gran Diukas. 

Šitaip iš šio jauno kvailio jis nieko neištrauks. Laiškinin- 
kas jau buvo įlipęs į automobilį, kai jam į smilkinį įsirėmė ilgas 
„Matebos' vamzdis. 

— Mentų metodai štai tokie, kaip matai! - tarė Gran Diukas. 

Laiškininkas sudrebėjo, tarsi visas jo įžūlumas valdžios aki- 
vaizdoje būtų akimirksniu išgaravęs. Jis nejučia padėjo ant vairo 
ištiestas rankas. 

— Atsargiai. Atsargiai. 

— Taigi Melani Belvuar. 

— Nepažįstu. Nieko apie ją nežinau. 

Gran Diukas tvirčiau įrėmė ginklą. Pirštą sulenkė ant gaidu- 
ko. Prakaitas, bėgantis nuo laiškininko smilkinio, sruvo į revol- 
verio vamzdį. 

— Aš tau sakiau. Tai gyvybės ar mirties klausimas. Dabar ir 
tau. Prisipažinsiu, aš ne iš policijos. Aš serijinis žudikas. The Pos- 
tmen Killer*. Pagauni? Nepakenčiu geltonos spalvos. Žudau vi- 
sus, kurie su manim nesiskaito... Na, Melani Belvuar! 

- Prisiekiu, kad... 

— Gerai, iš pradžių paleisiu tau kulką į kelį. Nebegalėsi kopti į 
kalnus, kur ganosi bandos... Slidinėti lygia vietove... Sudie kalnų 
dviračiui, via ferrata, sudie panoms... 

Gran Diukas nuleido vamzdį, aiškiai taikydamas į koją. 

— OK, OK! - suriko laiškininkas. - Liaukitės kvailiojęs. Ji 
prisiėmė vyro ar vaikino, su kuriuo gyvena, pavardę. Liujizan. 
Melani Liujizan. Gyvena gretimame slėnyje, D34 važiuojant iš 
Monbeljaro, Danmari gale, pervažiavus kaimą, pirmas šveicariš- 
kas namelis, vienas, atsiskyręs, jei gerai prisimenu, su žydromis 
langinėmis... 

— Iš kur žinai? 

— Kelis kartus per metus jai ir toliau ateina laiškai, adresuoti 
Melani Belvuar. 

— Ką gi, matai, nebuvo sunku... 


* Laiškininkų žudikas (angl.). 

Šį kartą Gran Diukas džiūgavo atvirai. Jis rado paskutinę liu- 
dytoją! Buvo pirmasis ir vienintelis, kuriam tai pavyko. Net jeigu 
kas nors suprato ir atspėjo, atvertęs seną „LEst rėpublicain“ nu- 
merį, kaip galėtų prisikasti iki Melani Belvuar? Kaip galėtų ją taip 
greitai surasti? Ne, jis buvo ramus. Turėjo pranašumą. 

— Ko... ko jūs iš jos norit, iš Melani Belvuar? 

— Nesinervink, vaiki, tu per daug jautrus. Aš tik noriu su ja 
pakalbėti apie senus gerus laikus. 

1998 metų spalio 3 diena, 15 val. 23 min. 


Markas vairavo instinktyviai. Furgonas nesiaikštijo. Buvo ne 
metas! Automobilis kaip įmanydamas stengėsi įveikti vingius iki 
Baisiojo kalno papėdės. Markas kirto Endvilė, paskui įsuko į bal- 
to smulkaus žvyro taką, palei kurį šimtus metrų traukėsi pliaus- 
kų rietuvės. Jis negalėjo apsirikti - kryptį rodė drožinėtos medi- 
nės rodyklės, stovinčios kelkraščiuose: Aukštutinės Juros gamtos 
parko namai. 


Sustojo prie Gamtos parko pastato, šveicarišką namelį-mu- 
ziejų supo plati pievelė. Namo fasadą puošė didelis prancūzų ir 
šveicarų Juros planas su pažymėtais pasivaikščiojimo takais. Ša- 
lia automobilių stovėjimo aikštelės, kurioje jis sustojo, nedide- 
liame grendyme buvo įrengti keli mediniai žaidimai, skersiniai 
su virvėmis ir toboganai, be abejonės, skirti pradedantiesiems 
alpinistams, kurių dar nenuvargino pasivaikščiojimai kalnų ta- 
kais su tėvais. 

— Dabar keturios, - tarė Markas. - Iki nakties laisvai galime 
pasiekti kalno viršūnę. 

Malvina pažvelgė į jį su neslepiama pašaipa. 

— Ką ten viršuje manai rasiąs“ 

— Nieko. Tau nebūtina eiti kartu, juk Žinai. 

— Tu iš tikrųjų labai kvailas. Kaip tau atrodo, kodėl aš atsibel- 
džiau čia? 


385 


Markas įėjo į pastatą. Nusipirko 1 su 25 000 mastelio vietovės 
žemėlapį ir topografinį vadovą. Kasoje dirbo aukšta tamsiaplau- 
kė mergina, ilgas kasas susišukavusi kaip indėnė. Lyg norėdamas 
jai parodyti, kokius mygtukus spausti, kasininkei ranką glostė 
vyriškis. Kita ranka jis atvirai maigė parko stažuotojos sėdmenis. 

Gregori, pagalvojo Markas. 


Parko prižiūrėtojas haskio akimis. Miško žmogus, kolekcio- 
nuojantis gražutes stažuotojas, ką tik baigusias universitetą. 


Markas išėjo laukan pas Malviną, ant stalo priešais Gamtos 
parko namus išskleidė žemėlapį ir greitai rado taką į Baisiojo kal- 
no viršūnę. Sulankstė žemėlapį, paskui atidarė galines furgono 
duris. Išėmė kuprinę, įdėjo į ją miegmaišį, kišeninį žibintuvėlį, 
butelį vandens, dešrelę ir kelis pakelius sausainių. 

— Buvai numatęs savo žygį? Tavo furgono galas tarytum Ali 
Baba urvas! 

— Matai, mano močiutės namuose nelabai erdvu. Nei rūsio, 
nei garažo. Furgonas mums kaip sandėlis. 

— Galiu paimti? 

— Gali. Daug neprisikrauk. Kuprinė neturėtų būti sunkesnė 
už tave. 

— Nesvajok, tai tu apverksi savo močiutę dar nepasiekęs vir- 
šūnės. 

Markas prisiversdamas nusijuokė. Nebenorėjo protingai 
mąstyti, kurti kokio nors plano. Puikiai jautė, kad kelionė, į kurią 
ketino leistis, neturi jokios prasmės: lipti į Baisųjį kalną, grįžti 
į tragedijos vietas, paskui ieškoti Gran Diuko lūšnos ir kapo... 
Gran Diukas galėjo būti bet kur, tik, aišku, ne viršuje. Jis niro į 
įkyrių minčių verpetą. Auksinė grandinėlė, kūdikio kaulų dulkės, 
benamio, lėktuvo sudužimo liudytojo, pėdsakai... Dar akmenė- 
liai, kuriuos Gran Diukas išbarstė kaip koks piktas trolis iš pasa- 
kos. Ką jis tikisi rasti atsidūręs viršūnėje? Stebuklą, nušvitimą... 

Jis susiraukė. 

Taip, iš tikrųjų to jis ir tikėjosi. 

Juodu leidosi į kelią. Kaip ir buvo numatę, kol įkopė, užtruko 
geras dvi valandas. Markas lipo greitai. Malvina jį sekė nerody- 
dama jokio nuovargio ženklo. Kopti nebuvo labai sunku: penki 
šimtai metrų aukštyn takeliu per mišką su dažnomis nuorodo- 
mis. Einant vėrėsi Du užtvaros, Šveicarijos, įtvirtinto Sent Jur- 
sano kaimo panorama. Pusiaukelėje sustojo atsigerti. Tvyrojo 
sunkoka kaitra. Markas prakaitavo, marškiniai po kuprine buvo 
šlapi. O Malvinai, nors nebuvo nusivilkusi megztinio, ant odos 
nepasirodė nė lašelio. Baisiojo kalno viršūnę pasiekė eidami ne- 
stačia įkalne per tankų pušyną. 

Markas dar paspartino žingsnį. Malvina ėjo jo pėdomis, jo 
ritmu, net kvėpavo kaip jis. Fizinės pastangos darė juos bendri- 
ninkais. Markas užklupo save šitaip galvojantį. „Juokinga“, - po 
akimirkos pasitaisė jis. 

Tragedijos vieta iškilo nelauktai. 

Priešais dingo miškas. 

Tarsi valstiečių, dirvonų plėšėjų, būrys būtų atėjęs ant kalno 
iškirsti abejotino žemės sklypelio. Su matininko skrupulingumu: 
apnuogintas ilgas ir siauras plotelis kaip diržas. Keturiasdešim- 
ties metrų pločio ir kilometro ilgio juosta. Jaunos pušelės buvo 
atsodintos. Jos siekė tik metrą - tarsi nykštukai misionieriai, 
pasiųsti apgyventi milžinų planetos. Linksmi nykštukai spal- 
vingoje Žaidimų aikštelėje - stačiakampis sklypas buvo nusėtas 
geltonais ir mėlynais gencijonais, gegužraibėmis ir oranžinių 
atspalvių arnikomis. 

Markas ir Malvina nejudėdami stovėjo vienas šalia kito. 

Nebuvo jokio katastrofos ženklo. Nei paminklo, nei marmu- 
rinės plokštės, nei užrašo. „Šitaip geriau“, - pagalvojo Markas. 
Tūkstančiai lauko gėlių. Po kokių dvidešimties metų jaunosios 
pušys pasieks savo miško gentainių aukštį, jų šakos susipins it 
rankos, ir lauko gėlės šešėlyje nebežydės, sunyks nustelbtos pušų, 
užleis vietą paparčiams, samanoms, geriausiu atveju keliems gel- 
toniesiems narcizams. 

Ir viskas užsimirš. 

Jie nepratarė nė žodžio. Markas liko stovėti ten pat tarp miš- 
ko ir stačiakampės proskynos, tarsi nedrįsdamas išniekinti šios 
vietos. Malvina truputį atsitolino ir nužingsniavo per žolę. Aukš- 
čiausi žolynų stiebai siekė jai šlaunis. Markas pajuto, kad jo šir- 
dies ritmas greitėja. Jam buvo sunku ryti. Jis gerai pažino šiuos 
pirmuosius agorafobijos požymius, nors čia jie reiškėsi daug lė- 
čiau, galbūt dėl aukščio. Ta prakeikta baimės baimė... 

Jis nieko nesakė, nejudėjo, tik smarkiau kvėpavo. Malvina 
galbūt išgirdo, o gal ir neišgirdo, gal nustebo ir netgi suprato, ko- 
dėl gi ne. Ji atsigręžė. Saulė privertė ją prisimerkti, galėjai pama- 
nyti, kad ji jam šypsosi. Savotiška liūdna šypsena, slogus atokvė- 
pis, tyki neviltis. Markas sukosėjo. Niekada nebūtų prisipažinęs 
Malvinai, bet ėmė kvėpuoti lengviau. Išties, nors net kankinamas 
būtų teigęs priešingai, pats sau turėjo pripažinti, kad tos pamišė- 
lės buvimas šalia jį ramina, juo labiau šioje šventoje vietoje, ku- 
rios paslaptimi juodu abu dalijosi. 

Jie čia prabuvo daugiau nei valandą. Blyški saulės šviesa pro 
debesis pasiekė medžių viršūnes. 

— Eisim į lūšną? - tyliai paklausė Markas. 

Malvina neatsakė. Tik nusekė iš paskos. 


Markas turėjo daug kartų žiūrėti į žemėlapį. Jie kone valandą 
klaidžiojo miške sukdami apie progumas, kurios visos buvo pa- 
našios viena į kitą. Galėjai pamanyti, kad Gran Diukas viską išsi- 
galvojo. Malvina nesvarstė. Ji netgi stengėsi kuo galėdama Mar- 
kui padėti, kai jis mėgindavo iššifruoti topografijos vadovą. Kol 
jie galiausiai aptiko tą garsiąją lūšną, pradėjo temti. Gran Diukas 
nemelavo! Ji buvo tokia, kokią jis aprašė sąsiuvinyje: piemenų 
lūšna, sienos sukrautos iš akmenų, apiręs stogas. Vieną akimirką 
Markui dingtelėjo, kad Krediulis Gran Diukas ten viduje jų lau- 
kia. Instinktyviai įkišo ranką į kišenę, kur gulėjo mauzeris. 

Be reikalo. 

Lūšna buvo tuščia. Švaresnė, nei pasakojo Gran Diukas, bet 

seklys buvo patikslinęs, kad jis surinko į plastikinius maišelius 
beveik visas atmatas ieškodamas keistojo Žoržo Peletjė. 

Ar bent šis bėglys iš tikro gyveno? 

Markas išėjo iš lūšnos, apsuko aplinkui. Netrūko nė vienos 
Gran Diuko aprašytos smulkmenos. Perkasta žemė, per kelis me- 
trus išmėtyti akmenys, netoliese nusviesti du pagaliai, kurie ga- 
lėjo sudaryti kryžių. Gran Diukas nemelavo. Šalia lūšnos tikrai 
buvo kapas, kurį seklys du kartus išniekino ieškodamas su sietu 
auksinės grandinėlės ir kūdikio palaikų. 

Ar dabar tai ką nors keitė? 

Markas pažvelgė į laikrodį. 

Devyniolika valandų trisdešimt šešios minutės. 

Iš Lili nebuvo jokios žinutės. Atsisėdo ant rąsto už kelių me- 
trų nuo lūšnos. Ant šio pasaulio stogo leidosi saulė. Bent jau ant 
jo pasaulio stogo. Toli nuo visko. Drauge su pamišėle. Ne tokia 
jau, beje, ir pamišėle, ne tokia pavojinga, ne tokia ir bloga. 

Jis sutriko. Leidosi apninkamas skausmingų prisiminimų, 
pasinėrė į juos. Jam patiko šis niaurus liūdesys, nebereikėjo gal- 
voti apie Lili, miegančią klinikos palatoje, ketinančią po kelių 
valandų pasidaryti abortą, nes jų meilės žiedas dėl per didelio 
atsargumo turėjo būti pasmerktas kaip užnuodytas vaisius. Taip 
pat nereikėjo galvoti, kad vienintelis jį išgelbėti galįs asmuo, jo 
senelio žudikas, vaikšto kažkur laisvėje ir nėra jokios galimybės 
jo rasti čia. 


Prie jo priėjo Malvina. 

— Paruošta! 

Ant audinio kampo buvo padėjusi butelį vandens, sausainių 
pakelius ir dešrą. Kaip pakliuvo. 

— Sumauta puota, ar ne“ 

Juodu valgė tylomis. Lūšną apšvietė tik mėnulis, ji atrodė pa- 
naši į vaiduoklišką trobelę žmogėdrų girios vidury. Abu suvokė, 
kad leistis žemyn per vėlu, kad turės nakvoti čia viršuje. Nepersi- 
metę nė žodžiu, su tuo susitaikė, juk dėl to ir buvo čia atėję. 

Naktis ant Baisiojo kalno. 
Du našlaičiai, pasiklydę kapinėse be kapų. 


Kai susitvarkė, Markas ištraukė iš kuprinės žalsvąjį Krediulio 
Gran Diuko sąsiuvinį. Padavė jį Malvinai. 

- Imk. Tikriausiai jau ilgokai jo ieškai, ar ne? Gal būsi gudres- 
nė nei aš. 

- Čia kito nenaudėlio prisiminimai? 

- Kaip pasakysi... 

— Vis dėlto ačiū. 

Malvina paėmė sąsiuvinį, savo miegmaišį, žibintuvėlį ir nuėjo 
į lūšną. Markas, atvirkščiai, patraukė tolyn, tiesiog žingsniavo pa- 
sišviesdamas kitu žibintuvėliu. Ilgai klaidžiojo miške sukdamas 
plačius ratus apie lūšną. Kai grįžo, Malvinos lempa droviai švietė 
lūšnos viduje kaip žvakės šviesa žibinte. 

Markas įėjo. Malvina miegojo. Buvo įlindusi į miegmaišį. Ša- 
lia jos galvos gulėjo atverstas Gran Diuko sąsiuvinis. 

Markas nejučia nusišypsojo. Ši ketveriais metais už jį vyresnė 
moteris, iškankinta susikaupusios širdyje neapykantos, kėlė grau- 
dulį tarsi dar viena sesutė, kurią jis turėtų globoti. Jis tyliai prisi- 
artino, paėmė sąsiuvinį ir vėl išėjo iš lūšnos. Atsisėdo ant rąstiga- 
lio, atmestinai pervertė sąsiuvinio lapus iki paskutinio. Perskaitė 
paskutines eilutes. 


Šiame sąsiuvinyje surašiau visas nuorodas, visus pėdsakus, vi- 
sas prielaidas. Aštuoniolikos metų tyrimo duomenis. Toje šimtinėje 
puslapių viskas paminėta. Jei juos atidžiai skaitėte, žinote tiek pat, 
kiek ir aš. Gal jūs būsite įžvalgesni? Gal pasuksite tokia kryptimi, 
kurią aš laikiau neverta dėmesio? Gal rasite raktą, jeigu išvis jo 
esama? Galbūt... 

Kodėl gi ne? 

O man - baigta. 


„Padariau viską kaip galėdamas geriau.“ 

Jokia nauja nuojauta nesukirbėjo širdyje. Mėgino paskambin- 
ti Lili, bet šioje atkampioje kalno vietoje nebuvo ryšio. Markas 
supyko dėl savo kvailumo. Ateiti čia buvo blogiausias iš kada nors 
jam kilusių sumanymų. Turėjo pasitenkinti vien skaitydamas ži- 
nutes telefono atmintinėje. Vėl perskaitė paskutinę, gautą šią po- 
pietę furgone: 


Markai, rytoj dešimtą valandą einu į operacinę. Viskas OK. Nesi- 
jaudink. Paskui tau paskambinsiu. Viskas bus gerai. Bučiuoju. Emili. 


Rytoj dešimtą valandą. 
Jautėsi toks nereikalingas. 


Suūbavo pelėda, ir naktis aplinkui pasidarė dar gūdesnė. Pa- 
prastoji pelėda arba kuoduotoji. Arba apuokas*. Markas pats sau 
nusišypsojo. Plėšriųjų paukščių jis nepažino, bet, šiaip ar taip, ne- 
matomas naktinis paukštis buvo pasislėpęs šakose. 

Markas ten nukreipė žibintuvėlį. Bet apšvietė tik medžių lapus. 

— Kur tu slepiesi? - paklausė garsiai. 

Jo balsas nuslopo kalne. 

— Nepagaunamas, ar ne? Užsiglaudęs šešėlyje? Kiek laiko esi 
čia, ant kalno, kasnakt žvalgaisi, šnipinėji? Kai kadaise tavo kara- 
lystėje sudužo didelis geležinis paukštis, tu jau buvai čia, ar ne? 
Žoržą Peletjė, kuris nakvojo šioje lūšnoje, rausė duobę, taip pat 
matei, ir grandinėlę? Ir Gran Diuką, po keleto metų vaidinantį 
duobkasį... Nagi pasakyk man, ką tu matei? 

Jam atsakė beveik džiaugsmingas ūbavimas. 

— Tyčiojies iš manęs, ar ne? Iš tikrųjų manai, kad nebeturiu 
jokios galimybės? Neklysti, įsidėmėk... Tačiau įsivaizduok. Įsi- 
vaizduok mano Mažytę, jai dvylika metų. Mes vieni gamtoje, pa- 
lapinėje. Naktis. Aš jai pasakoju apie žvaigždes. Kalbu jai kažką, 


* Pranc. apuokas - gran duc (kaip ir seklio pavardė Gran Diukas). 


391 


pavyzdžiui: „Matai, mano gražuole, šį vakarą nieko daug nepa- 
pasakosiu. Buvau ten aukštai, ant kalno, paskendęs rūke. Vis dėl- 
to reikėjo, kad parsirasčiau iki kitos dienos dešimtos ryto. Tavo 
mama miegojo kitame pasaulio gale. Mažai trūko, mano gražuo- 
le, kad tu niekada nepamatytum žvaigždžių, kad aš niekada ne- 
išgirsčiau tavo juoko, kad niekada nespausčiau tavo pirštukų. Ži- 
nai, tavo tėtis išgelbėjo tave paskutinę minutę. Tą vakarą jis buvo 
gudrutis...“ 

Žibintuvėlis vėl ėmė naršyti po šakas. Nuskrido juodas šešė- 
lis. Apuokas ar koks nors kitas naktinis paukštis. 

-— Tavo teisybė, aš kalbu kvailystes... 


-wvo . 

gų pro stogo skyles. Tarsi pro langus į begalybę. Jam reikėjo dar 
pagalvoti, pačiam pasikankinti, save ištardyti, kad pasąmonė, 
atmintis, mąstymas ką nors atskleistų, nesvarbu ką. Pašnibždėtų 
sprendimą. Jis turėjo išnaudoti kiekvieną jam dar likusią minutę. 

Malvina miegojo šalia neramiu miegu. Neprabusdama nuo- 
lat vartėsi, retkarčiais sušukdama. Pamažu vis artinosi prie Mar- 
ko, instinktyviai ieškodama šilumos. Ar ji jau buvo miegojusi su 
vyru? Šalia vyro? 

Tikriausiai jau buvo seniai po vidurnakčio. Praeitą naktį Mar- 
kas nebuvo sumerkęs akių. Net nepajuto, kaip nugrimzdo į miegą. 

Išsekęs. 

Numigo tris valandas. 

Pabudo staiga pažadintas Malvinos riksmo. Beprotės riksmo. 
Malvina virpėdama stovėjo lūšnoje. Ilgais nešukuotais plaukais 
panėšėjo į išgąsdintą burtininkę. Liesos kojos kyšojo iš po megz- 
tinio, kurio nebuvo nusivilkusi prieš guldama. Ji šokinėjo, lyg 
būtų stovėjusi ant žarijų. 

— Ar... ar tau viskas gerai? - dusliu balsu paklausė Markas. 

- Taip, taip. Nesijaudink dėl manęs. Aš pripratusi. 


vaa- eo) 

— Viskas gerai, sakau tau! 

- Tu įsitikinusi? 

— Taip, miegok! Man nereikia auklės. Neįkyrėk. Miegok, tau 
sakau! 

— Vargu ar galėsiu užmigti... 

— Tada apžiok nykštį... Tikriausiai ir tu išmokai gyventi su 
savo košmarais... Žinokis! 

Malvina atsuko nugarą Markui. Jos miegmaišis lietėsi su jo 
miegmaišiu. Keistas intymumas. Markas liko gulėti atmerktomis 
akimis. 

Buvo ketvirta valanda ryto. Dabar arba niekada. Reikėjo mė- 
ginti kažką daryti, čia pat, tuojau. Paskui bus per vėlu. 

Malvina jau miegojo. 

Ką mėginti? Marko akys ir toliau žvelgė į naktį. Žvaigždės 
čia pasirodydavo, čia išnykdavo užėjus nematomiems debesims, 
genamiems Juros vėjo. Tarsi netikros krintančios žvaigždės, ra- 
ginančios sugalvoti norus, kurie neišsipildo. Kaip naktinio lėk- 
tuvo švieselė, kuri susimaišo su žvaigždėmis. Artesnė. Greitai 
pranykstanti. 


Ką mėginti? 

Marko mintys vis jį grąžindavo prie paskutinių žalsvojo są- 
siuvinio eilučių, prie tos neįvykusios savižudybės. 

Ar Gran Diukas pūtė miglą į akis? 

Arjis tą vakarą tikrai kažką rado, jau parašęs savo prisimini- 
mus, padėjęs rašiklį? Be penkių minučių dvyliktą valandą nak- 
ties? Kažkokį naują faktą, kurio neužrašė dienoraštyje? Markas 
pamėgino prisiminti. Ką tiksliai pasakė Malvina vakar traukiny- 
je? Jis susikaupė. Jam iš akių ką tiktai dingo vienintelės žvaigždės, 
kurias galėjo atpažinti - Didieji Grįžulo Ratai ir Vega. Atmintyje 
iškilo Malvinos žodžiai: 

„Krediulis Gran Diukas paskambino mano senelei. Užvakar. 
Sakė kažką radęs. Atrodo, viso šio reikalo sprendimą. Va šitaip, 
be penkių minučių dvyliktą nakties, paskutinę dieną! Kaip tik 

tuo metu, kai ketino paleisti sau kulką į galvą virš 1980 metų 
gruodžio 23 dienos „LEst rėpublicain“ laikraščio! Jam reikėjo dar 
vienos ar poros dienų, kad surinktų įrodymus, bet buvo įsitiki- 
nęs, jog atskleidė paslaptį. Jam taip pat dar reikėjo šimto penkias- 
dešimties tūkstančių frankų...“ 

Markas vis gromuliavo šiuos žodžius. Jei Gran Diukas nepūtė 
miglos į akis, jis rado sprendimą tą akimirką, kai ketino paleisti 
sau kulką į galvą savo kabinete Putpelių Kalvos gatvėje, prie židi- 
nio, kuriame sudegino archyvą. Užvakar rytą Markas nuodugniai 
apžiūrėjo tą kabinetą - nieko nerado. Malvina taip pat... Išskyrus 
lavoną. Ką jis praleido? Markas pabandė įsivaizduoti Krediulio 
Gran Diuko savižudybės sceną. Vamzdis prie smilkinio, laikraš- 
čio popierius sugertų kraują. Kodėl Gran Diukas nutraukė savo 
veiksmus? Ką jis suprato? Pamatė? 

Perskaitė? 

Mintis atėjo savaime, ne kvailesnė nei kokia nors kita: 
1980 metų gruodžio 23 dienos „LEst rėpublicain numeris! Lai- 
kraštis, be abejonės, buvo paskutinis daiktas, į kurį įsmigo Gran 
Diuko akys. 

O jeigu sprendimas buvo atspausdintas aštuoniolikos metų 
senumo laikraštyje? Pagaliau, kodėl gi ne? Laukė savo laiko. Jei 
tai ir nebuvo kelias, tai bent jau tikslas. 


Markas tyliai atsikėlė stengdamasis neprižadinti Malvinos, 
kuri blaškėsi per miegus ir vis šūkčiojo. Netvarkingai susimetė 
daiktus į kuprinę, išsitraukė iš kišenės vieną iš Gran Diuko dieno- 
raščio išplėštą lapą ir apvertęs jį kitoje pusėje parašė: 


Išėjau ragelių. 
Markas 


Paėjo raštelį ant žemės greta Malvinos galvos. Netoliese pali- 


ko topografinį vadovą. Sau pasiliko žemėlapį. Markas paskutinį 
kartą pažvelgė į mažo mergytės kūnelio apribus pilkai melsvame 

miegmaišyje, kuris jai buvo per didelis. Malvinai tikriausiai pa- 

vyks pareiti ir vienai. 

įžiūrėti tolimą viršukalnių liniją. Žvaigždės geso viena po kitos. 

Aušo paskutinė diena. Markas pagalvojo apie Lili baltoje palatoje. 
Jis leidosi į kelią. 

1998 metų spalio 4 diena, 6 val. 5 min. 


Šešta ryto. Gran Diukas pasirąžė automobilyje. Buvo sustojęs 
vieškelyje, kur žolės kuokštai bandė išgyventi tarp vėžių, vos išva- 
žiavęs iš Danmari, keliasdešimt metrų nuo Melani Belvuar namo. 
Veikiau Melani Liujizans. Pagal jos naująją tapatybę. 

Vieta sekti buvo ideali. Lengvai galėjo matyti automobilius, 
važiuojančius iš Danmari, dar jiems nepriartėjus. Matyti, o pa- 
čiam likti nematomam. Amato abėcėlė. Gran Diukas pagalvojo, 
kad jau daug metų nebuvo ištaikęs progos sekti naktį. Tai jam 
priminė jaunystę iki pasirašant sutartį su Karvil, bemieges naktis 
prie kazino Nicos arba baskų pakrantėje. Nazimo „Xantia“ buvo 
beveik tokia pat nepatogi kaip tie kledarai, kuriais jis tuo metu 
važinėjo. 

Iš erdvios dėtuvės Krediulis Gran Diukas išsiėmė kavos ter- 
mosą. Įsipylė jos į plastikinį puodelį. Išsiviepė gurkštelėjęs dar 
per karšto skysčio. 

Laiko buvo į valias. Melani Belvuar turėjo grįžti tik devintą 
valandą ryto. Dirbo slaugytoja Belforo ir Monbeljaro medicinos 
centre. Naktį budėjo. Krediulis Gran Diukas ilgai kalbėjo su ja 
telefonu, kol ji pradėjo įtarinėti. Suprantama, pokalbį jis įrašė. Tai 
buvo trumpiausias mechaniškas darbelis palyginti su tuo, kiek jis 
sugaišo, kol ją pagavo į savo tinklus. Paskui gerą vakaro dalį pra- 
leido Ženevė viešbutuke įrašinėdamas jų pokalbį į savo kompiu- 
terį, vėliau vieną egzempliorių atsispausdino. 

Gran Diukas metė akį į keleivio sėdynę. Tas egzempliorius buvo 
padėtas čia, voke. Melani Belvuar-Liujizans reikės tik pasirašyti. 

Gran Diukas dar gurkštelėjo. Kava neskaniai atsidavė plastiku. 

Kiek Karviliai bus pasirengę mokėti už šį voką? Be abejonės, 
didelę sumą. Tikrai didelę. Bent jau tiek, kiek visas jo atlyginimas 
per aštuoniolika metų kartu sudėjus... 

Gran Diukas nejautė jokių skrupulų. Karviliai galėjo mokėti, 
tam jie turėjo lėšų, neišsenkamų lėšų. O kokia buvo jo sąžinės 
kaina?.. Viena statinė banknotų, Danaidžių statinė? 

Jis prikando lūpą. Kava karšta. Skausmas taip pat. Tarsi dilg- 
telėjimas į širdį. Tuos pinigus būtų galėjęs padalyti į dvi dalis... 
Jeigu Nazimas būtų važiavęs su juo. Galbūt ne į lygias dalis, bet 
vis dėlto Nazimui su Aila būtų užtekę nusipirkti namą Turkijoje. 
Bet Nazimas nenorėjo su juo važiuoti. Nazimas pabūgo šio žygio. 
„Pasitraukiu“, - pareiškė jis. Jo nuomone, Karviliai jau pakan- 
kamai sumokėjo. Reikalas buvo sutvarkytas. Baigtas. Krediulis 
Gran Diukas suvokė, kad jam nereikėjo pakelti balso. Nazimas 
buvo mielas žmogus, bet nervingas. 

- Eisiu į policiją, Krediuli, - pagrasino. - Jei neduosi man 
ramybės, taip ir padarysiu. Nuo tada, kai mane tai kamuoja... 

— Nuo tada, kai tave tai kamuoja? Kas kamuoja? Ką turi galvoje? 

Krediulis Gran Diukas išsigando. Nazimas tuščiai nekalbėda- 
vo. Gran Diukas reikalavo paaiškinimų, garantijų, paskui viskas 
pakrypo į bloga. Nazimas pirmasis išsitraukė ginklą. Krediulis 
Gran Diukas greičiau iššovė, štai ir viskas. Nužudyti Nazimą — 
paskutinis dalykas, kurį jis iš anksto būtų apgalvojęs; nė vienas 
darbas nebūtų buvęs sunkesnis. Nazimo galva pataikė į židinį. 
Mintis vijo mintį. Stumtelėti Nazimo galvą giliau į židinio angą, 
kad taptų neatpažįstamas; paskui ištraukti, nuskusti, kas liko iš 
ūsų, aprengti savo drabužiais, apauti savo batais, užsegti savo 
laikrodį, kad laimėtų laiko, jei Lili arba Markas susigalvotų pa- 
smalsauti. Jis nebuvo numatęs žudyti nė Ailos, tačiau nuo tos aki- 
mirkos nebeturėjo pasirinkimo. Gran Diukas ją pažinojo, būtų 
nuėjusi tiesiai į policiją. Nazimas nedalyvavo, bet, aišku, žinojo 

apie kėslus nužudyti Vitralių senelius, tas kretinas tikriausiai 
buvo apie tai papasakojęs žmonai intymią akimirką. Ar jis kaltas, 
kad Nazimas nepaliko Ailos nuošaly nuo jų reikalų? Vakar ji jam 
skambino. Paliko išgąstingų žinučių. Jis buvo priverstas grįžti į 
Paryžių. Penkias valandas praleisti kelyje. Atsargiai ją sekti, kai 
išėjo iš kebabinės Raspajo bulvare. Iki Putpelių kalvos, paskui iki 
Kuvrė. Ten pribaigti, kai pasitaikė netikėta proga. Paskui grįžti į 
Jurą šimto aštuoniasdešimt kilometrų per valandą greičiu autos- 
trada A39. Kad užspeistų tą laiškininką. Baigti šį reikalą. 

Gran Diukas prisivertė išgerti visą puodelį. Vėl susiraukė. 

Nazimas Ozanas. Aila Ozan. 

Visus tuos metus jie buvo vieninteliai draugai. Nužudyti jo 
paties rankomis. 

Kokia patyčia! 

Taip, Karviliai gali sumokėti! 


Jis nieko nenorėjo, nieko nebuvo nusprendęs. Viskas susi- 
klostė be jo valios. Truko ilgai, bet, laimė, dabar laukia gražus 
paguodos laimikis. 

Melani Belvuar. 

Netikėta viešnia. 

liaus laikrodžio skaitmenis prietaisų skydelyje. 
Šešios valandos penkiolika minučių. 
Dar turėjo laiko. Buvo sumautai ankstyvas. 
Ankstesnis už visus. 

1998 metų spalio 4 diena, 6 val. 29 min. 


Markas pastatė furgoną „Citroen“ stovėjimo aikštelėje Mon- 
beljaro centre, mažiau nei už penkiasdešimties metrų nuo lai- 
kraščio „LEst rėpublicain“ patalpų. Kol nusileido nuo Baisiojo 
kalno, užtruko apie pusantros valandos, furgonas jo išmintingai 
laukė prie Gamtos parko namų, paskui tris ketvirčius valandos 
važiavo iki Monbeljaro. Pirmosios atidarytos kavinės padavėjas 
jam nurodė „LEst rėpublicain“ adresą: Žiulio Vjeto aikštė, Nr. 12. 

Laikraščio redakcija buvo uždaryta! O kaip kitaip? Ko jis ti- 
kėjosi tokiu metu? 

Žengė į priekį. Kabinosi į savo svajonę: atskleisti galutinę tie- 
są, kol Lili neįėjo į operacinę. Bebuvo likę mažiau nei keturios 
valandos. 

Kabanti geležinė uždanga neleido pažvelgti į redakcijos vidų. 
rioje buvo pasistatęs furgoną. Ten stovėjo dar trys furgonai su 
laikraščio „LEst rėpublicain“ logotipu. Matyt, rytinio laikraščio 
pristatymas dar nebuvo pasibaigęs. 

Ne viskas prarasta! 

Markas skubiai nužingsniavo šaligatviu, paėjo Kiuvjė bul- 
varu, paskui įsuko į Moriso Deloreno akligatvį. Ten vyko dar- 
bas. Skersai gatvės stovėjo furgoniukas, trys darbininkai į jo galą 
krovė laikraščius, supakuotus į celofaną. Rėkavo vietinis radijas, 
linksmas pranešėjas skaitė horoskopą. 

- Laba diena, - tarė Markas. - Redakcija uždaryta? 

Prikando lūpą. Kvailesnį klausimą sunku sugalvoti. Darbi- 
ninkas pažvelgė į jį ir neišsiėmęs cigaretės iš burnos atsakė: 

— Tau pasisekė, sekretoriatas atsidaro už penkių minučių. 

Marką apakino trumpas vilties blyksnis, bet darbininkas ėmė 
pliurpti toliau: 

- Tik apsivilksiu suknele ir būsiu tavo. 

Kiti du krovėjai prunkštelėjo iš juoko. Markas neslėpė, kad 
užsigavo. 

— Grįžk po trijų valandų, meiluti. Matai, čia mes užsiėmę... 

Markas atsistojo prieš darbininką. Tas malonus vaikinas vis 
dėlto jį pranoko visa galva. Markas apsimetė kukliu. 

— Negaliu laukti, pone. Prašau jūsų paslaugos. Argi nėra nieko, 
kas galėtų mane įleisti į redakciją? Man reikia tik informacijos... 

- Jis visada gali paprašyti viršininkės, - iš sandėlio gilumos 
atsiliepė kitas darbininkas. 

Trijulė vėl nusikvatojo. Tik ne Markas. 

— Na, jeigu tau tai labai svarbu, vaikine. 

Darbininkas nuspaudė mažutį mygtuką telefonspynėje. 

— Ponia Montegiu? Turime jums čia vieną žmogų prie sandė- 
lio durų. 


Po kelių minučių pasirodė ponia Montegiu. Viršininkė buvo 
mažutė elegantiška moteris vapsvos liemenį apgulančiu kostiu- 
mėliu, kurio sijonas siekė kelius, įdegusias kojas įsispyrusi į rau- 
donus batelius; viską gadino itin griežtas veidas, aiškiai bylojantis 
apie nepriteklių metus įveikiant kiekvieną įmonės hierarchijos 
laiptelį. Ant nosies galo laikėsi siauri akinukai, vienoje rankoje ji 
turėjo krūvą ilgiausių sąrašų, kitoje rašiklį. Viršininkė... 

— Kokiu reikalu? - paklausė ji griežtai. 

Markas mėgino improvizuoti. Ką sakyti? Kokią dingstį su- 
galvoti, kad viršininkė Montegiu sutiktų atverti archyvus sep- 
tintą valandą ryto? Išsitraukti mauzerį L110 ir į ją nusitaikyti... 
Juokinga... 

— Na? - paragino Montegiu, žvilgtelėdama į laikroduką pro 
akinių viršų. 

Markas išsigando. 

- Ė... Klausykit... Man... man reikia pažiūrėti seną „LEst 
rėpublicain“ numerį. Netgi labai seną. Tikrai. Man reikia 1980 
metų gruodžio.23 dienos numerio... 

Viršininkė blankiai šyptelėjo. 

— Matydama, kaip atrodot, spėju, kad tai skubu... 

— Labiau nei skubu... 

— Gerai... Kad ir kaip būtų skubu, manau, gali palaukti iki de- 
vintos valandos, kol atsidarys priimamasis. 

Trys darbininkai, toliau kraudami laikraščių pakus, nieko ne- 
praleido iš šio pokalbio. Montegiu jau suko savo aukštus ir laibus 
kulnus. 

— Ne! - suriko Markas. 

Viršininkė atsigręžė nutaisiusi dar labiau nuvargusią išraišką. 
Markas puolė aiškinti nebesvarstydamas: 

- Paklausykit manęs... Mano žmona laukiasi vaiko. Mūsų vai- 
ko. Po poros valandų ji nori pasidaryti abortą, nes abejoja dėl 
savo tėvų tapatybės. O aš turiu tvirtą pagrindą manyti, kad tos 
tapatybės įrodymas yra tame laikraštyje... 

Viršininkė Montegiu išpūtė nustebusias akis. Trys krovikai 
sustingo kaip įbesti. Montegiu juos nužvelgė žudančiu žvilgs- 
niu, ir jie tuoj pat vėl kibo į darbą. Paskui ji suirzusi pažvelgė į 
Marką. 

— Norite sutrukdyti žmonai pasidaryti abortą, ar ne? Jūs iš 
tikro manote, kad... 

— Prakeikimas! - suriko Markas. - Nepradėkite čia savo juo- 
kingos feministinės tirados! Aš tik noriu pasižiūrėti į tą laikraštį. 
Prašau iš jūsų tik šanso, mažučio šanso... 

Jam bent jau pasisekė išvesti viršininkę iš pusiausvyros. Mar- 
kas varė toliau: 

— Ar nors prisimenate Baisiojo kalno lėktuvo katastrofą? 

Montegiu papurtė galvą. Suprantama, pagalvojo Markas, tuo 
laiku ji, ko gero, buvo ne daugiau kaip dešimties. Juo blogiau, jis 
turėjo vėl aiškinti... 

— „LEst rėpublicain“ tuo metu buvo vienintelis laikraštis, ant- 
raštėse skelbęs apie nelaimę, apie Laumžirgį, stebuklingą sniegų 
mergytę! Tai apie ją aš kalbu. Į tą numerį aš ir noriu pasižiūrėti! 

Viršininkė aiškiai nieko nesuprato. Su ja buvo elgiamasi kaip 
su kliuviniu, o šito ji nemėgo. Vadybos mokykloje buvo išmokusi, 
jog niekada nereikia priimti sprendimo, kol savo rankose neturi 
pakankamai duomenų, kad susidarytum tikslų situacijos vaizdą. 

— Marseli, - kreipėsi ji, - jūs čia dirbate jau keturiasdešimt 
metų, ar prisimenate istoriją apie lėktuvo katastrofą Baisiajame 
kalne? 

Marselis tik to ir laukė. Buvo slapčia išspjovęs cigaretę gatvėje. 

- Tikrai taip, ponia. Tai buvo didžiausia tragedija šiame kraš- 
te. 1980-ųjų Kalėdos. Ten aukštai žuvo apie du šimtus žmonių, 
visai netoliese... 

— Laikraštis apie tai rašė? 

- Tikrai taip. Jis vienintelis tą patį rytą pranešė apie nelaimę. 
Ir apie mažą mergytę, kūdikį, tik ji viena išsigelbėjo. Paskui tą 
informaciją pasigavo visos televizijos. Laikraštis kelis mėnesius 
spausdino reportažus... Smulkmenas praleidžiu, bet... 

— Ar prisimenate tos išsigelbėjusios mergytės pavardę? - nu- 
traukė viršininkė. 

- Žinoma. Kaip užmirši? Emili Vitral, mažoji normandė. 

Montegiu pasisuko į Marką. 

— Ojūs kas toks? 

— Aš Markas Vitralis... 

— Jos vyras? 

Markas akimirką padvejojo. 

— Taip... Pagaliau, ne... Tai... tai šiek tiek sudėtinga... 

Ji į tai nekreipė dėmesio. 

- Kelintą valandą jūsų žmona turi darytis abortą? 

— Dešimtą... 

- Čia? 

— Ne, Paryžiuje. 

— Keista. Jūs beprotis... 

— Tai skubu. Aš tik noriu peržvelgti tą laikraštį. Prižadu, jei 
pavyks išgelbėti vaiką, jūs būsit krikštamotė! 

Viršininkė nuoširdžiai nusijuokė. 

— Nereikia! Tik ne šitai, aš nemėgstu vaikų. 

Paskutinė abejonė išnyko. 

— Gerai, eikšenkit, sekit paskui mane. 


Montegiu jį nusivedė į požemį, erdvią patalpą nedažytom 
sienom, be langų, skirtą archyvui. Baltą šviesą čia skleidė tik ilgi 
neono vamzdeliai. Archyvas buvo sutvarkytas be galo paprastai. 
„LEst rėpublicain“ numeriai gulėjo sudėti į dideles medines spin- 
tas pagal metus, paskui suskirstyti po keturis mėnesius. 

Markas atidarė spintą su užrašu 1980 metai, rugsėjis-gruo- 
dis. Iškart ėmė ieškoti krūvos apačioje ir be vargo rado gruodžio 
23-iosios numerį. Padėjo jį ant stalo patalpos viduryje. 

Beveik visą pirmąjį puslapį užėmė didžiulė spalvota nuotrau- 
ka: sudužusio lėktuvo karkasas tarp liepsnojančių medžių. Baisus 
vaizdas. Sniegas, ugnis ir geležis, regis, buvo susivieniję, kad su- 
naikintų bet kokią žmogiškąją būtybę. Viltis buvo pavaizduota 
kitoje nuotraukoje, mažesnėje: gaisrininkas laikė naujagimę prie 
Belforo ir Monbeljaro ligoninės. Lili. Po fotografija buvo kelių ei- 
lučių paaiškinimas: | 

1980 metų naktį iš gruodžio 22 dienos į 23-iąją oro laineris 
5403 Stambulas-Paryžius prie Prancūzijos ir Šveicarijos sienos 
tragiškai rėžėsi į Baisiojo kalno šlaitą. Šimtas šešiasdešimt aštuo- 
ni žmonės iš šimto šešiasdešimt devynių keleivių ir įgulos narių 
žuvo nuo smūgio arba sudegė liepsnose. Išsigelbėjo vienintelis tri- 
jų mėnesių kūdikis, išsviestas laukan anksčiau, nei užsidegė lėk- 
tuvo kabina. 


Tai buvo viskas. 

Markas ilgai žiūrėjo į nuotraukas, veidus antrame plane, 
lėktuvo kabiną, liepsnas, kiekvieną medį, tamsias žymes sniege. 
Skaitė ir skaitė tas kelias eilutes. 

Nieko. Vėl nieko. 

Klaidingi pėdsakai. Akligatvis. Vėl. Šį kartą galutinai. 

Tada, tik tada jo akys pastebėjo kitą informaciją pirmame lai- 
kraščio puslapyje. Jos buvo nedaug. Sošo futbolo komandos per- 
galė 3:1 prieš Anžė, akinių gamyklos darbininkų mitingas prie 
Morė Aukštutinėje Juroje, trumpa Kalėdų senio kelionės po kraš- 
to komunas apžvalga... 

Ir pačioje puslapio apačioje lyg pastaba. Tik aštuoni žodžiai. 
Paieškos skelbimas. 

Melani Belvuar. 18 metų. Dingo prieš tris savaites. 

Prie paieškos skelbimo buvo pridėta maža spalvota fotogra- 
fija. Trys centimetrai su dviem. 


Markas vos neapalpo. Tai buvo neįmanoma. Ne kitaip kaip 
klastotė. Padirbinys. 

Ši aštuoniolikmetė mergina, Melani Belvuar, turėjo Lili veidą. 

Tai ne panašios į ją merginos nuotrauka. Ne. Tai buvo ji. Tas 
pats žydrų akių žvilgsnis, ta pati skruostikaulių forma, ta pati 
šypsena, ta pati duobutė smakro vidury. Skyrėsi vien šukuosena, 
ir tai nedaug; Lili plaukai buvo vos trumpesni. 

Fotografija, atspausdinta šiame sename laikraštyje, buvo tiks- 
li dabartinės Lili nuotraukos kopija, - tos, kuri buvo įklijuota jos 
studento pažymėjime, oranžinėje nuolatinio bilieto kortelėje, ir 
kurią Markas rūpestingai saugojo savo piniginėje. 

Tai buvo beprotiška! 

Tame pačiame tragediją aprašiusio 1980 metų gruodžio 
23 dienos laikraščio puslapyje vienoje nuotraukoje Lili buvo tri- 
jų mėnesių prie ligoninės, gaisrininko glėbyje, o kitoje - aštuo- 

niolikos metų, graži, šypsanti, tokia, su kuria prieš dvi dienas, 
1998 metų spalio 2-ąją, jis išsiskyrė... 

Gal jam pavažiavo stogas? 

Gal jis gyveno sapne, iš kurio tuoj pabus išpiltas prakaito 
šalia Lili? 

Arba blogiau. 

Šalia Malvinos Baisiojo kalno lūšnoje. 

1998 metų spalio 4 diena, 7 val. 12 min. 


Saulės spinduliai brovėsi pro lūšnos stogo skyles kaip detekty- 


viniame filme lazerio šviesos, varpančios banko seifą. Vienas iš jų 


galiausiai pasiekė Malvinos veidą. Iš pradžių ji mėgavosi malonia 


šiluma ant skruosto, paskui kelis kartus apsisuko miegmaišyje, 


kol atsimerkė. 


Ranka apgraibom paieškojo gretimo miegmaišio - Marko. 
Apčiuopė sausą žemę. 

Nieko. 

Miegmaišio nebebuvo. Nebebuvo ir šilto kūno. Nieko. 

Tik raštelis, popieriaus lapas. 


Išėjau ragelių. 
Markas 


Niekšas! Be to, manėsi pašmaikštavęs. 
Šalia topografinis vadovas. Žinia buvo aiški. „Sukis pati!“ 
Malvina pabambėjo pati ant savęs ir pašoko. Kokia kvailė! 


Turėjo būti budri, nepasitikėti tuo Vitraliu! Dabar jau, matot, 


gudrutė - liko viena Baisiojo kalno viršūnėje su telefonu, nepri- 


sijungiančiu prie jokio tinklo. Leidosi įviliojama į spąstus kaip 


mergiūkštė, ir dabar tebuvo viena išeitis. Leistis žemyn. 

Malvina viską paliko lūšnoje: miegmaišį, žibintą, menkos va- 
karykštės vakarienės likučius, ir iškeliavo. Leisdamasi nė karto 
nežvilgtelėjo į ryto saulę, šviečiančią jai iš šono ir Šveicarijos kal- 
nams dovanojančią Himalajų išvaizdą. 

Po geros valandos pasimatė Gamtos parko namai. Keli vaikai 
jau pramogavo žaidimų aikštelėje su mediniais įrenginiais, jų tė- 
vai už kelių metrų neskubėdami varstėsi turistų batus. Automo- 
bilių stovėjimo aikštelėje furgono „Citroen“ nebebuvo. Supranta- 
ma! Tas niekšelis Vitralis ją iš tikrųjų paliko. 

Malvina dirstelėjo į mobilųjį telefoną. Pagaliau ji pagavo ryšį! 
Galės išvažiuoti iš tos skylės. Jos dėmesį patraukė mažas gelto- 
nas vokelis ekrane: neperskaityta žinutė atsakiklyje. Kažkas šią 
naktį mėgino su ja susisiekti. Tikriausiai močiutė Matilda. Kas 
daugiau? Malvina pamaigė telefoną ir užgniaužė nuostabą. Žinu- 
tė buvo gauta iš nežinomo numerio. 

Markas Vitralis? Krediulis Gran Diukas? 

Malvina prisidėjo telefoną prie ausies. 

„Malvina, čia Rašelė. Rašelė de Karvil, tavo močiutės sesuo...“ 

Rašelė? Močiutės sesuo, parfumerijos gamyklos paveldėtoja 
La Bolėje? Tikriausiai jau dešimt metų nebuvo su ja kalbėjusi. 

„Malvina, mano vargšas vaike. Kuo greičiau man paskam- 
bink. Kuvrė, „Rožyne', atsitiko kažkas baisaus. O Dieve, bran- 
gioji. Tavo močiutė ir senelis nebeatsibudo. Juos abu, kiekvieną 
savo lovoje, rado nebekvėpuojančius. Juodu kartu nuėjo į Dangų, 
mano vargšas angele.“ 


Malvina išjungė telefoną. Jos ranka nusviro, tarsi telefonas 
būtų staiga ėmęs sverti toną. Pažvelgė į tamsų mišką ir leidosi 
persmelkiama nepažįstamų kalnų tylos. Ilgai. Paskui delnas nu- 
slydo į rankinę. Gana mąstyti. Reikia ne verkti, ne melstis. Reikia 
veikti. Suprasti. Atkeršyti. Sukaupti visą dėmesį į vieną daiktą, 
labai tikrą, labai gyvą, tik į jį. 

Rankinėje pirštai suspaudė mauzerio L110 rankeną. Vitralis 
manėsi esąs gudresnis, bet šią naktį jam nederėjo miegoti: pa- 
norėjusi ji puikiai mokėjo apsimesti pamišėle, sapnuojančia koš- 
marus. Ji tik atsiėmė savo ginklą. Šiaip ar taip, tasai veidmainis 
kvailys Markas Vitralis tikrai negalėtų pasinaudoti revolveriu. 

Oji - galėtų. 

1998 metų spalio 4 diena, 7 val. 19 min. 


- Alio, Ženifė? 

Markas dar nebuvo išėjęs iš „LEst rėpublicain archyvo sau- 
gyklos. Jo bendradarbė iš Prancūzijos telekomo informacijos bu- 
dėjo visą savaitgalį. Tai buvo vienintelis jo koziris, jo nederėjo 
sugadinti. 

— Ženifė, čia vėl Markas. Man reikia tavo paslaugos, labai di- 
delės paslaugos... 

- Padarysiu viską, ko tik nori. Puikiai žinai. 

— Man reikia vieno telefono ir adreso. Melani Belvuar. B-e-1- 
v-u-a-r... 

— Kur gyvena? 

— Iš pradžių ieškok Juros ir Du departamentuose. Paskui 
Franš Kontė. O tada visoje Prancūzijoje... 

— Gerai... 

Markas girdėjo duslų Ženifė pirštų bilsnojimą į klaviatūrą. Jis ne- 
įstengė atitraukti akių nuo fotografijos 1980 metų „LEst rėpublicain“ 
laikraštyje. Neįsivaizduojamas panašumas. Kas galėjo būti ta Melani 
Belvuar? Aišku, kažkur buvo protu suvokiamas paaiškinimas... 

— Apgailestauju, Markai, - pasigirdo Ženifė balsas. - Nada 
visuose tinkluose. Jokios Melani Belvuar nei Juroje, nei kur kitur 
Prancūzijoje. 

— Gal ji raudonajame sąraše? 

— Patikrinau ir ten. Nada. 

— Mėšlas. Ar yra kitų Belvuar Prancūzijoje? 

- Palauk... 

Ragelyje vėl lyg kulkosvaidžiai suklapsėjo pirštai. 

— Taip. Trys šimtai keturiasdešimt aštuoni... 

— O Juroje? 

— Tuoj... A, sumažėja. Tik dvidešimt trys, bet Melani nėra. 

— Po galais! Gal pakeitė pavardę? 

— Kas ta Melani? 

- Reikėtų labai ilgai aiškinti. Pamišėlių istorija, bet turiu vos 
kelias minutes sugalvoti pabaigą. Ženifė, ar gali patikrinti prašy- 
mus nutraukti sutartį? Su Melani Belvuar pavarde? 

— Kaip tu tai darai? 

- Eik į archyvus. Ir prisijunk administratoriaus vardu. Ieškok 
prašymų nutraukti sutartį nuo to laiko, kai duomenys jau buvo 
suvesti į kompiuterį. Mažiausiai prieš penkiolika metų... 

- Markai, draudžiama prisijungti administratoriaus vardu. 
Už tokį dalyką išspiriama lauk... 

— Dar ko! Aš taip dariau dešimtis kartų. Prašau, Ženifė, tai 
labai skubu... 

- Įspėju, branguti, tai tau kainuos. Turėsi mane nusivesti į res- 
toraną. Ir ne bet kokį, o su Michelin žvaigždute. 

- OK, OK, ko tik nori, junkis. 

Markas vėl išgirdo, kaip suskrebėjo kompiuterio klaviatūra. 

- Ženifė, matai, aš esu susižadėjęs... Gal ne restoranas, gal tau 
labiau patiktų tapti kūdikėlio, kurį būsi padėjusi išgelbėti, krikš- 
tamote... 

Ji nukirto: 

— Ko dar užsinorėsi? Tavo kūdikis manęs nedomina! Mažiau- 
siai dviejų žvaigždučių restoranas. To tikrai nusipelniau. Radau tą 
tavo merginą. Nutraukė sutartį prieš penkerius metus, 1993-iųjų 
sausio 23 dieną. Tuo laiku ji gyveno Belfore, Grafo de la Siuzo 
gatvėje, 65-ajame name. O paskui pššt, išnyko be pėdsakų. 

- Ženifė, patikrink prašymus perkelti skambučius! 

— Ką? 

— Perkelti skambučius! Klientai dažniausiai nutraukia sutartis 
dėl to, kad persikrausto arba išeina gyventi pas kažką kitą, tada jie 
prašo, jog kelis mėnesius jų senasis numeris būtų perkeltas į naują 
vietą. Šitai irgi suarchyvuota ir pasiekiama per administratorių... 

— Tu beprotis! Trijų žvaigždučių restoranas. Ir šampano į valias! 

- OK, OK, su vengrų smuikininkais ir čipendeilais, jei nori! 

— Mažai tenoriu! 

Markas klausėsi. Sekundės jam atrodė begalinės. 

- Tavo teisybė, - pagaliau išgirdo Ženifė balsą. - Melani 
Belvuar prašė perkelti skambučius Lorano Liujizano adresu. Ma- 
nau, nori žinoti, kur... Danmari, Du departamentas. Vilaro kelias 
456. Juk žinai, kad tai, ką darau, griežtai slapta. Ko tu nori iš tos 
Melani? Tai tavo buvusioji? Tai susiję su ligoninių sąrašu, kurį tau 
parūpinau užvakar? 

Markas karštligiškai užsirašė adresą ant pirmo po ranka pa- 
kliuvusio popieriaus, tai buvo laikraščio „LEst rėpublicain“ ve- 
damasis. 

- Tu nuostabi, Ženi. Nusivesiu į restoraną. Ir galbūt dar gausi 
dražė. Galiu tavęs paprašyti paskutinės paslaugos? Tu ten įsijun- 
gusi internetą“ 

Ženifė atsiduso. 

— Taip. 

- Prisijunk prie „Mappy“ ir nurodyk man trumpiausią marš- 
rutą į Vilaro kelio 456-ą namą. | 

- Po galais... Iš tikrųjų esu visiška kvailė... Žinai, kur gali su- 
sikišti tas savo dražė? 


Raudonas ir oranžinis furgonas „Citroen“ lėtai judėjo krašto 
keliu. Po Monbeljaro jis kilo link Šveicarijos sienos, kuri buvo už 
dešimties kilometrų. Marko koja mynė pedalą, bet, regis, jo auto- 
mobiliui tai buvo nė motais. Kuo aukščiau, tuo labiau retėjo gy- 
venviečių. Kelias vienu tarpu vingiavo palei srautą, paskui kilo dar 
aukščiau. Namų darėsi reta, viršūnių papėdėje vien kelios išsibars- 
čiusios šveicariškos vilos rodė, kad šioje žemėje dar gyvena žmonių. 

Danmari miestelis atsivėrė už posūkio. Melani Belvuar-Liu- 
jizan namas pagal Ženifė nuorodas stovėjo pačiame pakraštyje, 
kylant Šveicarijos link, žemiau viršūnių linijos. Furgonas „Citro- 
en“ įvažiavo į tuščią gyvenvietę. Buvo lygiai aštunta valanda ryto. 
Nė vienos atidarytos kavinės ar kepyklėlės. 

Paskutinis posūkis, ir jis jau būtų išvažiavęs iš miestelio. 

Markas staigiai sustojo. Įjungė atbulinį bėgį ir šiaip ne taip 
pastatė furgoną palei šaligatvį. 

Jis neketino vėl mestis liūtui į nasrus! Krediulis Gran Diukas 
tikriausiai taip pat sekė tą Melani Belvuar. Nuolat lankydamasis 
Djepe seklys tikrai buvo matęs jų furgoną. Kas galėtų jo nepaste- 
bėti! Važiuoti juo pas tą Melani būtų buvę tas pat, kaip prisistatyti 
pas ją grojant trimitu. 


Buvo vėsu. Markas paėjėjo geroką galą, stengdamasis eiti ne 
keliu, bet atšlaite. Už trečio vingio išvydo automobilį „Xantia“. 
Jis buvo paslėptas kelkraštyje. Tiesiai virš jo pamatė vienišą na- 
muką; be jokios abejonės, ten ir gyveno Melani Belvuar. Markas 
vėl užlipo ant šlaito, ant šlapios rasotos žolės. Žengė į priekį. Net 
automobilio veidrodėlyje negalėjo būti matomas. 

Krediulis Gran Diukas ramiai, niekuo neabejodamas laukė su 
baltu puodeliu rankoje. Markas toliau žingsniavo slapstydamasis. 
Žinojo, kad prireikus visada galės pasinaudoti iš Malvinos pasi- 
skolintu mauzeriu, bet jo planas, jeigu galima kalbėti apie planą, 
buvo visai kitas. Tiesioginio poveikio! Krediulis Gran Diukas ar- 
tėjo prie šešiasdešimt penkerių metų, Markas turėjo tik dvide- 
šimt, ir jo, regbio žaidėjo, fizinis pasirengimas buvo puikus. Jie 
išsiaiškins kaip vyras su vyru. 

Krediulis Gran Diukas neturėjo laiko susivokti. Automobilio 
durelės staiga atsidarė. Iš nežinia kur išdygęs siluetas jį griebė už 
rankos, paskui už peties. Atsidūrė ant kelio, veidu į žemę. Dar 
neįstengęs įžiūrėti užpuoliko, gavo stiprų spyrį į šonkaulius. Susi- 
rietė iš skausmo. Antras spyris jam pataikė į stuburgalį. 

Seklys suriko: 

- Po... 

Neužbaigtas šūksnis nuslopo begalinėje kalno tyloje. Trečias 
spyris į užpakalį privertė jį atsigręžti. Virš jo susirietusio kūno 
juodavo aukštas šešėlis. 

Markas Vitralis. 

Kaip jis galėjo suprasti? Jį rasti! Ir taip greitai? 

— Markai, - tarė Gran Diukas. - Kai... kaip tu... 

Seklys išspjovė kraują į dulkes ir pamėgino stotis. Markas už- 
kėlė koją jam ant krūtinės. 

— Nejudėk... Nejudėk, arba sutraiškysiu kaip tarakoną... 

— Markai, kas... 

— Užsičiaupk. Nepradėk kabinti makaronų. Dvi dienas skai- 
tau tas tavo juokingas istorijas. Tavo gyvenimas, tavo tyrimas ir 
tavo, veidmainio žmogelio, sielos būsenos... 

Markas stipriau primygo Gran Diukui krūtinę. Seklys susi- 
raukė, jam buvo sunku kvėpuoti. Markas iš lėto prabilo: 

— Mudu nežaisime katės ir pelės. Eisim tiesiai prie reikalo. 
Smūgiuosim tiesiai į vartus. Kaip futbolo rungtynėse, kurias, pri- 
simeni, žiūrėdavau Djepe tau ant kelių. Ant savo senelio žudiko 
kelių, taip pat ir mano močiutės žudiko, jei tau būtų pavykę. 

— Markai, juk nemanai, kad... 

Markas uždėjo batą Gran Diukui ant veido prispausdamas 
sykiu smakrą, burną ir nosį. Seklys dusdamas susirietė iš skaus- 
mo. Kai Markas atitraukė koją, išspjovė kraujo ir purvo. 

— Nebeturiu laiko klausytis tavo prasimanymų, Krediuli dė- 
duli. Turėčiau sakyti Krediuli bėduli... 

Seklys vėl nusispjovė. Atrodė, vos gali įkvėpti oro. 

— Kai... kaip sužinojai? Kar... Karviliai tau pasakė? Matilda? 
Malvina? 

- Žinai, vienas pats atspėjau... Vienas pats, kaip didelis. 

— Aš... aš nenorėjau, turi manim patikėti. Aš... aš tik paklu... 
Aš gailėjausi. Paskui buvau nuoširdus... Mylėjau... 

Šįkart spyris pataikė Gran Diukui į raktikaulį. Seklys sykį per- 
sivertė ir vėl išsitiesė aukštielninkas. Kruvina ranka palietė sau petį. 

- Liaukis, Markai. Liaukis... Prašau. 

— Tada užsičiaupk! Gana man tavo giesmelės apie sąžinės 
priekaištus, apie įsimylėjusį budelį... Aš čia ne dėl to! Lili tapaty- 
bė, štai kas man rūpi. Tiesa! 

Pirmą kartą sužalotą Gran Diuko veidą nušvietė savotiška 
šypsena. 

— Tai tu nesupratai? Bent jau ne viską... Taigi tau dar šiek tiek 
reikia tyrėjo paslaugų... 

Markas vėl grasinamai pakėlė koją. 

— Nesu tikras. Įrodyk, kad reikia. 

— Kaip tu mane suradai... taip greitai? 

— Aš ne toks lėtas kaip tu, štai ir viskas... Nesistenk laimėti 
laiko, jo per mažai, kad švaistyčiau. Kas čia per istorija su DNR? 
Ir Lili nuotrauka laikraštyje? 

Krediulis Gran Diukas vėl pabandė nusišypsoti. 

— Dėl tavo senelio... Kažkas mane pardavė ar tu iš tikrųjų pats 
atspėjai“ 

- Pats vienas! Jau sakiau. Įspėjau tave, nesistenk laimėti laiko. 

Naujas spyris į šonkaulius. Seklys suriko ir apsivertė ant šono. 
Markas norėjo jį sutrypti. Žingtelėjo į priekį. Gran Diukas raitėsi 
iš skausmo, jo ranka nuslydo išilgai kojos. Markas tuojau suprato, 
ko jis ieško, - ginklo! 

Laimė, Markas buvo greitesnis. Įkišo ranką į kuprinę, norėda- 
mas išsitraukti mauzerį ir nusitaikyti... 

Kuprinė buvo tuščia! 

Mauzeris dingo. 

Markui prieš akis prabėgo nakties vaizdai. Malvina stovi pa- 
budusi, apsimetusi, kad susapnavo košmarą, o jis miegojo. Per 
vėlu apgailestauti... 

Krediulis Gran Diukas nukreipė į jį revolverį. 

— Pasirodei labai greitas, Markai. Iš tikrųjų, padarei man 
įspūdį. Bet pasidavei jausmams. Klasikinis atvejis. O juk turėjai 
rankoje visas kortas. Senas žmogus po tavo kojomis. Sprendimas 
tavęs laukė ant keleivio sėdynės. Tęsinys, mano garsiųjų užrašų 

pabaiga. Vokas, kuris viską paaiškina ir su kuriuo aš tikiuosi už- 
dirbti begales pinigų. Tereikėjo tau pasilenkti ir pasiimti... 

Krediulis Gran Diukas svirduliuodamas atsistojo. Perkirsta 
lūpa gausiai kraujavo. Ilgas nebalintos drobės švarkas buvo ištep- 
tas žeme ir krauju. Sunkiai mynė dešinę koją. Markui iš gerklės ne- 
ištrūko nė garsas. Jis pralaimėjo būdamas taip arti tikslo. Kvailai. 

— Gerokai mane sužalojai, niekšeli. Aptalžei atsakančiai. Įsi- 
dėmėk, aš pripažįstu, kad to nusipelniau. Tavim dėtas, būčiau 
taip pat pasielgęs. Net blogiau. 

Seklys kiek žingtelėjo, sveikąja ranka liesdamas skaudamą 
petį, o kita nusitaikęs į Marką. 

— Tu nepalieki man pasirinkimo, Markai. Ar suvoki? Tu vie- 
nintelis žinai teisybę, kas nužudė tavo senelį, vienintelis gyvas, — 
suprantama, išskyrus užsakovą, bet senasis Karvilis toli gražu ne- 
prisipažins. Nužudyti tave, Markai, būtų paskutinis mano noras. 
Argi, tavo nuomone, galėčiau pasielgti kitaip? 

Pagaliau Markui atsirišo liežuvis. Jis prakalbo tyliai, nukreip- 
damas žvilgsnį į automobilį. 

- Su Nazimu Ozanu irgi negalėjai pasielgti kitaip? Ar ne? 

Seklys sunkiai pasirėmė sužeistąja koja. 

— Matai, Markai, gyvenimas mums pateikia staigmenų. Sun- 
ku plaukti prieš srovę. Dar sunkiau įveikti krioklius. Prieš savaitę 
ketinau paleisti sau kulką į galvą, padvėsti savo namuose. Visiškai 
vienas. Game over“. Per kelias minutes. Šiandien aš laimėjau par- 
tiją, o vis dėlto prieš savo valią turėjau šaltakraujiškai nužudyti 
du asmenis, kurie man buvo svarbiausi: Nazimą Ozaną ir Ailą. 
Tris su tavimi. 

Markas drebėjo. Jautė, kaip ledėja jo kūnas. Nuo seklio ir 
„Matebos vamzdžio jį skyrė trys metrai. Mėginti artintis, nugin- 
kluoti Gran Diuką buvo tuščias reikalas. Nudėtų vos jam sujudė- 
jus, Markas tuo buvo įsitikinęs. Kalnų keliukas bolavo beviltiškai 
tuščias, šiaip ar taip, jų pasislėpusių beveik neįmanoma pamatyti. 


* Žaidimas baigtas (angl.). 

— Markai, leisk man paaiškinti. Man sumokėjo didelius pi- 
nigus, kad nužudyčiau vieną porą per tariamą nelaimingą atsi- 
tikimą. Aš jau buvau ne kartą žudęs visuose pasaulio kraštuose 
už varganą samdomojo kareivio atlyginimą, nesulyginamą su 
Leonso de Karvilio pasiūlytu aukso puodu. Toks pasiūlymas ne- 
atmetamas... Ar tada galėjau nuspėti, Markai, kad prisirišiu prie 
moters, kuri išgyvens? 

Kad jis nutiltų! Gran Diukas juk nebuvo beprotis. Negalėjo 
net tuo pasiteisinti. Tie žodžiai ištrūko Markui iš lūpų nejučia. 
O galjis dar tikėjosi sujaudinti šį žmogų? 

- Lili laukiasi. Nuo manęs. Po valandos pasidarys abortą. 

Revolveris nesudrebėjo. 

— Tai turėjo atsitikti, Markai. Taip sukasi pasaulis... Be reikalo 
atvažiavai kištis ne į savo reikalus. Tikrai be reikalo. Būtum ga- 
lėjęs laimingai gyventi su Lili. Judu buvote graži pora, labai graži 
porelė. Lili bus nepaguodžiama. Bet tu man nepalieki pasirinki- 
mo... Negaišim, ar ne? 

Gran Diukas nutaikė ginklą stabo ištiktam Markui į širdį, o 
šis nepajėgė nė krustelėti. Tuoj viskas čia pasibaigs. Keista, jam 
sugrįžo džiugiausi Pošolio gatvės vaizdai: Pasaulio taurė 1986 
metais, Fernandeso vienuolikos metrų baudinys, Didjė Siso 
marškinėliai, Lili pianino pamokų pažymiai... 

— Viso to neturėjo būti, Markai, viso to vargo, viso skausmo. 
Čia niekas nekaltas. Melani Belvuar galbūt. Bet ir ji manė, kad 
elgiasi kuo geriausiai. 

Aš turiu pasijudinti, galvojo Markas. Griūti jam po kojų... 

Tarsi atspėjęs jo ketinimą, Gran Diukas atsitraukė gniaužda- 
mas revolverį. 

— Mes kabinamės į gyvenimą, Markai, va čia bėda. Visa bėda 
čia, net kai nebėra vilties. Visas tas Karvilių ir Vitralių karas buvo 
nereikalingas. Kaip visi karai. Nesusipratimas. Manau, dabar tu 
suvokei tiesą. Jos abi žuvo, Markai, ant Baisiojo kalno tą vakarą. 
Emili ir Liza Roza. Abi žuvo per nelaimingą įvykį. Patikėk, aš ap- 
gailestauju, Markai. 

+ 
Gran Diuko pirštas paspaudė gaiduką. 
Šūvio garsas balto ryto tyloje nuo vienos viršūnės atsimušė į 
kitą. Jo aidas tikriausiai buvo girdėti Šveicarijoje. 

1998 metų spalio 4 diena, 8 val. 14 min. 


Krediulis Gran Diukas griuvo veidu į žemę. Iš jo nugaros tarsi 
tamsiai raudono vandens šaltinėlis sruvo kraujas. 

Pasirodė Malvina, abiem ištiestom prieš save rankom spaus- 
dama mauzerį L110. Tylą sudrumstė jos laibas balselis: 

— Nemanyk, kad šoviau gelbėdama tau gyvybę, Vitrali! Šoviau 
vien todėl, kad negaliu pakęsti, kai sako, jog Liza Roza negyva... 

Ji paleido mauzerį, ir jis nukrito jai prie kojų. Visas jos kūnas 
drebėjo. Šį kartą tai nebebuvo akių dūmimas... Ji šovė. Nužudė. 

— Tu... Kaip?.. 

Malvina nervingai tarė: 

— Aš... Aš ne kvailesnė už tave. Taip pat pagalvojau apie lai- 
kraštį. Žmogus iš parko, Gregori Morė, nuvežė savo visureigiu 
iki „LEst rėpublicain“ būstinės. Tu man palengvinai darbą. 1980 
metų gruodžio 23 dienos numeris dar nebuvo padėtas į vietą, tu 
pirmajame puslapyje net įrašei Melani Belvuar adresą... Šokau su 
adresu į taksi. Paprašiau, kad taksistas mane paleistų apačioje, 
vos išvažiavus iš Danmari. 

Markas dvejojo. Kaip pasielgti? Padėkoti Malvinai, apkabin- 
ti? Nedaryti nieko, palikti ją šitaip? Jis žengė jos link. Malvina 
sustingo. 

— Neliesk manęs! 

Griuvo ant žemės kaip nevaldoma marionetė. Pratrūko rau- 
doti. Markas suprato tik kelias jos padrikų žodžių nuotrupas. 

— Močiutė, senelis... Vakar išskrido. Išėjo. Išėjo... 

Markas apsisuko ir atidarė automobilio dureles. Gran Diu- 
kas nemelavo. Ant sėdynės buvo padėtas baltas vokas. Markas jį 
atplėšė. Jame buvo keturi spausdinto teksto lapai. Markas priėjo 
prie Malvinos. Ji tebeverkė leisgyvė, susirietusi gemalo poza. Jis 
atsisėdo šalia. Iš lėto garsiai perskaitė: 


— Aš jums viską pasakysiu, pone Gran Diukai. Galų gale aš 
niekada nieko blogo nedariau, neturiu už ką savęs kaltinti. Lai- 
kas viską papasakoti, nes jūs mane radote. Vieną dieną tai reikėjo 
padaryti. Tarkime, kad tas laikas atėjo. Aš buvau, kaip sakoma, 
sunki paauglė. Nuo septyniolikos metų praradau ryšį su tėvais. 
Seniai nebelankiau mokyklos. Gyvenau valkataudama kaip ir 
daugelis kitų. Mano tėvams pavyko mane įtraukti į Nacionali- 
nę įdarbinimo agentūrą. Blaškiausi iš vienos stažuotės į kitą, kol 
kelioms savaitėms pagal skelbimą įsidarbinau Aukštutinės Juros 
gamtos parko tarnyboje. Kai ten priimdavo, dažniausiai reikėda- 
vo rinkti miške šiukšles. Įprastas dalykas. Man, kaip ir nedidelei 
grupei stažuotojų, vadovavo Gregori Morė, parko prižiūrėtojas 
Baisiajame kalne. Jis buvo neįtikėtinai gražus. Labai švelnus jau- 
noms jo skonio mergaitėms. Jis turėjo savotišką gebėjimą jas lies- 
ti, glostyti ir išlikti neįkyrus. Buvo daugiau nei dešimčia metų vy- 
resnis už mane. Kaip ir daugelis kitų, aš jį įsimylėjau. Pirmą kartą 
mudu mylėjomės gamtoje, pomiškyje, prie sraunaus upeliūkščio, 
vidur miško, kurį jis taip puikiai pažinojo. Paskui susitikdavom 
daugybę kartų, visas tas stažuotės dienas ir dar keletą savaičių vė- 
liau. Visur, neįtikimiausiose vietose. Suvokiau, kad jis turi ir kitų 
nuotykių, bet maniau, kad jis su manimi kitoks, tikrai įsimylėjęs. 
Norėjau tikėti jo pažadais. Klasikinis pavyzdys, ar ne, pone Gran 
Diukai? Jauna kvaiša ir dailus patauška... 

— O paskui? 

— Aš pastojau. Supratau tai vėlai. Po šešių savaičių. Buvau 
jau pradėjusi žengti į pragarą. Darbo nėra. Šeima, kurios vis 

labiau vengiau. Draugai, su kuriais vis mažiau bendravau. Tas 
Gregori Morė - tikras savižudiškas apsėdimas. Jo kūnas. Jo tei- 
kiamas malonumas. 

— Tai buvo Gregori tėvas? 

- Taip, jis buvo vienintelis mano meilužis. Pasisakiau jam sykį 
vakare prasto viešbučio kambaryje Belforo priemiestyje, kai pa- 
simylėjome. 

— Kokia buvo jo reakcija? 

— Įprasta, pone Gran Diukai. Jis mane išvijo lauk, pasakė, kad 
įrodymo ir kad aš turiu pasidaryti abortą. 

— Tačiau jūs nepasidarėt? 

— Ne... Iš tikrųjų nebuvau apsisprendusi išsaugoti vaiką. Tie- 
siog laukiau savaites nieko nedarydama. Septinta, aštunta. Viskas 
įvyko labai greitai. Gregori vis dar buvo mane apsėdęs. Buvau it 
pamišusi. Tikėjau, kad man pavyks priversti jį pakeisti nuomo- 
nę, jį atgauti. Be to, buvau dugne. Nebeturėjau kur gyventi, ta- 
pau skvotere, pas tėvus grįždavau rečiau nei kartą per savaitę. Kai 
mano nėštumas pasidarė matomas, išvis pas juos nebeidavau. Tik 
paskambindavau. 

— Gimdėte ligoninėje? 

— Taip. Monbeljare, patologijos skyriuje. Kaip tik buvau su- 
laukusi pilnametystės. Mano būklė nebuvo itin puiki. Kūdikis 
nelabai didelis. Svėrė šiek tiek daugiau nei du kilogramus. Gimė 
1980 metų rugpjūčio 27 dieną. Mergytė. Po savaitės išėjau iš ligo- 
ninės su neužpildytais dokumentais, išmečiau juos į šiukšliadėžę. 

— Taip paprastai? 

- Žinot, pone Gran Diukai, per tą savaitę ligoninėje susidū- 
riau tikriausiai su dešimtimis įvairiausių slaugytojų ir beveik tiek 
pat gydytojų. Ligoninėje tikrai turi būti kokia žyma dokumen- 
tuose apie mano vaiko gimimą. Išlikęs įrodymas. Bet kas pati- 
krins, ar tas vaikas su manimi, ar aš jį auginu? Niekas iš mano 
šeimos narių niekada nesužinojo apie kūdikį. 

— Kaip pavadinote mergytę? 

— Ji niekada neturėjo vardo. Keista, ar ne? Ligoninėje pasa- 
kiau, kad dar neišrinkau, kad laukiu tėvo. Išėjau su vaiku. Mano 
nuosmukis buvo svaiginamas, per kelias savaites. Nutraukiau vi- 
sus ryšius, kuriuos dar palaikiau, su vaikystės draugais, su šei- 
ma. Buvo vasara. Miegojau gatvėje su vaiku, visą dieną kabančiu 
man ant krūtinės. Buvau išsekusi. Tie padarai, su kuriais ben- 
dravau, manęs nesmerkė. Alkoholikai, narkomanai. Man nepa- 
vyko priimti jokio sprendimo. Grįžti namo su ašaromis, pulti į 
glėbį tėvams? Jie abu dirbo Alstome, Belforo greitųjų traukinių 
linijoje. Grįžti su vaiku pas Gregori ir jį įtikinti? Mergytė turėjo 
neįtikėtinai žydras akis - panašias į mano, bet labiausiai į savo 
tėvo, puikias šviesias vilkšunio akis. Pasiduoti ir numirti ten, ant 
šaligatvio?.. 

— Kaip nusprendėte išvykti? 

— Neturėjau pasirinkimo. Mergaitė Monbeljaro gatvėse su 
vaiku, galiausiai tai pradeda kristi į akis. Po kelių savaičių man 
ant kulnų pradėjo lipti socialinės tarnybos. Kas, kad buvau pilna- 
metė, supratau, kaip tai baigtųsi. Tarnybos paimtų vaiką, o mane 
grąžintų namo į Belforą. Neklausdamos mano nuomonės. Turiu 
jums prisipažinti, pone Gran Diukai, jog aš tada dariau ne tik tei- 
sėtus dalykus. Prekiavau narkotikais. Vagiliavau. Taip pat ne sykį 
pardavinėjau savo kūną. Manau, suprantate, - kad išgyvenčiau, 
man reikėjo palikti Monbeljarą. 

- Tai ten sutikote Žoržą Peletjė? 

- Taip. Vargšas žmogus. Padugnė kaip ir aš, turėjo slapstytis. 
Policija, socialinės tarnybos, net šeima, - visi jį persekiojo kaip 
mane. Jis man pajuto simpatiją, nepaisant visko, aš jam atrodžiau 
miela. Manau, tas kvailys jau svajojo tapsiąs mano sąvadautoju. 
Aš jam niekada neleidau manęs liesti. Bet va, mes lyg ir turėjome 
bendrų interesų. Dingti kartu. Jura, Baisusis kalnas man pasirodė 
neabejotina išeitis. Labai arti Monbeljaro, ir niekas neateis ten 
mūsų ieškoti. Buvo pirmoji gruodžio savaitė, dar gana švelnus 
oras, mes buvom pripratę nakvoti lauke. Be to, aš ten galėjau 
vėl rasti Gregori. Susitikti. Jis mane atpažintų, atpažintų vaiką. 

Jo akis. Negalėtų paneigti tėvystės. Žinau, kad tai gali atrodyti 
kvaila, pone Gran Diukai, bet aš tokia buvau. Gregori Morė buvo 
vienintelis mano išsigelbėjimas. Aš tuo dar tikėjau. 

— Galų gale jūs jį sutikote? 

— Mes įsikūrėme netoli Baisiojo kalno viršūnės rastoje lūš- 
noje. Šilta nebuvo, bet užsikurdavome ugnį, turėjome stogą, ga- 
liausiai buvo geriau negu gatvėje. Aš jums atsakysiu, pone Gran 
Diukai, tuojau. Taip, aš sutikau Gregori Morė. Sutikdavau jį kone 
kasdien. Baisusis kalnas nelabai aukštas, miškas nelabai didelis. 
Sutikau jį nešina vaiku glėbyje. Jis manęs neatpažino, pone Gran 
Diukai! Net nepažvelgė į mane. Per kelis mėnesius iš jaunos gei- 
džiamos merginos virtau atmata. Išstorėjau. Krūtys suglebo ir 
nukaro. Akys nebežėrėjo. Buvau neatpažįstama. 

— Ar su juo nė nepakalbėjote? 

— Jūs nesuprantate, pone Gran Diukai. Aš buvau pažeminta. 
Šitaip pažeminta. Jis manęs net neatpažino. Ar pasidariau tokia 
negraži? Ar jis paskui turėjo kitų moterų? Supratau, pone Gran 
Diukai, kad jis daugiau niekada manęs nepalies. Kad jis daugiau 
niekada manęs nenorės. Kaip tada gali manyti, kad jis norėtų 
mano vaiko... Baisiojo kalno šlaituose užgeso paskutinė mano 
viltis. Nebeturėjau daugiau nieko. Mano vaikas buvo kaip sunku- 
lys, pririštas prie kojų, kaip mano pačios atauga, ir mes ritomės 
žemyn kartu. Nemanykit, kad aš to vaiko nemylėjau, pone Gran 
Diukai, kad bet koks motiniškas jausmas buvo išblėsęs. O ne! 
Atvirkščiai. Bet aš nebeturėjau ko duoti savo vaikui. Nei tėvo, nei 
pieno. Netgi vardo. Suvokiat? Tada ūmai ant kalno ėmė snigti. 
Buvo gruodžio 22-osios rytas. Šildėmės, kaip galėjome, lūšnoje 
aplink ugnį visą dieną. Turėjau viskuo rūpintis. Peletjė tris ketvir- 
čius laiko būdavo apsvaigęs nuo kokaino, jei manęs ten nebūtų 
buvę, būtų sušalęs vietoje. Vydavau jį lauk, kad pririnktų malkų. 

— Ir atėjo naktis... 

— Taip. Audra įsišėlo dvigubai smarkiau. Peletjė nulūžo. Ma- 
nau, net negirdėjo trenksmo. Lūšna nuo jo suvirpėjo kaip per 
žemės drebėjimą, lyg būtų atėjusi pasaulio pabaiga. Iš lūšnos ma- 

tėsi, kaip už kilometro dega medžiai. Dega sningant. Buvau pa- 
kerėta. Įsupau į antklodę vaiką ir išėjau. Nebuvo šalta, priešingai, 
nuo didžiulio laužo plieskė karštis ir dilgino odą... 

— Neišsigandote? 

— Ne. Nė vieną akimirką. Tai buvo keista, netikroviška scena. 
Sniegas ir ugnis. Be to, tas kreivas lėktuvas kalno vidury, jo plie- 
nas lydėsi man prieš akis liepsnose lyg paprasta guma. Žinojau, 
kad esu pirmoji katastrofos liudytoja, bet nemaniau, kad gelbėto- 
jai taip ilgai neatvyks. 

- Ir tada pamatėt jį? 

— Norit pasakyti - kūdikį, pone Gran Diukai? Taip, tuo metu. 

- Jis... jis buvo... 

— Taip. Jis buvo jau miręs. Pabrinkęs. Žuvęs nuo smūgio. 
Jau kuris laikas. Joks kūdikis nebūtų galėjęs išgyventi vienas ten 
aukštai, pragare. Nežinau, kaip visi patikėjo ta pasaka... Kūdikis 
buvo negyvas, pone Gran Diukai. Ir aš tuojau pat pagalvojau, kad 
tai neteisinga. 

— Kaip? 

- Jei jums mieliau, žiauru. Visa šeima apraudos šį žuvusį kū- 
dikį. Tai buvo mergytė, apvilkta suknute. Gedės. Sumautas gyve- 
nimas. O aš, aš negaliu savo dukrai užtikrinti ateities. Ji gyveno, 
ji gyvens be nieko, be šeimos, turės tik mane, o aš taip mažai reiš- 
kiau. Jūs suprantat, ką noriu pasakyti žodžiu „Žiauru“? Ar „ne- 
teisinga? 

- Suprantu... 

— Taip. Tai nesunku. Sniege žuvęs kūdikis buvo beveik tokio 
pat amžiaus kaip mano dukra. Veikiau nemąstydama. Kaip jums 
paaiškinti? Pirmąkart man pasirodė, kad esu naudinga, iš tikrųjų 
naudinga. Drąsiai elgiuosi. Gelbėti gyvybę, - štai apie ką galvo- 
jau. Gelbėti gyvybę, gelbėti šeimą, taip pat gelbėti savo dukrelę. 
Truputį panašu į tai, ką turbūt jaučia gydytojai, gaisrininkai. Tas 
jausmas tą naktį man buvo toks netikėtas, kad aš paskui, po viso 
to panorau tapti slaugytoja ar kokia kita panašia darbuotoja. Gel- 
bėti gyvybes. 

- Jūs išrengėte mirusio sniege kūdikio lavonėlį? 

— Kad jį išgelbėčiau, pone Gran Diukai. Kad jį išgelbėčiau. Aš 
jums sakiau, ar nesupratot? Savo vaiką be ateities dovanojau my- 
linčiai šeimai, be abejonės, turtingai, kuri niekada nesužinos apie 
mano auką, kuri verks iš džiaugsmo įvykus stebuklui ir niekada 
dėl nieko nesuabejos. Tai buvo beveik šventa... 

— Bet atsitiko ne taip. Visiškai ne taip... 

— Kaip galėjau nuspėti, pone Gran Diukai? Kaip galėjau at- 
spėti, kad lėktuve yra du kūdikiai? Abu žuvo kaip ir kiti keleiviai. 
Kaip galėjau numatyti pasekmes? Tikėjau, kad tą vakarą elgiuosi 
kaip šventoji. Paskui sekiau laikraščiuose visą tą bylą. Draskėsi 
dvi šeimos. Teismas. Ką aš galėjau pasakyti? Ką galėjau padaryti? 
Tik tylėti. Viskas turėjo būti daug paprasčiau. Laukiau apie valan- 
dą, kol atvyko pagalba, glėbyje spausdama savo kūdikį, aprengtą 
naujais drabužėliais. Kai išgirdau iš tolo artėjančius pirmuosius 
gaisrininkus, jų šūkalojimus, kai pamačiau žibintus, padėjau savo 
vaiką į sniegą tokioje vietoje, kad būtų šildomas liepsnų, bet ne- 
sudegtų. Pabučiavau paskutinį kartą. Po kelių valandų jam bus 
duota nauja šeima. Pabėgau į šiltą naktį su žuvusio kūdikio nuo- 
gu lavonėliu, suvyniojusi jį į savo apklotą. 

— Tai jūs jį palaidojot šalia lūšnos? 

— Kaip kitaip galėjau padaryti? Turite kitų minčių? Peletjė dar 
miegojo apsvaigęs nuo kokaino. Rausiau žemę rankomis sniege 
kaip beprotė. Sušlapau. Rankos buvo kruvinos. Rausiau. Ilgai. Pe- 
letjė pasirodė man už nugaros, kai buvau bemaž baigusi. Kūdikio 
lavonėlis jau gulėjo duobėje. Kūriau maldas prieš užberdama jį 
žemėmis, nemokėjau nė vienos. Peletjė kone pamišo, manė, kad 
tai mano dukrytė, kad aš ją nužudžiau... 

- Suprato, kai pamatė grandinėlę ant kūdikio riešo? 

- Taip. Apimta beprotybės, nė vieną akimirką neatkreipiau 
dėmesio į tą papuošaliuką. Išraižytą grandinėlę. Liza Roza. O Pe- 
letjė ją pamatė iš pirmo žvilgsnio. Suprato, kad auksinė. Sando- 
ris buvo paprastas. Aš jam atidaviau papuošalą, ir jis užsičiaupė. 
Nuplėšęs grandinėlę nuo vaiko riešo, išėjo. Daugiau niekada jo 

nemačiau. Aš dar kiek pasilikau. Stūmiau į duobę drėgną snie- 
guotą žemę. Apčiuopom rinkau akmenis, akmenukus, kroviau 
vieną ant kito. Sušalę pirštai veik nebesilankstė. Visą amžinybę iš 
dviejų pagalių dariau kryžių. Kitą nakties dalį miegojau lūšnoje 
šalia pelenų. Nors ne, manau, kad tą naktį nemiegojau. Nei pas- 
kesnes naktis. 

— Vėlesniais metais grįždavot prie kapo? 

— Taip... Jūs tai supratot. Gyvenimas pamažu paėmė viršų. 
Tėvai manęs ieškojo, dėjo į laikraščius tuos garsiuosius paieškos 
skelbimus. Galų gale grįžau į Belforą. Vėl ėmiau mokytis. Tapau 
slaugytoja, kaip jums ir sakiau. Prieš šešerius metus sutikau Lo- 
raną. Loraną Liujizaną. Jis sanitaras ligoninėje. Mano tėvai buvo 
pagyvenę, tėvas mirė prieš penkerius metus, mama pernai. Su 
Loranu mudu nesusituokę, bet aš vis dėlto labai norėjau naudotis 
jo pavarde. Loranas nieko nežino apie mano praeitį. Beje, nežino 
niekas. Loranas norėtų vaiko. Man dar ne vėlu. Tik trisdešimt še- 
šeri. Nežinau. Suprantate, man tai sudėtinga. 

— Suprantu, Melani. Neatsakėte dėl kapo. 

— Tuoj, pone Gran Diukai. Taip, ten grįždavau kasmet. Kiek- 
vienais metais rugpjūčio 27-ąją, per mano vaiko gimtadienį. Tar- 
si ten, ant Baisiojo kalno, būčiau palaidojusi savo pačios vaiką, 
pone Gran Diukai. Suprantat? Savo pačios vaiką, ne svetimą. 
Ne tą Lizą Rozą. Grįždavau prižiūrėti kapo, papuošti gėlėmis 
kryžiaus. Vienais metais, buvo prabėgusi jau visa amžinybė, 
1987-aisiais, supratau, kad kažkas apieškojo akmenis, juos kitaip 
sukrovė. Kas? Žinojau, kad Vitralių ir Karvilių byla dar nebaig- 
ta, — beje, ji tikriausiai niekada ir nebus baigta, - kad ji negalėjo 
būti baigta. 

— Jeigu kas nors neiškas kūdikio lavonėlio, įsupto į apklotą 
ir palaidoto šalia lūšnos. Pavyzdžiui, koks nors atkaklus tyrėjas. 

— Na, matot. Aš išsigandau, kad atkasus tą lavonėlį nebūtų 
atkasta ir mano praeitis. Ištuštinau kapą. Sunaikinau paskutinį 
įrodymą. 

- Iškasėt kapą kitur? Slaptesnėje vietoje? 

— Tai ne jūsų reikalas, pone Gran Diukai. Tai tik mano reika- 
las. Ką darysit dabar? 

— Nežinau. Galime susitikti? 

— Manau, kad iš tikrųjų neturiu pasirinkimo. Aš jūsų rankose, 
kaip sakoma. Kuo anksčiau, tuo geriau. Loranas rytoj pradeda 
darbą penktą valandą ryto. Aš budžiu naktį. Ligoninės darbuo- 
tojų gyvenimas, kaip matot, nėra paprastas. Baigiu Monbeljare 
aštuntą. Kol grįšiu... Sakykim, devintą valandą pas mane rytoj iš 
ryto. Jūs po šitiek metų sugebėjot mane rasti, manau, gebėsit ras- 
ti ir kelią... Tikiuosi, būsite diskretiškas, pone Gran Diukai. Aš 
pakeičiau gyvenimą. Man pavyko, bet užmiršti nebuvo lengva. 
Tą vakarą ant Baisiojo kalno niekam nenorėjau padaryti bloga. 
Netgi priešingai. Negalėjau numatyti... 

— Numatyti ko? 

— Numatyti ko, Melani? 

— „numatyti, kad mano duktė sulaukusi aštuoniolikos bus 
tokia panaši į mane... 


Jau buvo po devynių. Lengvas rūkas, apsupęs Juros šlaitus, 
pradėjo sklaidytis kildamas it šydas viršūnių link. Markas pirmas 
išvydo mažą baltą automobilį keliais vingiais žemiau, dar gerokai 
prieš Danmari, „Fiat Panda“ Jis pamažu artėjo, pravažiavo pro 
juos ir sustojo keliais metrais aukščiau prie namuko žydromis 
langinėmis. Prie užpakalinio automobilio lango Markas pamatė 
sius plaukus - nejudėdama ilgai sėdėjo prie vairo. Pagaliau auto- 
mobilio šviesos užgeso. 

Atsidarė durelės, ir pasirodė keistai pažįstamas veidas su pa- 
vargusia šypsena. 

1999 metų gegužės 20 diena, 
„Gudobelių“ gimdymo namai, Djepas 


Tomas miegojo suspaudęs kumštukus plastikinėje permato- 
moje lovelėje. Jo kūnelis pamažu kilsavo. Matėsi tik mažas išpūst- 
žandis veidukas ir šviesūs plaukai, neįtikėtinai ilgi kaip keturių 
dienų kūdikiui. 

Markas laikė Lili už rankos. Ji buvo pavargusi. Nejučia mer- 
kėsi akys. Ji mėgavosi ramybe. Pagaliau viena su Marku ir Tomu. 
Gaudė tylą tarytum gaivų išretėjusį orą, kol kaip viesulas įsiveržė 
nauja slaugytoja. 

Nikolė ką tik buvo išėjusi iš palatos. Lili mandagiai jai lei- 
do suprasti, kad nori pailsėti. Nikolė būtų dieną ir naktį budė- 
jusi prie mažojo Tomo. Žinojo jau visas Djepas. Pirmasis Niko- 
lės vizitas buvo pas Pjerą Žanvalio kapinėse, bet paskui ji atgavo 
dvidešimtmetės kojų tvirtumą ir ėjo iš vienos parduotuvės į kitą 
skelbdama apie gimimą. Provaikaitis! Tokia ir būtų buvusi žinia, 
jei nebūtų dalijusi agitacinių lapelių... Markas su nerimu laukė 
akimirkos, kai visas Djepas, nuo merijos iki prekybos uosto va- 
dovo, atvyks pasveikinti su puokštėmis rankose. 

Lili galva nusviro Markui ant peties — jis sėdėjo ant lovos 
krašto. Nebedrįso pajudėti. Pirštų galais paėmė mažą kartono 
kortelę, atsiųstą Melani Belvuar. Buvo prisegta prie didžiulės ro- 
žių puokštės. Triskart didesnės, nei buvo nupirkęs Markas. 

Sėkmės Tomukui. Lili, nemokėjau būti tau motina. Dar sykį 
atsiprašau. Gal priimsi mane kaip močiutę? Pamėginsiu kaip galė- 
dama pavyti prarastą laiką, visa, ką sugadinau savo tylėjimu. Ma- 
nau, ne per vėlu, jei tik tu nori. Bent jau dėl Tomo. Kas nesvajojo 
turėti trisdešimt šešerių metų močiutės? 

Rūpinkis Marku. 

Melani 


Lili iki šiol atsisakydavo susitikti su motina. Melani primygti- 
nai neprašė. Lili tam neturėjo drąsos. Jai reikėjo laiko. Dabar čia 
buvo Tomas, jis bus ryšys tarp kartų. Lili ilsėjosi tik kelias minu- 
tes, bet į palatą jau įėjo slaugytoja. 

„Niekada neduoda ramybės, - pagalvojo Markas. 

Bet priežastis buvo pateisinama! Slaugytoja vos įstengė pa- 
nešti didelę supakuotą dovaną. 

— Ką tik atvežė pasiuntinys, - patikslino slaugytoja. - Laimė, 
kad tokie dideli paketai atgabenami ne kasdien. Kortelė tėčiui, 
dėžė mamai. 

Slaugytoja išėjo. Lili išvertė akis pamačiusi tokio dydžio do- 
vaną. Metras pločio, du aukščio! 

— Ką gi, išpakuok, - paragino Markas. 

— Gali pamanyti, kad ta dovana nuo juokdario smurto*, - tarė 
Lili. - Tu įsitikinęs, kad nesprogs? 

— Viskas priklauso nuo to, kas ją siuntė... 

Kol Markas plėšė mažą baltą voką, Lili ėmėsi paketo, dide- 
lėm skiautėm draskė spalvotą popierių, į kurį buvo įvyniota kar- 
toninė dėžė. 

Markas bemat atpažino smulkią, beveik neįskaitomą rašyseną. 

Malvina. 

Jį užliejo pilnatvės pojūtis. 

— Kas? - paklausė Lili, lupdama popierių. 


* Smurfai - belgų komiksų serijos veikėjai. 

— Viena draugė, - tyliai atsakė Markas. - Labai brangi draugė. 

— Oho. 

Lili beveik baigė. Pilnomis saujomis plėšė kartoną. Iš dėžės 
išniro didžiulis pliušinis meškinas, rudas ir geltonas. Lili džiaugs- 
mingai sušuko: 

— O Dieve! Koks gražus! 

Markas iššifravo kortelėje Malvinos keverzonę. 


Mažajam pavainikiui. 
Jam reikės jo saugotis. 


Jis neįstengė sulaikyti šypsenos. Stipriai suspaudė Lili ranką, 
paskui pasisuko į pliušinį žaislą. 

— Sveikas, storuli. Išties ilgai laukei šios akimirkos, ar ne? Su- 
sitik su mūsų Lili! 

Jaunoji mama nustebusi išplėtė akis. 

— Lili, tau pristatau Banžo. 


GILLIAN FLYNN 


TAMSUMOS 


Gillian Flynn - tikras pinigas, aštri, 
protinga pasakotoja, prikaustanti dėmesį 
ir nevengianti šiurpinti. (Stephen King) 


Ali lit una 


Ryškiame, įtaigiame, kupiname nuojautų detektyviniame romane 
„Tamsumos“, kaip ir garsiame G. Flynn bestseleryje „Dingusi“, at- 
siskleidžia neprilygstamas rašytojos talentas pinti detektyvinių įvy- 
kių seką su psichologiniais žmonių paveikslais. Autorė, meistriškai 
jungdama dvi pasakojimo linijas, veda skaitytoją dygliuotu keliu, o 
kuriama įtampa tokia stipri, kad sunku nuspręsti, kurį siužeto įvykį 
rūpi sužinoti labiau. 

Libės Dei motina ir dvi vyresnės seserys buvo nužudytos savo na- 
muose, šeimos ūkyje. Būtent dėl septynmetės Libės liudijimo pen- 
kiolikametis jos brolis Benas atsidūrė už grotų iki gyvos galvos. 

Po dvidešimt ketverių metų Libei taip striuka su pinigais, kad ji 
sutinka susitikti su Žudymo klubo nariais - tikrų nusikaltimų gerbė- 
jais, narstančiais garsiausias bylas. Libė patiria šoką sužinojusi, kad 
dauguma klubo narių netiki Beno kalte, kad, jų nuomone, tikrasis 
žudikas iki šiol mėgaujasi laisve. Iš pat pradžių Libę domina tik gali- 
mybė susižerti gražaus pinigėlio pardavinėjant senus šeimos daiktus 
kaip suvenyrus gerbėjams. Bet įsitraukus į klubo tyrimą ji ima abe- 
joti, ką iš tikrųjų mačiusi, o ko gal ir nemačiusi aną tragedijos naktį. 


ELISABETH NAUGHTON 


LAUK MANĘS 


Milžinišką skaitytojų susidomėjimą 
pelniusi romantinė įtempto siužeto drama 
apie meilę, praradimą ir antrą galimybę. 


Keitės gyvenimas dar kartą prasidėjo 
tuomet, kai ji pakilo iš gilios komos. Ji 
neatmena nieko - nei kraupios avarijos, 
nei mylimo vyro, nei vienturčio sūnelio. 
Moteris ryžtingai siekia kuo greičiau pri- 
prasti prie savo dabartinio gyvenimo bei 
vyro, už kurio buvo laimingai ištekėjusi... 
Tačiau ne viskas taip lengva, kaip ji tikėjosi. 

Po netikėtos sutuoktinio žūties, Keitė randa savo ligos dokumen- 
tus, tačiau jie neatitinka to, kas jai buvo kasdien pasakojama. Pradė- 
jusi abejoti viskuo, kas ją supa, moteris išvyksta ieškoti savo gyveni- 
mo ir galbūt dukrelės, kurios nuotrauką rado tarp pluošto popierių... 


WILLIAM LANDAY 


APGINTI SŪNŲ 


Kam ryžtumeisi, kad išgelbėtum sūnų? 


Ramiame priemiestyje, parke šalia vidu- 
rinės mokyklos, randamas negyvas ketu- 
riolikmetis Benas. Bylos imasi Endis Bar- 
beris - atsidavęs šeimai žmogus ir kartu 
apygardos prokuroro tarnybos darbuo- 
tojas. Endžio sūnus Džeikobas yra Beno 
bendraklasis, tad Barberis stengiasi kuo 
greičiau rasti žudiką ir nuraminti įbau- 
gintus mokinių tėvus. 

Vis dėlto nusikaltimo tyrimas nejuda iš vietos, nėra nė mažiausio 
pėdsako, už kurio Endis galėtų užsikabinti. Nužudymo aplinkybės 
ima aiškėti, kai ant aukos drabužių aptinkamas piršto atspaudas. Jis 
Endžio sūnaus Džeikobo... 

Bu364 Svetimas kūdikis : [romanas] / Michel Bussi ; iš pran- 
cūzų kalbos vertė Birutė Gedgaudaitė. - Vilnius : Alma 
littera, 2014. - 432 p. 

Liza Roza ar Emili? Kas ta trijų mėnesių mergaitė, vienintelė būtybė, 
likusi gyva sudužus lėktuvui? Ją, žiniasklaidos pramintą Laumžirgiu, saviške 
pripažįsta dvi šeimos - viena turtinga, kita vos sudurianti galą su galu. Po 
aštuoniolikos metų atkaklių tyrimų pagaliau ima aiškėti tiesa. Gimtadienio 
proga mergina gauna privataus seklio dienoraštį. Puslapis po puslapio atsi- 
veria praeities įvykiai, kurie buvo kruopščiai slepiami daugelį metų. 

Michel Bussi (Mišelis Biusi) - garsiausias prancūzų detektyvinių roma- 
nų autorius, pelnęs ne vieną prestižinį apdovanojimą. Originalus, dramatiš- 
kas, įtempto siužeto „Svetimas kūdikis“ buvo apdovanotas ir premijomis, ir 
skaitytojų simpatijomis. 

UDK 821.133.1-31 

'1980:i ieji. Kalėdų išvakarėse Gi siilšiės > — 


Paryžius rėžėsi į Baisųjį kalną. Po katastrofos niekam | 
nepavyko išgyventi, išs ky s trijų mėnesių kūdikį. | 
Lėktuvo katastrofoje ž Žuvus „r tėvams, jos 

globos siekia dvi šeimos - Karviliai ir Vitraliai, 

mat paaiškėja, kad to paties amžiaus ir panašios 


išvaizdos kūdikiai lėktuve buvo du... 


Kas ta mėlynakė mergaitė - Liza Roza ar Emili? 

Dėl mažosios mėlynakės globos užverda precedento 
neturintis teismo procesas. DNR tyrimas tais laikais 
dar nebuvo atliekamas, todėl teisėsaugininkams 
tenka nuspręsti mergaitės likimą vadovaujantis 


tik skurdžiais įrodymais. 


Karvilių šeimos nusamdytas privatus tyrėjas 
aštuoniolika metų bando įminti šią mįslę, tačiau, 


kai pagaliau jam pavyksta, jį randa nužudytą... 

